ΑΠΟΦΑΣΕΙΣ
Αριθμ. ΔΦ 2.1/1086
Έγκριση 2ης τροποποίησης του Οδηγού Χρηματοδότησης και Διαχείρισης του Ειδικού Λογαρια-
σμού Κονδυλίων Έρευνας του Διεθνούς Πανεπιστημίου της Ελλάδος (ΕΛΚΕ / Δι.Πα.Ε.) σύμφωνα
με το ν. 4957/2022.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις των άρθρων 229-259 και της παρ. 2
του άρθρου 473 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α΄ 141).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α΄ 70).
3. Το Κεφάλαιο ΙΑ΄ «Ψηφιακή Διαφάνεια - Πρόγραμμα
“ΔΙΑΥΓΕΙΑ”» του ν. 4727/2020 (Α΄ 184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α΄ 131).
5. Την υπό στοιχεία ΔΦ 2.1/7613/12.4.2023 διαπιστωτική πράξη του Προέδρου της Διοικούσας Επιτροπής του
Διεθνούς Πανεπιστημίου της Ελλάδος «Συγκρότηση του
Συμβουλίου Διοίκησης του Διεθνούς Πανεπιστημίου της
Ελλάδος» (Υ.Ο.Δ.Δ. 364).
6. Την υπό στοιχεία ΔΦ 30/10396/25.5.2023 διαπιστωτική πράξη του Προέδρου της Διοικούσας Επιτροπής του
Διεθνούς Πανεπιστημίου της Ελλάδος «Εκλογή Πρύτανη
του Διεθνούς Πανεπιστημίου της Ελλάδος» (Υ.Ο.Δ.Δ. 510)
(ΑΔΑ: 9ΖΛ246ΨΖ3Π-ΣΧΝ).
7. Την υπό στοιχεία ΔΦ 2.1/16812/6.9.2023 απόφαση
του Πρύτανη του ΔΙ.Πα.Ε. «Ορισμός Αντιπρυτάνεων - Καθορισμός Τομέα Ευθύνης των Αντιπρυτάνεων - Ανάθεση
αρμοδιοτήτων στους Αντιπρυτάνεις - Καθορισμός σειράς
αναπλήρωσης του Πρύτανη» (Υ.Ο.Δ.Δ. 925).
8. Την υπό στοιχεία ΔΦ 2.1/17090/27.10.2020 απόφαση της Διοικούσας Επιτροπής του Δι.Πα.Ε. «Έγκριση του
Εσωτερικού Κανονισμού του Διεθνούς Πανεπιστημίου
της Ελλάδος» (Β΄ 4889).
9. Την υπ’ αρ. 290/28.12.2023 απόφαση της Επιτροπής
Ερευνών, σύμφωνα με την οποία εισηγείται την έγκριση
της παρούσας 2ης τροποποίησης του Οδηγού Χρηματοδότησης και Διαχείρισης.
10. Την υπό στοιχεία ΔΦ 2.1/4238/23.12.2019 απόφαση της Διοικούσας Επιτροπής του Δι.Πα.Ε. «Έγκριση του
οδηγού Χρηματοδότησης και Διαχείρισης του Ειδικού
Λογαριασμού Κονδυλίων Έρευνας του Διεθνούς Πανεπιστημίου της Ελλάδος, (ΕΛΚΕ / Δι.Πα.Ε.) (συνεδρίαση
13/6.11.2019 Θέμα 20ο)» (Β΄ 5135).
11. Την υπ’ αρ. 61η/26.11.2020 συνεδρίαση της Ολομέλειας της Επιτροπής Ερευνών και Διαχείρισης του ΕΛΚΕ /
Δι.Πα.Ε. - Θέμα 6, Θέμα 7, Θέμα 8.
12. Την υπ’ αρ. 64η/11.12.2020 συνεδρίαση της Ολομέλειας της Επιτροπής Ερευνών και Διαχείρισης του ΕΛΚΕ /
Δι.Πα.Ε. - Θέμα 4, Θέμα 5, Θέμα 6, Θέμα 7.
13. Την υπό στοιχεία ΔΦ 2.1/1946/3.2.2021 απόφαση
της Διοικούσας Επιτροπής του Δι.Πα.Ε. «Έγκριση της 1ης
τροποποίησης του Οδηγού Χρηματοδότησης και Διαχείρισης του Ειδικού Λογαριασμού Κονδυλίων Έρευνας του
Διεθνούς Πανεπιστημίου της Ελλάδος, (ΕΛΚΕ / Δι.Πα.Ε.)
και των Παραρτημάτων του» (B΄ 580).
14. Την υπό στοιχεία ΔΦ 31/8429/28.4.2023 απόφαση
της Διοικούσας Επιτροπής του Διεθνούς Πανεπιστημίου
της Ελλάδος «Διάρθρωση και Αρμοδιότητες Μονάδας
Οικονομικής και Διοικητικής Υποστήριξης του ΕΛΚΕ του
Διεθνούς Πανεπιστημίου της Ελλάδος» (Β΄ 3229).
15. Την υπό στοιχεία ΔΦ 31/373/10.1.2024 εισήγηση
του Πρύτανη του Διεθνούς Πανεπιστημίου της Ελλάδος.
16. Την υπ’ αρ. 01/17.1.2024 απόφαση του Συμβουλίου Διοίκησης του Διεθνούς Πανεπιστημίου της Ελλάδος
(θέμα 01ο).
17. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού ή του τακτικού προϋπολογισμού του
Δι.Πα.Ε., αποφασίζει:
Την έγκριση της 2ης τροποποίησης του Οδηγού Χρηματοδότησης και Διαχείρισης του Ειδικού Λογαριασμού
Κονδυλίων Έρευνας (ΕΛΚΕ), του Διεθνούς Πανεπιστημίου
της Ελλάδος (Δι.Πα.Ε.), ο οποίος είναι εναρμονισμένος με
την ισχύουσα εθνική και ευρωπαϊκή νομοθεσία και το
πλαίσιο λειτουργίας του Ειδικού Λογαριασμού Κονδυλίων Έρευνας του Δι.Πα.Ε. για κάθε θέμα σχετικό με την
εύρυθμη λειτουργία του και την υλοποίηση των ερευνηΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ ΔΕΥΤΕΡΟ
Αρ. Φύλλου 768
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
τικών και λοιπών έργων και προγραμμάτων, σύμφωνα
με τις διατάξεις των άρθρων 229-259 του ν. 4957/2022.
Σύμφωνα με το άρθρο 259 του ν. 4957/2022, με απόφαση του Συμβουλίου Διοίκησης, κατόπιν εισήγησης της
Επιτροπής Ερευνών του Ε.Λ.Κ.Ε., εγκρίνεται ο Οδηγός
Χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Ανώτατου
Εκπαιδευτικού Ιδρύματος (Α.Ε.Ι.). Με τον Οδηγό Χρηματοδότησης και Διαχείρισης καθορίζονται τα ακόλουθα:
α) η διαδικασία αποδοχής διαχείρισης έργων/προγραμμάτων, καθώς και τα όργανα και η διαδικασία για
την αξιολόγηση, επιλογή, χρηματοδότηση και διαχείριση
των δραστηριοτήτων του Ε.Λ.Κ.Ε.,
β) οι αρμοδιότητες και οι υποχρεώσεις των Επιστημονικών Υπευθύνων και των μελών της ομάδας έργου,
γ) ο τρόπος οργάνωσης και λειτουργίας των οργάνων
διοίκησης του Ε.Λ.Κ.Ε.,
δ) οι διαδικασίες και οι μηχανισμοί παρακολούθησης
της εκτέλεσης των προϋπολογισμών των έργων / προγραμμάτων, καθώς και ο τρόπος και η διαδικασία ελέγ-
χου και χρηστής δημοσιονομικής διαχείρισης των έργων,
ε) η διαδικασία επιλογής και απασχόλησης προσωπικού,
στ) η διενέργεια μετακινήσεων στο πλαίσιο έργων /
προγραμμάτων,
ζ) οι όροι και η διαδικασία χορήγησης ταμειακών διαχειριστικών διευκολύνσεων και προκαταβολών,
η) η διαδικασία χορήγησης υποτροφιών μέσω του
Ε.Λ.Κ.Ε.,
θ) οι τρόποι διάχυσης και αξιοποίησης των αποτελεσμάτων των ερευνών και των άλλων δραστηριοτήτων
που χρηματοδοτούνται μέσω του Ε.Λ.Κ.Ε.,
ι) η διαχείριση και προστασία των δικαιωμάτων διανοητικής, πνευματικής και βιομηχανικής, ιδιοκτησίας,
ια) οι ειδικότεροι όροι για τη διαδικασία σύναψης
συμβάσεων τεχνοβλαστών και ίδρυσης εταιρειών - τεχνοβλαστών (spin off ) και τη συμμετοχή του Α.Ε.Ι. σε
αυτούς, πέραν όσων ορίζονται στον νόμο, εκτός αν, με
απόφαση της Συγκλήτου, εκδοθεί ειδικό κανονιστικό
κείμενο με αν τίστοιχο περιεχόμενο,
ιβ) θέματα ηθικής και δεοντολογίας της έρευνας,
ιγ) οι λεπτομέρειες διάθεσης και χρήσης των παγίων
των έργων / προγραμμάτων του Ε.Λ.Κ.Ε.,
ιδ) ο Κώδικας Δεοντολογίας, κα λής πρακτικής και
επαγγελματικής συμπεριφοράς που διέπει τα όργανα
διοίκησης του Ε.Λ.Κ.Ε., τα συλλογικά όργανα που συγκροτούνται κατόπιν αποφάσεων της Επιτροπής Ερευ-
νών, καθώς και το προσωπικό της Μ.Ο.Δ.Υ. του Ε.Λ.Κ.Ε.
κατά την άσκηση των αρμοδιοτήτων τους και
ιε) κάθε άλλο θέμα σχετικό με την εύρυθμη λειτουργία
του Ε.Λ.Κ.Ε. και τις διαδικασίες διοικητικής και οικονομικής υποστήριξης των ερευνητικών και λοιπών έργων /
προγραμμάτων που αυτός υλοποιεί.
Ο τροποποιημένος Οδηγός Χρηματοδότησης έχει ως
ακολούθως:
Κεφάλαιο Α΄ Γενικές διατάξεις
Άρθρο 1:
Σκοπός του Ειδικού Λογαριασμού
Κονδυλίων Έρευνας
1. Στο Διεθνές Πανεπιστήμιο της Ελλάδος έχει συσταθεί
και λειτουργεί Ειδικός Λογαριασμός Κονδυλίων Έρευνας
(Ε.Λ.Κ.Ε.), με αντικείμενο τη διαχείριση και αξιοποίηση
των κονδυλίων επιστημονικής έρευνας, εκπαίδευσης,
κατάρτισης, τεχνολογικής ανάπτυξης και καινοτομίας,
καθώς και την παροχή συναφών υπηρεσιών, προς επίτευξη του σκοπού του.
2. Σκοπός του Ε.Λ.Κ.Ε., σύμφωνα με το άρθρο 229 του
ν. 4957/2022, είναι η διαχείριση και διάθεση κονδυλίων
που προέρχονται από οποιαδήποτε πηγή χρηματοδότησης, όπως αυτές καθορίζονται στο άρθρο 230 του
ν. 4957/2022 και προορίζονται για την κάλυψη δαπανών, οποιουδήποτε είδους, που είναι απαραίτητες για
τις ανάγκες εκτέλεσης έργων ερευνητικών, εκπαιδευτικών, επιμορφωτικών, αναπτυξιακών, καθώς και έργων
συνεχιζόμενης κατάρτισης, σεμιναρίων και συνεδρίων,
παροχής επιστημονικών, τεχνολογικών και καλλιτεχνικών υ πηρεσιών, εκπόνησης ειδικών και κλινικών μελε-
τών, εκτέλεσης δοκιμών, μετρήσεων, εργαστηριακών
εξετάσεων και αναλύσεων, παροχής γνωμοδοτήσεων,
σύνταξης προδιαγραφών για λογαριασμό τρίτων, σχεδιασμού και υλοποίησης επιστημονικών, ερευνητικών,
πολιτιστικών και αναπτυξιακών προγραμμάτων, καθώς
και άλλων συναφών υπηρεσιών, προς όφελος του Α.Ε.Ι.
3. Ο Ε.Λ.Κ.Ε. είναι διακριτή νομική και οικονομική οντότητα από αυτή του Α.Ε.Ι., χωρίς νομική προσωπικότητα,
και αποδίδε ται σε αυτόν διαφορετικός Αριθμός Φορολογικού Μητρώου (Α.Φ.Μ.).
Άρθρο 2:
Ισχύς του Οδηγού
1. Η ισχύς του παρόντος Οδηγού Χρηματοδότησης
και Διαχείρισης αρχίζει από τη δημοσίευση στο Φύλλο
Εφημερίδας της Κυβερνήσεως, της απόφασης της Συμβουλίου Διοίκησης με την οποία εγκρίνεται το περιεχό-
μενό του, ύστερα από εισήγηση της Επιτροπής Ερευνών
και Διαχείρισης.
2. Η Τροποποίηση του Οδηγού είναι δυνατή, εφόσον
υπάρχει ανάγκη και οι συνθήκες το απαιτούν, μετά από
εισήγηση της Επιτροπής Ερευνών και εγκριτική απόφαση
του Συμβουλίου Διοίκησης.
Άρθρο 3:
Ερμηνεία του Οδηγού
Η Επιτροπή Ερευνών του Ε.Λ.Κ.Ε. (εφεξής: η Επιτροπή
Ερευνών), με σκοπό τη διαφύλαξη του κύρους, της αξιοπιστίας του Πανεπιστημίου, της διαφάνειας των διαδικα-
σιών που ακολουθούνται, διατηρεί το δικαίωμα έκδοσης
κανονιστικών αποφάσεων, που εξειδικεύουν τις διαδικασίες που πρέπει να ακολουθούνται αλλά και της αναγκαι-
ότητας ευελιξίας και αποτελεσματικής αντιμετώπισ ης
και ρύθμισης ειδικών θεμάτων που τυχόν προκύπτουν
και απαιτούν ad hoc ρύθμιση, η εφαρμογή των οποίων
είναι υποχρεωτική στο πλαίσιο των εκτελούμενων έρΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
γων που οικονομικά διαχειρίζεται ο Ε.Λ.Κ.Ε. Το σύνολο
των αποφάσεων αυτών θα αναρτάται στην ιστοσελίδα
του Ε.Λ.Κ.Ε. Για την αντιμετώπιση περιπτώσεων που δεν
προβλέπονται στον παρόντα Οδηγό ή για ζητήματα που
ενδέχεται να ανακύψουν κατά την εφαρμογή του, εφόσον αυτά δεν ρυθμίζονται από την ισχύουσα νομοθε-
σία, αρμόδιο Όργανο να αποφασίζει είναι το Συμβούλιο
Διοίκησης μετά από εισήγηση της Επιτροπής Ερευνών.
Άρθρο 4:
Τακτικός, έκτακτος και κατασταλτικός
οικονομικός έλεγχος - εσωτερικός έλεγχος
1. Ο Ειδικός Λογαριασμός Κονδυλίων Έρευνας (Ε.Λ.Κ.Ε.)
αναπτύσσει πλήρες σύστημα εσωτερικού ελέγχου, καθώς και διαδικασίες και μηχανισμούς παρακολούθησης
της εκτέλεσης των προϋπολογισμών των έργων/προγραμμάτων που υλοποιεί, βάσει των αρχών της διαφά-
νειας και της χρηστής δημοσιονομικής διαχείρισης. Ο
Ε.Λ.Κ.Ε. υπάγεται στη Μονάδα Εσωτερικού Ελέγχου του
Α.Ε.Ι.
2. Ο τακτικός έλεγχος της οικονομικής διαχείρισης του
Ε.Λ.Κ.Ε., καθώς και ο έλεγχος των χρηματοοικονομικών
καταστάσεων, σύμφωνα με τα Ελληνικά Λογιστικά Πρότυπα (ΕΛΠ), πραγματοποιούνται κάθε χρόνο από ορκωτό
ελεγκτή. Οι δαπάνες του ελέγχου βαρύνουν τον προϋπολογισμό του Ε.Λ.Κ.Ε. Με απόφαση του Συμβουλίου
Διοίκησης του Ανώτατου Εκπαιδευτικού Ιδρύματος καθορίζεται ο ορκωτός ελεγκτής κάθε οικονομικής χρήσης.
3. Ο έλεγχος διενεργείται με βάση τα παραστατικά που
προβλέπονται από τα ΕΛΠ, καθώς και τον Οδηγό Χρηματοδότησης και τις αποφάσεις της Επιτροπής Ερευνών
και του Συμβουλίου Διοίκησης.
4. Το διαχειριστικό έτος του Ε.Λ.Κ.Ε. συμπίπτει με το
οικονομικό έτος.
5. Οι ορκωτοί ελεγκτές που ασκούν τον τακτικό έλεγχο
οικονομικής διαχείρισης του Ε.Λ.Κ.Ε. συντάσσουν έκθεση
για τη διαχείριση και τον απολογισμό του διαχειριστικού
έτους που έληξε σύμφωνα με τα ΕΛΠ. Οι εκθέσεις υποβάλλονται στον Υπουργό Παιδείας, Θρησκευμάτων και
Αθλητισμού, τον Υπουργό Εθνικής Οικονομίας και Οικονομικών, τη Γενική Διεύθυνση Δημοσιονομικών Ελέγχων
του Υπουργείου Εθνικής Οικονομίας και Οικονομικών, το
Ελεγκτικό Συνέδριο, το Συμβούλιο Διοίκησης του Α.Ε.Ι.
και την Επιτροπή Ερευνών του Ε.Λ.Κ.Ε.
6. Είναι δυνατή η διενέργεια έκτακτων ελέγχων από τη
Γενική Διεύθυνση Δημοσιονομικών Ελέγχων του Υπουργείου Εθνικής Οικονομίας και Οικονομικών.
Άρθρο 5:
Επιτροπή Ερευνών και Διαχείρισης
του Ε.Λ.Κ.Ε. (Επιτροπή)
1. Η Επιτροπή Ερευνών του Ειδικού Λογαριασμού Κονδυλίων Έρευνας (Ε.Λ.Κ.Ε.) είναι το αποφασιστικό όργανο
του Ε.Λ.Κ.Ε. και είναι διακριτό από τα όργανα διοίκησης
του Ανώτατου Εκπαιδευτικού Ιδρύματος (Α.Ε.Ι.). Η Επιτροπή Ερευνών αποτελείται από έναν (1) εκπρόσωπο
από κάθε Σχολή, με τον αναπληρωτή του και τον Πρύτανη ή τον Αντιπρύτανη, εάν έχει ανατεθεί ο τομέας της
έρευνας σύμφωνα με την παρ. 2 του άρθρου 15 σε έναν
από τους Αντιπρυτάνεις, ως Πρόεδρό της. Εάν το Α.Ε.Ι.
διαθέτει αριθμό Σχολών ίσο ή μικρότερο των τριών (3),
στην Επιτροπή Ερευνών συμμετέχουν δύο (2) εκπρόσωποι με τους αναπληρωτές τους από κάθε Σχολή του Α.Ε.Ι.,
οι οποίοι προέρχονται κατά το δυνατόν από διαφορετικά
Τμήματα. Η Επιτροπή συγκροτείται σε κάθε Α.Ε.Ι. με απόφαση του Συμβουλίου Διοίκησης, κατόπιν εισήγησης του
Πρύτανη του Α.Ε.Ι. και πρότασης της Κοσμητείας κάθε
Σχολής ως προς τους εκπροσώπους της.
2. Ως εκπρόσωποι κάθε Σχολής στην Επιτροπή Ερευνών δύναται να υποδεικνύονται μέλη Διδακτικού Ερευ-
νητικού Προσωπικού (Δ.Ε.Π.), που κατά προτεραιότητα
ανήκουν στη βαθμίδα του Καθηγητή ή Αναπληρωτή Καθηγητή, διαθέτουν εκτεταμένη εκπαιδευτική και ερευ-
νητική πείρα, που τεκμηριώνεται από δημοσιεύσεις σε
επιστημονικά περιοδικά κύρους, βιβλία, μονογραφίες και
τη συμμετοχή στη διοίκηση και διαχείριση ερευνητικών
και αναπτυξιακών έργων.
3. Τα μέλη της Επιτροπής Ερευνών συνέρχονται σε
πρώτη συνεδρίαση ύστερα από πρόσκληση του Προέδρου της. Στη συνεδρίαση αυτή εκλέγεται με μυστική
ψηφοφορία μεταξύ των μελών της ο Αντιπρόεδρος της
Επιτροπής Ερευνών, ο οποίος αναπληρώνει τον Πρόεδρο αν απουσιάζει ή κωλύεται. Η εκλογική διαδικασία
δύναται να διενεργείται και ηλεκτρονικά με τη χρήση
του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του
Ελληνικού Δημοσίου με την επωνυμία «Εθνικό Δίκτυο
Υποδομών Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.).
4. Η Επιτροπή συνεδριάζει ύστερα από πρόσκληση του
Προέδρου της οποτεδήποτε κρίνεται αναγκαίο. Δύναται
επίσης να συγκληθεί, αν αυτό ζητηθεί από: α) το ένα τρίτο
(1/3) των μελών της, β) τη Σύγκλητο του Α.Ε.Ι. και γ) το
Συμβούλιο Διοίκησης. Οι συνεδριάσεις της Επιτροπής
μπορεί να πραγματοποιούνται μέσω τηλεδιάσκεψης.
5. Η Επιτροπή βρίσκεται σε απαρτία όταν παρίστανται τουλάχιστον τα μισά μέλη της. Οι αποφάσεις της
Επιτροπής λαμβάνονται με απόλυτη πλειοψηφία των
παρόντων μελών. Αν υπάρχει ισοψηφία, υπερισχύει η
ψήφος του Προέδρου.
6. Χρέη γραμματέα της Επιτροπής εκτελεί υπάλληλος
της Μονάδας Οικονομικής και Διοικητικής Υποστήριξης
(Μ.Ο.Δ.Υ.) του Ε.Λ.Κ.Ε., που καθορίζεται με απόφαση της
Επιτροπής Ερευνών. Σε περίπτωση που δεν επαρκεί το
υπάρχον προσωπικό του ΕΛΚΕ, χρέη γραμματέα μπορεί
να ανατεθούν σε εργαζόμενο στον ΕΛΚΕ / ΔΙΠΑΕ βάσει
σύμβασης ΙΔΟΧ.
7. Ο Εκτελεστικός Διευθυντής του Α.Ε.Ι. δύναται να
παρίσταται στις συνεδριάσεις της Επιτροπής Ερευνών
χωρίς δικαίωμα ψήφου.
8. Η θητεία των μελών της Επιτροπής Ερευνών της
παρ. 1 είναι τετραετής.
Άρθρο 6:
Αρμοδιότητες της Επιτροπής Ερευνών
1. Η Επιτροπή Ερευνών ασκεί τις ακόλουθες αρμοδιότητες:
α) επεξεργάζεται προτάσεις προς τη Σύγκλητο και το
Συμβούλιο Διοίκησης (Σ.Δ.) του Ανώτατου ΕκπαιδευτιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
κού Ιδρύματος (Α.Ε.Ι.) για την ερευνητική και επιστημονική στρατηγική του  Ιδρύματος και τη σύνταξη του στρα-
τηγικού σχεδίου σε θέματα έρευνας και καινοτομίας,
β) καταρτίζει τον Οδηγό Χρηματοδότησης του Ειδικού
Λογαριασμού Κονδυλίων Έρευνας (Ε.Λ.Κ.Ε.),
γ) εγκρίνει την υποβολή προτάσεων για τη χρηματοδότηση ερευνητικών έργων, έργων παροχής υπηρεσιών,
μελετών και πάσης φύσεως έργων για τα οποία απαιτείται υποβολή πρότασης,
δ) καταρτίζει τον προϋπολογισμό του Ε.Λ.Κ.Ε., τον
υποβάλλει αρμοδίως προς έγκριση στο Συμβούλιο Διοίκησης και εγκρίνει τις αναμορφώσεις του,
ε) εγκρίνει την αποδοχή διαχείρισης έργων / προγραμμάτων που εκτελούνται μέσω του Ε.Λ.Κ.Ε., την ομάδα
έργου αυτών και τους προϋπολογισμούς τους,
στ) εισηγείται προς το Σ.Δ. τον ετήσιο οικονομικό προϋπολογισμό και απολογισμό του Ε.Λ.Κ.Ε. και τις χρημα-
τοοικονομικές καταστάσεις,
ζ) εισηγείται προς το Συμβούλιο Διοίκησης τον καθορισμό του ύψους του ποσοστού παρακράτησης επί
των εσόδων των έργων / προγραμμάτων ανά κατηγορία αυτών σύμφ ωνα με την παρ. 4 του άρθρου 237 του
ν. 4957/2022 και την κατανομή των ετήσιων εσόδων
που προέρχονται από ίδιους πόρους και τη δημιουργία
έργων/προγραμμάτων σύμφωνα με το άρθρο 237 του
ν. 4957/2022,
η) παρέχει κάθε αναγκαία ενημέρωση για τις δραστηριότητες του Ε.Λ.Κ.Ε. προς το Σ.Δ. και προς τους φορείς
του δημοσίου,
θ) προσλαμβάνει πρόσθετο προσωπικό για την εκτέλεση έργων/προγραμμάτων που διαχειρίζεται ο Ε.Λ.Κ.Ε.,
κατόπιν εισήγησης του Επιστημονικού Υπευθύνου, σύμφωνα με τη διαδικα σία των άρθρων 243 έως 245 του
ν. 4957/2022,
ι) αποδέχεται τις κάθε είδους επιχορηγήσεις, χρηματοδοτήσεις, δωρεές και εισφορές τρίτων στον Ε.Λ.Κ.Ε.,
καθορίζει τους ειδικότερους όρους αποδοχής και διάθεσής τους, όταν αυτοί δεν καθορίζονται από συμβατικές
υποχρεώσεις, και εγκρίνει τη σύναψη των πάσης φύσεως
συμβάσεων με φυσικά ή νομικά πρόσωπα στο πλαίσιο
των έργων και προγραμμάτων που υλοποιεί ο Ε.Λ.Κ.Ε.,
ια) αναζητεί πηγές χρηματοδότησης του Ε.Λ.Κ.Ε. και
ενεργεί κάθε πράξη που είναι απαραίτητη για την εξασφάλιση πόρων,
ιβ) χορηγεί υποτροφίες, σύμφωνα με τον Οδηγό Χρηματοδότησης του Ε.Λ.Κ.Ε.,
ιγ) διενεργεί κάθε αναγκαία πράξη για την εύρυθμη λειτουργία του Ε.Λ.Κ.Ε. και των έργων που αυτός υλοποιεί,
ιδ) συγκροτεί τις Επιτροπές Αξιολόγησης για την επιλογή προσωπικού και την Επιτροπή Ενστάσεων του άρ-
θρου 245 του ν. 4957/2022 και
ιε) λαμβάνει τις αποφάσεις που αφορούν στη διενέργεια των διαδικασιών για τη σύναψη δημόσιων συμβά-
σεων προμήθειας ειδών, παροχής υπηρεσιών, εκτέλεσης
έργων και μελετών σε βάρος των πιστώσεων του προϋπολογισμού έργων / προγραμμάτων που διαχειρίζεται
ο Ε.Λ.Κ.Ε., με την επιφύλαξη της περ. ζ) της παρ. 2 του
άρθρου 233, σύμφωνα με τη διάταξη του άρθρου 232
του ν. 4957/2022, όπως εκάστοτε ισχύει.
Άρθρο 7:
Πρόεδρος της Επιτροπής
Ερευνών και Διαχείρισης
1. Ο Πρόεδρος της Επιτροπής, έχει τις εξής αρμοδιότητες:
α) προΐσταται του Ειδικού Λογαριασμού Κονδυλίων
Έρευνας (Ε.Λ.Κ.Ε.), τον εκπροσωπεί δικαστικώς και εξωδίκως, έχει την ευθύνη για την εύρυθμη λειτουργία των
υπηρεσιών του και είναι διατάκτης των δαπανών του,
β) συγκαλεί την Επιτροπή Ερευνών, καταρτίζει την
ημερήσια διάταξη, προεδρεύει των εργασιών της και
δύναται να ορίζει άλλο μέλος της Επιτροπής ως εισηγητή,
γ) υπογράφει όλα τα αναγκαία έγγραφα για την υποβολή προτάσεων, προσφορών και αιτημάτων χρηματο-
δότησης για ερευνητικά και λοιπά έργα,
δ) υπογράφει τις συμβάσεις με τους φορείς χρηματοδότησης και τα φυσικά ή νομικά πρόσωπα στο πλαίσιο
των έργων/προγραμμάτων που υλοποιεί ο Ε.Λ.Κ.Ε.,
ε) υπογράφει τις προσκλήσεις για την επιλογή προσωπικού και τις προκηρύξεις για την προμήθεια ειδών /
υπηρεσιών και την εκτέλεση έργων, μετά από έγκριση
της Επιτροπής Ερευνών, καθώς και κάθε έγγραφο που
είναι απαραίτητο για την εκτέλεση των αποφάσεων της
Επιτροπής Ερευνών,
στ) αναλαμβάνει υποχρεώσεις σε βάρος των πιστώσεων του προϋπολογισμού του Ε.Λ.Κ.Ε. και υπογράφει τις
αποφάσεις ανάληψης υποχρέωσης,
ζ) εκδίδει τις αποφάσεις απευθείας ανάθεσης για τη
σύναψη δημόσιων συμβάσεων,
η) εγκρίνει τις αναμορφώσεις των προϋπολογισμών
έργων / προγραμμάτων, κατόπιν εισήγησης το υ Επιστημονικού Υπευθύνου,
θ) εγκρίνει, κατόπιν εισήγησης του Επιστημονικού
Υπευθύνου, την ανανέωση ή παράταση συμβάσεων
απασχόλησης του πρόσθετου προσωπικού, η απασχόληση του οποίου έχει εγκριθεί με απόφαση της Επιτρο-
πής Ερευνών,
ι) εγκρίνει τη χορήγηση προκαταβολών προς τα
μέλη της ομάδας έργου σύμφωνα με το άρθρο 253 του
ν. 4957/2022, κατόπιν εισήγησης του Επιστημονικού
Υπευθύνου,
ια) εγκρίνει τη διενέργεια μετακινήσεων για τα έργα /
προγράμματα που χρηματοδοτούνται από εθνικούς
πόρους,
ιβ) εγκρίνει τη χορήγηση ταμειακής διαχειριστικής
διευκόλυνσης σε έργα / προγράμματα σύμφωνα με τον
Οδηγό Χρηματοδότησης,
ιγ) εισηγείται προς την Επιτροπή Ερευνών την ετήσια
κατανομή των ίδιων πόρων της περ. δ) του άρθρου 230
του ν.  4957/2022, σύμφωνα με το άρθρο 237 του
ν. 4957/2022.
2. Ο Πρόεδρος της Επιτροπής Ερευνών μπορεί, με
πράξη του:
α) να εξουσιοδοτεί άλλο μέλος της Επιτροπής, για την
υπογραφή των εγγράφων της παρ. 1 του παρόντος άρθρου και
β) να μεταβιβάζει την αρμοδιότητα υπογραφής υπηρεσιακών εγγράφων που σχετίζονται με την οργάνωση
και λειτουργία της Μονάδας Οικονομικής και ΔιοικητιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
κής Υποστήριξης (Μ.Ο.Δ.Υ.) του Ε.Λ.Κ.Ε. του ΔΙ.ΠΑ.Ε., τα
οποία δεν εμπίπτουν στο πεδίο της παρ. 2, προς τους
Προϊσταμένους των οργανικών μονάδων της Μ.Ο.Δ.Υ.
Άρθρο 8:
Επιστημονικός Υπεύθυνος (Ε.Υ.)
1. Ως Επιστημονικοί Υπεύθυνοι έργων / προγραμμάτων δύναται να ορίζονται:
α) μέλη Διδακτικού Ερευνητικού Προσωπικού (Δ.Ε.Π.)
του Διεθνούς Πανεπιστημίου της Ελλάδος,
β) μέλη Ειδικού Εκπαιδευτικού Προσωπικού (Ε.Ε.Π.)
του Διεθνούς Πανεπιστημίου της Ελλάδος,
γ) μέλη Εργαστηριακού Διδακτικού Προσωπικού
(Ε.ΔΙ.Π.) του Διεθνούς Πανεπιστημίου της Ελλάδος,
δ) μέλη Ειδικού Τεχνικού Εργαστηριακού Προσωπικού
(Ε.Τ.Ε.Π.) του Διεθνούς Πανεπιστημίου της Ελλάδος, που
έχουν κατ’ ελάχιστον τίτλο μεταπτυχιακών σπουδών,
ε) επισκέπτες Καθηγητές και επισκέπτες Ερευνητές του
άρθρου 171 του ν. 4957/2022,
στ) Συνεργαζόμενοι Καθηγητές του άρθρου 169 του
ν. 4957/2022,
ζ) Ερευνητές επί συμβάσει του άρθρου 172 του
ν. 4957/2022,
η) ομότιμοι Καθηγητές και αφυπηρετήσαντα Μέλη
Δ.Ε.Π.,
θ) μεταδιδάκτορες και
ι) εξωτερικοί συνεργάτες κάτοχοι διδακτορικού διπλώματος.
2. Φυσικά πρόσωπα που έχουν μία (1) από τις ιδιότητες
της παρ. 1 μπορούν να καταθέτουν προς την Επιτροπή
Ερευνών αίτημα αποδοχής διαχείρισης έργου/προγράμματος ως Επιστημονικοί Υπεύθυνοι, που συνοδεύεται
από συνοπτικό συνολικό προϋπολογισμό του προς αποδοχή έργου / προγράμματος, εφόσον η διάρκειά του
εκτείνεται πέραν του έτους και αναλυτικό ετήσιο προϋπολογισμό για το τρέχον οικονομικό έτος. Με την από-
φαση της Επιτροπής Ερευνών περί αποδοχής του έργου /
προγράμματος εγκρίνεται ο ορισμός του Επιστημονικού
Υπευθύνου και υπογράφεται Σύμφωνο Συνεργασίας.
3. Ο Επιστημονικός Υπεύθυνος ευθύνεται για την ορθή
υλοποίηση και πιστοποίηση του φυσικού αντικειμένου
του έργου και για τη σκοπιμότητα και επιλεξιμότητα των
δαπανών που συνδέονται με την εκτέλεση του φυσικού
αντικειμένου του έργου και παρακολουθεί το οικονομικό
αντικείμενό του.
4. Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου / προγράμματος, εφόσον αυτό κρίνεται αναγκαίο.
5. Ο Επιστημονικός Υπεύθυνος, για την πληρωμή
δαπανών του έργου / προγράμματος, στις οποίες περιλαμβάνονται και οι δαπάνες που αφορούν στον ίδιο,
υποβάλλει στη Μονάδα Οικονομικής και Διοικητικής
Υποστήριξης (Μ.Ο.Δ.Υ.) του Ε.Λ.Κ.Ε. αίτημα πληρωμής
που συνοδεύεται με τα δικαιολογητικά που απαιτούνται
κάθε φορά για τον έλεγχο, την εκκαθάριση και την πληρωμή των σχετικών δαπανών.
6. Αν ο επιστημονικά υπεύθυνος δεν είναι μέλος του
προσωπικού του Δι.Πα.Ε. ή μέλος της Συγκλήτου ή/και
της Επιτροπής Ερευνών και Διαχείρισης, απαιτείται η
υπογραφή συμφώνου συνεργασίας μεταξύ ΕΛΚΕ και
ΕΥ, όπου προσδιορίζονται οι εκατέρωθεν υποχρεώσεις
και τα δικαιώματα των συμβαλλόμενων καθώς και -εφόσον συντρέχει τέτοια περίπτωση- η σύμφωνη γνώμη της
Ε.Ε.Δι. του Δι.Πα.Ε. Τα ανωτέρω ισχύουν και για τον αναπληρωτή του ΕΥ.
7. Τα μέλη ΔΕΠ που τελούν σε αναστολή κα θηκόντων
ασκούν ερευνητικό έργο στο Πανεπιστήμιο και στον
ΕΛΚΕ αυτού αμισθί.
Άρθρο 9:
Μονάδα Οικονομικής και Διοικητικής
Υποστήριξης του Ε.Λ.Κ.Ε. (Μ.Ο.Δ.Υ.)
1. Στο Διεθνές Πανεπιστήμιο της Ελλάδος λειτουργεί
Ειδικός Λογαριασμός Κονδυλίων Έρευνας με την ονομασία «Μονάδα Οικονομικής και Διοικητικής Υποστήριξης
του Ε.Λ.Κ.Ε. ΔΙ.ΠΑ.Ε.» σε επίπεδο Διεύθυνσης. Αποστολή
τη ς Μονάδας είναι η διοικητική και οικονομική διαχείριση των ερευνητικών έργων / προγραμμάτων που εκτε-
λούνται μέσω του Ε.Λ.Κ.Ε. του ΔΙ.ΠΑ.Ε. και η οικονομική
διαχείριση των ίδιων πόρων του Ε.Λ.Κ.Ε. του Α.Ε.Ι., όπως
προσδιορίζονται στο άρθρο 230 του ν. 4957/2022.
2. Ειδικότερα, αρμοδιότητες της Μ.Ο.Δ.Υ. είναι:
α) η υποστήριξη των οργάνων διοίκησης του Ε.Λ.Κ.Ε.
και των Επιστημονικών Υπευθύνων των έργων / προγραμμάτων για την εκπλήρωση της αποστολής του
Ε.Λ.Κ.Ε.,
β) η υποβολή εισηγήσεων προς τα όργανα διοίκησης
του Ε.Λ.Κ.Ε. για τα θέματα αρμοδιότητας της Μ.Ο.Δ.Υ. και
των επιμέρους οργανικών της μονάδων,
γ) η τήρηση των διατυπώσεων δημοσιότητας των αποφάσεων της Επιτροπής Ερευνών και του Προέδρου της
Επιτροπής Ερευνών, των λοιπών εγγράφων, πράξεων
και συμβάσεων που σχετίζονται με τις δραστηριότητες
του Ε.Λ.Κ.Ε., η εκτέλεση των αποφάσεων των οργάνων
διοίκησης του Ε.Λ.Κ.Ε. και η παρακολούθηση της τήρησης των διαδικασιών που προβλέπονται στον Οδηγό
Χρηματοδότησης και Διαχείρισης,
δ) η κατάρτιση και παρακολούθηση του προϋπολογισμού του Ε.Λ.Κ.Ε. και των αναμορφώσεών του, η παρα-
κολούθηση των προϋπολογισμών των έργων / προγραμμάτων που διαχειρίζεται ο Ε.Λ.Κ.Ε. και η διασφάλιση της
ορθής εκτέλεσής τους μέσω της εφαρμογής κατάλληλων
ελέγχων και δικλίδων ασφαλείας για την παρακολούθηση των οικονομικών μεγεθών,
ε) η διενέργεια των δημοσιονομικών δεσμεύσεων και
η τήρηση του Μητρώου Δεσμεύσεων,
στ) η είσπραξη πάσης φύσεως χρηματοδοτήσεων των
έργων / προγραμμάτων που διαχειρίζεται ο Ε.Λ.Κ.Ε. και
των ίδιων πόρων του Ε.Λ.Κ.Ε., σύμφωνα με το άρθρο 230
του ν. 4957/2022, καθώς και η έκδοση τίτλων βεβαίωσης για την είσπραξη απαιτήσεων του Ε.Λ.Κ.Ε., σύμφωνα
με τον Κώδικα Είσπραξης Δημοσίων Εσόδων (Κ.Ε.Δ.Ε.
ν.δ. 356/1974, Α΄ 90),
ζ) ο προσδιορισμός του ύψους των ετήσιων εσόδων
του Ε.Λ.Κ.Ε. από ίδιους πόρους και η γνωστοποίηση του
ύψους αυτού στην Επιτροπή Ερευνών έως τα τέλη Φεβρουαρίου του επόμενου οικονομικού έτους,
η) η παρακολούθηση των ταμειακών διαχειριστικών
διευκολύνσεων σε έργα / προγράμματα του Ε.Λ.Κ.Ε.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
θ) η παρακολούθηση του οικονομικού αντικειμένου
των συμβάσεων που συνάπτει ο Ε.Λ.Κ.Ε. με άλλους φορείς,
ι) η διενέργεια των διαδικασιών για τη σύναψη δημοσίων συμβάσεων για την προμήθεια ειδών, την παροχή
υπηρεσιών, την εκτέλεση έργων και μελετών σε βάρος
των πιστώσεων του προϋπολογισμού έργων / προγραμμάτων που διαχειρίζεται ο Ε.Λ.Κ.Ε., η παρακολούθηση
της εκτέλεσης των δημοσίων συμβάσεων και η τήρηση
μητρώου προμηθευτών,
ια) η υποστήριξη των διαδικασιών για την επιλογή
προσωπικού που απασχολείται σε έργα/προγράμματα
του Ε.Λ.Κ.Ε. και η τήρηση μητρώου φυσικών προσώπων
που αμείβονται, με οποιαδήποτε συμβατική σχέση, σε
βάρος των πιστώσεων του προϋπολογισμού έργων /
προγραμμάτων που διαχειρίζεται ο Ε.Λ.Κ.Ε.,
ιβ) ο έλεγχος νομιμότητας και κανονικότητας των δαπανών βάσει των νόμιμων δικαιολογητικών τους σύμ-
φωνα με το άρθρο 254 του ν. 4957/2022, η εκκαθάριση
και η έκδοση ενταλμάτων πληρωμής,
ιγ) ο έλεγχος και η εκκαθάριση αποδοχών, δαπανών
μετακίνησης και κάθε είδους αποζημιώσεων για το κάθε
είδους προσωπικό που απασχολείται σε έργα / προγράμματα του Ε.Λ.Κ.Ε.,
ιδ) η παρακολούθηση της λογιστικής και διαχειριστικής κίνησης των έργων που διαχειρίζεται ο Ε.Λ.Κ.Ε.,
ιε) η τήρηση των λογιστικών βιβλίων και η σύνταξη των
προβλεπόμενων χρηματοοικονομικών καταστάσεων,
του απολογισμού και των δημοσιονομικών αναφορών,
ιστ) ο έλεγχος και η εξόφληση των πάσης φύσεως
δαπανών, μέσω τραπεζικών επιταγών ή ηλεκτρονικών
εντολών μεταφοράς και πίστωσης των λογαριασμών των
δικαιούχων, η απόδοση των υπέρ τρίτων κρατήσεων, η
διενέργεια συμψηφισμών και η απόδοση στο Δημόσιο
και στα οικεία ασφαλιστικά ταμεία των οφειλών των δικαιούχων που αναγράφονται στις σχετικές βεβαιώσεις
φορολογικών και ασφαλιστικών οφειλών, η ενημέρωση
των δικαιούχων και των φορέων για την έκδοση χρηματικών ενταλμάτων στο όνομά τους και την εξόφλησή
τους, καθώς και η τήρηση Μητρώων Κατασχέσεων και
Εκχωρήσεων,
ιζ) η χορήγηση φορολογικών βεβαιώσεων, βεβαιώσεων αποδοχών καθώς και κάθε άλλου αναγκαίου εγγρά-
φου, σύμφωνα με το αρχείο που τηρείται στη Μ.Ο.Δ.Υ.,
ιη) η παρακολούθηση της εξέλιξης των οικονομικών
μεγεθών του Ε.Λ.Κ.Ε. και η τήρηση των οδηγιών του Γενικού Λογιστηρίου του Κράτους σχετικά με την κατάρτιση
και εκτέλεση του προϋπολογισμού του Ε.Λ.Κ.Ε.,
ιθ) η σύνταξη έκθεσης  επί διαφωνιών με την Επιτροπή
Ερευνών, η υποβολή της στη Γενική Διεύθυνση Δημοσιονομικών Ελέγχων και η κοινοποίησή της στ ο Συμβούλιο
Διοίκησης και τον Πρύτανη του Α.Ε.Ι.,
κ) η τήρηση αρχείου των έργων / προγραμμάτων που
διαχειρίζεται ο Ε.Λ.Κ.Ε. σε ψηφιακή μορφή και
κα) κάθε άλλη απαραίτητη ενέργεια για τη διοικητική
και οικονομική διαχείριση των έργων / προγραμμάτων
που υλοποιεί ο Ε.Λ.Κ.Ε.
Άρθρο 10:
Προϊστάμενος Μονάδας Οικονομικής
και Διοικητικής Υποστήριξης (Π.Μ.Ο.Δ.Υ.) Προϊστάμενος Οικονομικών Υπηρεσιών (Π.Ο.Υ.)
1. Ο προϊστάμενος της Μονάδας Οικονομικής και Διοικητικής Υποστήριξης (Π.Μ.Ο.Δ.Υ.) και οι προϊστάμενοι
των υποκείμενων οργανικών μονάδων ορίζονται από το
προσωπικό του Α.Ε.Ι. Ο Π.Μ.Ο.Δ.Υ. έχει τις αρμοδιότητες,
τα καθήκοντα και τις υποχρεώσεις των άρθρων 25, 26
και 69Γ του ν. 4270/2014 (Α΄ 143), όπως εξειδικεύονται
στον παρόντα, καθώς και τις αρμοδιότητες που προβλέπονται στον Οργανισμό και όσες μεταβιβάζονται από
τον Πρόεδρο της Επιτροπής Ερευνών, σύμφωνα με την
παρ. 3 του άρθρου 233 του ν. 4957/2022). Τα  καθήκοντα
του Προϊσταμένου Οικονομικών Υπηρεσιών (Π.Ο.Υ.) του
Ε.Λ.Κ.Ε. δεν δύναται να ανατίθενται στον Π.Ο.Υ. του Α.Ε.Ι.
2. Ο Π.Μ.Ο.Δ.Υ. δύναται να μεταβιβάζει ή να παρέχει
εξουσιοδότηση για την άσκηση μέρους των αρμοδιοτήτων του προς υπαλλήλους της Μ.Ο.Δ.Υ. ή προϊσταμένους
των υποκείμενων σε αυτήν οργανικών μονάδων, εφόσον
υπάρχουν.
Άρθρο 11:
Προσωπικό της Μονάδας Οικονομικής
και Διοικητικής Υποστήριξης του Ειδικού
Λογαριασμού Κονδυλίων Έρευνας
1. Η Μονάδα Οικονομικής και Διοικητικής Υποστήριξης (Μ.Ο.Δ.Υ.) του Ειδικού Λογαριασμού Κονδυλίων
Έρευνας (Ε.Λ.Κ.Ε.) και οι επιμέρους οργανικές μονάδες
της στελεχώνονται από προσωπικό που υπηρετεί στο
Ανώτατο Εκπαιδευτικό Ίδρυμα (Α.Ε.Ι.).
2. Αν το προσωπικό του Α.Ε.Ι. δεν επαρκεί για τη στελέχωση της Μ.Ο.Δ.Υ., ο Ε.Λ.Κ.Ε. δύναται να προσλαμ-
βάνει, με απόφαση της Επιτροπής Ερευνών, κατόπιν
δημόσιας πρόσκλησης σύμφωνα με το άρθρο 244 του
ν. 4957/2022, προσωπικό με σύμβαση εργασίας Ιδιωτικού Δικαίου Ορισμένου Χρόνου ή Έργου. Αν για τις ανά-
γκες της Μ.Ο.Δ.Υ. απαιτείται η πρόσληψη επιστημονικού
προσωπικού, εφαρμόζεται η διαδικασία της περ. β) της
παρ. 4 του άρθρου 243 του ν. 4957/2022.
3. Οι αρμοδιότητες οικονομικού περιεχομένου της
Μ.Ο.Δ.Υ. ασκούνται καταρχήν από το προσωπικό του
Α.Ε.Ι. Αν αυτό δεν επαρκεί, στο προσωπικό της παρ. 2
δύναται να ανατίθενται με απόφαση της Επιτροπής Ερευνών καθήκοντα οικονομικού περιεχομένου.
4. Τα καθήκοντα του προσωπικού της Μ.Ο.Δ.Υ. που
ασκεί αρμοδιότητες οικονομικού περιεχομένου, συμπεριλαμβανομένου του Προϊσταμένου της, είναι ασυμβίβα-
στα με τα καθήκοντα του διατάκτη και των μελών συλλογικών οργάνω ν για την αξιολόγηση, τον έλεγχο της
καταλληλότητας των προσφερόντων και των προσφορών τους, τη διενέργεια διαγωνισμών, την αξιολόγηση
ενστάσεων και την παραλαβή προμηθειών, υπηρεσιών
και έργων.
5. Τα καθήκοντα δέσμευσης πιστώσεων στον προϋπολογισμό, ελέγχου των δικαιολογητικών, εκκαθάρισης και
έκδοσης ενταλμάτων πληρωμής δαπανών είναι ασυμβίβαστα με αυτά της εξόφλησής τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Κεφάλαιο Β΄ Χρηματοδότηση έργων
Άρθρο 12:
Πόροι και πηγές χρηματοδότησης του Ε.Λ.Κ.Ε.
1. Οι πόροι που διαχειρίζονται οι Ειδικοί Λογαριασμοί
Κονδυλίων Έρευνας (Ε.Λ.Κ.Ε.) κατατάσσονται, σύμφωνα
με τη διάταξη του άρθρου 230 του ν. 4957/2022, στις
ακόλουθες κατηγορίες:
α) Εθνικοί πόροι:
αα) κονδύλια από το Πρόγραμμα Δημοσίων Επενδύσεων (εθνικό και συγχρηματοδοτούμενο σκέλος), ιδίως
χρηματοδοτήσεις στο πλαίσιο του Εταιρικού Συμφώνου
για το Πλαίσιο Ανάπτυξης (ΕΣΠΑ), του Ταμείου Ανάκαμψης και Ανθεκτικότητας, λοιπών προγραμμάτων της
Ευρωπαϊκής Ένωσης και προγραμμάτων του Ελληνικού
Ιδρύματος Έρευνας και Καινοτομίας,
αβ) χρηματοδοτήσεις για τη συμμετοχή σε ερευνητικά ευρωπαϊκά ανταγωνιστικά προγράμματα από εθνικά
κονδύλια (matching funds),
αγ) χρηματοδοτήσεις στο πλαίσιο προγραμματικών
συμβάσεων με φορείς του δημόσιου τομέα.
β) Διεθνείς πόροι: χρηματοδοτήσεις έργων από την
Ευρωπαϊκή Ένωση, λοιπούς ευρωπαϊκούς και διεθνείς
οργανισμούς και φορείς.
γ) Ιδιωτικοί πόροι και χρηματοδοτήσεις:
γα) έσοδα από χρηματοδοτήσεις, χορηγίες, δωρεές,
οικονομικές ενισχύσεις, κληροδοτήματα και κάθε είδους
εισφορές από φυσικά πρόσωπα, δημόσιους και ιδιωτικούς φορείς της ημεδαπής ή της αλλοδαπής,
γβ) τέλη φοίτησης, δίδακτρα και πάσης φύσης έσοδα από την οργάνωση Ξενόγλωσσων Προγραμμάτων
Σπουδών (Ξ.Π.Σ.) πρώτου κύκλου, μεταπτυχιακών προγραμμάτων σπουδών, θερινών και χειμερινών σχολείων
και επιμορφωτικών και εκπαιδευτικών προγραμμάτων
μέσω του Κέντρου Επιμόρφωσης και Διά Βίου Μάθησης
(Κ.Ε.ΔΙ.ΒΙ.Μ.),
γγ) έσοδα από την οργάνωση συνεδρίων, ημερίδων
και λοιπών συναφών δραστηριοτήτων,
γδ) έσοδα από την παροχή υπηρεσιών των πανεπιστημιακών εργαστηρίων, πανεπιστημιακών ερευνητικών
ινστιτούτων και πανεπιστημιακών κλινικών προς τρίτα
φυσικά πρόσωπα ή φορείς του ιδιωτικού ή δημόσιου
τομέα σύμφωνα με τον εγκεκριμένο Κανονισμό τους,
καθώς και έσοδα από παροχή υπηρεσιών προς τρίτους
που σχετίζονται με την ερευνητική και λοιπή δραστηριότητα του φορέα,
γε) χρηματοδοτήσεις έργων / προγραμμάτων για την
παροχή επιστημονικών, τεχνολογικών και καλλιτεχνικών
υπηρεσιών, την εκπόνηση ειδικών και κλινικών μελετών,
την εκτέλεση δοκιμών, μετρήσεων, εργαστηριακών εξετάσεων και αναλύσεων, την παροχή γνωμοδοτήσεων, τη
σύνταξη προδιαγραφών για λογαριασμό τρίτων φυσικών
προσώπων ή δημόσιων και ιδιωτικών φορέων της ημεδαπής ή της αλλοδαπής.
δ) Ίδιοι πόροι:
δα) παρακρατήσεις (overhead) επί των προϋπολογισμών των έργων/προγραμμάτων που επιβάλλονται
υπέρ του Ε.Λ.Κ.Ε. του Ανώτατου Εκπαιδευτικού Ιδρύματος (Α.Ε.Ι.) για την οικονομική διαχείριση των έργων /
προγραμμάτων των περ. α) έως γ),
δβ) έσοδα από εκδόσεις μετά την εκκαθάρισή τους,
δγ) έσοδα από την εμπορική εκμετάλλευση δικαιωμάτων διανοητικής ιδιοκτησίας, προϊόντων μεταφοράς
τεχνολογίας - τεχνογνωσίας του Α.Ε.Ι., που προκύπτουν
από την εκτέλεση χρηματοδοτούμενων έργων και την
εν γένει ερευνητική δραστηριότητα των μελών της πανεπιστημιακής κοινότητας, καθώς και έσοδα από εταιρικά
μερίδια και την εν γένει συμμετοχή τους σε εταιρείες
έντασης γνώσης,
δδ) έσοδα από τόκους και αξιοποίηση περιουσιακών
στοιχείων ακίνητης και κινητής περιουσίας του Ε.Λ.Κ.Ε.,
δε) έσοδα από τις κρατήσεις επί των αμοιβών και την
απόδοση ποσοστού επί του εισοδήματος των μελών
Διδακτικού Ερευνητικού Προσωπικού (Δ.Ε.Π.), Ειδικού
Εκπαιδευτικού Προσωπικού (Ε.Ε.Π.) και Εργαστηριακού
Διδακτικού Προσωπικού (Ε.ΔΙ.Π.) από την άσκηση επιχειρηματικής δραστηριότητας σύμφωνα με το άρθρο 257
του ν. 4957/2022,
δστ) έσοδα από την απόδοση ποσοστού επί των αμοιβών που εισπράττονται από τα νοσοκομεία κατά την
ολοήμερη λειτουργία τους για ιατρικές επισκέψεις ή
πράξεις που γίνονται από πανεπιστημιακούς ιατρούς,
σύμφωνα με το άρθρο 9 του ν. 2889/2001 (Α΄ 37),
δζ) κρατήσεις επί των αμοιβών των μελών Διδακτικού
Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού
Προσωπικού (Ε.ΔΙ.Π.), Ειδικού Τεχνικού Εργαστηριακού
Προσωπικού (Ε.Τ.Ε.Π.) από τη συμμετοχή τους σε έργα /
προγράμματα των Ε.Λ.Κ.Ε. των Α.Ε.Ι. και των ερευνητικών
κέντρων και τεχνολογικών ινστιτούτων του άρθρου 13Α
του ν. 4310/2014 (Α΄ 258), των Ερευνητικών Πανεπιστημιακών Ινστιτούτων (Ε.Π.Ι.) και λοιπών ερευνητικών ορ-
γανισμών της ημεδαπής,
δη) έσοδα από τα παράβολα που καταβάλλονται υπέρ
των Ε.Λ.Κ.Ε. των Α.Ε.Ι.,
δθ) έ σοδα που αποδίδονται από τα Ερευνητικά Πανεπιστημιακά Ινστιτούτα στα οποία συμμετέχει το Α.Ε.Ι.,
σύμφωνα με το άρθρο 271 του ν. 4957/2022.
2. Οι φορείς χρηματοδότησης που εισφέρουν στον
Ε.Λ.Κ.Ε. ή τον επιχορηγούν για την εκτέλεση έργων / προγραμμάτων δύναται να καθορίζουν ειδικότερους όρους
σχετικά με την εκτέλεσή τους, όπως το είδος των δαπανών που θα καλυφθούν με τους πόρους που διαθέτουν,
την ομάδα έργου, τη χρονική διάρκεια του φυσικού ή/
και οικονομικού αντικειμένου του έργου / προγράμματος. Για τα έργα / προγράμματα που χρηματοδοτούνται
από ίδιους πόρους, τα εν λόγω στοιχεία καθορίζονται με
απόφαση της Επιτροπής Ερευνών.
Άρθρο 13:
Προτάσεις έργων
1. Προτάσεις έργων προς την Επιτροπή Ερευνών μπορούν να προέρχονται από:
i. Την Κεντρική Διοίκηση του Ιδρύματος,
ii. Τις Σχολές ή και τα Τμήματα του Διεθνούς Πανεπιστημίου της Ελλάδος,
iii. Τα Εργαστήρια του Πανεπιστημίου, με ή χωρίς τη
συνεργασία εξωτερικών ερευνητικών ιδρυμάτων ή παΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ραγωγικών φορέων, δημοσίων ή ιδιωτικών, της ημεδαπής ή της αλλοδαπής,
iv. Ομάδες ή ερευνητές, μέλη τoυ Διεθνούς Πανεπιστημίου της Ελλάδος,
v. Μικτές ομάδες ερευνητών αποτελούμενες από μέλη
του Διεθνούς Πανεπιστημίου της Ελλάδος, ερευνητές μέλη άλλων Α.Ε.I. κ αι λοιπών ερευνητικών ιδρυμάτων,
οργανισμών, ΝΠΙΔ, βιομηχανιών της χώρας ή/και της
αλλοδαπής.
2. Απαραίτητη προϋπόθεση για τη διαχείριση ενός
έργου από τον Ε.Λ.Κ.Ε. είναι η εκ των προτέρων ενημέρωση του Γραφείου Προγραμματισμού και Ωρίμανσης
για την πρόθεση υποβολής πρότασης από τον εν δυνάμει
Ε.Υ. μέσω συμπλήρωσης του Εντύπου Σχεδιασμού και
Ωρίμανσης των Έργων. Επιπροσθέτως, στις περιπτώσεις
έργων που απαιτείται ίδια συμμετοχή συμπληρώνονται
στο προαναφερθέν έγγραφο τα πεδία που αφορούν
στην κάλυψή της. Στα πεδία αυτά αvαφέρovται ρητά οι
δεσμεύσεις που o Επιστημονικός Υπεύθυvoς προτείνει
αναφορικά με τον τρόπο κάλυψης της ίδιας συμμετοχής.
Άρθρο 14:
Αναζήτηση χρηματοδότησης
1. Οι ανάγκες χρηματοδότησης της έρευνας είναι πολύ
σημαντικό να ταυτίζονται ή, έστω, να συμβαδίζουν, με
την ευκαιρία χρηματοδότησης, ώστε να δημιουργούνται
οι κατάλληλες προϋποθέσεις επιτυχίας. Για τη στήριξη
της ακαδημαϊκής και ερευνητικής κοινότητας του Διεθνούς Πανεπιστημίου της Ελλάδος στην αναζήτηση
χρ ηματοδοτήσεων, ο Ε.Λ.Κ.Ε. του Διεθνούς Πανεπιστημίου της Ελλάδος έχει συστήσει Γραφείο Ανάπτυξης και
Υποβολής Προτάσεων, με αντικείμενο την παροχή των
παρακάτω υπηρεσιών:
• Αναζήτηση προσκλήσεων, προκηρύξεων, συνεργασιών, ευκαιριών χρηματοδότησης.
• Ενημέρωση για ευκαιρίες χρηματοδότησης έρευνας /
υπηρεσιών και ιστοσελίδας Ε.Λ.Κ.Ε. ΠΑ.ΠΕΙ.
• Τακτική ηλεκτρονική ενημέρωση μελών Δ.Ε.Π. και
Τμημάτων/Σχολών ΠΑ.ΠΕΙ.
• Εύρεση εταίρων για συνεργασίες σε ερευνητικά έργα.
• Καταγραφή προτάσεων, ενημέρωση βάσης δεδομένων Ο.Π.Σ. και παρακολούθηση μέχρι το στάδιο της
απόρριψης / έναρξης έργου.
• Επεξεργασία και έκδοση καταλόγων / φυλλαδίων.
• Προγραμματισμός και διεξαγωγή ενημερωτικών εκδηλώσεων για ευκαιρίες χρηματοδότησης.
Οι ενδιαφερόμενοι συνιστάται να επικοινωνούν με
το Γραφείο Ανάπτυξης και Υποβολής Προτάσεων και το
Τμήμα Παρακολούθησης Έργων, ώστε να ενημερώνονται άμεσα για τις ανοικτές προσκλήσεις / προκηρύξεις
αλλά και τις τελευταίες εξελίξεις στο χώρο της χρηματοδότησης έρευνας, σε εθνικό, ευρωπαϊκό και διεθνές
επίπεδο.
Άρθρο 15:
Προτάσεις χρηματοδότησης
από εξωπανεπιστημιακές πηγές
1. Η υποβολή προτάσεων σε εξωπανεπιστημιακούς
φορείς γίνεται με μέριμνα και ευθύνη των Ε.Υ. και μετά
από σχετική επικοινωνία με τη Μ.Ο.Δ.Υ., η οποία δύναται
να ενημερώνει το επιστημονικό και ερευνητικό προσωπικό του Πανεπιστημίου για τις προσκλήσεις υποβολής
προτάσεων από τους φορείς χρηματοδότησης, ενώ ταυτόχρονα μπορεί να παρέχει συμβουλευτικές υπηρεσίες,
εφόσον της ζητηθούν, σε όλες τις φάσεις υποβολής τους.
Αναλυτικότερα:
1.1 Κατά τη διαδικασία σύνταξης μιας πρότασης προς
υποβολή, θα πρέπει να ακολουθούνται οι οδηγίες που
περιλαμβάνονται στην προκήρυξη του φορέα χρηματοδότησης και να λαμβάνονται υπόψη οι ιδιαίτεροι κανό-
νες και οι διαδικασίες που θα πρέπει να εφαρμοστούν
κατά την υλοποίηση του έργου, εφόσον αυτό τελικώς
εγκριθεί,
1.2 Κατά τη σύνταξη του χρονοδιαγράμματος για την
κατάρτιση και υποβολή πρότασης, θα πρέπει να λαμβάνεται υπόψη, εκτός των άλλων, και ο χρόνος που απαιτεί-
ται για την υλοποίηση ενεργειών που απαιτούν εγκριτικές αποφάσεις, όπως διαδικασίες επιλογής προσωπικού
μέσω προσκλήσεων εκδήλωσης ενδιαφέροντος, τυχόν
άδειες που απαιτούνται -κατά περίπτωση από τα αρμόδια όργανα- και διαδικασίες προμήθειας αγαθών ή
παροχής υπηρεσιών,
1.3 Κατά τη σύνταξη του προϋπολογισμού, πρέπει να
εκτελούνται ακριβείς και σε πραγματικές αξίες κατά το
δυνατόν, υπολογισμοί των οικονομικών μεγεθών, όπως
το κόστος της μονάδας εργασίας για κάθε κατηγορία
προσωπικού και με βάση ρεαλιστικές προβλέψεις, όσον
αφορά στον απαιτούμενο χρόνο υλοποίησης ορισμένου
έργου.
1.4 Δεν πρέπει να παραλείπεται η πρόβλεψη του ποσού των Γενικών Εξόδων ή overheads, το οποίο αφορά
το έμμεσο λειτουργικό κόστος που δαπανά το Πανεπιστήμιο για τη διεξαγωγή των προγραμμάτων (έξοδα
διαχείρισης, χρήση χώρων και εξοπλισμών, φως, νερό,
θέρμανση, καθαριότητα). Το κόστος αυτό, δεν ταυτίζεται
με το κόστος για τη διοικητική υποστήριξη του έργου, το
οποίο αποτελεί άμεσο κόστος του συγκεκριμένου έργου
και συνυπολογίζεται στις δαπάνες προσωπικού του κάθε
έργου. Οι υπηρεσίες που παρέχει η ΜΟΔΥ του ΕΛΚΕ. /
Δι.Πα.Ε. είναι υπηρεσίες συμβουλευτικές για τη διαχείριση, καθώς και υπηρεσίες ελέγχου και παρακολούθησης
έργων. Το προσωπικό της ΜΟΔΥ δεν παρέχει προσωπικές υπηρεσίες διοικητικής - γραμματειακής υποστήριξης
στους Ε/Υ, δύναται όμως να συμμετέχει σε ομάδες έργου
στο πλαίσιο εκτέλεσης έργων / προγραμμάτων, εφόσον
δεν παρακωλύεται η απασχόλησή τους στη ΜΟΔΥ του
Ε.Λ.Κ.Ε. / ΔΙ.ΠΑ.Ε. και δεν συμπίπτει με τα κύρια καθήκοντα - υποχρεώσεις της θέσης απασχόλησής του.
2. Οι υπηρεσίες που παρέχει η Μ.Ο.Δ.Υ. του Ε.Λ.Κ.Ε.,
είναι αποκλειστικά συμβουλευτικές καθώς και υπηρεσίες ελέγχου και όχι γραμματειακής ή άλλης συναφούς
μορφής υποστήριξης.
3. Το συνολικό χρονοδιάγραμμα του έργου θα πρέπει
να συντάσσεται με τέτοιο τρόπο, ώστε να συμπίπτουν,
κατά το δυνατόν, η αναμενόμενη χρηματοδοτική ροή
από το φορέα χρηματοδότησης και η εξόφληση των
δαπανών.
4. Η Μ.Ο.Δ.Υ. για τις περιπτώσεις που δεν ακολουθείται τυποποιημένο συμβατικό κείμενο από τον Φορέα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Χρηματοδότησης, δύναται να διαθέτει τέτοιου τύπου
υποδείγματα συμβάσεων εκτέλεσης έργου.
5. Οι προτάσεις πρέπει να κατατίθενται στη Μ.Ο.Δ.Υ.
τουλάχιστον επτά (7) ημερολογιακές ημέρες πριν από
τη λήξη της προθεσμίας υποβολής τους, προκειμένου
να υπάρχει επαρκής χρόνος για τον έλεγχό τους, τη συγκέντρωση των κατά περίπτωση απαραίτητων εγγρά-
φων, δικαιολογητικών και υπογραφών από το αρμόδιο
Τμήμα / Γραφείο της Μ.Ο.Δ.Υ. του Ε.Λ.Κ.Ε. και τα αρμόδια
όργανα Διοίκησης, εφόσον αυτό απαιτείται.
6. Σε περίπτωση που η πρόταση υποβάλλεται από ένωση προσώπων εταίρων, η Επιτροπή Ερευνών πρέπει να
προεγκρίνει τη σύνθεση και τους όρους της σύμπραξης.
Μετά την υποβολή της πρότασης, απαιτείται κατάθεση
στη Μ.Ο.Δ.Υ. πλήρους αντιγράφου αυτής καθώς και των
συνυποβαλλόμενων εγγράφων, προκειμένου να αποτελέσει μέρος του διοικητικού φακέλου του έργου, εφόσον
η πρόταση εγκριθεί από τον φορέα χρηματοδότησης και
7. Η παράλειψη κατάθεσης περιληπτικής τουλάχιστον
πρότασης είναι δυνατόν να αποτελέσει αιτία για τη μη
αποδοχή διαχείρισης του έργου από την Επιτροπή Ερευνών.
Άρθρο 15A:
Άσκηση καθηκόντων από το προσωπικό
του ΕΛΚΕ / ΔΙΠΑΕ
1. Τα Όργανα Διοίκησης και το προσωπικό της ΜΟΔΥ
του ΕΛΚΕ / ΔΙΠΑΕ, διαχειρίζονται με υπευθυνότητα τα
προσωπικά δεδομένα τρίτων προσώπων, σύμφωνα με
την ισχύουσα νομοθεσία περί προστασίας προσωπικών
δεδομένων. Εμπιστευτικές πληροφορίες που ανήκουν
σε τρίτα νομικά ή φυσικά πρόσωπα μπορούν να χρησιμοποιηθούν μόνο μετά από έγγραφη συμφωνία όλων
των εμπλεκομένων και έγγραφη συναίνεση του τρίτου.
Τα Όργανα Διοίκησης και το προσωπικό της ΜΟΔΥ του
ΕΛΚΕ / ΔΙΠΑΕ ασκούν τις αρμοδιότητές τους σύμφωνα
με την ισχύουσα ελληνική νομοθεσία και τη νομοθεσία
της ΕΕ, εφαρμόζοντας το εκάστοτε ισχύον νομο-κανονιστικό πλαίσιο.
2. Τα Όργανα Διοίκησης και το προσωπικό της ΜΟΔΥ
ενεργούν με αμεροληψία και διαφάνεια, κατά την εκτέλεση των καθηκόντων τους, ώστε να διασφαλίζεται το
κύρος του Ιδρύματος και να εγκαθιδρύεται σχέση εμπιστοσύνης μεταξύ της Επιτροπής Ερευνών, της ΜΟΔΥ και
συνεργαζόμενων με αυτές.
3. Κατά τη λήψη αποφάσεων τα Όργανα Διοίκησης και
το προσωπικό της ΜΟΔΥ του ΕΛΚΕ / ΔΙΠΑΕ, οφείλουν
να διασφαλίζουν ότι τα μέτρα που λαμβά νονται είναι
ανάλογα προς τον επιδιωκόμενο στόχο. Κατά τον χειρισμό υποβληθέντων αιτημάτων και τη λήψη αποφάσεων,
τα Όργανα Διοίκησης και το προσωπικό της ΜΟΔΥ διασφαλίζουν την τήρηση της αρχής της ίσης μεταχείρισης,
αποφεύγοντας οποιαδήποτε αδικαιολόγητη διάκριση
σύμφωνα με το ισχύον νομο - κανονιστικό πλαίσιο.
4. Τα Όργανα Διοίκησης και το προσωπικό της ΜΟΔΥ
του ΕΛΚΕ / ΔΙΠΑΕ ασκούν τα καθήκοντά τους ανεξάρτητα
και αμερόληπτα, τηρώντας την αρχή του ίσου μέτρου
κρίσης, χωρίς η δράση τους να επηρεάζεται από ιδιοτελή
συμφέροντα ή πιέσεις.
5. Τα Όργανα Διοίκησης και το προσωπικό της ΜΟΔΥ
του ΕΛΚΕ / ΔΙΠΑΕ, κατά την άσκηση των καθηκόντων
τους, οφείλουν να απέχουν από κάθε ενέργεια ή διαδικασία που συνιστά συμμετοχή σε λήψη απόφασης ή δια-
τύπωση γνώμης, εφόσον: i) η ικανοποίηση προσωπικού
συμφέροντος τους συνδέεται με την έκβαση της υπόθεσης, ή ii) συνδέονται με στενή συγγένεια, με κάποιον από
τους ενδιαφερομένους, ή iii) έχουν ιδιαίτερο δεσμό ή
ιδιάζουσα σχέση ή εχθρότητα με τους ενδιαφερομένους.
6. Οποιοδήποτε μέλος των Οργάνων Διοίκησης και
του προσωπικού της ΜΟΔΥ του ΕΛΚΕ / ΔΙΠΑΕ κρίνει ότι
συντρέχει στο πρόσωπό του λόγος που επιβάλλει την
αποχή του από το χειρισμό ορισμένης υπόθεσης ή τη
λήψη συγκεκριμένης απόφασης, οφείλει να το δηλώσει
άμεσα, απέχοντας από οποιαδήποτε σχετική ενέργεια».
Άρθρο 16:
Μεθοδολογία χειρισμού Προσκλήσεων
Χρηματοδότησης με ανώτατο αριθμό
υποβαλλόμενων προτάσεων ανά φορέα.
Στο πλαίσιο της διαδικασίας υποβολής προτάσεων,
έτσι όπως αυτή περιγράφεται στις οδηγίες για δυνητικούς δικαιούχους που οι αρμόδιες υπηρεσίες εκδίδουν
κατά περίπτωση, διαπιστώνεται πολύ συχνά η συμπερίληψη περιοριστικού όρου σχετικά με τον ανώτατο
επιτρεπόμενο αριθμό προτάσεων ανά κατηγορία φορέα, συμπεριλαμβανομένων και των Πανεπιστημίων. Για
αυτές τις περιπτώσεις και για τη διασφάλιση της εύρυθμης λειτουργίας της Μ.Ο.Δ.Υ. του Ε.Λ.Κ.Ε., επιλέγονται οι
υποβαλλόμενες προτάσεις σύμφωνα με την αρχή της
χρονικής προτεραιότητας.
Άρθρο 17:
Προτάσεις χρηματοδότησης
από ίδιους πόρους του ΕΛΚΕ
Η χρηματοδότηση αυτή, αφορά στην υποστήριξη των
δραστηριοτήτων του Ιδρύματος, σε συμφωνία με το σκοπό του ΕΛΚΕ, όπως προσδιορίζεται στο άρθρο 229 του
ν. 4957/2022.
Α. Προτάσεις για τη χρηματοδότηση έργων
Σε αυτή την κατηγορία χρηματοδότησης μπορούν
να υποβάλουν προτάσεις μόνο Καθηγητές ή Λέκτορες
του Πανεπιστημίου. Η ΜΟΔΥ, μετά την εγκριτική απόφαση της Επιτροπής Ερευνών και Διαχείρισης για τους
όρους και το ύψος της χρηματοδότησης, ενημερώνει
την πανεπιστημιακή κοινότητα σχετικά με το ύψος των
διαθέσιμων κονδυλίων για τη χρηματοδότηση ερευνητικών έργων από τον ΕΛΚΕ / Δι.Πα.Ε., δημοσιεύει στην
ιστοσελίδα της και κοινοποιεί σε όλες τις Σχολές του
Ιδρύματος τη σχετική προκήρυξη χρηματοδότησης. Η
περαιτέρω διάθεση της προκήρυξης στους Καθηγητές
και Λέκτορες του Ιδρύματος γίνεται με την επιμέλεια και
την ευθύνη των Γραμματειών των Σχολών. Στην προκήρυξη καθορίζονται οι όροι χρηματοδότησης, τα ποσά
και ο σκοπός διάθεσής τους, η προθεσμία ισχύος της
προκήρυξης, τα δικαιολογητικά υποβολής, οι απαιτούμενες αποφάσεις των αρμοδίων οργάνων διοίκησης, ο
τρόπος αξιολόγησης κ.λπ.
Σημειώνεται ότι τα ερευνητικά προγράμματα που χρηματοδοτούνται από την κατανομή των περιουσιακών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ταμειακών διαθεσίμων του ΕΛΚΕ / Δι.Πα.Ε. θα πρέπει να
έχουν διάρκεια το ανώτατο δύο (2) έτη και μετά την παρέλευση της διετίας, ο επιστημονικά υπεύθυνος οφείλει
να περατώσει το έργο και να επιστρέψει τυχόν αδιάθετο
υπόλοιπο. Όσον αφορά στα συνέδρια και τις ημερίδες
που χρηματοδοτούνται από την κατανομή των περιουσιακών ταμειακών διαθεσίμων του ΕΛΚΕ / Δι.Πα.Ε., τα
σχετικά έργα μπορούν να έχουν διάρκεια ένα έτος από
την έγκριση χρηματοδότησης τους από την Επιτροπή και
μετά την παρέλευση του έτους, ο επιστημονικός υπεύθυνος οφείλει να προβεί σε απολογισμό και κλείσιμο του
έργου και να επιστρέψει τυχόν αδιάθετο υπόλοιπο στα
περιουσιακά ταμειακά διαθέσιμα του ΕΛΚΕ / Δι.Πα.Ε..
Β. Προτάσεις για χρηματοδότηση έργων που αφορούν
στην κάλυψη αναγκών του Ιδρύματος (παρ. 7 του άρθρου 237 του ν. 4957/2022)
Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, καθορίζεται η κατανομή του συνόλου των ετήσιων εσόδων του Ε.Λ.Κ.Ε.
που προέρχονται από ίδιους πόρους, σύμφωνα με το άρθρο 230 του ν. 4957/2022 όπως αυτό διαμορφώθηκε την
31η Δεκεμβρίου του προηγούμενου οικονομικού έτους,
σύμφωνα με τη βεβαίωση της παρ. 6 του άρθρου 230 του
ν. 4957/2022 με σκοπό την κάλυψη των εκπαιδευτικών,
ερευνητικών και λειτουργικών αναγκών του Α.Ε.Ι. και
την υλοποίηση του στρατηγικού σχεδίου του Α.Ε.Ι. Από
το συνολικό ποσό των ετήσιων εσόδων αφαιρείται το
ποσό που αποδίδεται προς τον τακτικό προϋπολογισμό
του Α.Ε.Ι., σύμφωνα με την παρ. 5 του άρθρου 230 του
ν. 4957/2022. Το υπολειπόμενο ποσό διατίθεται στον
Ε.Λ.Κ.Ε. για τη δημιουργία έργων / προγραμμάτων που
έχουν ως αντικείμενο την ανάληψη δαπανών με σκοπό:
α) την κάλυψη λειτουργικών αναγκών της Μ.Ο.Δ.Υ. του
Ε.Λ.Κ.Ε., καθώς και άλλων οργανικών μονάδων του Α.Ε.Ι.
των άρθρων 207 έως 216 του ν. 4957/2022,
β) την κάλυψη ερευνητικών, εκπαιδευτικών, αναπτυξιακών και λειτουργικών αναγκών του Α.Ε.Ι. και των επι-
μέρους ακαδημαϊκών μονάδων του,
γ) την κάλυψη λειτουργικών αναγκών του Α.Ε.Ι., του
Ε.Λ.Κ.Ε., όπως τη διενέργεια δαπανών φύλαξης, καθαριότητας, συντήρησης και επισκευής κτιριακών υποδομών
και εξοπλισμού, προμήθειας καυσίμων, φυσικού αερίου
και υπηρεσιών κοινής ωφελείας του Α.Ε.Ι.,
δ) αναγκών της ίδιας περιουσίας και υποστήριξης περιουσιακών στοιχείων του Α.Ε.Ι., καθώς και της προστασίας
και αξιοποίησης της διανοητικής ιδιοκτησίας του Α.Ε.Ι.,
ε) την υλοποίηση δράσεων του στρατηγικού σχεδίου
του Α.Ε.Ι., του σχεδίου ψηφιακού μετασχηματισμού του
Α.Ε.Ι. του άρθρου 227 του άρθρου 230 του ν. 4957/2022,
του σχεδίου αειφόρου ανάπτυξης του άρθρου 228 και
του σχεδίου ισότιμης πρόσβασης των ατόμων με αναπηρία (ΑμεΑ) και ατόμων με ειδικές εκπαιδευτικές ανάγκες
του άρθρου 226 του ν. 4957/2022,
στ) την κάλυψη δαπανών επιστημονικών δημοσιεύσεων και συμμετοχής σε επιστημονικά συνέδρια και ημε-
ρίδες, δαπανών μετακίνησης, δαπανών πρώτης εγκατάστασης των μελών Διδακτικού Ερευνητικού Προσωπικού
(Δ.Ε.Π.) και λοιπού διδακτικού προσωπικού, προβολής
και προώθησης των δράσεων του Α.Ε.Ι. και σύναψης
συνεργασιών με Ιδρύματα της αλλοδαπής, αμοιβών
για πρόσθετη απασχόληση του προσωπικού του Α.Ε.Ι.,
αμοιβών αποδοτικότητας στο προσωπικό της Μ.Ο.Δ.Υ.
του Ε.Λ.Κ.Ε., εφόσον εφαρμόζεται σύστημα επίτευξης
στόχων, πρόσθετων παροχών προς τα μέλη Δ.Ε.Π. που
διακρίνονται για τις ερευνητικές ή εκπαιδευτικές τους
επιδόσεις, χορήγησης υποτροφιών προς υποψήφιους
διδάκτορες και μεταδιδάκτορες και λοιπών δαπανών
που κρίνονται αναγκαίες για την επίτευξη των στόχων
του Α.Ε.Ι.
Άρθρο 18:
Αποδοχή Διαχείρισης Έργου
Για την αποδοχή διαχείρισης του έργου, ο Ε/Υ υποβάλλει στη ΜΟΔΥ του ΕΛΚΕ / Δι.Πα.Ε. τα κάτωθι δικαι-
ολογητικά:
1. Αίτηση αποδοχής της διαχείρισης του έργου και
έγκρισης του προϋπολογισμού του από την Επιτροπή.
2. Σύμβαση / Τεχνικό Παράρτημα ή απόφαση του Φορέα Χρηματοδότησης με το Πανεπιστήμιο - ΕΛΚΕ για την
εκτέλεση του έργου.
3. Αντίγραφο της πρότασης του Ε.Υ. του έργου, που
υποβλήθηκε στο Φορέα Χρηματοδότησης (εφόσον
υπάρχει).
4. Σύνθεση της ομάδας εκτέλεσης του έργου [εφόσον
έχει αξιολογηθεί ή προταθεί από το φορέα χρηματοδότησης, κατ’ άρθρο 243 παρ. 4 β) του ν. 4957/2022].
5. Αίτηση έγκρισης για τη διεξαγωγή των αναγκαίων
διαγωνισμών προμηθειών και ορισμού των Επιτροπών
διενέργειας, παραλαβής και ενστάσεών τους (εφόσον
απαιτείται).
6. Κατάσταση μελών προσωπικού του Πανεπιστημίου
και ποσοστό συμμετοχής τους στο έργο για την κάλυψη
της ιδίας συμμετοχής (εφόσον απαιτείται και προβλέπεται ως δυνατότητα).
7. Για τα ερευνητικά έργα, όπου απαιτείται, έγκριση
από την Επιτροπή Ηθικής και Δεοντολογίας του Πανεπιστημίου ότι το συγκεκριμένο έργο δεν αντιβαίνει στην
κείμενη νομοθεσία και συνάδει με γενικά παραδεδεγμένους κανόνες ηθικής και δεοντολογίας της έρευνας ως
προς το περιεχόμενο και προς τον τρόπο διεξαγωγής
του.
Η απόφαση αν ένα έργο εμπίπτει στο σκοπό και
στην έννοια του άρθρου 229 του ν. 4957/2022, ανήκει
αποκλειστικά στη διακριτική ευχέρεια της Επιτροπής
Ερευνών και Διαχείρισης, η οποία αποδέχεται ή όχι τη
δια χείριση του έργου και εγκρίνει τον προϋπολογισμό
του. Κάθε έργο λαμβάνει έναν μοναδικό εσωτερικό κωδικό (Κωδικός Έργου - Κ.Ε.), ο οποίος χρησιμοποιείται
ως κλειδί επικοινωνίας μεταξύ του Ε.Υ. και του ΕΛΚΕ /
Δι.Πα.Ε. και παρακολουθείται μέσω του πληροφοριακού
συστήματος υποστήριξης των έργων / προγραμμάτων
του ΕΛΚΕ / Δι.Πα.Ε.
Κεφάλαιο Γ΄ Διαδικασίες οικονομικής διαχείρισης έργων
Άρθρο 19:
Οικονομική διαχείριση
1. Η τήρηση των λογιστικών βιβλίων και η σύνταξη των
προβλεπόμενων χρηματοοικονομικών καταστάσεων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
των Ειδικών Λογαριασμών Κονδυλίων Έρευνας (Ε.Λ.Κ.Ε.)
των Ανώτατων Εκπαιδευτικών Ιδρυμάτων (Α.Ε.Ι.) πραγματοποιείται σύμφωνα με Ελληνικά Λογιστικά Πρότυπα
(Ε.Λ.Π.) και τον ν. 4308/2014 (Α΄ 251).
2. Οι Ε.Λ.Κ.Ε. διατηρούν λογαριασμούς ταμειακής διαχείρισης στην Τράπεζα της Ελλάδος υπό την ομάδα
λογαριασμών 260, με τίτλο «Ε.Λ.Κ.Ε. / ονομασία Α.Ε.Ι.»
και σε πιστωτικά ιδρύματα με τίτλο «Ε.Λ.Κ.Ε. / ονομασία
Α.Ε.Ι.». Οι πόροι των Ε.Λ.Κ.Ε. κατατίθενται σε αυτούς και
διατίθενται για την εξόφληση δαπανών, αμοιβών ή άλλο
νόμιμο σκοπό κατόπιν εντολής του αρμόδιου υπαλλήλου
της Μονάδας Οικονομικής και Διοικητικής Υποστήριξης
(Μ.Ο.Δ.Υ.) στον οποίο έχει ανατεθεί η σχετική αρμοδιότητα, σε υλοποίηση αποφάσεων της Επιτροπής Ερευνών
ή του Προέδρου της Επιτροπής Ερευνών.
3. Με απόφαση της Επιτροπής Ερευνών μεταφέρονται
τα πλεονάζοντα διαθέσιμα από τα πιστωτικά ιδρύματα στην Τράπεζα της Ελλάδος (ΤτΕ), σε λογαριασμούς
ταμειακής διαχείρισης υπό την ομάδα λογαριασμών
260, και η διαχείρισή τους ενεργείται από την ΤτΕ και
τον Οργανισμό Διαχείρισης Δημόσιου Χρέους (ΟΔΔΗΧ),
σύμφωνα με τον α.ν. 1611/1950 (Α΄ 304), την παρ. 11
του άρθρου 15 του ν. 2469/1997 (Α΄ 38), και την από
20.4.2015 Πράξη Νομοθετικού Περιεχομένου, η οποία
κυρώθηκε με το άρθρο 1 του ν. 4323/2015 (Α΄ 43). Η απόφαση της Επιτροπής Ερευνών αιτιολογείται σύμφωνα με
τις ανάγκες των έργων/προγραμμάτων που διαχειρίζεται
ο Ε.Λ.Κ.Ε. και τον Οδηγό Χρηματοδότησης.
4. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών καθορίζεται το ποσοστό επί τοις εκατό (%) των εσόδων κάθε κατηγορίας
έργων / προγραμμάτων που παρακρατείται υπέρ του
Ε.Λ.Κ.Ε. του Α.Ε.Ι. για την κάλυψη του λειτουργικού του
κόστους. Το ύψος του ποσοστού παρακράτησης δεν
μπορεί να υπερβαίνει το είκοσι πέντε τοις εκατό (25%)
των εσόδων κάθε έργου / προγράμματος. Τα έσοδα των
παρακρατήσεων επί των εσόδων έργων / προγραμμάτων αποτελούν ίδιους πόρους του Ε.Λ.Κ.Ε., σύμφωνα με
το άρθρο 230 του ν. 4957/2022.
5. Τα ποσοστά παρακράτησης ανά κατηγορία έργων
καθορίζονται ως ακολούθως:
• Ποσοστό 15% επί των εσόδων των έργων που χρηματοδοτούνται από την Ευρωπαϊκή Ένωση άλλως το ποσο-
στό που καθορίζεται από τους όρους χρηματοδότησης
κάθε προγράμματος ή της σύμβασης χρηματοδότησης.
Ομοίως, παρακρατείται ποσοστό 15% επί των εσόδων
των έργων που χρηματοδοτούνται από την Ευρωπαϊκή
Ένωση κατ’ αποκοπή, στη βάση ολοκλήρωσης των παραδοτέων του έργου (lump sum).
• Ποσοστό επί των εσόδων των έργων που χρηματοδοτούνται από το Πρόγραμμα Δημοσίων Επενδύσε-
ων (εθνικό και συγχρηματοδοτούμενο σκέλος), ΕΣΠΑ,
ΕΛΙΔΕΚ, Ταμείου Ανάκαμψης και Ανθεκτικότητας και
Εθνικής Χρηματοδότησης σε ευρωπαϊκά ανταγωνιστικά
έργα, όπως προβλέπεται από τους όρους χρηματοδότησης κάθε έργου. Στις περιπτώσεις έργων στα οποία
δεν καθορίζεται από τους όρους χρηματοδότησης το
ποσοστό παρακράτησης, τότε αυτό ορίζεται σε 10% επί
των εσόδων του έργου.
• Ποσοστό 10% επί των εσόδων κάθε είδους έργων
που χρηματοδοτούνται από διεθνείς φορείς (πλην των
έργων που χρηματοδοτούνται από την Ευρωπαϊκή Ένωση) άλλως το ποσοστό που καθορίζεται από τους όρους
χρηματοδότησης κάθε προγράμματος ή της σύμβασης
με το φορέα χρηματοδότησης.
• Ποσοστό 0% επί των εσόδων των έργων χρηματοδοτούμενων από δωρεές, οικονομικές ενισχύσεις που
αφορούν υποτροφίες προπτυχιακών, μεταπτυχιακών
φοιτητών και υποψηφίων διδακτόρων ή φοιτητικούς
διαγωνισμούς ή παροχές που αφορούν σε φοιτητές για
την εύρυθμη λειτουργία της εκπαιδευτικής διαδικασίας.
6. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, που εκδίδεται το αργότερο έως τα τέλη Ιουλίου κάθε έτους, καθορίζεται το
ύψος των εσόδων που θα αποδοθεί από τον Ε.Λ.Κ.Ε. του
Α.Ε.Ι. προς τον τακτικό προϋπολογισμό του Α.Ε.Ι. στο επόμενο οικονομικό έτος. Το εν λόγω ποσό δεν μπορεί να
υπολείπεται του πέντε τοις εκατό (5%) του συνόλου των
ετήσιων εσόδων που προέρχονται από τους ίδιους πόρους του Α.Ε.Ι., σύμφωνα με το άρθρο 230 (ν. 4957/2022)
του τρέχοντος οικονομικού έτους, όπως υπολογίζεται ότι
το σύνολο αυτών θα διαμορφωθεί την 31η Δεκεμβρίου.
Η απόφαση του Συμβουλίου Διοίκησης κοινοποιείται
στον Προϊστάμενο Οικονομικών Υπηρεσιών του Α.Ε.Ι. και
λαμβάνεται υπόψη για τη σύνταξη του συνοπτικού προϋπολογισμού του Α.Ε.Ι. του επόμενου οικονομικού έτους,
σύμφωνα με την παρ. 5 του άρθρου 54 του ν. 4270/2014
(Α΄ 143).
7. Ο Προϊστάμενος της Μονάδας Οικονομικής και Διοικητικής Υποστήριξης (Π.Μ.Ο.Δ.Υ.) του Ε.Λ.Κ.Ε., το αρ-
γότερο έως το τέλος Φεβρουαρίου κάθε έτους, εκδίδει
βεβαίωση στην οποία αναγράφεται το ύψος των συνολικών ετήσιων εσόδων του Ε.Λ.Κ.Ε. που προέρχονται από
ίδιους πόρους, σύμφωνα με την περ. δ) της παρ. 1 του
άρθρου 230 του ν. 4957/2022, όπως αυτό διαμορφώθηκε
την 31η Δεκεμβρίου του προηγούμενου οικονομικού
έτους, με σχετική ανάλυση ανά περίπτωση. Η βεβαίωση
κοινοποιείται στην Επιτροπή Ερευνών και το Συμβούλιο
Διοίκησης του Α.Ε.Ι.
Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, καθορίζεται η κατανομή του συνόλου των ετήσιων εσόδων του Ε.Λ.Κ.Ε.
που προέρχονται από ίδιους πόρους, σύμφωνα με το
άρθρο 230 του ν. 4957/2022, όπως αυτό διαμορφώθηκε
την 31η Δεκεμβρίου του προηγούμενου οικονομικού
έτους, σύμφωνα με τη βεβαίωση της παρ. 6 με σκοπό
την κάλυψη των εκπαιδευτικών, ερευνητικών και λειτουργικών αναγκών του Α.Ε.Ι. και την υλοποίηση του
στρατηγικού σχεδίου του Α.Ε.Ι. Από το συνολικό ποσό
των ετήσιων εσόδων αφαιρείται το ποσό που αποδίδεται
προς τον τακτικό προϋπολογισμό του Α.Ε.Ι., σύμφωνα
με την παρ. 5. Το υπολειπόμενο ποσό διατίθεται στον
Ε.Λ.Κ.Ε. για τη δημιουργία έργων / προγραμμάτων που
έχουν ως αντικείμενο την ανάληψη δαπανών με σκοπό:
α) την κάλυψη λειτουργικών αναγκών της Μ.Ο.Δ.Υ. του
Ε.Λ.Κ.Ε., καθώς και άλλων οργανικών μονάδων του Α.Ε.Ι.
των άρθρων 207 έως 216 του ν. 4957/2022,
β) την κάλυψη ερευνητικών, εκπαιδευτικών, αναπτυξιακών και λειτουργικών αναγκών του Α.Ε.Ι. και των επι-
μέρους ακαδημαϊκών μονάδων του,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
γ) την κάλυψη λειτουργικών αναγκών του Α.Ε.Ι., του
Ε.Λ.Κ.Ε., όπως τη διενέργεια δαπανών φύλαξης, καθαριότητας, συντήρησης και επισκευής κτιριακών υποδομών
και εξοπλισμού, προμήθειας καυσίμων, φυσικού αερίου
και υπηρεσιών κοινής ωφελείας του Α.Ε.Ι.,
δ) αναγκών της ίδιας περιουσίας και υποστήριξης περιουσιακών στοιχείων του Α.Ε.Ι., καθώς και της προστασίας
και αξιοποίησης της διανοητικής ιδιοκτησίας του Α.Ε.Ι.,
ε) την υλοποίηση δράσεων του στρατηγικού σχεδίου
του Α.Ε.Ι., του σχεδίου ψηφιακού μετασχηματισμού του
Α.Ε.Ι. του άρθρου 227 του ν. 4957/2022, του σχεδίου
αειφόρου ανάπτυξης του άρθρου 228 του ν. 4957/2022
και του σχεδίου ισότιμης πρόσβασης των ατόμων με
αναπηρία (ΑμεΑ) και ατόμων με ειδικές εκπαιδευτικές
ανάγκες του άρθρου 226 του ν. 4957/2022,
στ) την κάλυψη δαπανών επιστημονικών δημοσιεύσεων και συμμετοχής σε επιστημονικά συνέδρια και ημε-
ρίδες, δαπανών μετακίνησης, δαπανών πρώτης εγκατάστασης των μελών Διδακτικού Ερευνητικού Προσωπικού
(Δ.Ε.Π.) και λοιπού διδακτικού προσωπικού, προβολής
και προώθησης των δράσεων του Α.Ε.Ι. και σύναψης
συνεργασιών με Ιδρύματα της αλλοδαπής, αμοιβών
για πρόσθετη απασχόληση του προσωπικού του Α.Ε.Ι.,
αμοιβών αποδοτικότητας στο προσωπικό της Μ.Ο.Δ.Υ.
του Ε.Λ.Κ.Ε., εφόσον εφαρμόζεται σύστημα επίτευξης
στόχων, πρόσθετων παροχών προς τα μέλη Δ.Ε.Π. που
διακρίνονται για τις ερευνητικές ή εκπαιδευτικές τους
επιδόσεις, χορήγησης υποτροφιών προς υποψήφιους
διδάκτορες και μεταδιδάκτορες και λοιπών δαπανών
που κρίνονται αναγκαίες για την επίτευξη των στόχων
του Α.Ε.Ι.
8. Με την απόφαση της παρ. 4 του άρθρου 237 του
ν. 4957/2022 δύναται ένα μέρος των ετήσιων εσόδων
που προέρχονται από ίδιους πόρους, σύμφωνα με το άρθρο 230 του ν. 4957/2022, να αποδίδεται στην Εταιρεία
Αξιοποίησης και Διαχείρισης της Περιουσίας του Α.Ε.Ι. με
σκοπό την υποστήριξη των δραστηριοτήτων της, όπως
αυτές καθορίζονται στο άρθρο 261 του ν. 4957/2022
και εξειδικεύονται στο καταστατικό της. Αν η αρμοδιότητα διαχείρισης και αξιοποίησης της ίδιας περιουσίας
του Α.Ε.Ι., καθώς και της αξιοποίησης της διανοητικής
ιδιοκτησίας του Α.Ε.Ι., έχει ανατεθεί στην Εταιρεία Αξιοποίησης και Διαχείρισης της Περιουσίας του Α.Ε.Ι., η
χρηματοδότηση δράσεων της περ. δ) της παρ. 7 πραγματοποιούνται αποκλειστικά μέσω της Εταιρείας.
9. Αν το ποσό που αποδίδεται προς τον τακτικό προϋπολογισμό του Α.Ε.Ι. δεν απορροφηθεί στο σύνολό
του εντός του οικονομικού έτους, το υπολειπόμενο μη
απορροφηθέν ποσό μπορεί να μεταφέρεται στον τακτικό προϋπολογισμό του Α.Ε.Ι. του αμέσως επόμενου
οικονομικού έτους και να αναλαμβάνονται δαπάνες σε
βάρος ταμειακών διαθεσίμων.
10. Υπόλοιπο ταμειακών διαθεσίμων των έργων / προγραμμάτων που εκτείνονται πέραν του έτους και δεν
έχουν χρησιμοποιηθεί έως το τέλος του οικονομικού
έτους, μεταφέρεται στο επόμενο οικονομικό έτος και
με αυτό δύναται να καλύπτονται δαπάνες του επόμενου οικονομικού έτους που αναλαμβάνονται σε βάρος
έργων / προγραμμάτων, με απόφαση της Επιτροπής
Ερευνών του Ε.Λ.Κ.Ε.
11. Οι υποτροφίες αριστείας και οι ανταποδοτικές
υποτροφίες που χορηγούνται από τους Ε.Λ.Κ.Ε. των
Α.Ε.Ι. δεν υπόκεινται σε οποιονδήποτε φόρο, κράτηση
ή ασφαλιστική εισφορά. Οι υποτροφίες και οι κάθε είδους αποζημιώσεις που δίνονται σε δικαιούχους, όπως
φοιτητές και νέους ερευνητές, στο πλαίσιο ευρωπαϊκών
και συγχρηματοδοτούμενων έργων κινητικότητας, όπως
το Erasmus+, ελέγχονται, εκκαθαρίζονται και καταβάλλονται, σύμφωνα με τους όρους του προγράμματος,
με την έκδοση τακτικών χρηματικών ενταλμάτων. Για
την έκδοση και εξόφληση των ως άνω ενταλμάτων δεν
απαιτείται η προσκόμιση φορολογικής και ασφαλιστικής
ενημερότητας από τους δικαιούχους, όπως προστέθηκε
με την παρ. 3 του άρθρου 30 του ν. 5029/2023.
Άρθρο 20:
Προϋπολογισμός - Απολογισμός
Ειδικού Λογαριασμού Κονδυλίων Έρευνας
1. Η Επιτροπή Ερευνών καταρτίζει σχέδιο του συνοπτικού προϋπολογισμού του Ειδικού Λογαριασμού Κονδυ-
λίων Έρευνας (Ε.Λ.Κ.Ε.) για το επόμενο οικονομικό έτος
και το υποβάλλει στη Γενική Διεύθυνση Οικονομικών
Υπηρεσιών (Γ.Δ.Ο.Υ.) του Υπουργείου Παιδείας, Θρησκευμάτων και Αθλητισμού το αργότερο έως την 31η Ιουλίου.
Αν το σχέδιο του συνοπτικού προϋπολογισμού, που υποβάλλεται, δεν είναι συμβατό με τον δεσμευτικό στόχο και
το επιδιωκόμενο αποτέλεσμα που περιλαμβάνονται στις
εγκυκλίους του Γενικού Λογιστηρίου του Κράτους και του
Υπουργείου Παιδείας, Θρησκευμάτων και Αθλητισμού,
η Γ.Δ.Ο.Υ. του Υπουργείου Παιδείας, Θρησκευμάτων και
Αθλητισμού παρέχει οδηγίες για τη διόρθωση του σχεδίου του συνοπτικού προϋπολογισμού και το επιστρέφει
μαζί με τις οδηγίες. Ακολούθως, η Επιτροπή Ερευνών του
Ε.Λ.Κ.Ε. διορθώνει, σύμφωνα με τις οδηγίες, και υποβάλλει αναθεωρημένο σχέδιο στη Γ.Δ.Ο.Υ. του Υπουργείου
Παιδείας, Θρησκευμάτων και Αθλητισμού μέσα στην
προθεσμία που προβλέπεται στις οδηγίες.
2. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, εγκρίνονται ο προϋπολογισμός του Ε.Λ.Κ.Ε. Ο αρχικός αναλυτικός προϋ-
πολογισμός εγκρίνεται από το Συμβούλιο Διοίκησης
και υποβάλλεται προς έγκριση στον Υπουργό Παιδείας, Θρησκευμάτων και Αθλητισμού το αργότερο έως
τις 31 Δεκεμβρίου του προηγούμενου έτους από αυτό
στο οποίο αναφέρεται ο προϋπολογισμός. Ο αναλυτικός
προϋπολογισμός εγκρίνεται από τον Υπουργό Παιδείας,
Θρησκευμάτων και Αθλητισμού, ύστερα από εισήγηση
του Προϊσταμένου της Γ.Δ.Ο.Υ., ως προς τη συμφωνία του
με το σχέδιο του συνοπτικού προϋπολογισμού.
3. Για την κατάρτιση του προϋπολογισμού του Ε.Λ.Κ.Ε.
κάθε οικονομικού έτους ισχύουν τα ακόλουθα:
α) Στον προϋπολογισμό προσδιορίζονται τα έσοδα
και καθορίζονται τα όρια των δαπανών κάθε Ε.Λ.Κ.Ε. και
περιλαμβάνονται τα έσοδα και έξοδα που προβλέπονται
για το επόμενο οικονομικό έτος και χαρακτηρίζονται από
συναλλαγές μη χρηματοοικονομικής και χρηματοοικονομικής φύσεως.
β) Ως οικονομικό έτος ορίζεται η χρονική περίοδος,
που περιλαμβάνει τις διοικητικές και οικονομικές πράΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ξεις, οι οποίες σχετίζονται με την ταμειακή διαχείριση
και την κίνηση της περιουσίας κάθε Ε.Λ.Κ.Ε. Ειδικότερα
το οικονομικό έτος αρχίζει την 1η Ιανουαρίου και λήγει
την 31η Δεκεμβρίου του ίδιου ημερολογιακού έτους.
γ) Ως έσοδα του προϋπολογισμού των Ε.Λ.Κ.Ε. ορίζονται οι απαιτήσεις, οι οποίες, ανεξαρτήτως της χρονικής
περιόδου κατά την οποία δημιουργήθηκαν, προβλέπεται να εισπραχθούν κατά το οικονομικό έτος, στο οποίο
αναφέρεται ο προϋπολογισμός. Στα έσοδα αναγνωρίζονται οι απαιτήσεις που καθίστανται απαιτητές κατά τη
διάρκεια του οικονομικού έτους στο οποίο αναφέρεται
ο προϋπολογισμός. Οι απαιτήσεις καθίστανται απαιτητές
κατά την ημερομηνία λογιστικοποίησής τους, βάσει παραστατικών και στοιχείων, στους αντίστοιχους λογαρια-
σμούς χρεωστών - πελατών της κατάστασης οικονομικής
θέσης των Ε.Λ.Κ.Ε. Οι πωλήσεις των παγίων περιουσιακών στοιχείων λογίζονται ως έσοδα για τις ανάγκες του
προϋπολογισμού και των δημοσιονομικών αναφορών.
δ) Ως έξοδα του προϋπολογισμού των Ε.Λ.Κ.Ε. ορίζονται οι υποχρεώσεις, οι οποίες, ανεξαρτήτως της
χρονικής περιόδου κατά την οποία δημιουργήθηκαν,
προβλέπεται να εξοφληθούν μέσα στο οικονομικό έτος,
στο οποίο αναφέρεται ο προϋπολογισμός. Στα έξοδα
αναγνωρίζονται οι υποχρεώσεις, οι οποίες, κατά τη διάρκεια του οικονομικού έτους στο οποίο αναφέρεται ο
προϋπολογισμός, λογιστικοποιούνται, βάσει σχετικού
παραστατικού, τιμολογίου ή ισότιμου τίτλου, σε βάρος
του αναλυτικού ορίου δαπανών του προϋπολογισμού
των Ε.Λ.Κ.Ε. Οι αγορές πάγιων περιουσιακών στοιχείων
και οι αγορές αναλώσιμων υλικών λογίζονται ως έξοδα
για τις ανάγκες του προϋπολογισμού και των δημοσιονομικών αναφορών.
ε) Τα έσοδα και τα έξοδα εγγράφονται και εμφανίζονται
σε έναν ενιαίο προϋπολογισμό του Ε.Λ.Κ.Ε. Τα έσοδα και
τα έξοδα δεν μπορεί να πραγματοποιηθούν παρά μόνο
αν αντιστοιχούν στον προϋπολογισμό, υπό τη σχετική
ταξινόμηση των λογαριασμών (αρχή ενότητας). Καμία
δαπάνη δεν μπορεί να αναληφθεί ή να πραγματοποιηθεί, αν υπερβαίνει το εγκεκριμένο όριο του συνολικού
προϋπολογισμού του έργου (αρχή της καθολικότητας).
στ) Ο προϋπολογισμός του Ε.Λ.Κ.Ε. καταρτίζεται σε
συνοπτικό και αναλυτικό επίπεδο.
ζ) Ο συνοπτικός προϋπολογισμός του Ε.Λ.Κ.Ε. περιλαμβάνει διακριτά τα προβλεπόμενα μη χρηματοοικονομι-
κά έσοδα και έξοδα, καθώς και τα χρηματοοικονομικά
έσοδα και έξοδα σε κύριες κατηγορίες. Η προκύπτουσα
διαφορά μεταξύ των προβλεπόμενων μη χρηματοοικονομικών εσόδων και εξόδων διαμορφώνει το δημοσιο-
νομικό αποτέλεσμα που προβλέπεται.
η) Ο αναλυτικός προϋπολογισμός του Ε.Λ.Κ.Ε. είναι η
αναλυτική πρόβλεψη, μέχρι τέταρτο βαθμό ανάλυσης,
των εσόδων και εξόδων για το επόμενο οικονομικό έτος.
Στον αναλυτικό προϋπολογισμό περιλαμβάνονται τα μη
χρηματοοικονομικής και χρηματοοικονομικής φύσεως
έσοδα και τα μη χρηματοοικονομικής και χρηματοοικονομικής φύσεως έξοδα.
θ) Η ταξινόμηση της κατηγορίας των εσόδων και εξόδων, σύμφωνα με τα ανωτέρω, περιλαμβάνει την υποχρε-
ωτική ανάπτυξη των λογαριασμών από τον πρώτο έως τη
δυνατότητα ανάπτυξης τετάρτου βαθμού. Η ταξινόμηση
επιτρέπει τη συμβατότητα με τους λογαριασμούς του
Ευρωπαϊκού Συστήματος Λογαριασμών (ΕΣΟΛ) 2010 και
τη σύγκριση των μεγεθών και του αποτελέσματος των
προϋπολογισμών σε επίπεδο Γενικής Κυβέρνησης.
ι) Τα έσοδα και τα έξοδα του προϋπολογισμού του
Ε.Λ.Κ.Ε., όπως ορίζονται στις περ. γ) έως ε), λογίζονται,
εισπράττονται, εξοφλούνται και διαγράφονται σύμφωνα
με τη διαδικασία που προβλέπουν τα Ελληνικά Λογιστικά
Πρότυπα (Ε.Λ.Π.). Οι εκπτώσεις στα έσοδα και τα έξοδα
λογίζονται, επίσης, σύμφωνα με τα Ε.Λ.Π.
Η πραγματοποίηση της πληρωμής των υποχρεώσεων του Ε.Λ.Κ.Ε. λαμβάνει χώρα στο ίδιο ή σε επόμενο
οικονομικό έτος από αυτό του προϋπολογισμού. Αν οι
πληρωμές πραγματοποιηθούν σε επόμενο οικονομικό
έτος από αυτό του προϋπολογισμού, δεν λογίζονται στο
δημοσιονομικό αποτέλεσμα εκτέλεσης του προϋπολογισμού.
4. Για την παρακολούθηση της εκτέλεσης του προϋπολογισμού και του ορίου δαπανών, της ανάληψης
υποχρεώσεων, της δέσμευσης των κονδυλίων του προϋπολογισμού, των υποχρεώσεων και της εξόφλησής τους
τηρείται στο πληροφοριακό σύστημα του άρθρου 255
του ν. 4957/2022, συνοπτικό Μητρώο Δεσμεύσεων, σύμφωνα με τις διατάξεις του παρόντος νόμου. Στο Μητρώο
Δεσμεύσεων τηρούνται, για τον συνολικό προϋπολογισμό του Ε.Λ.Κ.Ε., καθώς και για κάθε έργο που διαχειρί-
ζεται ο Ε.Λ.Κ.Ε., κατ’ ελάχιστον σε ιδιαίτερες στήλες τα
ακόλουθα: ο εγκεκριμένος ετήσιος προϋπολογισμός, οι
αναμορφώσεις του, η διαμόρφωσή του, οι ανειλημμένες δεσμεύσεις (απόφαση ανάληψης υποχρέωσης και
τροποποιήσεις της), το συνολικό ποσό των δαπανών
ανά κατηγορία δαπάνης του προϋπολογισμού βάσει
τιμολογίου ή ισοδύναμου εγγράφου, οι εξοφληθείσες
δαπάνες, οι απλήρωτες υποχρεώσεις, οι εκκρεμείς δεσμεύσεις και το ποσό που αντιστοιχεί στο ανεκτέλεστο
μέρος του προϋπολογισμού.
5. Με απόφαση του Συμβουλίου Διοίκησης του
ΔΙ.ΠΑ.Ε., κατόπιν εισήγησης της Επιτροπής Ερευνών
και σύμφωνης γνώμης του Π.Ο.Υ. του Ε.Λ.Κ.Ε., δύναται
να αναμορφώνεται ο προϋπολογισμός του Ε.Λ.Κ.Ε. σε
μηνιαία βάση, κατά τη διάρκεια του έτους, και με την
προϋπόθεση τήρησης και διασφάλισης της δημοσιονομικής ουδετερότητας του συνολικού προϋπολογι-
σμού κάθε έργου, ενσωματώνοντας τις αναμορφώσεις
των προϋπολογισμών των έργων / προγραμμάτων που
έχουν πραγματοποιηθεί, σύμφωνα με τις παρ. 3 και 4
του άρθρου 239 (ν. 4957/2022). Ο Ε.Λ.Κ.Ε. κοινοποιεί στη
Γ.Δ.Ο.Υ. του Υπουργείου Παιδείας, Θρησκευμάτων και
Αθλητισμού κάθε αναμόρφωση του προϋπολογισμού
του Ε.Λ.Κ.Ε.
6. Απόκλιση του εγκεκριμένου αποτελέσματος του
προϋπολογισμού από την αντίστοιχη αναμόρφωση,
υπό την προϋπόθεση τήρησης δημοσιονομικής ουδετερότητας, δεν αποτελεί λόγο επιβολής κυρώσεων. Η
δημοσιονομική ουδετερότητα επιτυγχάνεται με ισόποση αναμόρφωση των εσόδων του προϋπολογισμού
των έργων / προγραμμάτων εντός του ιδίου έτους που
εκτελείται ο προϋπολογισμός ή στο αμέσως επόμενο,
της εκτέλεσης του προϋπολογισμού, οικονομικό έτος, σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
περιπτώσεις αναμόρφωσης των δαπανών των έργων /
προγραμμάτων του Ε.Λ.Κ.Ε.
7. Κάθε μήνα οι Ε.Λ.Κ.Ε. υποβάλλουν στο Υπουργείο
Παιδείας, Θρησκευμάτων και Αθλητισμού τις δημοσιονομικές αναφορές με απολογιστικά στοιχεία των δαπανών
και των εσόδων σε δεδουλευμένη βάση, όπως ορίζονται
στις περ. γ) έως ε) της παρ. 3 και το δημοσιονομικό αποτέλεσμα που προκύπτει.
8. Ο απολογισμός της εκτέλεσης του προϋπολογισμού
του Ε.Λ.Κ.Ε. καταρτίζεται σε συνοπτικό και αναλυτικό επίπεδο. Η κατάσταση του απολογισμού εξόδων περιλαμ-
βάνει τον προϋπολογισμό, την τελική διαμόρφωσή του,
τις ετήσιες συνολικές δεσμεύσεις, τα έξοδα που έχουν
λογισθεί στο έτος, τα έξοδα που έχουν εξοφληθεί, καθώς
και τα απλήρωτα έξοδα. Στον απολογισμό των εσόδων
περιλαμβάνονται ο προϋπολογισμός, η τελική διαμόρφωση, τα έσοδα που έχουν λογισθεί, τα έσοδα που έχουν
εισπραχθεί και τα ανείσπρακτα έσοδα.
9. Μετά το κλείσιμο κάθε οικονομικής χρήσης και έως
τις 30 Ιουνίου του επόμεν ου έτους, ο Ε.Λ.Κ.Ε., με ευθύνη του Π.Μ.Ο.Δ.Υ., αποστέλλει στο Υπουργείο Παιδείας,
Θρησκευμάτων και Αθλητισμού τον εγκεκριμένο απολογισμό της εκτέλεσης του προϋπολογισμού, καθώς και
τις χρηματοοικονομικές καταστάσεις της χρήσης που
προβλέπονται, σύμφωνα με τους λογιστικούς κανόνες.
Άρθρο 21:
Προϋπολογισμός έργων / προγραμμάτων
1. Κάθε έργο / πρόγραμμα του Ε.Λ.Κ.Ε. έχει αυτοτελή
και διακριτό προϋπολογισμό έναντι των προϋπολογισμών των λοιπών έργων / προγραμμάτων που διαχειρί-
ζεται ο Ε.Λ.Κ.Ε., και αποτελεί μέρος του προϋπολογισμού
του Ε.Λ.Κ.Ε.
2. Με απόφαση της Επιτροπής Ερευνών, κατόπιν αιτήματος του Επιστημονικού Υπευθύνου, εγκρίνεται ο
αρχικός προϋπολογισμός κάθε έργου / προγράμματος.
Το αίτημα του Επιστημονικού Υπευθύνου για την έγκριση του αρχικού προϋπολογισμού συνυποβάλλεται με το
αίτημα αποδοχής διαχείρισης έργου. Ο προϋπολογισμός
κάθε έργου / προγράμματος συντάσσεται ανάλογα με
τη χρονική διάρκεια κάθε έργου / προγράμματος, ως
ακολούθως:
α) Τα έργα / προγράμματα που η διάρκειά τους είναι
συγκεκριμένη και εκτείνεται σε περισσότερα από ένα (1)
οικονομικά έτη, συντάσσουν: αα) συνοπτικό συνολικό
προϋπολογισμό για όλη τη διάρκεια του έργου, ο οποίος είναι δημοσιονομικά ουδέτερος, χωρίς να απαιτείται
επιμέρους κατανομή των κονδυλίων στα έτη, καθώς και
αβ) αναλυτικό ετήσιο προϋπολογισμό για το τρέχον οικονομικό έτος, ο οποίος εντάσσεται στον προϋπολογισμό
του Ε.Λ.Κ.Ε.
β) Τα έργα / προγράμματα που η διάρκειά τους είναι
αόριστη και δεν έχουν καθορισμένο χρονικό σημείο
λήξης ή η διάρκειά τους εκτείνεται σε χρονικό διάστημα μικρότερο από ένα (1) οικονομικό έτος συντάσσουν
μόνο αναλυτικό ετήσιο προϋπολογισμό για το τρέχον
οικονομικό έτος, ο οποίος εντάσσεται στον προϋπολογισμό του Ε.Λ.Κ.Ε.
3. Με απόφαση του Προέδρου της Επιτροπής Ερευνών, κατόπιν σύμφωνης γνώμης του Προϊσταμένου Οι-
κονομικών Υπηρεσιών (Π.Ο.Υ.) του Ε.Λ.Κ.Ε., δύναται να
αναμορφώνεται ο αναλυτικός ετήσιος προϋπολογισμός
κάθε έργου / προγράμματος ως ακολούθως:
α) οποτεδήποτε εντός του τρέχοντος οικονομικού
έτους μετά από αίτημα του Επιστημονικού Υπευθύνου
και έγγραφη συμφωνία του φορέα χρηματοδότησης,
όπου απαιτείται,
β) σε τριμηνιαία βάση και συγκεκριμένα το αργότερο
έως τις 31 Μαρτίου, 30 Ιουνίου, 30 Σεπτεμβρίου και 31
Δεκεμβρίου εκάστου οικονομικού έτους, αν οι πραγματοποιηθείσες δαπάνες που εκτελέστηκαν εντός του
τελευταίου ημερολογιακού τριμήνου υπερβαίνουν τα
όρια ανά κατηγορία δαπάνης του εγκεκριμένου προϋπολογισμού, με την επιφύλαξη της παρ. 2 του άρθρου 240
του ν. 4957/2022.
4. Με απόφαση του Προέδρου της Επιτροπής Ερευνών,
κατόπιν σύμφωνης γνώμης του Π.Ο.Υ. του Ε.Λ.Κ.Ε., δύναται να αναμορφώνεται ο συνοπτικός συνολικός προϋπο-
λογισμός κάθε έργου / προγράμματος ως ακολούθως:
α) οποτεδήποτε εντός του τρέχοντος οικονομικού
έτους μετά από αίτημα του Επιστημονικού Υπευθύνου
και έγγραφης συμφωνίας του φορέα χρηματοδότησης,
όπου απαιτείται,
β) σε τριμηνιαία βάση και συγκεκριμένα το αργότερο έως τις 31 Μαρτίου, 30 Ιουνίου, 30 Σεπτεμβρίου και
31 Δεκεμβρίου εκάστου οικονομικού έτους, εφόσον η
αναμόρφωση του ετήσιου αναλυτικού προϋπολογισμού
επηρεάζει τον συνολικό συνοπτικό προϋπολογισμό του
έργου / προγράμματος.
5. Ως σύμφωνη γνώμη του Π.Ο.Υ. λογίζεται η υπογραφή
του σχεδίου της απόφασης αναμόρφωσης του ετήσιου
αναλυτικού προϋπολογισμού ή του συνολικού συνοπτικού προϋπολογισμού κάθε έργου / προγράμματος πριν
από την υπογραφή του από τον Πρόεδρο της Επιτροπής
Ερευνών. Οι αποφάσεις των οργάνων περί έγκρισης των
προϋπολογισμών των έργων / προγραμμάτων αναρτώνται στο πρόγραμμα «ΔΙΑΥΓΕΙΑ».
6. Οι δαπάνες που αναλαμβάνονται εις βάρος του προϋπολογισμού έργων / προγραμμάτων πρέπει να είναι
εντός του ορίου του συνολικού συνοπτικού προϋπολογισμού, ενώ οι δαπάνες που αναλαμβάνονται εις βάρος
του προϋπολογισμού έργων / προγραμμάτων πρέπει
να είναι εντός του ορίου του αναλυτικού ετήσιου προϋπολογισμού.
7. Κάθε πληρωμή ελέγχεται και παρακολουθείται με
βάση τον εγκεκριμένο προϋπολογισμό κάθε έργου /
προγράμματος. Απαγορεύεται οποιαδήποτε πληρωμή
καθ’ υπέρβαση του εγκεκριμένου προϋπολογισμού του
κάθε έργου. Πληρωμή που πραγματοποιείται καθ’ υπέρβαση του εγκεκριμένου προϋπολογισμού του έργου εί-
ναι αυτοδίκαια και απόλυτα άκυρη και ο διατάκτης, ο
Π.Ο.Υ. του Ε.Λ.Κ.Ε. και κάθε άλλο συμπράττον όργανο
ευθύνονται ατομικά, αλληλέγγυα και εις ολόκληρον έναντι του Ε.Λ.Κ.Ε.
8. Νόμιμες δαπάνες έργων, οι οποίες χαρακτηρίζονται
από τον φορέα χρηματοδότησης μη επιλέξιμες, δύναται
να βαρύνουν τον προϋπολογισμό άλλου έργου / προγράμματος, εφόσον πληρούνται σωρευτικά οι ακόλου-
θες προϋποθέσεις:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
α) είναι εντός των ορίων του προϋπολογισμού του έργου / προγράμματος που πρόκειται να βαρύνουν,
β) είναι επιλέξιμες στο έργο / πρόγραμμα αυτό και
γ) συμφωνεί ο Επιστημονικός Υπεύθυνος του έργου /
προγράμματος. Για τη μεταφορά της δαπάνης ή της
πίστωσης απαιτείται έγκριση της Επιτροπής Ερευνών,
κατόπιν αιτήματος του Επιστημονικού Υπευθύνου του
έργου / προγράμματος του οποίου οι δαπάνες κρίθηκαν
μη επιλέξιμες.
9. Με απόφαση της Επιτροπής Ερευνών, κατόπιν αιτήματος του Επιστημονικού Υπευθύνου, μπορεί να εγκρί-
νεται η συνεργασία μεταξύ έργων / προγραμμάτων για
την εκτέλεση εξειδικευμένων εργασιών για τις ανάγκες
άλλου έργου / προγράμματος του ιδίου ή άλλου Επιστημονικού Υπευθύνου έναντι αποζημίωσης του κόστους
που αυτές επιφέρουν.
Άρθρο 22:
Ανάληψη υποχρέωσης
1. Για τις αναλήψεις υποχρεώσεων σε βάρος των πιστώσεων του προϋπολογισμού έργου / προγράμματος του
Ε.Λ.Κ.Ε. ισχύουν, κατά παρέκκλιση όσων ορίζονται στο
άρθρο 66 του ν. 4270/2014 (Α΄ 143) και το π.δ. 80/2016
(Α΄ 145), τα εξής:
α) Η απόφαση ανάληψης υποχρέωσης εκδίδεται από
τον Πρόεδρο της Επιτροπής Ερευνών, μετά από την
ολοκλήρωση της διαδικασίας ανάληψης εκτέλεσης του
έργου / προγράμματος από τον Ε.Λ.Κ.Ε., που συνίσταται
στην έκδοση των ακόλουθων αποφάσεων:
αα) της απόφασης της Επιτροπής Ερευνών περί αποδοχής διαχείρισης του έργου, η οποία επέχει θέση από-
φασης έγκρισης του συνόλου των δαπανών του έργου,
αβ) της απόφασης της Επιτροπής Ερευνών περί έγκρισης του αναλυτικού ετήσιου προϋπολογισμού του έρ-
γου / προγράμματος και ένταξής του στον προϋπολογισμό του Ε.Λ.Κ.Ε., σύμφωνα με την παρ. 2 του άρθρου 239
(ν. 4957/2022),
αγ) της απόφασης της Επιτροπής Ερευνών περί έγκρισης του συνοπτικού συνολικού προϋπολογισμού του
έργου/προγράμματος, σύμφωνα με την υποπερ. αα) της
περ. α) της παρ. 2 του άρθρου 239 (ν. 4957/2022).
β) Ως απόφαση ανάληψης υποχρέωσης ορίζεται η
διοικητική πράξη με την οποία βεβαιώνεται η ύπαρξη
των αναγκαίων πιστώσεων στον αναλυτικό ετήσιο προϋπολογισμό του έργου / προγράμματος ανά έτος και
δεσμεύεται το σύνολο αυτών.
Η απόφαση ανάληψης υποχρέωσης δύναται να αφορά είτε στο σύνολο των πιστώσεων του έργου ανά έτος
και συνοδεύεται από κατάσταση κατανομής τους ανά
κατηγορία δαπάνης είτε στο σύνολο των πιστώσεων συγκεκριμένης κατηγορίας δαπάνης του προϋπολογισμού
του έργου / προγράμματος ανά έτος. Με τον Οδηγό Χρηματοδότησης και Διαχείρισης του Ε.Λ.Κ.Ε. καθορίζεται
με ποιον από τους δύο τρόπους εκδίδεται η απόφαση
ανάληψη υποχρέωσης. Ο τρόπος έκδοσης των αποφάσεων ανάληψης υποχρέωσης δεν δύναται να μεταβάλλεται
κατά τη διάρκεια του οικονομικού έτους.
γ) Για την έκδοση της απόφασης ανάληψης υποχρέωσης ακολουθείται η εξής διαδικασία: Ο Π.Ο.Υ. της Μ.Ο.Δ.Υ
του Ε.Λ.Κ.Ε. καταρτίζει σχέδιο απόφασης ανάληψης υποχρέωσης, στο οποίο βεβαιώνει διά της υπογραφής του,
ότι το σύνολο των πιστώσεων, των οποίων ζητείται η δέσμευση, και η κατανομή αυτών ανά κατηγορία δαπάνης
ή αντίστοιχα το σύνολο των πιστώσεων ανά κατηγορία
δαπάνης, είναι σύμφωνη με τον εγκεκριμένο προϋπολογισμό του έργου για το τρέχον οικονομικό έτος, και
αποστέλλει αυτήν προς υπογραφή στον Πρόεδρο της
Επιτροπής. Η απόφαση ανάληψης υποχρέωσης καταχωρείται στο πληροφοριακό σύστημα του Ε.Λ.Κ.Ε. με
μοναδικό αύξοντα αριθμό και αναρτάται στο πρόγραμμα
«ΔΙΑΥΓΕΙΑ».
2. Η πραγματοποίηση οποιασδήποτε δαπάνης σε βάρος του προϋπολογισμού έργου / προγράμματος είναι
νόμιμη, εφόσον είναι εντός των ορίων των συνολικών
πιστώσεων του εγκεκριμένου προϋπολογισμού του έργου / προγράμματος.
3. Σε περίπτωση αναμόρφωσης του ετήσιου προϋπολογισμού του έργου/προγράμματος εντός του ίδιου
οικονομικού έτους, σύμφωνα με την παρ. 3 του άρθρου 239 του ν. 4957/2022, απαιτείται η τροποποίηση
της απόφασης ανάληψης υποχρέωση ς, σύμφωνα με τον
αναμορφωμένο προϋπολογισμό του έργου / προγράμματος κατά τη διαδικασία της παρ. 1 του άρθρου 240 του
ν. 4957/2022. Η απόφαση περί τροποποίησης της ανάληψης υποχρέωσης εκδίδεται εντός των προθεσμιών που
προβλέπονται στην περ. β) της παρ. 3 του άρθρου 239
του ν. 4957/2022 και καταλαμβάνει δαπάνες που πραγματοποιήθηκαν στο προηγούμενο ημερολογιακό τρίμη-
νο, ακόμα και καθ’ υπέρβαση της προηγούμενης απόφασης ανάληψης υποχρέωσης. Αν η αναμόρφωση του
προϋπολογισμού του έργου / προγράμματος αφορά σε
μείωση της πίστωσης μίας ή περισσοτέρων κατηγοριών
δαπανών αυτού, δεν απαιτείται η έκδοση ανακλητικής
απόφασης (ανατροπής).
4. Για υποχρεώσεις ανεξαρτήτως ύψους ποσού, οι
οποίες αναλαμβάνονται και βαρύνουν είτε τμηματικά
είτε εξ ολοκλήρου έτη πέραν του τρέχοντος, ήτοι πολυετείς υποχρεώσεις, απαιτείται η προηγούμενη έγκριση
της Επιτροπής Ερευνών, κατά παρέκκλιση της παρ. 1 του
άρθρου 67 του ν. 4270/2014.
5. Με την έναρξη κάθε οικονομικού έτους μπορεί να
δεσμεύονται στον προϋπολογισ μό του Ε.Λ.Κ.Ε. πιστώσεις
που αφορούν σε δεσμευμένες πιστώσεις του προηγούμενου οικονομικού έτους χωρίς να απαιτείται να εκκρε-
μεί σχετική υποχρέωση.
6. Σε περίπτωση μη εκτέλεσης της απόφασης ανάληψης υποχρέωσης στο σύνολο ή μέρος αυτής εντός του
οικονομικού έτους, αυτή ανακαλείται κατόπιν σχετικής
απόφασης του Προέδρου της Επιτροπής, κατά το μέρος
των πιστώσεων του έργου ανά κατηγορία δαπάνης που
δεν εκτελέστηκαν. Η σχετική ανακλητική απόφαση εκδίδεται με ημερομηνία 31 Δεκεμβρίου εκάστου έτους και
αναρτάται στο πρόγραμμα «ΔΙΑΥΓΕΙΑ» το αργότερο έως
την 31η Μαρτίου του επόμενου έτους.
Άρθρο 23:
Έλεγχος, εκκαθάριση και πληρωμή δαπανών
1. Ο έλεγχος των δαπανών, η εκκαθάριση και η έκδοση
των ενταλμάτων ασκείται από τη Μονάδα Οικονομικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
και Διοικητικής Υποστήριξης (Μ.Ο.Δ.Υ.) του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε. Ο
έλεγχος συνίσταται στην εξέταση των νομίμων δικαιολογητικών και αποβλέπει στη διακρίβωση του κατά
πόσον η δαπάνη: α) προβλέπεται από διάταξη νόμου ή
εξυπηρετεί λειτουργικές ανάγκες του Ε.Λ.Κ.Ε. ή συντελεί
στην εκπλήρωση των σκοπών του και υπάρχει για αυτή
διαθέσιμη πίστωση (έλεγχος νομιμότητας), β) έχει νόμιμα αναληφθεί, η σχετική απαίτηση δεν έχει παραγραφεί
και επισυνάπτονται τα νόμιμα δικαιολογητικά (έλεγχος
κανονικότητας). Κατά τον ασκούμενο έλεγχο εξετάζονται και τα παρεμπιπτόντως αναφυόμενα ζητήματα, με
την επιφύλαξη των διατάξεων για το δεδικασμένο και το
Νομικό Συμβούλιο του Κράτους (παρεμπίπτων έλεγχος).
2. Αν προκύψει διάσταση απόψεων μεταξύ του Προέδρου της Επιτροπής Ερευνών και του Π.Μ.Ο.Δ.Υ. του
Ε.Λ.Κ.Ε., ως προς τη συνδρομή εν όλω ή εν μέρει των
προϋποθέσεων νομιμότητας και κανονικότητας για την
πληρωμή μιας δαπάνης, η διάσταση αυτή παραπέμπεται
εγγράφως από τον Π.Μ.Ο.Δ.Υ. στην Επιτροπή Ερευνών, η
οποία αποφασίζει για την ολική ή μερική πληρωμή ή την
απόρριψη της δαπάνης. Σε περίπτωση που η Επιτροπή
Ερευνών αποφασίσει την πληρωμή της δαπάνης, εκδίδει
σχετική εντολή προς τον Π.Μ.Ο.Δ.Υ., ο οποίος την εκτελεί.
Επιπλέον, αν ο Π.Μ.Ο.Δ.Υ. εξακολουθεί να διαφωνεί ως
προς τη συνδρομή των εν λόγω προϋποθέσεων, τότε
συντάσσεται έκθεση διαφωνίας, η οποία υποβάλλεται
στη Διεύθυνση Κατάρτισης και Συντονισμού Εφαρμογής Δημοσιονομικών Κανόνων και στη Γενική Διεύθυνση
Δημοσιονομικών Ελέγχων του Γενικού Λογιστηρίου του
Κράτους, συνοδευόμενη από πλήρη φάκελο αντιγράφων των δικαιολογητικών της σχετικής δαπάνης. Στην
περίπτωση αυτή, την ευθύνη ως προς τη νομιμότητα
της ενέργειας φέρει πλέον ο εντολέας και ο Π.Μ.Ο.Δ.Υ.
απαλλάσσεται των σχετικών ευθυνών. Η ανωτέρω έκθεση κοινοποιείται στο Ελεγκτικό Συνέδριο, στη Σύγκλητο
και τον Πρύτανη του Πανεπιστημίου Πειραιώς, καθώς και
στην Επιτροπή Ερευνών, σύμφωνα με τις διατάξεις της
παρ. 6 του άρθρου 236 και της περ. (ιθ) της παρ. 2 του
άρθρου 235 του ν. 4957/2022, καθώς και της παρ. 1 του
άρθρου 26 του ν. 4270/2014 (Α΄ 143). Εάν κατά τον έλεγχο των δικαιολογητικών διαπιστωθούν θεραπεύσιμες
ελλείψεις, καλείται από τη Μ.Ο.Δ.Υ. ο Ε.Υ. προκειμένου να
τις συμπληρώσει αμελλητί. Ως θεραπεύσιμες ελλείψεις
λογίζονται ενδεικτικά, η εκ παραδρομής μη προσκόμιση κάποιου δικαιολογητικού, η ανυπόγραφη υποβολή
συνοδευτικού εντύπου, τυχόν αριθμητικό σφάλμα στην
κατάσταση δαπάνης, κ.ά.. Κατά τη διενέργεια του ελέγχου, η αρμόδια για τον έλεγχο υπηρεσία της Μ.Ο.Δ.Υ.
δύναται να αναζητεί από τον Ε.Υ. κάθε αναγκαία περαιτέρω πληροφορία ή στοιχείο.
Άρθρο 24:
Διαδικασία χρήσης περιουσιακών
ταμειακών διαθεσίμων του Ειδικού
Λογαριασμού Κονδυλίων Έρευνας
1. Με απόφαση του Συμβουλίου Διοίκησης του Διεθνούς Πανεπιστημίου της Ελλάδος, κατόπιν εισήγησης
της Επιτροπής Ερευνών, μπορούν να χρησιμοποιούνται
περιουσιακά ταμειακά διαθέσιμα (αποθεματικά) του Ειδικού Λογαριασμού Κονδυλίων Έρευνας (Ε.Λ.Κ.Ε.) για
τη δημιουργία έργων / προγραμμάτων που έχουν ως
αντικείμενο την ανάληψη δαπανών με σκοπό:
α) την εκτέλεση έργων και μελετών για τη δημιουργία
νέων υποδομών ή την αναβάθμιση των υφιστάμενων
εγκαταστάσεων και υποδομών του Διεθνούς Πανεπιστημίου της Ελλάδος,
β) τη δημιουργία κοινών ερευνητικών υποδομών του
Διεθνούς Πανεπιστημίου της Ελλάδος,
γ) την προμήθεια και συντήρηση ερευνητικού, εργαστηριακού και λοιπού εξοπλισμού για τις ανάγκες των
ακαδημαϊκών μονάδων του Διεθνούς Πανεπιστημίου της
Ελλάδος και του Πανεπιστημιακού Κέντρου Έρευνας και
Καινοτομίας (ΠΑ.Κ.Ε.Κ.),
δ) την υλοποίηση δράσεων του σχεδίου ισότιμης
πρόσβασης ατόμων με αναπηρία και ατόμων με ειδικές
εκπαιδευτικές ανάγκες του ν. 4957/2022 άρθρου 226,
του σχεδίου ψηφιακού μετασχηματισμού του Διεθνούς
Πανεπιστημίου της Ελλάδος του άρθρου 227 του
ν. 4957/2022 και του σχεδίου αειφόρου ανάπτυξης του
άρθρου 228 του ν. 4957/2022,
ε) την κάλυψη του μετοχικού κεφαλαίου εταιρειών στις
οποίες συμμετέχει το Διεθνές Πανεπιστήμιο της Ελλάδος,
σύμφωνα με το άρθρο 292 του ν. 4957/2022, και της
τυχόν ιδρυθησομένης Εταιρείας Αξιοποίησης και Διαχείρισης της Περιουσίας του Διεθνούς Πανεπιστημίου
της Ελλάδος, καθώς και την κάλυψη δαπανών αύξησης
μετοχικού κεφαλαίου εταιρειών που ανήκουν κατά πλειοψηφία στο Διεθνές Πανεπιστήμιο της Ελλάδος,
στ) την κάλυψη δημοσιονομικών διορθώσεων, νόμιμων και μη επιλέξιμων δαπανών και την εκτέλεση δικα-
στικών αποφάσεων και δικαστικών δαπανών,
ζ) τη χορήγηση ταμειακών διευκολύνσεων των εκτελούμενων έργων / προγραμμάτων, η) την υλοποίηση
αναπτυξιακών έργων / προγραμμάτων του Α.Ε.Ι.
2. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, ποσοστό έως δεκαπέντε τοις εκατό (15%) του συνόλου των περιουσιακών
ταμειακών διαθεσίμων, αποθεματικών, μπορούν να
χρησιμοποιούνται ετησίως για τη δημιουργία έργων /
προγραμμάτων που έχουν ως αντικείμενο την ανάληψη
δαπανών με σκοπό:
α) τη χορήγηση υποτροφιών προς υποψήφιους διδάκτορες και μεταδιδάκτορες,
β) τη χρηματοδότηση ερευνητικών έργων σε επιστημονικά πεδία που κρίνονται σημαντικά, σύμφωνα
με το στρατηγικό σχέδιο του Διεθνές Πανεπιστήμιο της
Ελλάδος ή την εθνική στρατηγική ανώτατης εκπαίδευσης ή την εθνική στρατηγική έρευνας, τεχνολογίας και
καινοτομίας,
γ) την κάλυψη δαπανών μισθοδοσίας συνεργαζόμενων καθηγητών του άρθρου 169 (ν. 4957/2022), ερευ-
νητών επί συμβάσει του άρθρου 172 (ν. 4957/2022),
επισκεπτών καθηγητών ή επισκεπτών ερευνητών του
άρθρου 171 (ν. 4957/2022) και εντεταλμένων διδασκόντων του άρθρου 173 (ν. 4957/2022) και
δ) την κάλυψη δαπανών δημοσίων συμβάσεων για
την κάλυψη λειτουργικών αναγκών του Διεθνούς Πανεπιστημίου της Ελλάδος και του Ε.Λ.Κ.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
3. Με την απόφαση του Συμβουλίου Διοίκησης, με την
οποία εγκρίνεται η χρήση των περιουσιακών ταμειακών
διαθεσίμων, αποθεματικών, του Ε.Λ.Κ.Ε., καθορίζονται
το ακριβές ποσό που θα αξιοποιηθεί, ο Επιστημονικός
Υπεύθυνος, ο σκοπός, το αντικείμενο, η διάρκεια και η
επιλεξιμότητα των δαπανών του έργου/προγράμματος. Αν η χρήση περιουσιακών ταμειακών διαθεσίμων
εμπίπτει στο πεδίο της  παρ. 1 του άρθρου 242 του
ν. 4957/2022, απαιτείται ειδική αιτιολόγηση σχετικά με
τη σύνδεση των δαπανών με το στρατηγικό σχέδιο του
Διεθνούς Πανεπιστημίου της Ελλάδος.
Άρθρο 25:
Διαδικασία χορήγησης προκαταβολών
1. Οι Ειδικοί Λογαριασμοί Κονδυλίων Έρευνας των
Ανώτατων Εκπαιδευτικών Ιδρυμάτων, κατόπιν αιτήματος
του Επιστημονικού Υπευθύνου, δύνανται να χορηγούν
προκαταβολές και να εκδίδουν χρηματικά εντάλματα
προπληρωμής (Χ.Ε.Π.) για την κάλυψη αναγκών. Για την
έκδοση Χ.Ε.Π. απαιτείται πράξη του Προέδρου της Επιτροπής Ερευνών, κατόπιν αιτήματος του Επιστημονικού
Υπευθύνου, στην οποία ορίζονται τα στοιχεία του δικαιούχου της προκαταβολής, το ύψος του ποσού της
χορηγούμενης προκαταβολής, η αιτιολογία χορήγησης
και το χρονικό διάστημα απόδοσης αυτής. Το ποσό της
χορηγούμενης προκαταβολής δύναται να πιστώνεται σε
λογαριασμό που τηρείται στο όνομα του δικαιούχου της
προκαταβολής σε οποιοδήποτε αναγνωρισμένο πιστωτικό ίδρυμα της ημεδαπής και υποδεικνύεται από τον
ίδιο για τη διεκπεραίωση της διαδικασίας έκδοσης Χ.Ε.Π.
2. Το Χ.Ε.Π. χορηγείται με σκοπό την κάλυψη δαπανών που εμπίπτουν σε μια από τις ακόλουθες κατηγο-
ρίες: α) δαπάνες μετακίνησης εκτός έδρας, β) δαπάνες
προμήθειας οργάνων, αναλωσίμων ή εξειδικευμένων
υπηρεσιών από το εξωτερικό, γ) ανάγκες μικροεξόδων
λοιπών δαπανών μέχρι το ποσό των χιλίων (1.000) ευρώ,
δ) δαπάνες προβολής ή προώθησης που είναι αναγκαίες
για την εκτέλεση έργων / προγραμμάτων.
3. Δικαιούχος της προκαταβολής ή των προκαταβολών
ανά έργο / πρόγραμμα ορίζεται ο Επιστημονικός Υπεύθυνος του έργου / προγράμματος ή άλλο μέλος του προ-
σωπικού του ΔΙ.ΠΑ.Ε., εφόσον έχει μόνιμη ή αορίστου
χρόνου εργασιακή σχέση με το ΔΙ.ΠΑ.Ε.. Ο δικαιούχος
της προκαταβολής ή των προκαταβολών καθίσταται
υπόλογος για την απόδοσή της/τους. Η απόφαση του
Προέδρου της Επιτροπής Ερευνών ορίζει την προθεσμία
απόδοσης της προκαταβολής.
4. Για τα έργα / προγράμματα, τα οποία δεν έχουν σαφή
ημερομηνία λήξης και καταθέτουν ετήσιο αναλυτικό
προϋπολογισμό, η προθεσμία απόδοσης δεν μπορεί να
υπερβαίνει το τρίμηνο από την ημερομηνία έκδοσης του
Χ.Ε.Π. και σε κάθε περίπτωση την 31η Δεκεμβρίου του
οικονομικού έτους. Για τα έργα/προγράμματα, των οποίων η διάρκεια εκτείνεται πέραν του έτους, η προθεσμία
απόδοσης δεν μπορεί να υπερβαίνει την 31η Μαρτίου
του επόμενου οικονομικού έτους ή την ημερομηνία λήξης του έργου,  εφόσον αυτή έχει οριστεί πριν την 31η
Μαρτίου. Μετά τη διενέργεια των δαπανών ο δικαιούχος υποβάλλει στη Μ.Ο.Δ.Υ. όλα τα σχετικά παραστατικά
(όπως εξοφλημένα τιμολόγια) και δικαιολογητικά για την
απόδοση. Αν δεν εξαντληθεί όλο το ποσό του Χ.Ε.Π., ο
δ ικαιούχος καταθέτει το υπόλοιπο ποσό στο λογαριασμό ταμειακής διαχείρισης του έργου/προγράμματος.
Δεν επιτρέπεται η έκδοση Χ.Ε.Π. σε δικαιούχο που, για
οποιονδήποτε λόγο, δεν έχει αποδώσει εμπροθέσμως
προηγούμενη προκαταβολή που έχει λάβει.
Άρθρο 26:
Ομάδα Έργου Απασχόληση
σε έργα / προγράμματα
1. Κάθε έργο / πρόγραμμα που διαχειρίζεται ο Ειδικός
Λογαριασμός Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε.
εκπονείται από ομάδα έργου, της οποίας προΐσταται ο
Επιστημονικός Υπεύθυνος.
2. Ως μέλη της ομάδας έργου δύνανται να συμμετέχουν:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού
Εργαστηριακού Προσωπικού (Ε.Τ.Ε.Π.) και υπάλληλοι με
σχέση δημοσίου δικαίου ή Ιδιωτικού Δικαίου Αορίστου
Χρόνου του ΔΙ.ΠΑ.Ε.,
β) μέλη Δ.Ε.Π., Ε.Ε.Π., Ε.ΔΙ.Π., Ε.Τ.Ε.Π. άλλων Α.Ε.Ι. της
ημεδαπής,
γ) ερευνητές και ειδικοί λειτουργικοί επιστήμονες, καθώς και υπάλληλοι με σχέση δημοσίου δικαίου ή Ιδιωτι-
κού Δικαίου Αορίστου Χρόνου των ερευνητικών και τεχνολογικών φορέων του άρθρου 13Α του ν. 4310/2014,
δ) επισκέπτες Καθηγητές και επισκέπτες Ερευνητές
του άρθρου 171 του ν. 4957/2022,
ε) ερευνητές επί συμβάσει του άρθρου 172 του
ν. 4957/2022,
στ) Καθηγητές και Ερευνητές Πανεπιστημίων και Ερευνητικών Κέντρων της αλλοδαπής,
ζ) φοιτητές προγραμμάτων σπουδών πρώτου, δεύτερου και τρίτου κύκλου και μεταδιδάκτορες του Α.Ε.Ι. και
η) πρόσθετο ερευνητικό, εκπαιδευτικό, επιστημονικό,
εργαστηριακό, διοικητικό, τεχνικό και λοιπό προσωπικό,
που επιλέγεται για την εκτέλεση συγκεκριμένου έργου
ή εργασίας.
3. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται η
ομάδα έργου κατά τον χρόνο αποδοχής διαχείρισης του
έργου, σύμφωνα με τους ειδικότερους όρους του φορέα
χρηματοδότησης, εφόσον υφίστανται. Με όμοια απόφαση δύναται να αναπροσαρμόζεται η ομάδα έργου καθ’
όλη τη διάρκεια εκτέλεσης του έργου.
4. Αν τα μέλη της ομάδας έργου προέρχονται από κατηγορίες προσωπικού των περ. α) έως ζ) της παρ. 1 του
άρθρου 243 του ν. 4957/2022, η απασχόλησή τους στο
έργο / πρόγραμμα αφορά πρόσθετη απασχόληση, που
εγκρίνεται με απόφαση της Επιτροπής Ερευνών, κατόπιν
εισήγησης του Επιστημονικού Υπευθύνου. Η εισήγηση
περιλαμβάνει υποχρεωτικά τη διάρκεια απασχόλησης
και το ύψος των αποδοχών, που πρέπει να είναι εντός
των εγκεκριμένων ορίων του προϋπολογισμού του κάθε
έργου/προγράμματος. Ειδικώς για τη συμμετοχή προσωπικού των περ. α) έως γ) της παρ. 1 του άρθρου 243
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
του ν. 4957/2022, σε έργα/προγράμματα δεν απαιτείται
η χορήγηση άδειας άσκησης ιδιωτικού έργου επ’ αμοιβή,
σύμφωνα με το άρθρο 31 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007), εφόσον η απασχόληση εκτελείται πέραν του ωραρίου απασχόλησής τους.
5. Η επιλογή πρόσθετου προσωπικού της περ. η) της
παρ. 1 του άρθρο 243 του ν. 4957/2022, διεξάγεται ως
ακολούθως:
α) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και απόφαση του
αρμόδιου ανά περίπτωση οργάνου περί ανάθεσης διδακτικού / εκπαιδευτικού έργου, εγκρίνεται, χωρίς άλλη
διαδικασία, η απασχόληση πρόσθετου προσωπικού που
διεξάγει διδακτικό και εν γένει εκπαιδευτικό έργο στο
πλαίσιο ξενόγλωσσων προγραμμάτων σπουδών πρώτου κύκλου, μεταπτυχιακών προγραμμάτων σπουδών,
επιμορφωτικών και εκπαιδευτικών προγραμμάτων του
Κέντρου Επιμόρφωσης και Διά Βίου Μάθησης (Κ.Ε.ΔΙ.
ΒΙ.Μ.) και θερινών ή χειμερινών σχολείων,
β) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται, χωρίς
άλλη διαδικασία, η απασχόληση πρόσθετου προσωπικού
που διεξάγει ερευνητικό, επιστημονικό, εργαστηριακό ή
κλινικό έργο, εφόσον η συμμετοχή του έχει αξιολογηθεί
ή προταθεί από τον φορέα χρηματοδότησης ή κρίνεται
ως αναγκαία για την ορθή εκτέλεση του έργου από τον
Επιστημονικό Υπεύθυνο. Κατά τη διαδικασία επιλογής
αξιολογούνται τα τυπικά και ουσιαστικά προσόντα του
προσωπικού που προτείνεται να απασχοληθεί σε έργα/
προγράμματα ανάλογα με την εργασία ή το έργο που
του ανατίθεται ανά περίπτωση,
γ) Με δημόσια πρόσκληση πο υ επισπεύδεται με επιμέλεια της Μονάδας Οικονομικής και Διοικητικής Υποστή-
ριξης (Μ.Ο.Δ.Υ.) του Ε.Λ.Κ.Ε., σύμφωνα με τη διαδικασία
που περιγράφεται στο άρθρο 244 του ν. 4957/2022,
για το πρόσθετο προσωπικό που δεν εφαρμόζονται οι
περ. α) και β). Κατά τη διαδικασία επιλογής αξιολογούνται τα τυπικά και ουσιαστικά προσόντα των υποψηφίων,
κατ’ αναλογία του προσοντολογίου του δημοσίου τομέα,
ανάλογα με την εργασία ή το έργο που πρόκειται να τους
ανατεθεί ανά περίπτωση και
δ) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται, χωρίς
άλλη διαδικασία, η ευκαιριακή απασχόληση προσωπικού, που αμείβεται με παραστατικό παρεχόμενων υπη-
ρεσιών, εφόσον η απασχόλησή του κρίνεται αναγκαία για
την ομαλή εκτέλεση του έργου και η συνολική διάρκεια
της απασχόλησής του δεν υπερβαίνει τους έξι (6) μήνες.
6. Μέλη της ομάδας έργου των περ. ζ) και η) της παρ. 1
του άρθρου 243 του ν. 4957/2022 απασχολούνται δυνάμει σύμβασης εργασίας ορισμένου χρόνου ή σύμβασης
έργου. Οι εν λόγω συμβάσεις συνάπτονται στο πλαίσιο
εκτέλεσης συγκεκριμένου έργου / προγράμματος, συνδέονται με το αποτέλεσμα που παράγεται από το έργο
και δύνανται να ανανεώνονται ή να παρατείνονται με
αποφάσεις του Προέδρου της Επιτροπής Ερευνών, κατόπιν εισήγησης του Επιστημονικού Υπευθύνου, χωρίς
περιορισμό, μέχρι την ημερομηνία λήξης του έργου /
προγράμματος, υπό την προϋπόθεση ότι είναι εντός των
εγκεκριμένων ορίων του προϋπολογισμού κάθε έργου
ή προγράμματος. Συμβάσεις που έχουν συναφθεί για
τις ανάγκες έργου / προγράμματος που δεν έχει σαφή
ημερομηνία λήξης, δύναται να ανανεώνονται ή να παρατείνονται για χρονικό διάστημα που δεν υπερβαίνει
συνολικά τα πέντε (5) έτη, υπό την προϋπόθεση ότι είναι
εντός των εγκεκριμένων ορίων του προϋπολογισμού
του. Αποκλείεται σε κάθε περίπτωση η αναγνώρισή τους
ως συμβάσεων αορίστου χρόνου. Σε περίπτωση πρόσληψης πρόσθετου προσωπικού της περ. η) της παρ. 1 κα-
τόπιν δημόσιας πρόσκλησης σύμφωνα με το άρθρο 244
του ν. 4957/2022, το οποίο έχει απασχοληθεί στο ίδιο ή
άλλο έργο / πρόγραμμα του Ε.Λ.Κ.Ε., για τον υπολογισμό
του ανώτατου ορίου απασχόλησης των πέντε (5) ετών,
λαμβάνεται υπόψη μόνο η απασχόληση που διανύεται
μετά τη νέα πρόσληψη του προσωπικού (παρ. 5 του άρθρου 243 του ν. 4957/2022, όπως τροποποιήθηκε με την
παρ. 7 του άρθρου 30 του ν. 5029/2023).
7. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται η
απασχόληση ως μελών της ομάδας έργου σε έργα / προγράμματα, φυσικών προσώπων που έχουν την ιδιότητα
δημοσίου υπαλλήλου σε φορείς της περ. α) της παρ. 1
του άρθρου 14 του ν. 4270/2014, δυνάμει συμβάσεων
έργου, χωρίς άλλη διαδικασία. Το εν λόγω προσωπικό
έχει την υποχρέωση ενημέρωσης του φορέα του δημόσιου τομέα που υπηρετεί για τη συμμετοχή του στο
έργο/πρόγραμμα και υποχρεούται να προσκομίσει στη
Μ.Ο.Δ.Υ. του Ε.Λ.Κ.Ε. άδεια άσκησης πρόσθετου έργου
επ’ αμοιβή, σύμφωνα με το άρθρο 31 του ν. 3528/2007,
με την επιφύλαξη του άρθρου 127 του ν. 4957/2022, το
αργότερο έως τον χρόνο εκκαθάρισης της αμοιβής του,
άλλως η σύμβαση λύεται. Το προσωπικό του παρόντος
αμείβεται με παραστατικό παρεχόμενων υπηρεσιών και
το ύψος των αποδοχών του δεν δύναται να υπερβαίνει το ανώτατο όριο αποδοχών ανά μήνα, σύμφωνα με
την κείμενη νομοθεσία. Για την απασχόληση δημοσίων
υπαλλήλων σε έργα / προγράμματα των Ε.Λ.Κ.Ε. των
Α.Ε.Ι. δεν καταβάλλονται ασφαλιστικές  εισφορές υπέρ
του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.) για κύρια σύνταξη και υγειονομική πε-
ρίθαλψη, παροχές σε είδος και σε χρήμα, σύμφωνα με
το άρθρο 55 του ν. 4509/2017.
8. Η διαδικασία επιλογής προσωπικού σε έργα/προγράμματα των Ε.Λ.Κ.Ε. των Α.Ε.Ι. ρυθμίζεται αποκλειστι-
κά από τον παρόντα και εξαιρείται από τον προγραμματισμό προσλήψεων προσωπικού Ιδιωτικού Δικαίου
Ορισμένου Χρόνου και σύμβασης μίσθωσης έργου του
άρθρου 25 του ν. 4829/2021 (Α΄ 166), της υποχρέωσης
έγκρισης του Υπουργικού Συμβουλίου ή της Επιτροπής
της υπ’ αρ. 33/2006 Πράξης Υπουργικού Συμβουλίου,
τον ν. 4765/2021 και το π.δ. 164/2004.
Άρθρο 27:
Διαδικασία πρόσκλησης
1. Η επιλογή του πρόσθετου ερευνητικού, επιστημονικού, διοικητικού, τεχνικού και λοιπού προσωπικού που
δεν εμπίπτει στις περ. α) και β) της παρ. 4 του άρθρου 243
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
του ν. 4957/2022, πραγματοποιείται με πρόσκληση εκδήλωσης ενδιαφέροντος που εκδίδεται από την Επιτροπή
Ερευνών κατόπιν εισήγησης του Επιστημονικού Υπευθύνου, σύμφωνα με τις αρχές της διαφάνειας και της ίσης
μεταχείρισης. Η πρόσκληση δημοσιεύεται κατ’ ελάχιστο
στην ιστοσελίδα του Ειδικού Λογαριασμού Κονδυλίων
Έρευνας (Ε.Λ.Κ.Ε.) του Διεθνούς Πανεπιστημίου της
Ελλάδος, στο πρόγραμμα «ΔΙΑΥΓΕΙΑ» και όπου αλλού
απαιτούν η Επιτροπή Ερευνών και ο φορέας χρηματοδότησης του έργου. Η ελάχιστη προθεσμία για την υποβολή
αιτήσεων είναι δέκα (10) ημερολογιακές ημέρες από τη
δημοσίευση της πρόσκλησης.
2. Η διατύπωση των προσκλήσεων γίνεται με τρόπο
ώστε να αποκλείεται η στόχευση σε εξατομικευμένες
περιπτώσεις. Τα κριτήρια επιλογής των υποψηφίων
αντιστοιχούν σε απαραίτητα ή/και πρόσθετα προσόντα ακαδημαϊκής, επαγγελματικής και επιστημονικής
αξιολόγησης, τα οποία εξασφαλίζουν την ορθή εκτέλεση
της προς ανάθεση εργασίας ή του προς ανάθεση έργου,
σύμφωνα με το αντικείμενο της προς πλήρωση θέσης.
Τα κριτήρια και η μοριοδότησή τους καθορίζονται από
την Επιτροπή Ερευνών, κατόπιν εισήγησης του Επιστημονικού Υπευθύνου. Ο Επιστημονικός Υπεύθυνος δύναται
να εισηγείται τη διεξαγωγή ατομικής συνέντευξης για
να κρίνει την καταλληλότητα των υποψηφίων για την
άσκηση των καθηκόντων της συγκεκριμένης θέσης. Αν
το αντικείμενο της προς ανάθεση εργασίας ή του έργου
απαιτεί τη διακρίβωση της καταλληλότητας των προσόντων των υποψηφίων ή της εμπειρίας τους για την άσκη-
ση συγκεκριμένων καθηκόντων, ο Επιστημονικός Υπεύθυνος δύναται να εισηγείται τη διεξαγωγή πρακτικής
δοκιμασίας ή εξέτασης ειδικών γνώσεων που σχετίζονται
με το αντικείμενο της θέσης και τον τρόπο εξέτασης γνώσεων, δεξιοτήτων και εργασιακής αποτελεσματικότητας,
καθώς και την εξεταστέα ύλη και τη βαθμολογική βάση
αυτών. Η αξιολόγηση των υποψηφίων αν πραγματοποιηθεί πρακτική δοκιμασία ή εξέταση ειδικών γνώσεων
αξιολογείται ως επιτυχής ή μη επιτυχής. Αν οι υποψήφιοι
δεν αξιολογηθούν επιτυχώς, κατατάσσονται στον πίνακα
αποκλεισθέντων. Η μοριοδότηση της συνέντευξης κάθε
υποψηφίου προκύπτει από τον μέσο όρο των βαθμών
των μελών της Επιτροπής Αξιολόγησης. Το περιεχόμενο
της συνέντευξης με τα κρίσιμα και ουσιαστικά σημεία της
αναφέρεται συνοπτικά στο πρακτικό της Επιτροπής και η
μοριοδότηση κάθε υποψηφίου αιτιολογείται συνοπτικά
από κάθε μέλος της επιτροπής.
3. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου του έργου /
προγράμματος για τις ανάγκες του οποίου πραγματοποιείται η πρόσληψη προσωπικού, συγκροτείται Επιτροπή
Αξιολόγησης, η οποία αποτελείται από τρία (3) τακτικά
μέλη που ορίζονται με ισάριθμα αναπληρωματικά με
αντικείμενο την αξιολόγηση των υποψηφιοτήτων στο
πλαίσιο προσκλήσεων που επισπεύδονται για τις ανάγκες του έργου / προγράμματος και τη σύνταξη των
πινάκων κατάταξης προσληπτέων και απορριπτέων με
ρητή αναφορά του λόγου αποκλεισμού τους. Ως τακτικό
μέλος της Επιτροπής Αξιολόγησης ορίζεται ο Επιστημονικός Υπεύθυνος, ο οποίος ασκεί χρέη Προέδρου της
Επιτροπής. Τα υπόλοιπα μέλη προέρχονται από μέλη
Διδακτικού Ερευνητικού Προσωπικού (Δ.Ε.Π.), Ειδικού
Εκπαιδευτικού Προσωπικού (Ε.Ε.Π.), Εργαστηριακού
Διδακτικού Προσωπικού (Ε.ΔΙ.Π.) και Ειδικού Τεχνικού
Εργαστηριακού Προσωπικού (Ε.Τ.Ε.Π.) του Α.Ε.Ι. ή άλλα
μέλη της ομάδας έργου. Η θητεία της Επιτροπής είναι ίση
με τη διάρκεια του έργου, αν το έργο έχει σαφή ημερομηνία  λήξης, άλλως η θητεία είναι ετήσια.
4. Δεν επιτρέπεται τα μέλη της Επιτροπής Αξιολόγησης
να έχουν την ιδιότητα συζύγου ή συμβίου ή να έχουν
σχέσεις συγγένειας έως τρίτου βαθμού εξ αίματος ή εξ
αγχιστείας με οποιονδήποτε υποψήφιο. Αν μέλος της
Επιτροπής έχει κώλυμα του προηγούμενου εδαφίου,
οφείλει να το γνωστοποιήσει εγγράφως προς τα λοιπά
μέλη της Επιτροπής ζητώντας την αντικατάστασή του.
5. Με απόφαση της Επιτροπής Ερευνών εγκρίνονται
οι πίνακες κατάταξης προσληπτέων και απορριπτέων
υποψηφίων, οι οποίοι και αναρτώνται στην ιστοσελίδα
του Ε.Λ.Κ.Ε. του Α.Ε.Ι. και στο πρόγραμμα «ΔΙΑΥΓΕΙΑ». Με
την άπρακτη πάροδο της προθεσμίας άσκησης ένστασης, σύμφωνα με το παρακάτω άρθρο, τα αποτελέσματα
καθίστανται αυτοδικαίως οριστικά.
Άρθρο 28:
Ενστάσεις Επιτροπή Ενστάσεων
1. Στον Ειδικό Λογαριασμό Κονδυλίων Έρευνας
(Ε.Λ.Κ.Ε.) του ΔΙ.ΠΑ.Ε. συνιστάται Επιτροπή Ενστάσεων
που αποτελείται από τρία (3) τακτικά μέλη, τα οποία ορίζονται με ισάριθμα αναπληρωματικά, που προέρχονται
από μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.). Τη διοικητική υποστήριξη της Επιτροπής Ενστάσεων αναλαμβάνει
υπάλληλος από το προσωπικό της Μονάδας Οικονομικής
και Διοικητικής Υποστήριξης (Μ.Ο.Δ.Υ.) του Ε.Λ.Κ.Ε. Αντικείμενο της Επιτροπής είναι η εξέταση ενστάσεων που
υποβάλλονται στο πλαίσιο προσκλήσεων που επισπεύδονται από τον Ε.Λ.Κ.Ε. / ΔΙ.ΠΑ.Ε.
2. Κατά των  αποτελεσμάτων εκάστης πρόσκλησης,
κάθε υποψήφιος μπορεί να ασκήσει ένσταση ενώπιον
της Επιτροπής Ενστάσεων εντός αποκλειστικής προθεσμίας πέντε (5) ημερολογιακών ημερών. Η προθεσμία
αρχίζει από την επομένη της ανάρτησης των αποτελεσμάτων στο διαδικτυακό τόπο του Ε.Λ.Κ.Ε. / ΔΙ.ΠΑ.Ε. και
αναφέρεται ρητώς στην απόφαση των αποτελεσμάτων.
Δεν επιτρέπεται ένσταση για λόγους που αφορούν στη
συνέντευξη ή την εξέταση γνώσεων και τη δοκιμασία
δεξιοτήτων και εργασιακής αποτελεσματικότητας. Η
άσκηση της ένστασης απαιτεί την καταβολή παραβόλου, το ύψος του οποίου ορίζεται με κοινή απόφαση των
Υπουργών Εθνικής Οικονομίας και Οικονομικών και Παιδείας, Θρησκευμάτων και Αθλητισμού.
3. Η Επιτροπή Ενστάσεων εξετάζει τις ενστάσεις που
έχουν υποβληθεί και εισηγείται αιτιολογημένα προς την
Επιτροπή Ερευνών την αποδοχή ή την απόρριψή τους.
Με απόφαση της Επιτροπής Ερευνών κυρώνονται οι
οριστικοί πίνακες αποτελεσμάτων και κοινοποιείται η
απόφαση επί κάθε ένστασης προς τον υποψήφιο. Αν η
Επιτροπή Ερευνών διαπιστώσει παράβαση του νόμου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ή του Οδηγού Χρηματοδότησης ή άλλης κανονιστικής
πράξης, είτε αυτεπαγγέλτως είτε ύστερα από ένσταση,
μπορεί να αποφασίσει την επανάληψη της προκήρυξης
ολικώς ή μερικώς. Για παραλείψεις ή πλημμέλειες που
επιδέχονται συμπλήρωσης ή διόρθωσης, η Επιτροπή
Ερευνών αντί να επαναλάβει την προκήρυξη, δύναται
να συμπληρώσει ή να διορθώσει τις παραλείψεις ή τις
πλημμέλειες, εφόσον αυτό είναι εφικτό.
Άρθρο 29:
Θέματα αποδοχών
1. Η συμμετοχή μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Ανώτατων Εκπαιδευτικών Ιδρυμάτων
(Α.Ε.Ι.) σε έργα/προγράμματα των Ειδικών Λογαριασμών
Κονδυλίων Έρευνας (Ε.Λ.Κ.Ε.) των Α.Ε.Ι. συνιστά επιτρεπτή πρόσθετη απασχόληση, υπό την προϋπόθεση ότι
εκτελούν τα διδακτικά και λοιπά τους καθήκοντα, όπως
αυτά ορίζονται ανά περίπτωση και δεν συνιστά ή προϋποθέτει την άσκηση επιχειρηματικής δραστηριότητας.
2. Οι πάσης φύσεως αποδοχές και πρόσθετες αμοιβές ή απολαβές ή σύνταξη που καταβάλλονται προς τα
μέλη Δ.Ε.Π., Ε.Ε.Π. και Ε.ΔΙ.Π. των Α.Ε.Ι., απαγορεύεται να
υπερβαίνουν το ανώτατο όριο αποδοχών της παρ. 1 του
άρθρου 28 του ν. 4354/2015. Στο εν λόγω όριο συμπεριλαμβάνονται πρόσθετες αμοιβές από τη συμμετοχή
σε έργα / προγράμματα που χρηματοδοτούνται από
εθνικούς πόρους.
3. Δεν εμπίπτουν στο ανώτατο όριο αποδοχών της
παρ. 2 αμοιβές μελών Δ.Ε.Π., Ειδικού Εκπαιδευτικού
Προσωπικού (Ε.Ε.Π.) και Εργαστηριακού Διδακτικού
Προσωπικού (Ε.ΔΙ.Π.), καθώς και ερευνητών και Ειδικών
Λειτουργικών Επιστημόνων (Ε.Λ.Ε.) από τη συμμετοχή
σε κάθε είδους προγράμματα των Ε.Λ.Κ.Ε. των Α.Ε.Ι. και
των ερευνητικών και τεχνολογικών φορέων του άρθρου 13Α του ν. 4310/2014 (Α’ 258), τα οποία χρηματο-
δοτούνται από διεθνείς ή ιδιωτικούς πόρους, σύμφωνα
με το άρθρο 230 του ν. 4957/2022, κατά τα οριζόμενα
στο άρθρο 246 παρ. 3 του ν. 4957/2022 και την παρ. 8
του άρθρου 30 του ν. 5029/2023.
4. Οι αποδοχές των μελών Δ.Ε.Π., Ε.Ε.Π. και Ε.ΔΙ.Π. για
την απασχόληση σε έργα / προγράμματα που διαχειρίζονται Ε.Λ.Κ.Ε. άλλων Α.Ε.Ι. ή ερευνητικά κέντρα ή τεχνο-
λογικά ινστιτούτα του άρθρου 13Α του ν. 4310/2014 ή
άλλους ερευνητικούς οργανισμούς της ημεδαπής, αποδίδονται προς τον Ε.Λ.Κ.Ε. του Α.Ε.Ι. που υπηρετούν, εκ-
καθαρίζονται από αυτόν και καταβάλλονται μέσω της
Ενιαίας Αρχής Πληρωμής. Οι αμοιβές των μελών Δ.Ε.Π.,
μελών Ε.Ε.Π. και Ε.ΔΙ.Π. από τη συμμετοχή σε έργα /
προγράμματα υπόκεινται σε παρακράτηση πέντε τοις
εκατό (5%) επί του ακαθάριστου ποσού της αμοιβής
τους. Οι παρακρατήσεις αποτελούν ίδιους πόρους του
Ε.Λ.Κ.Ε., σύμφωνα με την περ. δ) του άρθρου 230 του
ν. 4957/2022.
5. Το ύψος των αποδοχών των απασχολούμενων της
ομάδας έργου είναι εντός των ορίων του εγκεκριμένου αναλυτικού ετήσιου προϋπολογισμού του έργου /
προγράμματος. Ειδικώς για τους απασχολούμενους με
σύμβαση εργασίας ορισμένου χρόνου της περ. η) του
άρθρου 243 του ν. 4957/2022 της ομάδας έργου, το ύψος
των αποδοχών καθορίζεται ως ακολούθως:
α) σύμφωνα με τους μισθολογικούς όρους του Κεφαλαίου Β’ του ν. 4354/2015 (Α΄ 176), εφόσον η αμοιβή
βαρύνει τον προϋπολογισμό έργου / προγράμματος που
χρηματοδοτείται από εθνικούς πόρους και
β) με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και είναι ανάλογο
των προσόντων και του αντικειμένου απασχόλησης κάθε
απασχολούμενου, εφόσον η αμοιβή βαρύνει τον προϋπολογισμό έργου / προγράμματος που χρηματοδοτείται
από ιδιωτικούς, διεθνείς και ίδιους πόρους.
Το ανώτατο όριο συνολικών αποδοχών από τη συμμετοχή σε έργα / προγράμματα του Ιδρύματος για τις εν
λόγω κατηγορίες προσωπικού δεν δύναται να υπερβαίνει
το ανώτατο όριο αποδοχών της παρ. 1 του άρθρου 28
του ν. 4354/2015.
6. Το συνολικό κόστος απασχόλησης των μελών της
ομάδας έργου ανεξαρτήτως του είδους απασχόλησής
τους, συμπεριλαμβανομένων των πάσης φύσεως κρατήσεων και εργοδοτικών εισφορών, όπως πρ οβλέπονται
από την κείμενη νομοθεσία, βαρύνει τον προϋπολογισμό
του έργου / προγράμματος.
7. Οι πάσης φύσεως αποδοχές των απασχολούμενων
σε έργα / προγράμματα του Ε.Λ.Κ.Ε. καταβάλλονται μέσω
της Ενιαίας Αρχής Πληρωμής.
Άρθρο 30:
Υπερωριακή απασχόληση προσωπικού
με συμβάσεις Ιδιωτικού Δικαίου
Ορισμένου Χρόνου
Προσωπικό που απασχολείται σε έργα / προγράμματα
του Ειδικού Λογαριασμού Κονδυλίων Έρευνας (Ε.Λ.Κ.Ε.)
του ΔΙ.ΠΑ.Ε. δυνάμει συμβάσεων εργασίας ορισμένου
χρόνου, δύναται να απασχολείται καθ’ υπέρβαση του
κανονικού ωραρίου εργασίας του, καθώς και Σάββατα,
Κυριακές, αργίες και λοιπές εξαιρέσιμες ημέρες εργασίας,
εφόσον  το απαιτούν οι ανάγκες του έργου / προγράμματος και συναινεί το εν λόγω προσωπικό. Η υπερωριακή
απασχόληση του προσωπικού εγκρίνεται με απόφαση
της Επιτροπής Ερευνών, κατόπιν εισήγησης του Επιστημονικού Υπευθύνου, που αναρτάται στο πρόγραμμα «ΔΙ-
ΑΥΓΕΙΑ» και εξαιρείται της υποχρεωτικής δημοσίευσης
στην Εφημερίδα της Κυβερνήσεως. Το ανώτατο όριο
υπερωριακής απασχόλησης και το ύψος της ωριαίας
αποζημίωσης για το προσωπικό που απασχολείται σε
έργα / προγράμματα, τα οποία χρηματοδοτούνται από
εθνικούς πόρους, καθορίζεται σύμφωνα με το άρθρο 20
του ν. 4354/2015 (Α΄ 176), ενώ για τα έργα / προγράμματα που χρηματοδοτούνται από ιδιωτικούς, διεθνείς και
ίδιους πόρους το ποσό αυτό δεν δύναται να υπερβαίνει
το ανώτατο όριο αποδοχών της παρ. 1 του άρθρου 28
του ν. 4354/2015. Για την καταβολή αποδοχών υπερωριακής απασχόλησης απαιτείται η υποβολή βεβαίωσης του
Επιστημονικού Υπευθύνου του έργου / προγράμματος
προς τη Μονάδα Οικονομικής και Διοικητικής Υποστήριξης του Ε.Λ.Κ.Ε, στην οποία αναγράφεται το σύνολο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
των ωρών υπερωριακής εργασίας που πραγματοποιήθηκαν ανά απασχολούμενο ανά μήνα, άλλως η δαπάνη
θεωρείται μη επιλέξιμη.
Κεφάλαιο Δ΄ Διαδικασία Πληρωμής Δαπανών
Άρθρο 31:
Γενικοί Κανόνες
1. Τα παραστατικά που προσκομίζονται για την πληρωμή δαπανών πρέπει να είναι πρωτότυπα.
2. Σε έργα, όπου απαιτείται βάσει πλαισίου σφράγισμα
όλων των παραστατικών με τα στοιχεία του πλαισίου
χρηματοδότησής του, αυτά κατατίθενται σφραγισμένα
από τον Ε.Υ. σύμφωνα με τις υποδείξεις της Μ.Ο.Δ.Υ. του
Ε.Λ.Κ.Ε. Τη σφραγίδα για κάθε έργο θα παραλαμβάνει ο
Ε.Υ. από τη Μ.Ο.Δ.Υ. του Ε.Λ.Κ.Ε.
3. Τα τιμολόγια θα πρέπει να εκδίδονται επί πιστώσει και η πληρωμή τους να γίνεται από τη Μ.Ο.Δ.Υ. του
Ε.Λ.Κ.Ε., προκειμένου κατά την εξόφλησή τους να παρακρατείται και στη συνέχεια να αποδίδεται ο αναλογούν
φόρος εισοδήματος.
4. Αναλυτικότερα, στα τιμολόγια προμήθειας αγαθών
και παροχής υπηρεσιών καθαρής αξίας ίσης ή μεγαλύτερης των 150 ευρώ πραγματοποιείται παρακράτηση
προκαταβολής φόρου εισοδήματος 4% για τα αγαθά
και 8% για τις υπηρεσίες, σύμφωνα με την παρ. 2 του
άρθρου 64 του ν. 4172/2013. Προς εφαρμογή του νόμου
αυτού ακολουθείται η εξής διαδικασία: Για τιμολόγια που
κατατίθενται επί πιστώσει πληρώνεται ο προμηθευτής
με το ποσό της αξίας του τιμολογίου αφαιρούμενης της
παρακράτησης και λαμβάνει τη σχετική βεβαίωση παρακράτησης φόρου.
Εξαιρέσεις: Από την παραπάνω παρακράτηση φόρου
εξαιρούνται οι ακόλουθες κατηγορίες δαπανών:
(α) Μισθώσεις ακινήτων, μηχανών και μηχανημάτων,
αυτοκινήτων.
(β) Υπηρεσίες ύδρευσης, ηλεκτρισμού, τηλεπικοινωνιών.
(γ) Εισιτήρια όλων των μεταφορικών μέσων.
5. Για την είσ πραξη χρημάτων ή την εξόφληση τίτλων πληρωμής από τον ΕΛΚΕ, εφόσον το ακαθάριστο
ποσό για κάθε τίτλο πληρωμής υπερβαίνει τα 1.500,00
ευρώ ανά δικαιούχο, καθίσταται υποχρεωτική η προσκόμιση αποδεικτικού φορολογικής ενημερότητας
[ΠΟΛ.1274/2013]. Η ΜΟΔΥ του ΕΛΚΕ έχει τη δυνατότητα
της αυτόματης άντλησης του αποδεικτικού της φορολογικής ενημερότητας από εφαρμογή της ΑΑΔΕ. Παράλλη-
λα, για την εξόφληση τίτλων πληρωμής ή την είσπραξη
εκκαθαρισμένων απαιτήσεων απ ό τον ΕΛΚΕ, απαιτείται η
προσκόμιση αποδεικτικού ασφαλιστικής ενημερότητας
e-ΕΦΚΑ [υπ’ αρ. 15435/913/2020 (Β΄ 1559) υπουργική
απόφαση], εφόσον το ακαθάριστο ποσό του κάθε τίτλου
ή της κάθε εκκαθαρισμένης απαίτησης υπερβαίνει τις
3.000,00 ευρώ. Οι υπόχρεοι προσκόμισης των παραπάνω αποδεικτικών ενημερώνονται από τον Ε.Λ.Κ.Ε. μέσω
μηνύματος ηλεκτρονικού ταχυδρομείου.
Κεφάλαιο Ε΄ Διαδικασία Ολοκλήρωσης Φυσικού
και Οικονομικού Αντικειμένου και Επιστημονικός
και Οικονομικός Απολογισμός Έργων
Άρθρο 32:
Διαδικασία Ολοκλήρωσης Έργου
1. Η ολοκλήρωση του έργου ως προς το φυσικό αντικείμενο συντελείται με την εκπλήρωση των συμβατικών
υποχρεώσεων με τον Φορέα Χρηματοδότησης. Ανάλογα με την φύση του έργου η ολοκλήρωση του φυσικού
αντικειμένου ενδεικτικά αποδεικνύεται με την τελική
εγκεκριμένη έκθεση από τον Φορέα Χρηματοδότησης
και την ημερομηνία τελικής αποπληρωμής, με το Πρακτικό Παραλαβής, με την Δήλωση Ολοκλήρωσης Πράξης,
με βεβαίωση από τον Χρηματοδότη και με οποιοδήποτε
άλλο πρόσφορο μέσο δύναται να τεκμηριωθεί ότι έχει
ολοκληρωθεί το φυσικό αντικείμενο, το οποίο θα εξετάζεται κατά περίπτωση από την Επιτροπή Ερευνών και
Διαχείρισης του Ε.Λ.Κ.Ε.
2. Η ολοκλήρωση του οικονομικού αντικειμένου συνίσταται στην είσπραξη του συνόλου των απαιτήσεων
από τον Φορέα Χρηματοδότησης (αποπληρωμή έργου),
στην πραγματοποίηση της πληρωμής κάθε δαπάνης ή
αμοιβής που αφορά στο εν λόγω έργο / πρόγραμμα,
στην επιστροφή στον Ε.Λ.Κ.Ε. οποιασδήποτε ταμειακ ής
διευκόλυνσης που έχει χορηγηθεί στο έργο, καθώς και
στην αποστολή των χρηματοδοτήσεων σε συνεργαζόμενους φορείς (εταίρους) για την περίπτωση που το
ΔΙ.ΠΑ.Ε. είναι Συντονιστής.
3. Κατόπιν της ολοκλήρωσης του φυσικού και του
οικονομικού αντικειμένου του έργου, οι Επιστημονικά
Υπεύθυνοι καταθέτουν στη Μ.Ο.Δ.Υ. του Ε.Λ.Κ.Ε. τον Επιστημονικό απολογισμό του έργου και τον Οικονομικό
Απολογισμό του έργου.
Άρθρο 33:
Επιστημονικός Απολογισμός Έργων
1. Μετά την ολοκλήρωση του φυσικού αντικειμένου
του έργου, ο Ε.Υ. υποβάλλει στον ΕΛΚΕ την τελική έκθεση
υλοποίησης. Η έκθεση αυτή μπορεί να είναι αντίγραφο
της τελικής έκθεσης που συντάσσεται για το Φορέα Χρηματοδότησης, όπου απαιτείται. Η τελική έκθεση προ-
σαρτάται στο έντυπο απολογισμού του Επιστημονικού
Απολογισμού στο οποίο συμπληρώνονται στοιχεία για
τα επιστημονικά αποτελέσματα της έρευνας, καθώς και
σχετικές, με το έργο, δημοσιεύσεις ή ανακοινώσεις σε
συνέδρια. Τα παραπάνω στοιχεία μπορούν να δημοσιε ύονται σε περιοδικές εκδόσεις ενημερωτικού χαρακτήρα
του Ε.Λ.Κ.Ε. Ο Επιστημονικά Υπεύθυνος κάθε έργου θα
πρέπει να υποβάλλει ηλεκτρονικά στον Ε.Λ.Κ.Ε. όλα τα
παραδοτέα του φυσικού αντικειμένου, προκειμένου να
ενημερώνεται ο φάκελος του έργου. Εναλλακτικά, ο Ε.Υ.
διατηρεί τα παραδοτέα στο προσωπικό του αρχείο και
υποβάλει Υπεύθυνη Δήλωση στον Ε.Λ.Κ.Ε. ότι τηρούνται
στο αρχείο του και είναι προσβάσιμα σε περίπτωση που
ζητηθούν.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Άρθρο 34:
Οικονομικός Απολογισμός Έργων
1. Το οικονομικό αντικείμενο κάθε έργου ολοκληρώνεται με την απορρόφηση του συνόλου ή μέρους της
καταβληθείσας χρηματοδότησης, η οποία δεν μπορεί
να υπερβαίνει τον προϋπολογισμό δαπανών. Δαπάνες
δύνανται να πραγματοποιούνται εντός της χρονικής
διάρκειας υλοποίησης του έργου με την έγκαιρη υποβολή εντολών πληρωμής για το σύνολο των δαπανών
του έργου.
2. Ανάλογα με τις συμβατικές υποχρεώσεις κάθε έργου
ο Ε.Λ.Κ.Ε. - σε συνεργασία με τον Ε.Υ. κάθε έργου - συντάσσει και υποβάλλει στο Φορέα Χρηματοδότησης
περιοδικούς οικονομικούς απολογισμούς (μηνιαίους,
τριμηνιαίους, εξαμηνιαίους, ετήσιους, τελικούς) με
αναλυτική ή συγκεντρωτική αναφορά δαπανών ανά
κατηγορία δαπάνης. Κατόπιν της κατάθεσης της τελικής
αποπληρωμής του έργου από τον Φορέα Χρηματοδότησης και λογιστικού ελέγχου του έργου από την Μ.Ο.Δ.Υ.
ο Επιστημονικά Υπεύθυνος καταθέτει τον Οικονομικό
Απολογισμό με συνημμένη την τελική έκθεση με τις
εγκεκριμένες δαπάνες από τον Φορέα Χρηματοδότησης
αναλόγως του πλαισίου του έργου.
Άρθρο 35:
Αξιοποίηση αδιάθετου ταμειακού
υπολοίπου έργων / προγραμμάτων
1. Με απόφαση της Επιτροπής Ερευνών, κατόπιν αιτήματος του Επιστημονικού Υπευθύνου, εγκρίνεται η
χρήση του αδιάθετου ταμειακού υπολοίπου έργου / προγράμματος, που δεν αξιοποιήθηκε έως την ημερομηνία
λήξης του έργου / προγράμματος, εφόσον πληρούνται
σωρευτικά οι ακόλουθες προϋποθέσεις: α) το φυσικό
αντικείμενο του έργου / προγράμματος έχει επιτυχώς
ολοκληρωθεί, β) το οικονομικό αντικείμενο του έργου /
προγράμματος έχει ολοκληρωθεί και δεν υπάρχει άλλη
συμβατική υποχρέωση και γ) δεν προβλέπεται από το
κανονιστικό πλαίσιο ή τη σύμβαση χρηματοδότησης
του έργου / προγράμματος η επιστροφή του αδιάθετου
ταμειακού υπολοίπου. Η παρούσα εφαρμόζεται και επί
αδιάθετων ταμειακών υπολοίπων προγραμματικών συμβάσεων που έχουν συναφθεί με φορείς δημοσίου τομέα
της περ. α) της παρ. 1 του άρθρου 14 του ν. 4270/2014,
και το φυσικό αντικείμενό τους έχει επιτυχώς ολοκληρωθεί, υπό την προϋπόθεση ότι δεν υπάρχει αντίθετος
όρος στην προγραμματική σύμβαση.
2. Η χρήση αδιάθετων ταμειακών υπολοίπων ολοκληρωμένων έργων / προγραμμάτων πραγματοποιεί-
ται μέσω της δημιουργίας νέου έργου / προγράμματος,
που έχει ως αντικείμενο τη χρηματοδότηση των ερευνητικών δραστηριοτήτων του Επιστημονικού Υπευ-
θύνου και της ομάδας του. Σε ένα έργο / πρόγραμμα
με αντικείμενο την αξιοποίηση αδιάθετων ταμειακών
υπολοίπων ολοκληρωμένων έργων / προγραμμάτων,
δύναται να πιστώνονται αδιάθετα ταμειακά υπόλοιπα
άλλων έργων / προγραμμάτων, εφόσον πληρούνται οι
κατάλληλες προϋποθέσεις.
3. Με απόφαση της Επιτροπής Ερευνών, κατόπιν αιτήματος του Επιστημονικού Υπευθύνου, εγκρίνεται η
αποδοχή διαχείρισης έργου / προγράμματος. Η οικονομική διαχείριση έργων / προγραμμάτων που έχουν
ως αντικείμενο την αξιοποίηση αδιάθετων ταμειακών
υπολοίπων πραγματοποιείται σε ετήσια βάση.
4. Η διαδικασία υλοποιείται ως εξής:
Τα έργα που έχουν αδιάθετο ταμειακό υπόλοιπο έως
1.000 ευρώ και δεν έχουν καμία διοικητική και οικονομική εκκρεμότητα και τεκμηριωμένα έχουν ολοκληρώσει
το φυσικό και οικονομικό αντικείμενο, βάσει σχετικών
εγγράφων - πρακτικών από το φορέα χρηματοδότησης,
περιέρχονται σε κατάσταση περάτωσης με απορρόφηση
του ταμειακού τους υπολοίπου από τον Ε.Λ.Κ.Ε.
Ως προς τα έργα που έχουν υπόλοιπο άνω των 1.000
ευρώ, δίνεται η δυνατότητα δημιουργίας νέου έργου,
μετά από αίτηση του Επιστημονικά Υπεύθυνου για τη
χρηματοδότηση ερευνητικών δραστηριοτήτων της ίδιας
ερευνητικής ομάδας ή δράσεων για την υποστήριξη της
έρευνας. Η αίτηση πρέπει να υποβληθεί εντός ενός έτους
από την ολοκλήρωση του φυσικού και οικονομικού αντικειμένου του αρχικού έργου.
Για τις περιπτώσεις που ένας Επιστημονικά Υπεύθυνος
έχει περισσότερα του ενός έργα με ταμειακό υπόλοιπο
άνω των 1.000.00 ευρώ, που έχουν ολοκληρώσει, κατά
τα ανωτέρω, το φυσικό και οικονομικό αντικείμενο, θα
πρέπει πρώτα να εξετάζεται από την Επιτροπή Ερευνών
η δυνατότητα ένωσης των ταμειακών τους υπολοίπων
για τη δημιουργία ενός έργου, εφόσον, κατόπιν σχετικής τεκμηρίωσης του Επιστημονικά Υπευθύνου, τα έργα
εντάσσονται στο ίδιο γνωστικό αντικείμενο.
5. Η ως άνω δυνατότητα δημιουργίας νέου έργου θα
εξετάζεται περαιτέρω από την Επιτροπή Ερευνών για
τις περιπτώσεις που εκκρεμεί μη επιστραφέν δάνειο,
δημοσιονομική διόρθωση ή απόδοση προκαταβολής
σε οποιοδήποτε έργο του Επιστημονικά Υπεύθυνου που
υποβάλει αίτηση.
6. Επισημαίνεται ότι κατόπιν της έγκρισης της πρότασης χρήσης του αδιάθετου ταμειακού υπολοίπου από
την Επιτροπή Ερευνών θα πρέπει σε επόμενη συνεδρίαση της Επιτροπής Ερευνών να υποβληθεί από τον
Επιστημονικά Υπεύθυνο αίτημα αποδοχής διαχείρισης
του νέου έργου με συνημμένο τον συνολικό και ετήσιο
προϋπολογισμό του νέου έργου.
7. Οι επιλέξιμες δαπάνες είναι οι εξής:
• αμοιβές Πανεπιστημιακών και τρίτων,
• αγορά λογισμικού, βιβλιογραφικού, πληροφοριακού,
αναλώσιμου υλικού και παγίων τα οποία είναι κρίσιμα για
τη διεξαγωγή της σχετικής έρευνας κατόπιν υποβολής
τεκμηρίωσης από τον Επιστημονικά Υπεύθυνο σχετικά
με τη σκοπιμότητα της δαπάνης στο πλαίσιο εκτέλεσης
του φυσικού αντικειμένου του έργου. Το λογισμικό, βιβλιογραφικό ή πληροφοριακό υλικό θα είναι προσβάσιμο
σε όλα τα μέλη Δ.Ε.Π. της Πανεπιστημιακής κοινότητας,
• έξοδα των μελών της ερευνητικής ομάδας για συμμετοχή σε συνέδρια όπου παρουσιάζουν τη σχετική
εργασία,
• έξοδα μετακίνησης μελών Δ.Ε.Π. σε αναγνωρισμένα
ερευνητικά κέντρα ή ινστιτούτα του εσωτερικού ή του
εξωτερικού για επιστημονικές συνεργασίες συναφείς με
τη συγκεκριμένη έρευνα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
• πρόσβαση σε βάσεις δεδομένων,
• έξοδα δημοσιεύσεων σε περιοδικά που το απαιτούν
(article submission fees, page charges, κ.τ.λ.),
• ταχυδρομικά έξοδα που αφορούν το ερευνητικό πρόγραμμα (π.χ. αποστολή ερωτηματολογίων),
• τραπεζικά έξοδα που καταβάλλονται για συμμετοχές
σε συνέδρια και
• τεχνική υποστήριξη που απαιτείται στην υλοποίηση
του έργου (πληρωμές προσωπικού).
8. Σε περίπτωση που ο Ε.Υ. δεν επιθυμεί να δημιουργηθεί νέο έργο με Ε.Υ. τον ίδιο, θα μπορεί με Υπεύθυνη
Δήλωσή του που θα υποβάλλει στον Ε.Λ.Κ.Ε. να παραχωρεί την ιδιότητά του σε άλλο μέλος Δ.Ε.Π. του Διεθνούς
Πανεπιστήμιου της Ελλάδος.
Σε περίπτωση που ο Ε.Υ. έχει συνταξιοδοτηθεί ή βρίσκεται πλέον εκτός του Διεθνούς Πανεπιστήμιου της Ελ-
λάδος Πειραιώς, και δεν υφίσταται Αναπληρωτής Ε.Υ.,
ο Ε.Λ.Κ.Ε. θα απευθύνεται στο Τμήμα στο οποίο ανήκε
ο αρχικώς ορισμέν ος Ε.Υ. προκειμένου να προβεί στον
ορισμό Ε.Υ.
9. Από τα παραπάνω εξαιρούνται όσα έργα είναι αυτοχρηματοδοτούμενα ή ιδρυματικά και οι Επιστημονικά
Υπεύθυνοι έχουν οριστεί με απόφαση συλλογικού οργάνου ή με ΦΕΚ όπως π.χ. ERASMUS PLUS ΚΑ1.
10. Για όσα έργα δεν έχει γίνει η παρακράτηση του
ποσοστού ως αμοιβή διαχείρισης θα προηγηθεί η παρακράτηση της αμοιβής διαχείρισης, προκειμένου να
υπολογιστεί το υπόλοιπο για οποιοδήποτε ενέργεια και
διαδικασία.
11. Για όσα έργα δεν έχει αφαιρεθεί το ποσό που αντιστοιχεί σε τόκους, θα αφαιρεθεί το ποσό αυτό, προκει-
μένου να υπολογιστεί το υπόλοιπο για οποιοδήποτε
ενέργεια και διαδικασία.
Άρθρο 36:
Διάδοση αποτελεσμάτων
1. Ο Ε.Λ.Κ.Ε. συμβάλλει στη διάδοση του έργου του
Διεθνούς Πανεπιστήμιου της Ελλάδος, προβάλλοντας το
ερευνητικό, κοινωνικό, εκπαιδευτικό και επιστημονικό
του έργο, μέσω της χρηματοδότησης επιστημονικών
και άλλων εκδηλώσεων, της χρηματοδότησης σχετικού
πληροφοριακού υλικού, καθώς και μέσω της ιστοσελίδας του.
2. Η Επιτροπή Ερευνών συντ άσσει ετήσιο απολογισμό
που περιλαμβάνει οικονομικά στοιχεία και ερευνητικ ά
δεδομένα και δύναται να δημοσιεύει περιοδικώς, πεπραγμένα έργων, τα οποία διαχειρίστηκε ή και χρημα-
τοδότησε.
3. Δημοσιεύσεις και ανακοινώσεις πορισμάτων έργων που χρηματοδοτήθηκαν εν μέρει ή εν όλο από τον
Ε.Λ.Κ.Ε., πρέπει να αναφέρουν την πηγή χρηματοδότησης και τα στοιχεία του έργου.
4. Ο τρόπος διάθεσης προϊόντων που προέρχονται από
ερευνητικά έργα (ευρεσιτεχνίες, προγράμματα λογισμικού κ.α.) και ανήκουν στο Ίδρυμα, καθώς και το ύψος
των αμοιβών των εχόντων τα πνευματικά δικαιώματα
σ’ αυτά, ορίζονται με απόφαση της Επιτροπής Ερευνών,
τηρουμένης της κείμενης νομ οθεσίας, τυχόν συμβατικών
υποχρεώσεων και του Κανονισμού Μεταφοράς Τεχνολογίας του ΔΙ.ΠΑ.Ε.
Άρθρο 37:
Διάθεση προϊόντων
1. Η Επιτροπή Ερευνών διαμορφώνει τους όρους και
τις διαδικασίες για την τυχόν διάθεση προϊόντων (εμπορική εκμετάλλευση ευρεσιτεχνιών, προγραμμάτων λογι-
σμικού, κατασκευών κ.λπ.) από ερευνητικά έργα, καθώς
και τα ποσοστά συμμετοχής του Ιδρύματος, των δικαιούχων των πνευματικών δικαιωμάτων και των τρίτων στα
κέρδη. Το ύψος των αμοιβών των εχόντων τα πνευματικά δικαιώματα στα ως άνω προϊόντα, ορίζεται, επίσης,
με απόφαση της Επιτροπής Ερευνών, τηρουμένης της
κείμενης νομοθεσίας, τυχόν συμβατικών υποχρεώσεων
και του Κανονισμού Μεταφοράς Τεχνολογίας του ΔΙΠΑΕ.
Άρθρο 38:
Κέντρο Επιμόρφωσης
και Δια Βίου Μάθησης (Κ.Ε.ΔΙ.ΒΙ.Μ)
1. Σκοπός του Κέντρου Επιμόρφωσης και Διά Βίου
Μάθησης (Κ.Ε.ΔΙ.ΒΙ.Μ.) του ΔΙ.ΠΑ.Ε. είναι η οργάνωση
των πάσης φύσεως εκπαιδευτικών και επιμορφωτικών
προγραμμάτων, τα οποία δεν αφορούν σε προγράμματα
τυπικής εκπαίδευσης.
2. Ειδικότερα, ως δράσεις των Κ.Ε.ΔΙ.ΒΙ.Μ. των Α.Ε.Ι.
ορίζονται:
α) η οργάνωση, ανάπτυξη και παροχή προγραμμάτων επιμόρφωσης, μη τυπικής μάθησης, συνεχιζόμενης
επαγγελματικής κατάρτισης, επανειδίκευσης, αναβάθμισης δεξιοτήτων, γενικής εκπαίδευσης ενηλίκων, συμ-
βουλευτικής και επαγγελματικού προσανατολισμού και
εν γένει προγραμμάτων διά βίου μάθησης προς τους
φοιτητές και αποφοίτους των Α.Ε.Ι., αλλά και τον γενικό
πληθυσμό,
β) η παροχή σύγχρονων γνώσεων και δεξιοτήτων με
βάση την εξέλιξη της επιστήμης, της τεχνολογίας, της
οικονομίας και τις μεταβολές που επιφέρουν στη δομή
της απασχόλησης τα νέα επαγγέλματα και ειδικότητες,
γ) η ενίσχυση της εκπαίδευσης και κατάρτισης ενηλίκων με βάση τη διδακτική στόχων και την επίτευξη
συγκεκριμένων μαθησιακών αποτελεσμάτων, σύμφωνα
με τα ευρωπαϊκά και διεθνή πρότυπα,
δ) η οργάνωση, ανάπτυξη και παροχή προγραμμάτων
με τη μορφή χειμερινών και θερινών σχολείων,
ε) η διοργάνωση ημερίδων, συνεδρίων και σεμιναρίων, σε θέματα που άπτονται των δραστηριοτήτων του
Κέντρου,
στ) η ανάπτυξη και παραγωγή έντυπου και ψηφιακού
εκπαιδευτικού υλικού,
ζ) η σύναψη συμβάσεων με σκοπό την οργάνωση και
υλοποίηση προγραμμάτων για την επιμόρφωση προσωπικού φορέων του ιδιωτικού ή δημόσιου τομέα,
η) η εκπόνηση μελετών και γνωμοδοτήσεων, επί θεμάτων που άπτονται των δραστηριοτήτων του Κ.Ε.ΔΙ.ΒΙ.Μ.,
θ) η παρακολούθηση των εξελίξεων στο πεδίο της διά
βίου μάθησης, των σχετικών ευρωπαϊκών και εθνικών
πολιτικών, των θεσμικών μεταβολών και ρυθμίσεων,
καθώς και η διαμόρφωση προτάσεων εκπαιδευτικής
πολιτικής και ανάπτυξης της διά βίου μάθησης,
ι) η σύναψη προγραμματικών συμφωνιών που σχετίζονται με δράσεις του Κέντρου και ια) η συνεργασία με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Κ.Ε.ΔΙ.ΒΙ.Μ. άλλων Α.Ε.Ι., Πανεπιστήμια της αλλοδαπής,
ερευνητικούς και τεχνολογικούς φορείς του άρθρου
13Α του ν. 4310/2014 και με λοιπούς ερευνητικούς και
τεχνολογικούς φορείς για την ανάπτυξη εκπαιδευτικών
δράσεων.
2. Πόροι του Κέντρου Επιμόρφωσης και Δια Βίου Μάθησης με βάση τον ν. 4957/2022 είναι οι ακόλουθοι:
α) έσοδα από την οργάνωση και παροχή εκπαιδευτικών, επιμορφωτικών έργων και προγραμμάτων διά βίου
μάθησης και συνεχιζόμενης κατάρτισης που διοργανώνονται με την επιμέλεια και εποπτεία του Κ.Ε.ΔΙ.ΒΙ.Μ.,
β) έσοδα από τη διοργάνωση σεμιναρίων και συνεδρίων,
γ) χρηματοδοτήσεις από επιχειρησιακά ή άλλα προγράμματα επιμόρφωσης και διά βίου μάθησης που συγ-
χρηματοδοτούνται από την Ευρωπαϊκή Ένωση, καθώς
και άλλους φορείς του δημόσιου ή ιδιωτικού τομέα ή
διεθνείς οργανισμούς, που διοργανώνονται με την επιμέλεια και εποπτεία του Κέντρου,
δ) δωρεές, οικονομικές ενισχύσεις και χορηγίες που
διατίθενται προς το Κ.Ε.ΔΙ.ΒΙ.Μ.,
ε) έσοδα από φορείς του δημόσιου ή ιδιωτικού τομέα
που αναθέτουν στο Κ.Ε.ΔΙ.ΒΙ.Μ. την οργάνωση και υλοποίηση εκπαιδευτικών και επιμορφωτικών προγραμμά-
των με συγκεκριμένο αντικείμενο για την επιμόρφωση
ομάδας στόχου εκπαιδευομένων,
στ) έσοδα από την ανάπτυξη, παραγωγή και αξιοποίηση εκπαιδευτικού και λοιπού υλικού,
ζ) έσοδα από την εκπόνηση μελετών, την παροχή
υπηρεσιών και την εκτέλεση επιμορφωτικών έργων που
αφορούν στη διά βίου μάθηση,
η) έσοδα από τις κρατήσεις επί του προϋπολογισμού
κάθε επιμορφωτικού έργου / προγράμματος που διοργανώνεται μέσω του Κ.Ε.ΔΙ.ΒΙ.Μ., το ύψος των οποίων
καθορίζεται με απόφαση του Συμβουλίου Διοίκησης του
Α.Ε.Ι. ως ποσοστό επί της κράτησης υπέρ του Ειδικού
Λογαριασμού Κονδυλίων Έρευνας (Ε.Λ.Κ.Ε.).
3. Η Επιτροπή Ερευνών και Διαχείρισης του Ε.Λ.Κ.Ε.
του ΔΙ.ΠΑ.Ε. διαχειρίζεται οικονομικά τους πόρους του
Κέντρου. Για το σκοπό αυτό, ο Ε.Λ.Κ.Ε. του ΔΙ.ΠΑ.Ε. παρακρατεί ποσοστό δέκα τοις εκατό (20%) επί των εσόδων
των έργων του Κέντρου και ποσοστό πενήντα τοις εκατό
(50%) επί αυτού κατατίθενται σε ειδικό κωδικό για την
κάλυψη των γενικών εξόδων λειτουργίας του ΚΕΔΙΒΙΜ.
Τα ποσοστά αυτά καθορίζονται και αναδιαμορφώνονται
με απόφαση του Συμβουλίου Διοίκησης του Α.Ε.Ι. σύμφωνα με το άρθρο 236 του ν. 4957/2022 του Ιδρύματος
ανά διετία. Οι δραστηριότητες του Κέντρου πραγματοποιούνται με τη μορφή ερευνητικών έργων του Ε.Λ.Κ.Ε.
4. Οι δραστηριότητες του Κ.Ε.ΔΙ.ΒΙ.Μ. πραγματοποιούνται με τη μορφή ερευνητικών έργων του Ε.Λ.Κ.Ε.. Η
αποδοχή των έργων από την Επιτροπή Ερευνών προϋποθέτει την πρωθύστερη έγκρισή τους από το Συμβούλιο
του Κέντρου. Η οικονομική διαχείριση των πόρων πάσης
φύσεως συγχρηματοδοτούμενων έργων και προγραμμάτων κατάρτισης και διά βίου μάθησης πραγματοποιείται
μέσω του Ε.Λ.Κ.Ε. / ΔΙ.ΠΑ.Ε.. Ως Επιστημονικός Υπεύθυνος για τα ιδρυματικά έργα/προγράμματα ορίζεται ο
Πρόεδρος ή μέλος του Συμβουλίου του Κέντρου μετά
από σχετική απόφαση του Συμβουλίου ή άλλο μέλος
Δ.Ε.Π. του Α.Ε.Ι. κατόπιν απόφασης του Συμβουλίου του
Κ.Ε.ΔΙ.ΒΙ.Μ.
Το Κ.Ε.ΔΙ.ΒΙ.Μ. υποχρεούται να εφαρμόζει τους όρους
που καθορίζονται στην πρόσκληση κάθε συγχρηματοδοτούμενης δράσης συνεχιζόμενης επαγγελματικής
εκπαίδευσης και κατάρτισης και διά βίου μάθησης,
τόσο ως προς τις προϋποθέσεις χρηματοδότησης, όσο
και ως προς την υλοποίηση των δράσεων. Ειδικώς για
τα συγχρηματοδοτούμενα έργα για τα οποία τίθενται
ειδικότεροι όροι και προϋποθέσεις στην πρόσκληση
του εκάστοτε φορέα για τον ορισμό του Επιστημονικού
Υπευθύνου των έργων / προγραμμάτων, το Συμβούλιο
του Κέ ντρου ορίζει Επιστημονικό Υπεύ θυνο σύμφωνα
με τους όρους της πρόσκλησης.
Κεφάλαιο ΣΤ΄ Συστήματα Εφαρμογής Βέλτιστων Πρακτικών
στη Διαχείριση Προγραμμάτων / Έργων
Άρθρο 39:
Πληροφοριακό Σύστημα Μονάδας
Οικονομικής και Διοικητικής Υποστήριξης
1. Η Μονάδα Οικονομικής και Διοικητικής Υποστήριξης (Μ.Ο.Δ.Υ.) του Ειδικού Λογαριασμού Κονδυλίων
Έρευνας (Ε.Λ.Κ.Ε.) του ΔΙ.ΠΑ.Ε. τηρεί ολοκληρωμένο πληροφοριακό σύστημα για την υποστήριξη του συνόλου
των διαδικασιών διοικητικής και οικονομικής διαχείρισης
των έργων/προγραμμάτων που διεξάγονται μέσω του
Ε.Λ.Κ.Ε., την καταχώριση των απαραίτητων δεδομένων,
στοιχείων ή εντύπων κάθε είδους έργων / προγραμμάτων και τη συνολική παρακολούθηση της υλοποίησής
τους, την ηλεκτρονική υποβολή αιτημάτων, εγγράφων,
δικαιολογητικών και παραστατικών των Επιστημονικών
Υπεύθυνων και των συναλλασ σομένων της Μ.Ο.Δ.Υ., την
ηλεκτρονική διακίνηση και διεκπεραίωσή τους από τη
Μ.Ο.Δ.Υ. και τα όργανα διοίκησης του Ε.Λ.Κ.Ε. και την
ηλεκτρονική αρχειοθέτησή τους.
2. Δικαίωμα πρόσβασης στο ως άνω σύστημα έχουν
το προσωπικό που εργάζεται στη Μ.Ο.Δ.Υ., τα πρόσωπα
που συ μμετέχουν στα όργανα διοίκησης του Ε.Λ.Κ.Ε., οι
Επιστημονικοί Υπεύθυνοι των έργων / προγραμμάτων,
καθώς και εξουσιοδοτημένα μέλη της ομάδας έργου του
Επιστημονικού Υπευθύνου.
Άρθρο 40:
Προστασία Προσωπικών Δεδομένων
1. Ο Ε.Λ.Κ.Ε. έχει εναρμονιστεί με τις απαιτήσεις του Γενικού Κανονισμού Προστασίας Προσωπικών Δεδομένων
σύμφωνα με τον Ευρωπαϊκό Κανονισμό 2016/679 του
Ευρωπαϊκού Κοινοβουλίου και του Συμβουλίου της 27ης
Απριλίου 2016. Όλες οι λειτουργίες και διαδικασίες που
διέπουν τον Ε.Λ.Κ.Ε. υλοποιούνται με την εφαρμογή των
μέτρων προστασίας για το φορέα και τα πληροφοριακά
συστήματα, τα οποία περιγράφονται στη Συμμόρφωση
με τον Ευρωπαϊκό Κανονισμό 2016/679.
2. Ο Υπεύθυνος Προστασίας Δεδομένων (Υ.Π.Δ.-D.P.O.)
του Ε.Λ.Κ.Ε. είναι ο Υπεύθυνος Προστασίας Δεδομένων
του Διεθνούς Πανεπιστημίου της Ελλάδος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
3. Ο Ε.Λ.Κ.Ε. έχει υποχρέωση να ενημερώσει με ενδεδειγμένο τρόπο όλα τα ενδιαφερόμενα μέρη σε περί-
πτωση απώλειας δεδομένων προσωπικού χαρακτήρα.
4. Το προσωπικό του Ε.Λ.Κ.Ε. που διαχειρίζεται προσωπικά δεδομένα είναι υποχρεωμένο να επιβλέπει, ακολου-
θεί και εφαρμόζει τις βέλτιστες πρακτικές προστασίας
προσωπικών δεδομένων όπως αυτές ορίζονται από την
εκάστοτε νομοθεσία.
Κεφάλαιο Ζ΄ Φορολογικά κίνητρα
Άρθρο 41:
Φορολογικά κίνητρα επιχειρήσεων
για τη χρηματοδότηση έρευνας
Απόσβεση εξοπλισμού
1. Δαπάνες επιχειρήσεων που αφορούν στη χρηματοδότηση των Ειδικών Λογαριασμών Κονδυλίων Έρευ-
νας (Ε.Λ.Κ.Ε.) των Ανώτατων Εκπαιδευτικών Ιδρυμάτων
(Α.Ε.Ι.) της ημεδαπής για την εκπόνηση βιομηχανικών
διδακτορικών, την ανάπτυξη ερευνητικών συμπράξεων,
τη διεξαγωγή ερευνητικών έργων με σκοπό τη διεξαγωγή βιομηχανικής έρευνας και την εκπόνηση κλινικών
δοκιμών, λογίζονται ως δαπάνες επιστημονικής και τεχνολογικής έρευνας. Στις περιπτώσεις της παρούσας
εφαρμόζεται το άρθρο 22Α του Κώδικα Φορολογίας
Εισοδήματος (ν. 4172/2013).
2. Τα κέρδη των επιχειρήσεων από την εκμετάλλευση
ευρεσιτεχνίας διεθνώς αναγνωρισμένης στο όνομά της,
που αναπτύχθηκε στο πλαίσιο χρηματοδότησης Α.Ε.Ι.
της ημεδαπής για την εκπόνηση βιομηχανικής έρευνας,
απαλλάσσονται από τον φόρο εισοδήματος για έως τρεις
(3) συνεχόμενες χρήσεις, αρχής γενομένης από τη χρήση μέσα στην οποία πραγματοποιήθηκαν για πρώτη
φορά τα κέρδη αυτά, σύμφωνα με το άρθρο 71Α του
ν. 4172/2013.
3. Ο επιστημονικός και λοιπός εξοπλισμός, καθώς και
τα επιστημονικά όργανα, που αποκτώνται από τους
Ε.Λ.Κ.Ε. των Α.Ε.Ι. στο πλαίσιο έργων / προγραμμάτων
που διαχειρίζονται και τις Εταιρείες Αξιοποίησης και
Διαχείρισης της Περιουσί ας των Α.Ε.Ι., που χρησιμοποιούνται από τα Α.Ε.Ι. για τις ανάγκες εκτέλεσης επιστη-
μονικής και τεχνολογικής έρε υνας, αποσβένονται στο
σύνολό τους, ανεξαρτήτως του ύψους της αξίας κτήσης
τους, κατά την ημερομηνία λήξης του έργου / προγράμματος, στο πλαίσιο του οποίου έχουν απ  οκτηθεί.
Ο Επιστημονικά Υπεύθυνος έχει την ευθύνη φύλαξης
των παγίων που αποκτούνται στο πλαίσιο υλοποίησης
του έργου. Εφόσον πρόκειται για έργο αναπτυξιακού χαρακτήρα για τις υποδομές ή/και τις υπηρεσίες του Ιδρύ-
ματος, μετά την λήξη του έργου τα πάγια περιέρχονται
στις αρμόδιες υπηρεσίες του Ιδρύματος οι οποίες είναι
πλέον αρμόδιες για τη χρήση και φύλαξη των παγίων.
Παράρτημα 1
Εσωτερικός Κανονισμός Μετακινήσεων
Το ισχύον θεσμικό πλαίσιο που διέπει τις μετακινήσεις
στο πλαίσιο έργων / προγραμμάτων που διαχειρίζονται
οι ΕΛΚΕ είναι το εξής:
1. Νόμος 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις»
Άρθρο 248
«Μετακινήσεις»:
«1. Οι δαπάνες μετακίνησης εκτός έδρας μελών της
ομάδας έργου ή τρίτων φυσικών προσώπων που προσκαλούνται στο πλαίσιο έργου/προγράμματος που
υλοποιεί ο Ε.Λ.Κ.Ε., προς το εσωτερικό ή το εξωτερικό,
βαρύνουν αποκλειστικά τον προϋπολογισμό των έργων/
προγραμμάτων για τις ανάγκες των οποίων διεξάγεται η
μετακίνηση. Οι δαπάνες πραγματοποιούνται εντός των
ορίων του συνόλου των πιστώσεων του εγκεκριμένου
προϋπολογισμού του έργου / προγράμματος.
2. Με απόφαση του Προέδρου της Επιτροπής Ερευνών, κατόπιν εισήγησης του Επιστημονικού Υπευθύνου,
εγκρίνεται η διενέργεια μετακινήσεων μελών της ομάδας έργου που είναι αναγκαία για την εκτέλεση έργων /
προγραμμάτων που χρηματοδοτούνται από εθνικούς
πόρους. Κατ’ εξαίρεση είναι δυνατή η έγκριση μετακινήσεων μελών της ομάδας έργου μετά τη διενέργειά
τους έως και είκοσι (20) ημέρες από την επιστροφή των
μετακινούμενων, κατόπιν υποβολής αιτιολογημένης
εισήγησης του Επιστημονικού Υπευθύνου σχετικά με
την αναγκαιότητα μετακίνησης και τους λόγους που δεν
κατέστη δυνατή η έγκριση της μετακίνησης πριν από τη
διεξαγωγή της. Για τις δαπάνες μετακίνησης που πραγματοποιούνται στο πλαίσιο έργων / προγραμμάτων που
χρηματοδοτούνται από εθνικούς πόρους, εφαρμόζεται η
υποπαρ. Δ.9 της παρ. Δ΄ του άρθρου 2 του ν. 4336/2015
(Α΄ 94). Το ανώτατο όριο ημερών μετακίνησης του προσωπικού του Ανώτατου Εκπαιδευτικού Ιδρύματος (Α.Ε.Ι.)
ανά ημερολογιακό έτος για το σύνολο των έργων/προγραμμάτων που χρηματοδοτούνται από εθνικούς πό-
ρους ορίζεται σε εκατό (100) ημέρες.
3. Οι μετακινήσεις εκτός έδρας μελών της ομάδας έργου ή τρίτων φυσικών προσώπων στο πλαίσιο έργων /
προγραμμάτων, που χρηματοδοτούνται από διεθνείς,
ιδιωτικούς ή ίδιους πόρους, πραγματοποιούνται μόνο
κατόπιν εντολής του Επιστημονικού Υπευθύνου, χωρίς
να απαιτείται έγκριση άλλου οργάνου, και εξαιρούνται
του ν. 4336/2015. Το ύψος των δαπανών μετακίνησης,
όπως έξοδα κίνησης, δαπάνες διαμονής, ημερήσια αποζημίωση και χιλιομετρική αποζημίωση καθορίζονται
στον Οδηγό Χρηματοδότησης. Οι ημέρες μετακίνησης
εκτός έδρας για τις ανάγκες έργων / προγραμμάτων που
χρηματοδοτούνται από διεθνείς, ιδιωτικούς και ίδιους
πόρους δεν συνυπολογίζονται για τη συμπλήρωση του
ανώτατου επιτρεπόμενου ορίου ημερών μετακίνησης
εκτός έδρας της παρ. 2.
4. Οι δαπάνες μετακίνησης καταβάλλονται στον μετακινούμενο μετά την ολοκλήρωση της μετακίνησης, με
μόνη προϋπόθεση την υποβολή στη Μονάδα Οικονομικής και Διοικητικής Υποστήριξης (Μ.Ο.Δ.Υ.) του Ε.Λ.Κ.Ε.
των σχετικών παραστατικών που την αποδεικνύουν,
όπου αυτά προβλέπονται. Η έκδοση των σχετικών παραστατικών πραγματοποιείται στα στοιχεία του μετα-
κινούμενου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
5. Μέλη της ομάδας έργου που ανήκουν στο προσωπικό του Α.Ε.Ι., μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και
Εργαστηριακού Διδακτικού Προσωπικού (Ε.ΔΙ.Π.) οφείλουν να ενημερώνουν τον Πρόεδρο της Συνέλευσης του
Τμήματος για τη μετακίνησή τους στο πλαίσιο έργου/
προγράμματος που συμμετέχουν και να μεριμνούν για
να μη διαταράσσεται η ομαλή εκτέλεση των λοιπών καθηκόντων τους προς το Τμήμα.
6. Για τη μετακίνηση και διαμονή φυσικών προσώπων
που προσκαλούνται στο πλαίσιο έργου/προγράμματος
που υλοποιεί ο Ε.Λ.Κ.Ε., οι οποίοι δεν αποτελούν μέλη της
ομάδας έργου / προγράμματος, καθώς και στις ομαδικές
μετακινήσεις, δύναται να εφαρμόζονται είτε η διαδικασία
του παρόντος είτε η διαδικασία περί δημοσίων συμβάσεων.
2. Νόμος 5045/2023 «Ενίσχυση του εισοδήματος των
μισθωτών, των νέων, της οικογένειας και της εργασίας Συνταξιοδοτικές ρυθμίσεις και άλλες επείγουσες διατά-
ξεις», άρθρα 26 και 27:
Άρθρο 26 Χιλιομετρική αποζημίωση -
Τροποποίηση άρθρου 8 υποπαρ. Δ9
παρ. Δ΄ άρθρου 2 ν. 4336/2015
«Στο άρθρο 8 της υποπαρ. Δ9 της παρ. Δ΄ του άρθρου 2
του ν. 4336/2015 (Α΄ 94), περί της χιλιομετρικής αποζημίωσης, επέρχονται οι εξής τροποποιήσεις: α) η φράση
«καθορίζεται με απόφαση του Υπουργού Οικονομικών»
αντικαθίσταται από τη φράση «όπως αυτό καταβάλλεται
σύμφωνα με την υποπαρ. Δ9 της παρ. Δ΄ του άρθρου 2,
ορίζεται στο ποσό των είκοσι λεπτών (0,20 €) για κάθε
χιλιόμετρο», β) προστίθεται δεύτερο εδάφιο, και το άρθρο 8 διαμορφώνεται ως εξής:
«8. Το ύψος της χιλιομετρικής αποζημίωσης για τις
μετακινήσεις εντός ή εκτός έδρας, όταν επιτρέπεται η
χρησιμοποίηση ιδιωτικής χρήσης μεταφορικού μέσου,
όπως αυτό καταβάλλεται σύμφωνα με την υποπαρ. Δ9
της παρ. Δ΄ του άρθρου 2, ορίζεται στο ποσό των είκοσι
λεπτών (0,20 €) για κάθε χιλιόμετρο. Με απόφαση του
Υπουργού Οικονομικών το ανωτέρω ποσό δύναται να
αναπροσαρμόζεται. Με όμοια απόφαση μπορεί να καθορίζεται και το ανώτατο όριο των κατά μήνα χιλιομέτρων,
που επιτρέπεται να πραγματοποιούν οι μετακινούμενοι
με ιδιωτικής χρήσης μεταφορικά μέσα εκτός έδρας. Μετά
την εξάντληση του ανωτέρω ορίου καταβάλλεται μόνο
το αντίτιμο των εισιτηρίων των φθηνότερων μέσων μαζικής μεταφοράς.»
Άρθρο 27 Έξοδα διανυκτέρευσης - Τροποποίηση
παρ. 2 άρθρου 10 και παρ. 1 άρθρου 19
υποπαρ. Δ9 παρ. Δ΄ άρθρου 2 ν. 4336/2015
«1. Στην παρ. 2 του άρθρου 10 της υποπαρ. Δ9 της
παρ. Δ΄ του άρθρου 2 του ν. 4336/2015 (Α΄ 94), περί των
εξόδων διανυκτέρευσης, επέρχονται οι εξής τροποποιήσεις: α) στο πρώτο εδάφιο αναπροσαρμόζεται το ποσό
των εξόδων διανυκτέρευσης, β) στο δεύτερο εδάφιο
διαγράφεται η φράση «έως τις 31.12.2022 κατά είκοσι
τοις εκατό (20 %) και από 1ης.1.2023», γ) προστίθεται
νέο τέταρτο εδάφιο, και η παρ. 2 διαμορφώνεται ως εξής:
«2. Το ποσό των εξόδων διανυκτέρευσης αναγνωρίζεται ανάλογα με την κατηγορία, στην οποία εντάσσονται
οι δικαιούχοι βάσει των διατάξεων του άρθρου 5 του
παρόντος και βάσει του καταβληθέντος ποσού, και ορίζεται ως εξής:
α. Κατηγορία Ι, μέχρι εκατό (100) ευρώ ανά διανυκτέρευση
β. Κατηγορία ΙΙ, μέχρι ογδόντα (80) ευρώ ανά διανυκτέρευση.
Τα ανωτέρω ποσά προσαυξάνονται κατά τριάντα τοις
εκατό (30%) για διαμονή εντός των ορίων των δήμων
Αθηνών και Θεσσαλονίκης. Η ως άνω προσαύξηση ισχύει
και για διαμονή στη νησιωτική χώρα από την 1η Μαΐου έως και την 30ή Σεπτεμβρίου εκάστου έτους. Ειδικά
για τη διενέργεια φορολογικών, τελωνειακών ελέγχων,
ελέγχων της Διυπηρεσιακής Μονάδας Ελέγχου Αγοράς,
ελέγχων του Σώματος Δίωξης Οικονομικού Εγκλήματος
και ελέγχων της Επιθεώρησης Εργασίας στη νησιωτική
χώρα, από την 1η Μαΐου έως και την 30ή Σεπτεμβρίου
εκάστου έτους, καταβάλλεται σε υπαλλήλους ανεξαρτήτως κατηγορίας για τη μετακίνησή τους το ποσό των
εξόδων διανυκτέρευσης της περ. α΄, με την προσαύξηση
τριάντα τοις εκατό (30%) του τρίτου εδαφίου της παρούσας. Σε περίπτωση διανυκτέρευσης σε κατάλυμα
κόστους υψηλότερου του οριζόμενου, ανά κατηγορία
στην παρούσα παράγραφο, η δαπάνη αναγνωρίζεται
μέχρι του οριζόμενου αυτού ποσού. Νόμοι και υπουργικές αποφάσεις που εκδόθηκαν κατ’ εξουσιοδότησή
τους μετά την 1η.1.2016 και καθορίζουν ποσά εξόδων
διανυκτέρευσης διαφορετικά από αυτά της παρούσας,
εξακολουθούν να ισχύουν.»
2. Στο πρώτο εδάφιο της παρ. 1 του άρθρου 19 της
υποπαρ. Δ9 της παρ. Δ΄ του άρθρου 2 του ν. 4336/2015,
περί των εξόδων διανυκτέρευσης εξωτερικού, αναπροσαρμόζονται τα έξοδα διανυκτέρευσης, και η παρ. 1
διαμορφώνεται ως εξής:
«1. Το ποσό των εξόδων διανυκτέρευσης που αναγνωρίζεται, ανάλογα με την κατηγορία στην οποία εντάσ-
σεται ο μετακινούμενος βάσει του άρθρου 5, ορίζεται
ως εξής:
α. Κατηγορία Ι, μέχρι διακόσια σαράντα δύο (242) ευρώ
ανά διανυκτέρευση.
β. Κατηγορία ΙΙ, μέχρι εκατόν εβδομήντα έξι (176) ευρώ
ανά διανυκτέρευση.
Σε περίπτωση διανυκτέρευσης στη Νέα Υόρκη και
στην Ουάσιγκτον τα ανωτέρω ποσά προσαυξάνονται
κατά εκατό (100) ευρώ.
Σε περίπτωση διανυκτέρευσης σε κατάλυμα κόστους
υψηλότερου του οριζομένου, ανά κατηγορία, στην παρούσα παράγραφο, η δαπάνη αναγνωρίζεται μέχρι του
οριζόμενου αυτού ποσού».
3. Νόμος 4485/2017 «Οργάνωση και λειτουργία της
ανώτατης εκπαίδευσης, ρυθμίσεις για την έρευνα και
άλλες διατάξεις» (Α΄ 114), ιδίως άρθρα 63, 65 και 87, παράγραφος 7.
4. Νόμος 4610/2019 «Συνέργειες Πανεπιστημίων και
ΤΕΙ, πρόσβαση στην τριτοβάθμια εκπαίδευση, πειραΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ματικά σχολεία, Γενικά Αρχεία του Κράτους και λοιπές
διατάξεις» (Α΄ 70), ιδίως τα άρθρα 1-12 και 72 αυτού.
5. Νόμος 4336/2015 «Συνταξιοδοτικές διατάξεις - Κύρωση του Σχεδίου Σύμβασης Οικονομικής Ενίσχυσης
από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδό-
τησης» (Α΄  94).
6. Νόμος 4314/2014 για τη διαχείριση, τον έλεγχο και
την εφαρμογή αναπτυξιακών παρεμβάσεων για την προγραμματική περίοδο 2014-2020.
7. Άρθρο 33 παρ. 4 του ν. 4559/2018 «Πανεπιστήμιο
Ιωαννίνων, Ιόνιο Πανεπιστήμιο και άλλες διατάξεις»
(Α΄ 142).
8. Άρθρο 25 παρ. 1 του ν. 4653/2020 (Α΄ 12).
Επιπροσθέτως, οι μετακινήσεις των έργων που εντάσσονται στο πρόγραμμα ΕΣΠΑ 2021-2027 διέπονται από
τις ακόλουθες υπουργικές αποφάσεις:
1. Υπουργική απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων
2021-2027» (ν. 4914/2022 (Α΄ 61) - Β΄ 6132
2. ΥΠΑΣΥΔ 81986/ΕΥΘΥ712 «Εθνικοί κανόνες επιλεξιμότητας δαπανών για τα προγράμματα του ΕΣΠΑ
2014-2020 - Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020
από Αρχές Διαχείρισης και Ενδιάμεσους Φορείς - Διαδικασία ενστάσεων επί των αποτελεσμάτων αξιολόγη-
σης πράξεων» (Β΄ 1822/2015), η οποία τροποποιήθηκε και αντικαταστάθηκε με την υπό στοιχεία 110427/
ΕΥΘΥ/1020 (Β΄ 3521/2016) υπουργική απόφαση με θέμα
«Τροποποίηση και αντικατάσταση της υπ’ αριθ. 81986/
ΕΥΘΥ712/31.07.2015 (ΦΕΚ Β΄ 1822) υπουργικής απόφασης «Εθνικοί κανόνες επιλεξιμότητας δαπανών για τα
προγράμματα του ΕΣΠΑ 2014-2020 - Έλεγχοι νομιμότητας δημοσίων συμβάσεων συγχρηματοδοτούμενων
πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς - Διαδικασία ενστάσεων επί των απο-
τελεσμάτων αξιολόγησης πράξεων». Την υπό στοιχεία
137675/EΥΘΥ1016 ΥΠΑΣΥΔ με θέμα «Αντικατάσταση της
υπ’ αριθμ. 110427/EΥΘΥ/1020/20.10.2016 (ΦΕΚ Β΄ 3521)
υπουργικής απόφασης με τίτλο «Τροποποίηση και αντικατάσταση της υπ’ αριθμ. 81986/ΕΥΘΥ712/31.7.2015
(ΦΕΚ Β΄ 1822) υπουργικής απόφασης “Εθνικοί κανόνες
επιλεξιμότητας δαπανών για τα προγράμματα του ΕΣΠΑ
2014 - 2020 - Έλεγχοι νομιμότητας δημοσίων συμβάσεων
συγχρηματοδοτούμενων πράξεων ΕΣΠΑ 2014-2020 από
Αρχές Διαχείρισης και Ενδιάμεσους Φορείς - Διαδικασία
ενστάσεων επί των αποτελεσμάτων αξιολόγησης πράξεων”» (ΦΕΚ 5968/2018).
3. Διευκρινιστική Εγκύκλιος ΓΛΚ αρ. Πρωτ. οικ. 2/74450/
ΔΕΠ/24/11/2015 (ΑΔΑ:ΩΨΘΩΗ-ΓΑ2) «Παροχή οδηγιών
για την εφαρμογή των διατάξεων της υποπαραγράφου
Δ9 της παραγράφου Δ του άρθρου 2 του ν. 4336/2015
(Α΄ 94)
«Δαπάνες μετακινούμενων εντός και εκτός επικράτειας».
4. Υπουργική απόφαση υπό στοιχεία 2/68332/ΔΕΠ
(Β΄ 2943/2016) «Ρυθμίσεις για τις μετακινήσεις στο πλαίσιο ενεργειών τεχνικής βοήθειας του ΕΣΠΑ …».
Για την κατάρτιση του παρόντος Κανονισμού Μετακινήσεων λαμβάνονται, επίσης, υπόψη σε σχέση με τις
μετακινήσεις στο πλαίσιο έργων/προγραμμάτων, οι συνταγματικές διατάξεις (ιδίως η διάταξη του άρθρου 4
του Συντάγματος και η απορρέουσα από αυτήν αρχή
της ίσης μεταχείρισης), η ισχύουσα νομοθεσία και η κρατούσα νομολογία των Ανωτάτων Δικαστηρίων (ενδεικτ.
αποφάσεις ΕΣ 320/2005, ΣτΕ 29/2014, ΕΣ 159/2016, ΕΣ
271/2016).
Σημειώνεται ότι, σύμφωνα με τις διατάξεις της παρ. 2
του άρθρου 2 του Κεφαλαίου Α΄ της υποπαρ. Δ9 της
παρ. Δ του άρθρου 2 του ν. 4336/2015, όπως τροποποιήθηκε με τις διατάξεις της παρ. 2 του άρθρου 81
του ν. 4485/2017 και της παρ. 3 του άρθρου 248 του
ν. 4957/2022, προβλέπεται ότι στο πεδίο εφαρμογής του
νόμου αυτού δεν εμπίπτουν οι μετακινήσεις εκτός έδρας
του πάσης φύσης προσωπικού που απασχολείται για τις
ανάγκες προγραμμάτων ή έργων (ερευνητικών, αναπτυξιακών κ.λπ.) του ΙΚΥ, των Ερευνητικών και Τεχνολογικών
Φορέων και των ΕΛΚΕ των Α.Ε.Ι. που χρηματοδοτούνται
αποκλειστικά από την Ευρωπαϊκή Ένωση ή από διεθνείς
οργανισμούς ή ιδιωτικά κονδύλια ή κληροδοτήματα ή
ιδίους πόρους, εφόσον η σχετική δαπάνη καλύπτεται
από τα προγράμματα ή τα έργα αυτά, για τις ανάγκες
των οποίων μετακινούνται.
Οι δαπάνες μετακινήσεων είναι επιλέξιμες μόνον όταν
αποδεδειγμένα συνδέονται άμεσα με τους στόχους και
σκοπούς του εκτελούμενου έργου και πραγματοποιούνται με σκοπό την απρόσκοπτη και ομαλή εκτέλεσή του
στο πλαίσιο υφιστάμενης σύμβασης εργασίας, σύμβασης ανάθεσης έργου, σύμβασης παροχής εκπαιδευτικών
υπηρεσιών ή συμβατικής σχέσης με τον απασχολούμενο.
Ο σκοπός της μετακίνησης πρέπει να αναφέρεται
ρητά στην εντολή μετακίνησης που εκδίδεται από τον
Επιστημονικό Υπεύθυνο κάθε έργου / προγράμματος
ή τον αναπληρωτή του, κατόπιν άδειας του αρμόδιου
οργάνου ή προϊσταμένου, στην περίπτωση που δεν είναι
ο ίδιος και επιστημονικός υπεύθυνος του συγκεκριμένου
έργου /προγράμματος.
Ο έλεγχος, η εκκαθάριση και η πληρωμή των αντίστοιχων δαπανών ασκείται από τη Μ.Ο.Δ.Υ. / ΕΛΚΕ σύμφω-
να με τις διατάξεις του άρθρου 254 του ν. 4957/2022
και 63 του ν. 4485/2017, σε συνδυασμό με την υπ’ αρ.
2/47033/0026/12.6.2018 κοινή υπουργική απόφαση
με θέμα «Έλεγχος για την εκκαθάριση και πληρωμή
δαπανών των Ειδικών Λογαριασμών Κονδυλίων Έρευνας (ΕΛΚΕ)» (ΦΕΚ 3015) και σύμφωνα με τη διάταξη της
παρ. 6 του άρθρου 72 του ν. 4610/2019, η οποία επιτάσσει ότι οι δαπάνες μετακίνησης των παρ. 1 και 2 καταβάλ-
λονται στον μετακινούμενο μετά την ολοκλήρωση της
μετακίνησης, με μόνη προϋπόθεση την υποβολή στην
Μ.Ο.Δ.Υ. του Ε.Λ.Κ.Ε. των σχετικών παραστατικών που
την αποδεικνύουν, όπου αυτά προβλέπονται. Η έκδοση των σχετικών παραστατικών πραγματοποιείται στα
στοιχεία του μετακινούμενου.
Γενικοί κανόνες μετακινήσεων - ενέργειες που πρέπει να υλοποιούνται ΠΡΙΝ την πραγματοποίηση κάθε
μετακίνησης
Απαιτούμενες ενέργειες ΠΡΙΝ την πραγματοποίηση
ΚΑΘΕ μετακίνησης:
1. Ένταξη του μετακινούμενου στην ομάδα έργου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Η ομάδα έργου εγκρίνεται από την Ε.Ε. ανεξάρτητα
από τη συμβατική σχέση απασχόλησης των μελών της.
Ειδικώς:
• Για διδάσκοντες στα ΠΜΣ, απαιτείται έγκριση της ανάθεσης της διδασκαλίας από την Συνέλευση του Τμήματος
και έγκριση της σύναψης σύμβασης από την Επιτροπή
του ΕΛΚΕ / Δι.Πα.Ε..
• Για προσκεκλημένο ερευνητή ή διακεκριμένο επιστήμονα, τα παραστατικά της μετακίνησης θα πρέπει να
συνοδεύονται από πρόσκληση ή σχετική αλληλογραφία,
όπου θα αναγράφονται οι ημερομηνίες επίσκεψης και ο
σκοπός της επίσκεψης / συνεργασίας.
2. Ενημέρωση απουσίας ή έγκριση από πρόεδρο ΕΕ.
• Τα Μέλη της ομάδας έργου που ανήκουν στο προσωπικό του Α.Ε.Ι., μέλη Διδακτικού Ερευνητικού Προσωπι-
κού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.)
και Εργαστηριακού Διδακτικού Προσωπικού (Ε.ΔΙ.Π.)
(α) Για έργα που χρηματοδοτούνται από διεθνείς, ιδιωτικούς ή ίδιους πόρους: οφείλουν να ενημερώνουν
τον Πρόεδρο της Συνέλευσης του Τμήματος για τη μετακίνησή τους στο πλαίσιο έργου / προγράμματος που
συμμετέχουν και να μεριμνούν για να μη διαταράσσεται
η ομαλή εκτέλεση των λοιπών καθηκόντων τους προς
το Τμήμα.
Ο Πρόεδρος του Τμήματος σύμφωνα με τη διάταξη
του άρθρου 33 παρ. 1 περ. θ) του ν. 4957/2022 εγκρίνει
τη μετακίνηση μελών Δ.Ε.Π., αν η μετακίνηση διενεργείται για τις ανάγκες του Τμήματος.
• (β) Για έργα που χρηματοδοτούνται από εθνικούς
πόρους: οφείλουν να λαμβάνουν την έγκριση από τον
Πρόεδρο της Ε.Ε. κατόπιν σχετικού αιτήματος του ΕΥ
του έργου. Για τα μέλη του διοικητικού προσωπικού του
Δι.Πα.Ε., η άδεια εκδίδεται από τον Αντιπρύτανη Διοικητικών Υποθέσεων.
• Για τους Αντιπρυτάνεις της Συγκλήτου η άδεια δίνεται
από τον Πρύτανη.
• Για τον Πρύτανη του Ιδρύματος η άδεια δίνεται από
τον Αντιπρύτανη, που ορίζεται κατ’ άρθρο 12 παρ. 1 του
ν. 4610/2017, κατά τη σειρά αναπλήρωσης.
Σημειώνεται ότι όταν ο Ε/Υ του έργου έχει μία από τις
ανωτέρω ιδιότητες, η άδεια δύναται να χορηγείται από
το νόμιμο αναπληρωτή του.
Για τα μέλη της ομάδας έργου που δεν ανήκουν στο
προσωπικό του ΔΙ.ΠΑ.Ε., ο Ε.Υ. εκδίδει την απαραίτητη
άδεια. Σημειώνεται ότι η άδεια του Ε/Υ είναι επαρκής
για την κανονικότητα της δαπάνης όσον αφορά στον
ΕΛΚΕ / Δι.Πα.Ε., αλλά δεν εξασφαλίζει τη νομιμότητα της
απουσίας του μετακινούμενου από τη θέση, την οποία
ενδεχομένως κατέχει στο δημόσιο τομέα και για την
οποία οφείλει να μεριμνά ο ίδιος.
Τέλος, σημειώνεται ότι ο Πρύτανης του Ιδρύματος μπορεί να δώσει άδεια σε οποιονδήποτε απασχολούμενο
(ΔΕΠ, Ε.Ε.Π., Ε.ΔΙ.Π., Ε.Τ.Ε.Π., Διοικητικό προσωπικό, κ.λ.π.)
του Πανεπιστημίου.
Προϋπόθεση της κάλυψης της δαπάνης είναι αφενός
η νομότυπη και σύμφωνη με τους κανόνες λειτουργίας
του ΕΛΚΕ τήρηση της διαδικασίας έκδοσης απόφασης
ανάληψης υποχρέωσης, σύμφωνα με το άρθρο 240 του
ν. 4957/2022 και αφετέρου η διενέργεια του ελέγχου για
την εκκαθάριση και πληρωμή των δαπανών, σύμφωνα
με την υπ’ αρ. 2147033/0026/12.6.2018 (ΦΕΚ Β΄ 3015)
υπουργική απόφαση.
Η διαδικασία υποβολής αίτησης μετακίνησης για
την κάλυψη των δαπανών μετακίνησης διεκπεραιώνεται μέσω του συστήματος WebResCom, σύμφωνα
με όσα ορίζει η διάταξη της παρ. 4 του άρθρου 72 του
ν. 4610/2019, που προσέθεσε παρ. 5 στο άρθρο 58 του
ν. 4485/2017.
Δαπάνες που καλύπτονται:
(εφόσον έχει τηρηθεί η διαδικασία ανάληψης υποχρέωσης, σύμφωνα με το άρθρο 240 του ν. 4957/2022)
1. Το κόστος εισιτηρίων (οικονομικής θέσης) σε μέσα
μαζικής μεταφοράς (για το πλοίο οικονομική καμπίνα).
2. Τα εισιτήρια Δημοσίου Μέσου Μεταφοράς (Μετρό,
Λεωφορείο) από και προς το αεροδρόμιο.
3. Έξοδα διανυκτέρευσης.
4. Ημερήσια Αποζημίωση.
5. Χιλιομετρική Αποζημίωση.
6. Κόστος συμμετοχής σε συνέδρια, σεμινάρια.
7. Μίσθωση αυτοκινήτου (κατόπιν ad hoc εγκριτικής
απόφασης της Επιτροπής Ερευνών και Διαχείρισης).
8. Έξοδα έκδοσης βίζας, εφόσον απαιτείται.
Απαραίτητα δικαιολογητικά για την πληρωμή της μετακίνησης:
1. Έγκριση αιτήματος μετακίνησης από τον Πρόεδρο
της Επιτροπής Ερευνών (συμπλήρωση αιτήματος μέσω
συστήματος WebResCom και έγκρισή του πριν τη διενέργεια της μετακίνησης) για έργα που χρηματοδοτούνται
από εθνικούς πόρους (το αίτημα πρέπει να αναφέρει
την ακριβή διάρκεια της μετακίνησης και το προϋπολογιζόμενο κόστος της.) ή ενημέρωση του προέδρου του
τμήματος για έργα που χρηματοδοτούνται από διεθνείς,
ιδιωτικούς ή ίδιους πόρους.
2. Εντολή μετακίνησης και πρόσκληση (όπου απαιτείται).
3. Έκθεση πεπραγμένων.
4. Άδεια του αρμοδίου οργάνου ή προϊσταμένου.
5. Ημερολόγιο κίνησης στο οποίο θα περιγράφονται
αναλυτικά οι ενδιάμεσοι σταθμοί, εάν υπάρχουν, ο σκοπός του ταξιδιού και η σύνδεση με το φυσικό αντικείμενο
του έργου (WebResCom).
6. Εντολή Πληρωμής (WebResCom).
7. Τα αποδεικτικά δαπανών μετακίνησης:
• Εισιτήρια εκδοθέντα στα ατομικά στοιχεία του μετακινούμενου και απόδειξη πώλησης.
• Κάρτες επιβίβασης.
8. Έξοδα εγγραφής στο συνέδριο / σεμινάριο στα
προσωπικά στοιχεία του συμμετέχοντα (με εμφανή τα
φορολογικά στοιχεία του φορέα που εκδίδει το παραστατικό) συνοδευόμενα από βεβαίωση παρακολούθησης,
το πρόγραμμα του συνεδρίου, αν υπάρχει λίστα συμμετεχόντων κ.α. (σύμφωνα με τη διάταξη της παρ. 6 του
άρθρου 72 του ν. 4610/2017).
9. Απόδειξη παροχής υπηρεσιών ξενοδοχείου, το
οποίο εκδίδεται στα προσωπικά στοιχεία του μετακινούμενου. Αν η τιμολόγηση της διαμονής γίνεται από
ταξιδιωτικό γραφείο απαιτείται -επιπλέον- η προσκόμιση
voucher ως αποδεικτικό κράτησης του ξενοδοχείου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
10. Σε περίπτωση χιλιομετρικής αποζημίωσης, πρέπει
να προσκομίζονται:
• Αποδείξεις καταβολής διοδίων (υποχρεωτικά όπου
υπάρχουν)
• Άδεια οδήγησης και άδεια κυκλοφορίας του Ι.Χ. αυτοκινήτου.
• Εκτύπωση αποστάσεων από το εργαλείο υπολογισμού χιλιομετρικών αποστάσεων της ιστοσελίδας kmd.
ggde.gr (για τα ευρωπαϊκά έργα χρησιμοποιείται το εργαλείο του GoogleMaps).
11. Όταν πρόκειται για μετακίνηση προσώπου
που έχει την ιδιότητα του επιτηδευματία, για τους μη
υπαγόμενους στην παράγραφο 9 του άρθρου 39 του
ν. 4387/2016, η προσκόμιση αποδείξεων δαπανών είναι
προαιρετική για το ποσό της εκτός έδρας αποζημίωσης.
Οι ως άνω επιτηδευματίες μπορούν να λάβουν εκτός
έδρας αποζημίωση και με Τιμολόγιο παροχής Υπηρεσιών. Για τους υπαγόμενους στην παράγραφο 9 του άρ-
θρου 39 του ν. 4387/2016, η προσκόμιση αποδείξεων
είναι υποχρεωτική. Για τους υποτρόφους και περιστασιακά απασχολούμενους (συνταξιούχοι, μόνιμοι υπάλλη-
λοι εκτός Δι.Πα.Ε, φοιτητές και λοιπά φυσικά πρόσωπα
αμειβόμενα με τίτλο κτήσης), η προσκόμιση αποδείξεων
είναι υποχρεωτική.
Γενικά για τις αποδείξεις δαπανών ισχύουν τα παρακάτω:
• Οι αποδείξεις πρέπει να αφορούν αποκλειστικά διατροφή, υπηρεσίες εστίασης και μετακινήσεις με μέσα
μαζικής μεταφοράς ή ταξί και να έχουν εύλογο τίμημα,
με ανώτατο όριο τα 60€ ημερησίως.
• Θα πρέπει να έχουν εκδοθεί στον τόπο και κατά τη
διάρκεια της εγκεκριμένης μετακίνησης.
• Όλα τα παραστατικά εκδίδονται στα στοιχεία του
μετακινούμενου προσώπου.
12. Υπεύθυνη Δήλωση:
• Με τα πλήρη στοιχεία του μετακινούμενου και επιπλέον (ΑΦΜ, ΔΟΥ, ΑΜΚΑ, Ιδιότητα, email) σε περίπτωση
που είναι νέος συνεργάτης - προσκεκλημένος.
• Των στοιχείων του οχήματος που χρησιμοποιείται
για την μετακίνηση.
13. Οποιοδήποτε επιπλέον αποδεικτικό απαιτεί ο χρηματοδότης κατά περίπτωση (π.χ. φωτογραφίες, έκθεση
πεπραγμένων κ.λπ.).
14. Φωτοαντίγραφο τραπεζικού λογαριασμού στην
περίπτωση στην οποία ο μετακινούμενος είναι νέος συνεργάτης - προσκεκλημένος.
Σημειώνεται ότι σε έργα Erasmus+, MarieCurie, Cost,
η καταβολή εξόδων μετακίνησης και διαβίωσης υπολογίζεται με βάση τη χιλιομετρική απόσταση, τις ημέρες
μετακίνησης και τη χώρα παραμονής (unit cost), σύμφωνα με τους εκάστοτε ισχύοντες ειδικούς κανόνες των
οικείων προγραμμάτων.
Ανωτέρω Βία
Σε περίπτωση που για λόγους ανωτέρας βίας ή απρόβλεπτα γεγονότα, λαμβάνει χώρα ακύρωση ή ματαίωση
ορισμένης μετακίνησης, ο μετακινούμενος προβαίνει
αμελλητί, αμέσως μόλις επιβεβαιωθεί το γεγονός ανωτέρας βίας ή το απρόβλεπτο γεγονός, σε ακύρωση της
μετακίνησης και προσκομίζει στη Μ.Ο.Δ.Υ. του ΕΛΚΕ τα
σχετικά παραστατικά και έγγραφα που αποδεικνύουν
την συνδρομή των εξαιρετικών περιστάσεων που δικαιολογούν την ακύρωση ή ματαίωση της μετακίνησης. Η
κάλυψη ή μη της σχετικής δαπάνης αποφασίζεται από
την Ε.Ε. κατόπιν εισήγησης του Επιστημονικού Υπευθύνου του έργου, στο πλαίσιο του οποίου έχει ενταχθεί ο
μετακινούμενος.
Για την κοστολόγηση των μετακινήσεων των μελών
των ομάδων εκτέλεσης έργων (στο εσωτερικό ή/και το
εξωτερικό) που χρηματοδοτούνται αποκλειστικά από
την Ευρωπαϊκή Ένωση ή από διεθνείς οργανισμούς ή
ιδιωτικά κονδύλια ή κληροδοτήματα ή ίδιους πόρους,
ισχύουν τα εξής:
Ι. Μετακινήσεις εσωτερικού
• Έξοδα διανυκτέρευσης:
Το καταβαλλόμενο ποσό σε κάθε τύπο ξενοδοχειακής
μονάδας με ανώτατο όριο τα €100,00/διανυκτέρευση με
πρωϊνό. Το ποσό αυτό προσαυξάνεται κατά είκοσι τοις
εκατό (20%) - 120€ για διαμονή εντός των ορίων των δήμων Αθηνών και Θεσσαλονίκης, λόγω του υψηλότερου
κόστους διαμονής που παρατηρείται στις πόλεις αυτές.
Προσκομίζεται το πρωτότυπο τιμολόγιο του ξενοδοχείου και μία υπεύθυνη δήλωση που θα αναφέρει ότι δεν
καταβλήθηκαν ούτε η ημερήσια αποζημίωση, ούτε τα
έξοδα διανυκτέρευσης για τη συγκεκριμένη μετακίνηση από άλλο φορέα, ούτε εμφανίζονται ως έξοδα που
εκπίπτουν από το φορολογητέο εισόδημα.
• Ημερήσια αποζημίωση ποσού €60,00, η οποία θα
καταβάλλεται: Α. Ολόκληρη (60€):
1) Όταν καταβάλλονται δαπάνες διανυκτέρευσης.
2) Όταν η διανυκτέρευση γίνεται σε σπίτι φιλικού περιβάλλοντος του μετακινούμενου.
3) Όταν κατά την επιστροφή τους, λόγω των συγκοινωνιακών συνθηκών, οι μετακινούμενοι είναι υποχρεω-
μένοι να διανυκτερεύσουν σε πλοίο ή σε τρένο.
4) Όταν οι μετακινούμενοι διανυκτερεύουν στην ύπαιθρο.
5) Για την ημέρα επιστροφής, μόνο όταν αυτή συμπίπτει με την ημέρα λήξης εργασιών.
6) Για την αυθημερόν μετακίνηση από τη έδρα του
μετακινούμενου στην Αθήνα.
Β. Κατά το ήμισυ (30€):
Όταν ο μετακινούμενος επιστρέφει αυθημερόν και
I. Η απόσταση του προορισμού από την έδρα του είναι
μεγαλύτερη από εκατόν εξήντα (160) χιλιόμετρα, εφόσον
κινείται με ιδιωτικής χρήσης.
II. Η απόσταση του προορισμού από την έδρα του είναι
μεγαλύτερη από εκατόν είκοσι (120) χιλιόμετρα, όταν
κινείται με συγκοινωνιακό μέσο.
III. Η απόσταση του προορισμού από την έδρα του
είναι μεγαλύτερη από είκοσι (20) ναυτικά μίλια για μετακινήσεις από την ηπειρωτική στη νησιωτική Χώρα και
αντίστροφα ή από νησί σε νησί. Ρητά αναφέρεται ότι
από τις υπό Β. παρατιθέμενες περιπτώσεις εξαιρείται η
αυθημερόν μετακίνηση στην Αθήνα, όπως προκύπτει
από την περ. Α. υπό 6).
Σε περίπτωση χρησιμοποίησης δημόσιου μεταφορικού μέσου, καλύπτεται ολόκληρο το ποσό των εισιτηρί-
ων συμπεριλαμβανομένης της προμήθειας (service fee)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
του γραφείου ταξιδιών, όχι όμως των τυχόν προστίμων
που επιβάλλονται για διάφορους λόγους μετά την αρχική έκδοση των εισιτηρίων, και πιστοποιείται είτε από
το πρωτότυπο εισιτήριο (ΙΑΤΑ), είτε από την πρωτότυπη απόδειξη γραφείου ταξιδίων συνοδευόμενη με το
εξοφλητικό παραστατικό από τον μετακινούμενο (πχ.
extrait κάρτας, κατάθεση). Απαραίτητη για κάθε καταβολή του κόστους των αεροπορικών εισιτηρίων οικο-
νομικής και μόνο θέσης είναι η προσκόμιση των καρτών επιβίβασης (Boarding Cards). Σε περιπτώσεις που
το εισιτήριο δεν περιλαμβάνει μεταφορά αποσκευής,
δικαιολογείται το κόστος για μια (1) αποσκευή. Δεν καλύπτεται δαπάνη για δεύτερη αποσκευή ή για βάρος
επιπλέον του προβλεπόμενου για το είδος εισιτηρίου
που εκδίδει ο μετακινούμενος. Αποδεκτά είναι και τα
ηλεκτρονικά εισιτήρια, εφόσον αναγράφουν το κόστος
του εισιτηρίου και συνοδεύονται από υπεύθυνη δήλωση
(ν. 1599/1986) του μετακινούμενου ότι δεν καλύπτονται
ή δεν θα καλυφθούν από άλλη πηγή χρηματοδότησης
εκτός των πιστώσεων του συγκεκριμένου προγράμματος και ότι δεν εμφανίζονται ως έξοδα που εκπίπτουν
από το φορολογητέο εισόδημα. Καταβάλλονται επίσης
δαπάνες αγοράς εισιτηρίων ή/και άλλων αποδεικτικών
δημοσίων μέσων μεταφοράς αστικής συγκοινωνίας. Οι
ανωτέρω δαπάνες αναλαμβάνονται και εξοφλούνται
από τους μετακινούμενους, οι οποίοι υποβάλλουν στη
συνέχεια τα εξοφλημένα παραστατικά πληρωμής στη
Μ.Ο.Δ.Υ. / ΕΛΚΕ. Τα παραστατικά (αποδείξεις) εκδίδονται
στα στοιχεία του μετακινούμενου.
Σε περίπτωση χρησιμοποίησης ιδιωτικής χρήσης μεταφορικού μέσου (δικού τους ή μέλους της οικογενείας
τους), με προσωπική τους ευθύνη για τυχόν ατύχημα
ή ζημιά, καταβάλλεται στους δικαιούχους χιλιομετρική
αποζημίωση
• €0,30/χιλιόμετρο για Ι.Χ. αυτοκίνητο,
• €0,20/χιλιόμετρο για ιδιωτική δίκυκλη μηχανή,
εφόσον το ημερολόγιο μετακίνησης συνοδεύεται με
αποδείξεις διοδίων, όταν η μετακίνηση γίνεται σε διαδρομές με υπάρχοντες σταθμούς διοδίων. Τόσο η δαπά-
νη διοδίων όσο και ο ναύλος αυτοκινήτου σε περίπτωση
μετακίνησης με θαλάσσιο μέσο μεταφοράς είναι επιλέξιμες δαπάνες. Σε κάθε άλλη περίπτωση μετακίνησης
απαιτείται (όπου δεν υπάρχουν αποδεικτικά στοιχεία
π.χ. αποδείξεις διοδίων), για τον προσδιορισμό της αποζημίωσης, υπεύθυνη δήλωση (ν. 1599/1986) του μετα-
κινούμενου για τον τρόπο και την ημέρα μετακίνησης.
Για τον υπολογισμό των χιλιομετρικών αποζημιώσεων
λαμβάνεται υπόψη το «Διαδραστικό Εργαλείο Υπολογισμού Χιλιομετρικών Αποστάσεων (ΔΕΥΧΑ)», εγκύκλι-
ος 10 του Υπουργείου Υποδομών και Μεταφορών (αρ.
πρωτ. ΔΝΣγ/οικ. 41648/φ.ΕΓΚΥΚΛ.-07.06.2017).
Ως τόπος έναρξης της μετακίνησης ορίζεται το πανεπιστημιακό campus στο οποίο είναι τοποθετημένος ο
μετακινούμενος. Σε περίπτωση που ο μετακινούμενος
είναι ιδιώτης, ως έδρα ορίζεται ο τόπος κατοικίας του,
που αφορά στην κύρια και μόνιμη εγκατάστασή του και
η οποία δηλώνεται με υπεύθυνη δήλωση.
Για μετακινήσεις μεταξύ όλων των πανεπιστημιακών
campuses δίνεται αποζημίωση για τη χρήση μέσων
μαζικής μεταφοράς, με την προσκόμιση των σχετικών
δικαιολογητικών ή χιλιομετρική αποζημίωση για μετακίνηση με ιδιωτικό μέσο μετακίνησης, με την προσκόμιση
των αντίστοιχων δικαιολογητικών (0,30€/χλμ.), κατόπιν
έκδοσης πριν την αποχώρηση του μετακινούμενου σχετικής εντολής μετακίνησης από το αρμόδιο όργανο, από
το περιεχόμενο της οποίας προκύπτει η πλήρωση των
προϋποθέσεων χρήσης ιδιωτικού επιβατικού αυτοκινήτου. Ειδικότερα, πρέπει να καθορίζεται με ακρίβεια: α) η
ημερομηνία, β) ο τόπος, με παράθεση της συγκεκριμένης
διεύθυνσης, ώστε να καθίσταται ευχερής ο έλεγχος της
διανυθείσας χιλιομετρικής απόστασης και γ) η αιτία της
μετακίνησης.
Η μίσθωση μεταφορικού μέσου επιτρέπεται μόνο όταν
είναι αναγκαία η μεταφορά απαιτούμενου εξοπλισμού
(π.χ. περίπτωση εκτέλεσης μετρήσεων πεδίου). Για εκτελούμενα προγράμματα παροχής υπηρεσιών με εξωτε-
ρική χρηματοδότηση ή προγράμματα αυτοχρηματοδοτούμενα από τα διαθέσιμα του Ειδικού Λογαριασμού, η
δαπάνη ενοικίασης αυτοκινήτου είναι επιλέξιμη αν αποτελεί συμβατική ρύθμιση ή καλύπτεται με ad hoc απο-
φάσεις της Ε.Ε. κατόπιν εγγράφου αιτήματος του μετακινούμενου και τη σύμφωνη γνώμη του Επιστημονικού
Υπευθύνου του εκτελούμενου έργου/προγράμματος.
Η δαπάνη ταξί είναι επιλέξιμη όταν:
• δεν υπάρχει δημόσιο μέσο μαζικής μεταφοράς
• ασχέτως του αν υπάρχει δημόσιο μέσο μαζικής μεταφοράς, μισθωθεί πριν τις 6:30 το πρωί για μία ανα-
χώρηση νωρίς το πρωί ή μετά τις 10:30 το βράδυ λόγω
άφιξης αργά το βράδυ. Ως αποδεικτικά, που πρέπει να
προσκομίζονται στις ανωτέρω περιπτώσεις, θεωρούνται οι κάρτες επιβίβασης (Boarding Cards) του μετα-
κινούμενου και η υπεύθυνη δήλωση του ν. 1599/1986
για την παραπάνω αδυναμία μετακίνησης με δημόσιο
μέσο μεταφοράς.
• Σε κάθε περίπτωση η οποιαδήποτε παρέκκλιση από
τα παραπάνω απαιτεί adhoc έγκριση της Επιτροπής
Ερευνών και Διαχείρισης Ερευνών ύστερα από αιτιολογημένο αίτημα του Επιστημονικά Υπευθύνου.
Οι δαπάνες μίσθωσης parking δεν είναι επιλέξιμες και
δεν αποζημιώνονται.
ΙΙ. Μετακινήσεις εξωτερικού
• Έξοδα διανυκτέρευσης:
Το καταβαλλόμενο ποσό σε κάθε τύπο ξενοδοχειακής
μονάδας ορίζεται μέχρι του ποσού των €220,00 για διαμονή και πρωινό.
• Ημερήσια αποζημίωση:
ίση με €100,00 η οποία θα καταβάλλεται ολόκληρη για
κάθε διανυκτέρευση του μετακινούμενου εκτός έδρας
στο εξωτερικό. Ημερήσια αποζημίωση καταβάλλεται
ολόκληρη και για την ημέρα επιστροφής, όταν συμπίπτει
με την ημέρα λήξης εργασιών. Σε περίπτωση που βάσει
του προγράμματος του συνεδρίου παρέχονται γεύματα
ή/και δείπνα από τον διοργανωτή του συνεδρίου, μειώνεται αντίστοιχα η καταβλητέα ημερήσια αποζημίωση.
Α. Ολόκληρη (100€):
1) Όταν καταβάλλονται δαπάνες διανυκτέρευσης.
2) Όταν η διανυκτέρευση γίνεται σε σπίτι φιλικού περιβάλλοντος του μετακινούμενου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
3) Όταν κατά την επιστροφή τους, λόγω των συγκοινωνιακών συνθηκών, οι μετακινούμενοι είναι υποχρε-
ωμένοι να διανυκτερεύσουν σε πλοίο ή σε τρένο ή σε
αεροδρόμιο.
4) Όταν οι μετακινούμενοι διανυκτερεύουν στην ύπαιθρο.
5) Για την ημέρα επιστροφής, μόνο όταν αυτή συμπίπτει με την ημέρα λήξης εργασιών.
• Έξοδα μετακίνησης
Σε περίπτωση χρησιμοποίησης δημόσιου μεταφορικού μέσου, ολόκληρο το ποσό των εισιτηρίων συμπε-
ριλαμβανομένης της προμήθειας γραφείου ταξιδίων
(service fee), όχι όμως των τυχόν προστίμων που επιβάλλονται μετά την έκδοση του αρχικού εισιτηρίου.
Απαραίτητη για κάθε καταβολή του κόστους των αεροπορικών εισιτηρίων οικονομικής και μόνο θέσης είναι η
προσκόμιση των καρτών επιβίβασης (Boarding Cards).
Σε περιπτώσεις που το εισιτήριο δεν περιλαμβάνει μεταφορά αποσκευής, δικαιολογείται το κόστος για μια
(1) αποσκευή. Δεν καλύπτεται δαπάνη για δεύτερη
αποσκευή ή για βάρος επιπλέον του προβλεπόμενου.
Αποδεκτά είναι και τα ηλεκτρονικά εισιτήρια, εφόσον
αναγράφουν το κόστος του εισιτηρίου και συνοδεύονται
από υπεύθυνη δήλωση (ν. 1599/1986) του μετακινούμενου ότι δεν καλύπτονται ή δεν θα καλυφθούν από
άλλη πηγή χρηματοδότησης εκτός των πιστώσεων του
συγκεκριμένου προγράμματος και δεν θα εμφανιστούν
ως έξοδα που εκπίπτουν από το φορολογητέο εισόδημα.
Καταβάλλονται επίσης δαπάνες αγοράς εισιτηρίων ή/
και άλλων αποδεικτικών δημοσίων μέσων μεταφοράς
αστικής συγκοινωνίας.
Όταν η μετακίνηση γίνεται με ιδιωτικής χρήσης μέσο
μεταφοράς, με προσωπική του ευθύνη για τυχόν ατύχημα ή ζημιά, τότε στον μετακινούμενο καταβάλλεται
αποζημίωση σύμφωνα με τα οριζόμενα στον πίνακα
της σελίδας http://ec.europa.eu/programmes/erasmusplus/resources/distance-calculator_en (σε συμφωνία
και κατ’ αναλογία με τα ισχύοντα για το ERASMUS+ ProgrammeGuide). Ως ημέρες ταξιδιού δικαιολογούνται
μόνο οι απαιτούμενες για τη μετακίνηση με το ανάλογο
δημόσιο μεταφορικό μέσο. Κατά τα λοιπά, ισχύουν όσα
αναφέρονται για τις μετακινήσεις του εσωτερικού.
Επίσης, διευκρινίζεται ότι:
1. Έξοδα διανυκτέρευσης αναγνωρίζονται στις εξής
περιπτώσεις:
α. Όταν η απόσταση από την έδρα του μετακινούμενου
είναι μεγαλύτερη από εκατόν εξήντα (160) χιλιόμετρα,
εφόσον κινείται με ιδιόκτητο ή υπηρεσιακό αυτοκίνητο
και μεγαλύτερη από εκατόν είκοσι (120) χιλιόμετρα, όταν
κινείται με συγκοινωνιακό μέσο. Για μετακινήσεις από
την ηπειρωτική στη νησιωτική Χώρα και αντίστροφα
σε απόσταση μεγαλύτερη από είκοσι (20) ναυτικά μίλια.
Σε περίπτωση που η μετακίνηση πραγματοποιείται και
στην ηπειρωτική και στη νησιωτική Χώρα, η συνολική
απόσταση από την έδρα του μετακινούμενου μέχρι τον
τόπο προορισμού υπολογίζεται σε χιλιόμετρα.
β. Όταν υπάρχει αντικειμενική αδυναμία επιστροφής
του μετακινούμενου στην έδρα του, ανεξάρτητα από τις
προϋποθέσεις της προηγούμενης περίπτωσης, η οποία
βεβαιώνεται από την οικεία αστυνομική, λιμενική ή αερολιμενική Αρχή. Σε περίπτωση που δεν προσκομισθεί
η βεβαίωση αυτή, η σχετική δαπάνη δεν νομιμοποιείται
και απορρίπτεται.
γ. Κατ’ εξαίρεση, σε περίπτωση που απαιτείται μετακίνηση απασχολούμενων σε έργα μεταξύ των δύο
campuses της Θεσσαλονίκης (Θέρμης και Σίνδου) θα
χορηγείται χιλιομετρική αποζημίωση στους μετακινούμενους σύμφωνα με τους όρους του παρόντος.
2. Για την καταβολή των εξόδων συμμετοχής σε συνέδρια (εσωτερικού ή/και εξωτερικού) απαιτείται η πρωτό-
τυπη απόδειξη για το κόστος συμμετοχής (registration
fee), η απόδειξη εξόφλησης, το πρόγραμμα του συνεδρίου από το οποίο θα αποδεικνύεται η ανακοίνωση
επιστημονικής εργασίας (oral ή poster presentation) και
η βεβαίωση συμμετοχής από την Οργανωτική Επιτροπή του συνεδρίου. Σε περίπτωση που βάσει του προ-
γράμματος του συνεδρίου παρέχονται γεύματα ή/και
δείπνα από τον διοργανωτή του συνεδρίου, μειώνεται
αντίστοιχα η καταβλητέα ημερήσια αποζημίωση. Στην
ειδική περίπτωση που το συνέδριο έχει χαρακτήρα εξ’
αποστάσεως (διαδικτυακό), τα έξοδα εγγραφής στο συνέδριο αποζημιώνονται κατόπιν εντολής δαπάνης μέσω
web-resCom στην κατηγορία ΓΛΚ 64-02 «Έξοδα για την
προβολή & διαφήμιση των έργων». Παράλληλα προσκομίζεται το σχετικό παραστατικό, το οποίο δύναται να
εκδίδεται είτε στα στοιχεία του Ειδικού Λογαριασμού
Κονδυλίων Έρευνας του Δι.Πα.Ε., είτε στα στοιχεία του
συμμετέχοντος.
3. Για τους απασχολούμενους με συμβάσεις εργασίας
ή συμβάσεις ανάθεσης έργου - μέλη ομάδων εκτέλεσης
προγραμμάτων, ημερήσια αποζημίωση καταβάλλεται
όταν μετακινούνται εκτός έδρας (ήτοι εκτός της έδρας
της πόλης εργασίας τους) με την απαραίτητη προϋπόθεση να υπάρχει σχετική συμβατική πρόβλεψη. Για όσους
εξ αυτών ασκούν ελεύθερο επάγγελμα η προβλεπόμενη
κατά τα ανωτέρω ημερήσια αποζημίωση καταβάλλεται
με αποδεικτικά δαπανών σύμφωνα με τον ΚΦΑΣ. Για την
περίπτωση που τα αποδεικτικά δαπανών δεν καλύπτουν
ολόκληρο το ποσό της ημερήσιας αποζημίωσης, τότε το
υπόλοιπο ποσό καταβάλλεται έναντι ΤΠΥ που εκδίδει ο
ελεύθερος επαγγελματίας.
Επιπλέον, διευκρινίζεται ότι:
1. Ως έδρα ορίζεται η Υπηρεσία, όπου υπηρετεί ο
μετακινούμενος (διευκρινίζεται ότι αφορά στον τόπο
εργασίας του campus στο οποίο απασχολείται), διαφορετικά η κατοικία του σε περίπτωση που αυτή βρίσκεται
πλησιέστερα στον τόπο προορισμού (ΕΣ 271/2016, ΤΝΠ
ΝΟΜΟΣ) ή στην περίπτωση που ο μετακινούμενος είναι
ιδιώτης.
2. Ως ημέρα εκτός έδρας ορίζεται κάθε ημέρα μετακίνησης του μετακινούμενου εκτός της έδρας του, ανε-
ξάρτητα εάν διανυκτερεύει ή επιστρέφει αυθημερόν.
Στις ημέρες εκτός έδρας περιλαμβάνεται και η ημέρα
επιστροφής, εφόσον αυτή συμπίπτει με την ημέρα λήξης
της εργασίας του μετακινούμενου ενώ δεν περιλαμβάνεται όταν αξιοποιείται αποκλειστικά για την επιστροφή
του μετακινούμενου.
3. Ως διαδοχική μετακίνηση ορίζεται η μετάβαση διαδοχικά σε περισσότερες από μια περιοχές για εκτέλεση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
υπηρεσίας σε κάθε μια από αυτές. Αυτό πρακτικά σημαίνει ότι μια μετακίνηση χαρακτηρίζεται ως διαδοχική
μόνο όταν ο μετακινούμενος προβλέπεται να μεταβεί σε
περισσότερες πόλεις για εκτέλεση υπηρεσίας σε κάθε
μία από αυτές και όχι απλά να περάσει από αυτές μεταβαίνοντας στον τόπο προορισμού, όπου πρόκειται να
παράσχει τις υπηρεσίες του.
4. Ως κατοικία ορίζεται ο τόπος όπου ο μετακινούμενος
έχει την κύρια και μόνιμη εγκατάστασή του, όπως αυτό
αποδεικνύεται από την δήλωση φορολογίας εισοδήματος αυτού.
5. Οι απαιτούμενες εντολές μετακίνησης προς τους μετακινούμενους υποβάλλονται απαραίτητα στη Μ.Ο.Δ.Υ./
ΕΛΚΕ, υπό τον όρο της ολοκλήρωσης της διαδικασίας
ανάληψης υποχρέωσης, είτε κατά τη διαδικασία εντολής
εξόφλησης της συγκεκριμένης δαπάνης, είτε κατά τη
διαδικασία απόδοσης της αντίστοιχης προκαταβολής.
Για τις μετακινήσεις με Ι.Χ. απαιτείται και η υποβολή στη
Μ.Ο.Δ.Υ. / ΕΛΚΕ από τους μετακινούμενους με ιδιόκτητο
μεταφορικό μέσο (δικό τους ή μέλους της οικογένειας
τους), υπεύθυνης δήλωσης (ν. 1599/1986) στην οποία
θα αναφέρονται ο αριθμός κυκλοφορίας του αυτοκινήτου και η κυριότητά του από τον μετακινούμενο ή/και
μέλος της οικογένειάς του. Η πιο πάνω υπεύθυνη δήλωση υποβάλλεται μία και μόνο φορά για κάθε έργο. Για
τη δικαιολόγηση της μετακίνησης με Ι.Χ. υποβάλλονται
επίσης η άδεια κυκλοφορίας του Ι.Χ. αυτοκινήτου και η
άδεια οδήγησης.
6. Για την περίπτωση διαμονής σε ξενοδοχεία, οι αντίστοιχες πρωτότυπες αποδείξεις παροχής υπηρεσιών
πρέπει να εκδίδονται στα στοιχεία του διαμένοντος - μετακινούμενου (παρ. 6 του άρθρου 72 του ν. 4610/2019).
Τα ανωτέρω παραστατικά πρέπει να εξοφλούνται από
τον μετακινούμενο και να επισυνάπτεται το αποδεικτικό
εξόφλησης.
7. Αποκλειστικά και μόνο, στις περιπτώσεις κινήσεων
για εκτέλεση εργασιών ερευνητικών προγραμμάτων
(λ.χ. για μετρήσεις πεδίου, καταγραφές κ.λπ.), κατά τις
οποίες ο υπολογισμός των διανυθέντων χιλιομέτρων με
το πάγιο σύστημα υπολογισμού τους - αποστάσεις από
οικισμό σε οικισμό - είναι επίπονος και πάντως δεν μπορεί να είναι ακριβής, λόγω των πολλών παρεκκλίσεων και
διαδρομών σε μη καταγεγραμμένα, από άποψη αποστάσεων, οδικά δίκτυα, ισχύουν τα εξής: Ο υπολογισμός του
κόστους μετακίνησης στις παραπάνω περιγραφόμενες
περιπτώσεις, πρέπει να γίνεται βάσει πραγματικώς διανυθέντων χιλιομέτρων σύμφωνα με υπεύθυνη δήλωση
(ν. 1599/1986) του μετακινούμενου.
8. Η κατάθεση των πρωτοτύπων δικαιολογητικών για
την καταβολή των δαπανών των μετακινήσεων δεν μπορεί να υπερβαίνει τις 15 ημέρες από την ημερομηνία της
πραγματοποίησης της εκάστοτε μετακίνησης.
9. Οι ειδικοί συμβατικοί όροι καθορισμού ορίων της
εκτός έδρας αποζημίωσης και των εξόδων μετακίνησης
και διαμονής σε εκτελούμενα από το Δι.Πα.Ε. προγράμματα / έργα υπερισχύουν των κανόνων της παρούσας
απόφασης και γίνονται αποδεκτοί κατά τη διαδικασία
αποδοχής διαχείρισης κάθε προγράμματος από την Ε.Ε. /
ΕΛΚΕ.
10. Ειδικότερα για τις ενταγμένες πράξεις του ΕΣΠΑ
2021-2027 εφαρμόζονται οι προβλεπόμενες ρυθμίσεις
της υποπαρ. Δ9 της παρ. Δ του άρθρου 2 του ν. 4336/2015
(Α΄ 94) όπως τροποποιήθηκαν με τα άρθρα 26 και 27 του
ν. 5045/2023 και οι διατάξεις της υπ’ αρ. 114947/2022
υπουργικής απόφασης «Εθνικοί κανόνες επιλεξιμότητας
δαπανών για τα προγράμματα του ΕΣΠΑ 2021-2027»
(B΄ 6132), σύμφωνα με τη διάταξη του άρθρου 16 της
οποίας υπό τον τίτλο «Δαπάνες μετακινήσεων» ορίζεται
ότι:
«1. Οι δαπάνες μετακίνησης του προσωπικού του δικαιούχου, ή/και των επί μέρους φορέων που συμμετέ-
χουν στην εκτέλεση της πράξης, για:
α) τα έξοδα κίνησης και ειδικότερα το αντίτιμο των
εισιτηρίων των μέσων μαζικής μεταφοράς (ή συγκοινωνιακών μέσων), η δαπάνη χιλιομετρικής αποζημίωσης
λόγω χρήσης ιδιόκτητου ή μισθωμένου μεταφορικού
μέσου στις περιπτώσεις που επιτρέπεται η χρήση του,
η δαπάνη διοδίων, ο ναύλος οχήματος σε μετακινήσεις
με θαλάσσιο μέσο μεταφοράς, η μίσθωση οχήματος ή
η δαπάνη λόγω χρήσης επιβατικού αυτοκινήτου δημόσιας χρήσης (ταξί) στις περιπτώσεις που επιτρέπεται η
χρήση τους,
β) τα έξοδα διανυκτέρευσης για το αναγνωριζόμενο
ποσό για κάθε τύπο ξενοδοχειακής μονάδας ή ενοικιαζόμενου καταλύματος, και
γ) την ημερήσια αποζημίωση, η οποία καταβάλλεται
στον μετακινούμενο για την κάλυψη των εξόδων τα
οποία προκαλούνται λόγω της μετακίνησης και παραμονής του εκτός έδρας για εκτέλεση υπηρεσίας, είναι
επιλέξιμες, εφόσον οι μετακινήσεις είναι απαραίτητες
για την υλοποίηση της πράξης, προβλέπονται στην απόφαση ένταξης και πραγματοποιούνται σύμφωνα με το
σχετικό θεσμικό πλαίσιο που εφαρμόζει ο δικαιούχος.
2. Οι δαπάνες της ανωτέρω παραγράφου αποτελούν
επιλέξιμες δαπάνες μέχρι τα ανώτατα όρια που ορίζονται
στις διατάξεις της υποπαρ. Δ9 «Δαπάνες μετακινούμενων
εντός και εκτός επικράτειας» της παρ. Δ του άρθρου 2
του ν. 4336/2015 (Α΄ 94), όπως αυτές ισχύουν κάθε φορά,
καθώς και στην υπό στοιχεία 2/68332/ΔΕΠ/2016 κοινή
υπουργική απόφαση «Ρυθμίσεις για τις μετακινήσεις στο
πλαίσιο ενεργειών Τεχνικής Βοήθειας του ΕΣΠΑ, συμπεριλαμβανομένων των ΠΑΑ και ΕΠΑλΘ, του ΕΟΧ και του
Μηχανισμού Διευκόλυνση Συνδέοντας την Ευρώπη»
(Β΄ 2943), εκτός εάν ορίζονται χαμηλότερα όρια από το
θεσμικό πλαίσιο λειτουργίας των δικαιούχων.
3. Οι δαπάνες του δικαιούχου για τη μετακίνηση φυσικών προσώπων που συμμετέχουν στην υλοποίηση
της πράξης βάσει σύμβασης μίσθωσης έργου ή υποτροφίας είναι επιλέξιμες, εφόσον οι μετακινήσεις είναι
απαραίτητες, προσδιορίζονται στη σχετική σύμβαση
και αποζημιώνονται από τον δικαιούχο σύμφωνα με τα
εφαρμοζόμενα για το προσωπικό του δικαιούχου που
συμμετέχει στην πράξη.
4. Δαπάνες μετακίνησης προσωπικού του δικαιούχου ή
άλλων φυσικών προσώπων, το κόστος απασχόλησης των
οποίων δεν προσδιορίζεται και δεν συμπεριλαμβάνεται
στον προϋπολογισμό της πράξης, δεν είναι επιλέξιμες
εφόσον δεν προβλέπεται ρητά η συμμετοχή τους στην
υλοποίηση του έργου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
5. Οι δαπάνες μετακίνησης ειδικών εμπειρογνωμόνων
που συμμετέχουν σε ενέργειες για την υλοποίηση της
πράξης, είναι επιλέξιμες εφόσον προβλέπονται στην
απόφαση ένταξης και αποζημιώνονται στη βάση του
πραγματικού κόστους».
Παράρτημα 2
Κανονισμός Υποτροφιών ΕΛΚΕ / ΔΙΠΑΕ
Α. Γενικά
Το Διεθνές Πανεπιστήμιο της Ελλάδος δύναται να παρέχει υποτροφίες σε φοιτητές και φοιτήτριες προπτυχια-
κών και μεταπτυχιακών προγραμμάτων σπουδών καθώς
και σε υποψήφιους διδάκτορες και μεταδιδακτορικούς
ερευνητές με κριτήρια αριστείας και σκοπό την επιβράβευση τους, όπως επίσης και ανταποδοτικές υποτροφίες
για παροχή έργου ή για συμμετοχή τους σε ερευνητικά
και αναπτυξιακά έργα.
Οι υποτροφίες μπορούν να καλύπτονται είτε από
τα αποθεματικά του Ειδικού Λογαριασμού Κονδυλίων
Έρευνας είτε από πόρους αυτοχρηματοδοτούμενων
προγραμμάτων του Διεθνούς Πανεπιστημίου της Ελλάδος, είτε από χρηματοδοτήσεις ερευνητικών ή/και ανα-
πτυξιακών προγραμμάτων, είτε από χορηγίες, είτε από
δωρεές νομικών και φυσικών προσώπων.
Με στόχο την ενίσχυση της αποτελεσματικότητας και
της διαφάνειας του θεσμού των υποτροφιών κρίθηκε
αναγκαία η καθιέρωση πλαισίου εφαρμογής τους. Στο
πλαίσιο αυτό, η Επιτροπή Ερευνών του Διεθνούς Πανεπιστημίου της Ελλάδος υιοθέτησε τον παρόντα κανονισμό,
ο οποίος ρυθμίζει τις διαδικασίες υποβολής, αξιολόγησης και εποπτείας της χορήγησης τους.
Β. Υποτροφίες Αριστείας
Προβλέπονται υποτροφίες με σκοπό την επιβράβευση προπτυχιακών φοιτητών, μεταπτυχιακών φοιτητών,
υποψήφιων διδακτόρων και μεταδιδακτορικών ερευνητών με εξαιρετική επίδοση στις σπουδές / έρευνα τους.
Η Επιτροπή Ερευνών του Διεθνούς Πανεπιστημίου της
Ελλάδος καθορίζει με απόφαση της το συνολικό αριθμό
των υποτροφιών ανά κατηγορία υποψηφίων, οι οποίες
θα κατανέμονται εξίσου σε όλα τα Ακαδημαϊκά Τμήματα
του Διεθνούς Πανεπιστημίου της Ελλάδος, καθώς και
το ύψος του χρηματικού ποσού της κάθε υποτροφίας
ανά κατηγορία υποψηφίων, για κάθε ακαδημαϊκό έτος,
ανάλογα με τα τρέχοντα αποθεματικά της. Έχει δε την
εποπτεία της οικονομικής διαχείρισης. Η χρηματοδότηση των παραπάνω υποτροφιών θα προέρχεται από
τα αποθεματικά του Ειδικού Λογαριασμού Κονδυλίων
Έρευνας. Οι υποτροφίες θα χορηγούνται για ένα έτος
(δώδεκα μήνες), προκηρύσσονται την 1η Οκτωβρίου
κάθε έτους και αφορούν το τρέχον ακαδημαϊκό έτος.
Β.1. Προπτυχιακοί Φοιτητές
Β.1.1. Προϋποθέσεις για Κατάθεση Υποψηφιοτήτων
Υποψηφιότητα για υποτροφίες αριστείας μπορούν να
καταθέσουν οι προπτυχιακοί φοιτητές του Διεθνούς Πανεπιστημίου της Ελλάδος, που φοιτούν για την απόκτηση
του 1ου πτυχίου, που έχουν ολοκληρώσει επιτυχώς το 1ο
ή το 2ο ή το 3ο έτος σπουδών τους και που εγγράφονται
στο 3ο ή στο 5ο ή στο 7ο εξάμηνο αντίστοιχα.
Οι υποψήφιοι θα πρέπει να μην κατέχουν έμμισθη
θέση στο Δημόσιο ή στον Ιδιωτικό Τομέα και να μην
λαμβάνουν υποτροφία από οποιοδήποτε άλλο φορέα
για το συγκεκριμένο χρονικό διάστημα.
Β.1.2. Κριτήρια Επιλογής
Η διαδικασία επιλογής των υποτρόφων διεξάγεται
από την Επιτροπή Ερευνών. Η χορήγηση υποτροφίας
γίνεται με βάση τη βαθμολογική επίδοση των φοιτητών και απαραίτητη προϋπόθεση είναι να έχουν ολο-
κληρώσει επιτυχώς οι υποψήφιοι/ες όλα τα μαθήματα
των προηγουμένων ακαδημαϊκών ετών. Σε περίπτωση
ισοβαθμίας με βάση την αναλυτική βαθμολογία, θα συνυπολογίζονται: α) η λήψη υποτροφίας από το Διεθνές
Πανεπιστήμιο της Ελλάδος σε προηγούμενο ακαδημαϊκό
έτος, με προβάδισμα σε αυτούς που δεν έχουν ήδη λάβει,
β) το έτος σπουδών, με προβάδισμα του φοιτητή/ιας που
βρίσκεται σε μεγαλύτερο έτος σπουδών.
Β.1.3. Διαδικασία Επιλογής
Οι υποψήφιοι καταθέτουν μετά την πρόσκληση στη
Γραμματεία του Ειδικού Λογαριασμού Κονδυλίων Έρευνας:
1. Αίτηση υποψηφιότητας (διατίθεται στον ιστότοπο
του Ειδικού Λογαριασμού Κονδυλίων Έρευνας),
2. Πιστοποιητικό αναλυτικής βαθμολογίας,
3. Υπεύθυνη δήλωση ότι ο υποψήφιος πληροί τις προϋποθέσεις της παραγράφου Β.1.1.
4. Υπεύθυνη δήλωση ότι αν ο υποψήφιος λάβει την
υποτροφία υποχρεούται να ενημερώσει άμεσα τον Ειδικό Λογαριασμό Κονδυλίων Έρευνας σε περίπτωση
διακοπής της φοίτησης ή μετεγγραφής του, ώστε να
διακοπεί η υποτροφία.
Η Επιτροπή Ερευνών ορίζει Επιτροπές Αξιολόγησης
των υποψηφιοτήτων και επικυρώνει τα πρακτικά αξιολόγησης των εν λόγω επιτροπών.
Β.2. Μεταπτυχιακοί Φοιτητές, Υποψήφιοι Διδάκτορες,
Μεταδιδάκτορες Ερευνητές
Β.2.1. Προϋποθέσεις για Κατάθεση Υποψηφιοτήτων
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές του Διεθνούς
Πανεπιστημίου της Ελλάδος που έχουν ολοκληρώσει το
πρώτο έτος των σπουδών τους και εγγράφονται στο 3ο
εξάμηνο, οι υποψήφιοι διδάκτορες που έχουν ολοκληρώσει το 1ο ή το 2ο ή το 3ο έτος των σπουδών τους και
οι μεταδιδάκτορες ερευνητές που έχουν ολοκληρώσει
το 1ο ή το 2ο έτος της έρευνας τους.
Οι υποψήφιοι θα πρέπει να μην κατέχουν έμμισθη
θέση στο Δημόσιο ή στον Ιδιωτικό Τομέα και να μην
λαμβάνουν υποτροφία από οποιοδήποτε άλλο φορέα
για το συγκεκριμένο χρονικό διάστημα.
Β.2.2. Κριτήρια Επιλογής
Η διαδικασία επιλογής των υποτρόφων διεξάγεται από
την Επιτροπή Ερευνών. Η χορήγηση υποτροφίας γίνεται
με βάση τα παρακάτω κριτήρια:
• Για τους μεταπτυχιακούς φοιτητές, τη βαθμολογική
επίδοση των στα μαθήματα του 1ου και 2ου εξαμήνου
των σπουδών τους και με απαραίτητη προϋπόθεση να
έχουν ολοκληρώσει επιτυχώς όλα τα μαθήματα του
προηγούμενου ακαδημαϊκού έτους. Σε περίπτωση ισοβαθμίας με βάση την αναλυτική βαθμολογία, το ποσό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
της υποτροφίας θα κατανέμεται εξίσου σε όλους τους
ισοβαθμίσαντες.
• Για τους υποψήφιους διδάκτορες και τους μεταδιδάκτορες ερευνητές το κάθε μορφής ερευνητικό ή ανα-
πτυξιακό έργο του υποψηφίου καθώς και η συμβολή
του στο εκπαιδευτικό / εργαστηριακό / ερευνητικό έργο
των Τμημάτων.
Β.2.3. Διαδικασία Επιλογής
Οι υποψήφιοι καταθέτουν μετά την πρόσκληση στη
Γραμματεία του Ειδικού Λογαριασμού Κονδυλίων Έρευνας:
1. Αίτηση υποψηφιότητας (διατίθεται στον ιστότοπο
του Ειδικού Λογαριασμού Κονδυλίων Έρευνας),
2. Τίτλους Σπουδών,
3. Πιστοποιητικό αναλυτικής βαθμολογίας (μόνο για
τους μεταπτυχιακούς φοιτητές),
4. Αναλυτικό βιογραφικό,
5. Υπεύθυνη δήλωση ότι ο υποψήφιος πληροί τις προϋποθέσεις της παραγράφου Β.2.1.
6. Υπεύθυνη δήλωση ότι αν ο υποψήφιος λάβει την
υποτροφία υποχρεούται να ενημερώσει άμεσα τον Ειδικό Λογαριασμό Κονδυλίων Έρευνας σε περίπτωση
διακοπής της φοίτησης ή μετεγγραφής του, ώστε να
διακοπεί η υποτροφία.
Η Επιτροπή Ερευνών ορίζει Επιτροπές Αξιολόγησης
των υποψηφιοτήτων και επικυρώνει τα πρακτικά αξιολόγησης των εν λόγω επιτροπών.
Γ. Ανταποδοτικές Υποτροφίες για Παροχή Έργου
Για τους φοιτητές και τις φοιτήτριες των Προπτυχιακών
και Μεταπτυχιακών Προγραμμάτων Σπουδών προβλέπονται ανταποδοτικές υποτροφίες με υποχρέωση, εκ
μέρους των φοιτητών, να προσφέρουν εργασία με μερική απασχόληση, μέχρι σαράντα (40) ώρες μηνιαίως σε
υπηρεσίες του Ιδρύματος. Η ωριαία αποζημίωση θα καθορίζεται με απόφαση του ΕΛΚΕ. Το ακριβές αντικείμενο
του έργου που θα παρέχει ο/η υπότροφος θα αναφέρεται
στην σχετική πρόσκληση των υποτροφιών καθώς επίσης
και στη σχετική σύμβαση που θα υπογράφεται.
Η Επιτροπή Ερευνών του Διεθνούς Πανεπιστημίου της
Ελλάδος καθορίζει με απόφαση της το συνολικό αριθμό
των υποτροφιών, για κάθε ακαδημαϊκό έτος, ανάλογα με
τα τρέχοντα αποθεματικά της και τις ανάγκες του Ιδρύματος για παροχή έργου. Έχει δε την εποπτεία της οικο-
νομικής διαχείρισης. Η χρηματοδότηση των παραπάνω
υποτροφιών θα προέρχεται από τα αποθεματικά του
Ειδικού Λογαριασμού Κονδυλίων Έρευνας. Οι υποτροφίες θα χορηγούνται για ένα έτος (δώδεκα μήνες), προκη-
ρύσσονται την 1η Οκτωβρίου κάθε έτους και αφορούν
το τρέχον ακαδημαϊκό έτος.
Γ.1. Προϋποθέσεις για Κατάθεση Υποψηφιοτήτων
Υποψηφιότητα για ανταποδοτικές υποτροφίες παροχής έργου μπορούν να καταθέσουν:
• οι προπτυχιακοί φοιτητές του Διεθνούς Πανεπιστημίου της Ελλάδος που φοιτούν για την απόκτηση του 1ου
πτυχίου, που έχουν ολοκληρώσει επιτυχώς το 1ο ή το 2ο
ή το 3ο έτος σπουδών τους και που εγγράφονται στο 3ο
ή στο 5ο ή στο 7ο εξάμηνο αντίστοιχα.
• οι μεταπτυχιακοί φοιτητές του Διεθνούς Πανεπιστημίου της Ελλάδος που έχουν ολοκληρώσει το πρώτο έτος
των σπουδών τους και εγγράφονται στο 3ο εξάμηνο.
Οι υποψήφιοι δεν πρέπει να κατέχουν έμμισθη θέση
στο Δημόσιο ή στον Ιδιωτικό Τομέα και δεν πρέπει να
λαμβάνουν υποτροφία από οποιοδήποτε άλλο φορέα
για το συγκεκριμένο χρονικό διάστημα. Οι υπότροφοι
μπορούν να αμείβονται συγχρόνως και ως ελεύθεροι
επαγγελματίες από άλλο έργο που χειρίζεται ο Ε.Λ.Κ.Ε.,
αρκεί να μην υπερβαίνουν σε συνολική απασχόληση τις
143,33 ώρες το μήνα.
Γ.2. Κριτήρια Επιλογής
Η διαδικασία επιλογής των υποτρόφων είναι ευθύνη
της Επιτροπής Ερευνών. Η χορήγηση υποτροφίας γίνεται
με βάση τα παρακάτω κριτήρια:
• Για τους προπτυχιακούς φοιτητές ισχύουν τα ίδια
κριτήρια με αυτά που αναφέρονται στην ενότητα Β1.2,
επαυξημένα με την αξιολόγηση των δεξιοτήτων / γνώσεων του υποψηφίου που σχετίζονται με το απαιτούμενο
από το Ίδρυμα έργο.
• Για τους μεταπτυχιακούς φοιτητές ισχύουν τα ίδια
κριτήρια με αυτά που αναφέρονται στην ενότητα Β2.2
(για μεταπτυχιακούς φοιτητές), επαυξημένα με την αξιολόγηση των δεξιοτήτων / γνώσεων του υποψηφίου που
σχετίζονται με το απαιτούμενο από το Ίδρυμα έργο.
Γ.3. Διαδικασία Επιλογής
Οι υποψήφιοι καταθέτουν μετά την πρόσκληση στη
Γραμματεία του Ειδικού Λογαριασμού Κονδυλίων Έρευνας:
1. Αίτηση υποψηφιότητας (διατίθεται στον ιστότοπο
του Ειδικού Λογαριασμού Κονδυλίων Έρευνας),
2. Τίτλους Σπουδών (μόνο για τους μεταπτυχιακούς
φοιτητές),
3. Πιστοποιητικό αναλυτικής βαθμολογίας,
4. Αναλυτικό βιογραφικό,
5. Υπεύθυνη δήλωση ότι ο υποψήφιος πληροί τις προϋποθέσεις της παραγράφου Γ.1.
6. Υπεύθυνη δήλωση ότι αν ο υποψήφιος λάβει την
υποτροφία υποχρεούται να ενημερώσει άμεσα τον Ειδικό Λογαριασμό Κονδυλίων Έρευνας σε περίπτωση
διακοπής της φοίτησης ή μετεγγραφής του, ώστε να
διακοπεί η υποτροφία.
Η Επιτροπή Ερευνών ορίζει Επιτροπές Αξιολόγησης
των υποψηφιοτήτων και επικυρώνει τα πρακτικά αξιολόγησης των εν λόγω επιτροπών.
Δ. Ανταποδοτικές Υποτροφίες στο Πλαίσιο Ερευνητικών / Αναπτυξιακών Έργων
Για φοιτητές και φοιτήτριες της ημεδαπής ή της αλλοδαπής που φοιτούν σε προπτυχιακά ή μεταπτυχιακά
προγράμματα σπουδών, ή είναι υποψήφιοι διδάκτορες
ή μεταδιδακτορικοί ερευνητές και δραστηριοποιούνται
στο Διεθνές Πανεπιστήμιο της Ελλάδος, προβλέπονται
ανταποδοτικές υποτροφίες συμμετοχής σε ερευνητικά
ή/και αναπτυξιακά έργα. Οι ανταποδοτικές αυτές υποτροφίες θα καλύπτονται από πόρους που προέρχονται
από τα προγράμματα αυτά και σύμφωνα με τους όρους
που τίθενται από το χρηματοδότη.
Οι υπότροφοι θα εντάσσονται στις ερευνητικές ομάδες
των έργων και οι υποτροφίες θα χορηγούνται σε βάρος
του προϋπολογισμού για δαπάνες της κατηγορίας «Υποτροφίες».
Το πλήθος των υποτρόφων, η διάρκεια, το χρηματικό
ποσό για την κάθε υποτροφία, καθώς και η περιγραφή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
των δραστηριοτήτων που σχετίζονται με την κάθε υποτροφία, προτείνονται από τον Επιστημονικά Υπεύθυνο
κατά τη διάρκεια υλοποίησης του έργου και εγκρίνονται
από την Επιτροπή Ερευνών.
Δ.1. Προϋποθέσεις για Κατάθεση Υποψηφιοτήτων
Για όλες τις κατηγορίες υποτροφιών οι υποψήφιοι δεν
πρέπει να κατέχουν έμμισθη θέση “πλήρους απασχόλησης” στο Δημόσιο ή στον Ιδιωτικό Τομέα και δεν πρέπει
να λαμβάνουν άλλη υποτροφία με την ιδιότητα προπτυχιακού φοιτητή ή μεταπτυχιακού φοιτητή ή υποψηφίου
διδάκτορα ή μεταδιδάκτορα ερευνητή. Οι υπότροφοι
μπορούν να αμείβονται συγχρόνως και ως ελεύθεροι
επαγγελματίες από άλλο έργο που χειρίζεται ο Ε.Λ.Κ.Ε.,
αρκεί να μην υπερβαίνουν σε συνολική απασχόληση τις
143,33 ώρες το μήνα.
Δ.2. Διαδικασία Επιλογής
Για κάθε υποτροφία ο Επιστημονικά Υπεύθυνος του
έργου υποβάλει στον Ε.Λ.Κ.Ε. αίτημα για τη δημοσίευση
πρόσκλησης μαζί με όλη την απαιτούμενη πληροφορία,
συμπεριλαμβανομένων των κριτηρίων αξιολόγησης.
Επίσης, στο προαναφερόμενο αίτημα ο Επιστημονικά
Υπεύθυνος εισηγείται την Επιτροπή Αξιολόγησης των
αιτήσεων η οποία θα πρέπει να απαρτίζεται από μέλη
Δ.Ε.Π. συναφούς αντικειμένου με τις δραστηριότητες
που θα αναλάβει ο υπότροφος. Στην Επιτροπή Αξιολόγησης δύναται να συμμετέχει και ο Επιστημονικά Υπεύ-
θυνος του έργου.
Η Επιτροπή Ερευνών εγκρίνει τη δημοσίευση της πρόσκλησης δεσμεύει τις προβλεπόμενες πιστώσεις και συ-
γκροτεί την Επιτροπή Αξιολόγησης των προτάσεων. Οι
υποψήφιοι καταθέτουν μετά την πρόσκληση στη Γραμματεία του Ειδικού Λογαριασμού Κονδυλίων Έρευνας:
1. Αίτηση υποψηφιότητας (διατίθεται στον ιστότοπο
του Ειδικού Λογαριασμού Κονδυλίων Έρευνας),
2. Τίτλους Σπουδών
3. Πιστοποιητικό αναλυτικής βαθμολογίας (μόνο για
τους προπτυχιακούς και μεταπτυχιακούς φοιτητές),
4. Αναλυτικό βιογραφικό
5. Υπεύθυνη δήλωση ότι ο υποψήφιος πληροί τις προϋποθέσεις της παραγράφου Δ.1.
Ο Ε.Λ.Κ.Ε. του Διεθνούς Πανεπιστημίου της Ελλάδος
στη συνέχεια ολοκληρώνει την διαδικασία με βάση το
πλαίσιο διαχείρισης του κατά περίπτωση έργου και τον
υπάρχοντα οδηγό χρηματοδότησης. Η τελική έγκριση
για τη χορήγηση της υποτροφίας πραγματοποιείται από
την Επιτροπή Ερευνών με βάση την εισήγηση της σχετικής Επιτροπής Αξιολόγησης.
Στα κριτήρια αξιολόγησης των υποψηφίων, όπως αυτά
έχουν οριστεί από τον Επιστημονικά Υπεύθυνο, θα πρέπει να περιλαμβάνονται τουλάχιστον τα παρακάτω:
• Τίτλοι σπουδών στο γνωστικό αντικείμενο της υπό
πρόσκλησης θέσης.
• Το συνολικό επιστημονικό / ερευνητικό έργο (π.χ.
δημοσιεύσεις σε διεθνή επιστημονικά περιοδικά ή/και
συνέδρια, συμμετοχή σε άλλα έργα κ.λπ.).
• Άλλες απαιτούμενες δεξιότητες για την εκτέλεση του
έργου.
Ε. Λοιπές Ρυθμίσεις
Το Διεθνούς Πανεπιστημίου της Ελλάδος διατηρεί το
δικαίωμα να αλλάξει ή να τροποποιήσει τον ανωτέρω
Κανονισμό οποιαδήποτε στιγμή με γνώμονα την καλύτερη λειτουργία και εφαρμογή του.
Παράρτημα 3
Οδηγός Δωρεών και Χορηγιών
1. Προοίμιο
Ο ΕΛΚΕ / Δι.Πα.Ε.. δέχεται Δωρεές ή Χορηγίες ιδιαίτερα για την υποστήριξη Προγραμμάτων Μεταπτυχιακών
Σπουδών, Συνεδρίων, Ημερίδων, υποτροφιών σε φοιτητές και άλλων δραστηριοτήτων που διοργανώνονται από
το Πανεπιστήμιο, τις Σχολές του και μέλη ΔΕΠ. Η επιτυχής αναζήτηση και επίτευξη οικονομικής υποστήριξης
στις δραστηριότητες αυτές είναι κρίσιμης σημασίας για
το Πανεπιστήμιο μας και για τη χρηματοδότηση ιδίως
τέτοιων δράσεων.
2. Διαφορές μεταξύ ΔΩΡΕΑΣ και ΧΟΡΗΓΙΑΣ
Α. Δωρεές
Ως δωρεά χαρακτηρίζεται η παροχή ενίσχυσης (σε
χρήμα ή σε είδος) μιας δραστηριότητας χωρίς αντάλλαγμα, δηλαδή χωρίς αντιπαροχή (π.χ. δεν νοείται ως
δωρεά αυτή μέσω της οποίας ο δωρητής προβάλλεται).
Οι δωρεές υπόκειται σε αυτοτελή φορολόγηση με συντελεστή 0,5% μετά την αφαίρεση αφορολόγητου ποσού
χιλίων (1.000.00€) κατ’ έτος, ανα δωρητή, ασχέτως αν ο
δωρητής είναι φυσικό πρόσωπο ή νομικό, επιτηδευματίας ή μη. Την υποχρέωση απόδοσης έχει ο δωρεοδόχος
δηλ. ο ΕΛΚΕ.
Εάν το ύψος της δωρεάς δεν υπερβαίνει τα χίλια ευρώ
(1.000 €), το ποσό αποδίδεται ολόκληρο στη δραστηριότητα. Σε περίπτωση υπέρβασης του ως άνω ορίου, τότε
ο Ε.Λ.Κ.Ε. οφείλει να αποδώσει στην οικεία Δ.Ο.Υ. ποσοστό ίσο με το 0,5% της υπέρβασης (π.χ. για Δωρεά 1.500
ευρώ θα αποδοθεί στην Δ.Ο.Υ. ποσό ίσο με 2,5 ευρώ
[500 Χ 0,5%]). Το υπολειπόμενο ποσό, μετά την αφαίρεση
της ως άνω απόδοσης, διατίθεται στη δραστηριότητα.
Επισημαίνεται ότι η λήψη οικονομικής ενίσχυσης από
μη κερδοσκοπικούς Οργανισμούς, χαρακτηρίζεται σε
κάθε περίπτωση ως δωρεά ακόμα και στην περίπτωση
προβολής του μη κερδοσκοπικού Οργανισμού. Απαιτούμενα Έντυπα
• Αίτηση ΕΥ
• Γνωστοποίηση Ιδιώτη για Χορήγηση χρηματικής
δωρεάς
• Ιδιωτικό Συμφωνητικό δωρεάς
Μετά την ανάρτηση στη ΔΙΑΥΓΕΙΑ της απόφασης της
Επιτροπής Ερευνών, για την αποδοχή της δωρεάς, υπογράφεται η σύμβαση με τον δωρητή. Μετά τη κατάθεση
της δωρεάς, εκδίδεται το νόμιμο παραστατικό.
Β. Χορηγίες
Ως χορηγία χαρακτηρίζεται η παροχή ενίσχυσης (σε
χρήμα ή σε είδος) σε ένα Φορέα που διοργανώνει μια
δραστηριότητα (π.χ. συνέδριο), με αντάλλαγμα την
προβολή του χορηγού στο υλικό της δραστηριότητας.
Συνεπώς, στις χορηγίες υπάρχει η έννοια της αντιπαροχής. Στις περιπτώσεις λήψης χορηγιών εκδίδεται από τον
Ε.Λ.Κ.Ε. Τιμολόγιο Παροχής Υπηρεσιών και το ποσό που
τελικά χρηματοδοτεί τη δραστηριότητα ισούται με την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
καθαρή αξία του παραστατικού (δεν περιλαμβάνεται ο
αναλογών ΦΠΑ).
Απαιτούμενα Έντυπα
• Αίτηση Ε.Υ.
• Γνωστοποίηση Ιδιώτη για Χορήγηση χορηγίας
• Ιδιωτικό Συμφωνητικό χορηγίας
3. Δυνητικές περιπτώσεις Δωρεών και Χορηγιών
3.1 Δυνητικές περιπτώσεις Δωρεών
Δύο είναι οι κατηγορίες δωρεών που δύναται να γίνουν
προς τον Ε.Λ.Κ.Ε.:
Α: Δωρεά σε χρήμα
Αα) Χρηματική Δωρεά προς τον Ε.Λ.Κ.Ε. από φυσικά
πρόσωπα ιδιώτες (μη επιτηδευματίες).
Αβ) Χρηματική Δωρεά προς τον Ε.Λ.Κ.Ε. από ασκούντες επιχειρηματική δραστηριότητα (επιτηδευματίες)
και νομικά πρόσωπα.
Β: Δωρεά σε είδος
Βα) Δωρεά σε Είδος προς τον Ε.Λ.Κ.Ε. από φυσικά πρόσωπα ιδιώτες (μη επιτηδευματίες).
Ββ) Δωρεά σε Είδος προς τον Ε.Λ.Κ.Ε. από ασκούντες
επιχειρηματική δραστηριότητα (επιτηδευματίες) και νομικά πρόσωπα.
4. Διαδικασίες
4.1. Διαδικασία αποδοχής δωρεών
Ο Ε.Υ. του έργου (της δραστηριότητας) καταθέτει στην
ΜΟΔΥ του ΕΛΚΕ αίτηση για αποδοχή της Δωρεάς από
την Επιτροπή Ερευνών συνοδευόμενη από Επιστολή του
Δωρητή (Ιδιώτης ή Επιδευματίας).
Μετά την απόφαση της Επιτροπής Ερευνών και Διαχείρισης για την αποδοχή της Δωρεάς, υπογράφεται η
σύμβαση με τον Δωρητή.
4.2. Διαδικασία αποδοχής χορηγιών
Ο Ε.Υ. του έργου (της δραστηριότητας) καταθέτει στη
ΜΟΔΥ του ΕΛΚΕ / Δι.Πα.Ε., αίτηση για την αποδοχή χρηματικής χορηγίας, η οποία συνοδεύεται από επιστολή
του Χορηγού.
Μετά την απόφαση της Επιτροπής Ερευνών και Διαχείρισης για την αποδοχή της χορηγίας υπογράφεται η
σύμβαση.
Με την κατάθεση του ποσού από τον Χορηγό σε
τραπεζικό λογαριασμό του ΕΛΚΕ / ΔΙ.ΠΑ.Ε., η ΜΟΔΥ
του ΕΛΚΕ /ΔΙ.ΠΑ.Ε. εκδίδει ισόποσο Τιμολόγιο Παροχής
Υπηρεσιών με τον αναλογούντα Φ.Π.Α. το οποίο αποστέλλεται στον Χορηγό
Εφόσον πρόκειται για χορηγία σε είδος, ο Χορηγός
εκδίδει Τιμολόγιο με τα προσφερθέντα είδη προς τον
ΕΛΚΕ/ΔΙ.ΠΑ.Ε., και αντίστοιχα η ΜΟΔΥ του ΕΛΚΕ εκδίδει
ισόποσο Τιμολόγιο Παροχής Υπηρεσιών με τον αναλογούντα Φ.Π.Α. το οποίο αποστέλλεται στον Χορηγό.
Παράρτημα 4
Οδηγός Σύναψης Δημοσίων
Συμβάσεων Προμηθειών και Υπηρεσιών
ΚΑΝΟΝΙΣΜΟΣ ΣΥΝΑΨΗΣ
ΔΗΜΟΣΙΩΝ ΣΥΜΒΑΣΕΩΝ
ΠΡΟΜΗΘΕΙΩΝ ΚΑΙ ΥΠΗΡΕΣΙΩΝ
1. Γενικοί Κανόνες
Σύμφωνα με τη διάταξη του άρθρου 249 του
ν. 4957/2022, η σύναψη δημοσίων συμβάσεων για την
προμήθεια ειδών, υπηρεσιών και την εκπόνηση μελετών και τεχνικών έργων πραγματοποιείται σύμφωνα με
τον ν. 4412/2016, αυτοτελώς ανά έργο / πρόγραμμα του
Ειδικού Λογαριασμού Κονδυλίων Έρευνας (Ε.Λ.Κ.Ε.) και
ανά κατηγορία δαπάνης του εγκεκριμένου ετήσιου αναλυτικού προϋπολογισμού (άρθρο 249 του ν. 4957/2022).
Ειδικώς ως προς τα έργα που χρηματοδοτούνται από
το ΕΣΠΑ και το Ταμείο Ανάκαμψης και Ανθεκτικότητας,
για τον προσδιορισμό της τηρητέας διαδικασίας λαμβάνεται υπόψη ο συνολικός προϋπολογισμός κατηγορίας
δαπάνης για έργα/προμήθειες/υπηρεσίες, σύμφωνα με
το ειδικό κανονιστικό πλαίσιο διαχείρισης ή βάσει του
ετήσιου προϋπολογισμού κατηγορίας δαπάνης για έργα
Ευρωπαϊκά και Εθνικής Χρηματοδότησης π.χ., ΕΛΙΔΕΚ,
Πράσινο Ταμείο, κ.λπ.
Ως προς τη μέθοδο υπολογισμού της εκτιμώμενης αξίας της σύμβασης εφαρμόζεται το άρθρο 6 του
ν. 4412/2016.
Οι πράξεις που απαιτούνται να αναρτώνται στον δικτυακό τόπο του Κεντρικού Ηλεκτρονικού Μητρώου Δημο-
σίων Συμβάσεων (Κ.Η.Μ.ΔΗ.Σ.), www.eprocurement.gov.
gr, σύμφωνα με όσα ορίζονται στον ν. 4412/2016, για τη
σύναψη δημοσίων συμβάσεων για τις ανάγκες έργων /
προγραμμάτων έχουν ως ακολούθως:
α) Πρωτογενές αίτημα συνιστά το αίτημα αποδοχής διαχείρισης έργου / προγράμματος, το οποίο συνοδεύεται
από τον ετήσιο αναλυτικό προϋπολογισμό του έργου/
προγράμματος και
β) Εγκεκριμένο αίτημα εκτέλεσης δαπάνης συνιστά ο
εγκεκριμένος ετήσιος αναλυτικός προϋπολογισμός του
έργου/προγράμματος.
Διευκρινίζεται ότι στα Προγράμματα Μεταπτυχιακών
Σπουδών για την αποφυγή κατατμήσεων στους διαγωνισμούς ο έλεγχος θα πραγματοποιείται στη χρονική βάση
ενός ημερολογιακού έτους και ως σημείο αναφοράς θα
λαμβάνεται υπόψιν ο χρόνος ανάθεσης της προμήθειας/υπηρεσίας επί τη βάσει προϋπολογισμού ανά κύκλο
σπουδών. Η εν λόγω διαδικασία ελέγχου ανταποκρίνεται
πλήρως στις επιταγές του ν. 4412/2016, δεδομένου ότι
κάθε κύκλος σπουδών ενός ΠΜΣ έχει διαφορετικές ανάγκες προμήθειας αγαθών ή υπηρεσιών (π.χ. αναλόγως
των συμμετεχόντων φοιτητών) και αυτοτελή προϋπολογισμό.
2. Όρια δημοσίων συμβάσεων
Σύμφωνα με τα άρθρα 2, 5, 117Α και 118 του
ν. 4412/2016 όπως έχει τροποποιηθεί και ισχύει με τον
ν. 4782/2021, διακρίνονται σε:
• Δημόσιες Συμβάσεις «ήσσονος αξίας»: Από 0 έως
2.500€
• Απευθείας Ανάθεση: από 2.501€ έως 30.000€
• Δημόσιος Ανοικτός Ηλεκτρονικός διαγωνισμός κάτω
των ορίων: από 30.001€ έως 215.000€
• Δημόσιος Διεθνής Ανοικτός Ηλεκτρονικός διαγωνισμός άνω των ορίων: από 215.001€ και άνω.
3. Κριτήρια Ανάθεσης Δημοσίων Συμβάσεων
• Πλέον συμφέρουσα από οικονομικής άποψης προσφορά βάσει τιμής.
• Πλέον συμφέρουσα από οικονομικής άποψης προσφορά βάσει βέλτιστης σχέσης ποιότητας - τιμής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
4. Είδη δημοσίων διαγωνισμών
4.1. Απευθείας αναθέσεις
4.1.1. «ήσσονος αξίας» από 0 - 2.500,00€
Για δημόσιες συμβάσεις από 0 - 2.500,00€ πλέον
Φ.Π.Α. (ήσσονος αξίας) εφαρμόζεται η διαδικασία που
προβλέπεται στο άρθρο 117 Α του ν. 4412/2016, ήτοι
είναι δυνατό να μην ακολουθείται διαδικασία ανάθεσης
σύμβασης και οι πληρωμές να εκτελούνται ως εξόφληση
έναντι νόμιμου φορολογικού παραστατικού, χωρίς να
απαιτείται έκδοση πράξης ανάθεσης (δηλ. με χρηματική εντολή από τον Επιστημονικό Υπεύθυνο του έργου /
προγράμματος).
4.1.2. Απευθείας αναθέσεις από 2.501,00€ - 10.000,00€
Για απευθείας αναθέσεις από 2.501,00€ - 10.000,00€ μη
συμπεριλαμβανομένου Φ.Π.Α., ο Επιστημονικός Υπεύθυνος δύναται να προσκομίζει, ως απόδειξη έρευνας
αγοράς και μία (1) μόνο οικονομική προσφορά. Ως οικονομική προσφορά λαμβάνεται υπόψη η προσφορά
προϊόντος ή υπηρεσίας και από το ηλεκτρονικό κατάστημα του οικονομικού φορέα, από την οποία προκύ-
πτουν κατ’ ελάχιστον η τιμή και τα απαιτούμενα τεχνικά
χαρακτηριστικά του προϊόντος (παρ. 1 του άρθρου 250
του ν. 4957/2022).
4.1.3. Απευθείας αναθέσεις από 10.001,00€ - 30.000,00€
Για απευθείας αναθέσεις από 10.001,00€ - 30.000,00€,
μη συμπεριλαμβανομένου του Φ.Π.Α., απαιτείται η προσκόμιση απόδειξης έρευνας αγοράς. Ως απόδειξη έρευ-
νας αγοράς νοείται η προσκόμιση τουλάχιστον δύο (2)
οικονομικών προσφορών από τον Επιστημονικό Υπεύθυνο προς τη Μονάδα Οικονομικής και Διοικητικής Δια-
χείρισης (Μ.Ο.Δ.Υ.) του Ειδικού Λογαριασμού Κονδυλίων
Έρευνας (Ε.Λ.Κ.Ε.)
4.1.4. Διαδικασία απευθείας αναθέσεων
Για τις δαπάνες που εκτελούνται μέσω της διαδικασίας
της απευθείας ανάθεσης στο πλαίσιο έργων/προγραμμάτων δεν απαιτείται η ανάρτηση προσκλήσεων για την
υποβολή οικονομικών προσφορών στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.ΔΗ.Σ.),
κατά παρέκκλιση του άρθρου 120 του ν. 4412/2016
(παρ. 2 του άρθρου 250 του ν. 4957/2022).
Οι αποφάσεις απευθείας ανάθεσης κοινοποιούνται
προς τον Επιστημονικό Υπεύθυνο και τον οικονομικό
φορέα με ηλεκτρονικό τρόπο. Με την κοινοποίηση της
απόφασης ανάθεσης η σύμβαση θεωρείται ότι έχει
συναφθεί, κατόπιν της ημερομηνίας ανάρτησης της
σύμβασης στο ΚΗΜΔΗΣ και η υπογραφή του σχετικού
συμφωνητικού έχει αποκλειστικά αποδεικτικό χαρακτήρα. Η υπογραφή συμφωνητικού απαιτείται για δημόσιες
συμβάσεις που η εκτιμώμενη αξία τους υπερβαίνει το
ποσό των δέκα χιλιάδων (10.000,00) ευρώ, μη συμπεριλαμβανομένου του Φόρου Προστιθέμενης Αξίας (Φ.Π.Α.)
(παρ. 3 του άρθρου 250 του ν. 4957/2022).
Αν δημόσιες συμβάσεις έχουν εκτιμώμενη αξία ίση
ή μικρότερη του ποσού της παρ. 1 του άρθρου 118
του ν. 4412/2016 (ήτοι ίση ή μικρότερη το ποσού των
30.000,00€), η παρακολούθηση της δημόσιας σύμβασης και η παραλαβή των ειδών ή υπηρεσιών γίνεται με
βεβαίωση του Επιστημονικού Υπευθύνου (παρ. 4 του
άρθρου 250 του ν. 4957/2022).
Οι αποφάσεις απευθείας ανάθεσης και λοιπές πράξεις
καταχωρίζονται στο Κ.Η.Μ.ΔΗ.Σ. για αξία μεγαλύτερη
ή ίση του ποσού των δέκα χιλιάδων (10.000,00) ευρώ,
μη συμπεριλαμβανομένου του Φ.Π.Α. (παρ. 5 του άρθρου 250 του ν. 4957/2022).
Η διαδικασία για την έρευνα αγοράς, πραγματοποιείται
από τον Επιστημονικό Υπεύθυνο του έργου, ο οποίος
συγκεντρώνει τις προσφορές και στη συνέχεια υποβάλει
σχετικό αίτημα έγκρισης απευθείας ανάθεσης.
Η προσφορά θα επισυνάπτεται στο αίτημα απευθείας
ανάθεσης μαζί με τα δικαιολογητικά ανάθεσης, δηλαδή:
1. πιστοποιητικό φορολογικής ενημερότητας (για συμμετοχή σε διαγωνιστικές διαδικασίες)
2. πιστοποιητικό ασφαλιστικής ενημερότητας
3. απόσπασμα ποινικού μητρώου ή υπεύθυνη δήλωση
αντί Ποινικού Μητρώου για την απόδειξη μη συνδρομής λόγων αποκλεισμού σύμφωνα με την παρ. 1 του
άρθρου 73 ν. 4412/2016, εκδοθέν το αργότερο εντός
τριμήνου μέχρι την καταληκτική ημερομηνία υποβολής των προσφορών (για την περίπτωση του ποινικού
μητρώου) ή με ημερομηνία υπογραφής μεταγενέστερη
της ημερομηνίας δημοσίευσης της πρόσκλησης (για την
περίπτωση της υπεύθυνης δήλωσης)
4. επιπρόσθετα, όταν πρόκειται για νομικά πρόσωπα,
στα υποβαλλόμενα δικαιολογητικά πρέπει να προστεθούν και τα απαραίτητα νομιμοποιητικά έγγραφα (πρό-
σφατο πιστοποιητικό εκπροσώπησης στο ΓΕ.ΜΗ, καταστατικό κ.λπ.), ώστε να προκύπτει ο διαχειριστής του
νομικού προσώπου, τα μέλη του Δ.Σ. κ.λπ. (βλ. αναλογικά
το άρθρο 93 του ν. 4412/2016 για ανοικτές διαδικασίες)
5. ειδικώς ως προς τις δαπάνες που κατατίθενται στο
πλαίσιο ΠΜΣ για την προμήθεια αγαθών ή/και παροχής
υπηρεσιών, βάσει της περ. γ) της παρ. 3 του άρθρου 82
του ν. 4957/2022 απαιτείται προσκόμιση της απόφασης
της Συντονιστικής Επιτροπής περί έγκρισης της διενέργειας της συγκεκριμένης δαπάνης.
Η απόφαση απευθείας ανάθεσης αναρτάται στη ΔΙΑΥΓΕΙΑ και στο Κ.Η.Μ.ΔΗ.Σ.
Οι αποφάσεις απευθείας ανάθεσης κοινοποιούνται
ηλεκτρονικά προς τον ΕΥ και τον οικονομικό φορέα. Για
προμήθειες αγαθών ή υπηρεσιών αξίας μεγαλύτερης
των 10.000,01€, μη συμπεριλαμβανομένου του αναλογούντος ΦΠΑ, οι αποφάσεις απευθείας ανάθεσης κατα-
χωρίζονται και στο Κ.Η.Μ.Δ.Η.Σ.
Η έκδοση του τιμολογίου και η παράδοση των αγαθών ή η παροχή των υπηρεσιών θα πρέπει να έπεται
της ημερομηνίας απόφασης της απευθείας ανάθεσης.
Στην περίπτωση προμηθειών αγαθών ή υπηρεσιών αξίας
μεγαλύτερης των 10.000,01€, μη συμπεριλαμβανομένου
του αναλογούντος ΦΠΑ, που απαιτείται και η σύναψη
έγγραφης σύμβασης, η έκδοση του τιμολογίου θα πρέπει
να έπεται της ημερομηνίας ανάρτησης της σύμβασης
στο ΚΗΜΔΗΣ.
4.2. Δημόσιος Ανοικτός Ηλεκτρονικός διαγωνισμός
κάτω των ορίων (30.001,00€ - 215.000,00€)
Δημόσιος Ανοικτός Ηλεκτρονικός Διαγωνισμός κάτω
των ορίων: διαδικασία ανάθεσης δημόσιας σύμβασης
που προσφέρει ευρύτερο πεδίο ανταγωνισμού. Καλείται
κάθε ενδιαφερόμενος οικονομικός φορέας (φυσικά ή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
νομικά πρόσωπα) που έχει τα αναγραφόμενα στη διακήρυξη νομικά προσόντα να υποβάλλει ηλεκτρονική
προσφορά μέσω του Εθνικού Συστήματος Ηλεκτρονικών
Δημοσίων Συμβάσεων (ΕΣΗΔΗΣ) www.eprocurement.
gov.gr.
Καταρτίζεται τεύχος Διακήρυξης, κατόπιν προσκόμισης των τεχνικών προδιαγραφών από τον Επιστημονικό
Υπεύθυνο του Έργου / Προγράμματος.
Τηρούνται οι σχετικοί κανόνες δημοσιότητας και προθεσμίες, όπως αναφέρονται παρακάτω.
4.3. Δημόσιος Ανοικτός Ηλεκτρονικός διαγωνισμός
άνω των ορίων: 215.001,00€ - και άνω
Δημόσιος Ανοικτός Ηλεκτρονικός Διαγωνισμός άνω
των ορίων: διαδικασία ανάθεσης δημόσιας σύμβασης
που προσφέρει ευρύτερο πεδίο ανταγωνισμού. Καλείται
κάθε ενδιαφερόμενος οικονομικός φορέας (φυσικά ή
νομικά πρόσωπα) που έχει τα αναγραφόμενα στη διακήρυξη νομικά προσόντα να υποβάλλει ηλεκτρονική
προσφορά μέσω του Εθνικού Συστήματος Ηλεκτρονικών
Δημοσίων Συμβάσεων (ΕΣΗΔΗΣ) www.eprocurement.
gov.gr.
Καταρτίζεται τεύχος Διακήρυξης, κατόπιν προσκόμισης των τεχνικών προδιαγραφών από τον Επιστημονικό
Υπεύθυνο του Έργου / Προγράμματος.
Τηρούνται οι σχετικοί κανόνες δημοσιότητας και προθεσμίες, όπως αναφέρονται κάτωθι υπό άρθρο 4.6.
4.4. Όργανα διενέργειας διαδικασιών σύναψης δημοσίων συμβάσεων Για τη σύννομη διενέργεια και ολο-
κλήρωση των δημοσίων ηλεκτρονικών ανοικτών διαγωνισμών άνω και κάτω των ορίων, η Επιτροπή Ερευνών
προβαίνει στη συγκρότηση των Οργάνων Διενέργειας
Διαδικασιών σύναψης δημοσίων συμβάσεων (Επιτροπών Διενέργειας και Αξιολόγησης και Επιτροπών Παρα-
κολούθησης και Παραλαβής), σύμφωνα με το άρθρο 221
του ν. 4412/2016, όπως εκάστοτε ισχύει.
4.5. Κανόνες Δημοσιότητας
4.5.1. Όσον αφορά στις απευθείας αναθέσεις, η απόφαση ανάθεσης δημοσιεύεται στη ΔΙΑΥΓΕΙΑ και στο
Κ.Η.Μ.ΔΗ.Σ.
4.5.2. Ως προς τους κανόνες δημοσιότητας των διαδικασιών σύναψης δημοσίων συμβάσεων (ηλεκτρονικοί
διαγωνισμοί), ισχύουν, ανάλογα με το είδος του διαγωνισμού, τα εξής:
• Στους Ανοικτούς (ηλεκτρονικούς) διαγωνισμούς κάτω
των ορίων η Περίληψη της διακήρυξης (προκήρυξη)
αναρτάται στη ΔΙΑΥΓΕΙΑ. Ολόκληρη η διακήρυξη αναρτάται στο Κ.Η.Μ.ΔΗ.Σ, στο ΕΣΗΔΗΣ και στην ιστοσελίδα
του ΕΛΚΕ του Διεθνούς Πανεπιστημίου της Ελλάδος είναι
δεκαπέντε (15) ημερολογιακές ημέρες από την ημέρα
δημοσίευσης της σχετικής Διακήρυξης στο Κ.Η.Μ.ΔΗ.Σ.
• Στους Ανοικτούς (ηλεκτρονικούς) διαγωνισμούς άνω
των ορίων που θέτει κάθε φορά η Ευρωπαϊκή Ένωση,
τους αποκαλούμενους «διεθνείς», πέραν των δημοσιεύσεων που αναφέρονται στο υπό στοιχείο (1.6.2.), περί-
ληψη διακήρυξης (προκήρυξη) αποστέλλεται και στην
Ευρωπαϊκή Ένωση, προκειμένου να δημοσιευτεί στην
Επίσημη Εφημερίδα της. Εν προκειμένω, ο ελάχιστος
χρόνος δημοσίευσης είναι τριάντα πέντε (35) ημερολογιακές ημέρες από την ημερομηνίας δημοσίευσης της
προκήρυξης στην Υπηρεσία Επίσημων Εκδόσεων των
Ευρωπαϊκών Κοινοτήτων. Επίσης, είναι υποχρεωτική η
δημοσίευση της σχετικής σύμβασης, στην Επίσημη Εφημερίδα της Ε.Ε, το αργότερα τριάντα (30) ημέρες από τη
σύναψή της.
4.6. Τεχνικές Προδιαγραφές
4.6.1. Σύνταξη Τεχνικών Προδιαγραφών. Αρμόδιος για
τη σύνταξη των Τεχνικών Προδιαγραφών ενός διαγωνισμού είναι ο Επιστημονικός Υπεύθυνος κάθε έργου. Όλοι
οι όροι των Τεχνικών Προδιαγραφών είναι απαράβατοι
και η οποιαδήποτε μη συμμόρφωση προς αυτούς συνεπάγεται απόρριψη της προσφοράς.
4.6.2. Οι Τεχνικές Προδιαγραφές προκειμένου να είναι
σωστές και αποτελεσματικές θα πρέπει να ακολουθούν
τις παρακάτω αρχές:
α) να είναι σαφώς διατυπωμένες και πλήρως κατανοητές από όλους τους ενδιαφερόμενους,
β) να μην περιέχουν περιοριστικούς ή φωτογραφικούς
όρους, έτσι ώστε να εξασφαλίζεται η μεγαλύτερη δυνατή
ευρύτητα συμμετοχής στο διαγωνισμό και να μην δημιουργούνται αδικαιολόγητα εμπόδια στον ανταγωνισμό,
γ) να συμμορφώνονται προς τα Ευρωπαϊκά Πρότυπα
(ΕΝ), εφόσον αυτά υπάρχουν,
δ) να μην περιέχουν όρους που προσδιορίζουν προϊόντα ορισμένης κατασκευής ή προέλευσης,
ε) να μην αναφέρονται εμπορικά σήματα, διπλώματα
ευρεσιτεχνίας, τύπους ορισμένης προέλευσης ή παραγωγής (σε περίπτωση που πρέπει να αναγραφεί η επω-
νυμία προϊόντος, πρέπει αυτή να ακολουθείται από τη
φράση «ή αντίστοιχο / ισοδύναμων προδιαγραφών») και
στ) να μην περιέχουν λάθη, όπως π.χ. σε μονάδες μέτρησης, τεχνικές ορολογίες κ.λπ.
4.7. Διεξαγωγή διαδικασίας σύναψης δημόσιων συμβάσεων.
4.7.1. Ανοιχτοί ηλεκτρονικοί διαγωνισμοί που έχουν
ως κριτήριο κατακύρωσης την πλέον συμφέρουσα από
οικονομική άποψη προσφορά βάσει τιμής.
Στους ανοιχτούς ηλεκτρονικούς διαγωνισμούς που
έχουν ως κριτήριο κατακύρωσης την πλέον συμφέρουσα
από οικονομική άποψη προσφορά βάσει τιμής
α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την
παρ. 1 του άρθρου 72 του ν. 4412/2016. Σε περίπτωση
παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημε-
ρομηνία υποβολής προσφορών, είτε του πρωτοτύπου
της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού
συντάσσει πρακτικό στο οποίο εισηγείται την απόρριψη
της προσφοράς ως απαράδεκτης.
Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό.
Η απόφαση απόρριψης της προσφοράς του παρόντος
εδαφίου εκδίδεται πριν από την έκδοση οποιασδήποτε
άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και
κοινοποιείται σε όλους τους προσφέροντες, μέσω της
λειτουργικότητας της «Επικοινωνίας» του ηλεκτρονικού
διαγωνισμού στο ΕΣΗΔΗΣ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Κατά της εν λόγω απόφασης χωρεί προδικαστική
προσφυγή, σύμφωνα με τα οριζόμενα στις κείμενες διατάξεις.
Η αναθέτουσα αρχή επικοινωνεί παράλληλα με τους
φορείς που φέρονται να έχουν εκδώσει τις εγγυητικές
επιστολές, προκειμένου να διαπιστώσει την εγκυρότητά τους. β) Μετά την έκδοση της ανωτέρω απόφασης η
Επιτροπή Διαγωνισμού προβαίνει αρχικά στον έλεγχο
των δικαιολογητικών συμμετοχής και εν συνεχεία στην
αξιολόγηση των τεχνικών προσφορών των προσφερόντων των οποίων τα δικαιολογητικά συμμετοχής έκρινε
πλήρη. Η διαδικασία αξιολόγησης ολοκληρώνεται με την
καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαι-
ολογητικών συμμετοχής και των τεχνικών προσφορών.
γ) Στη συνέχεια η Επιτροπή Διαγωνισμού προβαίνει
στην αξιολόγηση των οικονομικών προσφορών των
προσφερόντων, των οποίων τα δικαιολογητικά συμμετοχής και η τεχνική προσφορά κρίθηκαν αποδεκτά,
συντάσσει πρακτικό στο οποίο καταχωρίζονται οι οικονομικές προσφορές κατά σειρά μειοδοσίας και εισηγείται
αιτιολογημένα την αποδοχή ή απόρριψή τους, την κατάταξη των προσφορών και την ανάδειξη του προσωρινού
αναδόχου.
Εάν οι προσφορές θεωρούνται ως ασυνήθιστα χαμηλές σε σχέση με το αντικείμενο της σύμβασης, εφαρμό-
ζονται τα άρθρα 88 και 89 του ν. 4412/2016.
Στην περίπτωση ισότιμων προσφορών η αναθέτουσα
αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές.
Η κλήρωση γίνεται ενώπιον της Επιτροπής του Διαγωνισμού και παρουσία των οικονομικών φορέων που υπέ-
βαλαν τις ισότιμες προσφορές.
Στη συνέχεια, εφόσον η Επιτροπή Ερευνών εγκρίνει
τα ανωτέρω πρακτικά εκδίδεται απόφαση για τα αποτελέσματα όλων των ανωτέρω σταδίων («Δικαιολογητικά
Συμμετοχής», «Τεχνική Προσφορά» και «Οικονομική
Προσφορά») και η αναθέτουσα αρχή προσκαλεί εγγράφως, μέσω της λειτουργικότητας της «Επικοινωνίας» του
ηλεκτρονικού διαγωνισμού στο ΕΣΗΔΗΣ, τον πρώτο σε
κατάταξη μειοδότη στον οποίον πρόκειται να γίνει η κατακύρωση («προσωρινός ανάδοχος») να υποβάλει τα δι-
καιολογητικά κατακύρωσης, σύμφωνα με όσα ορίζονται
στο άρθρο 103 του ν. 4412/2016. Η απόφαση έγκρισης
των πρακτικών δεν κοινοποιείται στους προσφέροντες
και ενσωματώνεται στην απόφαση κατακύρωσης.
Σε κάθε περίπτωση, όταν εξ αρχής έχει υποβληθεί μία
προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετο-
χής, Τεχνικής Προσφοράς και Οικονομικής Προσφοράς,
επικυρώνονται με την απόφαση κατακύρωσης του άρθρου 105 του ν. 4412/2016, που εκδίδεται μετά το πέρας
και του τελευταίου σταδίου της διαδικασίας.
Η απόφαση κατακύρωσης, με συνημμένα όλα τα Πρακτικά καθώς και τις αποφάσεις έγκρισης των πρακτικών
από την Επιτροπή Ερευνών, κοινοποιείται μέσω της λειτουργίας της Επικοινωνίας του Συστήματος ΕΣΗΔΗΣ
σε όλους τους υποψηφίους, εκτός από τους οριστικά
αποκλεισθέντες.
Κατά της ανωτέρω απόφασης χωρεί προδικαστική
προσφυγή ενώπιον της ΕΑΔΗΣΥ σύμφωνα με τις κείμενες διατάξεις (άρθρα 360 επ. ν. 4412/2016).
4.7.2. Ανοιχτοί ηλεκτρονικοί διαγωνισμοί που έχουν
ως κριτήριο κατακύρωσης την πλέον συμφέρουσα από
οικονομική άποψη προσφορά βάσει βέλτιστης σχέσης
ποιότητας - τιμής
Στους ανοιχτούς ηλεκτρονικούς διαγωνισμούς που
έχουν ως κριτήριο κατακύρωσης την πλέον συμφέρουσα από οικονομική άποψη προσφορά βάσει βέλτιστης
σχέσης ποιότητας - τιμής, η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής,
σύμφωνα με την παρ. 1 του άρθρου 72 του ν. 4412/2016.
Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την
καταληκτική ημερομηνία υποβολής προσφορών, είτε
του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή
Διαγωνισμού συντάσσει πρακτικό στο οποίο εισηγείται
την απόρριψη της προσφοράς ως απαράδεκτης.
Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό.
Η απόφαση απόρριψης της προσφοράς του παρόντος
εδαφίου εκδίδεται πριν από την έκδοση οποιασδήποτε
άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και
κοινοποιείται σε όλους τους προσφέροντες με επιμέλεια
αυτής μέσω της λειτουργικότητας της «Επικοινωνίας»
του ηλεκτρονικού διαγωνισμού στο ΕΣΗΔΗΣ.
Κατά της εν λόγω απόφασης χωρεί προδικαστική προσφυγή, σύμφωνα με τις κείμενες διατάξεις.
Η αναθέτουσα αρχή επικοινωνεί παράλληλα με τους
φορείς που φέρονται να έχουν εκδώσει τις εγγυητικές
επιστολές, προκειμένου να διαπιστώσει την εγκυρότητά
τους, β) Στη συνέχεια η Επιτροπή Διαγωνισμού προβαίνει
αρχικά στον έλεγχο των δικαιολογητικών συμμετοχής και
εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα
δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς
προβλεπόμενα στον ν. 4412/2016 και τους όρους της
διακήρυξης. Η διαδικασία αξιολόγησης ολοκληρώνεται
με την καταχώριση σε πρακτικό των προσφερόντων, των
αποτελεσμάτων του ελέγχου και της αξιολόγησης των
δικαιολογητικών συμμετοχής, των αποτελεσμάτων της
αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση
τα κριτήρια αξιολόγησης που τίθενται κάθε φορά στη
σχετική διακήρυξη.
Τα αποτελέσματα των εν λόγω σταδίων («Δικαιολογητικά Συμμετοχής» και «Τεχνική Προσφορά» επικυρώ-
νονται με απόφαση της Επιτροπής Ερευνών, η οποία
κοινοποιείται στους προσφέροντες, εκτός από όσους
αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας
της «Επικοινωνίας» του ΕΣΗΔΗΣ. Μετά από την έκδοση
και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων
στη διαδικασία και των στοιχείων που υποβλήθηκαν από
αυτούς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Κατά της εν λόγω απόφασης χωρεί προδικαστική προσφυγή, σύμφωνα με τις κείμενες διατάξεις.
γ) Μετά την ολοκλήρωση της αξιολόγησης, σύμφωνα
με τα ανωτέρω, αποσφραγίζονται, κατά την ορισθείσα
ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν
απορριφθεί σύμφωνα με τα ανωτέρω και
δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν
και συντάσσει πρακτικό στο οποίο καταχωρούνται οι
προσφορές κατά σειρά κατάταξης, με βάση τη συνολική
βαθμολογία τους, καθώς και η αιτιολογημένη εισήγησή
της για την αποδοχή ή απόρριψή τους και την ανάδειξη
του προσωρινού αναδόχου.
Εάν οι προσφορές φαίνονται ασυνήθιστα χαμηλές σε
σχέση με το αντικείμενο της σύμβασης, εφαρμόζονται
τα άρθρα 88 και 89 του ν. 4412/2016.
Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ
δύο ή περισσοτέρων προσφερόντων, η ανάθεση γίνεται
στην προσφορά με τη μεγαλύτερη βαθμολογία τεχνικής
προσφοράς.
Αν οι ισοδύναμες προσφορές έχουν την ίδια βαθμολογία τεχνικής προσφοράς η αναθέτουσα αρχή επιλέγει τον
ανάδοχο με κλήρωση μεταξύ των οικονομικών φορέων
που υπέβαλαν τις ισοδύναμες προσφορές. Η κλήρωση
γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.
Στη συνέχεια, εφόσον το αποφαινόμενο όργανο της
αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα
αποτελέσματα του εν λόγω σταδίου και η αναθέτουσα
αρχή προσκαλεί εγγράφως, μέσω της λειτουργικότητας
της «Επικοινωνίας» του ηλεκτρονικού διαγωνισμού στο
ΕΣΗΔΗΣ, τον πρώτο σε κατάταξη προσφέροντα, στον
οποίον πρόκειται να γίνει η κατακύρωση («προσωρινός
ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 του
ν. 4412/2016, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης
προσφορών δεν κοινοποιείται στους προσφέροντες και
ενσωματώνεται στην απόφαση κατακύρωσης.
Σε κάθε περίπτωση, όταν εξ αρχής έχει υποβληθεί μία
προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετο-
χής, Τεχνικής Προσφοράς και Οικονομικής Προσφοράς,
επικυρώνονται με την απόφαση κατακύρωσης του άρθρου 105 του ν. 4412/2016, που εκδίδεται μετά το πέρας
και του τελευταίου σταδίου της διαδικασίας.
Κατά της ανωτέρω απόφασης χωρεί προδικαστική
προσφυγή ενώπιον της ΕΑΔΗΣΥ σύμφωνα με τις κείμενες διατάξεις (άρθρα 360 του ν. 4412/2016).
4.8. Κατακύρωση - σύναψη σύμβασης
Τα αποτελέσματα του ελέγχου των δικαιολογητικών
κατακύρωσης και της εισήγησης της Επιτροπής του Διαγωνισμού επικυρώνονται με την απόφαση κατακύρω-
σης, στην οποία ενσωματώνεται η απόφαση έγκρισης
του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολό-
γησης των οικονομικών προσφορών τους.
Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς
φορείς που έλαβαν μέρος στη διαδικασία ανάθεσης,
εκτός από όσους αποκλείστηκαν οριστικά, ιδίως δυνάμει
της παρ. 1 του άρθρου 72 του ν. 4412/2016, την απόφαση
κατακύρωσης, στην οποία αναφέρονται υποχρεωτικά οι
προθεσμίες για την αναστολή της σύναψης σύμβασης,
σύμφωνα με τα άρθρα 360 έως 372 του ν. 4412/2016,
μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και,
επιπλέον, αναρτά τα δικαιολογητικά του προσωρινού
αναδόχου στα «Συνημμένα Ηλεκτρονικού Διαγωνισμού».
Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των
οικονομικών προσφορών που αποσφραγίστηκαν, της
κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέ-
τουσας αρχής. Κατά της απόφασης κατακύρωσης χωρεί
προδικαστική προσφυγή ενώπιον της ΕΑΔΗΣΥ, σύμφωνα
με τις διατάξεις του άρθρου 360 του ν. 4412/2016. Δεν
επιτρέπεται η άσκηση άλλης διοικητικής προσφυγής
κατά της ανωτέρω απόφασης.
Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:
α) κοινοποιηθεί η απόφαση κατακύρωσης σε όλους
τους οικονομικούς φορείς που δεν έχουν αποκλειστεί
οριστικά,
β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει
άπρακτη η προθεσμία άσκησης αίτησης αναστολής κατά
της απόφασης της ΕΑΔΗΣΥ και σε περίπτωση άσκησης
αίτησης αναστολής κατά της απόφασης της ΕΑΔΗΣΥ,
εκδοθεί απόφαση επί της αίτησης, με την επιφύλαξη της
χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της παρ. 4 του άρθρου 372
του ν. 4412/2016,
γ) ολοκληρωθεί επιτυχώς ο προσυμβατικός έλεγχος
από το Ελεγκτικό Συνέδριο, σύμφωνα με τα άρθρα 324
έως 327 του ν. 4700/2020, εφόσον απαιτείται και
δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση,
υπεύθυνη δήλωση, που υπογράφεται σύμφωνα με όσα
ορίζονται στο άρθρο 79Α του ν. 4412/2016, στην οποία
δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του άρθρου 104 του
ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής
κατά της απόφασης κατακύρωσης. Η υπεύθυνη δήλωση
ελέγχεται από την αναθέτουσα αρχή και μνημονεύεται
στο συμφωνητικό.
Εφόσον δηλωθούν οψιγενείς μεταβολές, η δήλωση
ελέγχεται από την Επιτροπή Διαγωνισμού, η οποία εισηγείται προς το αρμόδιο αποφασιστικό όργανο.
Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο,
μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του
προθεσμία δεκαπέντε (15) ημερών από την κοινοποίηση
της σχετικής ειδικής πρόσκλησης. Η σύμβαση θεωρείται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
συναφθείσα με την κοινοποίηση της πρόσκλησης του
προηγούμενου εδαφίου στον ανάδοχο.
Στην περίπτωση που ο ανάδοχος δεν προσέλθει να
υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων
ανωτέρας βίας, ισχύουν οι κείμενες διατάξεις.
4.9. Προδικαστικές Προσφυγές.
Προδικαστικές Προσφυγές ασκούνται στο πλαίσιο διενέργειας ανοιχτών (ηλεκτρονικών) διαγωνισμών ενώπι-
ον της ΕΑΔΗΣΥ, σύμφωνα με τις κείμενες διατάξεις 360,
ν. 4412/2016.
4.10. Χρόνος παράδοσης
1. Ο Ανάδοχος υποχρεούται να παραδίδει τα υπό προμήθεια είδη ή να παρέχει τις απαιτούμενες υπηρεσίες,
μέσα στα χρονικά όρια και με τον τρόπο που ορίζει η
σύμβαση. Ο συμβατικός χρόνος παράδοσης μπορεί να
παρατείνεται υπό τις ακόλουθες σωρευτικές προϋποθέσεις:
α) τηρούνται οι όροι της διάταξης του άρθρου 132
του ν. 4412/2016,
β) έχει εκδοθεί αιτιολογημένη απόφαση της Επιτροπής
Ερευνών, μετά από γνωμοδότηση του αρμοδίου συλλογικού οργάνου ή του Επιστημονικού Υπευθύνου, είτε με
πρωτοβουλία της αναθέτουσας αρχής και εφόσον συμφωνεί ο ανάδοχος, είτε ύστερα από σχετικό αίτημά του
το οποίο υποβάλλεται υποχρεωτικά πριν από τη λήξη
του συμβατικού χρόνου και
γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.
2. Στην περίπτωση παράτασης του συμβατικού χρόνου
παράδοσης, ο χρόνος παράτασης δεν συνυπολογίζεται
στο συμβατικό χρόνο παράδοσης.
3. Η απόφαση παράτασης εκδίδεται εντός εύλογου
χρονικού διαστήματος από την υποβολή του σχετικού αιτήματος του αναδόχου. Στην περίπτωση παράτασης του
συμβατικού χρόνου παράδοσης, επιβάλλονται οι κυρώσεις που προβλέπονται στο άρθρο 207 του ν. 4412/2016,
περί κυρώσεων για εκπρόθεσμή παράδοση προμήθειας.
4. Με αιτιολογημένη απόφαση της Επιτροπής Ερευνών, η οποία εκδίδεται ύστερα από γνωμοδότηση του
οργάνου της περ. β’ της παρ. 11 του άρθρου 221 του
ν. 4412/2016, ο συμβατικός χρόνος παράδοσης μπορεί να μετατίθεται. Μετάθεση επιτρέπεται μόνο όταν
συντρέχουν λόγοι ανωτέρας βίας ή άλλοι ιδιαιτέρως
σοβαροί λόγοι, που καθιστούν αντικειμενικώς αδύνατη την εμπρόθεσμη παράδοση των συμβατικών ειδών.
Στις περιπτώσεις μετάθεσης του συμβατικού χρόνου
παράδοσης δεν επιβάλλονται κυρώσεις.
5. Εάν λήξει ο συμβατικός χρόνος παράδοσης, χωρίς
να υποβληθεί εγκαίρως αίτημα παράτασης ή, εάν λήξει
ο παραταθείς, κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος.
4.11. Εκτέλεση της σύμβασης.
Μόλις η σχετική σύμβαση υπογραφεί (από την Αναθέτουσα Αρχή και τον Ανάδοχο) και αναρτηθεί στο ΚΗΜ-
ΔΗΣ, αυτή κοινοποιείται στον εκάστοτε Επιστημονικά
Υπεύθυνο, ο οποίος οφείλει να μεριμνήσει για την εκτέλεση της σύμβασης και την εκπλήρωση των σχετικών
συμβατικών όρων, όπως π.χ. το εμπρόθεσμο της παράδοσης των ειδών. Για κάθε ζήτημα που ανακύπτει κατά
την εκτέλεση της σύμβασης ο Επιστημονικά Υπεύθυνος
οφείλει να ενημερώσει την Αναθέτουσα Αρχή, προκειμένου αυτή έγκαιρα και εντός εύλογου διαστήματος να
προβεί σε όλες τις αναγκαίες διοικητικές ενέργειες επίλυσης του ζητήματος αυτού. Όταν ο ανάδοχος δεν εκτελεί
τις συμβατικές του υποχρεώσεις κηρύσσεται έκπτωτος.
4.12. Κρατήσεις υπέρ τρίτων στις συμβάσεις προμηθειών και υπηρεσιών
Τον Ανάδοχο βαρύνουν οι υπέρ τρίτων κρατήσεις, ως
και κάθε άλλη επιβάρυνση, σύμφωνα με την κείμενη
νομοθεσία, και ειδικότερα:
• Για την κάλυψη των λειτουργικών αναγκών της
Ε.Α.Α.ΔΗ.ΣΥ. στις συμβάσεις άνω των χιλίων (1.000)
ευρώ πλην Φ.Π.Α., επιβάλλεται κράτηση ύψους 0,1%, η
οποία υπολογίζεται επί της αξίας κάθε πληρωμής προ
φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης (παρ. 3 του
άρθρου 350 του ν. 4412/2016, όπως αντικαταστάθηκε
με το άρθρο 7 του ν. 4912/2022 (Α΄ 59).
• Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί
της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης, αξίας άνω των 30.000,00€.
Το ποσό αυτό παρακρατείται σε κάθε πληρωμή από την
αναθέτουσα αρχή στο όνομα και για λογαριασμό του
Υπουργείου Ψηφιακής Διακυβέρνησης. (παρ. 6 του άρθρου 36 του ν. 4412/2016 (Α΄ 147), όπως τροποποιήθηκε
με το άρθρο 4 του ν. 4782/2021 (Α΄ 36). Η εν λόγω κράτηση θα αρχίσει να εφαρμόζεται κατόπιν της έκδοσης
της σχετικής κοινής υπουργικής απόφασης (άρθρο 25
του ν. 5039/2023, Α΄ 83).
Οι ως άνω κρατήσεις υπάγονται σε χαρτόσημο 3% και
Ο.Γ.Α. χαρτοσήμου που υπολογίζεται με ποσοστό 20%
επί του χαρτοσήμου. Το ποσό αυτό καταβάλλεται στο
Δημόσιο σύμφωνα με τις ισχύουσες διατάξεις περί χαρτοσήμου. (άρθρο 7 της υπ’ αρ. 5143/5.12.2014, Β΄ 3335
υπουργικής απόφασης, όπως έχει τροποποιηθεί και
ισχύει).
• Επίσης, σύμφωνα με τις διατάξεις της παρ. 1 του
άρθρου 24 του ν. 2198/1994, (Α΄ 43), θα παρακρατηθεί
φόρος εισοδήματος στο καθαρό ποσό συναλλαγής του
εκάστοτε τιμολογίου (το ποσοστό του φόρου ορίζεται σε
4% για τιμολόγια πώλησης αγαθών και 8% για τιμολόγια
παροχής υπηρεσιών).
• Κάθε άλλη νόμιμη κράτηση που τυχόν θεσμοθετηθεί
κατά τη διάρκειας της υπογραφείσας σύμβασης με τον
ανάδοχο.
4.13. Παραλαβή αντικειμένου της σύμβασης
Σύμφωνα με τα οριζόμενα στο άρθρο 221 του
ν. 4412/2016, όπως εκάστοτε ισχύει, για την παραλαβή
του αντικειμένου της σύμβασης, συγκροτείται τριμελής
επιτροπή παραλαβής με απόφαση της Αναθέτουσας Αρχής (Ε.Λ.Κ.Ε.). Το όργανο αυτό (Επιτροπή παραλαβής)
εισηγείται για όλα τα θέματα παραλαβής του φυσικού
αντικειμένου της σύμβασης, προβαίνοντας σε μακροσκοπικούς, λειτουργικούς ή επιχειρησιακούς ελέγχους
του προς παραλαβή αντικειμένου της σύμβασης, εφόσον προβλέπεται από τη σύμβαση ή κρίνεται αναγκαίο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
συντάσσει τα σχετικά πρωτόκολλα, παρακολουθεί και
ελέγχει την προσήκουσα εκτέλεση όλων των όρων της
σύμβασης και την εκπλήρωση των υποχρεώσεων του
αναδόχου και εισηγείται τη λήψη των επιβεβλημένων
μέτρων λόγω μη τήρησης των ως άνω όρων.
Για δημόσιες συμβάσεις με εκτιμώμενη αξία ίση ή
μικρότερη του ποσού των 30.000,00€ πλέον Φ.Π.Α,. η
παρακολούθηση της δημόσιας σύμβασης και η παραλαβή των ειδών ή υπηρεσιών γίνεται με βεβαίωση του
Επιστημονικού Υπευθύνου.
4.14. Δημόσιες συμβάσεις με φορείς της αλλοδαπής
Σύμφωνα με το άρθρο 251 του ν. 4957/2022, κατά τη
διαδικασία σύναψης δημοσίων συμβάσεων με εκτιμώμενη αξία της σύμβασης ίση ή κατώτερη των τριάντα
χιλιάδων ευρώ (30.00,00€), για τις ανάγκες έργων / προγραμμάτων με οικονομικούς φορείς που εδρεύουν στην
αλλοδαπή και εξόφλησης των δαπανών, οι φορείς της
αλλοδαπής εξαιρούνται από την υποχρέωση προσκόμισης φορολογικής ενημερότητας, ασφαλιστικής ενημε-
ρότητας και αποσπάσματος ποινικού μητρώου.
4.15. Συμμετοχή σε συνέδρια / Δημοσιεύσεις
Σύμφωνα με το άρθρο 252 του ν. 4957/2022 για την
εκτέλεση δαπανών που διενεργούνται στο πλαίσιο έργων / προγραμμάτων και αφορούν:
- στο κόστος εγγραφής και συμμετοχής σε επιστημονικά συνέδρια και ημερίδες, - στη δημοσίευση επιστη-
μονικών άρθρων, εργασιών, επιστημονικών μελετών και
βιβλίων από οικονομικούς φορείς που έχουν την έδρα
τους στην ημεδαπή ή αλλοδαπή, δεν εφαρμόζονται οι
διατάξεις περί δημοσίων συμβάσεων του ν. 4412/2016.
Η εξόφληση των δαπανών πραγματοποιείται μέσω
εξόφλησης του νόμιμου φορολογικού παραστατικού,
κατόπιν υποβολής αιτήματος πληρωμής του Επιστημονικού Υπευθύνου.
Τα παραστατικά δύνανται να εκδίδονται είτε στα στοιχεία του Ειδικού Λογαριασμού Κονδυλίων Έρευνας του
ΔΙΠΑΕ, είτε στα στοιχεία του συμμετέχοντος στο συνέδριο ή του συγγραφέα της δημοσίευσης.
Το παρόν εφαρμόζεται και για την εκτέλεση δαπανών
που αφορούν σε συνδρομές σε βάσεις δεδομένων, σε
επαγγελματικές, επιστημονικές και λοιπές οργανώσεις
και στην κατοχύρωση δικαιωμάτων διανοητικής ιδιοκτησίας.
4.16. Μισθώσεις Ακινήτων
Σύμφωνα με την παρ. 6 του άρθρο 250 του ν. 4957/2022
αναφορικά με τις μισθώσεις ακινήτων, οι μισθώσεις
ακινήτων ή μεταφορικών μέσων και εργαστηριακού
ή συμβατικού εξοπλισμού που είναι αναγκαίες για την
εκτέλεση έργων / προγραμμάτων του Ε.Λ.Κ.Ε. πραγματοποιούνται με τον ακόλουθο τρόπο:
α) Μισθώσεις που για καθεμία το συνολικό ετήσιο μίσθωμα δεν υπερβαίνει το ποσό των τριάντα χιλιάδων
(30.000,00) ευρώ γίνονται απευθείας χωρίς διαγωνισμό
ή λήψη προσφορών, ύστερα από εκτίμηση των τιμών
που προσφέρει η αγορά και
β) Μισθώσεις που για καθεμία το συνολικό ετήσιο
μίσθωμα υπερβαίνει το ποσό των τριάντα χιλιάδων
(30.000,00) ευρώ γίνονται με τις διαδικασίες που προβλέπονται στο π.δ. 715/1979, ήτοι διαγωνιστική διαδικασία.
4.17. Διαδικασία προμηθειών αγαθών ή υπηρεσιών με
τη διαδικασία της απευθείας ανάθεσης
Το ανώτατο ποσό της διαδικασίας της απευθείας ανάθεσης για προμήθεια αγαθών ή υπηρεσιών, ανά κατηγο-
ρία δαπάνης, ανέρχεται στις 30.000 € πλέον ΦΠΑ.
 Κατηγορίας δαπάνης ενός έργου έως 2500 € πλέον
του αναλογούντος ΦΠΑ
Για κατηγορίας δαπάνης ενός έργου έως 2500 € πλέον
του αναλογούντος ΦΠΑ, είτε σε επίπεδο ετήσιου προϋπολογισμού για έργα χωρίς συγκεκριμένη διάρκεια ή
χωρίς ειδική απαίτηση από το χρηματοδοτικό τους πλαίσιο είτε σε επίπεδο συνολικού προϋπολογισμού για έργα
ΕΣΠΑ, Interreg, Horizon ή όπου υπάρχει ειδική απαίτηση
από το χρηματοδοτικό τους πλαίσιο, τότε η διαδικασία
προμήθειας αγαθών/υπηρεσιών είναι η εξής:
Δεν απαιτείται έκδοση απόφασης απευθείας ανάθεσης. Ο Επιστημονικά Υπεύθυνος του έργου προχωράει
στη διενέργεια προμήθειας αγαθών ή υπηρεσίας και με
την, επί πιστώσει στα φορολογικά στοιχεία του Ε.Λ.Κ.Ε.,
τιμολόγηση και παραλαβή των αγαθών ή υπηρεσιών θα
πρέπει άμεσα (σύμφωνα με τον ν. 4270/2014) να υποβάλλει στη Μ.Ο.Δ.Υ. του Ε.Λ.Κ.Ε. εντολή πληρωμής με
συνημμένο το παραστατικό και την τεκμηρίωση σκοπιμότητας της προμήθειας.
Στη συνέχεια, η Μ.Ο.Δ.Υ. του Ε.Λ.Κ.Ε. διενεργεί τους
απαραίτητους ελέγχους στον προϋπολογισμό του έργου
και στην επιλεξιμότητα της διενεργηθείσας δαπάνης και
εφόσον πληρούνται οι προϋποθέσεις για την εξόφληση
του τιμολογίου προχωράει στην εκκαθάριση της προμήθειας.
Σε περίπτωση που υπάρχει υπέρβαση του ποσού των
2500 € (καθαρή αξία) στην κατηγορία δαπάνης του προϋπολογισμού ή σε περίπτωση που η προμήθεια δεν είναι
επιλέξιμη, το εκδοθέν τιμολόγιο στα φορολογικά στοιχεία του ΕΛΚΕ επιστρέφεται στον Επιστημονικά Υπεύ-
θυνο και ζητείται η προσκόμιση πιστωτικού τιμολογίου.
Διευκρινίζεται πως με αυτήν τη διαδικασία ο Επιστημονικά Υπεύθυνος φέρει την ευθύνη για να ελέγξει τον
προϋπολογισμό της κατηγορίας δαπάνης και την επιλεξιμότητα της προμήθειας πριν τη διενέργειά της.
Ο Ε.Λ.Κ.Ε. δεν φέρει ευθύνη για περιπτώσεις που δεν
μπορεί να εξοφληθεί το τιμολόγιο λόγω υπέρβασης του
ορίου των 2.500 ευρώ (καθαρή αξία) στην κατηγορία
δαπάνης του προϋπολογισμού ή λόγω μη επιλεξιμότητας
της προμήθειας.
 Κατηγορία δαπάνης ενός έργου από 2.500,01 € έως
30.000€ πλέον του αναλογούντος Φ.Π.Α.
Για την κατηγορία δαπάνης ενός έργου από 2.500,01 €
έως 30.000 € πλέον του αναλογούντος Φ.Π.Α., είτε σε
επίπεδο ετήσιου προϋπολογισμού για έργα χωρίς συγκεκριμένη διάρκεια ή χωρίς ειδική απαίτηση από το
χρηματοδοτικό τους πλαίσιο ή σε επίπεδο συνολικού
προϋπολογισμού για έργα ΕΣΠΑ, Interreg, Horizon ή
όπου υπάρχει ειδική απαίτηση από το χρηματοδοτικό
τους πλαίσιο, τότε η διαδικασία προμήθειας αγαθών /
υπηρεσιών είναι η εξής:
Οι προμήθειες αγαθών ή υπηρεσιών θα πραγματοποιούνται και πάλι με απευθείας ανάθεση κατόπιν έκδοσης
απόφασης της Επιτροπής Ερευνών και Διαχείρισης του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Ε.Λ.Κ.Ε. Ωστόσο για να εκδοθεί και να αναρτηθεί η απόφαση στη Διαύγεια και στο ΚΗΜΔΗΣ καθίσταται υπο-
χρεωτική η ανάρτηση πρόσκλησης στο ΚΗΜΔΗΣ για
πέντε (5) ημέρες.
Ο Επιστημονικά Υπεύθυνος του έργου καταρτίζει πρόσκληση, η οποία θα πρέπει να απευθύνεται τουλάχιστον
σε δύο (2) οικονομικούς φορείς για υποβολή προσφορών και να αναρτάται υποχρεωτικά για 5 ημέρες στο
ΚΗΜΔΗΣ πριν την έκδοση της απόφασης απευθείας
ανάθεσης.
Η διαδικασία πραγματοποιείται ηλεκτρονικά μέσω του
Ο.Π.Σ. και συγκεκριμένα:
1. Ο Επιστημονικά Υπεύθυνος του έργου, υποβάλει
ηλεκτρονικό αίτημα στην ειδική φόρμα του Ο.Π.Σ. για την
πρόσκληση υποβολής προσφοράς από συγκεκριμένους
οικονομικούς φορείς (τουλάχιστον δύο) τους οποίους θα
επιλέξει και θα δηλώσει στο αίτημα του.
2. Η πρόσκληση απευθύνεται μόνο στους οικονομικούς φορείς που έχει δηλώσει ο ΕΥ του έργου, αναρτάται
στο ΚΗΜΔΗΣ από τη Μ.Ο.Δ.Υ. για 5 ημέρες και αποστέλλεται ηλεκτρονικά στον Επιστημονικά Υπεύθυνο.
3. Ο Επιστημονικά Υπεύθυνος συγκεντρώνει τις προσφορές, σύμφωνα με τους όρους που αναγράφει η πρό-
σκληση.
4. Μετά την παρέλευση 5 ημερών από τη δημοσίευση
της πρόσκλησης στο ΚΗΜΔΗΣ, πραγματοποιείται η υποβολή του αιτήματος απευθείας ανάθεσης, μέσω Ο.Π.Σ.
Στο αίτημα πρέπει να επισυνάπτονται οι προσφορές των
οικονομικών φορέων μαζί με την ηλεκτρονική αλληλογραφία που έχει σταλεί στον Επιστημονικά Υπεύθυνο, η
τεκμηρίωση για τη σκοπιμότητα της δαπάνης, συγκριτικός πίνακας προσφορών καθώς και η προσκόμιση δι-
καιολογητικών του μειοδότη και ειδικότερα:
• απόσπασμα ποινικού μητρώου τελευταίου τριμήνου
ή υπεύθυνη δήλωση μέσω της σελίδας gov.gr ή πρωτότυπη με θεωρημένο το γνήσιο της υπογραφής για την
απόδειξη μη συνδρομής λόγων αποκλεισμού σύμφωνα
με τη νομοθεσία,
• πιστοποιητικό ασφαλιστικής και φορολογικής ενημερότητας και
• καταστατικό της εταιρίας και ΓΕΜΗ ισχύουσας εκπροσώπησης ή βεβαίωση έναρξης εργασιών για ατομικές
επιχειρήσεις.
Διευκρινίζεται ότι σύμφωνα με το άρθρο  53 του
ν. 4782/2021 δεν λαμβάνονται υπόψη προσφορές οικονομικών φορέων που δεν προσκλήθηκαν (μέσω του
ΚΗΜΔΗΣ) να υποβάλλουν προσφορά.
Επισημαίνεται ότι σε κάθε περίπτωση η ημερομηνία
της προσφοράς πρέπει να είναι μεταγενέστερη της ημερομηνίας ανάρτησης της πρόσκλησης στο ΚΗΜΔΗΣ.
5. Στη συνέχεια, εκδίδεται η απόφαση απευθείας ανάθεσης της Επιτροπής Ερευνών του ΕΛΚΕ, η οποία αναρ-
τάται στη Διαύγεια και στο ΚΗΜΔΗΣ.
Η προμήθεια / παροχή υπηρεσίας και η, επί πιστώσει
στα φορολογικά στοιχεία του ΕΛΚΕ, τιμολόγηση των
αγαθών / υπηρεσιών πρέπει να είναι μεταγενέστερη της
ανάρτησης στη Διαύγεια και στο ΚΗΜΔΗΣ.
Υπενθυμίζεται ότι για αναθέσεις δημοσίων συμβάσεων
άνω των 10.000,00 € είναι απαραίτητη η σύναψη έγγραφης σύμβασης με τον οικονομικό φορέα, σύμφωνα με
τους όρους της πρόσκλησης που έχει εκδοθεί, και ως εκ
τούτου απαιτείται προηγούμενη απόφασης της Επιτροπής Ερευνών και Διαχείρισης του Ε.Λ.Κ.Ε.
4.18 Δημόσιες συμβάσεις με φορείς της αλλοδαπής
Κατά τη διαδικασία σύναψης δημοσίων συμβάσεων με
εκτιμώμενη αξία ίση ή μικρότερη του ποσού της παρ. 1
του άρθρου 118 του ν. 4412/2016 για τις ανάγκες έργων /
προγραμμάτων με οικονομικούς φορείς που εδρεύουν
στην αλλοδαπή και εξόφλησης των δαπανών, οι φορείς
της αλλοδαπής εξαιρούνται από την υποχρέωση προσκόμισης φορολογικής ενημερότητας, ασφαλιστικής
ενημερότητας και αποσπάσματος ποινικού μητρώου.
Παράρτημα 5
Οδηγός Σύναψης Συμβάσεων Ανάθεσης Έργου
και Συμβάσεων Εργασίας Ιδιωτικού Δικαίου
Ορισμένου Χρόνου πρόσθετου προσωπικού
Ι. Προοίμιο
Η εξασφάλιση της αντικειμενικότητας και διαφάνειας
και της τήρησης του ίσου μέτρου κρίσης στην επιλογή
συνεργατών στην έρευνα, καθώς και κάθε άλλης κατηγορίας συνεργατών, που συμβάλλουν στην εκτέλεση
των έργων που υλοποιούνται στο πλαίσιο των σκοπών
του Ειδικού Λογαριασμού Κονδυλίων Έρευνας, αποτελεί
πρωταρχική μέριμνα του Διεθνούς Πανεπιστημίου της
Ελλάδος.
Η Επιτροπή Ερευνών, υιοθετώντας και εφαρμόζοντας
πλήρως την ισχύουσα νομοθεσία, που διέπει τις διαδικασίες επιλογής προσωπικού, αποτυπώνει στον παρόντα
Οδηγό τους κανόνες σύναψης Συμβάσεων Εργασίας
Ορισμένου Χρόνου και Συμβάσεων Έργου στις διάφορες κατηγορίες έργων, τα οποία διαχειρίζεται ο ΕΛΚΕ /
Δι.Πα.Ε., ούτως ώστε να εξασφαλίζεται η τήρηση της διαφάνειας, της αντικειμενικότητας, της ίσης μεταχείρισης
και της αξιοκρατίας.
ΙΙ. Βασικές Αρχές για την απασχόληση πρόσθετου προσωπικού
Οι κάτωθι βασικές αρχές εφαρμόζονται ανεξάρτητα
από τη φύση της απασχόλησης για την επιλογή πρόσθετου ερευνητικού, εκπαιδευτικού, επιστημονικού, εργα-
στηριακού, διοικητικού, τεχνικού και λοιπού προσωπικού
[περ΄. η) της παρ. 1 του άρθρου 243 του ν. 4957/2022]:
1. Η επιλογή προσωπικού γίνεται με τη διαδικασία της
δημοσίευσης Πρόσκλησης Εκδήλωσης Ενδιαφέροντος ή
ύστερα από τεκμηριωμένη εισήγηση του Επιστημονικά
Υπευθύνου (Ε.Υ.).
2. Η επιλογή πρόσθετου ερευνητικού, εκπαιδευτικού,
επιστημονικού, εργαστηριακού, διοικητικού, τεχνικού
και λοιπού προσωπικού, κατά περ΄. η) της παρ. 1 του
άρθρου 243 του ν. 4957/2022 διεξάγεται σύμφωνα με
την παρ. 4 του ίδιου άρθρου ως ακολούθως:
α) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και απόφαση του
αρμόδιου ανά περίπτωση οργάνου περί ανάθεσης διδακτικού / εκπαιδευτικού έργου, εγκρίνεται, χωρίς άλλη
διαδικασία, η απασχόληση πρόσθετου προσωπικού που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
διεξάγει διδακτικό και εν γένει εκπαιδευτικό έργο στο
πλαίσιο ξενόγλωσσων προγραμμάτων σπουδών πρώτου κύκλου, μεταπτυχιακών προγραμμάτων σπουδών,
επιμορφωτικών και εκπαιδευτικών προγραμμάτων του
Κέντρου Επιμόρφωσης και Διά Βίου Μάθησης (Κ.Ε.ΔΙ.
ΒΙ.Μ.) και θερινών ή χειμερινών σχολείων.
β) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται, χωρίς
άλλη διαδικασία, η απασχόληση πρόσθετου προσωπικού
που διεξάγει ερευνητικό, επιστημονικό, εργαστηριακό ή
κλινικό έργο, εφόσον η συμμετοχή του έχει αξιολογηθεί
ή προταθεί από τον φορέα χρηματοδότησης ή κρίνεται
ως αναγκαία για την ορθή εκτέλεση του έργου από τον
Επιστημονικό Υπεύθυνο. Κατά τη διαδικασία επιλογής
αξιολογούνται τα τυπικά και ουσιαστικά προσόντα του
προσωπικού που προτείνεται να απασχοληθεί σε έργα /
προγράμματα ανάλογα με την εργασία ή το έργο που
του ανατίθεται ανά περίπτωση.
γ) Με δημόσια πρόσκληση εκδήλωσης ενδιαφέροντος
που επισπεύδεται με επιμέλεια της Μ.Ο.Δ.Υ. του Ε.Λ.Κ.Ε./
ΔΙ.ΠΑ.Ε., σύμφωνα με τη διαδικασία που περιγράφεται
στο άρθρο 244 του ν. 4957/2022, για το πρόσθετο προσωπικό, εφόσον δεν εφαρμόζονται οι ανωτέρω περ. α)
και β).
Κατά τη διαδικασία επιλογής αξιολογούνται τα τυπικά
και ουσιαστικά προσόντα των υποψηφίων, κατ’ αναλογία
του προσοντολογίου του δημοσίου τομέα, ανάλογα με
την εργασία ή το έργο που πρόκειται να τους ανατεθεί
ανά περίπτωση.
δ) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται, χωρίς
άλλη διαδικασία, η ευκαιριακή απασχόληση προσωπικού, που αμείβεται με παραστατικό παρεχόμενων υπη-
ρεσιών, εφόσον η απασχόλησή του κρίνεται αναγκαία για
την ομαλή εκτέλεση του έργου και η συνολική διάρκεια
της απασχόλησής του δεν υπερβαίνει τους έξι (6) μήνες1.
3. Η διατύπωση των Προσκλήσεων Εκδήλωσης Ενδιαφέροντος για την επιλογή συνεργατών των έργων
γίνεται με τρόπο ώστε να αποκλείεται η στόχευση σε
εξατομικευμένες περιπτώσεις. Η διαδικασία πρόσκλησης
και επιλογής, όταν απαιτείται κατά τα οριζόμενα στην
περ. γ) της παρ. 2, πραγματοποιείται σύμφωνα με την
αρχή της διαφάνειας.
4. Δεν επιτρέπεται τα μέλη της Επιτροπής Ερευνών και
τα μέλη της Επιτροπής Αξιολόγησης Προτάσεων (τακτικά
και αναπληρωματικά) να έχουν σχέσεις συγγένειας έως
γ’ βαθμού, εξ’ αίματος ή εξ αγχιστείας, με οποιοδήποτε
υποψήφιο. Σε περίπτωση που στο πρόσωπο οποιουδήποτε μέλους της Επιτροπής Ερευνών ή/και της Επιτρο-
πής Αξιολόγησης Προτάσεων συντρέχει το κώλυμα του
προηγούμενου εδαφίου, το συγκεκριμένο μέλος οφείλει
στο πλαίσιο του άρθρου 7 του Κώδικα Διοικητικής Διαδικασίας να δηλώνει αυτοεξαίρεση και σε κάθε περίπτωση
να εξαιρεθεί από τη συμμετοχή στη λήψη απόφασης ή
την υποβολή εισήγησης που αφορά υποψήφιο με τον
ανωτέρω αναφερόμενο βαθμό συγγένειας. Η συνδρομή
1 Η περ. δ΄ προστέθηκε με την παρ. 6 το άρθρο 30 του
ν. 5029/2023 (Α΄ 55) στην παρ. 4 του άρθρου 243 του ν. 4957/2022.
λόγου εξαίρεσης γνωστοποιείται εγγράφως προς τα λοιπά μέλη της Επιτροπής και ζητείται η αντικατάστασή του.
5. Μέλη της ομάδας έργου που απασχολούνται ως
πρόσθετο προσωπικό, απασχολούνται δυνάμει σύμβασης εργασίας ορισμένου χρόνου ή σύμβασης έργου. Οι
εν λόγω συμβάσεις συνάπτονται στο πλαίσιο εκτέλεσης
συγκεκριμένου έργου / προγράμματος, συνδέονται με
το αποτέλεσμα που παράγεται από το έργο και δύνανται
να ανανεώνονται ή να παρατείνονται με αποφάσεις του
Προέδρου της Επιτροπής Ερευνών, κατόπιν εισήγησης
του Επιστημονικού Υπευθύνου, χωρίς περιορισμό, μέχρι
την ημερομηνία λήξης του έργου / προγράμματος, υπό
την προϋπόθεση ότι είναι εντός των εγκεκριμένων ορίων
του προϋπολογισμού του εν λόγω έργου ή προγράμματος. Συμβάσεις που έχουν συναφθεί για τις ανάγκες έρ-
γου / προγράμματος, το οποίο δεν έχει σαφή ημερομηνία
λήξης, δύναται να ανανεώνονται ή να παρατείνονται για
χρονικό διάστημα που δεν υπερβαίνει συνολικά τα πέντε
(5) έτη, υπό την προϋπόθεση ότι είναι εντός των εγκεκριμένων ορίων του προϋπολογισμού του.
Αποκλείεται σε κάθε περίπτωση η αναγνώριση των
ανωτέρω συμβάσεων ως συμβάσεων αορίστου χρόνου. Σε περίπτωση πρόσληψης πρόσθετου προσωπικού
της περ. η) της παρ. 1 κατόπιν δημόσιας πρόσκλησης
σύμφωνα με το άρθρο 244 του ν. 4957/2022, το οποίο
έχει απασχοληθεί στο ίδιο ή άλλο έργο/πρόγραμμα του
Ε.Λ.Κ.Ε., για τον υπολογισμό του ανώτατου ορίου απασχόλησης των πέντε (5) ετών, λαμβάνεται υπόψη μόνο
η απασχόληση που διανύεται μετά τη νέα πρόσληψη
του προσωπικού2.
6. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται η
απασχόληση ως μελών της ομάδας έργου σε έργα / προγράμματα, φυσικών προσώπων που έχουν την ιδιότητα
δημοσίου υπαλλήλου σε φορείς της περ. α) της παρ. 1
του άρθρου 14 του ν. 4270/2014, δυνάμει συμβάσεων
έργου, χωρίς άλλη διαδικασία. Το εν λόγω προσωπικό
έχει την υποχρέωση ενημέρωσης του φορέα του δημόσιου τομέα που υπηρετεί για τη συμμετοχή του στο
έργο / πρόγραμμα και υποχρεούται να προσκομίσει στη
Μ.Ο.Δ.Υ. του Ε.Λ.Κ.Ε. άδεια άσκησης πρόσθετου έργου
επ’ αμοιβή, σύμφωνα με το άρθρο 31 του ν. 3528/2007,
με την επιφύλαξη του άρθρου 127 του ν. 4957/2022, το
αργότερο έως τον χρόνο εκκαθάρισης της αμοιβής του,
άλλως η σύμβαση λύεται. Το προσωπικό του παρόντος
αμείβεται με παραστατικό παρεχόμενων υπηρεσιών και
το ύψος των αποδοχών του δεν δύναται να υπερβαίνει το ανώτατο όριο αποδοχών ανά μήνα, σύμφωνα με
την κείμενη νομοθεσία. Για την απασχόληση δημοσίων
υπαλλήλων σε έργα / προγράμματα των Ε.Λ.Κ.Ε. των
Α.Ε.Ι. δεν καταβάλλονται ασφαλιστικές εισφορές υπέρ
του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.) για κύρια σύνταξη και υγειονομική πε-
ρίθαλψη, παροχές σε είδος και σε χρήμα, σύμφωνα με
το άρθρο 55 του ν. 4509/2017 (Α΄ 201).
Ειδικώς οι δημόσιοι υπάλληλοι που απασχολούνται σε
έργα του ΕΛΚΕ / ΔΙΠΑΕ για την παροχή διδακτικού και
2 Βλ. παρ. 5 του άρθρου 243 του ν. 4957/2022, όπως τροποποιήθηκε με την παρ. 7 του άρθρου 30 του ν. 5029/2023 (Α΄ 55).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ερευνητικού έργου σε προγράμματα πρώτου, δεύτερου
κύκλου σπουδών, ξενόγλωσσα προγράμματα σπουδών
και εκπαιδευτικά προγράμματα του ΚΕΔΙΒΙΜ του ΔΙΠΑΕ,
δεν εφαρμόζεται το άρθρο 31 του ν. 3528/2007 (Υπαλληλικός Κώδικας), όσον αφορά στη λήψη άδειας άσκησης
ιδιωτικού έργου με αμοιβή (ή άλλες αντίστοιχες διατάξεις), εφόσον το εν λόγω έργο εκτελείται εκτός του ωρα-
ρίου εργασίας των υπαλλήλων. Σε κάθε άλλη περίπτωση,
απαιτείται προηγούμενη άδεια άσκησης ιδιωτικού έργου
με αμοιβή.
Οι δημόσιοι υπάλληλοι διατηρούν την υποχρέωση έγγραφης ενημέρωσης της υπηρεσίας τους, αν αναλάβουν
σχετική δραστηριότητα, γνωστοποιώντας τα ακόλουθα
στοιχεία: α) το Α.Ε.Ι. ή τον ερευνητικό ή τεχνολογικό φορέα προς το οποίο θα παρασχεθεί το διδακτικό ή ερευ-
νητικό έργο, β) το ακριβές αντικείμενο, γ) τη χρονική
διάρκεια και δ) τις ημέρες και ώρες απασχόλησής τους
ανά εβδομάδα. Η παράλειψη ενημέρωσης της υπηρεσίας
εκ μέρους του υπαλλήλου συνιστά πειθαρχικό παράπτωμα, σύμφωνα με την περ. κε) της παρ. 1 του άρθρου 107
του ν. 3528/2007.
III. Διαδικασία πρόσκλησης εκδήλωσης ενδιαφέροντος
1. Ενέργειες για την πραγματοποίηση της πρόσκλησης
 Ο Ε.Υ. καταθέτει αίτηση προς την Επιτροπή Ερευνών
για την έγκριση διενέργειας πρόσκλησης εκδήλωσης
ενδιαφέροντος και για τον ορισμό από την Επιτροπή
Ερευνών της Επιτροπής Αξιολόγησης Υποψηφίων. Για
κάθε συγκεκριμένη Πρόσκληση, ο Ε.Υ. συμπληρώνει το
σχετικό προτυποποιημένο έντυπο αίτησης του ΕΛΚΕ /
Δι.Πα.Ε., στο οποίο περιγράφεται το ανατιθέμενο έργο
και ορίζονται τα κριτήρια επιλογής (τυπικά προσόντα και
συνεκτιμώμενα προσόντα) και τυχόν άλλοι ειδικοί όροι
της ανάθεσης. Τα κριτήρια επιλογής των υποψηφίων
αντιστοιχούν σε απαραίτητα ή/και πρόσθετα προσόντα ακαδημαϊκής, επαγγελματικής και επιστημονικής
αξιολόγησης, τα οποία εξασφαλίζουν την ορθή εκτέλεση
της προς ανάθεση εργασίας ή του προς ανάθεση έργου,
σύμφωνα με το αντικείμενο της προς πλήρωση θέσης.
Τα κριτήρια και η μοριοδότησή τους καθορίζονται από
την Επιτροπή Ερευνών, κατόπιν εισήγησης του Επιστημονικού Υπευθύνου. Ο Επιστημονικός Υπεύθυνος δύναται
να εισηγείται τη διεξαγωγή ατομικής συνέντευξης για
να κρίνει την καταλληλότητα των υποψηφίων για την
άσκηση των καθηκόντων της συγκεκριμένης θέσης. Αν
το αντικείμενο της προς ανάθεση εργασίας ή του έργου
απαιτεί τη διακρίβωση της καταλληλότητας των προσόντων των υποψηφίων ή της εμπειρίας τους για την άσκη-
ση συγκεκριμένων καθηκόντων, ο Επιστημονικός Υπεύθυνος δύναται να εισηγείται τη διεξαγωγή πρακτικής
δοκιμασίας ή εξέτασης ειδικών γνώσεων που σχετίζονται
με το αντικείμενο της θέσης και τον τρόπο εξέτασης γνώσεων, δεξιοτήτων και εργασιακής αποτελεσματικότητας,
καθώς και την εξεταστέα ύλη και τη βαθμολογική βάση
αυτών. Η αξιολόγηση των υποψηφίων αν πραγματοποιηθεί πρακτική δοκιμασία ή εξέταση ειδικών γνώσεων
αξιολογείται ως επιτυχής ή μη επιτυχής. Αν οι υποψήφιοι
δεν αξιολογηθούν επιτυχώς, κατατάσσονται στον πίνακα
αποκλεισθέντων. Η μοριοδότηση της συνέντευξης κάθε
υποψηφίου προκύπτει από τον μέσο όρο των βαθμών
των μελών της Επιτροπής Αξιολόγησης. Το περιεχόμενο
της συνέντευξης με τα κρίσιμα και ουσιαστικά σημεία της
αναφέρεται συνοπτικά στο πρακτικό της Επιτροπής και η
μοριοδότηση κάθε υποψηφίου αιτιολογείται συνοπτικά
από κάθε μέλος της επιτροπής.
 Η αίτηση του Ε.Υ. εισάγεται προς εξέταση σε συνεδρίαση της Επιτροπής Ερευνών, προκειμένου να αποφα-
σίσει για την έγκριση δημοσίευσης της συγκεκριμένης
Πρόσκλησης.
 Το Γραφείο Ανθρωπίνων Πόρων της ΜΟΔΥ του
ΕΛΚΕ/Δι.Πα.Ε., μετά την έγκριση της Επιτροπής Ερευνών, συντάσσει την Πρόσκληση και την αποστέλλει προς
υπογραφή στον Πρόεδρο της Επιτροπής Ερευνών.
 Μετά την υπογραφή της Πρόσκλησης από τον Πρόεδρο της Ε.Ε., η ΜΟΔΥ του ΕΛΚΕ / Δι.Πα.Ε. δημοσιεύει
την Πρόσκληση στην ιστοσελίδα του ΕΛΚΕ / ΔΙΠΑΕ, στο
πρόγραμμα «Διαύγεια» και όπου αλλού απαιτεί ad hoc η
Επιτροπή Ερευνών και ο Φορέας Χρηματοδότησης του
συγκεκριμένου έργου. Ως ελάχιστη προθεσμία για την
υποβολή των αιτήσεων ορίζονται οι δέκα (10) ημερολογιακές ημέρες από τη δημοσίευση της πρόσκλησης.
Μετά την λήξη της οριζόμενης από την Πρόσκληση
προθεσμίας, οι αιτήσεις παραδίδονται στην Επιτροπή
Αξιολόγησης.
 Η Επιτροπή Αξιολόγησης αξιολογεί τις υποψηφιότητες, σύμφωνα με τα οριζόμενα στην Πρόσκληση, και
υποβάλλει στην ΜΟΔΥ του ΕΛΚΕ / Δι.Πα.Ε το 1ο πρακτικό
(εξέταση τυπικών προσόντων) και το 2ο πρακτικό (αξιολόγηση ουσιαστικών προσόντων, διεξαγωγή συνέντευ-
ξης, βαθμολόγηση και κατάταξη υποψηφίων).
 Το Γραφείο Ανθρωπίνων Πόρων της ΜΟΔΥ, εντός
πέντε (5) εργάσιμων ημερών, προβαίνει σε έλεγχο του
πρακτικού μόνο ως προς τα τυπικά στοιχεία του (π.χ.
ορθή αναφορά πρωτοκόλλων ή αποφάσεων, άθροιση
μοριοδοτήσεων, συμπερίληψη όλων των απαιτούμενων
στοιχείων, υπογραφές κ.λπ.).
 Το πρακτικό/ά αξιολόγησης εισάγεται στην ημερήσια διάταξη της επόμενης συνεδρίασης της Επιτροπής
Ερευνών του ΕΛΚΕ / Δι.Πα.Ε., η οποία λαμβάνει υπόψη
τυχόν παρατηρήσεις του τυπικού ελέγχου της ΜΟΔΥ
και παράλληλα έχει τη διακριτική ευχέρεια να ζητήσει
ως προς τις επιστημονικές παραμέτρους την έγγραφη
γνώμη μέλους της που εκπροσωπεί το Τμήμα στο οποίο
ανήκει ο Ε.Υ. Η Επιτροπή Ερευνών, μέσω της συνεδρίασής της, με αιτιολογημένη απόφασή της εγκρίνει ή απορ-
ρίπτει το πρακτικό/ά αξιολόγησης, αναρτά τα οριστικά
αποτελέσματα στην ιστοσελίδα του ΕΛΚΕ / Δι.Πα.Ε. και
ενημερώνει τον Ε.Υ. για την πορεία της διαδικασίας και
την υποβολή ονομαστικών καταστάσεων για την έγκρισή τους στην συνεδρίαση της Επιτροπής Ερευνών. Η
Επιτροπή Ερευνών, στο πλαίσιο της συνεδρίασής της,
αποφασίζει για τη σύναψη ή μη εκάστης σύμβασης. Η
Ε.Ε. έχει το δικαίωμα να προβεί στη ματαίωση της διαδικασίας αξιολόγησης βάσει πρόσκλησης εκδήλωσης
ενδιαφέροντος σε οποιοδήποτε στάδιο της διαδικασίας
για λόγους που αφορούν τον ΕΛΚΕ / ΔΙΠΑΕ.
 Η ΜΟΔΥ του ΕΛΚΕ/Δι.Πα.Ε., σε συνέχεια της έγκρισης των ονομαστικών καταστάσεων, αναλαμβάνει την
κατάρτιση σύμβασης και την αποστολή προς υπογραφή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
της από τον αντισυμβαλλόμενο, τον Ε.Υ. και τον νόμιμο
εκπρόσωπό του ΕΛΚΕ / Δι.Πα.Ε..
2. Επιτροπές Αξιολόγησης Υποψηφίων
Οι Επιτροπές Αξιολόγησης, κατόπιν εισήγησης του Ε.Υ.,
συγκροτούνται με απόφαση της Επιτροπής Ερευνών.
Αποτελούνται από 3 τακτικά και 3 αναπληρωματικά
μέλη, προτεινόμενα από τον Ε.Υ. και προερχόμενα από
μέλη Δ.Ε.Π., Ε.Ε.Π., Ε.Δ.Ι.Π., Ε.Τ.Ε.Π. ή άλλα μέλη της ομάδας έργου από τις κατηγορίες των περ. α) έως στ) της
παρ. 1 του άρθρου 243 του ν. 4957/2022. Ως τακτικό
μέλος ορίζεται υποχρεωτικά ο Επιστημονικά Υπεύθυνος
του έργου, ο οποίος ασκεί χρέη Προέδρου της Επιτροπής. Η θητεία της Επιτροπής είναι ίση με τη διάρκεια του
έργου, αν αυτό το έργο έχει σαφή ημερομηνία λήξης,
άλλως η θητεία είναι ετήσια. Δεν επιτρέπεται τα μέλη της
Επιτροπής Αξιολόγησης να έχουν την ιδιότητα συζύγου
ή συμβίου ή να έχουν σχέσεις συγγένειας έως γ΄ βαθμού
εξ αίματος ή αγχιστείας με οποιονδήποτε υποψήφιο. Σε
περίπτωση που μέλος της Επιτροπής Αξιολόγησης έχει
κώλυμα κατά τα ανωτέρω, οφείλει να το γνωστοποιήσει
εγγράφως προς τα λοιπά μέλη της Επιτροπής, ζητώντας
την αντικατάστασή του.
3. Δημοσιότητα Προσκλήσεων
Οι Προσκλήσεις δημοσιεύονται κατ’ ελάχιστον στο
πρόγραμμα «Διαύγεια», στην ιστοσελίδα του ΕΛΚΕ /
Δι.Πα.Ε. και όπου αλλού απαιτεί η Επιτροπή Ερευνών και
ο φορέας χρηματοδότησης του έργου, στο πλαίσιο του
οποίου πραγματοποιείται η συγκεκριμένη Πρόσκληση, ή
όπου αλλού κρίνεται πρόσφορο από τον Ε.Υ. του έργου.
4. Προθεσμία και τρόπος υποβολής αιτήσεων
Η ελάχιστη προθεσμία για την υποβολή αιτήσεων από
τους ενδιαφερόμενους είναι δέκα (10) ημερολογιακές
μέρες από τη δημοσίευση της Πρόσκλησης. Οι προτάσεις υποβάλλονται στη ΜΟΔΥ του ΕΛΚΕ / Δι.Πα.Ε., σύμ-
φωνα με τα οριζόμενα στην Πρόσκληση.
5. Περιεχόμενο και Αξιολόγηση αιτήσεων
 Η διατύπωση των προσκλήσεων γίνεται με τρόπο
ώστε να αποκλείεται η στόχευση σε εξατομικευμένες
περιπτώσεις. Τα κριτήρια επιλογής των υποψηφίων
αντιστοιχούν σε απαραίτητα ή/και πρόσθετα προσόντα ακαδημαϊκής, επαγγελματικής και επιστημονικής
αξιολόγησης, τα οποία εξασφαλίζουν την ορθή εκτέλεση
της προς ανάθεση εργασίας ή του προς ανάθεση έργου,
σύμφωνα με το αντικείμενο της προς πλήρωση θέσης.
Τα κριτήρια και η μοριοδότησή τους καθορίζονται από
την Επιτροπή Ερευνών, κατόπιν εισήγησης του Επιστημονικού Υπευθύνου. Ο Επιστημονικός Υπεύθυνος δύναται
να εισηγείται τη διεξαγωγή ατομικής συνέντευξης για
να κρίνει την καταλληλότητα των υποψηφίων για την
άσκηση των καθηκόντων της συγκεκριμένης θέσης. Αν
το αντικείμενο της προς ανάθεση εργασίας ή του έργου
απαιτεί τη διακρίβωση της καταλληλότητας των προσόντων των υποψηφίων ή της εμπειρίας τους για την άσκη-
ση συγκεκριμένων καθηκόντων, ο Επιστημονικός Υπεύθυνος δύναται να εισηγείται τη διεξαγωγή πρακτικής
δοκιμασίας ή εξέτασης ειδικών γνώσεων που σχετίζονται
με το αντικείμενο της θέσης και τον τρόπο εξέτασης γνώσεων, δεξιοτήτων και εργασιακής αποτελεσματικότητας,
καθώς και την εξεταστέα ύλη και τη βαθμολογική βάση
αυτών. Η αξιολόγηση των υποψηφίων αν πραγματοποιηθεί πρακτική δοκιμασία ή εξέταση ειδικών γνώσεων
αξιολογείται ως επιτυχής ή μη επιτυχής. Αν οι υποψήφιοι
δεν αξιολογηθούν επιτυχώς, κατατάσσονται στον πίνακα
αποκλεισθέντων. Η μοριοδότηση της συνέντευξης κάθε
υποψηφίου προκύπτει από τον μέσο όρο των βαθμών
των μελών της Επιτροπής Αξιολόγησης. Το περιεχόμενο
της συνέντευξης με τα κρίσιμα και ουσιαστικά σημεία της
αναφέρεται συνοπτικά στο πρακτικό της Επιτροπής και η
μοριοδότηση κάθε υποψηφίου αιτιολογείται συνοπτικά
από κάθε μέλος της επιτροπής.
 Η Επιτροπή Αξιολόγησης προχωρά σε αντιστοίχιση
των απαραίτητων και των συνεκτιμώμενων προσόντων
με τα προσόντα καθενός εκ των υποψηφίων που κατέθεσαν παραδεκτά την αίτησή τους. Η αντιστοίχιση
και η βαθμολόγηση των προσόντων των υποψηφίων
σύμφωνα με τα οριζόμενα στην Πρόσκληση πρέπει να
είναι σαφής και τεκμηριωμένη. Σημειώνεται ότι επιπλέον
προσόντα από αυτά που αναφέρονται στην Πρόσκληση
δεν λαμβάνονται υπόψη, εκτός αν η ίδια η Πρόσκληση
ορίζει διαφορετικά.
 Η χρήση της προσωπικής συνέντευξης ή άλλων πρόσθετων μέσων αξιολόγησης (π.χ. εξετάσεις γνώσεων)
είναι δυνατή μόνο εφόσον υπάρχει ρητή πρόβλεψη στην
Πρόσκληση. Στη συνέντευξη καλούνται μόνο οι υποψήφιοι που πληρούν τα οριζόμενα ως “απαραίτητα τυπικά
και ουσιαστικά” προσόντα και όχι το σύνολο των ενδιαφερομένων που κατέθεσαν παραδεκτά τις αιτήσεις τους.
 Στις περιπτώσεις που προβλέπεται προσωπική συνέντευξη, πριν την πραγματοποίησή της η Επιτροπή Αξι-
ολόγησης οφείλει να διαμορφώσει Φύλλο Αξιολόγησης
Υποψηφίου, στο οποίο θα καταγράφονται οι θεματικές
ενότητες στις οποίες θα κινηθεί η συνέντευξη και η μέγιστη βαθμολογία σε καθεμιά εξ αυτών, ούτως ώστε να
αθροίζεται η μέγιστη βαθμολογία της συνέντευξης την
οποία προβλέπει η Πρόσκληση. Πρέπει να δίδεται ιδιαίτερη προσοχή στη σαφήνεια των θεματικών ενοτήτων
και των όρων βαθμολόγησής τους. Είναι αυτονόητο ότι
χρησιμοποιείται το ίδιο Φύλλο Αξιολόγησης για όλους
τους υποψήφιους.
 Κατά τη σύνταξη των πρακτικών της Επιτροπής
Ερευνών και Διαχείρισης Αξιολόγησης χρησιμοποιείται
ως βάση το σχέδιο πρακτικού που χορηγεί η ΜΟΔΥ του
ΕΛΚΕ / Δι.Πα.Ε., με τις απαιτούμενες κατά περίπτωση
αναμορφώσεις.
 Ο πίνακας βαθμολόγησης και κατάταξης των υποψηφίων συμπληρώνεται με προσοχή και σαφήνεια και
συνοδεύεται ΠΑΝΤΑ από μία παράγραφο για κάθε έναν
από τους υποψήφιους, στην οποία παρουσιάζεται το
γενικό προφίλ του και αιτιολογείται η βαθμολόγησή του
σε κάθε κριτήριο. Ειδικά στα κριτήρια εκείνα που βαθμολογούνται κλιμακωτά ως προς την αιτούμενη συνάφειά
τους με το αντικείμενο του έργου, θα πρέπει να δίδεται
ιδιαίτερη βαρύτητα στην επάρκεια της αιτιολόγησης.
 Σε περίπτωση χρήσης της προσωπικής συνέντευξης
ως κριτηρίου επιλογής, η Επιτροπή Αξιολόγησης θα πρέπει να συντάσσει διακριτό πρακτικό, το οποίο θα περι-
λαμβάνει ανά υποψήφιο την βαθμολόγησή του σε κάθε
μία από τις θεματικές ενότητες του Φύλλου Αξιολόγησης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
με παράθεση των σκέψεων και κρίσεων της Επιτροπής
Ερευνών και Διαχείρισης που την τεκμηριώνουν, σε σχέση με την άσκηση καθηκόντων της προκηρυχθείσας
θέσης. Η βαθμολόγηση κάθε θεματικής ενότητας είτε
συναινετικά είτε ως μέσος όρος των μελών είναι στην
κρίση της Επιτροπής Ερευνών και Διαχείρισης Αξιολόγησης και δεν απαιτείται η καταγραφή στο πρακτικό της
βαθμολογίας ενός εκάστου μέλους.
 Σε περίπτωση χρήσης πρόσθετων μέσων αξιολόγησης όπως οι γραπτές εξετάσεις, η βαθμολόγηση των
υποψηφίων σε αυτά αναφέρεται ευκρινώς στο πρακτικό
αξιολόγησης και τα γραπτά τους κατατίθενται στη ΜΟΔΥ
του ΕΛΚΕ / Δι.Πα.Ε. ως παράρτημα του πρακτικού.
6. Ενημέρωση κατά GDPR
Ο ΕΛΚΕ / Δι.Πα.Ε. προβαίνει στην απαιτούμενη επεξεργασία μόνο των απολύτως απαραίτητων προσωπικών
τους δεδομένων και μόνο έπειτα από ρητή συγκατάθεση
τους.
Τα προσωπικά δεδομένα των υποψηφίων συλλέγονται
και επεξεργάζονται από τον ΕΛΚΕ / Δι.Πα.Ε. με μοναδικό
σκοπό την αξιολόγηση των ικανοτήτων τους για την κάλυψη θέσης απασχόλησης, για την οποία αποστέλλουν
το βιογραφικό τους.
Τα προσωπικά δεδομένα συλλέγονται απευθείας από
τους υποψήφιους και δεν διαβιβάζονται σε τρίτους
εκτός και αν είναι υποψήφιοι που δικαιολογούν ειδικό
έννομο συμφέρον για τη λήψή τους, πρόσβαση δε σε
αυτά έχουν μόνο ειδικώς εξουσιοδοτημένα από τον
ΕΛΚΕ / Δι.Πα.Ε. πρόσωπα, εργαζόμενοι και συνεργάτες
του ΕΛΚΕ / Δι.Πα.Ε. που έχουν δεσμευτεί για την τήρηση
εμπιστευτικότητας.
Οι υποψήφιοι έχουν δικαίωμα να υποβάλλουν αίτημα:
• Πρόσβασης στα δεδομένα τους
• Διόρθωσης ή Διαγραφής των δεδομένων τους
• Περιορισμού της επεξεργασίας
• Φορητότητας των δεδομένων τους
• Εναντίωσης στην επεξεργασία, η οποία μπορεί να
έχει τη μορφή Ανάκλησης της συγκατάθεσης τους στην
επεξεργασία των προσωπικών τους δεδομένων. Η Ανάκληση αυτή δε θίγει την επεξεργασία που βασίστηκε
στην συγκατάθεση πριν την ανάκληση της.
στον Υπεύθυνο Προστασίας Προσωπικών Δεδομένων του Ιδρύματος ή ηλεκτρονικά στη διεύθυνση ηλε-
κτρονικού ταχυδρομείου dpo@ihu.edu.gr καθώς και να
υποβάλλουν καταγγελία στην Αρχή Προστασίας Προσωπικών Δεδομένων, σε περίπτωση που θεωρήσουν
ότι η επεξεργασία των Προσωπικών Δεδομένων τους
παραβιάζει τον ισχύον δίκαιο για την προστασία των
προσωπικών δεδομένων.
7. Ενημέρωση υποψηφίων
Η απόφαση της Επιτροπής Ερευνών του ΕΛΚΕ / Δι.Πα.Ε.
αναρτάται στη Διαύγεια, στην ιστοσελίδα του ΕΛΚΕ /
Δι.Πα.Ε., καθώς και σε όποιον άλλο ιστότοπο κρίνει πρόσφορο ο Ε.Υ.
8. Διαδικασία ενστάσεων
 Οι υποψήφιοι έχουν δικαίωμα υποβολής ένστασης
κατά τα προβλεπόμενα στο άρθρο 245 του ν. 4957/2022.
 Η ένσταση και το τυχόν συνοδευτικό υλικό της
υποβάλλεται, με ηλεκτρονική ή έντυπη αποστολή, στη
ΜΟΔΥ του ΕΛΚΕ / Δι.Πα.Ε. εντός αποσβεστικής προθεσμίας πέντε (5) εργάσιμων ημερών από την ανάρτηση
της σχετικής απόφασης της Επιτροπής Ερευνών και
Διαχείρισης Ερευνών και Διαχείρισης στην ιστοσελίδα
του ΕΛΚΕ (στις 5 ημέρες δεν προσμετράται η ημέρα
της ανάρτησης). Εάν η ένσταση αφορά στα προσόντα /
ιδιότητες των λοιπών συνυποψηφίων, κοινοποιείται σε
όσους αφορά, ηλεκτρονικώς με μέριμνα της ΜΟΔΥ του
ΕΛΚΕ / Δι.Πα.Ε. Κάθε συνυποψήφιος έχει δικαίωμα υποβολής των απόψεών του, με ηλεκτρονική ή έντυπη κα-
τάθεσή τους στη ΜΟΔΥ του ΕΛΚΕ / Δι.Πα.Ε., εντός πέντε
(5) εργάσιμων ημερών από την σχετική γνωστοποίηση.
 Γνωμοδοτικό όργανο εξέτασης των ενστάσεων είναι
η Επιτροπή Ενστάσεων, η οποία ορίζεται σύμφωνα με τη
διάταξη του άρθρου 245 του ν. 4957/2022.
 Τα μέλη της Επιτροπής Ενστάσεων είναι υποχρεωτικώς διάφορα από τα μέλη της αντίστοιχης Επιτροπής
Ερευνών και της Επιτροπής Αξιολόγησης Υποψηφίων
και δεν επιτρέπεται να έχουν σχέσεις συγγένειας έως γ’
βαθμού, εξ αίματος ή εξ αγχιστείας, με οποιονδήποτε
υποψήφιο. Η Επιτροπή Ενστάσεων υποβάλει την εισήγησή της στην Επιτροπή Ερευνών, η οποία είναι το απο-
φασιστικό όργανο.
 Κάθε υποψήφιος δύναται να ζητήσει και να λάβει
από τη ΜΟΔΥ του ΕΛΚΕ / Δι.Πα.Ε. αντίγραφο του πρακτικού της Επιτροπής Αξιολόγησης Υποψηφίων, μετά την
έγκρισή του από την Επιτροπή Ερευνών, και έχει δικαίωμα πρόσβασης στους ατομικούς φακέλους και στα ατομι-
κά φύλλα αξιολόγησης / βαθμολόγησης των υπολοίπων
υποψηφίων (αν υπάρχουν), αποκλειστικώς καθ’ όλη τη
διάρκεια της προθεσμίας άσκησης της ως άνω ένστασης
ή της υποβολής των απόψεων των συνυποψηφίων, όπως
ανωτέρω αναφέρεται, χωρίς τη δυνατότητα χορήγησης
αντιγράφων, και με τις προϋποθέσεις που θέτει ο Κώδικας Διοικητικής Διαδικασίας και η λοιπή νομοθεσία για
την προστασία των προσωπικών δεδομένων. Για το λόγο
αυτό, πρέπει να λαμβάνεται πρόνοια κατά την υποβολή
αιτήσεων υποψηφιότητας, οι υποψήφιοι να χορηγούν
ρητά τη συναίνεσή τους για την επεξεργασία των προσωπικών δεδομένων τους που σχετίζονται με την αίτη-
ση που υποβάλουν, χορηγώντας την άδεια στον ΕΛΚΕ /
Δι.Πα.Ε. να χορηγήσει αντίγραφα του περιεχομένου της
αίτησης υποψηφιότητας και των συνημμένων σε αυτήν
δικαιολογητικών σε συνυποψηφίους, στο πλαίσιο της
διαδικασίας υποβολής ενστάσεων.
9. Επιλογή υποψηφίου και σύναψη σύμβασης
Η Επιτροπή Ερευνών, κατόπιν εισήγησης της αρμόδιας
Επιτροπής Αξιολόγησης Υποψηφίων, είναι το αποφασιστικό όργανο ως προς την επιλογή του καταλληλότε-
ρου προσώπου και ως προς τη σύναψη ή μη των συμβάσεων εργασίας και έργου. Η απόφασή της αναρτάται
στην ιστοσελίδα του ΕΛΚΕ / ΔΙ.ΠΑ.Ε. και στη Διαύγεια.
Ο επιλεγείς υποψήφιος οφείλει να μεριμνήσει, εάν του
ζητηθεί, να καταθέσει μέχρι την έναρξη της σύμβασης
τα αποδεικτικά των προσόντων του έγγραφα που προσκόμισε στο στάδιο της Πρόσκλησης με θεώρηση από
δικηγόρο ή από δημόσια αρχή.
Σε περίπτωση παραίτησης ή έκπτωσης του αναδόχου
ή πρόωρης λύσης της σύμβασης, δύναται να επιλέγεται ο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
επόμενος υποψήφιος σύμφωνα με τον πίνακα κατάταξης
που περιλαμβάνει το πρακτικό της Επιτροπής Ερευνών
και Διαχείρισης Αξιολόγησης.
IV. Ειδικοί κανόνες ως προς τη σύναψη συμβάσεων
ορισμένου χρόνου.
IV.1. Νομοθετική ρύθμιση
Η διάταξη της παρ. 5 του άρθρου 243 του ν. 4957/2022
προβλέπει τη δυνατότητα σύναψης συμβάσεων έργου
ή/και συμβάσεων εργασίας ΙΔΟΧ με το απασχολούμενο
προσωπικό για την εκτέλεση των προγραμμάτων ή των
έργων τους που χρηματοδοτούνται, εν όλω ή εν μέρει,
από ενωσιακούς, διεθνείς, ίδιους πόρους ή ιδιωτικά
κονδύλια. Η διάρκεια των συμβάσεων αυτών μπορεί να
εκτείνεται μέχρι τη λήξη των έργων, στο πλαίσιο των
οποίων συνήφθησαν και πρέπει να εμπίπτουν εντός των
εγκεκριμένων ορίων του προϋπολογισμού εκάστου έργου.
Με βάση την παραπάνω διάταξη είναι δυνατή η επιλογή και απασχόληση προσωπικού, προκειμένου να
απασχοληθεί σε έργα του ΕΛΚΕ / ΔΙΠΑΕ. Όπως προκύπτει από τον ίδιο τον χρησιμοποιούμενο όρο («ΙΔΟΧ»),
η σύναψη σύμβασης εργασίας ΙΔΟΧ έχει συγκεκριμένη
χρονική διάρκεια, η οποία μπορεί να ανανεωθεί ή παραταθεί με απόφαση της Επιτροπής Ερευνών για χρονικό
διάστημα που δεν υπερβαίνει συνολικά τα πέντε (5) έτη,
υπό την προϋπόθεση ότι είναι εντός των εγκεκριμένων
ορίων του προϋπολογισμού του έργου ή προγράμματος. Αποκλείεται η αναγνώριση των συμβάσεων ΙΔΟΧ
ως συμβάσεων αορίστου χρόνου.
IV.2. Πρόσκληση εκδήλωσης ενδιαφέροντος - κριτήρια
επιλογής
Η επιλογή του προσωπικού που θα απασχοληθεί βάσει
συμβάσεων εργασίας ΙΔΟΧ θα πρέπει να γίνει κατόπιν
δημοσιοποίησης πρόσκλησης εκδήλωσης ενδιαφέροντος, η οποία θα δημοσιοποιείται στον ιστότοπο του
ΕΛΚΕ / ΔΙ.ΠΑ.Ε.
Τα κριτήρια επιλογής, τα οποία θα περιγράφονται στην
πρόσκληση, πρέπει να είναι συναφή με το αντικείμενο
της θέσης απασχόλησης και μετρήσιμα. Τυχόν επιπλέον
προσόντα υποψηφίων, εφόσον δεν ζητούνται δεν θα
πρέπει να αξιολογούνται. Για την επιλογή των επικρατέστερων υποψηφίων θα πρέπει να συσταθούν από την
Επιτροπή τριμελείς επιτροπές αξιολόγησης υποψηφίων,
οι οποίες θα έχουν γνωμοδοτική αρμοδιότητα και θα
εισηγούνται την ταξινομική κατάταξη των υποψηφίων
προς την Επιτροπή, η οποία ως αποφασιστικό όργανο θα
αποφασίζει την επιλογή συγκεκριμένων υποψηφίων ως
επικρατέστερων. Σε περιπτώσεις άρνησης ή υπαναχώρησης του επικρατέστερου υποψηφίου, θα είναι δυνατή
η σύναψη σύμβασης ΙΔΟΧ με τον επόμενο κατά σειρά
επικρατέστερο κ.ο.κ..
IV.3. Μισθολογικά θέματα απασχολούμενων με συμβάσεις ΙΔΟΧ
Το ύψος των αποδοχών των απασχολούμενων της
παρ. 1 του άρθρου 243 του ν. 4957/2022 είναι εντός των
ορίων του εγκεκριμένου αναλυτικού ετήσιου προϋπολογισμού του έργου/προγράμματος.
Για τους απασχολούμενους με σύμβαση εργασίας ορισμένου χρόνου της περ. η) της παρ. 1 του άρθρου 243
του ν. 4957/2022, το ύψος των αποδοχών καθορίζεται
ως ακολούθως:
α) σύμφωνα με τους μισθολογικούς όρους του Κεφαλαίου Β’ του ν. 4354/2015, εφόσον η αμοιβή βαρύνει τον
προϋπολογισμό έργου / προγράμματος που χρηματοδοτείται από εθνικούς πόρους,
β) με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και είναι ανάλογο
των προσόντων και του αντικειμένου απασχόλησης κάθε
απασχολούμενου, εφόσον η αμοιβή βαρύνει τον προϋπολογισμό έργου/προγράμματος που χρηματοδοτείται
από ιδιωτικούς, διεθνείς και ίδιους πόρους. Με τον Οδηγό Χρηματοδότησης δύναται να καθορίζεται ανώτατο
όριο συνολικών αποδοχών από τη συμμετοχή σε έργα /
προγράμματα του Ιδρύματος για τις εν λόγω κατηγορίες προσωπικού, το οποίο δεν δύναται να υπερβαίνει το
ανώτατο όριο αποδοχών της παρ. 1 του άρθρου 28 του
ν. 4354/2015.
IV.4. Ζητήματα αναγνώρισης προϋπηρεσίας
Η διάταξη του αρ. 11 παρ. 4 του ν. 4354/2015 ορίζει
ως προς την αναγνώριση προϋπηρεσίας ότι:
«α. Ως προϋπηρεσία που αναγνωρίζεται για την εξέλιξη των υπαλλήλων, που υπάγονται στις διατάξεις του
παρόντος, στα μισθολογικά κλιμάκια του άρθρου 9 του
παρόντος, λαμβάνεται η υπηρεσία που προσφέρεται σε
φορείς της παραγράφου 1 του άρθρου 7 των κρατώνμελών της Ευρωπαϊκής Ένωσης με σχέση εξαρτημένης
εργασίας δημοσίου ή ιδιωτικού δικαίου αορίστου ή ορισμένου χρόνου.
β. Απαραίτητη προϋπόθεση για την αναγνώριση των
ανωτέρω προϋπηρεσιών, είναι να μην έχουν ήδη χρησιμοποιηθεί για τη χορήγηση καμίας άλλης οικονομικής
παροχής ή αναγνώρισης συνταξιοδοτικού δικαιώματος.
Η αναγνώριση των ανωτέρω προϋπηρεσιών πραγματοποιείται με απόφαση του υπηρεσιακού συμβουλίου
ή άλλου αρμοδίου οργάνου και τα οικονομικά αποτελέσματα ισχύουν από την ημερομηνία υποβολής της
σχετικής αίτησης και όλων των απαραίτητων δικαιολογητικών».
Εντούτοις, σύμφωνα με τη διάταξη του άρθρου 21
του ν. 4452/2017 «Αυτοχρηματοδοτούμενα αναπτυξιακά προγράμματα»:
«1. Στο τέλος της περίπτωσης κστ΄ της παραγράφου 1
του άρθρου 4 της 33/27.12.2006 (Α΄ 280) πράξης Υπουργικού Συμβουλίου προστίθεται η εξής φράση:
«ή για την εκτέλεση αναπτυξιακών προγραμμάτων που
χρηματοδοτούνται από ίδιους πόρους ή από ιδιωτικούς
φορείς.».
2. Η περίπτωση κζ΄ της παραγράφου 1 του άρθρου 4
της 33/27.12.2006 (Α΄ 280) πράξης Υπουργικού Συμβουλίου αντικαθίσταται ως εξής:
«κζ) Οι συμβάσεις μίσθωσης έργου που συγχρηματοδοτούνται στο πλαίσιο προγραμμάτων του ΕΣΠΑ, του
ΕΟΧ ή στο πλαίσιο άλλων ενωσιακών ή διεθνών προγραμμάτων ή στο πλαίσιο αυτοχρηματοδοτούμενων
ερευνητικών ή αναπτυξιακών προγραμμάτων, καθώς και
οι συμβάσεις εργασίας ή απασχόλησης του προσωπικού
ιδιωτικού δικαίου που προσλαμβάνεται για ορισμένο
χρόνο ή για ωριαία απασχόληση για την εκτέλεση των ως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
άνω συγχρηματοδοτούμενων πράξεων ή των αυτοχρηματοδοτούμενων προγραμμάτων ή των προγραμμάτων
που χρηματοδοτούνται από ίδιους πόρους ή από ιδιωτικούς φορείς και οι ανανεώσεις και οι παρατάσεις αυτών.
«3. Κατά τη σύναψη των συμβάσεων εργασίας των
παραγράφων 1 και 2 αναγνωρίζεται μισθολογικά ως
προϋπηρεσία, κατόπιν αίτησης του εργαζομένου, η
προηγούμενη απασχόλησή του βάσει σύμβασης έργου,
σε υπηρεσίες και φορείς της παρ. 1 του άρθρου 7 του
ν. 4354/2015 (Α΄ 176) στα κράτη - μέλη της Ευρωπαϊκής
Ένωσης και στους επίσημους θεσμούς και τα όργανα της
Ευρωπαϊκής Ένωσης, κατά παρέκκλιση του άρθρου 11
του ν. 4354/2015. Το έργο που έχει υλοποιήσει ο αιτούμενος την αναγνώριση, σύμφωνα με τις συμβάσεις έργου
που επικαλείται, πρέπει να είναι συναφές με τα καθήκοντα που αναλαμβάνει. Η προϋπηρεσία που αναγνωρίζε-
ται δεν μπορεί να υπερβεί τα επτά (7) έτη. Αρμόδιο όργανο για να εξετάσει τη συνδρομή των προϋποθέσεων για
την αναγνώριση της αιτούμενης προϋπηρεσίας ορίζεται
η Επιτροπή Ερευνών του οικείου Α.Ε.Ι. ή το Διοικητικό
Συμβούλιο του οικείου ερευνητικού φορέα.»
(Η παρ. 3 αντικαταστάθηκε ως άνω με το άρθρο 10
παρ. 1 του ν. 4521/2018).
IV.5. Κατάταξη σε μισθολογικά κλιμάκια και αναγνώριση προϋπηρεσίας στις συμβάσεις εργασίας Ι.Δ.Ο.Χ.
1. Στις συμβάσεις εργασίας Ιδιωτικού Δικαίου Ορισμένου Χρόνου, η κατάταξη στα Μισθολογικά Κλιμάκια, που
προβλέπεται στο άρθρο 9 του ν. 4354/2015, πραγματοποιείται από το αρμόδιο προς διορισμό όργανο. Η
κατάταξη ενσωματώνεται στην απόφαση έγκρισης της
πρόσληψης και πραγματοποιείται σύμφωνα με τις κάθε
φορά ισχύουσες διατάξεις περί μισθολογίου των απασχολούμενων στον δημόσιο τομέα με σύμβαση εργασίας
Ιδιωτικού Δικαίου.
2. Σε συνέχεια της κατάταξης, ο νεοπροσλαμβανόμενος υπάλληλος έχει δικαίωμα να καταθέσει αίτηση
αναγνώρισης της προϋπηρεσίας του, σύμφωνα με τις
ισχύουσες διατάξεις. Επί της αίτησης συντάσσεται εισήγηση της Επιτροπής Αξιολόγησης για την Πρόσκληση
στο πλαίσιο της οποίας επελέγη ο υπάλληλος. Η αίτηση,
συνοδευόμενη από την ως άνω εισήγηση, εξετάζεται από
την Επιτροπή Ερευνών του ΕΛΚΕ / Δι.Πα.Ε., η οποία έχει
δικαίωμα είτε να την απορρίψει, είτε να αναγνωρίσει εν
συνόλω ή εν μέρει την αιτούμενη προϋπηρεσία.
3. Η κατάταξη σε μισθολογικά κλιμάκια, καθώς και η
αναγνώριση προϋπηρεσίας εξετάζονται υπό το πρίσμα
των γενικών προβλέψεων που εμπεριέχονται στην κείμενη νομοθεσία.
IV.6. Κατά τη σύναψη των ανωτέρω συμβάσεων των
προηγούμενων παραγράφων αναγνωρίζεται ως προϋπηρεσία η με οποιαδήποτε σχέση εργασίας ή σύμβαση
έργου προηγούμενη απασχόληση.
Η διάταξη του άρθρου 21 παρ. 3 του ν. 4452/2017,
όπως αντικαταστάθηκε ως άνω με την παρ. 1 του άρθρου 10 του ν. 4521/2018, προβλέπει ότι:
«3. Κατά τη σύναψη των συμβάσεων εργασίας των
παραγράφων 1 και 2 αναγνωρίζεται μισθολογικά ως
προϋπηρεσία, κατόπιν αίτησης του εργαζομένου, η
προηγούμενη απασχόλησή του βάσει σύμβασης έργου,
σε υπηρεσίες και φορείς της παρ. 1 του άρθρου 7 του
ν. 4354/2015 (Α΄ 176) στα κράτη - μέλη της Ευρωπαϊκής
Ένωσης και στους επίσημους θεσμούς και τα όργανα της
Ευρωπαϊκής Ένωσης, κατά παρέκκλιση του άρθρου 11
του ν. 4354/2015. Το έργο που έχει υλοποιήσει ο αιτούμενος την αναγνώριση, σύμφωνα με τις συμβάσεις έργου
που επικαλείται, πρέπει να είναι συναφές με τα καθήκοντα που αναλαμβάνει. Η προϋπηρεσία που αναγνωρίζε-
ται δεν μπορεί να υπερβεί τα επτά (7) έτη. Αρμόδιο όργανο για να εξετάσει τη συνδρομή των προϋποθέσεων για
την αναγνώριση της αιτούμενης προϋπηρεσίας ορίζεται
η Επιτροπή Ερευνών του οικείου Α.Ε.Ι. ή το Διοικητικό
Συμβούλιο του οικείου ερευνητικού φορέα.»
• Λήψη υπόψη της προϋπηρεσίας κατά την αξιολόγηση
των αιτήσεων υποψηφιότητας
Από την παραπάνω διάταξη της παρ. 3 του άρθρου 21
του ν. 4452/2017 συνάγεται ότι κατά την αξιολόγηση
των αιτήσεων υποψηφιότητας αναγνωρίζεται η προϋπηρεσία των υποψηφίων, είτε στηρίζεται σε προηγού-
μενη σύμβαση εργασίας, είτε σε σύμβαση έργου, κατά
παρέκκλιση της παρ. 4 του άρθρου 11 του ν. 4354/2015.
• Αναγνώριση της προϋπηρεσίας για μισθολογική εξέλιξη
Με τις διατάξεις του π.δ. 69/2016, οι οποίες εφαρμόζονται σε υπαλλήλους που εμπίπτουν στο πεδίο εφαρ-
μογής του Υπαλληλικού Κώδικα (ν. 3528/2007), προβλέφθηκε η δυνατότητα αναγνώρισης προϋπηρεσίας εκτός
δημοσίου τομέα πλην όμως αφενός μόνο ως προς τη
βαθμολογική κατάταξη των εν λόγω υπαλλήλων και όχι
για τη μισθολογική τους κατάσταση και αφετέρου η εν
λόγω διαδικασία μπορεί να ενεργοποιηθεί μόνο μετά
τη μονιμοποίησή τους σύμφωνα με τις διατάξεις του
άρθρου 40 του Υπαλληλικού Κώδικα.
Παράρτημα 6
Εσωτερικός Κανονισμός Λειτουργίας
των Πανεπιστημιακών Εργαστηρίων
του Διεθνούς Πανεπιστημίου της Ελλάδος
(Υπό στοιχεία ΔΦ 2.1/1427/2023 (Β΄ 711)
απόφαση της Διοικούσας Επιτροπής)
Άρθρο 1
Περιεχόμενο του Εσωτερικού Κανονισμού Λειτουργίας των Πανεπιστημιακών Εργαστηρίων του Διεθνούς
Πανεπιστημίου της Ελλάδος (ΔΙ.ΠΑ.Ε.)
Ο παρών Εσωτερικός Κανονισμός Λειτουργίας των
Πανεπιστημιακών Εργαστηρίων του Διεθνούς Πανεπιστημίου της Ελλάδος (ΔΙ.ΠΑ.Ε.) εκδίδεται σύμφωνα με
τις διατάξεις της παρ. 1 του άρθρου 47 του ν. 4957/2022
όπως ισχύει και περιλαμβάνει, τα εξής:
α) την αποστολή και τις βασικές αρχές λειτουργίας των
πανεπιστημιακών εργαστηρίων,
β) θέματα σχετικά με την ίδρυση, οργάνωση, δομή,
διοίκηση και λειτουργία τους,
γ) τους όρους και τις προϋποθέσεις συγχώνευσης,
κατάτμησης ή κατάργησής των πανεπιστημιακών εργαστηρίων,
δ) τις υποχρεώσεις των πανεπιστημιακών εργαστηρίων προς το ΔΙ.ΠΑ.Ε.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ε) την παροχή υπηρεσιών σύμφωνα με το άρθρο 51
του ν. 4957/2022,
στ) θέματα σχετικά με τη διαχείριση των πόρων τους,
τη χρήση των υποδομών και του εξοπλισμού τους,
ζ) τις υποχρεώσεις των μελών εργαστηρίων, των συνεργαζόμενων μελών και του έκτακτου προσωπικού,
η) τους κανόνες προσωπικής ασφάλειας και υγιεινής,
θ) την πολιτική σχετικά με την προστασία των δικαιωμάτων διανοητικής ιδιοκτησίας,
ι) την πολιτική σχετικά με την προστασία των δεδομένων προσωπικού χαρακτήρα,
ια) τα τηρούμενα βιβλία,
ιβ) την πολιτική χρήσης του λογοτύπου του ΔΙ.ΠΑ.Ε.
κατά την άσκηση των δραστηριοτήτων τους,
ιγ) τον ανώτατο αριθμό των πανεπιστημιακών εργαστηρίων με τα οποία τα μέλη Δ.Ε.Π., Ε.Ε.Π., Ε.ΔΙ.Π. και
Ε.ΤΕ.Ε.Π. μπορούν να συνεργάζονται και να παρέχουν
σε αυτά τις υπηρεσίες τους και
ιδ) κάθε άλλο θέμα σχετικό με την οργάνωση και τη λειτουργία των πανεπιστημιακών εργαστηρίων του ΔΙ.ΠΑ.Ε.
Άρθρο 2
Ορισμοί
Για τους σκοπούς του παρόντος εφαρμόζονται οι ακόλουθοι ορισμοί:
«Πανεπιστημιακό Εργαστήριο», το οποίο συνιστά
ακαδημαϊκή μονάδα του Διεθνούς Πανεπιστημίου της
Ελλάδος. Το Πανεπιστημιακό Εργαστήριο ιδρύεται και
εντάσσεται σε Τμήμα ή στον Τομέα ενός Τμήματος. Κατ’
εξαίρεση δύναται να ιδρύεται διεπιστημονικό εργαστήριο, το οποίο εντάσσεται σε Σχολή, εφόσον υφίσταται
τεκμηριωμένο ενδιαφέρον για την ίδρυσή του από μέλη
Διδακτικού Ερευνητικού Προσωπικού (Δ.Ε.Π.) διαφορετικών Τμημάτων της ίδιας Σχολής ή στο ΔΙ.ΠΑ.Ε., αν
υφίσταται τεκμηριωμένο ενδιαφέρον για την ίδρυσή του
από μέλη Δ.Ε.Π. Τμημάτων διαφορετικών Σχολών.
«Παροχή υπηρεσιών» νοείται η παροχή επιστημονικών, τεχνολογικών και συμβουλευτικών υπηρεσιών προς
τρίτους, η εκπόνηση ειδικών μελετών, η διεξαγωγή ειδικών μετρήσεων, η διεξαγωγή εργαστηριακών εξετάσεων
και αναλύσεων, η παροχή γνωμοδοτήσεων, η παροχή
τεχνικών και λοιπών συναφών επιστημονικών υπηρεσιών, η σύνταξη προδιαγραφών για λογαριασμό τρίτων,
η παροχή πολιτιστικών και κάθε είδους καλλιτεχνικών
υπηρεσιών και κάθε άλλη συναφής εργασία, που πραγματοποιούνται υπό την ευθύνη ενός πανεπιστημιακού
εργαστηρίου.
«Προγραμματική σύμβαση» νοείται η σύμβαση που
συνάπτεται μεταξύ του Ιδρύματος με φορείς της περ. α)
της παρ. 1 του άρθρου 14 του ν. 4270/2014 όπως ισχύει,
με σκοπό την παροχή υπηρεσιών που εμπίπτουν στον
σκοπό του Εργαστηρίου. Εάν το είδος των υπηρεσιών
προϋποθέτει τη χρήση πόρων του Πανεπιστημιακού
Εργαστηρίου, απαιτείται η προσκόμιση της βεβαίωσης
του Διευθυντή του.
«Αποδέκτες υπηρεσιών» νοείται κάθε φυσικό ή νομικό πρόσωπο, οιασδήποτε νομικής μορφής, καθώς
και φορείς της περ. α) της παρ. 1 του άρθρου 14 του
ν. 4270/2014 όπως ισχύει.
Άρθρο 3
Ίδρυση / Κατάργηση / Συγχώνευση
Πανεπιστημιακών Εργαστηρίων
1. Η ίδρυση των Πανεπιστημιακών Εργαστηρίων ρυθμίζεται από τις διατάξεις του άρθρου 46 του ν. 4957/2022.
2. Τα Πανεπιστημιακά Εργαστήρια αποτελούν ακαδημαϊκές μονάδες, ιδρυόμενες και εντασσόμενες σε
ορισμένο Τμήμα ή Τομέα ενός Τμήματος. Κατ’ εξαίρεση δύναται να ιδρύεται διεπιστημονικό εργαστήριο, το
οποίο εντάσσεται σε Σχολή, αν υφίσταται τεκμηριωμένο
ενδιαφέρον για την ίδρυση του από μέλη Διδακτικού
Ερευνητικού Προσωπικού (Δ.Ε.Π.) διαφορετικών Τμημάτων της ίδιας Σχολής ή στο ΔΙ.ΠΑ.Ε., αν υφίσταται τεκμη-
ριωμένο ενδιαφέρον για την ίδρυση του από μέλη Δ.Ε.Π.
Τμημάτων διαφορετικών Σχολών.
3. Με απόφαση της Συγκλήτου του ΔΙ.ΠΑ.Ε., κατόπιν
εισήγησης της Συνέλευσης του Τμήματος ή των συνεργαζόμενων Τμημάτων και της Κοσμητείας, στην περίπτω-
ση ίδρυσης διεπιστημονικού εργαστηρίου, δύνανται να
ιδρύονται, συγχωνεύονται, κατατέμνονται, μετονομάζονται ή καταργούνται πανεπιστημιακά εργαστήρια.
4. Με την απόφαση ίδρυσης του Πανεπιστημιακού
Εργαστηρίου εγκρίνεται ο Εσωτερικός Κανονισμός λειτουργίας του. Με την ίδια διαδικασία είναι δυνατή η με-
ταβολή της έδρας του Πανεπιστημιακού Εργαστηρίου.
Σε περίπτωση συγχώνευσης ή κατάτμησης, η εισήγηση
της Συνέλευσης (ή και της Κοσμητείας) περιλαμβάνει όλα
τα στοιχεία της παρ. 3 του άρθρου 46 του ν. 4957/2022.
Σε περίπτωση συγχώνευσης το νέο Εργαστήριο υπεισέρχεται σε όλα τα δικαιώματα και τις υποχρεώσεις των
συγχωνευόμενων εργαστηρίων, ενώ σε περίπτωση κατάτμησης, με απόφαση του οικείου συλλογικού οργά-
νου ανάλογα με την ακαδημαϊκή μονάδα όπου ανήκει
το Εργαστήριο, καθορίζονται τα σχετικά με τις δομές
και τον εξοπλισμό αυτού και με απόφαση της Επιτροπής
Ερευνών, ύστερα από εισήγηση του Διευθυντή, κατανέμονται τα ταμειακά διαθέσιμα των έργων σε έργα των
νέων εργαστηρίων.
5. Αν καταργηθεί ένα Πανεπιστημιακό Εργαστήριο, τα
όργανα και ο εξοπλισμός του κατανέμονται με απόφαση
της Συνέλευσης του Τμήματος, αν το Πανεπιστημιακό
Εργαστήριο ανήκει σε Τμήμα ή με απόφαση της Κοσμητείας, αν το Πανεπιστημιακό Εργαστήριο ανήκει σε Σχο-
λή ή με απόφαση της Συγκλήτου, αν το Πανεπιστημιακό
Εργαστήριο ανήκει σε Α.Ε.Ι. Τυχόν ταμειακά διαθέσιμα
των έργων του καταργηθέντος Εργαστηρίου, κατανέμονται με απόφαση του Συμβουλίου Διοίκησης μετά από
εισήγηση της ακαδημαϊκής μονάδας στην οποία ανήκε
το Εργαστήριο.
6. Οι αποφάσεις περί ίδρυσης, μετονομασίας, κατάργησης, συγχώνευσης ή τροποποίησης των Εσωτερικών
Κανονισμών Λειτουργίας των Πανεπιστημιακών Εργαστηρίων κοινοποιούνται με επιμέλεια του ΔΙ.ΠΑ.Ε. στο
Υπουργείο Παιδείας, Θρησκευμάτων και Αθλητισμού.
Άρθρο 4
Δραστηριότητες Πανεπιστημιακού Εργαστηρίου
Κάθε Πανεπιστημιακό Εργαστήριο δύναται να ασκεί
τις ακόλουθες δραστηριότητες:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
α) διεξάγει βασική και εφαρμοσμένη έρευνα στα γνωστικά του αντικείμενα με σκοπό την ανάπτυξη νέας γνώ-
σης και την απόκτηση τεχνογνωσίας τόσο σε θεωρητικό
όσο και σε πειραματικό - εφαρμοσμένο επίπεδο,
β) συνεργάζεται, κατόπιν απόφασης του αρμοδίου
οργάνου του ΔΙ.ΠΑ.Ε. με Ανώτατα Εκπαιδευτικά Ιδρύματα (Α.Ε.Ι.) της ημεδαπής και αναγνωρισμένα Ιδρύματα
της αλλοδαπής, ερευνητικούς και τεχνολογικούς φορείς
της ημεδαπής και αλλοδαπής, εφόσον οι επιστημονικοί
στόχοι τους συμπίπτουν, συγκλίνουν ή είναι συναφείς με
αυτούς του πανεπιστημιακού εργαστηρίου,
γ) εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του Πανεπιστημιακού Εργαστηρίου,
δ) συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία
εντάσσεται, καθώς και στην αναβάθμιση των υφιστάμενων προγραμμάτων σπουδών, στο πλαίσιο των γνωστι-
κών αντικειμένων του Πανεπιστημιακού Εργαστηρίου,
ε) παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα ιδίως με
γνωμοδοτήσεις και μελέτες,
στ) παρέχει εξειδικευμένες υπηρεσίες προς τρίτα
φυσικά ή νομικά πρόσωπα, σύμφωνα με την ισχύουσα
νομοθεσία και το σκοπό του Α.Ε.Ι., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α΄ της παρ. 1 του άρθρου 14 του
ν. 4270/2014,
ζ) αναλαμβάνει την εκπόνηση ερευνητικών και αναπτυξιακών έργων / προγραμμάτων, η οικονομική δια-
χείριση των οποίων ανατίθεται στον Ειδικό Λογαριασμό
Κονδυλίων Έρευνας του ΔΙ.ΠΑ.Ε. (εφεξής: «Ε.Λ.Κ.Ε. του
ΔΙ.ΠΑ.Ε.»), καθώς και την οργάνωση και παροχή επιμορφωτικών προγραμμάτων μέσω του Κέντρου Επιμόρφω-
σης και Διά Βίου Μάθησης (ΚΕ.ΔΙ.ΒΙ.Μ.) του ΔΙ.ΠΑ.Ε. στα
γνωστικά αντικείμενα του Πανεπιστημιακού Εργαστηρίου,
η) αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
θ) κάθε άλλη δραστηριότητα που καθορίζεται από τον
Εσωτερικό Κανονισμό του Πανεπιστημιακού Εργαστηρίου, εφόσον προάγει τη διδασκαλία, την επιστήμη και την
έρευνα στα γνωστικά αντικείμενα του Πανεπιστημιακού
Εργαστηρίου και είναι σύμφωνη προς τους σκοπούς, την
αποστολή του Ιδρύματος και την εκάστοτε ισχύουσα
νομοθεσία.
Άρθρο 5
Προϋποθέσεις Παροχής Υπηρεσιών
Πανεπιστημιακών Εργαστηρίων προς τρίτους
1. Κάθε Πανεπιστημιακό Εργαστήριο δύναται να παρέχει υπηρεσίες προς τρίτους, εφόσον πληροί τις ακό-
λουθες προϋποθέσεις:
α) έχει τουλάχιστον ένα (1) μέλος Διδακτικού Ερευνητικού Προσωπικού, του οποίου το γνωστικό αντικείμε-
νο είναι συναφές με το αντικείμενο των υπηρεσιών που
παρέχει το εργαστήριο,
β) δεν παρεμποδίζονται οι ερευνητικές και εκπαιδευτικές δραστηριότητες του ΔΙ.ΠΑ.Ε. και της ακαδημαϊκής
μονάδας στην οποία εντάσσεται,
γ) οι δραστηριότητες που αφορούν στην παροχή
υπηρεσιών δεν προκαλούν επιβάρυνση εις βάρος του
προϋπολογισμού του ΔΙ.ΠΑ.Ε.,
δ) η κοστολόγηση των παρεχόμενων υπηρεσιών είναι
εύλογη και δίκαιη και κάθε Πανεπιστημιακό Εργαστήριο
εφαρμόζει κοστοστρεφή μεθοδολογία τιμολόγησης επί
των υπηρεσιών αυτών,
ε) οι υπηρεσίες που παρέχονται είναι σύμφωνες με τον
σκοπό και το αντικείμενο του Πανεπιστημιακού Εργαστηρίου, όπως αυτά καθορίζονται στην απόφαση ίδρυ-
σής του και τον εσωτερικό κανονισμό λειτουργίας του,
στ) το προσωπικό του είναι κατάλληλα εκπαιδευμένο
και επαρκεί για την παροχή υπηρεσιών προς τρίτους.
2. Οι παρεχόμενες υπηρεσίες του Πανεπιστημιακού
Εργαστηρίου θα πρέπει να πληρούν μια τουλάχιστον
από τις ακόλουθες προϋποθέσεις:
α) να παρουσιάζουν επιστημονικό ενδιαφέρον και να
προάγουν την εξέλιξη της επιστήμης,
β) να ενισχύουν την εξωστρέφεια του ΔΙ.ΠΑ.Ε. και
γ) να ωφελούν την κοινωνία και την οικονομία, να
ανταποκρίνονται στις αναπτυξιακές ανάγκες του ΔΙ.ΠΑ.Ε.
και της χώρας, να προωθούν τη διάχυση της γνώσης,
την αξιοποίηση των αποτελεσμάτων της έρευνας, την
καινοτομία, τη βιώσιμη ανάπτυξη, την κοινωνική συνοχή
και να συμβάλλον στην παραγωγική ανασυγκρότηση
της χώρας.
3. Με απόφαση της Επιτροπής Ερευνών, κατόπιν εισήγησης του Διευθυντή του Πανεπιστημιακού Εργαστηρί-
ου, καθορίζεται το ακριβές ύψος της τιμής κάθε είδους
ομοειδών υπηρεσιών, οι οποίες παρέχονται προς απροσδιόριστο αριθμό φυσικών προσώπων. Η εισήγηση, εκτός
των στοιχείων των παρ. 2 και 3, περιλαμβάνει: α) το είδος
και την περιγραφή κάθε υπηρεσίας, β) την τιμή ανά είδος
υπηρεσίας, γ) το εύρος τιμολόγησης από τρίτους οικονομικούς φορείς, εφόσον υπάρχουν, που προσφέρουν
ταυτόσημες υπηρεσίες, και δ) οικονομοτεχνική ανάλυση κόστους της υπηρεσίας, στην οποία περιλαμβάνεται
υπολογισμός του κόστους απασχόλησης προσωπικού,
των αναλωσίμων και λοιπών ειδών, των πάγιων δαπανών
και της απόσβεσης εξοπλισμού.
4. Οι τιμές ταυτόσημων υπηρεσιών μεταξύ του ίδιου ή
άλλου Πανεπιστημιακού Εργαστηρίου του ΔΙ.ΠΑ.Ε. δεν
δύνανται να διαφέρουν ουσιωδώς μεταξύ τους.
5. Αν παρέχονται υπηρεσίες από Πανεπιστημιακά
Εργαστήρια, των οποίων η διαδικασία κοστολόγησης
ρυθμίζεται ειδικώς στη νομοθεσία, εφαρμόζεται αυτό
το ειδικό νομοθετικό - κανονιστικό πλαίσιο.
Άρθρο 6
Διοίκηση - Διευθυντής
Πανεπιστημιακού Εργαστηρίου
1. Κάθε Πανεπιστημιακό Εργαστήριο διοικείται από
τον Διευθυντή του. Ως Διευθυντής Πανεπιστημιακού
Εργαστηρίου εκλέγεται μέλος Διδακτικού Ερευνητικού
Προσωπικού (Δ.Ε.Π.), πλήρους απασχόλησης, της βαθμίδας του Καθηγητή ή Αναπληρωτή Καθηγητή. Η θητεία
του Διευθυντή είναι τριετής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
2. Η επανεκλογή του ίδιου προσώπου στο αξίωμα του
Διευθυντή Πανεπιστημιακού Εργαστηρίου επιτρέπεται
χωρίς περιορισμό θητειών.
3. Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο Πανεπιστημιακό Εργαστήριο και
έχουν ίδιο ή συναφές γνωστικό αντικείμενο με αυτό του
Εργαστηρίου.
Άρθρο 7
Διαδικασία εκλογής Διευθυντή
1. Η διαδικασία εκλογής του Διευθυντή του Εργαστηρίου και οι αρμοδιότητές του ρυθμίζονται από τις διατάξεις
του άρθρου 48 του ν. 4957/2022 όπως ισχύει.
2. Η εκλογική διαδικασία πραγματοποιείται με καθολική, άμεση και μυστική ψηφοφορία που διενεργείται
αποκλειστικά ηλεκτρονικά με τη χρήση του ειδικού πληροφοριακού συστήματος με την ονομασία «Ψηφιακή
Κάλπη ΖΕΥΣ» της ανώνυμης εταιρείας του Ελληνικού
Δημοσίου με την επωνυμία «Εθνικό Δίκτυο Υποδομών
Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.).
3. Δεν επιτρέπεται να θέτουν υποψηφιότητα για τη
θέση του Διευθυντή Πανεπιστημιακού Εργαστηρίου
όσοι αποχωρούν από την υπηρεσία λόγω συμπλήρωσης
του ανώτατου ορίου ηλικίας κατά τη διάρκεια της θητείας για την οποία προκηρύσσεται η θέση, εκτός και αν
στο Πανεπιστημιακό Εργαστήριο υπηρετεί ένα (1) μόνο
μέλος Δ.Ε.Π. ή δεν υπάρχει κανένας άλλος υποψήφιος. Η
κατοχή θέσης Διευθυντή Πανεπιστημιακού Εργαστηρίου
δεν είναι ασυμβίβαστη με την κατοχή άλλου αξιώματος
μονομελούς οργάνου διοίκησης ή με την ιδιότητα μέλους συλλογικού οργάνου του Διεθνούς Πανεπιστημίου
της Ελλάδος.
4. Έως τη διενέργεια της πρώτης εκλογής, καθώς και
εάν δεν υπάρχουν υποψηφιότητες ή ελλείψει αυτού, ο
Διευθυντής ορίζεται από τη Σύγκλητο, σύμφωνα με τα
οριζόμενα στην περ. ι΄ της παρ. 4 του άρθρου 16 και την
παρ. 7 του άρθρου 48 του ν. 4957/2022.
Άρθρο 8
Αρμοδιότητες Διευθυντή
Πανεπιστημιακού Εργαστηρίου
Ο Διευθυντής του Πανεπιστημιακού Εργαστηρίου έχει
τις ακόλουθες αρμοδιότητες:
α) προΐσταται και εποπτεύει της λειτουργίας του Πανεπιστημιακού Εργαστηρίου,
β) μεριμνά για την εφαρμογή του πρότυπου εσωτερικού κανονισμού λειτουργίας των Πανεπιστημιακών
Εργαστηρίων, του εσωτερικού κανονισμού λειτουργίας
του Πανεπιστημιακού Εργαστηρίου, του εσωτερικού κανονισμού του Α.Ε.Ι. και των αποφάσεων των οργάνων του
Α.Ε.Ι., καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε., ο οποίος διαχειρίζεται
τους ίδιους πόρους του Πανεπιστημιακού Εργαστηρίου,
δ) εισηγείται προς τον Πρύτανη την τοποθέτηση ή
διάθεση διοικητικού προσωπικού του ΔΙ.ΠΑ.Ε. για την
υποστήριξή του Πανεπιστημιακού Εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
του ΔΙ.ΠΑ.Ε. την πρόσληψη έκτακτου ερευνητικού, επιστημονικού και λοιπού προσωπικού για τις ανάγκες του
Πανεπιστημιακού Εργαστηρίου,
στ) υπογράφει τις συμβάσεις που συνάπτει το Πανεπιστημιακό Εργαστήριο για την παροχή υπηρεσιών προς
τρίτους,
ζ) Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης, έχει την ευθύνη για την προστασία
των οργάνων και των εγκαταστάσεων από βλάβες, την
ασφαλή παραμονή του προσωπικού, των φοιτητών και
επισκεπτών και γενικά την ευθύνη για την απρόσκοπτη
λειτουργία του Εργαστηρίου και
η) ασκεί κάθε άλλη αρμοδιότητα που ορίζεται στον
εσωτερικό κανονισμό του ΔΙ.ΠΑ.Ε. και στον εσωτερικό
κανονισμό λειτουργίας του πανεπιστημιακού εργαστηρίου.
Άρθρο 9
Υποχρεώσεις των Πανεπιστημιακών
Εργαστήριων προς το ΔΙ.ΠΑ.Ε.
Στο πλαίσιο των δραστηριοτήτων του Εργαστηρίου,
το προσωπικό του (τακτικά και συνεργαζόμενα μέλη,
έκτακτο προσωπικό, κ.λπ.) οφείλει να τηρεί τον Εσωτερικό Κανονισμό Λειτουργίας του ΔΙ.ΠΑ.Ε.
Το προσωπικό οφείλει να επιδεικνύει τη δέουσα επιμέλεια ως προς τη χρήση των υποδομών και του εξοπλι-
σμού του Εργαστηρίου.
Το Εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και τους χώρους
όπου στεγάζεται.
Το Εργαστήριο οφείλει να παραχωρεί τους χώρους
και τον εξοπλισμό του (υπό την επίβλεψη και τις οδηγίες
του Διευθυντή ή άλλου μέλους του Εργαστηρίου) για
την κάλυψη των εκπαιδευτικών αναγκών του οικείου
Τμήματος / Σχολής, οι οποίες σε κάθε περίπτωση ικανοποιούνται κατά προτεραιότητα. Το Εργαστήριο οφείλει
να προβαίνει σε ορθολογική χρήση των υποδομών του,
ώστε η παροχή υπηρεσιών προς τρίτους να μην αποβαίνει εις βάρος του δημόσιου ερευνητικού και εκπαιδευτι-
κού χαρακτήρα του Εργαστηρίου.
Σε κάθε επιστημονική δημοσίευση ή ανακοίνωση αποτελεσμάτων έρευνας που εκπονήθηκε ολικά ή μερικά
στο Εργαστήριο, θα πρέπει να γίνεται αναφορά σε αυτό
ως δομή του Διεθνούς Πανεπιστημίου της Ελλάδος.
Άρθρο 10
Οικονομική διαχείριση πόρων
1. Η οικονομική διαχείριση των πόρων που προέρχονται από την παροχή υπηρεσιών μέσω των Πανεπιστη-
μιακών Εργαστηρίων του Ιδρύματος πραγματοποιείται
αποκλειστικά μέσω του Ειδικού Λογαριασμού Κονδυλίων
Έρευνας του ΔΙ.ΠΑ.Ε.
2. Τα έσοδα από την παροχή υπηρεσιών που παρέχουν
τα Πανεπιστημιακά Εργαστήρια εισπράττονται μέσω του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Ε.Λ.Κ.Ε. / ΔΙ.ΠΑ.Ε. και εγγράφονται στον προϋπολογισμό
έργου / προγράμματος του Εργαστηρίου και στον προϋπολογισμό του Ε.Λ.Κ.Ε. / ΔΙ.ΠΑ.Ε.
3. Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών του Ε.Λ.Κ.Ε. /
ΔΙ.ΠΑ.Ε., καθορίζεται το ποσοστό παρακράτησης επί
των εσόδων που προέρχονται από την παροχή υπηρεσιών των πανεπιστημιακών εργαστηρίων του Ιδρύμα-
τος υπέρ του Ε.Λ.Κ.Ε. / ΔΙ.ΠΑ.Ε. (παρ. 4 του άρθρου 237
του ν. 4957/2022) και το ποσοστό που διατίθεται για τη
δημιουργία έργου για την κάλυψη ερευνητικών, αναπτυξιακών και λειτουργικών αναγκών του εργαστηρίου,
στο οποίο ορίζεται ως Επιστημονικά Υπεύθυνος ο Διευθυντής του Εργαστηρίου.
4. Με απόφαση του Συμβουλίου Διοίκησης, κατόπιν
εισήγησης του Διευθυντή του Πανεπιστημιακού Εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
του Α.Ε.Ι. (εφόσον συσταθεί). Με όμοια απόφαση καθορίζεται το ποσοστό παρακράτησης επί των πόρων του,
το οποίο παρακρατάται υπέρ της Εταιρείας.
5. Οι πόροι που προέρχονται από την παροχή υπηρεσιών των Πανεπιστημιακών Εργαστηρίων αποτελούν
ιδιωτικούς πόρους του Ιδρύματος. Ενδεικτικά δύνανται
να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού
προσωπικού του Πανεπιστημιακού Εργαστηρίου, πρόσθετες αμοιβές των μελών του μόνιμου προσωπικού του
Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού Διδακτικού Προσωπικού
(Ε.ΔΙ.Π.), Ειδικού Τεχνικού Εργαστηριακού Προσωπικού
(Ε.Τ.Ε.Π.), Ειδικού Εκπαιδευτικού Προσωπικού (Ε.Ε.Π.) και
διοικητικού προσωπικού, δαπάνες μετακινήσεων, δημοσιεύσεων, οργάνωσης συνεδρίων, καθώς και δημόσιων
συμβάσεων για την προμήθεια αναγκαίων ειδών για την
ορθή και εύρυθμη λειτουργία των πανεπιστημιακών εργαστηρίων και των δραστηριοτήτων τους.
Άρθρο 11
Διαδικασία σύναψης συμβάσεων
παροχής υπηρεσιών
1. Τα Πανεπιστημιακά Εργαστήρια του ΔΙ.ΠΑ.Ε. δύνανται να παρέχουν υπηρεσίες προς φορείς του ιδιωτικού
ή δημόσιου τομέα, της περ. α) της παρ. 1 του άρθρου 14
του ν. 4270/2014 όπως ισχύει, κατόπιν σύναψης σύμβασης παροχής υπηρεσιών, η οποία υπόκειται υποχρεωτικά
σε έγγραφο τύπο.
2. Οι συμβάσεις παροχής υπηρεσιών εγκρίνονται από
την Επιτροπή Ερευνών του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε., κατόπιν αιτήματος
του Διευθυντή του Πανεπιστημιακού Εργαστηρίου ή άλλου ενδιαφερόμενου μέλους Διδακτικού Ερευνητικού
Προσωπικού που υπηρετεί στο Πανεπιστημιακό Εργαστήριο και επιθυμεί να παράσχει υπηρεσίες μέσω αυτού.
Περίληψή τους αναρτάται στο πρόγραμμα «ΔΙΑΥΓΕΙΑ».
Με απόφαση της Επιτροπής Ερευνών του Ε.Λ.Κ.Ε. του
ΔΙ.ΠΑ.Ε., δύναται να εγκρίνεται πρότυπο σχέδιο σύμβασης παροχής υπηρεσιών για κάθε πανεπιστημιακό
εργαστήριο ή άλλο ισοδύναμο έγγραφο, εφόσον το
πανεπιστημιακό εργαστήριο εφαρμόζει σύστημα διασφάλισης ποιότητας.
3. Αν το είδος των υπηρεσιών ή του υπό ανάθεση έργου προϋποθέτει τη χρήση πόρων του Πανεπιστημιακού
Εργαστηρίου, όπως εξοπλισμού, υποδομών και ανθρώπινου δυναμικού που υπηρετεί ήδη στο Πανεπιστημια-
κό Εργαστήριο, για την έγκριση της σύμβασης από την
Επιτροπή Ερευνών του Ε.Λ.Κ.Ε. του ΔΙ.ΠΑ.Ε., απαιτείται η
προσκόμιση βεβαίωσης του Διευθυντή του Πανεπιστημιακού Εργαστηρίου περί της δυνατότητας διάθεσης
των πόρων που απαιτούνται, ανά περίπτωση, για την
ορθή εκτέλεση της σύμβασης, χωρίς να παρακωλύεται η
εκπαιδευτική και ερευνητική δραστηριότητα του Πανεπιστημιακού Εργαστηρίου και της ακαδημαϊκής μονάδας
στην οποία εντάσσεται.
4. Οι συμβάσεις παροχής υπηρεσιών των πανεπιστημιακών εργαστηρίων περιλαμβάνουν κατ’ ελάχιστον τα
ακόλουθα στοιχεία: α) την επωνυμία του ΔΙ.ΠΑ.Ε. και του
Εργαστηρίου, β) το είδος και την περιγραφή των υπηρεσιών, γ) το συμβατικό τίμημα των υπηρεσιών, δ) τη
χρονική διάρκεια της σύμβασης, ε) τον προτεινόμενο
Επιστημονικό Υπεύθυνο, σύμφωνα με τη διάταξη του
άρθρου 234 του ν. 4957/2022, για την ορθή εκτέλεση του
φυσικού και οικονομικού αντικειμένου της σύμβασης,
στ) τις υποχρεώσεις και τα δικαιώματα κάθε συμβαλλόμενου μέρους, ζ) το δικαίωμα προβολής ή προώθησης
του αντικειμένου ή των αποτελεσμάτων των υπηρεσιών
που περιγράφονται στη σύμβαση από τον αντισυμβαλλόμενο αποδέκτη των υπηρεσιών, καθώς και τα μέσα
προβολής ή προώθησης, η) το έκτακτο ερευνητικό,
επιστημονικό και λοιπό προσωπικό, εφόσον κρίνεται
αναγκαία η απασχόληση έκτακτου προσωπικού για την
ορθή υλοποίηση της σύμβασης, θ) την εισαγωγή ρητρών
εμπιστευτικότητας και εχεμύθειας, αν υφίσταται σχετική ανάγκη, ι) κάθε άλλο στοιχείο που κρίνεται αναγκαίο
για την ορθή εκτέλεση του έργου και την απρόσκοπτη
λειτουργία και εκτέλεση της σύμβασης.
5. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευνών
του Ε.Λ.Κ.Ε. του ΔΙ.ΠΑ.Ε., εγκρίνεται η αποδοχή διαχείρισης έργου/προγράμματος του Ε.Λ.Κ.Ε. σύμφωνα με τους
όρους της σύμβασης παροχής υπηρεσιών.
6. Τα Πανεπιστημιακά Εργαστήρια του ΔΙ.ΠΑ.Ε. που
παρέχουν υπηρεσίες, δύνανται μέσω του Ε.Λ.Κ.Ε. του
ΔΙ.ΠΑ.Ε. να συνάπτουν συνεργασίες με φορείς της περ. α)
της παρ. 1 του άρθρου 14 του ν. 4270/2014 υπό τη μορφή προγραμματικών συμβάσεων με σκοπό την παροχή
υπηρεσιών, που εγκρίνονται με απόφαση του Συμβουλίου Διοίκησης του Ιδρύματος. Αν το είδος των υπηρεσι-
ών προϋποθέτει τη χρήση πόρων του Πανεπιστημιακού
Εργαστηρίου, απαιτείται η προσκόμιση της βεβαίωσης
της παρ. 2 του παρόντος άρθρου.
7. Τα Πανεπιστημιακά Εργαστήρια του ΔΙ.ΠΑ.Ε. που παρέχουν υπηρεσίες, δύνανται να συμμετέχουν μέσω του
Ε.Λ.Κ.Ε. του ΔΙ.ΠΑ.Ε., ως υποψήφιοι οικονομικοί φορείς
σε διαγωνιστικές διαδικασίες αναθετουσών αρχών για τη
σύναψη δημόσιας σύμβασης με αντικείμενο την παροχή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
υπηρεσιών, σύμφωνα με τον ν. 4412/2016, όπως ισχύει.
Για τον σκοπό αυτόν ο Ε.Λ.Κ.Ε. του ΔΙ.ΠΑ.Ε. δύναται να
προβαίνει σε κάθε απαραίτητη ενέργεια ως υποψήφιος
οικονομικός φορέας σύμφωνα με τον ν. 4412/2016 όπως
ισχύει, συμπεριλαμβανομένης της διαδικασίας έκδοσης
εγγυητικής επιστολής. Αν ο Ε.Λ.Κ.Ε. του ΔΙ.ΠΑ.Ε. αναδειχθεί ως ανάδοχος της διαγωνιστικής διαδικασίας, με από-
φαση της Επιτροπής Ερευνών, εγκρίνεται η σύναψη της
δημόσιας σύμβασης και ακολουθεί η αποδοχή διαχείρισης έργου / προγράμματος με αντικείμενο την παροχή
των υπηρεσιών που περιγράφονται στη διακήρυξη και
τη δημόσια σύμβαση, με Επιστημονικό Υπεύθυνο τον
Διευθυντή του Πανεπιστημιακού Εργαστηρίου ή άλλο
μέλος που υπηρετεί ή παρέχει τις υπηρεσίες του σε αυτό.
Άρθρο 12
Τοποθέτηση προσωπικού
σε Πανεπιστημιακό Εργαστήριο
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στα Πανεπιστημιακά Εργαστήρια πραγμα-
τοποιείται, σύμφωνα με τις διατάξεις του άρθρου 50 του
ν. 4957/2022 όπως ισχύει. Τα μέλη Δ.Ε.Π., Ε.Ε.Π., Ε.ΔΙ.Π.
και Ε.Τ.Ε.Π. τοποθετούνται μόνο σε ένα (1) Πανεπιστημιακό Εργαστήριο του Τμήματος στο οποίο ανήκουν ή
σε διεπιστημονικό εργαστήριο που συμμετέχει το Τμήμα, αλλά δύνανται να παρέχουν τις υπηρεσίες τους σε
περισσότερα από ένα (1) Πανεπιστημιακά Εργαστήρια
του ΔΙ.ΠΑ.Ε.
2. Οι πράξεις τοποθέτησης σε Πανεπιστημιακά Εργαστήρια, τα οποία είναι εγκατεστημένα σε πανεπιστημι-
ακά νοσοκομεία που εμπίπτουν στην αρμοδιότητα του
Υπουργείου Παιδείας, Θρησκευμάτων και Αθλητισμού,
κοινοποιούνται με την επιμέλεια του αρμόδιου οργάνου
για την έκδοση της πράξης προς το Διοικητικό Συμβούλιο του νοσοκομείου.
3. Σε περίπτωση Πανεπιστημιακού Εργαστηρίου ή
ειδικής μονάδας αυτού που έχουν εγκατασταθεί σε
νοσοκομεία του Εθνικού Συστήματος Υγείας (Ε.Σ.Υ.), η
τοποθέτηση εγκρίνεται από το Διοικητικό Συμβούλιο
του νοσοκομείου, έπειτα από θετική εισήγηση του επιστημονικού συμβουλίου, με κριτήριο τη συνάφεια της
ειδικότητας του τοποθετούμενου με το αντικείμενο του
εργαστηρίου ή της μονάδας και τη λειτουργία του νοσοκομείου.
4. Στα Πανεπιστημιακά Εργαστήρια του ΔΙ.ΠΑ.Ε. δύναται να τοποθετείται διοικητικό προσωπικό του Πανεπι-
στημίου, καθώς και να απασχολούνται και οι ακόλουθες
κατηγορίες προσωπικού:
α) επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων /
προγραμμάτων του Πανεπιστημιακού Εργαστηρίου,
δ) προσωπικό του ΔΙ.ΠΑ.Ε. για την εκτέλεση πρόσθετου έργου επ’ αμοιβή.
Άρθρο 13
Υποχρεώσεις των εργαζομένων
στην παροχή υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του και να αφιερώνει σε
αυτή ανεπιφύλακτα τις γνώσεις και την εμπειρία του,
εφαρμόζοντας τους κανόνες της τέχνης και της επιστήμης.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικά Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
3. Ο Διευθυντής του Εργαστηρίου σε συνεργασία με
τον Επιστημονικά Υπεύθυνο του Έργου συντονίζει την
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο στο πλαίσιο λειτουργίας του Ιδρύματος υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
Άρθρο 14
Διαδικασίες και όροι ασφάλειας της εργασίας
και της υγιεινής των εργαζομένων
1. Το Εργαστήριο, με ευθύνη του Διευθυντή, είναι υποχρεωμένο να εξασφαλίζει όλες τις προϋποθέσεις για την
ασφάλεια της εργασίας και της υγιεινής των εργαζομένων και των εγκαταστάσεών του. Υποχρεούται επίσης να
παρέχει στους εργαζόμενους όλα τα μέσα ασφάλειας και
να διατηρεί τον εξοπλισμό του σε άριστη κατάσταση.
2. Το Εργαστήριο είναι υποχρεωμένο με ευθύνη του
Διευθυντή να διαθέτει όλα τα απαραίτητα μέσα για την
παροχή, σε περίπτωση ανάγκης, πρώτων βοηθειών
στους εργαζόμενους.
3. Κάθε Εργαστήριο έχει το δικό του Κανονισμό ασφάλειας. Η πρόσβαση στο Εργαστήριο επιτρέπεται στο
εξουσιοδοτημένο προσωπικό μόνον, ενώ απαιτείται
ευκρινής σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστά-
σεις του, όσο και στον περιβάλλοντα χώρο.
5. Οι εργαζόμενοι στις εγκαταστάσεις του Εργαστηρίου υποχρεούνται, αν η φύση του έργου τους το επι-
βάλλει, να φέρουν κατά τη διάρκεια της εργασίας τους
κατάλληλη ενδυμασία.
6. Σε περίπτωση που από τη λειτουργία του Εργαστηρίου δημιουργούνται ιδιαίτερες περιβαλλοντικές επιπτώ-
σεις, το Ίδρυμα έχει την υποχρέωση να λαμβάνει όλα τα
απαραίτητα μέτρα για την προστασία και αποκατάσταση
του περιβάλλοντος χώρου, σύμφωνα με τις υποδείξεις
των αρμόδιων υπηρεσιών και τις ισχύουσες διατάξεις.
Άρθρο 15
Πολιτική για την Προστασία
Διανοητικής Ιδιοκτησίας
1. Αρμόδιος φορέας για τη διαχείριση και προστασία
των δικαιωμάτων διανοητικής (πνευματικής και βιομηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
χανικής) ιδιοκτησίας επί των παραγόμενων αποτελεσμάτων από τα προγράμματα / έργα που εκπονούνται στο
Εργαστήριο είναι ο Ε.Λ.Κ.Ε. / ΔΙ.ΠΑ.Ε. και εφαρμόζονται
οι οικείες διατάξεις του Οδηγού Χρηματοδότησης και
Διαχείρισης, όπως ισχύει.
2. Ως γενική αρχή, τα παραγόμενα αποτελέσματα
ανήκουν στον φορέα χρηματοδότησης του έργου /
προγράμματος. Το Εργαστήριο διατηρεί το δικαίωμα
χρήσης των παραγόμενων αποτελεσμάτων αποκλειστικά για ερευνητικούς, εκπαιδευτικούς και διδακτικούς
σκοπούς. Η τεχνογνωσία που τυχόν παραχθεί κατά την
υλοποίηση του έργου / προγράμματος, όπως και το δικαίωμα για την απόκτηση διπλώματος ευρεσιτεχνίας ή
άλλου τίτλου για την κατοχύρωση αυτής, ανήκουν, σε
κάθε περίπτωση, αποκλειστικά στο ΔΙ.ΠΑ.Ε. και τα φυσικά πρόσωπα της ερευνητικής ομάδας που συνέβαλαν
στην ανακάλυψη αυτή.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στα πλαίσια των οποίων το Εργαστήριο αναλαμβάνει την εκτέλεση προγραμμάτων, χωρίς
τη δυνατότητα διαπραγμάτευσης των όρων πνευματικής και βιομηχανικής ιδιοκτησίας, δεν ακολουθείται η
παραπάνω διαδικασία, αλλά ενημερώνεται η Επιτροπή
Ερευνών, η οποία μπορεί να αρνηθεί την υπογραφή τέτοιας σύμβασης.
4. Σε ειδικό άρθρο της σύμβασης παροχής της υπηρεσίας/έργου, θα αναφέρονται τα δικαιώματα της δια-
νοητικής (πνευματικής ή/και βιομηχανικής) ιδιοκτησίας,
που απορρέουν από την παρασχεθησόμενη υπηρεσία,
λαμβάνοντας υπόψη και τυχόν προϋφιστάμενη διανοητική ιδιοκτησία ή τεχνογνωσία.
5. Στην περίπτωση που προβλέπονται τέτοιου είδους
δικαιώματα για το Ίδρυμα, οι εφευρέσεις και καινοτομίες θα αξιολογούνται από την Επιτροπή Μεταφοράς
Τεχνολογίας, Καινοτομίας και Νεοφυούς Επιχειρηματικότητας, η οποί συστήνεται σύμφωνα με τη διάταξη του
άρθρου 222 του ν. 4957/2022, η οποία θα εισηγείται,
λαμβάνοντας υπόψη τη σπουδαιότητα και σκοπιμότητα
προστασίας τους, τη δυνατότητα βιομηχανικής εφαρμογής τους και την κατοχύρωσή τους με Δίπλωμα Ευρεσιτε-
χνίας (Δ.Ε.) ή Πιστοποιητικό Υποδείγματος Χρησιμότητας
(Π.Υ.Χ.), κατά τα οριζόμενα στον Κανονισμό Μεταφοράς
Τεχνολογίας.
Άρθρο 16
Γενικές Αρχές Επεξεργασίας
Δεδομένων Προσωπικού Χαρακτήρα
1. Το Διεθνές Πανεπιστήμιο της Ελλάδος, τηρώντας τη
νομοθεσία περί προστασίας δεδομένων προσωπικού χαρακτήρα (Κανονισμός της Ε.Ε. 2016/679 και ν. 4624/2019,
όπως ισχύουν), διατηρεί τις προσωπικές πληροφορίες
σε έναν ασφαλή κεντρικό διακομιστή τηρώντας τις
απαραίτητες εκ του νόμου προϋποθέσεις ασφάλειας.
Σε συμμόρφωση προς τον Κανονισμό της Ε.Ε. 2016/679,
τον ν. 4624/2019, τα δεδομένα προσωπικού χαρακτήρα
όλων των εντολέων τα οποία περιέρχονται σε γνώση
όλων των εμπλεκομένων προσώπων στο πλαίσιο κάποιας συναλλαγής, καταχωρούνται από το Ίδρυμα σε
αρχείο δεδομένων. Η διαβίβαση των ανωτέρω στοιχείων
προσωπικού χαρακτήρα γίνεται μόνο όπου προβλέπεται
από το νόμο σε οποιεσδήποτε αρχές, τηρώντας τη Δήλωση Απορρήτου που είναι αναρτημένη στην ιστοσελίδα
του ΔΙΠΑΕ και του ΕΛΚΕ / ΔΙΠΑΕ.
2. Η επεξεργασία των προσωπικών δεδομένων θα
πραγματοποιείται με σεβασμό προς τις βασικές αρχές
προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινο-
βουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών (Γενικός κανονισμός για την Προστασία των Δεδο-
μένων - ΓΚΠΔ), ήτοι της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
3. Όταν το Εργαστήριο επεξεργάζεται δεδομένα προσωπικού χαρακτήρα φροντίζει ώστε:
α) Να έχει συλλέξει και να επεξεργάζεται νόμιμα τα
δεδομένα αυτά, δυνάμει των προβλέψεων της υφιστάμενης νομοθεσίας και των προϋποθέσεων που αυτή θέτει.
β) Να επεξεργάζεται τα δεδομένα προσωπικού χαρακτήρα μόνο για καθορισμένους, ρητούς και νόμιμους
σκοπούς.
γ) Να λαμβάνει τα κατάλληλα τεχνικά και οργανωτικά
μέτρα, ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον να
επανεξετάζει περιοδικά την επάρκεια και την αποτελεσματικότητα των μέτρων αυτών.
δ) Να καταβάλει τις απαραίτητες προσπάθειες, ώστε
τα δεδομένα προσωπικού χαρακτήρα που διατηρεί και
επεξεργάζεται να είναι πάντα ακριβή και επικαιροποιημένα και να χορηγούνται στα υποκείμενα των δεδομέ-
νων όλα τα προβλεπόμενα εκ της ισχύουσας νομοθεσίας
δικαιώματα.
ε) Να μη διατηρεί τα δεδομένα προσωπικού χαρακτήρα που συλλέγει, για χρονικό διάστημα μεγαλύτερο από
αυτό που επιβάλουν οι σκοποί προς εξυπηρέτηση των
οποίων συνελέγησαν και τυγχάνουν επεξεργασίας. Η
διατήρηση των προσωπικών δεδομένων για μεγαλύτερο
χρονικό διάστημα είναι δυνατή μόνο εάν η επεξεργασία
των δεδομένων αυτών είναι απαραίτητη:
(i) είτε για την τήρηση νομικής υποχρέωσης που επιβάλλει την επεξεργασία βάσει διάταξης νόμου (ιδίως
στο πλαίσιο των υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ
κ.λπ.),
(ii) είτε για την εκπλήρωση καθήκοντος που εκτελείται
προς το δημόσιο συμφέρον,
(iii) είτε για σκοπούς αρχειοθέτησης προς το δημόσιο
συμφέρον, ή για σκοπούς επιστημονικής ή ιστορικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
έρευνας, ή για στατιστικούς σκοπούς, αφού ληφθούν
τα κατάλληλα τεχνικά και οργανωτικά μέτρα, συμπεριλαμβανομένης της ψευδωνυμοποίησης τους, και μόνον
εφόσον οι σκοποί αυτοί δεν μπορούν εξυπηρετηθούν
μέσω της ανωνυμοποίησης των δεδομένων,
(iv) είτε για τη θεμελίωση, άσκηση ή υποστήριξη νομικών αξιώσεων.
4. Τα Εργαστήρια φροντίζουν ώστε τα υποκείμενα των
δεδομένων να μπορούν να ασκήσουν τα δικαιώματα που
τους αναγνωρίζει η νομοθεσία αναφορικά με τη συλλογή
και την επεξεργασία των δεδομένων προσωπικού χαρακτήρα. Τα δικαιώματα αυτά είναι τα ακόλουθα:
(i) Το δικαίωμα πρόσβασης στα δεδομένα.
(ii) Το δικαίωμα διόρθωσης των δεδομένων,
(iii) Το δικαίωμα διαγραφής των δεδομένων («δικαίωμα
στη λήθη»),
(iv) Το δικαίωμα περιορισμού της επεξεργασίας των
δεδομένων,
(v) Το δικαίωμα στη φορητότητα των δεδομένων,
(vi) Το δικαίωμα αντίρρησης στην επεξεργασία των
δεδομένων.
Άρθρο 17
Τηρούμενα Βιβλία
1. Για τις ανάγκες του Πανεπιστημιακού Εργαστηρίου
τηρούνται τα ακόλουθα βιβλία και στοιχεία σε έντυπη ή
ηλεκτρονική μορφή:
 Βαθμολόγιο φοιτητών
 Βιβλίο πρωτοκόλλου.
 Βιβλίο πρακτικών - αποφάσεων
 Βιβλίο περιουσιακών στοιχείων (πάγιος εξοπλισμός).
 Φάκελος οικονομικών στοιχείων κάθε έτους.
 Φάκελος ετήσιου απολογισμού δραστηριοτήτων
 Κατάλογος επιστημονικών βιβλίων και περιοδικών.
 Αρχείο ερευνητικών προγραμμάτων.
 Αρχείο ερευνητικών δεδομένων.
 Βιβλίο Αποθήκης.
 Μηχανογραφημένο αρχείο πληροφοριών για τις
υπηρεσίες προς τρίτους.
2. Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο για το Εργαστήριο.
Άρθρο 18
Πολιτική χρήσης του λογοτύπου του Ιδρύματος
1. Το λογότυπο του Διεθνούς Πανεπιστημίου της Ελλάδος δύναται να χρησιμοποιηθεί από τα Πανεπιστημιακά
Εργαστήρια για τις ακόλουθες χρήσεις:
α) Παρουσιάσεις, αναφορές ή έντυπα που αφορούν
εκπαιδευτικές ερευνητικές ή αναπτυξιακές δράσεις του
Πανεπιστημίου,
β) Δικτυακούς τόπους που δημιουργούνται από τα
Πανεπιστημιακά Εργαστήρια,
γ) Όλες τις δράσεις επικοινωνίας του Πανεπιστημίου όπως κάρτες, δελτία τύπου, ενημερωτικά δελτία
(newsletter), κοινωνικά δίκτυα.
2. Δικαίωμα χρήσης του λογότυπου έχουν:
α) Τα μέλη της ακαδημαϊκής κοινότητας του Ιδρύματος
(ακαδημαϊκό και διοικητικό προσωπικό),
β) Συνεργάτες του Ιδρύματος (π.χ. εταίροι σε προγράμματα) με στόχο την ανάδειξη / συμμετοχή του Πανεπι-
στημίου σε κοινές δράσεις, κατόπιν χορήγησης σχετικής
έγγραφης άδειας - έγκρισης.
Άρθρο 19
Μεθοδολογία διασφάλισης ποιότητας
και διακρίβωσης οργάνων
Η μεθοδολογία διασφάλισης της ποιότητας και της
διακρίβωσης των οργάνων των Εργαστηρίων προβλέπει
τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές και διεθνείς προδιαγραφές.
Παράλληλα, τα Εργαστήρια ενθαρρύνονται από το Ίδρυμα να εξασφαλίσουν την πιστοποίησή/διαπίστευσή για
τις υπηρεσίες που παρέχουν.
Άρθρο 20
Χρήση των υποδομών των Εργαστηρίων
1. Η χρήση των εργαστηρίων επιτρέπεται μόνο σε
άτομα που ανήκουν στην ακαδημαϊκή κοινότητα του
Ιδρύματος και, συγκεκριμένα, σε άτομα που ανήκουν
στις εξής κατηγορίες:
(α) μέλη ΔΕΠ και λοιποί διδάσκοντες/ουσες,
(β) προπτυχιακοί και μεταπτυχιακοί φοιτητές/τριες,
(γ) ερευνητές/τριες,
(δ) τεχνικό και εκπαιδευτικό προσωπικό,
(ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το Ίδρυμα,
(στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν τα
Εργαστήρια μόνο μετά από άδεια του Διευθυντή του
Εργαστηρίου, τηρώντας την αρχή της ίσης μεταχείρισης
και του ίσου μέτρου κρίσης, με παράλληλη ενημέρωση
του Προέδρου του Τμήματος.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Ίδρυμα.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν ειδικώς εξουσιοδοτηθεί από τον Διευθυντή. Εξοπλισμός και εν γένει
αντικείμενα του Εργαστηρίου τα οποία παραδίδονται
για τη διεξαγωγή εκπαιδευτικού και ερευνητικού έργου
επιστρέφονται, μετά τη χρήση τους, στην κατάσταση
στην οποία βρίσκονταν κατά την παράδοσή τους.
Άρθρο 21
Διαδικασίες και όροι ασφάλειας
των πληροφοριών και τήρησης
εμπορικού απορρήτου
1. Για την προστασία του εμπορικού απόρρητου και
των συμφερόντων του αντισυμβαλλόμενου Φορέα, εισάγεται κατά περίπτωση ειδική πρόβλεψη στη σύμβα-
ση παροχής υπηρεσιών, στο πλαίσιο της οποία ορίζεται
ρητά το εύρος, η διάρκεια και ο κύκλος των προσώπων
που πρέπει να τηρούν τη ρήτρα εμπιστευτικότητας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
2. Οι πληροφορίες θα χαρακτηρίζονται είτε ως πληροφορίες ιδιαίτερα εμπιστευτικές είτε απλά ως εμπιστευτι-
κές. Η μη ειδική μνεία, συνεπάγεται ότι οι πληροφορίες
δεν είναι εμπιστευτικές. Στην πρώτη περίπτωση, το Εργαστήριο δεν θα έχει κανένα δικαίωμα άλλης άμεσης ή
έμμεσης χρήσης των πληροφοριών πέραν του συγκεκριμένου έργου που θα αφορά η σύμβαση, στην δεύτερη
περίπτωση θα μπορεί να κάνει έμμεση χρήση των πληροφοριών με τους όρους που προβλέπει η σύμβαση (δη-
μοσιεύσεις, στατιστικές μελέτες, έντυπα του Ιδρύματος
ή του Εργαστηρίου, σε ενημερωτικές εκδηλώσεις, κ.α.),
ενώ στην τρίτη περίπτωση το Εργαστήριο θα μπορεί να
χρησιμοποιήσει τις πληροφορίες με όποιο τρόπο αυτό
θελήσει.
3. Δεν επιτρέπεται να τεθεί ως όρος στη σύναψη σύμβασης παροχής υπηρεσιών με τρίτους ότι τα αποτελέ-
σματα της εργασίας των Εργαστηρίων είναι απόρρητα.
Κατ’ εξαίρεση επιτρέπεται η διαβάθμιση των πληροφοριών ως απορρήτων, εάν τέτοια αναγκαιότητα προκύπτει
εκ του νόμου ή εκ της φύσεως των πληροφοριών και του
αντισυμβαλλομένου φορέα.
Άρθρο 22
Διαχείριση και αποθήκευση
υλικών και πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης που τηρούνται στο Εργαστήριο. Ο Επιστημονικά Υπεύθυνος του κάθε έργου θα έχει επίσης τη
συνολική ευθύνη από πλευράς του Εργαστηρίου για
τον έλεγχο των αποθεμάτων (stock) και τις διαδικασίες
παραγγελιών.
2. Το προσωπικό του Εργαστηρίου έχει την ευθύνη της
διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους
χώρους και τη διατήρησή τους σε άριστη κατάσταση.
3. Για όλες τις υπηρεσίες που προσφέρει το Εργαστήριο προς τρίτους, διατηρεί πλήρες μηχανογραφημένο
αρχείο πληροφοριών.
4. Η διαχείριση και η αποθήκευση των πληροφοριών
για κάθε έργο θα γίνεται από τον Επιστημονικά Υπεύθυνο
του Έργου, ο οποίος και θα είναι ο αποκλειστικά υπεύθυνος έναντι του αντισυμβαλλόμενου για την τήρηση
των σχετικών όρων του άρθρου για το επιχειρηματικό
απόρρητο.
5. Ο Επιστημονικά Υπεύθυνος του Έργου θα αναλάβει
την οργάνωση και την ενημέρωση αναλυτικού αρχείου
των συμβάσεων παροχής υπηρεσιών του Εργαστηρίου,
είτε σε έντυπη είτε σε ηλεκτρονική μορφή σε συνεργασία
με τον Ε.Λ.Κ.Ε./ΔΙ.ΠΑ.Ε.
6. Η εγκατάσταση ή απεγκατάσταση Hardware ή
Software στους Ηλεκτρονικούς Υπολογιστές των Εργαστηρίων επιτρέπεται μόνο από τα αρμόδια προς τούτο
όργανα του τμήματος ή από εξουσιοδοτημένους τεχνικούς εταιρειών οι οποίες έχουν αναλάβει την τεχνική
υποστήριξη ή προμήθεια συγκεκριμένου εξοπλισμού. Η
μετακίνηση εξοπλισμού από τους χώρους των Εργαστηρίων απαγορεύεται εκτός και αν αυτό γίνεται μετά από
έγκριση των αρμόδιων οργάνων του τμήματος ή στα
πλαίσια ανάγκης επισκευής. Στην δεύτερη περίπτωση θα
πρέπει να έχουν εκδοθεί, με ευθύνη του Ειδικού Τεχνικού
Προσωπικού (ΕΤΠ), τα σχετικά παραστατικά που κατά
περίπτωση προβλέπονται.
Άρθρο 23
Θέματα ηθικής και δεοντολογίας της έρευνας
1. Η Επιτροπή Ηθικής και Δεοντολογίας της Έρευνας
(Ε.Η.Δ.Ε.) επιλαμβάνεται των θεμάτων ηθικής και δεοντολογίας της έρευνας που αφορούν στα έργα παροχής
υπηρεσιών τα οποία υλοποιούνται από τα Εργαστήρια.
2. Η διαδικασία υποβολής ερωτημάτων προς την
Ε.Η.Δ.Ε επί ανακυπτόντων ζητημάτων ηθικής και δεοντολογίας της έρευνας των έργων παροχής υπηρεσιών
που χρήζουν διερεύνησης, καθορίζονται με βάση τις
διατάξεις του ν. 4957/2022 (άρθρα 277-282) και τον Κανονισμό Αρχών και Λειτουργίας της Ε.Η.Δ.Ε., που περι-
λαμβάνεται στον Οδηγό Χρηματοδότησης και Διαχείρισης του Ε.Λ.Κ.Ε. του ΔΙ.ΠΑ.Ε. Στον ανωτέρω Κανονισμό
εξειδικεύονται τα έγγραφα που υποβάλλονται από τους
επιστημονικά υπευθύνους, η διαδικασία υποβολής τους,
ο τρόπος λειτουργίας και λήψης αποφάσεων από την
Ε.Η.Δ.Ε..
Άρθρο 24
Τίτλος - Σφραγίδα
1. Οι τίτλοι των εργαστηρίων αναγράφονται σε κάθε
έντυπό τους, μαζί με το διακριτικό τους τίτλο. Ο τίτλος
αυτός καθώς και τα στοιχεία του Διευθυντή του Εργαστηρίου αναγράφονται στους χώρους του τμήματος,
στο οποίο είναι εγκατεστημένο το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτή του τμήματος
και την προσθήκη του τίτλου του καθώς και του διακριτικού τίτλου (και λογοτύπου του).
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το εργαστήριο για την ξενόγλωσση αλληλογραφία του.
Παράρτημα 7
Κανονισμός Λειτουργίας της Επιτροπής
Ηθικής και Δεοντολογίας της Έρευνας
Άρθρο 1
Σύσταση - Σκοπός
Η Επιτροπή Ηθικής και Δεοντολογίας της Έρευνας
(Ε.Η.Δ.Ε.) του Διεθνούς Πανεπιστημίου της Ελλάδος
(ΔΙ.ΠΑ.Ε.) έχει συσταθεί και λειτουργεί σύμφωνα με τις
διατάξεις των άρθρων 21-27 του ν. 4521/2018, σε συνδυασμό με τα άρθρα 281 και 476 του ν. 4957/2022.
Αποστολή της Ε.Η.Δ.Ε. είναι να παρέχει, σε ηθικό και
δεοντολογικό επίπεδο, εγγύηση αξιοπιστίας των ερευνητικών έργων που διεξάγονται στο Διεθνές Πανεπι-
στήμιο της Ελλάδος. Η Ε.Η.Δ.Ε. ελέγχει κατά πόσον ένα
ερευνητικό έργο διενεργείται με σεβασμό στην αξία των
ανθρώπινων όντων, στην αυτονομία των προσώπων που
συμμετέχουν, στην ιδιωτική ζωή και τα προσωπικά τους
δεδομένα, καθώς και με φροντίδα για το φυσικό και πολιτιστικό περιβάλλον.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Η Επιτροπή ελέγχει, επίσης, την τήρηση των γενικά
παραδεδεγμένων αρχών της ακεραιότητας της έρευνας
και των κριτηρίων της ορθής επιστημονικής πρακτικής.
Τέλος, η Ε.Η.Δ.Ε. στοχεύει και στην επιμόρφωση του επιστημονικού και διοικητικού προσωπικού καθώς και των
φοιτητών του Διεθνούς Πανεπιστημίου της Ελλάδος σε
θέματα ηθικής και δεοντολογίας της έρευνας.
Άρθρο 2
Σύνθεση - Θητεία
1. Η Ε.Η.Δ.Ε. αποτελείται από πέντε (5) τακτικά μέλη
με τους αναπληρωτές τους. Τα μέλη πρέπει να είναι εν
ενεργεία ερευνητές, με ειδίκευση σε θέματα έρευνας,
ηθικής / βιοηθικής και δεοντολογίας της έρευνας.
Η σύνθεση της Ε.Η.Δ.Ε. καθορίζεται με απόφαση της
Επιτροπής Ερευνών και Διαχείρισης του Ε.Λ.Κ.Ε του
ΔΙ.ΠΑ.Ε. και αποτελείται από:
α. Τρία (3) από τα μέλη -και τα αναπληρωματικά τους θα πρέπει να είναι μέλη ΔΕΠ του Διεθνούς Πανεπιστημί-
ου της Ελλάδος, κατά προτεραιότητα Καθηγητές ή Αναπληρωτές Καθηγητές, καθώς και Ομότιμοι Καθηγητές
του Διεθνούς Πανεπιστημίου της Ελλάδος.
β. Δύο (2) από τα μέλη -και τα αναπληρωματικά τουςθα πρέπει να είναι πρόσωπα εκτός του Διεθνούς Πανε-
πιστημίου της Ελλάδος. Για τις θέσεις των εξωτερικών
μελών μπορούν να υποβάλουν υποψηφιότητα ερευνητές Ερευνητικών Κέντρων, κατά προτεραιότητα Α΄ ή Β΄
βαθμίδας, και επιστήμονες με ειδίκευση σε θέματα έρευνας, ηθικής / βιοηθικής και δεοντολογίας της έρευνας.
γ. Ένα (1) τουλάχιστον από τα επτά μέλη -και το αναπληρωματικό του- πρέπει να έχει ειδίκευση στην ηθική /
βιοηθική.
2. Τα μέλη των Ε.Η.Δ.Ε. επιλέγονται ως εξής:
α. H Επιτροπή Ερευνών και Διαχείρισης του Ε.Λ.Κ.Ε.
του ΔΙ.ΠΑ.Ε. καταρτίζει και δημοσιεύει στον διαδικτυακό
τόπο του Ιδρύματος πρόσκληση εκδήλωσης ενδιαφέροντος για την πλήρωση των θέσεων το αργότερο τρεις
(3) μήνες πριν από τη λήξη της θητείας κάθε μέλους.
Στην πρόσκληση προσδιορίζεται ο ακριβής αριθμός των
μελών της Ε.Η.Δ.Ε. και εξειδικεύονται τα προσόντα που
πρέπει να έχουν τα μέλη της Ε.Η.Δ.Ε. Οι υποψηφιότητες
και τα απαραίτητα δικαιολογητικά υποβάλλονται από
τους ενδιαφερομένους ηλεκτρονικά.
β. Η Επιτροπή Ερευνών και Διαχείρισης του Ε.Λ.Κ.Ε του
ΔΙ.ΠΑ.Ε. αξιολογεί τις υποψηφιότητες και αποφασίζει για
τη σύνθεση της Ε.Η.Δ.Ε. Κατά την απόφαση της Επιτροπής Ερευνών και Διαχείρισης συνεκτιμώνται:
- Η εμπειρία των υποψηφίων στην υλοποίηση και διαχείριση έργων ως Επιστημονικά Υπεύθυνων.
- Η προηγούμενη συμμετοχή των υποψηφίων σε αντίστοιχες επιτροπές ηθικής / δεοντολογίας / βιοηθικής.
- Η εκπροσώπηση στη σύνθεση της Ε.Η.Δ.Ε. των γνωστικών αντικειμένων των επτά (7) Σχολών του Ιδρύματος.
- Η διαμόρφωση της τελικής σύνθεσης της Ε.Η.Δ.Ε. έτσι
ώστε να εξασφαλίζεται η διεπιστημονική προσέγγιση
και η σφαιρική εξέταση των ηθικών, δεοντολογικών και
νομικών ζητημάτων που προκύπτουν στο πλαίσιο της
έρευνας.
3. H Ε.Η.Δ.Ε. συγκροτείται με απόφαση του Προέδρου
του ΔΙ.ΠΑ.Ε.. Στην απόφαση συγκρότησής της ορίζεται ο
Πρόεδρος και ο Αντιπρόεδρος της Επιτροπής.
4. Κάθε μέλος της Ε.Η.Δ.Ε. οφείλει να γνωρίζει τις αρχές ηθικής και δεοντολογίας της έρευνας, και τις αρχές
επιστημονικής ακεραιότητας, που ορίζονται από την
Ευρωπαϊκή Ένωση, τα διεθνή κανονιστικά κείμενα και
την ελληνική νομοθεσία, και να μην έχει καταδικασθεί
για καταπάτηση δικαιωμάτων συμμετεχόντων ή προσβολή της ευζωίας ζώων εργαστηρίου, σε έρευνα που
διεξήγαγε το ίδιο ή συμμετείχε ενεργά, και οποιαδήποτε
προσβολή των αρχών της επιστημονικής ακεραιότητας
(λογοκλοπή, παραποίηση δεδομένων, κ.λπ.).
Επιθυμητή είναι η συμμετοχή περισσοτέρων του ενός
μελών, που έχουν ειδικές σπουδές σε θέματα ηθικής /
βιοηθικής της έρευνας (π.χ. MA ή MSc Βιοηθικής).
5. Η διάρκεια της θητείας των μελών των Ε.Η.Δ.Ε. είναι
τριετής και μπορεί να ανανεωθεί μια (1) μόνο φορά.
6. Αν κάποιο μέλος της Ε.Η.Δ.Ε. παραιτηθεί, ελλείψει
ή με οποιονδήποτε άλλο τρόπο παύσει τη θητεία του,
αντικαθίσταται για το υπόλοιπο της θητείας του από το
αναπληρωματικό του μέλος.
7. Ο Πρόεδρος της Ε.Η.Δ.Ε. έχει την ευθύνη λειτουργίας
της Επιτροπής, συγκαλεί τις συνεδριάσεις, αντιπροσωπεύει την Επιτροπή ενώπιον της Επιτροπής Ερευνών και
Διαχείρισης του Ε.Λ.Κ.Ε, της Συγκλήτου και όπου αλλού
χρειαστεί. Η Ε.Η.Δ.Ε. δύναται να παρέχει στον Πρόεδρο
την εξουσιοδότηση να λαμβάνει γνώση και να υπογράφει το έντυπο γνωστοποίησης εγκεκριμένου ερευνητι-
κού πρωτοκόλλου.
8. Ο Αντιπρόεδρος ασκεί τα καθήκοντα του Προέδρου
σε περίπτωση κωλύματος του τελευταίου. Μπορεί επίσης
να του ζητηθεί από τον Πρόεδρο να ασκήσει συμπληρωματικά καθήκοντα.
Άρθρο 3
Ασυμβίβαστα - Σύγκρουση συμφερόντων
1. Η ιδιότητα του μέλους Ε.Η.Δ.Ε. είναι ασυμβίβαστη
με τις ιδιότητες: του Προέδρου, του Αντιπροέδρου και
του Κοσμήτορα, του μέλους της Επιτροπής Ερευνών
και Διαχείρισης ή Προέδρου Τμήματος του ΔΙ.ΠΑ.Ε.
καθώς και του Προέδρου και μέλους του Διοικητικού
Συμβουλίου και του Ε.Σ.Ι. του οικείου ερευνητικού και
τεχνολογικού κέντρου ή ινστιτούτου του άρθρου 13Α
του ν. 4310/2014.
2. Μέλος της Ε.Η.Δ.Ε. έχει κώλυμα συμμετοχής στη συνεδρίαση σε κάθε περίπτωση κατά την οποία μπορεί να
προκύψει σύγκρουση συμφερόντων. Σύγκρουση συμφερόντων προκύπτει όταν μέλος της Ε.Η.Δ.Ε. έχει συμφέ-
ρον (οικονομικό, προσωπικό ή άλλο) το οποίο μπορεί να
επηρεάσει, ή φαίνεται να επηρεάζει, την αμερόληπτη και
αντικειμενική εκτέλεση των καθηκόντων του. Ως τέτοιο
νοείται οποιοδήποτε πιθανό πλεονέκτημα υπέρ του ιδίου
ή του συζύγου του ή συγγενούς α΄ βαθμού. Σε περίπτωση τέτοιου κωλύματος αναφορικά με συγκεκριμένη υπό
αξιολόγηση πρόταση, το μέλος της Ε.Η.Δ.Ε. ενημερώνει
άμεσα τον Πρόεδρο, ο οποίος μεριμνά για την αντικατάστασή του από τον αναπληρωτή του. Το συγκεκριμένο
μέλος αποχωρεί από τη συνεδρίαση πριν από την έναρξη της συζήτησης. Όλες οι δηλώσεις, ή άλλο παρόμοιο
ζήτημα που μπορεί να επηρεάσει την αμεροληψία του
μέλους, σημειώνονται στα πρακτικά της συνεδρίασης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Άρθρο 4
Υποχρέωση εχεμύθειας
1. Τα μέλη της Ε.Η.Δ.Ε. υποχρεούνται στην τήρηση
απόλυτης εχεμύθειας αναφορικά με οποιαδήποτε πληροφορία περιέρχεται στη γνώση τους κατά την άσκηση
των καθηκόντων τους. Η υποχρέωση βαρύνει επίσης
οποιονδήποτε εξωτερικό εμπειρογνώμονα ή εισηγητή
προσκληθεί για παροχή γνωμοδότησης / εισήγησης σχετικά με συγκεκριμένο ερευνητικό πρωτόκολλο.
2. Η υποχρέωση εχεμύθειας αφορά και τον/την Γραμματέα της Επιτροπής, και κάθε εμπλεκόμενο μέλος που
μπορεί να ασκεί υποστηρικτικό έργο. Δεν επιτρέπεται
η γνωστοποίηση με οποιονδήποτε τρόπο απόρρητων
στοιχείων ή δεδομένων προσωπικού χαρακτήρα, που
είναι προσιτά στα ανωτέρω άτομα λόγω των καθηκόντων τους.
3. Η υποχρέωση εχεμύθειας επεκτείνεται και στο περιεχόμενο των διαβουλεύσεων μεταξύ των μελών της
Ε.Η.Δ.Ε., οι οποίες είναι απαραίτητες για την αξιολόγηση
των πρωτοκόλλων και τη λήψη τελικής απόφασης.
ΚΕΦΑΛΑΙΟ Β
ΑΡΜΟΔΙΟΤΗΤΕΣ - ΔΙΑΔΙΚΑΣΙΕΣ
ΑΞΙΟΛΟΓΗΣΗΣ ΚΑΙ ΕΓΚΡΙΣΗΣ
Άρθρο 5
Αρμοδιότητες
1. Αρμοδιότητα της Ε.Η.Δ.Ε. είναι να διαπιστώνει αν συγκεκριμένο ερευνητικό έργο που πρόκειται να εκπονηθεί
στο ΔΙ.ΠΑ.Ε. δεν αντιβαίνει στην κείμενη νομοθεσία και
κατά πόσον συνάδει με γενικά παραδεδεγμένους κανόνες ηθικής και δεοντολογίας της έρευνας και ερευνητι-
κής ακεραιότητας ως προς το περιεχόμενο και προς τον
τρόπο διεξαγωγής της. Ειδικότερα, στις αρμοδιότητες
της Ε.Η.Δ.Ε. περιλαμβάνονται:
α) Η εξέταση των χρηματοδοτούμενων ερευνητικών
έργων που, κατά δήλωση του επιστημονικού υπευθύνου,
περιλαμβάνουν έρευνα στον άνθρωπο, σε υλικό που
προέρχεται από άνθρωπο, όπως γενετικό υλικό, κύτταρα,
ιστοί και προσωπικά δεδομένα, σε ζώα ή στο περιβάλλον,
φυσικό και πολιτιστικό, τα οποία υποβάλλονται υποχρεωτικά για έγκριση στην Ε.Η.Δ.Ε. Το έργο δεν μπορεί να
αρχίσει να υλοποιείται στο ΔΙ.ΠΑ.Ε. εάν δεν λάβει προηγουμένως τη σχετική έγκριση της Επιτροπής.
β) Η εξέταση, εκτός των ερευνητικών έργων της παραπάνω περίπτωσης α΄, και άλλου ερευνητικού έργου,
ύστερα από αίτηση ενδιαφερόμενου προσώπου ή καταγγελία / αναφορά, και η γνωμάτευση σε θέματα ηθικής
και δεοντολογίας που αφορούν άρθρο προς δημοσίευση
σε επιστημονικό περιοδικό ή υπό εκπόνηση διπλωματική εργασία ή διδακτορική διατριβή.
γ) Η παρακολούθηση προτεινόμενων αλλαγών σε ήδη
εγκεκριμένες και υλοποιούμενες έρευνες.
δ) Η προστασία του ατόμου κατά την επεξεργασία των
προσωπικών δεδομένων του, που προκύπτουν από κάθε
σχετική έρευνα.
2. Η Επιτροπή διαπιστώνει τη λήψη εγκρίσεων από τις
αρμόδιες αρχές, εφόσον αυτές απαιτούνται, ελέγχει τη
συμμόρφωση τήρησης του ηθικού, δεοντολογικού και
νομικού πλαισίου και έχει τη δυνατότητα να διενεργεί
ελέγχους και ύστερα από την έγκριση, κατά τη διάρκεια της εξέλιξης της συγκεκριμένης έρευνας έως την
ολοκλήρωσή της, προβαίνοντας σε συστάσεις για την
αρτιότερη, ηθικά και δεοντολογικά, διενέργειά της.
3. Η Ε.Η.Δ.Ε. εισηγείται στην Επιτροπή Ερευνών και
Διαχείρισης του Ε.Λ.Κ.Ε του ΔΙ.ΠΑ.Ε. την αναστολή ενός
ερευνητικού έργου, εφόσον υπάρχει παράβαση της νομοθεσίας και του Κώδικα Ηθικής και Δεοντολογίας της
Έρευνας του Διεθνούς Πανεπιστημίου της Ελλάδος.
4. H Ε.Η.Δ.Ε. μπορεί να παρέχει επιστημονική γνώμηεισήγηση στην Επιτροπή Ερευνών και Διαχείρισης του
Ε.Λ.Κ.Ε του ΔΙ.ΠΑ.Ε. σε περίπτωση που της ζητηθεί.
5. Οι αποφάσεις της Ε.Η.Δ.Ε. είναι δεσμευτικές για το
ΔΙ.ΠΑ.Ε..
6. Εάν η νομοθεσία προβλέπει έγκριση ή αδειοδότηση ενός ερευνητικού έργου από άλλη αρμόδια δημόσια
υπηρεσία, διοικητικό όργανο ή ανεξάρτητη διοικητική
Αρχή, η σχετική απόφαση της Ε.Η.Δ.Ε. δεν υποκαθιστά
την εν λόγω έγκριση ή αδειοδότηση. Κατ’ εξαίρεση οι
παρεμβατικές και μη παρεμβατικές κλινικές μελέτες δεν
εμπίπτουν στο πεδίο αρμοδιοτήτων της Ε.Η.Δ.Ε. και για
την υλοποίηση αυτών απαιτείται μόνο η έγκριση διενέργειας αυτών από την εκάστοτε αρμόδια δημόσια υπη-
ρεσία, διοικητικό όργανο ή ανεξάρτητη διοικητική αρχή
σύμφωνα με τα οριζόμενα στην ισχύουσα νομοθεσία
περί εκτέλεσης κλινικών μελετών.
7. H Ε.Η.Δ.Ε. επιδιώκει την ενημέρωση και ευαισθητοποίηση του επιστημονικού προσωπικού, του διοικητικού
προσωπικού και των φοιτητών του Διεθνούς Πανεπιστημίου της Ελλάδος σε θέματα ηθικής και δεοντολογίας της
έρευνας μέσω της πραγματοποίησης ομιλιών, ημερίδων
και δημοσίευσης ενημερωτικού υλικού και οποιουδήποτε άλλου πρόσφορου μέσου.
Άρθρο 6
Αντικείμενο ελέγχου της Ε.Η.Δ.Ε.
1. Αντικείμενο του ελέγχου της Επιτροπής είναι κυρίως
τα θέματα που αφορούν:
α) την τήρηση του ηθικού, δεοντολογικού και υφιστάμενου νομικού πλαισίου της έρευνας, όπως ειδικότερα
ορίζεται στον Κώδικα Ηθικής και Δεοντολογίας της Έρευνας του Διεθνούς Πανεπιστημίου της Ελλάδος·
β) τη διακρίβωση ότι στα συμμετέχοντα στην έρευνα πρόσωπα δεν έχει ασκηθεί καμίας μορφής πίεση ή
άλλη αθέμιτη επιρροή εν γένει, συμπεριλαμβανομένης
της οικονομικής, προκειμένου να λάβουν μέρος στην
έρευνα. Η Ε.Η.Δ.Ε. δίνει ιδιαίτερη προσοχή σε έρευνα με
συμμετοχή ευάλωτων ή εξαρτώμενων ατόμων ή πληθυσμιακών ομάδων·
γ) την ορθότητα και πληρότητα των γραπτών πληροφοριών που παρέχονται στους μελλοντικούς συμμετέ-
χοντες στην έρευνα ή/και των νομίμων αντιπροσώπων
τους, προκειμένου να διαπιστώσει εάν αυτή παρέχεται με απλό και κατανοητό τρόπο· τη διαδικασία που
εφαρμόζεται για τη λήψη της συναίνεσης των συμμετεχόντων στην έρευνα και της συναίνεσης των νομίμων
αντιπροσώπων ή των ατόμων που ασκούν την επιμέλεια
προσώπων που στερούνται ικανότητας δικαιοπραξίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
και δεν μπορούν να συναινέσουν· την αιτιολόγηση της
συμμετοχής σε έρευνα παιδιών, ανηλίκων και προσώπων
ανίκανων για δικαιοπραξία·
δ) την ελεύθερη και αβίαστη συναίνεση του συμμετέχοντος ή του νομίμου αντιπροσώπου του. Η Επιτροπή
εγκρίνει το έγγραφο της συναίνεσης, το οποίο περιλαμβάνει τα στοιχεία που αναφέρονται στον Κώδικα Ηθι-
κής και Δεοντολογίας της Έρευνας, ανάλογα με το είδος
της προτεινόμενης έρευνας. Εάν κατά τη διάρκεια της
έρευνας προκύψουν πληροφορίες που θα έπρεπε να
γνωρίζουν οι συμμετέχοντες, τότε το έγγραφο πρέπει
να τροποποιηθεί καταλλήλως και να υποβληθεί εκ νέου
στην Ε.Η.Δ.Ε. για έγκριση·
ε) την τήρηση της αρχής του σεβασμού της σωματικής και ψυχικής ακεραιότητας των συμμετεχόντων, το
δικαίωμά τους για ιδιωτική ζωή, της προστασίας των
προσωπικών δεδομένων και του τρόπου διαφύλαξης
του απορρήτου και της ιδιωτικότητάς τους·
στ) τον εθελοντικό χαρακτήρα της συμμετοχής και τον
τρόπο επιλογής και ένταξης των συμμετεχόντων·
ζ) τις ατομικές και κοινωνικές επιπτώσεις της έρευνας·
η) την τήρηση των βασικών αρχών προστασίας και ηθικής μεταχείρισης των ζώων, όσον αφορά έρευνες με ζώα·
θ) την τήρηση κανόνων που αφορούν την προστασία
του πολιτιστικού και φυσικού περιβάλλοντος, καθώς και
τη διαχείριση των αποβλήτων.
2. Η Επιτροπή ελέγχει κατά πόσον οι κίνδυνοι για το
άτομο ή την ομάδα που συμμετέχει στην έρευνα και η
υφιστάμενη ταλαιπωρία ή δυσφορία δεν είναι δυσανάλογα με το πιθανό όφελος από την έρευνα. Ο κίνδυνος, η
ταλαιπωρία, ή η δυσφορία ενδέχεται εκτός από σωματικοί να είναι ψυχολογικοί ή κοινωνικοί. Εάν πρόκειται για
έρευνα η οποία δεν έχει πιθανό άμεσο όφελος για τους
συμμετέχοντες, η Ε.Η.Δ.Ε. βεβαιώνει ότι ο κίνδυνος και
η ταλαιπωρία είναι οι ελάχιστοι δυνατοί.
3. Η Ε.Η.Δ.Ε. εξετάζει τον αντίκτυπο της προτεινόμενης
έρευνας στην τοπική κοινωνία και ιδίως στις συγκεκριμένες κοινότητες από τις οποίες προέρχονται οι συμμε-
τέχοντες. Ιδιαίτερα η ΕΔΗΕ αξιολογεί την πιθανότητα η
συμμετοχή στη συγκεκριμένη έρευνα, ή η δημοσιοποίηση και διάχυση των αποτελεσμάτων της έρευνας, να
δημιουργήσουν, ή να επιδεινώσουν, συνθήκες ευαλωτότητας, κοινωνικής περιθωριοποίησης, στιγματισμού,
προκαταλήψεων και κοινωνικών και άλλων αρνητικών
διακρίσεων.
4. Η Ε.Η.Δ.Ε. ελέγχει τον τρόπο κοινοποίησης των αποτελεσμάτων στην ενδιαφερόμενη κοινότητα και τους
συμμετέχοντες. Στις περιπτώσεις ειδικότερα της παρ. 3
του παρόντος άρθρου η Ε.Η.Δ.Ε. εξετάζει τα μέτρα που
προτείνονται από τον ερευνητή προκειμένου να ελαχιστοποιηθεί ο κίνδυνος από τις αρνητικές συνέπειες
της συμμετοχής σε έρευνα και της δημοσιοποίησης και
διάχυσης των αποτελεσμάτων τέτοιας έρευνας.
5. Η Ε.Η.Δ.Ε. συνυπολογίζει κατά την αξιολόγηση των
ερευνητικών προτάσεων και προτείνει βελτιώσεις, εφόσον το θεωρεί απαραίτητο, σε θέματα που σχετίζονται,
ενδεικτικά, με:
(α) τα χαρακτηριστικά της πληθυσμιακής ομάδας στην
οποία θα αναζητηθούν οι συμμετέχοντες, συμπεριλαμβανομένων του φύλου, ηλικίας, μόρφωσης, οικονομικής
κατάστασης, εθνικότητας και πολιτισμικής καταγωγής,
(β) τον τρόπο προσέγγισης των συμμετεχόντων,
(γ) τον τρόπο της πληροφόρησης των συμμετεχόντων,
και
(δ) τα κριτήρια συμμετοχής και απόρριψης των συμμετεχόντων,
(ε) τον τρόπο δημοσιοποίησης και διάχυσης των αποτελεσμάτων έρευνας που περιγράφεται στην παρ. 3 του
παρόντος άρθρου.
Άρθρο 7
Υποβολή και παραλαβή προτάσεων
1. Οι αιτήσεις και τα συνοδευτικά έγγραφα υποβάλλονται από τον επιστημονικό υπεύθυνο του έργου ηλε-
κτρονικά, μέσω του διαδικτυακού τόπου του ΔΙ.ΠΑ.Ε..
2. Ο/Η Γραμματέας της Ε.Η.Δ.Ε. επιβεβαιώνει στον
υποβάλλοντα ότι έλαβε την ερευνητική πρόταση, αφού
πρώτα διαπιστώσει την πληρότητα των υποβληθέντων
δικαιολογητικών και την πρωτοκολλήσει.
3. Τα μέλη της Ε.Η.Δ.Ε., μόλις λάβουν γνώση της ερευνητικής πρότασης, οφείλουν να ενημερώσουν τον Πρό-
εδρο και τον/την Γραμματέα, εάν υφίσταται περίπτωση
σύγκρουσης συμφερόντων, η οποία εμποδίζει τη συμμετοχή τους στην αξιολόγησή της.
4. Ο/Η Πρόεδρος της Ε.Η.Δ.Ε. ορίζει για κάθε αίτηση
που υποβάλλεται εισηγητή/τρια, κατά προτεραιότητα
μέλος της Ε.Η.Δ.Ε., ανάλογα με το επιστημονικό αντικείμενο του ερευνητικού έργου. Εάν το γνωστικό αντικεί-
μενο του έργου δεν μπορεί να καλυφθεί από τα μέλη
της Ε.Η.Δ.Ε. ορίζεται εξωτερικός εμπειρογνώμονας, ο
οποίος εισηγείται.
5. Οι συνεδριάσεις της Ε.Η.Δ.Ε. μπορεί να γίνονται εξ
αποστάσεως με ηλεκτρονικά μέσα.
Άρθρο 8
Γενική διαδικασία έγκρισης
ερευνητικού πρωτοκόλλου
1. Για την έγκριση της διεξαγωγής ενός ερευνητικού
έργου, κάθε ερευνητική πρόταση που υποβάλλεται περιλαμβάνει τα κάτωθι δικαιολογητικά:
I. Αίτηση προς την Ε.Η.Δ.Ε. για την έγκριση του ερευνητικού πρωτοκόλλου, η οποία απαραιτήτως περιλαμβά-
νει πίνακα αναφοράς και συνοπτική έκθεση σχετικά με
την καταλληλότητα και συμβατότητα του ερευνητικού
έργου με την ισχύουσα νομοθεσία. Στην έκθεση αυτή ο
επιστημονικός υπεύθυνος προσδιορίζει κατά πόσον ο
σκοπός και η μεθοδολογία του ερευνητικού έργου συμβιβάζονται με τις αρχές της επιστημονικής ακεραιότητας,
εκείνες της ηθικής και δεοντολογίας της έρευνας και τη
νομοθεσία. Στην αίτηση περιλαμβάνεται επίσης δήλωση
του ερευνητή ότι έλαβε γνώση του Κώδικα Ηθικής και
Δεοντολογίας της Έρευνας του ΔΙ.ΠΑ.Ε., αναλαμβάνοντας την υποχρέωση συμμόρφωσης και τήρησης του
(Έντυπο 1).
II. Το ερευνητικό Πρωτόκολλο.
III. Τα Έντυπα 2 και 3 συμπληρωμένα από τους συμμετέχοντες στην έρευνα, στην οποία αναφέρεται η
προηγούμενη ενημέρωση και συναίνεσή τους (εφόσον
απαιτείται).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
IV. Οποιοδήποτε άλλο έγγραφο ή υποστηρικτικό υλικό
της μελέτης.
2. Η χρηματοδότηση της έρευνας από ιδιωτικούς φορείς που σχετίζονται με την εμπορική αξιοποίηση ερευ-
νητικών αποτελεσμάτων (όπως φαρμακευτική εταιρεία ή
εταιρεία παραγωγής ή εμπορίας μηχανολογικού ή άλλης
φύσεως εξοπλισμού) επιτρέπεται, εφόσον επιπροσθέτως
κατατεθεί στην Ε.Η.Δ.Ε. έγγραφη αποδοχή από την εταιρεία του Κώδικα Ηθικής και Δεοντολογίας της Έρευνας
του Διεθνούς Πανεπιστημίου της Ελλάδος, που διέπει την
ερευνητική δραστηριότητα του Διεθνούς Πανεπιστημίου
της Ελλάδος.
Άρθρο 9
Διαδικασία έγκρισης ερευνητικού πρωτοκόλλου
σε μελέτες με αντικείμενο τον άνθρωπο
Ειδικότερα για την έγκριση ενός ερευνητικού πρωτοκόλλου που αφορά μελέτη με αντικείμενο τον άνθρωπο,
ακολουθείται η εξής διαδικασία:
Α. Για όλες τις ερευνητικές δραστηριότητες με συμμετέχοντες ανθρώπους (π.χ. υγιή υποκείμενα από τον
γενικό πληθυσμό, φοιτητές, ομάδες ασθενών εκτός νοσοκομείων) που διεξάγονται υπό την ευθύνη του επι-
στημονικού προσωπικού του Διεθνούς Πανεπιστημίου
της Ελλάδος, απαιτείται:
I. Αίτηση προς την Ε.Η.Δ.Ε. για την έγκριση του ερευνητικού πρωτοκόλλου, με όλα τα απαραίτητα συνοδευτικά
έντυπα (βλ. άρθρο 8.Ι - συνοδευτικό Έντυπο 1)
II. Το ερευνητικό πρωτόκολλο.
III. Υπεύθυνη δήλωση των συμμετεχόντων στην έρευνα, στην οποία αναφέρεται η προηγούμενη ενημέρωση
και συναίνεσή τους (Έντυπο 2, 3)
IV. Έγκριση της Ε.Η.Δ.Ε.
Β. Σε κλινικές μη παρεμβατικές μελέτες:
Η Ε.Η.Δ.Ε. αξιολογεί ερευνητικές προτάσεις που, κατά
δήλωση του επιστημονικού υπευθύνου, περιλαμβάνουν
μελέτες ή δοκιμές σε ανθρώπους (ν. 4521/2018, παρ. 2α
του άρθρου 23), χωρίς να υποκαθιστά το αρμόδιο Επιστημονικό Συμβούλιο του Νοσοκομείου, όπου θα δι-
ενεργείται η μελέτη. Η Ε.Η.Δ.Ε. λαμβάνει υποχρεωτικά
υπόψη τυχόν προηγούμενη τεκμηριωμένη αξιολόγηση
του τελευταίου για συγκεκριμένη κλινική μελέτη.
Προς διευκόλυνση των αιτούντων το έντυπο της αίτησης προς το Επιστημονικό Συμβούλιο και τα συνοδευτι-
κά δικαιολογητικά δύνανται να είναι το ίδια και για την
αίτηση έγκρισης από Ε.Η.Δ.Ε.. Σε αυτήν την περίπτωση,
ο αιτών θα πρέπει να σημειώνει ανάλογα τον αποδέκτη
της αίτησης.
Γ. Για την έρευνα σε ανθρώπινα έμβρυα:
I. Αίτηση προς την Ε.Η.Δ.Ε. για την έγκριση του ερευνητικού πρωτοκόλλου, με όλα τα απαραίτητα συνοδευτικά
έντυπα (βλ. άρθρο 8.Ι - συνοδευτικό Έντυπο 1)
II. Το ερευνητικό πρωτόκολλο.
III. Υπεύθυνη δήλωση των δοτών, στην οποία αναφέρεται η προηγούμενη ενημέρωση και συγκατάθεσή τους
(Έντυπο 2, 3)
IV. Δήλωση του ερευνητή για προηγούμενη αντίστοιχη έρευνα σε ζωικά πρότυπα, εκτός εάν αυτό δεν είναι
επιστημονικά εφικτό.
V. Έγκριση της Ε.Η.Δ.Ε.
VI. Άδεια της Εθνικής Αρχής ΙΥΑ.
Δ. Το έντυπο συγκατάθεσης που αφορά έρευνα η
οποία βασίζεται σε επεξεργασία προσωπικών δεδομένων συμμετεχόντων υποκειμένων προϋποθέτει πλήρη
έγγραφη ενημέρωση, η οποία πρέπει να συμπεριλαμβάνει ακόλουθα:
(Ι) - τα στοιχεία του υπεύθυνου επεξεργασίας και του
υπεύθυνου προστασίας προσωπικών δεδομένων·
- τους σκοπούς της επεξεργασίας·
- ρητή αναφορά ότι η επεξεργασία των δεδομένων
του συμμετέχοντος θα αφορά μόνον τους σκοπούς που
προαναφέρονται
- το είδος των δεδομένων που είναι απολύτως αναγκαία για τους σκοπούς της επεξεργασίας. Εάν πρόκειται
να συλλεγούν προσωπικά δεδομένα ειδικού χαρακτήρα (δεδομένα υγείας, γενετικά ή βιομετρικά δεδομένα,
δεδομένα θρησκείας, πολιτικών και συνδικαλιστικών
πεποιθήσεων, κ.λπ.) θα πρέπει να δηλώνεται ειδικά και
συγκεκριμένα
- περιγραφή της ακριβούς χρήσης των δεδομένων.
Εάν πρόκειται να δημιουργηθεί προφίλ, θα πρέπει να
αναφέρεται ειδικά
- ρητή δέσμευση ότι δεν θα υπάρχουν άλλοι αποδέκτες
των δεδομένων του (ή εάν υπάρχουν ποιοι είναι αυτοί)
- αναφορά στο χρονικό διάστημα που θα διατηρούνται τα προσωπικά του δεδομένα (ορίζεται με ακρίβεια
καθώς και ότι στη συνέχεια θα διαγράφονται, ή ότι σε
αντίθετη περίπτωση θα ζητείται εκ νέου η συναίνεση
του υποκειμένου, ενώ, εάν αυτή δεν δοθεί, θα διαγράφονται άμεσα)
- ότι μπορεί να αρνηθεί τη συναίνεσή του ή να την
ανακαλέσει ανά πάσα στιγμή
- ότι έχει δικαίωμα να ασκήσει τα δικαιώματά του για
πρόσβαση, διαγραφή, ή διόρθωση αυτών, καθώς και
ότι έχει δικαίωμα καταγγελίας στην Αρχή Προστασίας
Δεδομένων Προσωπικού Χαρακτήρα.
(ΙΙ) Η συναίνεση του συμμετέχοντος σε έρευνα πρέπει να είναι έγγραφη ή να πληροί τις προϋποθέσεις που
ορίζονται στο άρθρο 8.2 του Κώδικα Ηθικής και Δεοντολογίας της Έρευνας. Στο έντυπο συναίνεσης πρέπει να
αναφέρεται ρητά ότι ο συμμετέχων, ή ο νόμιμος αντιπρόσωπός του στην περίπτωση ανήλικων ή ατόμων
που στερούνται δικαιοπρακτικής ικανότητας, δύναται
να ανακαλέσει τη συναίνεσή του ανά πάσα στιγμή χωρίς
καμία συνέπεια. Ο συμμετέχων θα πρέπει να μπορεί να
ανακαλέσει τη συναίνεσή του σε οποιαδήποτε στιγμή
πραγματοποίησης του ερευνητικού πρωτοκόλλου.
Άρθρο 10
Ειδικές περιπτώσεις
1. Για την πραγματοποίηση ερευνητικού πρωτοκόλλου σε πτώμα απαιτείται δήλωση της συναίνεσης των
οικείων.
2. Για ενδεχόμενες έρευνες σε κρατουμένους οι ερευνητές οφείλουν να τηρούν τις ειδικές διατάξεις του Σω-
φρονιστικού Κώδικα, λαμβάνοντας παράλληλα υπόψη
τις επιταγές του Κώδικα Δεοντολογίας της Εγκληματολογίας. Η Επιτροπή ελέγχει εάν η προτεινόμενη έρευνα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
αποβλέπει στην αναζήτηση μεθόδων ανάκρισης, εάν
ενδέχεται να προκαλέσουν κινδύνους στη σωματική και
ψυχική υγεία των κρατουμένων ή μειώνουν την ηθική
τους υπόσταση και προσβάλλουν την ανθρώπινη ιδιότητά τους, οπότε η έρευνα αποκλείεται.
Άρθρο 11
Διαδικασία έγκρισης ερευνητικού
πρωτοκόλλου σε μελέτες με αντικείμενο ζώα
1. Όσον αφορά έργα που περιλαμβάνουν πειράματα
με τη χρήση ζώων ή ζωικών προτύπων και απαιτούν
έγκριση από την Επιτροπή Αξιολόγησης Πειραματικών
Πρωτοκόλλων (Ε.Α.Π.Π.), θεσμοθετημένη σύμφωνα με
την κείμενη νομοθεσία και η οποία περιλαμβάνει εξειδικευμένους επιστήμονες για να κρίνουν θέματα ηθικής
και δεοντολογίας, η Ε.Η.Δ.Ε. θα δέχεται την τεκμηριωμένη εισήγηση της εξειδικευμένης Επιτροπής και θα εξετά-
ζει μόνο ζητήματα που δεν καλύπτει η ειδική Επιτροπή.
Η Ε.Η.Δ.Ε. αξιολογεί ερευνητικές προτάσεις που, κατά
δήλωση του επιστημονικού υπευθύνου, περιλαμβάνουν
έρευνα σε ζώα (ν. 4521/2018, παρ. 2α του άρθρου 23),
χωρίς να υποκαθιστά την αρμόδια Ε.Α.Π.Π.. Λαμβάνει
υποχρεωτικά υπόψη προηγούμενη τεκμηριωμένη αξιολόγηση για συγκεκριμένη ερευνητική πρόταση της
τελευταίας και ελέγχει αν η υποβαλλόμενη ερευνητική
πρόταση καλύπτεται από την έγκριση της αρμόδιας
Ε.Α.Π.Π.
Η απόφαση της Ε.Η.Δ.Ε. δεν υποκαθιστά την αδειοδότηση που προβλέπει το π.δ. 56/2013.
Προς διευκόλυνση των αιτούντων το έντυπο της αίτησης προς Ε.Α.Π.Π. μπορεί να είναι το ίδιο και για την
αίτηση έγκρισης από Ε.Η.Δ.Ε.. Σε αυτήν την περίπτωση,
ο αιτών θα πρέπει να σημειώνει ανάλογα τον αποδέκτη
της αίτησης.
2. Ο Επιστημονικός Υπεύθυνος οφείλει να τεκμηριώνει
την αναγκαιότητα και τον τρόπο της χρησιμοποίησης
των ζώων στο εργαστήριο.
3. Με το ερευνητικό πρωτόκολλο, που καταθέτει ο
Επιστημονικός Υπεύθυνος, οφείλει να αποδεικνύει ότι:
α) η ερευνητική ομάδα είναι ενημερωμένη και ευαισθητοποιημένη στη χρησιμοποίηση ζώων, γνωρίζοντας
επισταμένως και εφαρμόζοντας τις παραδεδεγμένες αρχές ηθικής μεταχείρισης των ζώων, καθώς και την Εθνική
και την ενωσιακή νομοθεσία,
β) έχει εξαντλήσει τη δυνατότητα επίτευξης των ιδίων αποτελεσμάτων χωρίς τη χρησιμοποίηση ζώων με
άλλες εναλλακτικές μεθόδους, που δεν απαιτούν ζωικά
πρότυπα,
γ) το όφελος, που προκύπτει από την έρευνα, είναι
μεγαλύτερο από την πιθανή βλάβη ή καταπόνηση, που
θα προκληθεί στα ζώα,
δ) υπάρχει η δυνατότητα να επιτευχθούν οι στόχοι του
πρωτοκόλλου με τη διαθέσιμη υλικοτεχνική υποδομή,
την εκπαίδευση και την εμπειρία του υφιστάμενου προσωπικού,
ε) υπάρχει η δυνατότητα λήψης των κατάλληλων μέτρων για την ηθικώς ορθή χρησιμοποίηση των ζώων,
τη διασφάλιση της υγείας και της ευζωίας τους, καθώς
και για την εκπαίδευση, την επίβλεψη και τη διαχείριση
του προσωπικού που εμπλέκεται στο ερευνητικό πρόγραμμα.
ΚΕΦΑΛΑΙΟ Γ
ΛΕΙΤΟΥΡΓΙΑ ΚΑΙ ΑΠΟΦΑΣΕΙΣ ΤΗΣ Ε.Η.Δ.Ε.
Άρθρο 12
Λειτουργία της Ε.Η.Δ.Ε.
1. Η Ε.Η.Δ.Ε. συνεδριάζει τακτικά μία (1) φορά το μήνα
και εκτάκτως όποτε ζητηθεί αυτό από τον Πρόεδρό της,
ή τον Πρόεδρο της Επιτροπής Ερευνών και Διαχείρισης
του Ε.Λ.Κ.Ε του ΔΙ.ΠΑ.Ε..
2. Ο Πρόεδρος της Ε.Η.Δ.Ε. έχει την ευθύνη για την
εύρυθμη λειτουργία της Επιτροπής και συγκαλεί και διευθύνει τις συνεδριάσεις της.
3. Η Ε.Η.Δ.Ε. βρίσκεται σε απαρτία όταν είναι παρόντα
τέσσερα (4) τουλάχιστον μέλη της, συμπεριλαμβανομένου του Προέδρου ή του Αντιπροέδρου της, καθώς
και ενός από τα μέλη της που δεν ανήκουν στο ΔΙ.ΠΑ.Ε..
4. Σε περίπτωση κωλύματος συμμετοχής τακτικού
μέλους της Επιτροπής, πρέπει να ειδοποιείται από τη
Γραμματεία το αναπληρωματικό μέλος.
5. Τα μέλη της Ε.Η.Δ.Ε. δεν δικαιούνται αμοιβή ή άλλη
αποζημίωση για τη συμμετοχή τους στις συνεδριάσεις
της.
6. Προς διευκόλυνση του έργου της, η Ε.Η.Δ.Ε. μπορεί
να συνεργάζεται με την Εθνική Επιτροπής Βιοηθικής και
κάθε άλλη αρμόδια αρχή, για θέματα σχετικά με τις αρμοδιότητές της.
Άρθρο 13
Διαβούλευση και λήψη αποφάσεων
1. Ο Πρόεδρος μπορεί να ορίσει κάποιο από τα μέλη
της Επιτροπής ως εισηγητή για συγκεκριμένη ερευνητική
πρόταση. Ο εισηγητής αποστέλλει την εισήγησή του,
σε ηλεκτρονική μορφή, εντός επτά (7) ημερών από την
παραλαβή της πρότασης.
2. Σε περίπτωση, που η Επιτροπή το κρίνει αναγκαίο
μπορεί να προσκαλέσει τον υπεύθυνο ερευνητή για την
παρουσίαση του ερευνητικού πρωτοκόλλου ή την παροχή διευκρινίσεων επ’ αυτού.
3. Η Ε.Η.Δ.Ε. μπορεί να καλέσει εξωτερικούς εμπειρογνώμονες για την παροχή γνώμης σχετικά με εξετα-
ζόμενο πρωτόκολλο. Όταν υπάρχει σχετικό θέμα, στην
Ε.Η.Δ.Ε. δύναται να καλούνται για να γνωμοδοτήσουν
εξειδικευμένοι επιστήμονες στα οικεία γνωστικά αντικείμενα.
4. Η Ε.Η.Δ.Ε. αποφασίζει μέσα σε εύλογο χρονικό διάστημα, το οποίο δεν υπερβαίνει τις δεκαπέντε (15) μέρες
από την υποβολή της αίτησης και τη συγκέντρωση όλων
των απαραίτητων συνοδευτικών εγγράφων. Αποφασίζει, απουσία τυχόν προσκεκλημένων και μόνο εφόσον
ο ερευνητής έχει καταθέσει όλα τα δικαιολογητικά. Οι
συστάσεις και οι εισηγήσεις της πρέπει να είναι αιτιολογημένες.
5. Σε περίπτωση καταγγελίας, η Ε.Η.Δ.Ε. αποφασίζει το
αργότερο μέσα σε δεκαπέντε (15) μέρες από την υποβολή της καταγγελίας. Αν μέσα στην προθεσμία αυτή
δεν εκδοθεί απόφαση, η καταγγελία θεωρείται ότι έχει
απορριφθεί.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
6. Οι αποφάσεις λαμβάνονται κατά προτίμηση με ομοφωνία. Εάν δεν είναι δυνατή η επίτευξη ομοφωνίας, οι
αποφάσεις λαμβάνονται με πλειοψηφία των παρόντων
μελών. Σε περίπτωση ισοψηφίας υπερισχύει η ψήφος
του Προέδρου.
7. Η ψηφοφορία είναι φανερή, εκτός από περιπτώσεις
αποφάσεων, που αφορούν κωλύματα μελών της Επιτροπής, οπότε είναι μυστική.
Άρθρο 14
Συζήτηση και αξιολόγηση
μεθόδων εργασίας της Ε.Η.Δ.Ε.
1. Ο/Η Πρόεδρος δύναται να ορίζει κατά διαστήματα
συνεδρίαση αφιερωμένη στη συζήτηση και αξιολόγηση
του τρόπου και των μεθόδων εργασίας της Επιτροπής.
Κατά τη διάρκεια αυτής, τα μέλη ενθαρρύνονται να εκφράσουν προβληματισμούς και να προτείνουν τρόπους
βελτίωσης του έργου της Επιτροπής.
2. Οι συνεδριάσεις μπορούν να γίνονται και ύστερα
από αίτηση των μελών της Ε.Η.Δ.Ε..
3. Στις συνεδριάσεις δύναται να συμμετέχουν προσκεκλημένοι εξωτερικοί εμπειρογνώμονες ή μέλη άλλων
Επιτροπών Ηθικής και Δεοντολογίας ερευνητικών φορέων της χώρας ή άλλοι ειδικοί επιστήμονες.
Άρθρο 15
Κοινοποίηση αποφάσεων
1. Ο/Η ενδιαφερόμενος/η ενημερώνεται γραπτώς για
την απόφαση σε διάστημα πέντε (5) εργάσιμων ημερών
από τη συνεδρίαση και του αποστέλλεται το απόσπασμα
της απόφασης.
2. Η απόφαση περιλαμβάνει:
α) το όνομα και τον τίτλο του υπεύθυνου ερευνητή,
β) τον ακριβή τίτλο του πρωτοκόλλου που εξετάσθηκε,
γ) την ακριβή εκδοχή του πρωτοκόλλου ή πιθανής τροποποίησής του πάνω στην οποία βασίστηκε η απόφαση,
δ) τα συνοδευτικά έγγραφα τα οποία εξετάσθηκαν (π.χ.
πληροφοριακό υλικό, έντυπο συναίνεσης),
ε) την ημερομηνία λήψης της απόφασης,
στ) σε περίπτωση απόφασης υπό αίρεση, όλες τις αιτούμενες τροποποιήσεις και τη διαδικασία επανεξέτασης
του πρωτοκόλλου,
ζ) σε περίπτωση θετικής απόφασης, απαρίθμηση ενδεχόμενων υποχρεώσεων του ερευνητή, π.χ. υποβολή
περιοδικών ή εφάπαξ εκθέσεων, ανάγκη ενημέρωσης
της Επιτροπής για πιθανές μελλοντικές αναγκαίες τροποποιήσεις του πρωτοκόλλου, ανάγκη αναφοράς σοβαρών
ή ανεπιθύμητων ή τυχαίων συμβάντων κατά τη διάρκεια
διενέργειας της έρευνας,
θ) σε περίπτωση απάντησης για αναθεώρηση ή τροποποίηση, πλήρη αιτιολόγηση,
ι) ημερομηνία και υπογραφή του Προέδρου ή, σε περίπτωση κωλύματός του, του Αντιπροέδρου της Ε.Η.Δ.Ε..
Άρθρο 16
Υποβολή αίτησης θεραπείας
Κάθε ενδιαφερόμενος μπορεί να καταθέσει, ενώπιον
της Ε.Η.Δ.Ε., μέσα σε δέκα (10) ημέρες από την έκδοση
της απόφασης, αίτηση θεραπείας κατά των συστάσεων
της Επιτροπής υποβάλλοντας νέα στοιχεία. Για την εξέταση της αίτησης θεραπείας, η Ε.Η.Δ.Ε. ζητά τη γνώμη
της Εθνικής Επιτροπής Βιοηθικής, η οποία οφείλει να τη
διατυπώσει μέσα σε δεκαπέντε (15) ημέρες. Εάν η Εθνική
Επιτροπή Βιοηθικής δεν διατυπώσει γνώμη μέσα στην
ανωτέρω προθεσμία, η Ε.Η.Δ.Ε. προχωρεί στην εξέταση
της αίτησης θεραπείας χωρίς τη γνώμη της Εθνικής Επιτροπής Βιοηθικής.
Άρθρο 17
Παρακολούθηση ερευνητικού πρωτοκόλλου
1. Κατά τη διάρκεια διεξαγωγής της έρευνας και ανάλογα με το αντικείμενό της, η Επιτροπή έχει τη διακριτική
ευχέρεια να ζητήσει από τον υπεύθυνο ερευνητή περιοδική ή εφάπαξ αναφορά για θέματα τα οποία σχετίζονται
με την τήρηση του ηθικού και δεοντολογικού πλαισίου
καθώς και για τα παρακάτω στοιχεία: α) τον αριθμό των
συμμετεχόντων, β) τυχόν απρόβλεπτα προβλήματα που
εμφανίστηκαν, καθώς και πληροφορίες για τυχόν ατυχή
περιστατικά και τον τρόπο αντιμετώπισής τους, γ) τις
αποχωρήσεις συμμετεχόντων.
2. Εάν η Ε.Η.Δ.Ε. διαπιστώσει ότι συγκεκριμένη έρευνα,
είτε κατά το περιεχόμενό της είτε εξαιτίας του τρόπου
διεξαγωγής της, αντιβαίνει στη νομοθεσία, σε γενικά παραδεδεγμένους κανόνες ηθικής και δεοντολογίας ή στις
προβλέψεις του Κώδικα Ηθικής και Δεοντολογίας της
Έρευνας του ΔΙ.ΠΑ.Ε., προβαίνει σε παρατηρήσεις και
συστάσεις προς τον ερευνητή για τη συμμόρφωσή του.
3. Σε περίπτωση που ο υπεύθυνος ερευνητής δεν υποβάλει στην Επιτροπή τα παραπάνω στοιχεία, η Επιτροπή
τον ενημερώνει αναφορικά με την πιθανή απόφασή της
για αναστολή διεξαγωγής της έρευνας, κοινοποιώντας
την ενημέρωση και στην Επιτροπή Ερευνών και Διαχείρισης του Διεθνούς Πανεπιστημίου της Ελλάδος.
Άρθρο 18
Αναστολή του ερευνητικού πρωτοκόλλου
1. Στο πλαίσιο της εξέτασης των ερευνητικών πρωτοκόλλων ή και μεταγενέστερα, η Ε.Η.Δ.Ε. δύναται να
προτείνει αλλαγές στο πρωτόκολλο, ακόμα και την αναστολή της έρευνας στον βαθμό που συντρέχει λόγος που
σχετίζεται με την ηθική και τη δεοντολογία της έρευνας.
2. Η Ε.Η.Δ.Ε. μπορεί εισηγηθεί στην Επιτροπή Ερευνών
και Διαχείρισης του Ε.Λ.Κ.Ε την αναστολή συνέχισης της
διεξαγωγής της έρευνας, εάν διαπιστώσει κατόπιν σχετικής έγγραφης και ενυπόγραφης καταγγελίας ότι πραγ-
ματοποιείται κατά παρέκκλιση των οδηγιών της Ε.Η.Δ.Ε.,
ή ότι έχει συνδεθεί με απρόβλεπτες σοβαρές επιπτώσεις
στους συμμετέχοντες ή τα ζώα εργαστηρίου. Η απόφαση
για αναστολή της έρευνας λαμβάνεται από την Επιτροπή
Ερευνών και Διαχείρισης, είναι πλήρως αιτιολογημένη
και γνωστοποιείται στον υπεύθυνο της έρευνας και τη
Σχολή και το Τμήμα, στο οποίο διεξάγεται η έρευνα.
3. Πριν από οποιαδήποτε εισήγηση της Ε.Η.Δ.Ε. καλούνται εγγράφως ενώπιόν της τόσο ο καταγγέλλων
όσο και ο/η υπεύθυνος της έρευνας, για να αναπτύξουν
προφορικά ή και εγγράφως τις απόψεις τους σχετικά με
την καταγγελία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΚΕΦΑΛΑΙΟ Δ
ΛΟΙΠΕΣ ΔΙΑΤΑΞΕΙΣ
Άρθρο 19
Τήρηση αρχείου - Γραμματεία
1. Η Επιτροπή υποχρεούται να τηρεί ηλεκτρονικά αρχείο με τα ακόλουθα έγγραφα:
α) Πρωτόκολλο εισερχόμενης και εξερχόμενης αλληλογραφίας.
β) Τα βιογραφικά σημειώματα των μελών της Επιτροπής.
γ) Πρακτικά των συνεδριάσεων και ημερήσιες διατάξεις.
δ) Τις υποβαλλόμενες προς έγκριση αιτήσεις και τις
αντίστοιχες αιτιολογημένες αποφάσεις.
ε) Τα εγκριθέντα ερευνητικά πρωτόκολλα και τα συνοδευτικά έγγραφα.
στ) Αντίγραφα της αλληλογραφίας μεταξύ της Ε.Η.Δ.Ε.
και των υπεύθυνων ερευνητών, συμπεριλαμβανομένων
πιθανών συστάσεων προς τον ερευνητή και όλων των
στοιχείων, που αφορούν σε πιθανή αναστολή εγκεκριμένης έρευνας.
2. Η συλλογή, επεξεργασία και τήρηση σε αρχείο προσωπικών δεδομένων γίνεται σύμφωνα με την ισχύουσα
νομοθεσία περί προστασίας του ατόμου από την επεξεργασία προσωπικών δεδομένων του, με έμφαση στις
αρχές ασφάλειας των συστημάτων επεξεργασίας και
φύλαξης προσωπικών δεδομένων.
3. H Γραμματεία τηρεί αυτοτελές ηλεκτρονικό πρωτόκολλο και το αρχείο της ΕΗΔΕ. Τα αρχεία διατηρούνται
ηλεκτρονικά, με ασφαλή τρόπο, για 3 τουλάχιστον έτη
μετά την ολοκλήρωση του ερευνητικού προγράμματος,
εκτός εάν ορίζει διαφορετικά ο χρηματοδότης. Οι συνθήκες φύλαξης πρέπει να εγγυώνται την προστασία του
απορρήτου.
Τα μέλη της Γραμματείας πρέπει να τηρούν και να
χειρίζονται ως εμπιστευτικές όλες τις πληροφορίες και
τα έγγραφα που σχετίζονται με τα αιτήματα που έχουν
παραπεμφθεί σε αυτήν, και να μην αποκαλύπτουν τις
πληροφορίες ή τα έγγραφα σε τρίτους.
4. Στην Ε.Η.Δ.Ε. παρέχονται από το Δ.Ι.ΠΑ.Ε. κατάλληλοι
χώροι και σύγχρονος και κατάλληλος εξοπλισμός πληροφορικής για τη διαχείριση όλων των πληροφοριών
που παράγονται από την Επιτροπή. Οι σχετικές δαπάνες
βαρύνουν τον προϋπολογισμό του Διεθνούς Πανεπιστημίου της Ελλάδος.
Άρθρο 20
Καταστροφή αρχείων
1. Μετά την παρέλευση του χρονικού διαστήματος,
που ορίζεται ανωτέρω στο άρθρο 19, καταστρέφονται,
αφού ληφθεί σχετική απόφαση της Επιτροπής, τα ακόλουθα:
• οι υποβαλλόμενες προς έγκριση αιτήσεις
• τα εγκριθέντα ερευνητικά πρωτόκολλα και τα συνοδευτικά έγγραφα
• τα αντίγραφα της αλληλογραφίας μεταξύ της Επιτροπής και των υπεύθυνων ερευνητών, συμπεριλαμβα-
νομένων πιθανών συστάσεων προς τον ερευνητή και
όλων των στοιχείων που αφορούν σε πιθανή αναστολή
ή διακοπή εγκεκριμένης έρευνας.
2. Η καταστροφή ψηφιακών αρχείων διέπεται από τις
διατάξεις του π.δ. 25/2014 «Ηλεκτρονικό Αρχείο και Ψηφιοποίηση εγγράφων» (Α΄ 44), άρθρο 11 ‘Εκκαθάριση
και Καταστροφή Έντυπων και Ηλεκτρονικών Εγγράφων’.
3. Δεν καταστρέφονται και διατηρούνται:
• Τα πρακτικά των συνεδριάσεων και οι εγκριτικές αποφάσεις της Ε.Η.Δ.Ε.
• Τα βιογραφικά σημειώματα των μελών της Επιτροπής.
4. Τέλος, τηρείται πρωτόκολλο καταστροφής και για
τον λόγο αυτό συστήνεται από την Ε.Η.Δ.Ε. Επιτροπή
καταστροφής αρχείων.
Άρθρο 21
Αναθεώρηση και τροποποίηση
άρθρων Κανονισμού
1. O παρών εσωτερικός Κανονισμός θα επανεξεταστεί
σε δύο (2) έτη από την πρώτη εφαρμογή του.
2. Πριν από το διάστημα αυτό, οι προτεινόμενες αλλαγές εγκρίνονται, μετά από εισήγηση της Ε.Η.Δ.Ε., από
την Επιτροπή Ερευνών και Διαχείρισης του Ε.Λ.Κ.Ε του
ΔΙ.ΠΑ.Ε., εφ’ όσον διαθέτουν την υποστήριξη των 2/3
των μελών της.
Παράρτημα 8
ΚΑΝΟΝΙΣΜΟΣ ΜΕΤΑΦΟΡΑΣ ΤΕΧΝΟΛΟΓΙΑΣ
(Aπόφαση της υπ’ αρ. 19/24-04-2023
συνεδρίασης τη Διοικούσας Επιτροπής,
ΑΔΑ: ΡΡΝΧ46ΨΖ3Π-ΟΒΕ)
Κύρια αποστολή του Διεθνούς Πανεπιστημίου της
Ελλάδος αποτελεί η αξιοποίηση της γνώσης του προς
όφελος της οικονομίας και της κοινωνίας. Στο πλαίσιο
αυτό, μια από τις σαφείς και σημαντικές παραμέτρους
της αποστολής του ΔΙ.ΠΑ.Ε., ως δημόσιου ΑΕΙ, είναι η
εξασφάλιση της αξιοποίησης των αποτελεσμάτων της
ερευνητικής δρατσηριότητας προς όφελος και χρήση
από το ευρύτερο κοινωνικό σύνολο. Το Πανεπιστήμιο
ενθαρρύνει, στηρίζει, διευκολύνει και προωθεί την αξιοποίηση σημαντικών επιστημονικών ανακαλύψεων και
τεχνολογικών καινοτομιών, υποστηρίζοντας έμπρακτα
τις προσπάθειες των ερευνητών του να συμμετάσχουν
στη δημιουργία και διάχυση της διανοητικής ιδιοκτησίας
που αναπτύσσεται στο ίδρυμα, μέσω της ενθάρρυνσης
συνεργασιών και της σύναψης σχέσεων, τόσο με υφιστάμενες επιχειρήσεις όσο και με τη συνδρομή του στην
ίδρυση επιχειρήσεων τεχνοβλαστών (spin-off).
Ως μεταφορά τεχνολογίας θεωρείται κάθε πράξη οικονομικής δραστηριότητας, που έχει ως σκοπό την παρα-
χώρηση γνώσεων που προστατεύονται από διπλώματα
ευρεσιτεχνίας ή άλλους τίτλους της διανοητικής ιδιοκτησίας αλλά και μη προστατευμένες τεχνικές γνώσεις,
εμπειρίες, ικανότητες, δηλαδή κάθε στοιχείο που αποτελεί αντικείμενο τεχνικής, βιομηχανικής ή εμπορικής
πληροφορίας, γνώσεων και εφαρμογών.
Για την υλοποίηση της μεταφοράς τεχνολογίας μπορούν να ακολουθούνται, κατόπιν στάθμισης των ειδικών
αναγκών, δυνατοτήτων και επιδιώξεων, ενδεικτικά κατά
περίπτωση:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
 Συνεργασίες με φορείς και επιχειρήσεις (συνεργατική / βιομηχανική) έρευνα
 Σύναψη συμβάσεων για τη χορήγηση αδειών χρήσης δικαιωμάτων (licensing agreements)
 Εκχώρηση δικαιωμάτων διανοητικής και ιδίως βιομηχανικής ιδιοκτησίας (διπλωμάτων ευρεσιτεχνίας, βι-
ομηχανικών σχεδίων και πιστοποιητικών υποδείγματος
χρησιμότητας)
 Ίδρυση, συμμετοχή και λειτουργία επιχειρήσεων
τεχνοβλαστών (spin-off).
Το ΔΙ.ΠΑ.Ε. προωθεί την αξιοποίηση των ερευνητικών
προϊόντων, των υπηρεσιών και της διανοητικής ιδιοκτησίας μέσω του Ειδικού Λογαριασμού Κονδυλίων Έρευνας
του ΔΙ.ΠΑ.Ε. (εφεξής: Ε.Λ.Κ.Ε./ΔΙ.ΠΑ.Ε.) και τη διασύνδεσή
του με την εγχώρια και παγκόσμια αγορά, εφαρμόζοντας μέσω του Τμήματος Μεταφοράς Τεχνολογίας και
Καινοτομίας προσήκουσα πολιτική εξωστρέφειας. Το
Τμήμα Μεταφοράς Τεχνολογίας και Καινοτομίας, σε
συμμόρφωση προς το άρθρο 211 του ν. 4957/2022, συνιστά οργανική μονάδα της Μ.Ο.Δ.Υ. του Ε.Λ.Κ.Ε. σε επί-
πεδο Τμήματος και υπάγεται στον αρμόδιο Αντιπρύτανη
(παρ. 1 του άρθρου 211 του ν. 4957/2022).
Κύριο αντικείμενο της διοικητικής Μονάδας Μεταφοράς Τεχνολογίας και Καινοτομίας, σύμφωνα με τη διά-
ταξη της παρ. 2 του άρθρου 211 του ν. 4957/2022, είναι
η ενίσχυση της ερευνητικής ικανότητας του ΔΙ.ΠΑ.Ε.,
η διασύνδεσή του με τη βιομηχανία, η μεταφορά της
γνώσης που παράγεται προς την κοινωνία και η καλλιέργεια της ιδέας της επιχειρηματικότητας εντός της
ακαδημαϊκής κοινότητας. Ειδικότερα, αρμοδιότητες της
Μονάδας είναι:
α) η εκπαίδευση των φοιτητών και των μελών της
πανεπιστημιακής κοινότητας σε θέματα μεταφοράς
τεχνολογίας, επιχειρηματικότητας και ανάπτυξης των
ερευνητικών αποτελεσμάτων με σκοπό την εμπορική
τους αξιοποίηση,
β) η υποστήριξη των ερευνητικών ομάδων στη διαδικασία ίδρυσης και ανάπτυξης εταιρειών τεχνοβλαστών
(spin off), σύμφωνα με τον ν. 4864/2021,
γ) η υποστήριξη των ερευνητικών ομάδων του ΔΙ.ΠΑ.Ε.
σε θέματα προστασίας της διανοητικής ιδιοκτησίας επί
καινοτόμων προϊόντων, υπηρεσιών, πρακτικών και ιδεών
που παράγονται εντός του ΔΙ.ΠΑ.Ε. και κατοχύρωσης
αυτής σε εθνικό, ευρωπαϊκό και διεθνές επίπεδο,
δ) η διαχείριση χαρτοφυλακίου δικαιωμάτων διανοητικής ιδιοκτησίας του ΔΙ.ΠΑ.Ε., όπως διπλώματα ευρε-
σιτεχνίας, τεχνογνωσία, βιομηχανικά σχέδια, λογισμικά
και εμπορικά μυστικά, με σκοπό την εμπορική τους αξιοποίηση από το ΔΙ.ΠΑ.Ε. ή από μέλη της πανεπιστημιακής
κοινότητας ή από τρίτους φορείς κατόπιν παραχώρησης
ή μεταβίβασης των δικαιωμάτων,
ε) η υποστήριξη των μελών της πανεπιστημιακής
κοινότητας στη συγγραφή ερευνητικών προτάσεων για
τη διεκδίκηση ερευνητικών και αναπτυξιακών έργων /
προγραμμάτων,
στ) η αναζήτηση χρηματοδοτήσεων από φορείς του
ιδιωτικού τομέα για τη διεξαγωγή έρευνας,
ζ) η παροχή εξειδικευμένων συμβουλευτικών υπηρεσιών προς το προσωπικό και τους φοιτητές του ΔΙ.ΠΑ.Ε.,
καθώς και προς επιχειρήσεις και λοιπούς οργανισμούς
του ιδιωτικού ή δημόσιου τομέα σε θέματα που άπτονται
των αρμοδιοτήτων του Τμήματος,
η) η αξιολόγηση του εμπορικού ενδιαφέροντος για
την αξιοποίηση της γνώσης, των τεχνολογιών και των
ερευνητικών αποτελεσμάτων που παράγονται εντός του
ΔΙ.ΠΑ.Ε., και η υποβολή εισηγήσεων για τη χρηματοδότηση μέσω ίδιων πόρων της εμπορικής αξιοποίησης αυτών
στη βιομηχανία,
θ) η υποστήριξη των ενδιαφερόμενων υποψήφιων διδακτόρων για την εύρεση επιχειρήσεων προς τον σκοπό
εκπόνησης βιομηχανικού διδακτορικού,
ι) η υποστήριξη της διαδικασίας ίδρυσης και ανάπτυξης νεοφυών επιχειρήσεων μεταπτυχιακών φοιτητών,
υποψήφιων διδακτόρων και μεταδιδακτόρων και επιχειρήσεων έντασης τεχνολογίας (θερμοκοιτίδες), καθώς
και της διαδικασίας ένταξής τους στο Εθνικό Μητρώο
Νεοφυών Επιχειρήσεων της ομώνυμης Ανώνυμης Εταιρείας (Α.Ε.) του άρθρου 72 του ν. 4914/2022,
ια) η ανάπτυξη μηχανισμών και δράσεων καλλιέργειας
επιχειρηματικών ιδεών,
ιβ) η ενίσχυση της εξωστρέφειας και η διάχυση της
επιστημονικής γνώσης, της τεχνογνωσίας, της τεχνολογίας, της καινοτομίας και των καλών πρακτικών που
παράγονται εντός των Πανεπιστημίων προς φορείς της
οικονομίας και της κοινωνίας μέσω της τροφοδότησης
επιχειρήσεων που εδρεύουν στην ελληνική επικράτεια,
ιγ) η υποστήριξη της ίδρυσης, λειτουργίας και ανάπτυξης τεχνολογικών πάρκων,
ιδ) η προσέλκυση και υποστήριξη προγραμμάτων βιομηχανικής έρευνας από Πανεπιστημιακά Εργαστήρια και
Ερευνητικά Ινστιτούτα για την εκπόνηση ερευνητικών
έργων με σκοπό την αξιοποίηση των αποτελεσμάτων
τους στην παραγωγή της επιχείρησης - φορέα χρηματοδότησης,
ιε) η ανάπτυξη δράσεων καθοδήγησης (mentoring)
προς τους φοιτητές του ΔΙ.ΠΑ.Ε.,
ιστ) η συλλογή και τήρηση στοιχείων που σχετίζονται
με τις αρμοδιότητές της και αφορούν στην υποβολή των
ετήσιων εκθέσεων επίδοσης του ΔΙ.ΠΑ.Ε., τις προγραμματικές συμφωνίες του άρθρου 15 του ν. 4653/2020, το
στρατηγικό σχέδιο και το ετήσιο σχέδιο δράσης, καθώς
και τη στοχοθεσία του Α.Ε.Ι.,
ιζ) η συνεργασία με άλλα Α.Ε.Ι. και ερευνητικά κέντρα
του άρθρου 13Α του ν. 4310/2014 (Α΄ 258) ή άλλους
ερευνητικούς οργανισμούς, διεθνείς και ευρωπαϊκούς
φορείς, οικονομικά και εμπορικά επιμελητήρια, φορείς
της τοπικής αυτοδιοίκησης και λοιπούς οργανισμούς
και επιχειρήσεις του δημόσιου ή ιδιωτικού τομέα για την
καλλιέργεια και προώθηση δράσεων μεταφοράς τεχνολογίας, καινοτομίας και νεοφυούς επιχειρηματικότητας,
καθώς και η ανάπτυξη συμπράξεων ή συνεργατικών σχημάτων για την εκπόνηση κοινών δράσεων που εξυπηρε-
τούν την αποστολή της Μονάδας,
ιη) κάθε άλλη αρμοδιότητα που καθορίζεται στον Οργανισμό του Α.Ε.Ι. και σχετίζεται με το αντικείμενο της
Μονάδας.
Παράλληλα, συστήνεται και λειτουργεί, σύμφωνα με
το άρθρο 222 του ν. 4957/2022, Επιτροπή Μεταφοράς
Τεχνολογίας, Καινοτομίας και Νεοφυούς Επιχειρηματικότητας. Η Επιτροπή αποτελεί συμβουλευτικό όργανο του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΔΙ.ΠΑ.Ε. και έχει ως αποστολή τη διαρκή παρακολούθηση των θεμάτων που σχετίζονται με τη μεταφορά τεχνο-
λογίας, την καινοτομία και τη διασύνδεση του ΔΙ.ΠΑ.Ε.
και των μελών της πανεπιστημιακής κοινότητας με την
κοινωνία και την οικονομία και τη διαμόρφωση προτάσεων για τη χάραξη πολιτικών σε θέματα του αντικειμένου
της. Η θητεία της ανωτέρω Επιτροπής είναι διετής.
Σύμφωνα με την παρ. 2 του άρθρου 222 του
ν. 4957/2022, η Επιτροπή αποτελείται κατ’ ελάχιστον
από πέντε (5) μέλη και ο ακριβής αριθμός των μελών
της καθορίζεται στον Εσωτερικό Κανονισμό του ΔΙ.ΠΑ.Ε.,
σύμφωνα με τις ανάγκες του. Τα μέλη της Επιτροπής δύναται να προέρχονται από μέλη Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και Εργαστηριακού Διδακτικού Προσωπικού
(Ε.ΔΙ.Π.), Επισκέπτες Καθηγητές ή Ερευνητές του άρθρου 171 και Ερευνητές επί συμβάσει του άρθρου 172
του Α.Ε.Ι., με εξειδίκευση ή εμπειρία σε θέματα μεταφοράς τεχνολογίας, καινοτομίας και νεοφυούς επιχειρη-
ματικότητας. Στις συνεδριάσεις της Επιτροπής μετέχει
ο Προϊστάμενος του Τμήματος Μεταφοράς Τεχνολογίας
και Καινοτομίας χωρίς δικαίωμα ψήφου.
Αντικείμενο της Επιτροπής είναι η υποβολή εισηγήσεων προς τον αρμόδιο Αντιπρύτανη, για θέματα μετα-
φοράς τεχνολογίας, καινοτομίας και διασύνδεσης του
ΔΙ.ΠΑ.Ε. και των μελών της πανεπιστημιακής κοινότητας
με την κοινωνία και την οικονομία. Ειδικότερα, αρμοδιότητες της Επιτροπής είναι:
α) η υποβολή εισηγήσεων για την πολιτική του ΔΙ.ΠΑ.Ε.
σε θέματα μεταφοράς τεχνολογίας, καινοτομίας και νεοφυούς επιχειρηματικότητας,
β) η υποστήριξη των οργάνων διοίκησης του ΔΙ.ΠΑ.Ε.
κατά τη σύνταξη του στρατηγικού σχεδίου και των προγραμματικών συμφωνιών του ΔΙ.ΠΑ.Ε. στους τομείς της
αρμοδιότητάς της,
γ) η αναζήτηση ενδιαφερόντων ερευνητικών αποτελεσμάτων που παράγονται από ερευνητικές ομάδες εντός
του ΔΙ.ΠΑ.Ε.,
δ) η υποβολή προτάσεων για την προστασία της διανοητικής ιδιοκτησίας που παράγεται από ερευνητικές
ομάδες εντός του ΔΙ.ΠΑ.Ε. και την εμπορική αξιοποίηση
της έρευνας, τεχνολογίας, τεχνογνωσίας και καινοτομίας
που παράγονται,
ε) η κατάρτιση σχεδίου του Εσωτερικού Κανονισμού
της Μονάδας Μεταφοράς Τεχνολογίας και Καινοτομίας
ή η υποβολή εισήγησης για την τροποποίησή του,
στ) η υποβολή γνώμης για την ίδρυση εταιρειών τεχνοβλαστών (spin off), εφόσον ζητείται από τα όργανα
διοίκησης του ΔΙ.ΠΑ.Ε.,
ζ) η συνεργασία με την Επιτροπή Ερευνών για θέματα
που άπτονται των αρμοδιοτήτων της,
η) η ανάληψη πρωτοβουλιών για τον σχεδιασμό και
την υλοποίηση δράσεων, σεμιναρίων, επιστημονικών
ημερίδων, εκδηλώσεων, θερινών ή χειμερινών σχολείων και άλλων συναφών δράσεων και πρωτοβουλιών,
σε συνεργασία με το Κέντρο Επιμόρφωσης και Διά Βίου
Μάθησης (Κ.Ε.ΔΙ.ΒΙ.Μ.) του ΔΙ.ΠΑ.Ε. και φορείς του δημόσιου ή ιδιωτικού τομέα, σε θέματα μεταφοράς τεχνο-
λογίας, καινοτομίας, νεοφυούς επιχειρηματικότητας και
ενίσχυσης της διασύνδεσης του ΔΙ.ΠΑ.Ε. και των μελών
της πανεπιστημιακής κοινότητας, και ιδίως των φοιτητών, με τους παραγωγικούς φορείς της χώρας,
θ) η παροχή τεχνογνωσίας, η μεταφορά καλών πρακτικών, η εξεύρεση καινοτόμων ιδεών, η ανάπτυξη δη-
μιουργικότητας και καινοτομίας και η διασύνδεση των
φοιτητών με τους παραγωγικούς φορείς της ημεδαπής,
ι) η οργάνωση δράσεων συμβουλευτικής καθοδήγησης (mentoring) και η υποστήριξη της εκπόνησης επιχει-
ρηματικών σχεδίων (business plans) από τους φοιτητές
του Α.Ε.Ι. και τα μέλη των ερευνητικών ομάδων του Α.Ε.Ι.,
ια) η προσέλκυση χρηματοδοτήσεων για την εκπόνηση βιομηχανικής έρευνας εντός του Α.Ε.Ι.,
ιβ) η διεξαγωγή διαγωνισμών που προάγουν την αριστεία και ενισχύουν τον υγιή συναγωνισμό στην έρευνα
και την καινοτομία μεταξύ των μελών της πανεπιστημιακής κοινότητας,
ιγ) η συνεργασία με την ανώνυμη Εταιρεία με την επωνυμία «Εθνικό Μητρώο Νεοφυών Επιχειρήσεων Α.Ε.» του
άρθρου 72 του ν. 4914/2022 για θέματα που εμπίπτουν
στις αρμοδιότητές της,
ιδ) η υποβολή εισηγήσεων προς τα όργανα διοίκησης
του ΔΙ.ΠΑ.Ε. για θέματα που αφορούν στη διαμόρφωση
της πολιτικής του ΔΙ.ΠΑ.Ε. στους τομείς που σχετίζονται
με την Εθνική Στρατηγική για την Έξυπνη Εξειδίκευση
και την Εθνική Στρατηγική Έρευνας, Τεχνολογικής Ανάπτυξης και Καινοτομίας,
ιε) η υποστήριξη της ίδρυσης και λειτουργίας θερμοκοιτίδας επιχειρήσεων και τεχνολογικού και επιστημονι-
κού πάρκου του ΔΙ.ΠΑ.Ε., με σκοπό τη δημιουργία ενός
οικοσυστήματος αλληλεπίδρασης του ΔΙ.ΠΑ.Ε. με τις
επιχειρήσεις της ημεδαπής και αλλοδαπής,
ιστ) η αναζήτηση επενδυτικών αγγέλων (business
angels) και κεφαλαίων επιχειρηματικών συμμετοχών
για την ίδρυση νεοφυών επιχειρήσεων των φοιτητών
του ΔΙ.ΠΑ.Ε. και των μελών των ερευνητικών ομάδων
για την εμπορική αξιοποίηση καινοτόμων ιδεών και τεχνολογιών,
ιζ) κάθε άλλη αρμοδιότητα που καθορίζεται στον
Εσωτερικό Κανονισμό του ΔΙ.ΠΑ.Ε. και σχετίζεται με το
αντικείμενο της Επιτροπής.
Ο παρών Κανονισμός Μεταφοράς Τεχνολογίας του
Διεθνούς Πανεπιστημίου της Ελλάδος διαρθρώνεται σε
πέντε (5) Μέρη:
Α. Την Πολιτική για την Προστασία και Διαχείριση της
Διανοητικής Ιδιοκτησίας.
Β. Την Πολιτική για την Αξιοποίηση της Διανοητικής
Ιδιοκτησίας και την Ίδρυση Τεχνοβλαστών.
Γ. Την Πολιτική για τις Συγρούσεις Συμφερόντων κατά
την αξιοποίηση των ερευνητικών αποτελεσμάτων.
Δ. Το πλαίσιο Λειτουργίας του Γραφείου Μεταφοράς
Τεχνολογίας και Κανοτομίας του Πανεπιστημίου.
Ε. Παράρτημα (Ε΄) στο οποίο καταγράφονται συνοπτικά οι διαδικασίες των ανωτέρω τριών (3) Πολιτικών,
καθώς και οι διαδικασίες λειτουργίας του Γραφείου Μεταφοράς Τεχνολογίας και Τεχνογνωσίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΜΕΡΟΣ Α΄- ΠΟΛΙΤΙΚΗ ΓΙΑ ΤΗΝ ΠΡΟΣΤΑΣΙΑ
ΚΑΙ ΔΙΑΧΕΙΡΙΣΗ ΤΗΣ ΔΙΑΝΟΗΤΙΚΗΣ ΙΔΙΟΚΤΗΣΙΑΣ
ΟΡΙΣΜΟΙ
Διανοητική Ιδιοκτησία
Σύμφωνα με την παρ. 18 του άρθρου 18 του ν. 2557/1997
ο διεθνής όρος «propriete intellectuelle»/»intellectual
property» αποδίδεται στην ελληνική γλώσσα με τον όρο
«διανοητική ιδιοκτησία». Η διανοητική ιδιοκτησία περιλαμβάνει τόσο την πνευματική ιδιοκτησία («propriete
litteraire et artistique»/»droit d’ auteur»/»copyright») και
τα συγγενικά δικαιώματα όσο και τη βιομηχανική ιδιοκτησία («propriete industrielle»/»industrial property»),
όπως εφευρέσεις, υποδείγματα χρησιμότητας, δικαιώματα επί φυτικών ποικιλιών, σήματα, βιομηχανικά σχέδια
και προστατευόμενες γεωγραφικές ονομασίες προέλευσης. Στη διανοητική ιδιοκτησία υπάγονται τα δικαιώματα
που προκύπτουν από τη δημιουργία ενός προϊόντος του
νου, το οποίο αποτελεί άυλο περιουσιακό στοιχείο3.
Δικαιώματα Πνευματικής Ιδιοκτησίας
Η πνευματική ιδιοκτησία προστατεύει κάθε πρωτότυπο πνευματικό δημιούργημα λόγου, τέχνης ή επι-
στήμης, τα συγγενικά δικαιώματα, που εκφράζεται με
οποιαδήποτε μορφή4. Επίσης το δίκαιο της πνευματικής
ιδιοκτησίας προστατεύει τις βάσεις δεδομένων, οι οποίες
λόγω της επιλογής ή διευθέτησης του περιεχομένου τους
αποτελούν πνευματικά δημιουργήματα. Η προστασία
αυτή δεν εκτείνεται στο περιεχόμενο των βάσεων δεδομένων και δεν θίγει κανένα από τα δικαιώματα που
υφίστανται στο περιεχόμενο αυτό. Προστατεύονται επίσης τα προγράμματα ηλεκτρονικών υπολογιστών και
το προπαρασκευαστικό υλικό του σχεδιασμού τους. Η
προστασία παρέχεται σε κάθε μορφή έκφρασης ενός
προγράμματος ηλεκτρονικού υπολογιστή5.
Δικαιώματα Βιομηχανικής Ιδιοκτησίας
Η βιομηχανική ιδιοκτησία περιλαμβάνει τις εφευρέσεις, που είναι τα διπλώματα ευρεσιτεχνίας (πατέντες), τα
πιστοποιητικά υποδείγματος χρησιμότητας, τα εμπορικά
σήματα, τις ονομασίες προέλευσης, τους γεωγραφικούς
προσδιορισμούς, τις φυτικές ποικιλίες και τα βιομηχανικά σχέδια, τα οποία εμπίπτουν μεν στην βιομηχανική
ιδιοκτησία αλλά δεν εντάσσονται στις εφευρέσεις.
Ευρεσιτεχνία - Εφεύρεση
Εφεύρεση θεωρείται οποιαδήποτε ανακάλυψη, υπό
την επιφύλαξη των μη επιδεκτικών με δίπλωμα ευρεσι3 https://www.opi.gr/genika-pi/synithi-erotimata
4 Ιδίως τα γραπτά ή προφορικά κείμενα, οι μουσικές συνθέσεις,
με κείμενο ή χωρίς, τα θεατρικά έργα, με μουσική ή χωρίς, οι χορογραφίες και οι παντομίμες, τα οπτικοακουστικά έργα, τα έργα
των εικαστικών τεχνών, στα οποία περιλαμβάνονται τα σχέδια,
τα έργα ζωγραφικής και γλυπτικής, τα χαρακτικά έργα και οι λιθογραφίες, τα αρχιτεκτονικά έργα, οι φωτογραφίες, τα έργα των
εφαρμοσμένων τεχνών, οι εικονογραφήσεις, οι χάρτες, τα τρισδιάστατα έργα που αναφέρονται στη γεωγραφία, την τοπογραφία,
την αρχιτεκτονική ή την επιστήμη,οι μεταφράσεις, οι διασκευές,
οι προσαρμογές οι άλλες μετατροπές έργων ή εκφράσεων της
λαϊκής παράδοσης και οι συλλογές έργων ή συλλογές εκφράσεων
της λαϊκής παράδοσης ή απλών γεγονότων και στοιχείων, όπως οι
εγκυκλοπαίδειες και οι ανθολογίες, εφόσον η επιλογή ή η διευθέτηση του περιεχομένου τους είναι πρωτότυπη.
5 https://www.opi.gr/genika-pi/synithi-erotimata
τεχνίας ανακαλύψεων, η οποία είναι νέα σε σχέση με τη
προγενέστερη τεχνική στην οποία αναφέρεται και εμπεριέχει εφευρετική δραστηριότητα, υπό την έννοια ότι
παρέχει λύση σε τεχνικό πρόβλημα, μη προφανή για το
μέσο ειδικό της τεχνικής αυτής. Αυτή μπορεί να αφορά
μία μέθοδο, ένα προϊόν ή μία διεργασία που επιδέχεται
βιομηχανική εφαρμογή. Ειδικότερα σε σχέση με το κριτήριο του νέου μιας εφεύρεσης καθίσταται σαφές ότι
οποιαδήποτε δημοσίευση σε επιστημονικό περιοδικό ή
ανακοίνωση σε συνέδριο, η οποία είναι προγενέστερη
από την ημερομηνία της κατάθεσης μιας αίτησης για
χορήγηση Διπλώματος Ευρεσιτεχνίας, αποτελεί μέρος
της προγενέστερης τεχνικής προσκρούοντας σε αυτή,
και συνακόλουθα καθιστά μη δυνατή την απονομή του
Διπλώματος Ευρεσιτεχνίας. Τα δικαιώματα επί των παραγόμενων εφευρέσεων καθορίζονται ως κατωτέρω
με την επιφύλαξη της εφαρμογής ειδικών συμβατικών
ρυθμίσεων στην περίπτωση που η εφεύρεση δημιουργείται στο πλαίσιο συγκεκριμένου χρηματοδοτούμενου
έργου, οπότε και υπερισχύουν οι ειδικότεροι κανόνες και
όροι της χρηματοδοτούμενης δράσης, ειδικότερα όταν ο
χρηματοδότης της έρευνας είναι τρίτος προς τον οποίον
υπάρχουν συμβατικές υποχρεώσεις του Ε.Λ.Κ.Ε. / ΔΙ.ΠΑ.Ε.
Στην περίπτωση που η εφεύρεση είναι αποτέλεσμα
της εκτέλεσης υπηρεσιακού καθήκοντος, ή αποτελεί το
προϊόν συμβατικής σχέσης εργαζομένου με εργοδότη
για την ανάπτυξη εφευρετικής δράσης ή συμπεριλαμβάνεται στους συμβατικούς όρους σύμβασης έργου ειδική
ρύθμιση για τα πνευματικά δικαιώματα, τότε η εφεύρεση
θεωρείται «υπηρεσιακή» και ανήκει κατά πλήρη κυριότητα στον Ε.Λ.Κ.Ε. Σε περίπτωση αξιοποίησης της εφεύ-
ρεσης με ιδιαίτερα επωφελή τρόπο για τον Ε.Λ.Κ.Ε., ο
δημιουργός δικαιούται πρόσθετης εύλογης αμοιβής που
καθορίζεται από την Επιτροπή Ερευνών και Διαχείρισης
του Ε.Λ.Κ.Ε.. Σε κάθε περίπτωση το ηθικό δικαίωμα που
δημιουργείται από την πραγματοποίηση της εφεύρεσης
και από τη χορήγηση Διπλώματος Ευρεσιτεχνίας ανήκει
στον εφευρέτη.
Σε κάθε άλλη περίπτωση, η εφεύρεση που αναπτύσσεται εντός της πανεπιστημιακής κοινότητας με τη χρήση
των υλικοτεχνικών υποδομών του ΔΙ.ΠΑ.Ε., ή/και των
πόρων, των μέσων και πληροφοριών που αντλούνται
από αυτό, υπάγεται στην κατηγορία των εξαρτημένων
εφευρέσεων, και ως εκ τούτου ανήκει από κοινού και
στο δημιουργό και στον Ε.Λ.Κ.Ε. κατά ποσοστό 60% και
40%, αντίστοιχα.
Δίπλωμα Ευρεσιτεχνίας
Δίπλωμα Ευρεσιτεχνίας (ΔΕ) είναι τίτλος προστασίας
με ισχύ 20 χρόνων που χορηγείται στο δικαιούχο για επινοήματα νέα, με εφευρετική δραστηριότητα και επιδε-
κτικά βιομηχανικής εφαρμογής. Μία εφεύρεση κρίνεται
νέα αν δεν ανήκει στη στάθμη της τεχνικής και εμπεριέχει
εφευρετική δραστηριότητα -αν δηλαδή, κατά την κρίση ειδικού, δεν προκύπτει με προφανή τρόπο από την
υπάρχουσα στάθμη της τεχνικής6.
Πιστοποιητικό Υποδείγματος Χρησιμότητας
Πιστοποιητικό Υποδείγματος Χρησιμότητας (ΠΥΧ) είναι τίτλος προστασίας με ισχύ 7 χρόνων, που χορηγείται
6 https://www.obi.gr/obi/?tabid=158
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
στον δικαιούχο για τρισδιάστατα αντικείμενα, με καθορισμένο σχήμα και μορφή, που δίνουν λύση σε τεχνικό
πρόβλημα και διαθέτουν τα χαρακτηριστικά του «νέου»
και βιομηχανικά εφαρμόσιμου7.
Βιομηχανικό Σχέδιο
Βιομηχανικό σχέδιο είναι η εξωτερικά ορατή εικόνα
του συνόλου ή μέρους ενός βιομηχανικού ή βιοτεχνικού προϊόντος, η οποία προκύπει από τα ιδιαίτερα χαρα-
κτηριστικά που έχει (πχ. η γραμμή, το σχήμα, το χρώμα
κ.λπ.)8.
Παραχώρηση χρήσης δικαιωμάτων (Licensing)
Η συμφωνία παραχώρησης χρήσης δικαιωμάτων διανοητικής ιδιοκτησίας, χωρίς μεταβίβαση της κυριότητάς
τους.
Μεταφορά Τεχνολογίας
Το σύνολο των διαδικασιών που εφαρμόζουν οι οργανισμοί που πραγματοποιούν ερευνητική δραστηριότητα
(πανεπιστήμια, ερευνητικά κέντρα) για να εκχωρήσουν ή
να μεταβιβάσουν τα ερευνητικά αποτελέσματα σε τρίτο
οργανισμό (φορείς η/και επιχειρήσεις) ο οποίος θα αναλάβει να αναπτύξει περαιτέρω τα αποτελέσματα με στό-
χο τη δημιουργία καινοτόμων προϊόντων και υπηρεσιών.
Γραφείο Μεταφοράς Τεχνολογίας και Τεχνογνωσίας
Η δομή του Τμήματος Μεταφοράς Τεχνολογίας και Καινοτομίας της Μ.Ο.Δ.Υ. του Ε.Λ.Κ.Ε. του ΔΙ.ΠΑ.Ε., η οποία
συστάθηκε και λειτουργεί σύμφωνα με τη διάταξη του
άρθρου 211 του ν. 4957/2022, η οποία υποστηρίζει το
ίδρυμα και τους ερευνητές του στην αξιοποίηση της παραγόμενης γνώσης και των ερευνητικών τους αποτελε-
σμάτων και αποτελεί το κανάλι επικοινωνίας ανάμεσα
στο φορέα και την «αγορά».
Επιτροπή Μεταφοράς Τεχνολογίας
Η Επιτροπή που συστήνεται σύμφωνα με τη διάταξη
του άρθρου 222 του ν. 4957/2022 και έχει ως αντικείμενο την υποβολή εισηγήσεων για θέματα μεταφοράς
τεχνολογίας, καινοτομίας και διασύνδεσης του ΔΙ.ΠΑ.Ε.
και των μελών της πανεπιστημιακής κοινότητας με την
κοινωνία και την οικονομία και έχει τις αρμοδιότητες της
παρ. 3 του άρθρου 222 του ν. 4957/2022.
Βιομηχανικά Διδακτορικά
Η εκπόνηση διδακτορικής διατριβής σε συνεργασία
με επιχείρηση ή βιομηχανία, που εδρεύει ή παράρτημά της λειτουργεί στην ημεδαπή, η οποία αφορά στη
διεξαγωγή βιομηχανικής ή εφαρμοσμένης έρευνας με
σκοπό την εξαγωγή ερευνητικών αποτελεσμάτων για την
παραγωγή καινοτόμων προϊόντων ή υπηρεσιών, κατά τα
οριζόμενα στο άρθρο 96 του ν. 4957/2022.
Εταιρεία - Τεχνοβλαστός (spin-off)»
Κεφαλαιουχική εταιρεία που ιδρύεται από το ακαδημαϊκό ή ερευνητικό προσωπικό των ερευνητικών οργανι-
σμών της Χώρας προς τον σκοπό της εμπορικής αξιοποίησης των ερευνητικών αποτελεσμάτων και της γνώσης
που παράγει το συγκεκριμένο προσωπικό, από μόνο του
ή και σε συνεργασία με τρίτα φυσικά ή νομικά πρόσωπα
της ημεδαπής ή της αλλοδαπής, στο πλαίσιο της δραστηριότητάς του στους ερευνητικούς οργανισμούς9. Η
7 https://www.obi.gr/obi/?tabid=159
8 http://www.obi.gr/obi/?tabid=262
9 Βλ. άρθρο 52 περ. η. του ν. 4864/2021.
σύσταση και λειτουργία των εταιρειών-τεχνοβλαστών
διέπεται από τον ν. 4864/2021.
Σήμα
Ως σήμα νοείται οποιοδήποτε σύμβολο, γραφική παράσταση ή διακριτικό γνώρισμα δύναται να κατοχυρω-
θεί ως σήμα (trademark), εφόσον πληρούνται οι προϋποθέσεις της ελληνικής και ευρωπαϊκής νομοθεσίας. Το
σήμα μπορεί να χαρακτηρίζει προϊόντα ή υπηρεσίες μιας
ερευνητικής ομάδας, ένα ερευνητικό πρόγραμμα ή ένα
προϊόν Διανοητικής Ιδιοκτησίας.
Ο Ε.Λ.Κ.Ε. / ΔΙ.ΠΑ.Ε. δύναται να καλύψει τις δαπάνες
κατοχύρωσης και προστασίας ενός σήματος, σε εθνικό
ή ευρωπαϊκό επίπεδο, κατόπιν αίτησης προς το Γραφείο
Μεταφοράς Τεχνολογίας και σύνταξη γνωμοδότησης
επ’ αυτής, εφόσον αυτό κριθεί σκόπιμο με απόφαση της
Επιτροπή Ερευνών του Ε.Λ.Κ.Ε. / ΔΙ.ΠΑ.Ε.
Το σήμα κατοχυρώνεται στο όνομα του δικαιούχου
ως εξής: (α) εάν αφορά σε ερευνητική ομάδα του ΔΙΠΑΕ,
με την προσθήκη της διατύπωσης «του Διεθνούς Πανεπιστημίου της Ελλάδος», (β) εάν αφορά σε ερευνητικό
πρόγραμμα, και εφόσον δεν προβλέπεται διαφορετικά
από τους κανόνες ή την υπογραφείσα σύμβαση χρηματοδότησης του συγκεκριμένου έργου, στο όνομα του
Επιστημονικού Υπεύθυνου του έργου και του «Ε.Λ.Κ.Ε. /
ΔΙ.ΠΑ.Ε.», (γ) εάν αφορά σε προϊόν πνευματικής ιδιοκτησίας, στο όνομα του Δημιουργού με την προσθήκη «Δι-
εθνές Πανεπιστήμιο της Ελλάδος» και (δ) εάν πρόκειται
για προϊόν βιομηχανικής ιδιοκτησίας, εκτός αν υπάρχει
ειδική πρόβλεψη σε συμβάσεις συνεργασίας, συμβάσεις κατανομής δικαιωμάτων κ.α., με την προσθήκη του
«ΕΛΚΕ / ΔΙΠΑΕ».
Φυτική ποικιλία
Ως «φυτική ποικιλία» ορίζεται ένα φυτικό σύνολο, το
οποίο ανήκει στην κατώτερη γνωστή ταξινομική ομάδα
βοτανικής και χαρακτηρίζεται από τη δυνατότητα αναπαραγωγής των διακριτών και γενετικών της χαρακτή-
ρων. Το δικαίωμα σε φυτική ποικιλία παρέχει sui generis
προστασία στο δημιουργό, ανάλογη με εκείνη που έχει
ο εφευρέτης - κάτοχος διπλώματος ευρεσιτεχνίας. Τα
δικαιώματα στις φυτικές ποικιλίες δεν εκτείνονται σε
χρήσεις που αφορούν μη εμπορικούς ή πειραματικούς
σκοπούς, ή σε πράξεις που εκτελούνται με σκοπό τη διασταύρωση άλλων ποικιλιών. Η κατοχύρωση προστασίας
της φυτικής ποικιλίας γίνεται σε εθνικό και ευρωπαϊκό
επίπεδο με βάση την ισχύουσα νομοθεσία [Κανονισμός
(ΕΚ) 2100/94].
Α) ΠΡΟΣΤΑΣΙΑ ΚΑΙ ΔΙΑΧΕΙΡΙΣΗ ΤΩΝ ΔΙΚΑΙΩΜΑΤΩΝ
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ
1. ΓΕΝΙΚΑ
Τα πνευματικά δικαιώματα είναι άυλα ιδιοκτησιακά
δικαιώματα το οποία αποκτώνται αυτοδίκαια από τον
δημιουργό για κάθε είδος πρωτότυπου έργου που μπορεί να εκφράζεται με οποιαδήποτε υλική μορφή.
Σύμφωνα με τη διάταξη του άρθρου 2 του ν. 2121/1993,
ως «Έργο» θεωρείται «κάθε πρωτότυπο πνευματικό δημιούργημα λόγου, τέχνης ή επιστήμης που εκφράζεται
με ορισμένη μορφή, ιδίως τα έργα του λόγου, γραπτά ή
προφορικά, οι μουσικές συνθέσεις με κείμενα ή χωρίς, τα
θεατρικά έργα με μουσική ή χωρίς, οι χορογραφίες και οι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
παντομίμες, τα οπτικοαουστικά έργα, τα έργα των εικαστικών τεχνών, στα οποία περιλαμβάνονται τα σχέδια, τα
έργα ζωγραφικής και γλυπτικής, τα χαρακτικά έργα και
οι λιθογραφίες, τα αρχιτεκτονικά έργα, τα φωτογραφικά
έργα, τα έργα των εφαρμοσμένων τεχνών, οι εικονογραφήσεις, οι χάρτες, τα τρισδιάστατα έργα που αναφέρο-
νται στη γεωγραφία, την τυπογραφία, την αρχιτεκτονική
ή την επιστήμη». Ως έργα, σύμφωνα με την παρ. 2 του
άρθρου 2 του ν. 2121/1993 επίσης θεωρούνται «οι μεταφράσεις, οι διασκευές, οι προσαρμογές και οι άλλες
μετατροπές έργων ή εκφράσεων της λαϊκής παράδοσης
καθώς και οι συλλογές έργων ή εκφράσεων της λαϊκής
παράδοσης ή απλών γεγονότων και στοιχείων, όπως οι
εγκυκλοπαίδειες, οι ανθολογίες και οι βάσεις δεδομένων, εφόσον η επιλογή ή η διευθέτηση του περιεχομένου
τους είναι πρωτότυπη», με επιφύλαξη των δικαιωμάτων
στα προϋπάρχοντα έργα, που χρησιμοποιήθηκαν ως
αντικείμενο των μετατροπών ή των συλλογών.
Κατά την παρ. 3 του άρθρου 2 του ν. 2121/1993 «Ως
έργα λόγου προστατευμένα κατά τις διατάξεις περί
πνευματικής ιδιοκτησίας θεωρούνται τα προγράμματα
των ηλεκτρονικών υπολογιστών καθώς και το προπαρασκευαστικό υλικό του σχεδιασμού τους. Η προστασία
παρέχεται σε κάθε μορφή έκφρασης ενός προγράμματος ηλεκτρονικού υπολογιστή. Οι ιδέες και οι αρχές στις
οποίες βασίζεται οποιοδήποτε στοιχείο προγράμματος
ηλεκτρονικού υπολογιστή, περιλαμβανομένων και εκείνων στις οποίες βασίζονται τα στοιχεία διασύνδεσής του,
δεν προστατεύονται κατά τον παρόντα νόμο. Ένα πρόγραμμα ηλεκτρονικού υπολογιστή θεωρείται πρωτότυ-
πο, εφόσον είναι προσωπικό πνευματικό δημιούργημα
του δημιουργού του».
Τα δικαιώματα του δημιουργού επί της πνευματικής
ιδιοκτησίας αποκτώνται πρωτογενώς και εμπεριέχουν
το ηθικό δικαίωμα, το οποίο είναι αμεταβίβαστο και το
περιουσιακό δικαίωμα, του οποίου η ιδιοκτησία εξαρτάται από το εάν υπάρχει σχέση του δημιουργού με τρίτο
φορέα (π.χ. εργασιακή σχέση, εκτέλεση σύμβασης, ειδική συμφωνία κ.λπ.).
Το δικαίωμα του δημιουργού αναλύεται ως εξής: το
ηθικό και το περιουσιακό δικαίωμα.
Το ηθικό δικαίωμα δίνει στο δημιουργό ιδίως τις εξουσίες:
α) της απόφασης για το χρόνο, τον τόπο και τον τρόπο
κατά τους οποίους το έργο θα γίνει προσιτό στο κοινό
(δημοσίευση),
β) της αναγνώρισης της πατρότητάς του πάνω στο
έργο και ειδικότερα την εξουσία να απαιτεί, στο μέτρο
του δυνατού, τη μνεία του ονόματός του στα αντίτυπα
του έργου του και σε κάθε δημόσια χρήση του έργου
του, ή αντίθετα, να κρατάει την ανωνυμία του ή να χρησιμοποιεί ψευδώνυμο,
γ) της απαγόρευσης κάθε παραμόρφωσης, περικοπής
ή άλλης τροποποίησης του έργου του, καθώς και κάθε
προσβολής του δημιουργού οφειλόμενης στις συνθήκες
παρουσίασης του έργου στο κοινό,
δ) της προσπέλασης στο έργο του, έστω και αν το περιουσιακό δικαίωμα στο έργο ή η κυριότητα στον υλικό
φορέα του έργου ανήκει σε άλλον, οπότε η προσπέλαση
πρέπει να πραγματοποιείται κατά τρόπο που προκαλεί
τη μικρότερη δυνατή ενόχληση στο δικαιούχο,
ε) προκειμένου περί έργων λόγου ή επιστήμης, της
υπαναχώρησης από συμβάσεις μεταβίβασης του περιουσιακού δικαιώματος ή εκμετάλλευσής του ή αδείας
εκμετάλλευσής του εφόσον αυτό είναι αναγκαίο για την
προστασία της προσωπικότητάς του εξαιτίας μεταβολής
στις πεποιθήσεις του ή στις περιστάσεις και με καταβολή
αποζημίωσης στον αντισυμβαλλόμενο για την θετική
του ζημία.
Το περιουσιακό δικαίωμα δίνει στο δημιουργό ιδίως
την εξουσία να επιτρέπει ή να απαγορεύει:
α) την εγγραφή και την αναπαραγωγή του έργου με
κάθε μέσο, όπως μηχανικά, φωτοχημικά ή ηλεκτρονικά
μέσα,
β) τη μετάφραση του έργου,
γ) τη διασκευή, την προσαρμογή ή άλλες μετατροπές
του έργου,
δ) τη θέση σε κυκλοφορία του πρωτότυπου ή αντιτύπων του έργου με μεταβίβαση της κυριότητας, με εκμί-
σθωση ή με δημόσιο δανεισμό, καθώς και την επιβολή
περιοριστικών όρων στη μεταβίβαση, την εκμίσθωση
ή το δημόσιο δανεισμό ιδίως σε ό,τι αφορά τη χρήση
των αντιτύπων,
ε) την παρουσίαση του έργου στο κοινό,
στ) της δημόσιας εκτέλεσης του έργου,
ζ) τη μετάδοση ή αναμετάδοση του έργου στο κοινό με
τη ραδιοφωνία και την τηλεόραση, με ηλεκτρομαγνητικά
κύματα ή με καλώδια ή με άλλους υλικούς αγωγούς ή
με οποιονδήποτε άλλο τρόπο, παραλλήλως προς την
επιφάνεια της γης ή μέσω δορυφόρων,
η) την εισαγωγή αντιτύπων του έργου, που παρήχθησαν στο εξωτερικό χωρίς τη συναίνεση του δημιουργού
ή, εφόσον πρόκειται για εισαγωγή από χώρες εκτός της
Ευρωπαϊκής Κοινότητας, που το δικαίωμα της εισαγωγής
αντιτύπων στην Ελλάδα είχε συμβατικά διατηρηθεί από
το δημιουργό.
Ο δημιουργός ενός έργου είναι ο αρχικός δικαιούχος
του περιουσιακού και του ηθικού δικαιώματος επί του
έργου. Τα δικαιώματα αποκτώνται πρωτογενώς χωρίς διατυπώσεις. Επί έργων που δημιουργήθηκαν από μισθω-
τούς σε εκτέλεση σύμβασης εργασίας, αρχικός δικαιούχος του περιουσιακού και του ηθικού δικαιώματος είναι
ο δημιουργός. Αν δεν υπάρχει αντίθετη συμφωνία, στον
εργοδότη μεταβιβάζονται αυτοδικαίως εκείνες μόνο οι
εξουσίες από το περιουσιακό δικαίωμα, που είναι αναγκαίες για την εκπλήρωση του σκοπού της σύμβασης.
Ωστόσο, το περιουσιακό δικαίωμα ανήκει στον εργοδότη σε περίπτωση που αυτός είναι το Δημόσιο και το
έργο υλοποιήθηκε από απασχολούμενο με οποιαδήποτε
σχέση εργασίας.
Μέσα Εφαρμογής
Η Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε. είναι υπεύθυνη για τον
έλεγχο των όρων κάθε σύμβασης ανάληψης / ανάθεσης
ερευνητικού έργου αναφορικά με την συμμόρφωση με
την παραπάνω πολιτική. Όλα τα μέλη των ερευνητικών
ομάδων θα υπογράφουν ειδικό έντυπο που θα συνοψίζει
τους όρους και τις προβλέψεις της παραπάνω πολιτικής.
Με εξαίρεση όσων ορίζονται κατωτέρω αναφορικά με
τις διδακτορικές διατριβές, τα βιομηχανικά διδακτορικά,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
το διδακτικό υλικό α’ και β’ κύκλου σπουδών και τις εκδόσεις μελών ΔΕΠ, το περιουσιακό δικαίωμα επί των έργων
της πνευματικής ιδιοκτησίας που δημιουργήθηκαν από
μέλη του διδακτικού και ερευνητικού προσωπικού σε
εκτέλεση του υπηρεσιακού τους καθήκοντος (άρθρο 8
του ν. 2121/1993) ή κατά την εκτέλεση έργων που διαχειρίζεται ο ΕΛΚΕ του Διεθνούς Πανεπιστημίου της Ελλάδος,
εφόσον δεν προβλέπεται κάτι διαφορετικό στη σχετική
σύμβαση χρηματοδότησης του συγκεκριμένου έργου, ή/
και από τρίτους που απασχολούνται στο Διεθνές Πανεπιστήμιο της Ελλάδος με οποιαδήποτε σχέση εργασίας
ή έργου και έχουν αποδεχτεί τη ρύθμιση αυτή στις σχετικές συμβάσεις που έχουν υπογράψει, μεταβιβάζονται
αυτοδικαίως στο Διεθνές Πανεπιστήμιο της Ελλάδος και
τον/την Ε.Υ. - Συντονιστή, εκτός εάν υπάρχει αντίθετη
γραπτή συμφωνία. Δικαιούχος του ηθικού δικαιώματος
επί του έργου της πνευματικής ιδιοκτησίας που δημιουργήθηκε από τους απασχολούμενους με οποιαδήποτε
σχέση εργασίας ή έργου στο Διεθνές Πανεπιστήμιο της
Ελλάδος, παραμένει ο δημιουργός του έργου.
Όλα τα έργα για τα οποία τα δικαιώματα δημιουργού
ανήκουν στο Διεθνές Πανεπιστήμιο της Ελλάδος (Ειδικός Λογαριασμός) θα πρέπει να φέρουν την ακόλουθη
σήμανση:
• Στην ελληνική γλώσσα:
Copyright © [έτος] Διεθνές Πανεπιστήμιο της Ελλάδος - Ειδικός Λογαριασμός Κονδυλίων Έρευνας - Με την
επιφύλαξη κάθε δικαιώματος.
• Στην αγγλική γλώσσα:
Copyright © [έτος] International Hellenic University Special Account of Research Funds - All rights reserved.
• Αντίστοιχη διατύπωση σε οποιαδήποτε άλλη γλώσσα.
Οποιαδήποτε αναφορά σε Τμήμα, Τομέα, Εργαστήριο ή Ερευνητική Ομάδα στην οποία μπορεί το κοινό
να απευθύνεται σε σχέση με το έργο, για το οποίο το
Πανεπιστήμιο (Ειδικός Λογαριασμός) διατηρεί τα δικαιώματα δημιουργού πρέπει να συμπεριλαμβάνεται κάτω
από την παραπάνω σήμανση.
2. ΔΙΑΤΡΙΒΕΣ, ΒΙΟΜΗΧΑΝΙΚΑ ΔΙΔΑΚΤΟΡΙΚΑ ΚΑΙ ΔΗΜΟΣΙΕΥΣΕΙΣ ΦΟΙΤΗΤΩΝ
Αναφορικά με τα πνευματικά δικαιώματα επί διατριβών του Διεθνούς Πανεπιστημίου της Ελλάδος ισχύουν
τα ακόλουθα:
α) Ο δικαιούχος δικαιωμάτων διανοητικής ιδιοκτησίας
επί διατριβής που βασίζεται σε έρευνα που χρηματοδοτείται εν όλο ή εν μέρει, με τη μορφή μισθού, αμοιβής
ή επιδότησης, από τα κονδύλια που διαχειρίζεται το Διεθνές Πανεπιστήμιο της Ελλάδος ή ο Ε.Λ.Κ.Ε. / ΔΙ.ΠΑ.Ε.,
θα καθορίζεται σύμφωνα με τους όρους της εκάστοτε
σύμβασης ή άλλου συμφωνητικού που έχει υπογραφεί
ανάμεσα στον φοιτητή και το Διεθνές Πανεπιστήμιο της
Ελλάδος ή ο Ε.Λ.Κ.Ε. / ΔΙ.ΠΑ.Ε.. Εάν δεν υπάρχει σχετική
συμφωνία, τα δικαιώματα διανοητικής ιδιοκτησίας περιέρχονται στην κυριότητα του Διεθνούς Πανεπιστημίου
της Ελλάδος / Ε.Λ.Κ.Ε.
β) Ως δικαιούχος δικαιωμάτων διανοητικής ιδιοκτησίας επί διατριβής που δεν υπάγεται στην παραπάνω πα-
ράγραφο, ορίζεται ο εκάστοτε συγγραφέας / φοιτητής.
Ωστόσο, ο τελευταίος συμφωνεί να χορηγήσει ατελώς
άδεια στο Διεθνές Πανεπιστήμιο της Ελλάδος, ώστε το
τελευταίο να αναπαράγει και να διανέμει αντίγραφα της
διατριβής του/της στο κοινό για μη εμπορική χρήση.
γ) Σε περίπτωση που η διατριβή μπορεί να οδηγήσει
σε χορήγηση διπλώματος ευρεσιτεχνίας, τυγχάνουν συμπληρωματικής εφαρμογής και οι διατάξεις περί εφευρέ-
σεων και συμμετοχής σε τεχνοβλαστούς του παρόντος
Κανονισμού.
δ) Σε περίπτωση εκπόνησης Βιομηχανικού Διδακτορικού, κατά τους όρους του άρθρου 96 του ν. 4957/2022,
καθορίζονται δυνάμει πρωτόκολλου συνεργασίας μεταξύ του Ανώτατου Εκπαιδευτικού Ιδρύματος (Α.Ε.Ι.),
της συνεργαζόμενης επιχείρησης ή βιομηχανίας και
του υποψήφιου διδάκτορα, το οποίο εγκρίνεται από τη
Σύγκλητο του ΔΙ.ΠΑ.Ε., κατόπιν εισήγησης του Τμήματος,
οι ειδικότεροι όροι συνεργασίας για την εκπόνηση διδακτορικής διατριβής στην επιχείρηση ή τη βιομηχανία
και την εξαγωγή των ερευνητικών αποτελεσμάτων, τη
χρήση υποδομών του εξοπλισμού του Α.Ε.Ι., αν η έρευνα διεξάγεται εντός του Α.Ε.Ι., τις υποχρεώσεις και τα
δικαιώματα κάθε συμβαλλόμενου μέρους, συμπεριλαμβανομένου του καθορισμού των δικαιωμάτων πνευμα-
τικής ιδιοκτησίας επί του έργου που διεξάγεται κατά τη
διάρκεια εκπόνησης της διδακτορικής διατριβής. Κατά
τη διάρκεια εκπόνησης της διδακτορικής διατριβής ο
υποψήφιος διδάκτορας δύναται να διεξάγει, εν όλω ή
εν μέρει, την ερευνητική του δραστηριότητα σε χώρους
της επιχείρησης ή βιομηχανίας, μετά από σύμφωνη γνώμη της τριμελούς συμβουλευτικής επιτροπής, υπό την
προϋπόθεση ότι εξασφαλίζονται η υποστήριξη και η
καθοδήγηση από τον επιβλέποντα και εφαρμόζονται
οι διατάξεις του εσωτερικού κανονισμού λειτουργίας του
ΔΙ.ΠΑ.Ε. και του εσωτερικού κανονισμού του προγράμματος σπουδών. Οι υποψήφιοι διδάκτορες που εκπονούν
βιομηχανικό διδακτορικό έχουν όλα τα δικαιώματα και
τις υποχρεώσεις, συμπεριλαμβανομένης της υποβολής
εκθέσεων προόδου, που προβλέπονται από τον Εσωτερικό Κανονισμό του ΔΙ.ΠΑ.Ε. και τον εσωτερικό κανονισμό
του προγράμματος.
Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότη-
σης πραγματοποιείται μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.) του Α.Ε.Ι. Ο Επιστημονικός
Υπεύθυνος του έργου/προγράμματος καθορίζεται με το
ως άνω πρωτόκολλο συνεργασίας. Οι υποψήφιοι διδάκτορες που εκπονούν βιομηχανικά διδακτορικά, κατά τη
διάρκεια των σπουδών τους, ασφαλίζονται για παροχές
σε είδος και σε χρήμα στον Ηλεκτρονικό Εθνικό Φορέα
Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι, άμεσα ή έμμεσα, για υγειονομική πε-
ρίθαλψη σε φορέα ασφάλισης ασθενείας. Η υποχρέωση
καταβολής ασφαλιστικών εισφορών ασφαλισμένου και
εργοδότη, οι οποίες υπολογίζονται επί του κατώτατου
μισθού, βαρύνει τη συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής
χρηματοδοτείται μέσω της επιχείρησης ή της βιομηχανίας για την εκτέλεση έργου/προγράμματος μέσω του
Ειδικού Λογαριασμού Κονδυλίων Έρευνας (Ε.Λ.Κ.Ε.),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
οπότε οι ασφαλιστικές εισφορές δύνανται να βαρύνουν
τον προϋπολογισμό του χρηματοδοτούμενου έργου/
προγράμματος του Ε.Λ.Κ.Ε. Η εκπόνηση βιομηχανικού
διδακτορικού σύμφωνα με το παρόν άρθρο δύναται να
χρηματοδοτείται από πόρους του Ταμείου Ανάκαμψης
και Ανθεκτικότητας και επιχειρήσεις ή βιομηχανίες, που
εδρεύουν ή λειτουργούν παράρτημα στην ημεδαπή.
Σύμφωνα με την παρ. 9 του άρθρου 96 του ν. 4957/2022,
με κοινή απόφαση των Υπουργών Εθνικής Οικονομίας
και Οικονομικών και Παιδείας, Θρησκευμάτων και Αθλητισμού καθορίζονται ειδικότερα ζητήματα σχετικά με
την εκπόνηση βιομηχανικών διδακτορικών που χρηματοδοτούνται από πόρους του Ταμείου Ανάκαμψης και
Ανθεκτικότητας.
3. ΔΙΔΑΚΤΙΚΟ ΥΛΙΚΟ
Τα πνευματικά δικαιώματα επί διδακτικού υλικού που
έχει αναπτυχθεί από το διδακτικό προσωπικό του Διεθνούς Πανεπιστημίου της Ελλάδος, κατά τη διάρκεια της
θητείας του σε αυτό, αποτελούν ιδιοκτησία του εκάστοτε
συγγραφέα.
Το περιουσιακό δικαίωμα επί του διδακτικού υλικού
που έχει αναπτυχθεί είτε από μέλη ΔΕΠ του Διεθνούς
Πανεπιστημίου της Ελλάδος, πέρα των υποχρεώσεών τους παροχής διδακτικού έργου στον α’ ή β’ κύκλο
σπουδών, είτε από μέλη του λοιπού προσωπικού του
Διεθνούς Πανεπιστημίου της Ελλάδος ή τρίτους, ανήκει
στο Διεθνούς Πανεπιστημίου της Ελλάδος και τον/την
Ε.Υ. - Συντονιστή, εκτός εάν ορίζεται διαφορετικά στη
σχετική σύμβαση.
4. ΕΚΔΟΣΕΙΣ ΔΙΔΑΚΤΙΚΟΥ ΠΡΟΣΩΠΙΚΟΥ ΤΟΥ ΔΙ.ΠΑ.Ε.
ΚΑΙ ΣΥΜΒΑΣΕΙΣ ΜΕ ΤΡΙΤΟΥΣ
Τα πνευματικά δικαιώματα επί εκδόσεων στις οποίες
προβαίνει μέλος του διδακτικού προσωπικού του Διεθνούς Πανεπιστημίου της Ελλάδος και δεν υπάγονται
στο διδακτικό υλικό αποτελούν ιδιοκτησία του εκάστοτε
συγγραφέα. Αποτελεί ευθύνη του κάθε μέλους του Διεθνούς Πανεπιστημίου της Ελλάδος να εξασφαλίζει ότι
οι όροι συμβάσεων, συμβολαίων ή συμφωνητικών που
συνάπτουν με τρίτα μέρη δεν έρχονται σε αντίθεση με
τις δεσμεύσεις τους προς το Διεθνές Πανεπιστήμιο της
Ελλάδος.
5. ΔΙΑΧΕΙΡΙΣΗ ΣΤΟΙΧΕΙΩΝ ΠΟΥ ΑΝΑΠΤΥΣΣΟΝΤΑΙ ΚΑΤΑ
ΤΗ ΔΙΑΡΚΕΙΑ ΕΡΕΥΝΑΣ
Προκειμένου να μεταφερθούν σε άλλα εργαστήρια
ή/και ερευνητές στοιχεία που αναπτύσσονται κατά τη
διάρκεια έρευνας (όπως αντιδραστήρια, πρότυπα υλικά,
νέες χημικές ενώσεις, ζωικά μοντέλα κ.λπ.) πρέπει να
συνάπτεται σχετική συμφωνία (συμφωνητικό μεταφοράς
υλικών), μεταξύ του διευθυντή του εργαστηρίου / ερευνητή που τα διαθέτει και του εργαστηρίου / ερευνητή
που τα λαμβάνει, αναφορικά με τον τρόπο που θα τα
διαχειριστεί αυτός που τα λαμβάνει.
6.1. ΕΡΕΥΝΗΤΙΚΑ ΑΠΟΤΕΛΕΣΜΑΤΑ ΚΑΙ ΠΡΟΪΟΝΤΑ ΠΡΟΫΠΟΘΕΣΕΙΣ ΑΞΙΟΠΟΙΗΣΗΣ
1. Ερευνητικά αποτελέσματα και προϊόντα του
Ε.Λ.Κ.Ε. / ΔΙ.ΠΑ.Ε., τα οποία δύναται να αναπτύσσονται
και στο πλαίσιο υλοποίησης χρηματοδοτούμενων έργων
αποτελούν -ενδεικτικά- τα εξής:
α. στοιχεία (πειραματικά αποτελέσματα, αποτελέσματα μετρήσεων, βιβλιογραφικά δεδομένα κ.ά.) και βάσεις
δεδομένων,
β. πρότυπα ερευνητικά προϊόντα,
γ. ειδικά λογισμικά που έχουν αναπτυχθεί από τον
Ε.Λ.Κ.Ε. / ΔΙ.ΠΑ.Ε. των οποίων ο Ε.Λ.Κ.Ε. / ΔΙ.ΠΑ.Ε. διαθέτει τις κατάλληλες άδειες χρήσης,
δ. ψηφιακές ή άλλου είδους πλατφόρμες (testbeds)
πάνω στις οποίες μπορούν να δοκιμαστούν μεθοδολογίες, υπολογιστικά εργαλεία (λογισμικό) και νέες τεχνο-
λογίες,
ε. μεθοδολογίες και πρότυπες διεργασίες,
στ. δικαιώματα διανοητικής ιδιοκτησίας.
2. Για τη διευκόλυνση της αξιοποίησης των ερευνητικών αποτελεσμάτων τον Ε.Λ.Κ.Ε. / ΔΙ.ΠΑ.Ε. προβλέπει:
α. διαδικασία καταγραφής τους ως εξής: με την ολοκλήρωση της ερευνητικής δραστηριότητας το προσω-
πικό που συμμετέχει στην ανάπτυξη των ερευνητικών
προϊόντων έχει τη δυνατότητα να τα καταχωρήσει σε
ηλεκτρονική πλατφόρμα / αποθετήριο (εφεξής: ηλεκτρονικό αποθετήριο). Το εμπλεκόμενο προσωπικό μπορεί να
εκκινήσει τη διαδικασία καταγραφής όσες φορές κρίνει
απαραίτητο κατά τη διάρκεια υλοποίησης της ερευνητικής δραστηριότητας. Πρόσβαση στα ερευνητικά
αποτελέσματα έχουν το εμπλεκόμενο στην ερευνητική
δραστηριότητα ερευνητικό προσωπικό, ο Επιστημονικά Υπεύθυνος και και το αρμόδιο Γραφείο Μεταφοράς
Τεχνολογίας και Καινοτομίας του Ε.Λ.Κ.Ε. / ΔΙ.ΠΑ.Ε., οι
οποίοι δεσμεύονται με σχετική ρήτρα εμπιστευτικότητας. Βασικό στοιχείο του ηλεκτρονικού αποθετηρίου
ερευνητικών αποτελεσμάτων Ε.Λ.Κ.Ε./ΔΙ.ΠΑ.Ε. είναι ο
προσδιορισμός του TRL (Technology Readiness Level)
για τη διευκόλυνση της περαιτέρω αξιοποίησής τους,
β. συστηματική ενημέρωση και υποστήριξη των μελών
ΔΕΠ, ΕΕΠ, ΕΔΙΠ, ΕΤΕΠ, Ερευνητών και λοιπών κατηγοριών
προσωπικού από το αρμόδιο Τμήμα Μεταφοράς Τεχνολογίας και Καινοτομίας του Ε.Λ.Κ.Ε. / ΔΙ.ΠΑ.Ε. για τον τρό-
πο και τους όρους δημοσιοποίησης των αποτελεσμάτων
της έρευνάς τους, ενημέρωση για τους τρόπους και μέριμνα για την προστασία των δικαιωμάτων διανοητικής
ιδιοκτησίας σε όλες τις συναλλαγές και συνεργασίες που
αναπτύσσουν (όροι συμφωνητικών διανοητικής ιδιοκτησίας, όροι συμφωνητικών εμπιστευτικότητας, κ.λπ.).
6.2. ΕΡΕΥΝΗΤΙΚΑ ΑΠΟΤΕΛΕΣΜΑΤΑ ΠΟΥ ΔΕΝ ΚΑΤΟΧΥΡΩΝΟΝΤΑΙ ΩΣ ΕΦΕΥΡΕΣΕΙΣ
Ερευνητικά αποτελέσματα όπως το λογισμικό, οι εφαρμογές, οι αλγόριθμοι κ.λπ. δεν κατοχυρώνονται με δίπλω-
μα ευρεσιτεχνίας αν δεν πληρούν τις προϋποθέσεις της
εφεύρεσης (άρθρο 5 του ν. 1733/1987). Στην περίπτωση αυτή εφαρμόζονται οι διατάξεις του ν. 2121/1993
περί πνευματικής ιδιοκτησίας. Οι βάσεις δεδομένων
προστατεύονται βάσει της παρ. 2.α. του άρθρου 2 του
ν. 2121/1993, ενώ τα προγράμματα Η/Υ βάσει της παρ. 3
του άρθρου 2 του ν. 2121/1993.
Περαιτέρω, τα άρθρα 4210 και 43 του ν. 2121/1993
εισάγουν ρυθμίσεις αναφορικά με τα δικαιώματα του
νόμιμου χρήστη προγράμματος Η/Υ και την αποσυμπίληση προγράμματος Η/Υ.
Δυνάμει της διάταξης του άρθρου 45Α που προστέθηκε στον ν. 2121/1993, με την παρ. 5 του άρθρου 7 του
10 Πρόσφατα, με το άρθρο 9 παρ. 1 του ν. 4672/2020 προστέθηκε
παράγραφος 6 στο άρθρο 42 του ν. 2121/1993, σε συμμόρφωση
με το άρθρο 3 παρ. 1 της Οδηγίας (ΕΕ) 2017/1564.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ν. 2819/2000, ρυθμίζεται το δικαίωμα ειδικής φύσης του
κατασκευαστή βάσης δεδομένων11 (sui generis δικαίωμα
του κατασκευαστή βάσης δεδομένων). Βάσει αυτού του
sui generis δικαιώματος, ο κατασκευαστής βάσης δεδομένων έχει το δικαίωμα να απαγορεύει την εξαγωγή ή
και την επαναχρησιμοποίηση του συνόλου ή ουσιώδους
μέρους του περιεχομένου της βάσης δεδομένων, η αξιολόγηση του οποίου λαμβάνει χώρα ποιοτικά ή ποσοτικά,
υπό τον όρο ότι η κτήση, ο έλεγχος ή η παρουσίαση του
περιεχομένου της βάσης δεδομένων, καταδεικνύουν ότι
έχει προηγηθεί ουσιώδης ποιοτική ή ποσοτική επένδυση12. Το απορρέον από το άρθρο 45Α δικαίωμα συνιστά
ένα δικαίωμα «ειδικής φύσης», μη κατατασσόμενο στα
δικαιώματα πνευματικής ιδιοκτησίας και στα συγγενικά
δικαιώματα.
Η κατοχύρωση των ερευνητικών αποτελεσμάτων δεν
αποτελεί προϋπόθεση για την οικονομική τους αξιοποίηση. Το Διεθνές Πανεπιστήμιο της Ελλάδος και οι ερευνη-
τές του μπορούν να αξιοποιούν τα αποτελέσματα αυτά ή
τη γνώση που παράγεται στο ίδρυμα, μέσω συμβάσεων
μεταφοράς τεχνογνωσίας με υφιστάμενες επιχειρήσεις
και οργανισμούς ή και να δημιουργούν και να συμμετέχουν σε επιχειρήσεις τεχνοβλαστούς του Πανεπιστημίου.
Εξάλλου, η μη δηλωθείσα εφεύρεση προστατεύεται ως
βιομηχανικό απόρρητο13.
Β) ΠΡΟΣΤΑΣΙΑ ΚΑΙ ΔΙΑΧΕΙΡΙΣΗ ΤΩΝ ΔΙΚΑΙΩΜΑΤΩΝ
ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ
1. ΓΕΝΙΚΑ
Η Βιομηχανική Ιδιοκτησία περιλαμβάνει τις εφευρέσεις - διπλώματα ευρεσιτεχνίας (πατέντες), τα πιστοποι-
ητικά υποδείγματος χρησιμότητας, τα εμπορικά σήματα,
τις ονομασίες προέλευσης, τους γεωγραφικούς προσδιορισμούς, τις φυτικές ποικιλίες και τα βιομηχανικά σχέδια,
τα οποία ανήκουν μεν στην βιομηχανική ιδιοκτησία αλλά
δεν εντάσσονται στις εφευρέσεις.
11 Μ. Κανελλοπούλου-Μπότη, Νομική Προστασία Βάσεων
Δεδομένων, Νομική Βιβλιοθήκη, 2004, σελ. 85-88, της ίδιας, Το
ειδικής φύσης δικαίωμα του κατασκευαστή βάσης δεδομένων:
ενσωμάτωση, ερμηνεία και αξιολόγηση της Οδηγίας  96/9/ΕΟΚ,
ΔiΜΕΕ 3/2006, 338-346, Τ. Συνοδινού, Η Νομική Προστασία Βάσεων
Δεδομένων, ό.π., σελ. 245επ., 278επ., Α. Γκράτζιου, Εμπιστευτικές
Πληροφορίες στο πλαίσιο διαδικασιών ανάθεσης δημοσίων συμβάσεων, Εκδόσεις Σάκκουλα, 2021, σελ. 202.
12 Τ. Συνοδινού, Η Νομική Προστασία Βάσεων Δεδομένων, ό.π.,
σελ. 260επ. Σύμφωνα με τη νομολογία ( βλ. ΑΠ 1051/2015, ΤΝΠ
ΝΟΜΟΣ. Βλ. και ΕφΑθ 3001/2013, ΤΝΠ ΝΟΜΟΣ=ΕπΕμπΔ 2013,
201, ΜΠοΑθ 9313/2015, ΤΝΠ ΝΟΜΟΣ) επισημαίνεται η σημασία
της προστασίας με αυτό το sui generis δικαίωμα, το οποίο παρέχει κάλυψη και των περιπτώσεων που δεν εμπίπτουν στο πεδίο
εφαρμογής της πνευματικής ιδιοκτησίας ή κατά τις οποίες δεν
είναι αδιαμφισβήτητη αυτή η προστασία, όπως -ενδεικτικά- οι
βάσεις δεδομένων που περιέχουν αριθμητικά στατιστικά στοιχεία,
διευθύνσεις ή τηλεφωνικούς καταλόγους.
13 Βλ. ενδεικτικά Α. Γεωργιάδης, Νέες μορφές συμβάσεων, Νομική Βιβλιοθήκη, 2015, υπό αριθ. 5, Λ. Κοτσίρης, Το νέο της εφεύ-
ρεσης και η στάθμη της τεχνικής με βάση την αρχή της οικουμενικότητας (γνωμ.), ΔΕΕ 3/2005, σελ. 254-263, με παραπομπή σε
John Leibovitz, Inventing a non-exclusive patent system, The Yale
Law Journal, τ. 111 (2002), σελ. 2251 επ., ιδίως 2258 επ.). Ως προς
την έννοια του εμπορικού απορρήτου βλ. Ν. Ρόκα, Βιομηχανική
Ιδιοκτησία & Αθέμιτος Ανταγωνισμός, 2022, σελ. 75 επ.
Σύμφωνα με την πολιτική που ακολουθεί το Διεθνές
Πανεπιστήμιο της Ελλάδος, ανεξάρτητα αν μία ευρεσιτεχνία θεωρείται υπηρεσιακή ή εξαρτημένη εφεύρεση, την
κατοχύρωση της ευρεσιτεχνίας αιτείται το Πανεπιστήμιο
και είναι αυτό που αναλαμβάνει το σύνολο των εξόδων
της κατοχύρωσης της ευρεσιτεχνίας. Στη συνέχεια, εφόσον υπάρξει αξιοποίηση της ευρεσιτεχνίας αποδίδεται
στον εφευρέτη / ερευνητή αμοιβή ή ποσοστό επί των
δικαιωμάτων του (ανάλογα εάν είναι υπηρεσιακή ή εξαρτημένη εφεύρεση), σύμφωνα με σχετική σύμβαση που
θα έχει συναφθεί εξ’ αρχής μεταξύ του Διεθνούς Πανεπιστημίου της Ελλάδος και του εφευρέτη / ερευνητή, πριν
καταθέσει την αίτηση το Πανεπιστήμιο. Για την απόδοση
στον εφευρέτη / ερευνητή της αμοιβής του ή του ποσοστού του θα πρέπει πρώτα να αφαιρεθούν όλα τα έξοδα
που θα έχει πραγματοποιήσει το Πανεπιστήμιο για την
κατοχύρωση και τη διαχείριση της ευρεσιτεχνίας, από
την ανακοίνωσή της στο Γραφείο Μεταφοράς Τεχνολογίας και Καινοτομίας μέχρι και τη στιγμή της αξιοποίη-
σης. Με την πρακτική αυτή οι εν δυνάμει επενδυτές της
ευρεσιτεχνίας (Επιχειρήσεις, Επιχειρηματικοί Άγγελοι,
Venture Capitals, Funds, Τράπεζες κ.λπ.) διαπραγματεύονται την αξιοποίηση της ευρεσιτεχνίας με έναν φορέα,
στην προκειμένη περίπτωση το Διεθνές Πανεπιστήμιο
της Ελλάδος, που με τον τρόπο αυτό εκπροσωπεί και
εκφράζει όλους (Διεθνές Πανεπιστήμιο της Ελλάδος και
εφευρέτες / ερευνητές) ενιαία.
2. ΔΙΚΑΙΟΥΧΟΙ ΤΩΝ ΕΦΕΥΡΕΣΕΩΝ
Η διανοητική ιδιοκτησία που παράγεται στο ΔΙ.ΠΑ.Ε.
διέπεται από τις κείμενες διατάξεις και τις αποφάσεις των
αρμοδίων οργάνων του ΔΙ.ΠΑ.Ε.
Για τον προσδιορισμό του δικαιούχου κατοχύρωσης
εφεύρεσης που έχει αναπτυχθεί στο πλαίσιο πανεπιστημιακής δραστηριότητας από μέλη του ΔΙ.ΠΑ.Ε. (ΔΕΠ -
ΕΔΙΠ - ΕΤΕΠ - ερευνητές και συνεργάτες που απασχολούνται με οποιαδήποτε σχέση εργασίας ή έργου στο
ΔΙ.ΠΑ.Ε., διδακτορικοί, μεταπτυχιακοί και προπτυχιακοί
φοιτητές του Πανεπιστημίου στο πλαίσιο εκπόνησης
διατριβών / πτυχιακών εργασιών, εφεξής καλούμενοι
«εφευρέτες / ερευνητές») ισχύουν τα παρακάτω:
α) Εφεύρεση που πραγματοποιείται από μέλος του
ΔΙ.ΠΑ.Ε. στο πλαίσιο έργου χρηματοδοτούμενου ή συγχρηματοδοτούμενου από τρίτο, προς τον οποίο υπάρ-
χουν συμβατικές υποχρεώσεις του ΔΙ.ΠΑ.Ε., θεωρείται
υπηρεσιακή εφεύρεση, όταν πληρούνται οι προϋποθέσεις του ν 1733/1987. Υπηρεσιακή εφεύρεση νοείται
εκείνη που πραγματοποιεί ο εργαζόμενος στα πλαίσια
σύμβασης εργασίας, από την οποία απορρέει αξίωση του
εργοδότη και αντίστοιχη υποχρέωση του εργαζόμενου
για παροχή εφευρετικής εργασίας, αποκλειστικά ή παράλληλα με άλλη εργασία. Ως εκ τούτου, για να υπάρξει
υπηρεσιακή εφεύρεση πρέπει να καταρτιστεί με τον εργαζόμενο σύμβαση με αντικείμενο και την εφευρετική
απασχόλησή του, ώστε από τη σύμβαση εργασίας να
απορρέει αξίωση του εργοδότη και αντίστοιχη υποχρέωση του εργαζομένου για παροχή εφευρετικής εργασίας,
αποκλειστικά ή παράλληλα με άλλη εργασία. Η εφεύρεση που προκύπτει από αυτή τη συμβατική σχέση ανήκει
στο Διεθνές Πανεπιστήμιο της Ελλάδος, το οποίο έχει το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
δικαίωμα κατάθεσης διπλώματος ευρεσιτεχνίας, ενώ ο
εργαζόμενος εφευρέτης / ερευνητής διατηρεί το δικαίωμα να κατονομάζεται εφευρέτης και επίσης λαμβάνει
πρόσθετη αμοιβή, ίση με το 60% των ωφελημάτων της
εφεύρεσης, σε περίπτωση μόνο κατά την οποία υπάρξει
αξιοποίησή της, αφού πρώτα αφαιρεθούν τα έξοδα του
Πανεπιστημίου.
Σε περίπτωση που δεν πληρούνται οι ανωτέρω προϋποθέσεις της υπηρεσιακής εφεύρεσης, η εφεύρεση που
πραγματοποιείται από μέλος του Διεθνούς Πανεπιστημίου της Ελλάδος στο πλαίσιο έργου χρηματοδοτούμενου
ή συγχρηματοδοτούμενου από τρίτο, προς τον οποίο
υπάρχουν συμβατικές υποχρεώσεις του Διεθνούς Πανεπιστημίου της Ελλάδος, θεωρείται εξαρτημένη κατά τον
ν. 1733/1987. Ως εξαρτημένη εφεύρεση νοείται εκείνη,
που πραγματοποιείται από εργαζόμενο με τη χρήση υλικών, μέσων ή πληροφοριών της επιχείρησης του εργοδό-
τη κατά τη διάρκεια της εργασιακής του σχέσης, η οποία
δεν έχει ως αντικείμενο (αποκλειστικό ή παράλληλο) την
παροχή εφευρετικής εργασίας. Η εξαρτημένη εφεύρεση
ανήκει κατά 40% στον εργοδότη (Διεθνές Πανεπιστήμιο
της Ελλάδος) και κατά 60% στο δημιουργό (εφευρέτης /
ερευνητής του Διεθνούς Πανεπιστημίου της Ελλάδος).
β) Εφεύρεση που πραγματοποιείται από εφευρέτη /
ερευνητή του Διεθνούς Πανεπιστημίου της Ελλάδος και
η οποία δεν υλοποιήθηκε στο πλαίσιο έργου χρηματοδοτούμενου ή συγχρηματοδοτούμενου από τρίτο, θεω-
ρείται εξαρτημένη εφεύρεση κατά τον ν. 1733/1987 και
ανήκει κατά 40% στον εργοδότη (Διεθνές Πανεπιστήμιο
της Ελλάδος) και κατά 60% στο δημιουργό (εφευρέτης /
ερευνητής του Διεθνούς Πανεπιστημίου της Ελλάδος).
Σε περίπτωση εξαρτημένης εφεύρεσης αν περισσότεροι εφευρέτες συνέβαλαν στην πραγματοποίηση της
εφεύρεσης καταρτίζεται συμφωνία αναγνώρισης και κατανομής δικαιωμάτων επί της εφεύρεσης μεταξύ των
εφευρετών με την οποία προσδιορίζεται σε ποσοστό επί
τοις εκατό (%) η συμβολή του καθενός. Σε περίπτωση
κατά την οποία δεν έχει καταρτιστεί σχετική συμφωνία μεταξύ των συν εφευρετών / ερευνητών (φυσικών
προσώπων), η κατανομή του ποσοστού 60% επί της
εφεύρεσης προκύπτει από κάθε σχετικό αποδεικτικό
έγγραφο που κατατίθεται με την υποβολή του εντύπου
γνωστοποίησης πανεπιστημιακής εφεύρεσης, σύμφωνα
με τη διαδικασία που ορίζεται κατωτέρω (ενότητα - η
διαδικασία κατοχύρωσης των εφευρέσεων).
Το ποσοστό συγκυριότητας του Διεθνούς Πανεπιστημίου της Ελλάδος και των εφευρετών επί της εξαρτη-
μένης εφεύρεσης καθορίζεται με ξεχωριστή συμφωνία
που συνάπτουν το Διεθνές Πανεπιστήμιο της Ελλάδος και οι εφευρέτες με την οποία ρυθμίζονται τα δι-
καιώματα και οι υποχρεώσεις τους ως συν-δικαιούχοι
(συμφωνία συν-δικαιούχων για την παραχώρηση και
εκμετάλλευση δικαιωμάτων). Τα ποσοστά συγκυριότητας των συν-δικαιούχων (Διεθνές Πανεπιστήμιο της
Ελλάδος 40% - συν-εφευρέτες / ερευνητές 60%) αποτελούν και τα ποσοστά τους στα ωφελήματα στην πε-
ρίπτωση εμπορικής αξιοποίησης της εφεύρεσης, υπό
τις εξής προϋποθέσεις: (i) να έχει προηγηθεί σύμβαση
παραχώρησης και εκμετάλλευσης των δικαιωμάτων των
συν-εφευρετών/ερευνητών στο Διεθνές Πανεπιστήμιο
της Ελλάδος και (ii) πριν την απόδοση του ποσοστού
τους στα ωφελήματα στον/στους εφευρέτες/ερευνητές
του ΔΙ.ΠΑ.Ε. θα αφαιρεθούν όλα τα έξοδα τα οποία θα
έχει πραγματοποιήσει το Πανεπιστήμιο από τη στιγμή
της ανακοίνωσης της εφεύρεσης έως και την απόκτηση
των ωφελημάτων από το Πανεπιστήμιο. Οποιαδήποτε
απόκλιση από τις διατάξεις του παρόντος Κανονισμού
στο σημείο αυτό θα πρέπει να έχει τη σύμφωνη γνώμη
της Επιτροπής Ερευνών και της Συγκλήτου του Διεθνούς
Πανεπιστημίου της Ελλάδος14.
γ) Σε περίπτωση που μία Εφεύρεση αναπτύσσεται ή/
και πραγματοποιείται στο πλαίσιο έργου ή προγράμματος έρευνας χρηματοδοτούμενου, εν όλω ή εν μέρει, από
τρίτο ή σε περίπτωση συν-ανάπτυξης, συμπαραγωγής ή
κατ’ άλλον τρόπο συν-εξέλιξης εφεύρεσης στο πλαίσιο
συνεργασίας του Διεθνούς Πανεπιστημίου της Ελλάδος
με άλλο φορέα (π.χ. συμμετοχή σε κοινό ερευνητικό
πρόγραμμα με άλλο Πανεπιστήμιο), η αναγνώριση και
κατανομή δικαιωμάτων επί της εφεύρεσης του Διεθνούς
Πανεπιστημίου της Ελλάδος και του χρηματοδότη ή συνεργαζόμενου φορέα καθώς και οι όροι προστασίας,
κατοχύρωσης, και αξιοποίησης των δικαιωμάτων βιομηχανικής ιδιοκτησίας επί της εφεύρεσης ρυθμίζονται
από την μεταξύ τους συμφωνία χρηματοδότησης και συνεργασίας. Το ποσοστό (%) συγκυριότητας του Διεθνούς
Πανεπιστημίου της Ελλάδος επί της εφεύρεσης, όπως
αυτό προσδιορίζεται στη συμφωνία χρηματοδότησης
ή συνεργασίας με τρίτο φορέα, ως προς τις σχέσεις του
ΔΙ.ΠΑ.Ε. με τα μέλη/εφευρέτες του, προσδιορίζεται σε
συνάρτηση με το αν η εφεύρεση είναι για το ΔΙ.ΠΑ.Ε.
υπηρεσιακή ή εξαρτημένη με βάση τα όσα αναφέρονται
ανωτέρω.
3. ΤΡΟΠΟΙ ΚΑΤΑΓΡΑΦΗΣ ΤΩΝ ΕΦΕΥΡΕΣΕΩΝ ΣΤΟ ΠΑΝΕΠΙΣΤΗΜΙΟ
α) Ο εφευρέτης / ερευνητής, σε περίπτωση που διαπιστώσει ότι η έρευνά του οδηγεί σε αποτελέσματα
τα οποία περιέχουν τα στοιχεία του νέου, της εφευρετικότητας και αυτά μπορούν να τύχουν βιομηχανικής
εφαρμογής επικοινωνεί άμεσα με το Γραφείο Μεταφοράς
Τεχνολογίας και Τεχνογνωσίας του Διεθνούς Πανεπιστημίου της Ελλάδος.
β) Με την ολοκλήρωση ενός ερευνητικού έργου ο επιστημονικός υπεύθυνος (ΕΥ) καταθέτει το σχετικό Έντυ-
πο Γνωστοποίησης (τελικός απολογισμός ερευνητικού
έργου) στη ΜΟΔΥ του ΕΛΚΕ. Οι τελικοί επιστημονικοί
απολογισμοί κοινοποιούνται στο Γραφείο Μεταφοράς
Τεχνολογίας και Τεχνογνωσίας, το οποίο τους μελετά
και σε περίπτωση που διαγνώσει ότι ένα ερευνητικό
αποτέλεσμα μπορεί να παρουσιάζει ενδιαφέρον εμπορικής αξιοποίησης ή/και κατοχύρωσης επικοινωνεί με
τον ΕΥ του έργου και τον ενημερώνει για τις δυνατότητες
κατοχύρωσης και αξιοποίησης. Σε περίπτωση κατά την
οποία υπάρξει ενδιαφέρον από τον ΕΥ ακολουθείται η
διαδικασία κατοχύρωσης σύμφωνα με τα παρακάτω.
14 Άρθρο 211 παρ. 3 του ν. 4957/2022 «3. Με απόφαση της Συγκλήτου του Α.Ε.Ι., κατόπιν πρότασης του Πρύτανη ή του αρμόδιου
ανά περίπτωση Αντιπρύτανη και εισήγησης της Επιτροπής Μεταφοράς Τεχνολογίας, εγκρίνεται ο Κανονισμός Λειτουργίας της
Μονάδας Μεταφοράς Τεχνολογίας και Καινοτομίας».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
γ) Το Γραφείο Μεταφοράς Τεχνολογίας και Τεχνογνωσίας, έχοντας δημιουργήσει τις κατάλληλες φόρμες, επι-
κοινωνεί σε τακτά χρονικά διαστήματα (κάθε 4 μήνες) με
τους ερευνητές του Πανεπιστημίου (μέσω ηλεκτρονικού
μηνύματος) απευθύνοντάς τους πρόσκληση να καταγράψουν και να γνωστοποιήσουν ερευνητικά αποτελέ-
σματα που μπορεί να προχωρήσουν σε αξιοποίηση ή/
και κατοχύρωση.
δ) Ηλεκτρονικό Αποθετήριο Διανοητικής Ιδιοκτησίας
Το Γραφείο Μεταφοράς Τεχνολογίας διατηρεί Ηλεκτρονικό Αποθετήριο Διανοητικής Ιδιοκτησίας προ-
κειμένου να καταγράφεται συστηματικά η Διανοητική
Ιδιοκτησία του φορέα και να υποστηρίζονται ενέργειες
αξιοποίησής της, σύμφωνα με τη διαδικασία που περιγράφεται παρακάτω: α. Καταγραφή και κωδικοποίηση
της Διανοητικής Ιδιοκτησίας του φορέα που αποτελεί
αντικείμενο προστασίας, όπως διπλώματα ευρεσιτεχνίας
και λοιποί τίτλοι βιομηχανικής ιδιοκτησίας, τεχνογνωσία,
λογισμικό, βάσεις δεδομένων και άλλα.
β. Καταγραφή και κωδικοποίηση των ερευνητικών
αποτελεσμάτων που γνωστοποιούνται στο Γραφείο Μεταφοράς Τεχνολογίας μέσω του τυποποιημένου εντύπου
γνωστοποίησης Εφεύρεσης ή/και Ερευνητικών Αποτελεσμάτων, ή μέσω του τυποποιημένου εγγράφου που
αφορά στην Υποβολή των Παραδοτέων/Τελική έκθεση
στο πλαίσιο χρηματοδοτούμενων έργων του φορέα.
γ. Καταγραφή των ενεργειών αξιοποίησης των ερευνητικών αποτελεσμάτων καθώς και των τίτλων προστασίας
της διανοητικής ιδιοκτησίας.
4. Η ΔΙΑΔΙΚΑΣΙΑ ΚΑΤΟΧΥΡΩΣΗΣ ΤΩΝ ΕΦΕΥΡΕΣΕΩΝ
Βήμα 1ο
Το Γραφείο Μεταφοράς Τεχνολογίας και Καινοτομίας
ενημερώνει τον εφευρέτη/ερευνητή για την παρούσα
Πολιτική και τη διαδικασία που πρέπει να ακολουθήσει σε περίπτωση που επιθυμεί να προχωρήσει σε κα-
τοχύρωση. Επισημαίνεται ότι τα στελέχη του Γραφείου
Μεταφοράς Τεχνολογίας και Καινοτομίας δεσμεύονται
από σύμβαση εχεμύθειας και οι πληροφορίες που διαχειρίζονται από τον εφευρέτη/ερευνητή θεωρούνται
εμπιστευτικές.
Βήμα 2ο
Το Γραφείο Μεταφοράς Τεχνολογίας και Καινοτομίας
υποστηρίζει τον εφευρέτη για την ορθή συμπλήρωση
του Εντύπου γνωστοποίησης προστασίας εφεύρεσης
(σχετικό έντυπο Παράρτημα Α.1). Είναι ευθύνη του εφευρέτη/ερευνητή η ορθή συμπλήρωση του εντύπου της
αίτησης, η υπογραφή της και η κατάθεσή της σε κλειστό φάκελο, με την ένδειξη «εμπιστευτικό», στο Γραφείο
Πρωτοκόλλου της Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε.
Επισημαίνεται ότι εκτός των στελεχών του Γραφείου
Μεταφοράς Τεχνολογίας και Καινοτομίας οποιοσδήποτε
άλλος υπάλληλος ή συνεργάτης, οποιουδήποτε Τμήματος της Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε., λαμβάνει γνώση
με οποιοδήποτε τρόπο των εγγράφων της ευρεσιτεχνίας
έχει υποχρέωση εχεμύθειας.
Βήμα 3ο
Εντός δεκαπέντε (15) εργασίμων ημερών από την ημερομηνία κατάθεσης του εντύπου της αίτησης προστασί-
ας εφεύρεσης η Επιτροπή Ερευνών ορίζει πενταμελή Επιτροπή Αξιολόγησης Ευρεσιτεχνίας για να αξιολογήσει το
αίτημα και να εισηγηθεί σχετικά στην Επιτροπή Ερευνών.
Η Επιτροπή αυτή αποτελείται από τρία (3) μόνιμα μέλη
ήτοι:
α) ένα μέλος ΔΕΠ του Διεθνούς Πανεπιστημίου της
Ελλάδος με γνωστικό αντικείμενο την αξιοποίηση της
έρευνας / μεταφορά τεχνολογίας,
β) έναν νομικό από το Μητρώο συνεργατών και εμπειρογνωμόνων του Γραφείου Μεταφοράς Τεχνολογίας και
Τεχνογνωσίας ή τη Μονάδα Νομικής Υποστήριξης,
γ) έναν συνεργάτη εμπειρογνώμονα σε θέματα μεταφοράς τεχνολογίας, από το Μητρώο συνεργατών και
εμπειρογνωμόνων του Γραφείου Μεταφοράς Τεχνολογίας και Τεχνογνωσίας,
και από δύο (2) μη μόνιμα μέλη ήτοι:
δ) τον Κοσμήτορα της Σχολής στην οποία ανήκει ο
εφευρέτης / ερευνητής από όπου προέκυψε το αίτημα
προς κατοχύρωση και
ε) ένα μέλος ΔΕΠ του Πανεπιστημίου με συνάφεια στο
γνωστικό αντικείμενο της εφεύρεσης. Η σύνθεση της
Επιτροπής Αξιολόγησης Ευρεσιτεχνίας γνωστοποιείται
εγγράφως στον εφευρέτη / ερευνητή.
Επισημαίνεται ότι όλα τα άτομα της Επιτροπής Αξιολόγησης Ευρεσιτεχνίας, αλλά και οποιοσδήποτε τρίτος
εμπλακεί στη διαδικασία αυτή, δεσμεύονται από σύμβαση εχεμύθειας και πρέπει αμέσως μόλις παραλάβουν
τον ορισμό τους ως μέλη της Επιτροπής, να δηλώσουν
τυχόν λόγους εξαίρεσης ή σύγκρουσης συμφερόντων
που μπορεί να συντρέχουν εν προκειμένω.
Βήμα 4ο
Εντός τριών (3) εργασίμων ημερών από την έγγραφη
γνωστοποίηση ο εφευρέτης / ερευνητής μπορεί να καταθέσει στην Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε. αιτιολογημένη
αίτηση εξαίρεσης κάποιου/ων μέλους/λών της Επιτροπής Αξιολόγησης Ευρεσιτεχνίας και αντικατάστασή του/
τους με άλλο μέλος/η, ΔΕΠ ή εξωτερικό εμπειρογνώμονα, σχετικό με το αντικείμενο της εφεύρεσης.
Βήμα 5ο
Στην αμέσως επόμενη συνεδρίαση της, η Επιτροπή
Ερευνών εξετάζει το αίτημα εξαίρεσης του μέλους ή των
μελών της Επιτροπής που ζητείται από τον εφευρέτη /
ερευνητή και με σχετική απόφασή της οριστικοποιείται
η σύνθεση της Επιτροπής Αξιολόγησης Ευρεσιτεχνίας.
Βήμα 6ο
Εντός ενός (1) μηνός από τον οριστικό ορισμό της η
Επιτροπή Αξιολόγησης Ευρεσιτεχνίας εισηγείται σχετικά
στην Επιτροπή Ερευνών.
Για τη διαμόρφωση της εισήγησής της, η Επιτροπή
Αξιολόγησης Ευρεσιτεχνίας μπορεί να καλέσει τον εφευρέτη / ερευνητή σε προφορική συνάντηση, καθώς και
να του ζητήσει να παράσχει συμπληρωματικά έγγραφα
και διευκρινήσεις προκειμένου να τη βοηθήσει να διαμορφώσει άποψη.
Για τη διαμόρφωση της εισήγησής της η Επιτροπή Αξιολόγησης λαμβάνει υπόψη κυρίως τα εξής: α) την καινο-
τομία της εφεύρεσης (νέο και εφευρετικό), β) το επίπεδο
τεχνολογικής ωριμότητας - Technology Readiness Level
(βιομηχανικά εφαρμόσιμο) και γ) το σχέδιο αξιοποίησης
της εφεύρεσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Βήμα 7ο
Η Επιτροπή Ερευνών, αφού λάβει την εισήγηση της
Επιτροπής Αξιολόγησης Ευρεσιτεχνίας αποφασίζει εντός
δεκαπέντε (15) εργασίμων ημερών. Ανάλογα με το εάν η
εφεύρεση είναι υπηρεσιακή ή εξαρτημένη η Επιτροπή
Ερευνών αποφασίζει ως εξής:
α) Σε περίπτωση υπηρεσιακής εφεύρεσης η Επιτροπή
Ερευνών μπορεί να αποφασίσει:
- Εάν ενδιαφέρεται, ότι ότι το Πανεπιστήμιο, μέσω
του ΕΛΚΕ, θα αποτελέσει τον καταθέτη/δικαιούχο του
αιτήματος ευρεσιτεχνίας προς το εθνικό Γραφείο Εφευρέσεων (Οργανισμός Βιομηχανικής Ιδιοκτησίας - ΟΒΙ) ή
το Ευρωπαϊκό Γραφείο Εφευρέσεων (European Patent
Office - ΕΡΟ) ή ότι θα κατατεθεί διεθνής αίτηση για δίπλωμα ευρεσιτεχνίας (PCT) μέσω του OBI. Οπότε και
αναθέτει τη διαδικασία σε εξειδικευμένο δικηγόρο ή/
και patent attorney από το Μητρώο εμπειρογνωμόνων
του Γραφείου Μεταφοράς Τεχνολογίας και Καινοτομίας.
Επίσης, εφόσον λάβει χώρα αξιοποίηση της εφεύρεσης,
το Πανεπιστήμιο δίνει ως αμοιβή στον εφευρέτη / ερευνητή το 60% των ωφελημάτων που θα προκύψουν υπό
την προϋπόθεση ότι θα έχουν καλυφθεί πρώτα όλα τα
έξοδα για την κατοχύρωση της εφεύρεσης.
- Ότι δεν ενδιαφέρεται να υποβάλει αίτηση κατοχύρωσης της εφεύρεσης και ότι εκχωρεί τα δικαιώματά
του στον εφευρέτη / ερευνητή, με έγγραφη μεταξύ τους
συμφωνία. Στην περίπτωση αυτή η εφεύρεση θα ανήκει
εξολοκλήρου στον εφευρέτη / ερευνητή ο οποίος μπορεί
να προχωρήσει πλέον μόνος του, εφόσον το επιθυμεί, με
δικά του έξοδα, τη διαδικασία κατοχύρωσης.
β) Σε περίπτωση εξαρτημένης εφεύρεσης η Επιτροπή
Ερευνών μπορεί να αποφασίσει:
- Εάν ενδιαφέρεται, ότι το Πανεπιστήμιο, μέσω του
ΕΛΚΕ, θα αποτελέσει τον καταθέτη/δικαιούχο του αιτήματος ευρεσιτεχνίας, αφού προηγηθεί έγγραφη συμ-
φωνία, με τον εφευρέτη / ερευνητή, παραχώρησης και
εκμετάλλευσης του ποσοστού των δικαιωμάτων του,
ήτοι του 60%, προς το Πανεπιστήμιο / ΕΛΚΕ. Στη συμφωνία αυτή θα αναφέρεται ρητά ότι σε περίπτωση αξι-
οποίησης της εφεύρεσης το Πανεπιστήμιο θα καταβάλει
στον εφευρέτη / ερευνητή το 60% των ωφελημάτων που
θα εισπράξει, αφού πρώτα αφαιρεθούν όλα τα έξοδα
στα οποία έχει προβεί το Πανεπιστήμιο / ΕΛΚΕ, από τη
στιγμή της γνωστοποίησης της εφεύρεσης στο Γραφείο
Μεταφοράς Τεχνολογίας και Καινοτομίας μέχρι και την
καταβολή των ωφελημάτων της εφεύρεσης στο Πανεπιστήμιο. Επιπλέον, εάν το Πανεπιστήμιο / ΕΛΚΕ συνεχίσει
να έχει οικονομικές υποχρεώσεις για τη διατήρηση της
εφεύρεσης, πρώτα θα αφαιρούνται τα έξοδα αυτά και
στη συνέχεια θα αποδίδεται το συμφωνηθέν ποσοστό /
αντάλλαγμα στον εφευρέτη / ερευνητή. Η απόφαση
της Επιτροπής Ερευνών μπορεί να αφορά είτε στην κατάθεση αίτησης προς το εθνικό Γραφείο Εφευρέσεων
(Οργανισμός Βιομηχανικής Ιδιοκτησίας - ΟΒΙ) ή προς
το Ευρωπαϊκό Γραφείο Εφευρέσεων (European Patent
Office - ΕΡΟ) ή κατάθεση διεθνούς αίτησης για δίπλωμα ευρεσιτεχνίας (PCT) μέσω του OBI. Ομοίως, αναθέτει
τη διαδικασία σε εξειδικευμένο δικηγόρο ή/και patent
attorney από το Μητρώο εμπειρογνωμόνων του Γραφείου Μεταφορά Τεχνολογίας.
- Ότι δεν ενδιαφέρεται να υποβάλει αίτηση κατοχύρωσης της εφεύρεσης και να εκχωρήσει τα δικαιώματά
του στον εφευρέτη / ερευνητή, με έγγραφη μεταξύ τους
συμφωνία. Στην περίπτωση αυτή η εφεύρεση θα ανήκει
εξολοκλήρου στον εφευρέτη / ερευνητή ο οποίος μπορεί
να προχωρήσει πλέον μόνος του με δικά του έξοδα τη
διαδικασία κατοχύρωσης, εφόσον το επιθυμεί.
Η Μονάδα Νομικής Υποστήριξης του Ε.Λ.Κ.Ε. / ΔΙ.ΠΑ.Ε.
συνδράμει όπου απαιτείται, κατά την προβλεπόμενη διαδικασία παροχής νομικής υποστήριξης του Ιδρύματος.
5. ΕΙΔΙΚΑ ΘΕΜΑΤΑ ΣΧΕΤΙΚΑ ΜΕ ΤΗ ΔΙΑΔΙΚΑΣΙΑ ΚΑΤΟΧΥΡΩΣΗΣ
Σε περίπτωση που το Διεθνές Πανεπιστήμιο της Ελλάδος δεν τηρήσει τις ανωτέρω διαδικασίες και δεν απα-
ντήσει εγγράφως, εντός δύο (2) μηνών, στον εφευρέτη /
ερευνητή η εφεύρεση θεωρείται ελεύθερη και ανήκει εξ
ολοκλήρου σε αυτόν.
Στις περιπτώσεις που το ΔΙ.ΠΑ.Ε. θεωρήσει μία εφεύρεση ελεύθερη είτε γιατί αποφασίσει να μην προχωρήσει
στην κατοχύρωσή της είτε γιατί δεν έχει απαντήσει μέσα
στη δίμηνη προθεσμία στον εφευρέτη / ερευνητή αυτό
αφορά αποκλειστικά και μόνο το συγκεκριμένο αίτημά
του και δεν δικαιούται να υποβάλει αίτηση προστασίας
εφεύρεσης η οποία διαφέρει ουσιωδώς από την αίτηση που έχει κριθεί ή δεν έχει απαντηθεί. Στην τελευταία
περίπτωση ο εφευρέτης / ερευνητής υποχρεούται να
καταθέσει εκ νέου αίτηση στην ΜΟΔΥ του ΕΛΚΕ σύμφωνα με την ανωτέρω διαδικασία, το οποίο θα κριθεί
επίσης εκ νέου.
6. ΠΑΡΑΚΟΛΟΥΘΗΣΗ ΚΑΙ ΔΙΑΧΕΙΡΙΣΗ ΤΩΝ ΕΦΕΥΡΕΣΕΩΝ
Η διαδικασία παρακολούθησης και διαχείρισης της
ευρεσιτεχνίας πραγματοποιείται από το Γραφείο Μεταφοράς Τεχνολογίας και Τεχνογνωσίας, σε συνεργα-
σία με τον εφευρέτη/ερευνητή και με τη συνδρομή
του Λογιστηρίου και του εξωτερικού εμπειρογνώμονα
(δικηγόρου / patent attorney) ο οποίος ορίζεται -κατά
περίπτωση - πληρεξούσιος του Πανεπιστημίου για την
κατάθεση της ευρεσιτεχνίας. Ο τελευταίος είναι αυτός
που παρακολουθεί τις ειδικότερες προθεσμίες και τις
τυχόν απαιτούμενες περαιτέρω ενέργειες, ενημερώνοντας εγκαίρως το Γραφείο Μεταφοράς Τεχνολογίας και
Τεχνογνωσίας. Σε διάστημα μικρότερο των δώδεκα (12)
μηνών από την αρχική κατάθεση της αίτησης στον ΟΒΙ
υπάρχει η δυνατότητα επέκτασης της ευρεσιτεχνίας, με
κατάθεση είτε διεθνούς αίτησης PCΤ μέσω του ΟΒΙ, είτε
απευθείας σε διεθνή γραφεία ευρεσιτεχνιών, όπως το
EPO, το USPTO (ευρωπαϊκή ή αμερικάνικη πατέντα) κλπ.
Η δυνατότητα επέκτασης της ευρεσιτεχνίας εξετάζεται
από την Επιτροπή Ερευνών, μετά από κατάθεση νέου
αιτιολογημένου αιτήματος από τον εφευρέτη/ερευνητή της ζητούμενης επέκτασης. Για την διαμόρφωση της
απόφασή της, η Επιτροπή Ερευνών μπορεί να ζητά τη
γνώμη του Γραφείου Μεταφοράς Τεχνολογίας και Καιτοτομίας ή και της Επιτροπής Αξιολόγησης Ευρεσιτεχνίας, η
οποία είχε εισηγηθεί να προχωρήσει το Διεθνές Πανεπιστήμιο της Ελλάδος στην κατοχύρωση της εν λόγω ευρε-
σιτεχνίας. Μετά την κατάθεση της αίτησης κατοχύρωσης
της εφεύρεσης στον ΟΒΙ ή στο ΕΡΟ ή PCT ή όπου αλλού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
έχει κατατεθεί η εφεύρεση, εξετάζεται σε ετήσια βάση,
από την Επιτροπή Ερευνών η συνέχιση καταβολής των
τελών προστασίας, κατόπιν αιτήματος του εφευρέτη /
ερευνητή και σχετικής εισήγησης του Γραφείου Μεταφοράς Τεχνολογίας και Τεχνογνωσίας.
Μετά την παρέλευση πενταετίας, εφόσον μία ευρεσιτεχνία δεν έχει αξιοποιηθεί εμπορικά, το Διεθνές Πανεπι-
στήμιο της Ελλάδος / ΕΛΚΕ δύναται να συνεχίσει τη χρηματοδότησή της μόνο κατόπιν ειδικά αιτιολογημένου
αιτήματος και σχετικής αιτιολογημένης απόφασης που
η ισχύς της είναι για ένα έτος. Αν ο εφευρέτης/ερευνητής
επιθυμεί τη διατήρηση της ευρεσιτεχνίας για επιπλέον
έτη θα πρέπει κάθε φορά να καταθέτει νέο αίτημα και
να ακολουθείται η ίδια διαδικασία.
Διατήρηση ευρεσιτεχνίας, την οποία έχει αιτηθεί και
κατοχυρώσει το Διεθνές Πανεπιστήμιο της Ελλάδος /
ΕΛΚΕ, η οποία δεν έχει αξιοποιηθεί εμπορικά εντός οκτώ
ετών, από την κατάθεση της πρώτης αίτησης σε οποιοδήποτε Γραφείο Εφευρέσεων (ΟΒΙ, ΕΡΟ, USPΤO, κ.λπ.),
μπορεί να συνεχιστεί μόνο κατόπιν σχετικής σύμφωνης
απόφασης της Συγκλήτου του Διεθνούς Πανεπιστημίου
της Ελλάδος.
Κατόπιν εισήγησης της Επιτροπής Αξιολόγησης Ευρεσιτεχνίας, η οποία έχει εισηγηθεί τη χρηματοδότηση
της ευρεσιτεχνίας το Διεθνές Πανεπιστήμιο της Ελλάδος / ΕΛΚΕ, δύναται να παραιτηθεί από τη συνέχιση της
χρηματοδότησης μίας εφεύρεσης, βάσει αιτιολογημένης
απόφασης της Επιτροπής Ερευνών, η οποία κοινοποιείται
εγγράφως στον εφευρέτη/ερευνητή. Στην περίπτωση
αυτή το Διεθνές Πανεπιστήμιο της Ελλάδος, μέσω του
Γραφείου Μεταφοράς Τεχνολογίας και Καινοτομίας, θα
πρέπει να ενημερώσει εγγράφως των εφευρέτη / ερευνητή, τουλάχιστον εξήντα (60) ημερολογιακές ημέρες
πριν την παραίτησή του, για την απόφασή του, καθώς
και για τις εκκρεμείς υποχρεώσεις που προκύπτουν από
την αίτηση ή τη χορήγησης της ευρεσιτεχνίας. Στην περίπτωση αυτή, μετά τη σύναψη σχετικής συμφωνίας εκχώ-
ρησης δικαιωμάτων του Πανεπιστημίου, ο εφευρέτης /
ερευνητής έχει δικαίωμα να συνεχίσει τη διαδικασία με
δική του χρηματοδότηση και η εφεύρεση θεωρείται
πλέον ελεύθερη εφεύρεση (άρθρο 6 του ν. 1733/1987).
7. ΟΙΚΟΝΟΜΙΚΗ ΔΙΑΧΕΙΡΙΣΗ ΤΩΝ ΕΦΕΥΡΕΣΕΩΝ
Η Επιτροπή Ερευνών, με στόχο την ενθάρρυνση των
ερευνητών του Πανεπιστημίου για την κατοχύρωση
και αξιοποίηση των ερευνητικών τους αποτελεσμάτων,
καθώς και για τη δημιουργία ενός πλαισίου υποστήριξης και διαχείρισης των δικαιωμάτων της διανοητικής
ιδιοκτησίας τους ιδρύματος, διαθέτει σε ετήσια βάση,
μετά από έγκριση του Συμβουλίου Διοίκησης του Πανεπιστημίου, συγκεκριμένα κονδύλια από τον ετήσιο προ-
ϋπολογισμό της για τη στήριξη των εξόδων κατάθεσης
αιτήσεων προστασίας εφευρέσεων προς τον ΟΒΙ, το ΕΡΟ
ή σε διεθνές επίπεδο, PCT, καθώς και για την επέκταση
των εφευρέσεων αυτών σε χώρες πέραν της αρχικής
κατάθεσης, όπως και για την καταβολή των ετησίων τελών προστασίας, την αμοιβή ειδικών (δικηγόρων ή/και
patent attorneys) και λοιπών εξόδων.
Επισημαίνεται ότι το Διεθνές Πανεπιστήμιο της Ελλάδος / ΕΛΚΕ για να χρηματοδοτήσει την κατάθεση ενός αι-
τήματος ευρεσιτεχνίας προχωράει στην χρηματοδότηση
μόνον εφόσον υπογραφεί σχετική συμφωνία (σύμβαση
παραχώρησης και εκμετάλλευσης δικαιωμάτων) μεταξύ
του εφευρέτη / ερευνητή και του Πανεπιστημίου σύμφωνα με όσα αναφέρθηκαν ανωτέρω.
Σε περίπτωση, που η χρηματοδότηση των δαπανών
προστασίας για την κατοχύρωση δικαιωμάτων της διανοητικής ιδιοκτησίας επί της εφεύρεσης προέρχεται από
οποιαδήποτε δημόσια χρηματοδότηση (π.χ. πρόγραμμα
ΕΣΠΑ), στο οποίο συν-δικαιούχοι είναι και άλλοι φορείς
ή επιχειρήσεις το Διεθνές Πανεπιστήμιο της Ελλάδος,
μέσω του ΕΛΚΕ, καλύπτει μόνο το ποσοστό της χρηματοδότησης που του αναλογεί. Εάν υπάρχει τρίτος (φορέας
ή φυσικό πρόσωπο εφευρέτης) που δεν δύναται ή δεν
επιθυμεί να καλύψει τις δικές του δαπάνες κατά το ποσοστό ιδιοκτησίας που του αναλογεί, το Διεθνές Πανεπι-
στήμιο της Ελλάδος / ΕΛΚΕ, εφόσον το επιθυμεί, δύναται
να αναλάβει τη χρηματοδότηση του ποσοστού αυτού,
αφού πρώτα ο εφευρέτης / δικαιούχος του μεταβιβάσει
πλήρως τα όλα τα δικαιώματά του επί της ευρεσιτεχνίας.
Όπως ήδη αναφέρθηκε, σε περίπτωση εμπορικής αξιοποίησης της ευρεσιτεχνίας, το Διεθνές Πανεπιστήμιο
της Ελλάδος / ΕΛΚΕ θα αποζημιωθεί κατά προτεραιότητα για δαπάνες που έχει πραγματοποιήσει, από την
ανακοίνωση της ευρεσιτεχνίας στο Γραφείο Μεταφοράς
Τεχνολογίας και Καινοτομίας μέχρι τη στιγμή της καταβολής των ωφελημάτων από την εμπορική αξιοποίηση,
αφαιρώντας αυτές από τα ωφελήματα. Ακολούθως, το
υπολειπόμενο ποσό αποδίδεται στους δικαιούχους σύμφωνα με τη σύμβαση παραχώρησης και εκμετάλλευσης
που έχει συναφθεί πριν την κατάθεση της ευρεσιτεχνίας.
Σε ζητήματα που άπτονται αποφάσεων των οποίων η
αξία ξεπερνάει τις είκοσι χιλιάδες (20.000) ευρώ, όπως
για παράδειγμα η επέκταση στις χώρες που θα ισχύσει η
κατοχύρωση μίας διεθνούς αίτησης ευρεσιτεχνίας, αποφασίζει το Συμβούλιο Διοίκησης του ΔΙ.ΠΑ.Ε. κατόπιν
εισήγησης της Επιτροπής Ερευνών, η οποία βασίζεται
σε αντίστοιχη εισήγηση της Επιτροπής Αξιολόγησης
Ευρεσιτεχνίας που έχει εισηγηθεί εξ’ αρχής τη χρηματοδότηση της ευρεσιτεχνίας.
8. ΣΥΜΠΛΗΡΩΜΑΤΙΚΑ ΘΕΜΑΤΑ ΓΙΑ ΤΗΝ ΠΡΟΣΤΑΣΙΑ
ΚΑΙ ΔΙΑΧΕΙΡΙΣΗ ΤΩΝ ΕΦΕΥΡΕΣΕΩΝ
Τα ανωτέρω έχουν εφαρμογή και στην περίπτωση
καταχώρισης βιομηχανικού σχεδίου ή πιστοποιητικού
υποδείγματος χρησιμότητας ή για όποιο άλλο δικαίωμα
διανοητικής ιδιοκτησίας το οποίο δεν κατοχυρώνεται
(π.χ. copyright) αλλά απαιτείται για την εμπορική αξιοποίηση μιας εφεύρεσης.
Αν περισσότεροι πραγματοποιήσαν μία ευρεσιτεχνία
από κοινού και δεν υπάρχει διαφορετική συμφωνία,
το δικαίωμα ανήκει σε όλους εξ αδιαιρέτου. Κάθε συνδικαιούχος μπορεί να μεταβιβάζει τη μερίδα του μόνο
αφού πρώτα απευθυνθεί στους λοιπούς συν-δικαιούχους
της ευρεσιτεχνίας και δεν καταστεί δυνατή η σύναψη
συμφωνίας.
Η Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε. είναι υπεύθυνη για τον
έλεγχο των όρων κάθε σύμβασης ανάληψης / ανάθεσης
ερευνητικού έργου αναφορικά με τη συμμόρφωση με
την παραπάνω πολιτική. Όλα τα μέλη των ερευνητικών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ομάδων υπογράφουν ειδικό έντυπο που συνοψίζει τους
όρους και τις προβλέψεις της παραπάνω πολιτικής.
Τα εμπορικά σήματα του Διεθνούς Πανεπιστημίου
της Ελλάδος ανήκουν αποκλειστικά και μόνο στο ίδιο.
Απαγορεύεται ρητά οποιαδήποτε χρήση ή αναπαραγωγή τους χωρίς προηγούμενη έγγραφη συναίνεση του
Πανεπιστημίου, η οποία μπορεί να δοθεί μόνο κατόπιν
απόφασης του Συμβουλίου Διοίκησης του ΔΙ.ΠΑ.Ε..
9. ΑΝΑΘΕΩΡΗΣΗ ΤΗΣ ΠΟΛΙΤΙΚΗΣ ΠΡΟΣΤΑΣΙΑΣ ΚΑΙ
ΔΙΑΧΕΙΡΙΣΗΣ ΤΗΣ ΔΙΑΝΟΗΤΙΚΗΣ ΙΔΙΟΚΤΗΣΙΑΣ
Τα οριζόμενα στην παρούσα Πολιτική μπορούν να
τροποποιούνται με απόφαση των αρμοδίων οργάνων
του Διεθνούς Πανεπιστημίου της Ελλάδος, κατόπιν εισήγησης της Επιτροπής του άρθρου 222 του ν. 4957/2022
και πρότασης του αρμόδιου Αντιπρύτανη (παρ. 3 του
άρθρου 211 του ν. 4957/2022).
ΠΙΝΑΚΑΣ ΑΝΑΘΕΩΡΗΣΕΩΝ
Έκδοση
Ημερομηνί
α
Περιγραφή
Έγκριση
1η
.../.../2022
1η
Έκδοση
της
Πολιτικής
Προστασίας
και
Διαχείρισης
της
Διανοητικής
Ιδσιοκτησίας
-........ συνεδρίαση Επιτροπής
Ερευνών ΕΛΚΕ/ΔΙΠΑΕ
-................συνεδρίαση
Διοικούσας Επιτροπής ΔΙΠΑΕ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΠΑΡΑΡΤΗΜΑ Α.1. – ΕΝΤΥΠΟ ΓΝΩΣΤΟΠΟΙΗΣΗΣ ΠΡΟΘΕΣΗΣ ΠΡΟΣΤΑΣΙΑΣ ΕΦΕΥΡΕΣΗΣ
Έντυπο Γνωστοποίησης Πρόθεσης Προστασίας Εφεύρεσης
1. Τίτλος της Εφεύρεσης:
2. Εφευρέτες:
Εφευρέτες του Διεθνούς Πανεπιστημίου της Ελλάδος: Αναφέρετε όλα τα άτομα
που έχουν συμβάλει εφευρετικά στη παρούσα Γνωστοποίηση Εφεύρεσης, μέσω της
χρήσης των πόρων του Διεθνούς Πανεπιστημίου της Ελλάδος (δηλαδή μέλη ΔΕΠ –
ΕΔΙΠ - ΕΤΕΠ - Ερευνητές και Συνεργάτες που απασχολούνται με οποιαδήποτε σχέση
εργασίας/έργου,
Διδακτορικοί
Φοιτητές- Μεταπτυχιακοί και Προπτυχιακοί
Φοιτητές).
ΕΠΩΝΥΜΟ
ΤΜΗΜΑ ΣΧΕΣΗ
ΕΦΕΥΡΕΤΗ
ΜΕ ΤΟ
ΠΑΝ/ΜΙΟ
ΠΡΟΣΩΠΙΚΑ
ΣΤΟΙΧΕΙΑ
ΕΠΙΚΟΙΝΩΝΙΑΣ
% ΣΥΜΜΕΤΟΧΗΣ
(Απαραίτητο για
την ανάθεση στο
ΔΙΠΑΕ)
Εξωτερικοί Εφευρέτες: Αναφέρετε τυχόν άτομα που έχουν συμβάλει εφευρετικά
χρησιμοποιώντας πόρους που δεν είναι του Διεθνούς Πανεπιστημίου της Ελλάδος.
Συμπεριλάβετε το ονοματεπώνυμο, τον οργανισμό, στοιχεία επικοινωνίας και
διεύθυνση ηλεκτρονικού ταχυδρομείου.
Συνεισφέροντες (Μη-Εφευρέτες): Αναφέρετε τυχόν άτομα εντός ή εκτός του
Διεθνούς Πανεπιστημίου της Ελλάδος που δεν είχαν εφευρετική συνεισφορά αλλά
έχουν συμβάλει στην ανάπτυξη της εφεύρεσης. Συμπεριλάβετε το ονοματεπώνυμο,
τον οργανισμό και διεύθυνση ηλεκτρονικού ταχυδρομείου.
3. Χώρος/οι Εργασίας - Υποδομές:
Αναφέρετε χώρους εργασίας - υποδομές (στο Διεθνές Πανεπιστήμιο της Ελλάδος
και
εκτός
αυτού)
που
χρησιμοποιήθηκαν
για
την
εφεύρεση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
4. Περιγραφή της Εφεύρεσης:
Περιγράψτε την εφεύρεση προς αξιολόγηση, δίνοντας έμφαση α) στο
τρόπο πραγμάτωσης, β) στα καινοτόμα χαρακτηριστικά, γ) στις πρακτικές
εφαρμογές, καθώς και δ) στα στοιχεία που δύνανται να προστατευτούν με
δίπλωμα ευρεσιτεχνίας.
5. Δημοσιεύσεις:
Αναφέρετε τυχόν δημοσιεύσεις, περιλήψεις, παρουσιάσεις ή οποιαδήποτε
άλλη
μορφή
δημόσιας
διάδοσης
σχετικά
με
την
εφεύρεση,
συμπεριλαμβανομένων των ημερομηνιών.
6. Πηγές Χρηματοδότησης:
Καταγράψτε τις πηγές χρηματοδότησης για την ανάπτυξη της εφεύρεσης.
Συμπεριλάβετε, χρηματοδοτήσεις από τη βιομηχανία, μη-κερδοσκοπικούς
φορείς, κρατική χρηματοδότηση, υποτροφίες κλπ.
7. Δικαιώματα Τρίτων:
Συμπληρωματικά στην Ενότητα 6, παρέχετε πληροφορίες για τυχόν
πρόσθετες υποχρεώσεις προς τους χρηματοδότες/ χορηγούς καθώς και
εάν άλλοι οργανισμοί έχουν δικαιώματα στην εφεύρεση.
Το έργο που οδήγησε σε αυτήν την εφεύρεση υπόκειται σε οποιαδήποτε
γραπτή σύμβαση ή άλλες συμφωνίες, όπως: μεταφορά υλικού, μεταφορά
δεδομένων, άδεια λογισμικού, εμπιστευτικότητα, συνεργασία και/ή
χορηγούμενη έρευνα;
8. Αιτήσεις Διπλωμάτων Ευρεσιτεχνίας:
Έχουν κατατεθεί αιτήσεις για διπλώματα ευρεσιτεχνίας ή άλλες μορφές
προστασίας της διανοητικής ιδιοκτησίας σχετικά με την εφεύρεση;
ΧΡΗΜΑΤΟΔΟΤΗΣ /
ΤΙΤΛΟΣ ΕΡΓΟΥ
ΧΡΟΝΙΚΗ
ΠΛΑΙΣΙΟ
(ΣΥΝΤΟΜΗ
ΠΕΡΙΟΔΟΣ
ΧΡΗΜΑΤΟΔΟΤΗΣΗΣ
ΠΕΡΙΓΡΑΦΗ ΤΗΣ
ΕΡΕΥΝΑΣ)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
9. Στάθμη Τεχνικής της Εφεύρεσης:
Αναφέρετε, α) συναφείς επιστημονικές δημοσιεύσεις και β) διπλώματα
ευρεσιτεχνίας μετά από αναζήτηση στις σχετικές βάσεις δεδομένων
(Google scholar, Espacenet κ.α.)
10. Πλάνο Αξιοποίησης:
Τεκμηριώστε τις δυνατότητες α) εμπορικής αξιοποίησης, β) αναφερθείτε
στις ανταγωνιστικές τεχνολογίες και γ) την αγορά-στόχο.
Παρουσιάστε τυχόν τεκμήρια σχετικά με την ετοιμότητα σας στην
εκμετάλλευση της εφεύρεσης.
Σε ποιες ενέργειες θα προβείτε για την προώθηση/ αξιοποίηση της
εφεύρεσης;
11. Υπεύθυνη Δήλωση:
Εγώ/Εμείς, οι εφευρέτες που αναφέρονται στην Ενότητα 2 (α), διαβάσαμε,
κατανοήσαμε και συμφωνούμε με όλα τα προηγούμενα και δηλώνουμε
ότι όλες οι πληροφορίες που παρέχονται σε στο Έντυπο Γνωστοποίησης
Εφεύρεσης είναι πλήρεις και σωστές. Από όσο γνωρίζουμε, όλα τα
πρόσωπα που ενδέχεται να υποβάλουν νόμιμα αξίωση ιδιοκτησίας σε
αυτήν την εφεύρεση προσδιορίζονται στην Ενότητα 2 (α) και 2 (β).
Ρήτρα GDPR: Συναινούμε όλοι οι υπογράφοντες στην επεξεργασία των
προσωπικών δεδομένων μας κατά τον Γενικό Κανονισμό 679/2016 Ε.Ε.
(GDPR) με σκοπό επεξεργασίας και εξέτασης του παρόντος Εντύπου
Γνωστοποίησης Πρόθεσης Προστασίας Εφεύρεσης από το Γραφείο
Μεταφοράς Τεχνολογίας και Καινοτομίας, την Επιτροπή Εξέτασης της
Εφεύρεσης και τα όργανα Διοίκησης του ΕΛΚΕ και του ΔΙΠΑΕ, σε
περίπτωση ευδοκίμησης του αιτήματος.
Disclaimer: Ο ΕΛΚΕ/ΔΙΠΑΕ διατηρεί το δικαίωμα να προβεί ή να απέχει από
οποιαδήποτε
συνεργασία
με
τον
υποβάλλοντα
την
αίτηση
εφευρέτη/ερευνητή, λαμβάνοντας υπόψη τις εισηγήσεις και αποφάσεις
των αρμοδίων οργάνων του, χωρίς να επέχει οιαδήποτε ευθύνη έναντι του
αιτούντος
(από
διαπραγματεύσεις,
συμβατική
ή
εξωσυμβατική
/αδικοπρακτική), αποκλειόμενης οιασδήποτε αξίωσής του για την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
αποκατάσταση ζημίας (θετικής ή/και αποθετικής) και ηθικής βλάβης.
Θεσσαλονίκη, .../.../.......
ΕΠΩΝΥΜΟ / ΟΝΟΜΑ
ΥΠΟΓΡΑΦΗ:
ΗΜΕΡΟΜΗΝΙΑ:15
ΟΔΗΓΙΕΣ ΥΠΟΒΟΛΗΣ ΤΟΥ ΕΝΤΥΠΟΥ ΓΝΩΣΤΟΠΟΙΗΣΗΣ ΕΦΕΥΡΕΣΗΣ:
Μπορείτε
να
στείλετε
ηλεκτρονικά
ένα
σχέδιο
του
Έντυπου
Γνωστοποίησης Εφεύρεσης για έλεγχο στο Γραφείο Μεταφοράς
Τεχνολογίας και Καινοτομίας πριν από την επίσημη υπογραφή του από
όλους τους εφευρέτες.
Μόλις ελεγχθεί για την πληρότητα και την ακρίβεια, η συμπληρωμένη και
υπογεγραμμένη φόρμα θα πρέπει να επιστραφεί στο Τμήμα Πρωτοκόλλου
της ΜΟΔΥ του ΕΛΚΕ/ ΔΙΠΑΕ.
Εάν χρειάζεστε οποιαδήποτε βοήθεια, επικοινωνήστε με το Γραφείο
Μεταφοράς
Τεχνολογίας και Καινοτομίας [τηλ επικοινωνίας:      και E-mail:     ].
15 Εάν πρόκειται για περισσότερους συνεφευρέτες, θα πρέπει να συμπληρώνονται ισάριθμα έντυπα γνωστοποίησης
από όλους τους αιτούντες/συνεφευρέτες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΜΕΡΟΣ Β΄ - ΠΟΛΙΤΙΚΗ ΓΙΑ ΤΗΝ ΑΞΙΟΠΟΙΗΣΗ
ΤΗΣ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΚΑΙ ΤΗΝ ΙΔΡΥΣΗ
ΤΕΧΝΟΒΛΑΣΤΩΝ
1. ΓΕΝΙΚΑ ΓΙΑ ΤΗΝ ΑΞΙΟΠΟΙΗΣΗ ΤΗΣ ΔΙΑΝΟΗΤΙΚΗΣ
ΙΔΙΟΚΤΗΣΙΑΣ ΣΤΟ ΔΙ.ΠΑ.Ε.
Ο Ε.Λ.Κ.Ε./ΔΙ.ΠΑ.Ε. είναι, σύμφωνα με την κείμενη νομοθεσία, ιδίως δυνάμει των άρθρων 229 παρ. 1 και 230
παρ. 1 δγ) του ν. 4957/20221516, αρμόδιος για τη διαχείριση και προστασία των δικαιωμάτων διανοητικής (πνευ-
ματικής και βιομηχανικής) ιδιοκτησίας, καθώς και για
την εμπορική εκμετάλλευση δικαιωμάτων διανοητικής
ιδιοκτησίας και προϊόντων μεταφοράς τεχνολογίας - τεχνογνωσίας, που παράγονται στο πανεπιστήμιο από την
εκτέλεση χρηματοδοτούμενων έργων και την εν γένει
ερευνητική δραστηριότητα των μελών της πανεπιστημιακής κοινότητας.
Ο Ε.Λ.Κ.Ε., ως δικαιούχος φορέας, διατηρεί δικαιώματα
επί της κυριότητας ή επί των περιουσιακών δικαιωμάτων
των προϊόντων διανοίας που παράγονται εντός της πανεπιστημιακής κοινότητας με χρήση της υλικοτεχνικής
υποδομής, των πόρων και των πληροφορίων του ΔΙ.ΠΑ.Ε.
στο πλαίσιο των έργων που διαχειρίζεται ο Ε.Λ.Κ.Ε. ή/και
σε εκτέλεση υπηρεσιακού καθήκοντος ή/και κατά την
ερευνητική δραστηριότητα που υλοποιείται από φυσικά
πρόσωπα, τα οποία είτε συνδέονται συμβατικά με τον
Ε.Λ.Κ.Ε. ή το ΔΙ.ΠΑ.Ε., είτε παραχωρούν τη διαχείριση των
δικαιωμάτων διανοητικής ιδιοκτησίας τους στον Ε.Λ.Κ.Ε.
Δημιουργοί κατά την ανωτέρω έννοια μπορούν να
είναι:
α. το διδακτικό και πάσης φύσης επιστημονικό και
ερευνητικό προσωπικό του ΔΙΠΑΕ και του Ε.Λ.Κ.Ε.,
β. φοιτητές όλων των κύκλων σπουδών,
γ. τρίτοι εξωτερικοί / επιστημονικοί συνεργάτες, είτε
συμμετέχουν σε ερευνητικές ομάδες, είτε ενεργούν
μεμονωμένη έρευνα, με τις διακρίσεις και ειδικότερες
περιπτώσεις που αναφέρονται στα παρακάτω κεφάλαια.
Ο δημιουργός οφείλει να ενημερώνει τα αρμόδια όργανα του Ε.Λ.Κ.Ε. για το προϊόν διανοητικής ιδιοκτησίας
που έχει δημιουργήσει και δύναται να αιτείται τη λήψη
των πρόσφορων μέτρων για την προστασία του προϊόντος αυτού. Ο Ε.Λ.Κ.Ε. διατηρεί το δικαίωμα να ενεργήσει
με διαφορετικό τρόπο από αυτόν που αιτείται ο δημιουργός, εφόσον αυτό τεκμηριώνεται με αιτιολογημένη
απόφαση του αρμοδίου οργάνου.
Το Διεθνές Πανεπιστήμιο της Ελλάδος αναγνωρίζει
την ανάγκη ενθάρρυνσης για αξιοποίηση της της έρευνας που διεξάγεται σε αυτό όχι μόνο από την ακαδη-
μαϊκή κοινότητα αλλά και από τη βιομηχανία και τους
υπόλοιπους κλάδους της οικονομίας προς όφελος της
κοινωνίας, της εθνικής οικονομίας, του Πανεπιστημίου
και των ερευνητών του.
1516 Σύμφωνα με τη διάταξη της παρ. 1 περ. δγ) του άρθρου 230
του ν. 4957/2022: [..] «δγ) έσοδα από την εμπορική εκμετάλλευση δικαιωμάτων διανοητικής ιδιοκτησίας, προϊόντων μεταφοράς
τεχνολογίας-τεχνογνωσίας του Α.Ε.Ι., που προκύπτουν από την
εκτέλεση χρηματοδοτούμενων έργων και την εν γένει ερευνητική δραστηριότητα των μελών της πανεπιστημιακής κοινότητας,
καθώς και έσοδα από εταιρικά μερίδια και την εν γένει συμμετοχή
τους σε εταιρείες έντασης γνώσης».
Η αξιοποίηση των ερευνητικών αποτελεσμάτων μπορεί να πραγματοποιηθεί με τη σύναψη συμβάσεων πα-
ραχώρησης και εκμετάλλευσης δικαιωμάτων (licensing),
αποκαλουμένων και ως συμβάσεων μεταφοράς τεχνολογίας.
2. ΟΡΙΣΜΟΙ
Συμβάσεις παραχώρησης και εκμετάλλευσης δικαιωμάτων (συμβάσεις μεταφοράς τεχνολογίας)
Είναι οι συμβάσεις που συνάπτονται μεταξύ του Πανεπιστημίου (ΕΛΚΕ) και τρίτων (παραγωγικών φορέων,
οργανισμών, ακόμη και φυσικών προσώπων) για την αξιοποίηση (παραχώρηση και εκμετάλλευση) ερευνητικών
αποτελεσμάτων, είτε αφού έχει προηγηθεί κατοχύρωση
είτε όχι. Οι συμβάσεις αυτές μπορεί να έχουν αποκλειστικό ή μη χαρακτήρα και ο αντισυμβαλλόμενος του Πα-
νεπιστημίου θα πρέπει να είναι ικανός να ανταποκριθεί
στους όρους της συμφωνίας αξιοποίησης.
Εταιρεία - Τεχνοβλαστός (Spin-off)
Εταιρεία - Τεχνοβλαστός (Spin-off) είναι η κεφαλαιουχική εταιρεία που ιδρύεται από ακαδημαϊκό ή/και ερευ-
νητικό προσωπικό του εν λόγω ερευνητικού οργανισμού,
με ή χωρίς τη συμμετοχή του Ιδρύματος (ΕΛΚΕ), προς
τον σκοπό της εμπορικής αξιοποίησης των ερευνητικών
αποτελεσμάτων και της γνώσης που παράγει το συγκεκριμένο προσωπικό, από μόνο του ή σε συνεργασία με
τρίτα φυσικά ή νομικά πρόσωπα της ημεδαπής ή της
αλλοδαπής, στο πλαίσιο της δραστηριότητάς του στον
οργανισμό.
Εκτελεστικό μέλος διοίκησης1617
Για τους σκοπούς του παρόντος, ως εκτελεστικό μέλος
διοίκησης ορίζεται η ιδιότητα άσκησης εξουσίας διαχείρισης και εκπροσώπησης σε εμπορική κεφαλαιουχική
εταιρεία βάσει των νόμων που διέπουν τη λειτουργία των
εμπορικών εταιρειών και ιδίως οι ιδιότητες διαχειριστή,
μέλους ή προέδρου διοικητικού συμβουλίου, ή διευθύνοντος συμβούλου, ή νόμιμου εκπροσώπου εταιρείας.
Ερευνητές1718
Κατά τα οριζόμενα στον ν. 4864/2021, ως ερευνητές
θεωρούνται:
(α) Τα μέλη Δ.Ε.Π. των Α.Ε.Ι., συμπεριλαμβανομένων
και των αφυπηρετησάντων μελών Δ.Ε.Π., και όσων έχουν
ερευνητική δραστηριότητα από τα μέλη ειδικών κατηγοριών διδακτικού και εργαστηριακού προσωπικού των
Α.Ε.Ι. του άρθρου 29 του ν. 4009/2011 (Ε.Δ.Ι.Π., Ε.Ε.Π.,
Ε.Τ.Ε.Π.). Για τους σκοπούς του παρόντος ως «ερευνητές» νοούνται, επίσης, οι Επισκέπτες Καθηγητές, οι ακα-
δημαϊκοί υπότροφοι, μεταδιδακτορικοί ερευνητές, το
πρόσθετο ερευνητικό και επιστημονικό προσωπικό που
επιλέγεται σύμφωνα με το άρθρο 243 του ν. 4957/2022
δυνάμει σύμβασης έργου ή εργασίας ορισμένου χρόνου
ή υποτροφίας, υποψήφιοι διδάκτορες και μεταπτυχιακοί
φοιτητές, εφόσον στην αίτηση ίδρυσης εταιρείας τεχνοβλαστού της παρ. 3 του άρθρου 53 του ν. 4864/2021
δηλωθεί ότι συμμετείχαν στη δημιουργία της γνώσης
και των ερευνητικών αποτελεσμάτων στον ερευνητικό
οργανισμό.
1617 Άρθρο 52 περ. β του ν. 4864/2021.
1718 Άρθρο 52 περ. γ. του ν. 4864/2021.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
(β) Οι ερευνητές κάθε βαθμίδας και τα μέλη ερευνητικού προσωπικού των ερευνητικών κέντρων με ερευνη-
τική δραστηριότητα, όπως ορίζονται στο ν. 4310/2014
και ειδικοί λειτουργικοί επιστήμονες των Ερευνητικών
Κέντρων.
Σύμβαση τεχνοβλαστού1819
Η σύμβαση που συνάπτεται μεταξύ του ερευνητικού
οργανισμού και της εταιρείας - τεχνοβλαστού για τη ρύθμιση της σχέσης του ερευνητικού οργανισμού με την
εταιρεία - τεχνοβλαστό κατά τα οριζόμενα στο άρθρο 60
του ν. 4864/2021.
3. ΣΥΜΒΑΣΕΙΣ ΠΑΡΑΧΩΡΗΣΗΣ ΚΑΙ ΕΚΜΕΤΑΛΛΕΥΣΗΣ
ΔΙΚΑΙΩΜΑΤΩΝ (ΣΥΜΒΑΣΕΙΣ ΜΕΤΑΦΟΡΑΣ ΤΕΧΝΟΛΟΓΙΑΣ)
Με τις συμβάσεις αυτές μπορεί να αξιοποιούνται, κατοχυρωμένα ή μη, δικαιώματα διανοητικής ιδιοκτησίας
έναντι ανταλλάγματος (royalties).
Ο σκοπός της σύναψης Συμβάσεων Παραχώρησης και
Εκμετάλλευσης Δικαιωμάτων (Συμβάσεων Μεταφοράς
Τεχνολογίας) είναι η θεσμοθέτηση μηχανισμού που να
ενθαρρύνει την πρακτική εφαρμογή των ερευνητικών
αποτελεσμάτων του Πανεπιστημίου (Ειδικός Λογαριασμός) προς όφελος του κοινωνικού συνόλου, η δημι-
ουργία ερευνητικών συνεργασιών με τη βιομηχανία και
η δημιουργία χρηματορροών από δικαιώματα χρήσης
(royalties) προς όφελος του Πανεπιστημίου (Ειδικός Λογαριασμός) και των δημιουργών, που παράγουν ερευνη-
τικό έργο. Συμβάσεις Μεταφοράς Τεχνολογίας μπορούν
να συναφθούν ιδίως στις ακόλουθες περιπτώσεις:
1. Ύπαρξη εφεύρεσης και των αντίστοιχων τίτλων
προστασίας της (δίπλωμα ευρεσιτεχνίας ή αντίστοιχος
τίτλος, δικαίωμα δημιουργού) προ της σύμβασης μεταφοράς τεχνολογίας.
2. Ύπαρξη εφεύρεσης χωρίς τους αντίστοιχους τίτλους
προστασίας, αλλά έχοντας ήδη καταθέσει αίτηση για την
έκδοση τους, παράλληλα με τη διαδικασία σύναψης της
σύμβασης μεταφοράς τεχνολογίας.
3. Ύπαρξη ερευνητικού αποτελέσματος/των χωρίς
προηγούμενη κατοχύρωση της πνευματικής/βιομηχανικής ιδιοκτησίας.
Οι κατευθυντήριες αρχές για τις συμβάσεις παραχώρησης δικαιωμάτων διανοητικής ιδιοκτησίας είναι οι
ακόλουθες:
Η Πολιτική του Πανεπιστημίου (Ειδικός Λογαριασμός)
για τις ανακαλύψεις / εφευρέσεις / ερευνητικά αποτελέσματα αναγνωρίζει την ανάγκη ενθάρρυνσης της ευ-
ρείας εφαρμογής των αποτελεσμάτων της έρευνας που
διεξάγεται στο Πανεπιστήμιο (Ειδικός Λογαριασμός), όχι
μόνο από την ακαδημαϊκή κοινότητα αλλά και από την
αγορά προς όφελος του δημοσίου συμφέροντος. Βασική απόφαση που πρέπει να ληφθεί σε κάθε περίπτωση
είναι αν η σύμβαση μεταφοράς τεχνολογίας θα έχει αποκλειστικό ή μη χαρακτήρα. Θα προκρίνονται συμβάσεις
μεταφοράς τεχνολογίας μη αποκλειστικού χαρακτήρα
σε περιπτώσεις ανακαλύψεων / εφευρέσεων / ερευνητικών αποτελεσμάτων που είναι ευρείες σε αντικείμενο και
μπορούν να χρησιμοποιηθούν σε πολλαπλούς τομείς της
οικονομίας ή που είναι αποτελέσματα βασικής έρευνας
1819 Άρθρο 52 περ. στ. του ν. 4864/2021.
και μπορούν να θεωρηθούν ως βάση για την ανάπτυξη
νέων τεχνολογιών. Αντίθετα, σε περιπτώσεις ανακαλύψεων / εφευρέσεων / ερευνητικών αποτελεσμάτων που
απαιτούν ιδιαίτερα σημαντική προσπάθεια και επένδυση, ώστε να καταλήξουν στην αγορά ή βρίσκονται σε
εμβρυικό στάδιο θα προκρίνεται σύμβαση μεταφοράς
τεχνολογίας αποκλειστικού χαρακτήρα.
Ο αντισυμβαλλόμενος σε κάθε περίπτωση σύμβασης
παραχώρησης και εκμετάλλευσης δικαιωμάτων θα πρέπει να είναι αποδεδειγμένα ικανός να μετασχηματίσει
την ανακάλυψη / εφεύρεση / ερευνητικό αποτέλεσμα
σε εμπορικό προϊόν ή υπηρεσία. Σε περίπτωση που η
ανακάλυψη / εφεύρεση / ερευνητικό αποτέλεσμα είναι
προϊόν συγχρηματοδοτούμενου έργου, θα προκρίνονται συνεργασίες που προκύπτουν από τις συμβατικές
υποχρεώσεις του Πανεπιστημίου (Ειδικός Λογαριασμός),
με την επιφύλαξη των δικαιωμάτων του για τη βέλτιστη
αξιοποίηση της διανοητικής ιδιοκτησίας του. Σε κάθε
άλλη περίπτωση θα εξετάζεται η ύπαρξη από πλευράς
των πιθανών αντισυμβαλλόμενων των παρακάτω προϋποθέσεων:
- Επάρκεια τεχνικών πόρων για την έγκαιρη μεταφορά
της ανακάλυψης / εφεύρεσης / ερευνητικού αποτελέσματος στην αγορά.
- Ύπαρξη επαρκούς χρηματοδότησης για ενέργειες
έρευνας και τεχνολογικής ανάπτυξης προ της εμπορικής
εκμετάλλευσης της εφεύρεσης.
- Ύπαρξη επαρκούς και τεκμηριωμένου επιχειρηματικού σχεδίου.
- Δέσμευση για την επιτυχημένη εμπορική εκμετάλλευση της εφεύρεσης.
- Ικανότητα εξασφάλισης των τυχόν απαιτούμενων
αδειοδοτήσεων.
- Συμβατότητα της ανακάλυψης / εφεύρεσης / ερευνητικού αποτελέσματος με τις λοιπές επιχειρηματικές
δραστηριότητες.
- Ύπαρξη τεχνικού / ερευνητικού προσωπικού υψηλού
επιπέδου.
Κάθε Σύμβαση Μεταφοράς Τεχνολογίας θα περιλαμβάνει ειδικούς όρους που θα εξασφαλίζουν ότι η ανα-
κάλυψη / εφεύρεση / ερευνητικό αποτέλεσμα θα φτάσει
έγκαιρα σε επίπεδο εμπορικής εκμετάλλευσης. Αυτό
είναι ιδιαίτερα σημαντικό στις περιπτώσεις αποκλειστικότητας. Τέτοιοι όροι θα περιλαμβάνουν:
- Δέσμευση του αντισυμβαλλόμενου για το κατώτερο
όριο χρηματοδότησης που θα απαιτηθεί για την μετατροπή της ανακάλυψης / εφεύρεσης / ερευνητικού απο-
τελέσματος σε εμπορικό προϊόν.
- Δεσμευτικό χρονοδιάγραμμα για τη δημιουργία
πρωτοτύπου, οργάνωσης της παραγωγικής διαδικασίας, διάθεσης του προϊόντος στην αγορά και επίτευξης
συγκεκριμένου ύψους πωλήσεων.
Οι όροι που ενδεικτικά αναφέρονται παραπάνω διασφαλίζουν τα συμφέροντα του Πανεπιστημίου (ΕΛΚΕ /
ΔΙΠΑΕ) και του επιτρέπουν να διαχειρίζεται τις ανακαλύψεις / εφευρέσεις / ερευνητικά αποτελέσματά του ως
δημόσια αγαθά προς όφελος του κοινωνικού συνόλου.
Κατά τη σύναψη των συμβάσεων αυτών ο ΕΛΚΕ / ΔΙΠΑΕ
δίνει ιδιαίτερη σημασία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
 στον αποκλειστική ή μη παραχώρηση των δικαιωμάτων,
 στο χρονικό διάστημα για το οποίο παραχωρούνται
τα δικαιώματα,
 στη φύση του δικαιώματος που παραχωρείται προς
εκμετάλλευση (δίπλωμα ευρεσιτεχνίας, βιομηχανικό
σχέδιο, πνευματικό δικαίωμα / copyright, τεχνογνωσία
κ.λπ.),
 στον χρόνο που απαιτείται για την ανάπτυξη των
δικαιωμάτων σε προϊόντα ή/και υπηρεσίες,
 στην γεωγραφική περιοχή στην οποία παραχωρούνται τα δικαιώματα,
 στην ικανότητα του αντισυμβαλλόμενου να μετασχηματίσει το δικαίωμα σε προϊόν ή υπηρεσία κ.λπ.
Κατά τη σύναψη των συμβάσεων αυτών συμφωνούνται ειδικοί όροι βάσει των οποίων εξασφαλίζεται ότι τα
δικαιώματα του Πανεπιστημίου και των ερευνητών του
θα αξιοποιηθούν έγκαιρα και αποτελεσματικά, ειδικά
όταν τα δικαιώματα αυτά παραχωρούνται στον αντισυμβαλλόμενο για αποκλειστική χρήση.
Οι συμβάσεις αυτές κατά τη σύναψή τους θα πρέπει
επιπλέον να περιέχουν και ειδικό όρο με τον οποίο θα
προβλέπεται ότι ο αντισυμβαλλόμενος αναλαμβάνει
πλήρως την ευθύνη και τις υποχρεώσεις για κάθε νομικό θέμα που τυχόν προκύψει από την εκτέλεση της
σύμβασης παραχώρησης και εκμετάλλευσης και ιδίως
για τα προϊόντα ή/και τις υπηρεσίες που θα αναπτυχθούν
βάσει των παραχωρούμενων δικαιωμάτων.
Η παραχώρηση των δικαιωμάτων συμφωνείται μετά
από διαπραγμάτευση έναντι αμοιβής που μπορεί να συνίσταται είτε σε κατ’ αποκοπή ποσό, είτε βάσει ποσοστού
(royalties) όπως επί του ετήσιου κύκλου εργασιών, είτε
συνδυαστικά.
Το Πανεπιστήμιο (Ειδικός Λογαριασμός) πρέπει να
λαμβάνει εύλογο αντάλλαγμα ως αποτέλεσμα της παραχώρησης της πνευματικής του ιδιοκτησίας. Το εύλογο
αντάλλαγμα θα πρέπει να σχετίζεται με την εκτιμώμενη
κερδοφορία του προϊόντος / υπηρεσίας που βασίζεται
στην ανακάλυψη / εφεύρεση / ερευνητικό αποτέλεσμα.
Παράγοντες που θα συνεκτιμώνται για τον καθορισμό
του εύλογου ανταλλάγματος περιλαμβάνουν:
- Το είδος της τεχνολογίας και τον κλάδο στον οποίο
εφαρμόζεται
- Το στάδιο ανάπτυξης της ανακάλυψης / εφεύρεσης /
ερευνητικού αποτελέσματος
- Το μέγεθος της αγοράς
- Το εκτιμώμενο κόστος για την ανάπτυξη του προϊόντος / υπηρεσίας
- Τη χρησιμότητα του προϊόντος / υπηρεσίας έναντι
συμπληρωματικών / εναλλακτικών / ανταγωνιστικών
προϊόντων / υπηρεσιών
- Τα περιθώρια κέρδους από την πώληση του προϊόντος / υπηρεσίας
- Το ποσοστό του επιχειρηματικού ρίσκου
- Το είδος της σύμβασης μεταφοράς τεχνολογίας (αποκλειστική / μη αποκλειστική)
Ο τρόπος καταβολής του εύλογου ανταλλάγματος
μπορεί να περιλαμβάνει, ενδεικτικά, τρία ή περισσότερα
από τα παρακάτω:
1. Κάλυψη του κόστους απόκτησης ή συντήρησης
του Διπλώματος Ευρεσιτεχνίας. Ο αντισυμβαλλόμενος
πληρώνει το κόστος των αιτήσεων για χορήγηση διπλωμάτων ευρεσιτεχνίας σε ένα ή περισσότερα Γραφεία Ευ-
ρεσιτεχνιών. Ο τρόπος αυτός θα είναι υποχρεωτικός σε
περιπτώσεις αποκλειστικών συμβάσεων παραχώρησης.
2. Δικαιώματα από την εμπορική εκμετάλλευση της
ανακάλυψης / εφεύρεσης / ερευνητικού αποτελέσματος
(running royalties): Κατά τη διάρκεια της σύμβασης παραχώρησης ο αντισυμβαλλόμενος θα πληρώνει σε προ-
καθορισμένα χρονικά διαστήματα συγκεκριμένο ποσοστό επί των πωλήσεων των προϊόντων / υπηρεσιών που
βασίζονται στην ανακάλυψη / εφεύρεση / ερευνητικό
αποτέλεσμα. Προβλέπεται υποχρεωτικά ελάχιστο ετήσιο
ύψος δικαιωμάτων (minimum guaranteed royalties) το
οποίο είναι υποχρεωμένος να πληρώνει ο αντισυμβαλλόμενος για να διατηρήσει σε ισχύ τη σύμβαση μεταφοράς
τεχνολογίας. Προφανώς, δεν υπάρχει ανώτατο όριο σ’
αυτή την κατηγορία δικαιωμάτων. Τα δικαιώματα αυτής
της κατηγορίας καλύπτουν και τα έσοδα του αντισυμβαλλόμενου από συμβάσεις μεταφοράς τεχνολογίας με
τρίτους, εφόσον επιτρέπεται η περαιτέρω μεταβίβαση
της τεχνολογίας.
3. Ετήσια τέλη διατήρησης της σύμβασης παραχώρησης: Σε περιπτώσεις που η μετατροπή της ανακάλυψης /
εφεύρεσης/ ερευνητικού αποτελέσματος σε προϊόν /
υπηρεσία αναμένεται να είναι μακροχρόνια διαδικασία,
ο αντισυμβαλλόμενος καταβάλλει στο Πανεπιστήμιο
(Ειδικός Λογαριασμός) ετήσια τέλη διατήρησης της
σύμβασης παραχώρησης. Αυτά σταματούν, όταν ξεκινά η διάθεση του προϊόντος / υπηρεσίας στην αγορά
και αντικαθίστανται από τα δικαιώματα του σημείου 2
παραπάνω.
4. Συμμετοχή στο μετοχικό κεφάλαιο του αντισυμβαλλόμενου. Η περίπτωση αυτή αναλύεται διεξοδικά μεταξύ
άλλων στην ενότητα: «Καταμερισμός χρηματορροών
από συμμετοχή σε Τεχνοβλαστούς».
Η σύμβαση μεταφοράς τεχνολογίας εξετάζεται από τη
Μονάδα Νομικής Υποστήριξης της Επιτροπής Ερευνών
ως προς τη συμβατότητά της με επιμέρους τμήματα του
Οδηγού Χρηματοδότησης Ερευνών, του παρόντος Κανονισμού Μεταφοράς Τεχνολογίας και των εκάστοτε ισχυό-
ντων κανονιστικών κειμένων και την κείμενη νομοθεσία.
Μέσα Εφαρμογής
Κάθε σύμβαση παραχώρησης εκμετάλλευσης διανοητικής ιδιοκτησίας του Πανεπιστημίου (Ειδικός Λογα-
ριασμός) συντάσσεται ή/και ελέγχεται από τη Μονάδα
Νομικής Υποστήριξης του Ειδικού Λογαριασμού και
υπογράφεται από τον Πρόεδρο της Επιτροπής Ερευνών.
Όλοι οι εμπλεκόμενοι σε διαπραγματεύσεις για την
οριστικοποίηση των συμβάσεων παραχώρησης δεσμεύονται να τηρούν κανόνες εμπιστευτικότητας και απόλυτη
εχεμύθεια για τις πληροφορίες που λαμβάνουν, υπογράφοντας ενδεχομένως και σχετική ειδική συμφωνία γι’
αυτό.
Από τις συμβάσεις αυτές σε καμία περίπτωση δεν
μπορεί να προκύψει χρήση του ονόματος του Διεθνούς
Πανεπιστημίου της Ελλάδος ή της Επιτροπής Ερευνών ή
του Ειδικού Λογαριασμού του Διεθνούς Πανεπιστημίου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
της Ελλάδος. Για την χρήση του ονόματος του Πανεπιστημίου απαιτείται ειδική έγγραφη συμφωνία με τον
αντισυμβαλλόμενο μετά από έγκριση του Συμβουλίου
Διοίκησης του Πανεπιστημίου1920, κατόπιν εισήγησης της
Ειδικής Επιτροπής Διαπραγματεύσεων του Πανεπιστημίου που διαπραγματεύεται τις συμφωνίες αυτές.
Το Γραφείο Μεταφοράς Τεχνολογίας και Καινοτομίας
του Διεθνούς Πανεπιστημίου της Ελλάδος συνεπικουρούμενο από εξειδικευμένο νομικό/εμπειρογνώμονα
από το Μητρώο εμπειρογνωμόνων που διαθέτει ή/
και από τη Μονάδα Νομικής Υποστήριξης, επιμελείται
τη σύνταξη των συμφωνητικών που απαιτούνται στο
πλαίσιο της διαχείρισης της διανοητικής ιδιοκτησίας του
Διεθνούς Πανεπιστημίου της Ελλάδος και της εμπορικής της αξιοποίησης σε όλα τα επιμέρους στάδια, όπως
συμφωνητικά αναγνώρισης, κατανομής, και διαχείρισης
δικαιωμάτων διανοητικής ιδιοκτησίας με τρίτους, συμφωνητικά αξιοποίησης έρευνας, συμφωνητικά βιομη-
χανικής συνεργασίας, συμφωνητικά εμπιστευτικότητας,
συμφωνητικά μεταφοράς ερευνητικών υλικών κ.λπ.
4. ΔΙΑΠΡΑΓΜΑΤΕΥΣΗ ΤΩΝ ΣΥΜΦΩΝΙΩΝ ΕΜΠΟΡΙΚΗΣ
ΑΞΙΟΠΟΙΗΣΗΣ
Οι διαπραγματεύσεις των συμφωνιών εμπορικής αξιοποίησης της Διανοητικής Ιδιοκτησίας του Διεθνούς Πα-
νεπιστημίου της Ελλάδος γίνονται από Ειδική Επιτροπή
Διαπραγματεύσεων αποτελούμενη από τους εξής:
 τον επιστημονικά υπεύθυνο του Γραφείου Μεταφοράς Τεχνολογίας και Καινοτομίας ή τον επικεφαλής
του ή στέλεχός του,
 έναν νομικό από το Μητρώο συνεργατών και εμπειρογνωμόνων του Γραφείου Μεταφοράς Τεχνολογίας και
Καινοτομίας ή/και από τη Μονάδα Νομικής Υποστήριξης
του ΕΛΚΕ/ΔΙΠΑΕ,
 έναν εμπειρογνώμονα στη μεταφορά τεχνολογίας
από το Μητρώο εμπειρογνωμόνων του Γραφείου Μεταφοράς Τεχνολογίας και Καινοτομίας
 έναν εκπρόσωπο των ερευνητών που έχουν συμβάλει στην ανάπτυξη του ερευνητικού αποτελέσματος.
Όλα τα μέλη της Επιτροπής δεσμεύονται και θα υπογράφουν συμφωνητικό τήρησης εχεμύθειας (Non-
disclosure agreement - N.D.A.). Έργο της Ειδικής Επιτροπής Διαπραγματεύσεων είναι η κατόπιν διεξαγωγής των
διαπραγματεύσεων σύνταξη εισηγητικής έκθεσης προς
την Επιτροπή Ερευνών. Η Ειδική Επιτροπή Διαπραγματεύσεων εισηγείται στην Επιτροπή Ερευνών τους οικο-
νομικούς και λοιπούς όρους που πρέπει να περιλαμβάνει
η συμφωνία εμπορικής εκμετάλλευσης. Στην εισήγηση
αυτή στηρίζεται η απόφαση που θα λάβει η Επιτροπή
Ερευνών.
5. ΣΥΜΜΕΤΟΧΗ ΤΟΥ ΔΙ.ΠΑ.Ε. ΣΕ ΤΕΧΝΟΒΛΑΣΤΟΥΣ
Το Διεθνές Πανεπιστήμιο της Ελλάδος ενθαρρύνει και
διευκολύνει την εκμετάλλευση της τεχνογνωσίας που
έχει παραχθεί ή αναπτυχθεί από τα μέλη ΔΕΠ και τους
ερευνητές του, παρέχοντας στήριξη στις δημιουργούμενες επιχειρήσεις εκμετάλλευσης εμπορικά αξιοποιήσι-
μων νένω προϊόντων, μεθόδων, διαδικασιών ή τεχνογνωσίας που έχουν προκύψει, διασφαλίζοντας ταυτόχρονα
1920 Άρθρο 14 παρ. 1 περ. θ) του ν. 4957/2022.
τα συμφέροντά του. Για το λόγο αυτό τους υποστηρίζει
ουσιαστικά, σε όλα τα θέματα τα οποία μπορεί να αντιμετωπίσουν σχετικά με την ίδρυση και τη λειτουργία ενός
τεχνοβλαστού, μέσω του Γραφείου Μεταφοράς Τεχνολογίας και Καινοτομίας.
Εταιρεία - Τεχνοβλαστός (spin-off) του Διεθνούς Πανεπιστημίου της Ελλάδος θεωρείται η κεφαλαιουχική
εταιρεία που ιδρύεται από ακαδημαϊκό ή/και ερευνητικό
προσωπικό του Πανεπιστημίου για τον σκοπό της εμπορικής αξιοποίησης και εκμετάλλευσης των ερευνητικών
αποτελεσμάτων και της γνώσης που παράγει το συγκεκριμένο προσωπικό, από μόνο του ή και σε συνεργασία
με τρίτα φυσικά ή νομικά πρόσωπα της ημεδαπής ή της
αλλοδαπής, στο πλαίσιο της δραστηριότητάς τους στο
Πανεπιστήμιο, στο πλαίσιο ερευνητικών έργων, χρηματοδοτούμενων ή μη. Στην Εταιρεία - Τεχνοβλαστό μπορεί
να συμμετέχει το ίδιο το Πανεπιστήμιο (μέσω του ΕΛΚΕ),
εφόσον το επιθυμεί, ως εταίρος ή/και τρίτα νομικά ή/
και φυσικά πρόσωπα. Σε περίπτωση κατά την οποία το
Πανεπιστήμιο συμμετέχει, δια των ανωτέρω, ως εταίρος στον Τεχνοβλαστό, το ποσοστό του δεν δύναται να
ξεπερνά το 20% του μετοχικού ή εταιρικού κεφαλαίου
του Τεχνοβλαστού.
Για την ίδρυση ή συμμετοχή σε Εταιρεία - Τεχνοβλαστό του ΔΙ.ΠΑ.Ε. αποφασίζει (οικονομικούς και λοιπούς
όρους) το Συμβούλιο Διοίκησης του ΔΙ.ΠΑ.Ε.2021. Για τη
λήψη της απόφασης του Συμβουλίου Διοίκησης του
ΔΙ.ΠΑ.Ε. υποβάλλεται εισήγηση της Επιτροπής Ερευνών,
κατόπιν υποβολής εισηγήσεων αφενός του Γραφείου
Μεταφοράς Τεχνολογίας και αφετέρου της Επιτροπής
Αξιολόγησης Τεχνοβλαστού. Το Συμβούλιο Διοίκησης
ορίζει και τους εκπροσώπους του ΔΙ.ΠΑ.Ε. στα όργανα
διοίκησης του Τεχνοβλαστού.
Μία Εταιρεία - Τεχνοβλαστός μπορεί να ιδρυθεί μόνο
ως κεφαλαιουχική εταιρεία, ήτοι ως Ανώνυμη Εταιρεία
(Α.Ε.), Εταιρεία Περιορισμένης Ευθύνης (Ε.Π.Ε.) ή ως Ιδιωτική Κεφαλαιουχική Εταιρία (Ι.Κ.Ε.).
Το Διεθνές Πανεπιστήμιο της Ελλάδος κατά την απόφασή του για την ίδρυση Εταιρείας - Τεχνοβλαστού έχει
τις εξής δυνατότητες:
α) Να συμμετέχει (δια του ΕΛΚΕ), ως εταίρος / μέτοχος
στην Εταιρεία - Τεχνοβλαστό με παραχώρηση συγκεκριμένης διανοητικής του ιδιοκτησίας ή συγκεκριμένης
τεχνογνωσίας του, λαμβάνοντας ποσοστό συμμετοχής.
Το σχετικό ποσοστό συμμετοχής καθορίζεται με την
απόφαση του Συμβουλίου Διοίκησης.
Στην περίπτωση αυτή το Πανεπιστήμιο συμμετέχει
(δια του ΕΛΚΕ), ως εταίρος / μέτοχος στην Εταιρεία - Τεχνοβλαστό, λαμβάνοντας μετοχές ή εταιρικά μερίδια,
έναντι αντίστοιχου ανταλλάγματος, κατόπιν διαπραγμάτευσης και σύναψης σχετικής συμφωνίας. Παράλλη-
λα, δεν αποκλείεται το Πανεπιστήμιο να λαμβάνει και
royalties για την παραχώρηση της διανοητικής ιδιοκτησίας στον Τεχνοβλαστό (δικαιώματα εκμετάλλευσης).
β) Να μη συμμετέχει στο εταιρικό σχήμα της Εταιρείας - Τεχνοβλαστού, αλλά να παρέχει στον Τεχνοβλαστό
τα δικαιώματα συγκεκριμένης διανοητικής ιδιοκτησίας
2021 Άρθρο 14 παρ. 1 περ. ιε) του ν. 4957/2022.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ή συγκεκριμένης τεχνογνωσίας, μέσω σύναψης σχετικής σύμβασης παραχώρησης και εκμετάλλευσης μεταξύ
του Πανεπιστημίου (δια του ΕΛΚΕ), και του υπό ίδρυση
Τεχνοβλαστού έναντι ανταλλάγματος / royalties. Η χρονική διάρκεια της σύμβασης είσπραξης δικαιωμάτων
καθορίζεται με την απόφαση του Συμβουλίου Διοίκησης
του ΔΙ.ΠΑ.Ε.
Η διάθεση των οικονομικών ωφελημάτων του Πανεπιστημίου από την Εταιρεία - Τεχνοβλαστό κατανέμεται
ισομερώς μεταξύ α) του/ων Εργαστηρίου/ων, από το
οποίο προέκυψε η ευρεσιτεχνία, β) του/ων Τμήματος/
των στο οποίο ανήκει το/α Εργαστήριο/α και γ) του
Ε.Λ.Κ.Ε. / ΔΙ.ΠΑ.Ε.
Εφόσον δεν ορίζεται διαφορετικά στη Σύμβαση Μεταφοράς Τεχνολογίας, με την οποία παραχωρείται η τε-
χνογνωσία στην υπό σύσταση Εταιρεία - Τεχνοβλαστό,
η διάρκεια του Τεχνοβλαστού είναι δέκα (10) έτη. Με ειδικά αιτιολογημένη απόφαση του ΕΛΚΕ / ΔΙΠΑΕ, κατόπιν
τεκμηριωμένης αίτησης της Εταιρείας - Τεχνοβλαστού,
η διάρκεια αυτή μπορεί να παραταθεί.
Σε περίπτωση εξαγοράς της Εταιρείας - Τεχνοβλαστού
από τρίτο, η εταιρεία χάνει την ιδιότητα του Τεχνοβλαστού. Με ειδική διακριτή συμφωνία, σε σχέση με αυτή
της παραχώρησης της διανοητικής ιδιοκτησίας ή της
τεχνογνωσίας, το Πανεπιστήμιο, εφόσον το επιθυμεί,
δύναται να παρέχει πόρους στον Τεχνοβλαστό, όπως
χρήση εγκαταστάσεων, εργαστηρίων και εξοπλισμού
έναντι οικονομικού ανταλλάγματος. Το αντάλλαγμα αυτό
μπορεί να είναι είτε κατ’ αποκοπή ποσό, είτε επαύξηση
των royalties βάσει κύκλου εργασιών, πάντα όμως με
διακριτή της αρχικής συμφωνίας για την παραχώρηση
των άυλων δικαιωμάτων της διανοητικής ιδιοκτησίας ή
της τεχνογνωσίας.
6. ΔΙΑΔΙΚΑΣΙΑ ΙΔΡΥΣΗΣ ΤΕΧΝΟΒΛΑΣΤΟΥ
Η διαδικασία ίδρυσης Εταιρείας - Τεχνοβλαστού παρατίθεται αμέσως κατωτέρω:
Βήμα 1ο
Ανακοίνωση στο Γραφείο Μεταφοράς Τεχνολογίας και
Τεχνογνωσίας του Ε.Λ.Κ.Ε. / ΔΙ.ΠΑ.Ε. των αποτελεσμάτων της έρευνας τα οποία μπορούν να αξιοποιηθούν
μέσω της ίδρυσης Εταιρείας - Τεχνοβλαστού, εκδήλωση
σχετικού ενδιαφέροντος από τον ερευνητή, και παροχή
ενημέρωσης στον ερευνητή από το Γραφείο Μεταφοράς
Τεχνολογίας και Καινοτομίας σχετικά με την παρούσα
Πολιτική, την ισχύουσα νομοθεσία και τις απαιτήσεις
επιχειρηματικής ανάπτυξης του τεχνοβλαστού.
Βήμα 2ο
Παροχή συμβουλευτικής υποστήριξης, από το Γραφείο
Μεταφοράς Τεχνολογίας και Καινοτομίας, σε συνεργασία με εξωτερικό εμπειρογνώμονα από το Μητρώο του
Γραφείου, εάν απαιτείται, αναφορικά με τις διαδικασίες
ίδρυσης και λειτουργίας του Τεχνοβλαστού, για το βέλτιστο εταιρικό σχήμα και για την «επιχειρηματική ωρί-
μανση» του/των ερευνητή/ών του Πανεπιστημίου, πριν
τη δημιουργία της Εταιρείας - Τεχνοβλαστού.
Βήμα 3ο
Κατάθεση Αίτησης στο Γραφείο Πρωτοκόλλου της
ΜΟΔΥ του ΕΛΚΕ, απευθυντέα στο Γραφείο Μεταφοράς
Τεχνολογίας και Καινοτομίας, η οποία πρέπει να περιλαμβάνει τουλάχιστον τα εξής:
(α) Αίτημα ίδρυσης και ενδιαφερόμενους συνιδρυτές.
(β) Σαφή προσδιορισμό των αποτελεσμάτων έρευνας που προτείνονται προς αξιοποίηση μέσω εταιρεί-
ας - τεχνοβλαστού και των φυσικών προσώπων που
συμμετείχαν στην παραγωγή των αποτελεσμάτων ως
ερευνητές, καθώς και των φορέων από τους οποίους
αυτοί προέρχονται.
(γ) Κλάδο ή κλάδους αγοράς επί της οποίας προτείνεται να δραστηριοποιηθεί η Εταιρεία - Τεχνοβλαστός.
(δ) Την στρατηγική προστασίας της διανοητικής ιδιοκτησίας (διπλώματα ευρεσιτεχνίας, βιομηχανικά σχέ-
δια, εμπορικά σήματα, πνευματικά δικαιώματα), όπως
αποτυπώνεται στο Έντυπο Γνωστοποίησης Προστασίας
Εφεύρεσης, εφόσον πρόκειται να αξιοποιηθεί διανοητική ιδιοκτησία του Πανεπιστημίου και των ερευνητών /
εφευρετών.
(ε) Συνοπτικό επιχειρηματικό σχέδιο της υπό σύσταση
Εταιρείας - Τεχνοβλαστού.
(στ) Η αίτηση μπορεί να συνοδεύεται από συνοπτικό
σχέδιο καταστατικού της υπό ίδρυση Εταιρείας - Τεχνοβλαστού.
Βήμα 4ο
Εντός δεκαπέντε (15) πλήρων ημερών, από την ημερομηνία κατάθεσης του εντύπου της αίτησης προστασίας
εφεύρεσης, η Επιτροπή Ερευνών ορίζει πενταμελή Επιτροπή Αξιολόγησης Τεχνοβλαστού για να αξιολογήσει το
αίτημα και να εισηγηθεί σχετικά στην Επιτροπή Ερευνών.
Η Επιτροπή αυτή αποτελείται από τρία (3) μόνιμα μέλη
ήτοι:
α) τον επιστημονικά υπεύθυνο του Γραφείου Μεταφοράς Τεχνολογίας και Καινοτομίας ή τον επικεφαλής
του ή στέλεχός του,
β) έναν νομικό από το Μητρώο συνεργατών και εμπειρογνωμόνων του Γραφείου Μεταφοράς Τεχνολογίας και
Καινοτομίας ή από τη Μονάδα Νομικής Υποστήριξης,
γ) ένα μέλος ΔΕΠ του Πανεπιστημίου που ασχολείται
με την αξιοποίηση της έρευνας / μεταφορά τεχνολογίας,
και από δύο (2) μη μόνιμα μέλη ήτοι:
δ) τον Κοσμήτορα της Σχολής στην οποία ανήκει ο
ερευνητής από όπου προέκυψε το αίτημα αξιοποίησης
για τη δημιουργία επιχείρησης τεχνοβλαστού και
ε) έναν συνεργάτη εμπειρογνώμονα σε θέματα αξιοποίησης έρευνας, από το μητρώο του Γραφείου Μετα-
φοράς Τεχνολογίας και Καινοτομίας.
Ο ερευνητής λαμβάνει εγγράφως γνώση, μετά την
υποβολή της Αίτησης, της σύνθεσης της Επιτροπής Αξιολόγησης Τεχνοβλαστού. Όλα τα μέλη της Επιτροπής
Αξιολόγησης Τεχνοβλαστού, αλλά και οποιοσδήποτε
τρίτος εμπλεκόμενος στη διαδικασία αυτή, δεσμεύονται
από σύμβαση εχεμύθειας.
Βήμα 5ο
Εντός τριών (3) εργασίμων ημερών ο ερευνητής μπορεί να καταθέσει στην ΜΟΔΥ του ΕΛΚΕ αιτιολογημένη αί-
τηση εξαίρεσης κάποιου/ων μέλους/λών της Επιτροπής
Αξιολόγησης Τεχνοβλαστού και να ζητήσει αντικατάστασή του/τους με άλλο/α μέλος/η ΔΕΠ ή εξωτερικό εμπει-
ρογνώμονα σχετικό με το αντικείμενο της αξιοποίησης.
Βήμα 6ο
Στην αμέσως επόμενη συνεδρίαση της η Επιτροπή
Ερευνών εξετάζει το αίτημα εξαίρεσης του μέλους ή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
των μελών της Επιτροπής και με την απόφασή της οριστικοποιείται η σύνθεση της Επιτροπής Αξιολόγησης
Τεχνοβλαστού.
Βήμα 7ο
Εντός ενός (1) μηνός, το αργότερο, από τον οριστικό ορισμό της η Επιτροπή Αξιολόγησης Τεχνοβλαστού
εισηγείται σχετικά στην Επιτροπή Ερευνών. Για τη διαμόρφωση της εισήγησής της η Επιτροπή Αξιολόγησης
Τεχνοβλαστού μπορεί να καλέσει τον ερευνητή/τές προκειμένου να παράσχει εξηγήσεις και συμπληρωματικά
στοιχεία, προκειμένου να τη βοηθήσει να διαμορφώσει
ολοκληρωμένη άποψη.
Για τη διαμόρφωση της εισήγησής της η Επιτροπή Αξιολόγησης Τεχνοβλαστού λαμβάνει υπόψη της κυρίως
τα εξής:
 την σύνθεση και τις ικανότητες της ιδρυτικής ομάδας / μετοχικού σχήματος,
 την επαρκή και ουσιαστική τεκμηρίωση του επιχειρηματικού σχεδίου, την εξασφάλιση από τον τεχνο-
βλαστό επαρκούς χρηματοδότησης για την εμπορική
εκμετάλλευση του ερευνητικού αποτελέσματος,
 τα αποτελέσματα των διαπραγματεύσεων με τα εν
δυνάμει ιδρυτικά μέλη του τεχνοβλαστού.
Η Επιτροπή Ερευνών και η Επιτροπή Αξιολόγησης Τεχνοβλαστού συνεπικουρούνται από το Γραφείο Μετα-
φοράς Τεχνολογίας και Καινοτομίας του Πανεπιστημίου.
Βήμα 8ο
Η Επιτροπή Αξιολόγησης Τεχνοβλαστού διαβιβάζει
την εισήγησή της στην Επιτροπή Ερευνών, η οποία αποδέχεται ή απορρίπτει την εισήγηση της Επιτροπής Αξιο-
λόγησης Τεχνοβλαστού, εάν δε απαιτείται, ζητά συμπληρωματικές πληροφορίες και διευκρινήσεις. Η γνώμη της
Επιτροπής περιλαμβάνει κατ’ ελάχιστον τα ακόλουθα2122:
(α) Το αίτημα ίδρυσης και τους ενδιαφερόμενους συνιδρυτές.
(β) Τον σαφή προσδιορισμό των αποτελεσμάτων
έρευνας που προτείνονται προς αξιοποίηση μέσω εταιρείας - τεχνοβλαστού και των φυσικών προσώπων που
συμμετείχαν στην παραγωγή των αποτελεσμάτων ως
ερευνητές, καθώς και των φορέων από τους οποίους
αυτοί προέρχονται.
(γ) Τον κλάδο ή τους κλάδους αγοράς επί της οποίας
προτείνεται να δραστηριοποιηθεί η προτεινόμενη Εταιρεία - Τεχνοβλαστός.
(δ) Το σχέδιο σύμβασης τεχνοβλαστού του άρθρου 60
του ν. 4864/2021.
(ε) Την έκθεση βιωσιμότητας και τα στοιχεία επιχειρησιακού σχεδιασμού.
Βήμα 9ο
Εντός δεκαπέντε (15) πλήρων ημερών, η Επιτροπή
Ερευνών λαμβάνει απόφαση, την οποία υποβάλλει αμελλητί στο Συμβούλιο Διοίκησης του Πανεπιστημίου. Το
θέμα εισάγεται στην ημερήσια διάταξη της επικείμενης
συνεδρίασης του Συμβουλίου Διοίκησης, προκειμένου
να λάβει απόφαση επί της ίδρυσης της Εταιρείας - Τεχνοβλαστού.
- Η απόφαση του Συμβουλίου Διοίκησης έχει κατ’ ελάχιστο το ακόλουθο περιεχόμενο2223:
2122 Βλ. άρθρο 53 παρ. 4 του ν. 4864/2021.
2223 Άρθρο 53 παρ. 5 του ν. 4864/2022
(α) Εγκρίνεται η ίδρυση της εταιρείας - τεχνοβλαστού.
Στην περίπτωση αυτή, το Διεθνές Πανεπιστήμιο της Ελλάδος δύναται να συμμετέχει στις δαπάνες ίδρυσης του
Τεχνοβλαστού.
(β) Εγκρίνεται η συμμετοχή στην εταιρεία - τεχνοβλαστό Ερευνητών, καθώς και η ενδεχόμενη συμμετοχή τους
στη διοίκηση της εταιρείας - τεχνοβλαστού, σύμφωνα με
την παρ. 1 του άρθρου 57 του ν. 4864/2021.
(γ) Αποφασίζεται η συμμετοχή του ερευνητικού οργανισμού στην εταιρεία - τεχνοβλαστό και οι ειδικότε-
ροι όροι της συμμετοχής, σύμφωνα με το άρθρο 61 του
ν. 4864/2021.
(δ) Εγκρίνεται το σχέδιο σύμβασης τεχνοβλαστού,
που έχει υποβληθεί, σύμφωνα με το άρθρο 60 του
ν. 4864/2021.
(ε) Aποφασίζεται, η συμμετοχή ή μη του οργανισμού
στη διαδικασία κατοχύρωσης των δικαιωμάτων βιομηχανικής ιδιοκτησίας.
Η αίτηση ίδρυσης Εταιρείας - Τεχνοβλαστού μπορεί να
απορριφθεί από τα ως άνω αρμόδια όργανα, με αιτιολογημένη απόφαση, σε περιπτώσεις που αυτό επιβάλλεται
για τη διαφύλαξη των συμφερόντων του Πανεπιστημίου.
Μπορεί, επίσης, να απορριφθεί η συμμετοχή του
ΔΙ.ΠΑ.Ε. στο μετοχικό ή εταιρικό κεφάλαιο του Τεχνοβλαστού με παραχώρηση της διανοητικής ιδιοκτησίας
με σύμβαση μεταφοράς τεχνολογίας, έναντι royalties ή/
και κατ’ αποκοπή ποσού.
Σε κάθε περίπτωση, είναι δυνατή η απόρριψη έγκρισης
στις περιπτώσεις κατά τις οποίες η εκμετάλλευση των
αποτελεσμάτων έρευνας συνιστά προσβολή δικαιωμάτων τρίτων, ή εάν ο αιτών την άδεια ίδρυσης ερευνητής
αθέτησε κατά το παρελθόν συμβατικές υποχρεώσεις
εκμετάλλευσης δικαιωμάτων διανοητικής ιδιοκτησίας
που είχε αναλάβει έναντι του ερευνητικού οργανισμού,
ή όταν συντρέχουν λόγοι προστασίας δημοσίου συμφέροντος, ή ο σκοπός της εταιρίας αντίκειται προς την
αποστολή του ερευνητικού οργανισμού, σύμφωνα με
την κείμενη νομοθεσία.
Σημειωτέον ότι η απόφαση περί ίδρυσης ή μη Εταιρείας - Τεχνοβλαστού επί της αίτησης των ερευνητών,
εκδίδεται το αργότερο εντός τεσσάρων (4) μηνών από
την υποβολή της αίτησης, άλλως θεωρείται ότι η αίτηση
έχει εγκριθεί, εφόσον έχει υποβληθεί θετική γνώμη από
την Επιτροπή2324.
Εάν επί των προς αξιοποίηση ερευνητικών αποτελεσμάτων εκκρεμεί η υποβολή αίτησης για κατοχύρωση
δικαιωμάτων βιομηχανικής ιδιοκτησίας ο ερευνητικός
οργανισμός προβαίνει, από κοινού με τους συνδικαιούχους ερευνητές, πριν την έκδοση της απόφασης περί
ίδρυσης της εταιρείας - τεχνοβλαστού, στην κατάθεση
των απαιτούμενων αιτήσεων κατοχύρωσης δηλαδή, σε
περίπτωση εφεύρεσης, της αίτησης για δίπλωμα ευρεσιτεχνίας σε περίπτωση υποδείγματος χρησιμότητας, της
αίτησης για το πιστοποιητικό υποδείγματος χρησιμότητας και σε περίπτωση βιομηχανικού σχεδίου, της αίτησης
για κατοχύρωση βιομηχανικού σχεδίου2425.
24 Άρθρο 53 παρ. 7 του ν. 4864/2022.
25 Άρθρο 53 παρ. 8 του ν. 4864/2022.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Βήμα 10ο
Προθεσμία έκδοσης απόφασης Τεχνοβλαστού2526
Μετά την έκδοση της απόφασης του Συμβουλίου Διοίκησης που εγκρίνει την ίδρυση της Εταιρείας - Τεχνο-
βλαστού, οι ιδρυτές - εταίροι προβαίνουν στην ίδρυση
της Εταιρείας - Τεχνοβλαστού εντός έξι (6) μηνών από
την έκδοση της εγκριτικής απόφασης της παρ. 5 του άρθρου 53 του ν. 4864/2022 ή την άπρακτη πάροδο της
προβλεπόμενης προθεσμίας σύμφωνα με την παρ. 7
του άρθρου 53 του ν. 4864/2022, και υπογράφεται, βάσει του εγκεκριμένου σχεδίου της περ. δ’ της παρ. 5 του
άρθρου 53 του ν. 4864/2022, η σύμβαση τεχνοβλαστού
κατά τους όρους του άρθρου 60 του ν. 4864/2022. Σε περίπτωση άπρακτης παρέλευσης της ως άνω προθεσμίας
των έξι (6) μηνών, οι ενδιαφερόμενοι ερευνητές υποβάλουν εκ νέου την αίτηση της παρ. 3 του άρθρου 53 του
ν. 4864/2022 και ακολουθείται εκ νέου η προβλεπόμενη
στο ίδιο άρθρο διαδικασία.
Βήμα 11ο
Σύναψη σύμβασης Τεχνοβλαστού2627
Μετά την έκδοση της εγκριτικής απόφασης της παρ. 5
του άρθρου 53 του ν. 4864/2021 και ενώ εκκρεμεί η εκπλήρωση της υποχρέωσης των ιδρυτών-εταίρων που
προβλέπεται στο άρθρο 54 του ίδιου νόμου, να προβούν
εντός έξι (6) μηνών στην ίδρυση της Εταιρείας-Τεχνοβλαστού, ο ερευνητικός οργανισμός υπογράφει με τους
ιδρυτές-εταίρους, οι οποίοι ενεργούν για λογαριασμό
της υπό σύσταση εταιρείας, τη σύμβαση τεχνοβλαστού.
Η σύμβαση τεχνοβλαστού ακολουθεί το εγκεκριμένο
σχέδιο σύμβασης της περ. δ’ της παρ. 5 του άρθρου 53
του ν. 4864/2021, στο οποίο τίθενται οι όροι εκμετάλλευσης των δικαιωμάτων διανοητικής ιδιοκτησίας του
ΔΙ.ΠΑ.Ε. από την εταιρεία - τεχνοβλαστό. Η υπογραφόμενη με τους ιδρυτές - εταίρους σύμβαση τεχνοβλαστού
συνάπτεται υπό την αίρεση ίδρυσης της Εταιρείας και με
την πρόβλεψη η σύμβαση να τεθεί σε ισχύ αμέσως μετά
την ίδρυση της Εταιρείας. Με την ίδρυσή της, η ΕταιρείαΤεχνοβλαστός καθίσταται αυτοδικαίως συμβαλλόμενο
μέρος της σύμβασης τεχνοβλαστού.
Η σύμβαση τεχνοβλαστού έχει ορισμένη διάρκεια,
η οποία προσδιορίζεται στην απόφαση έγκρισης της
ίδρυσης της Εταιρείας - Τεχνοβλαστού του άρθρου 53
του ν. 4864/2021, και δυνάμει αυτής ρυθμίζονται τα εξής
ζητήματα:
(α) Το ΔΙ.ΠΑ.Ε. αναλαμβάνει να παραχωρήσει στην
Εταιρεία - Τεχνοβλαστό, το ίδιο ως ιδιοκτήτης ή ως συνιδιοκτήτης των δικαιωμάτων διανοητικής ιδιοκτησίας
από κοινού με τους συνιδιοκτήτες ερευνητές, οι οποίοι
συμβάλλονται στη σύμβαση ως εκ τρίτου συμβαλλόμενοι, σύμφωνα με την παρ. 4, δικαιώματα για την αξιοποί-
ηση των ερευνητικών αποτελεσμάτων που δηλώθηκαν,
σύμφωνα με την περ. β’ της παρ. 3 του άρθρου 53 του
ν. 4864/2021. Τα εν λόγω δικαιώματα δύνανται να συνίστανται στα εξής:
(αα) είτε παραχώρηση άδειας, αποκλειστικής ή μη, εκμετάλλευσης των δικαιωμάτων διανοητικής ιδιοκτησίας
26 Άρθρο 54 του ν. 4864/2021.
27 Άρθρο 60 του ν. 4864/2021.
επί αποτελεσμάτων έρευνας ή δικαιωμάτων επί αιτήσεων κατοχύρωσης δικαιωμάτων διανοητικής ιδιοκτησίας
επί των εν λόγω αποτελεσμάτων έρευνας, καθορίζοντας
τους όρους της παραχώρησης, δηλαδή τη γεωγραφική
εμβέλεια και τη διάρκεια, έναντι αντιτίμου, δηλαδή δικαιωμάτων εκμετάλλευσης που ορίζονται στην περ. γ’
της παρ. 3 του άρθρου 60 του ν. 4864/2021,
(αβ) είτε μεταβίβαση των δικαιωμάτων διανοητικής
ιδιοκτησίας ή των δικαιωμάτων επί αιτήσεων κατοχύρωσης δικαιωμάτων διανοητικής ιδιοκτησίας επί των
αποτελεσμάτων έρευνας, έναντι αντιτίμου, δηλαδή τιμήματος που ορίζεται στην περ. γ’ της παρ. 3 του άρθρου 60
του ν. 4864/2021,
(αγ) είτε συνδυασμό των ανωτέρω.
(β) Δύναται να ορίζονται επίσης:
(βα) Οι όροι εκμίσθωσης ή παραχώρησης χρήσης,
έναντι ανταλλάγματος, ερευνητικού και επιστημονικού
εξοπλισμού, υποδομών και άλλων εγκαταστάσεων για
συγκεκριμένο χρόνο και υπό όρους που διασφαλίζουν τη
χρήση και τη λειτουργία του εξοπλισμού, των υποδομών
και των εγκαταστάσεων σύμφωνα με την αποστολή του,
όπως ορίζεται στη νομοθεσία που διέπει το ΔΙ.ΠΑ.Ε. και
εφόσον προβλέπεται στη σχετική νομοθεσία τέτοια εκμίσθωση. Για ενδεχόμενη συνέχιση της έρευνας από την
Εταιρεία - Τεχνοβλαστό, με χρήση των εγκαταστάσεων
του ΔΙ.ΠΑ.Ε., καθορίζονται με σαφήνεια εκ των προτέρων
οι δικαιούχοι των δικαιωμάτων διανοητικής ιδιοκτησίας
επί των αποτελεσμάτων που θα παραχθούν.
(ββ) Όροι εκμίσθωσης χώρου γραφείων σε ακίνητο
στο οποίο έχει ιδιοκτησία, μισθώνει ή διαχειρίζεται το
ΔΙ.ΠΑ.Ε., εφόσον προβλέπεται τέτοια εκμίσθωση.
(βγ) Όροι άδειας χρήσης της επωνυμίας ή του εγκεκριμένου λογοτύπου του ΔΙ.ΠΑ.Ε. από την Εταιρεία - Τε-
χνοβλαστό, εφόσον παραχωρείται τέτοια άδεια. Η άδεια
παραχωρείται με μοναδικό σκοπό να καταστεί γνωστή
στις συναλλαγές η προέλευσή της από το ΔΙ.ΠΑ.Ε. Η Εταιρεία - Τεχνοβλαστός δεν δύναται να περιλαμβάνει στην
επωνυμία της, όπως αυτή ορίζεται στο καταστατικό της,
την επωνυμία του ερευνητικού οργανισμού ή τμήμα αυτής ή να χρησιμοποιεί ως λογότυπό της το εγκεκριμένο
λογότυπο του ΔΙ.ΠΑ.Ε.
(βδ) Δυνατότητα ανανέωσης ή χορήγησης παράτασης
της διάρκειας πέραν της αρχικώς ορισθείσας.
(γ) Ορίζεται το αντίτιμο που καταβάλλει η Εταιρεία Τεχνοβλαστός προς το ΔΙ.ΠΑ.Ε. για τα οριζόμενα ανω-
τέρω υπό
(α) δικαιώματα και για τις οριζόμενες ανωτέρω υπό
(β) παροχές για κάθε μία από αυτές. Το αντίτιμο στην
περίπτωση παραχώρησης άδειας εκμετάλλευσης στην
περίπτωση της υποπερ. (αα) της περ. α’ δύναται να υπολογίζεται είτε ως κατ’ αποκοπήν ποσό είτε ως ποσοστό
επί του ετήσιου κύκλου εργασιών είτε επί των καθαρών
ετησίων λογιστικών κερδών της εταιρείας - τεχνοβλαστού είτε ως συνδυασμός των παραπάνω.
(δ) Ορίζονται:
(δα) υποχρεώσεις περιοδικής ενημέρωσης της Εταιρείας - Τεχνοβλαστού προς το ΔΙ.ΠΑ.Ε. για τη δραστηριό-
τητά της και για τα οικονομικά στοιχεία της, βάσει των
οποίων υπολογίζονται τα οφειλόμενα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
(δβ) όροι τήρησης εχεμύθειας και προστασίας των
εκχωρουμένων δικαιωμάτων διανοητικής ιδιοκτησίας,
(δγ) δεσμεύσεις για τη διασφάλιση αποφυγής σύγκρουσης συμφερόντων για τους εταίρους που είναι
μέλη του ερευνητικού ή ακαδημαϊκού προσωπικού,
(δδ) οι όροι πρόωρης καταγγελίας της σύμβασης τεχνοβλαστού για σπουδαίο λόγο. Σπουδαίο λόγο δύνα-
νται να συνιστούν ιδίως:
i) η μη τήρηση των συμφωνηθέντων όρων εκμετάλλευσης των δικαιωμάτων,
ii) η μη εμπρόθεσμη καταβολή των συμφωνηθέντων
ποσοστών από την εκμετάλλευση των δικαιωμάτων,
iii) η απόκρυψη εσόδων,
iv) η εκχώρηση υποαδειών κατά παράβαση της σύμβασης εταιρείας - τεχνοβλαστού,
v) η κήρυξη της εταιρείας σε κατάσταση πτώχευσης,
vi) οποιαδήποτε συμπεριφορά της εταιρείας ή μελών
της, που δύναται να προκαλέσει βλάβη στη φήμη ή στα
συμφέροντα του ερευνητικού οργανισμού,
vii) η χρήση του ερευνητικού και επιστημονικού
εξοπλισμού και των εγκαταστάσεων του ερευνητικού
οργανισμού, που έχει παραχωρηθεί, κατά τρόπο που
εμποδίζει την εκπλήρωση της αποστολής του και των
καθηκόντων του λοιπού προσωπικού του,
viii) παράβαση όρων σχετικά με την υποχρέωση ενημέρωσης και εχεμύθειας,
ix) η απρόοπτη μεταβολή συνθηκών και x) ανωτέρα
βία.
Σημειώνεται ότι σε περίπτωση που επί των προς αξιοποίηση ερευνητικών αποτελεσμάτων που δηλώθηκαν
σύμφωνα με την περ. β’ της παρ. 3 του άρθρου 53 του
ν. 4864/2021 υπάρχουν δικαιώματα διανοητικής ιδιοκτησίας με ιδιοκτησία ή συνιδιοκτησία ερευνητών, τότε
στη σύμβαση τεχνοβλαστού συμβάλλονται, επίσης, ως
εκ τρίτου συμβαλλόμενοι και οι ερευνητές-δικαιούχοι
των εν λόγω δικαιωμάτων διανοητικής ιδιοκτησίας για
να αναλάβουν την υποχρέωση παραχώρησης άδειας
επί των δικαιωμάτων διανοητικής ιδιοκτησίας σύμφωνα
με την παρ. 3 του άρθρου 60 του ν. 4864/2021 ή την
υποχρέωση μεταβίβασης αυτών. Εάν σε έναν ερευνητή
συμπίπτουν οι ιδιότητες δικαιούχου δικαιώματος διανοητικής ιδιοκτησίας και ιδρυτή - εταίρου, ο ερευνητής
συμβάλλεται και υπό τις δύο ιδιότητες, με αντίστοιχες
προβλέψεις στη σύμβαση.
Στις περιπτώσεις ερευνητικών αποτελεσμάτων, που
δηλώθηκαν σύμφωνα με την περ. β’ της παρ. 3 του άρθρου 53 του ν. 4864/2021, ήτοι με σαφή προσδιορισμό
των αποτελεσμάτων έρευνας που προτείνονται προς
αξιοποίηση μέσω Εταιρείας - Τεχνοβλαστού, τα οποία
παραχωρούνται προς αξιοποίηση στην Εταιρεία - Τεχνοβλαστό και δύναται επ’ αυτών να θεμελιωθούν δι-
καιώματα βιομηχανικής ιδιοκτησίας με κατοχύρωση σε
σχετικά μητρώα για τα οποία έχει ληφθεί απόφαση από
το Συμβούλιο Διοίκησης του ΔΙ.ΠΑ.Ε. να μην προβεί σε
ενέργειες κατοχύρωσης σχετικών δικαιωμάτων, έχει δικαίωμα να προβεί στην κατοχύρωση των δικαιωμάτων
αποκλειστικά η Εταιρεία - Τεχνοβλαστός, κατόπιν συνεννόησης με τους τυχόν συνιδιοκτήτες ερευνητές και
υπό την προϋπόθεση ότι αυτό προβλέπεται ρητά στη
σύμβαση τεχνοβλαστού.
Οι εκποιητικές συμβάσεις παραχώρησης άδειας ή μεταβίβασης των δικαιωμάτων διανοητικής ιδιοκτησίας ή
ερευνητικών αποτελεσμάτων, για τις οποίες αναλαμβάνεται η δέσμευση κατά την υποπερ. (αα) της περ. α’ της
παρ. 3 του άρθρου 60 του ν. 4864/2021, συνάπτονται
μετά την ίδρυση της εταιρείας μεταξύ της Εταιρείας Τεχνοβλαστού και του ΔΙ.ΠΑ.Ε. ως ιδιοκτήτη του δικαι-
ώματος διανοητικής ιδιοκτησίας ή, σε περίπτωση συνιδιοκτησίας, με τους συνιδιοκτήτες, δηλαδή το ΔΙ.ΠΑ.Ε.
και τον ερευνητή ή τους ερευνητές. Εάν στη σύμβαση
τεχνοβλαστού έχει αναληφθεί η δέσμευση παραχώρησης άδειας εκμετάλλευσης επί δικαιωμάτων διανοητικής
ιδιοκτησίας ή επί ερευνητικών αποτελεσμάτων, στην
εν λόγω εκποιητική σύμβαση καθορίζονται οι όροι της
άδειας βάσει όσων έχουν συμφωνηθεί στη σύμβαση τεχνοβλαστού και σε κάθε περίπτωση η αποκλειστικότητα
ή μη και η γεωγραφική εμβέλεια. Στην ως άνω περίπτωση, η διάρκεια της παραχωρούμενης άδειας εκμετάλλευ-
σης δύναται να υπερβαίνει τη διάρκεια της σύμβασης
τεχνοβλαστού.
Τη σύμβαση τεχνοβλαστού τη διαμορφώνει ως σχέδιο
το Γραφείο Μεταφοράς Τεχνολογίας σε συνεργασία με
την Επιτροπή Αξιολόγησης Τεχνοβλαστού.
Σε περίπτωση που η σύμβαση τεχνοβλαστού παραλείπει να ορίσει κάποιους εκ των όρων της παρ. 3 του
άρθρου 60 του ν. 4864/2021, ισχύουν τα εξής:
(α) εάν παραλείπεται να ορισθεί διάρκεια σύμβασης,
θεωρείται ότι η σύμβαση έχει διάρκεια δέκα (10) ετών,
(β) εάν παραλείπεται να ορισθεί το είδος της άδειας
που παραχωρείται επί της διανοητικής ιδιοκτησίας, θεωρείται ότι παραχωρείται μη αποκλειστική άδεια εκμε-
τάλλευσης καθ’ όλη τη διάρκεια της σύμβασης.
(γ) εάν παραλείπεται να ορισθεί η διάρκεια της άδειας
εκμετάλλευσης επί της διανοητικής ιδιοκτησίας των εταίρων - μελών ερευνητικού ή ακαδημαϊκού προσωπικού,
βάσει της οποίας προέκυψαν τα ερευνητικά αποτελέσματα, θεωρείται ότι η παραχώρηση ισχύει κατά τη διάρκεια
της σύμβασης τεχνοβλαστού,
(δ) εάν παραλείπεται να ορισθούν η καταβολή αμοιβής
και ο χρόνος, ισχύει εκ του νόμου αμοιβή ύψους ένα
τοις εκατό (1%) επί των ακαθάριστων εσόδων της Εταιρείας - Τεχνοβλαστού από το πρώτο έτος λειτουργίας
της εταιρείας και καθ’ όλη τη διάρκεια της σύμβασης,
ανεξαρτήτως εάν ο ερευνητικός οργανισμός έχει εταιρική συμμετοχή στην εταιρεία - τεχνοβλαστό κατά το
άρθρο 55 του ν. 4864/2021.
Γενικά, στη σύμβαση τεχνοβλαστού δύναται να ορίζεται κάθε άλλο ζήτημα που θεωρείται κρίσιμο από το
ΔΙ.ΠΑ.Ε., λαμβανομένων υπόψη των όρων ίδρυσης, οργάνωσης και σχεδιαζόμενης επιχειρηματικής λειτουργίας
της Εταιρείας - Τεχνοβλαστού, όπως η εταιρική συμμετοχή του ερευνητικού οργανισμού βάσει του άρθρου 61
του ν. 4864/2021, η συμμετοχή επενδυτών κατά το άρθρο 62 του ν. 4864/2021 ή το επιχειρηματικό σχέδιο που
έχει συνταχθεί.
Επί της ως άνω διαδικασίας διαμόρφωσης ή το περιεχόμενο της σύμβασης τεχνοβλαστού, που ακολουθεί
τις διατάξεις του ν. 4864/2021, δύνανται να ρυθμίζονται
περισσότεροι όροι, κατόπιν τροποποίησης της παρούσας Πολιτικής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Μετά τη σύναψη σύμβασης τεχνοβλαστού και καθόλη
τη διάρκεια λειτουργίας της Εταιρείας - Τχνοβλαστού, η
εταιρεία δύναται να εκμεταλλεύεται επιπλέον ερευνητικά
αποτελέσματα που παράγουν εντός του ΔΙ.ΠΑ.Ε. οι ερευνητές, μέλη της εταιρείας ή μη, εφόσον συνάπτεται με το
ΔΙ.ΠΑ.Ε. ή, στην περίπτωση που έχουν ήδη κατοχυρωθεί
δικαιώματα διανοητικής ιδιοκτησίας με συνιδιοκτησία
ερευνητή, με το ΔΙ.ΠΑ.Ε. και τον ερευνητή ή ερευνητές,
ως συνιδιοκτήτες, σύμβαση για την παραχώρηση εκμετάλλευσης των αποτελεσμάτων ή των σχετικών δικαι-
ωμάτων διανοητικής ιδιοκτησίας ή για τη μεταβίβαση
δικαιωμάτων διανοητικής ιδιοκτησίας επί των αποτελεσμάτων, συμπληρωματικών προς τη σύμβαση τεχνο-
βλαστού, το περιεχόμενο των οποίων είναι σύμφωνο με
την παρ. 6 του άρθρου 60 του ν. 4864/2021. Η εν λόγω
σύμβαση διατηρεί την αυτοτέλειά της έναντι της σύμβασης τεχνοβλαστού και η λύση, λήξη ή ακύρωση κάποιας
εξ αυτών με οιονδήποτε τρόπο και για οιανδήποτε αιτία,
δεν επηρεάζει την ισχύ της έτερης σύμβασης.
Σε περίπτωση λύσης της σύμβασης τεχνοβλαστού,
είτε λόγω παρέλευσης του συμφωνηθέντος χρόνου διαρκείας της άδειας εκμετάλλευσης των δικαιωμάτων
που εκχωρήθηκαν με αυτήν, είτε λόγω πρόωρης λύσης
ή καταγγελίας της σύμβασης, επέρχονται οι ακόλουθες
συνέπειες:
α) λύονται οι ισχύουσες μισθώσεις και παραχωρήσεις
χρήσης ερευνητικού και επιστημονικού εξοπλισμού,
εγκαταστάσεων, μηχανημάτων, υποδομών και χώρων
που προβλέπονται στη σύμβαση τεχνοβλαστού,
β) καταργείται η απόφαση της παρ. 5 του άρθρου 53
του ν. 4864/2021 για την έγκριση συμμετοχής των ερευνητών και για τη συμμετοχή τους ισχύουν οι διατάξεις
περί άδειας άσκησης ιδιωτικού έργου,
γ) η εταιρεία παύει να απολαύει των φορολογικών ή
άλλων προνομίων που προβλέπει η νομοθεσία για τις
εταιρείες - τεχνοβλαστούς και τα μέλη τους,
δ) η εταιρεία υποχρεούται να αφαιρέσει τον όρο «τεχνοβλαστός» από την επωνυμία της και να παύσει άμεσα
οποιαδήποτε αναφορά που δηλώνει προέλευσή της από
τον ερευνητικό οργανισμό, και οποιαδήποτε χρήση της
επωνυμίας ή του εγκεκριμένου λογοτύπου του ερευνητικού οργανισμού, εφόσον είχε παρασχεθεί το εν λόγω
δικαίωμα. Το ανωτέρω ισχύει και σε περίπτωση πώλησης
της Εταιρείας σε τρίτους.
Σε γενικές γραμμές, η εκτέλεση της σύμβασης - τεχνοβλαστού και η σχέση του ΔΙ.ΠΑ.Ε. με την Εταιρεία -
Τεχνοβλαστό βασίζονται στις αρχές της καλής πίστης
και της αμοιβαίας εμπιστοσύνης, όπως οι αρχές αυτές
δύνανται να εξειδικεύονται στη σύμβαση τεχνοβλαστού
και να διέπουν την εν γένει λειτουργία και εκτέλεσή της.
6. ΠΑΡΑΚΟΛΟΥΘΗΣΗ ΚΑΙ ΔΙΑΧΕΙΡΙΣΗ ΤΗΣ ΕΤΑΙΡΕΙΑΣ ΤΕΧΝΟΒΛΑΣΤΟΥ
Τη λειτουργία του Τεχνοβλαστού παρακολουθεί η
Μ.Ο.Δ.Υ. του Ε.Λ.Κ.Ε. με την υποστήριξη του Γραφείου
Μεταφοράς Τεχνολογίας και Τεχνογνωσίας και της Οικονομικής Υπηρεσίας.
Το Συμβούλιο Διοίκησης είναι αρμόδιο για τη λήψη
των όλων των τελικών αποφάσεων σχετικά με την ίδρυση και τη λειτουργία των τεχνοβλαστών του Πανεπιστη-
μίου, μετά από σχετική εισήγηση της Επιτροπής Ερευνών
η οποία βασίζεται στις εισηγήσεις της Επιτροπής Αξιολόγησης Τεχνοβλαστού και του Γραφείου Μεταφοράς
Τεχνολογίας και Καινοτομίας.
Το Γραφείο Μεταφοράς Τεχνολογίας και Καινοτομίας
και η Μονάδα Νομικής Υποστήριξης συνεπικουρούν το
Συμβούλιο Διοίκησης και την Επιτροπή Ερευνών στη
λήψη των αποφάσεών τους. Για τη λήψη των αποφάσεων
αυτών μπορεί, επίσης, να λαμβάνονται υπόψη -κατά περίπτωση - οικονομοτεχνικές μελέτες, γνώμες, εισηγήσεις
και πορίσματα ανεξάρτητων εμπειρογνωμόνων ή φορέων ή/και διεθνούς κύρους συμβουλευτικών φορέων.
7. ΕΔΡΑ ΕΤΑΙΡΕΙΑΣ - ΤΕΧΝΟΒΛΑΣΤΟΥ
Οι εταιρείες - τεχνοβλαστοί δύνανται να έχουν την
έδρα τους είτε (α) στην Ελλάδα, είτε (β) σε άλλο κράτος,
εφόσον ιδρύουν στην Ελλάδα υποκατάστημα ή γραφείο
ή άλλη εγκατάσταση που αναγνωρίζεται από τη φορολογική νομοθεσία στην Ελλάδα ως μόνιμη εγκατάσταση.
Επίσης, δύνανται να ιδρύονται έχοντας την έδρα τους
στην Ελλάδα και να μεταφέρουν την έδρα τους σε άλλο
κράτος μετά την ίδρυσή τους, υπό την προϋπόθεση ότι
διατηρούν υποκατάστημα ή γραφείο ή άλλη εγκατάσταση που αναγνωρίζεται από τη φορολογική νομοθεσία
στην Ελλάδα.
8. ΣΥΜΜΕΤΟΧΗ ΕΡΕΥΝΗΤΩΝ ΣΤΗΝ ΕΤΑΙΡΕΙΑ - ΤΕΧΝΟΒΛΑΣΤΟ
Σύμφωνα με τη διάταξη του άρθρου 57 του
ν. 4864/2021, οι ερευνητές που συμμετείχαν στην παραγωγή των ερευνητικών αποτελεσμάτων ή της γνώσης
που αποτελεί αντικείμενο αξιοποίησης της Εταιρείας Τεχνοβλαστού δύνανται:
(α) να ιδρύουν ως ιδρυτές - εταίροι την Εταιρεία - Τεχνοβλαστό για την αξιοποίηση των εν λόγω ερευνητικών
αποτελεσμάτων ή της γνώσης,
(β) να εισέρχονται ως εταίροι στην Εταιρεία - Τεχνοβλαστό μετά την ίδρυσή της, εφόσον εγκριθεί η συμμε-
τοχή τους σύμφωνα με την παρ. 5 του άρθρου 53 του
ν. 4864/2021 στο πλαίσιο της απόφασης έγκρισης εταιρείας - τεχνοβλαστού,
(γ) να γίνονται εκτελεστικά μέλη διοίκησης στην Εταιρεία - Τεχνοβλαστό. Εταιρική συμμετοχή επί υφισταμέ-
νων εταιρειών - τεχνοβλαστών δύνανται να αποκτούν
και οι ερευνητές, οι οποίοι παρήγαγαν ή συμμετείχαν
στην παραγωγή ερευνητικών αποτελεσμάτων που παραχωρούνται προς εκμετάλλευση στην Εταιρεία - Τε-
χνοβλαστό μετά την ίδρυσή της, μέσω σχετικής τροποποίησης της σύμβασης τεχνοβλαστού του άρθρου 60
του ν. 4864/2021, εφόσον εγκριθεί η συμμετοχή τους με
απόφαση του Συμβουλίου Διοίκησης, η οποία λαμβάνεται με τη διαδικασία που προβλέπεται στο άρθρο 53 του
ν. 4864/2021 για την απόφαση έγκρισης Εταιρείας - Τεχνοβλαστού, δηλαδή κατόπιν αίτησης του ερευνητή και
με πρόταση του οργάνου της παρ. 2 του εν λόγω άρθρου.
Στην απόφαση έγκρισης συμμετοχής σε Εταιρεία Τεχνοβλαστό κατά την παρ. 5 του άρθρου 53 του
ν. 4864/2021 αναγνωρίζεται ότι ο ερευνητής δύναται
να αφιερώνει μέρος του χρόνου άσκησης των καθηκόντων του στην υποστήριξη του έργου Εταιρείας - Τεχνο-
βλαστού, χωρίς να απαιτείται να λαμβάνει άδεια από το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
αρμόδιο όργανο του ΔΙ.ΠΑ.Ε. Ειδικώς οι ερευνητές που
έχουν την ιδιότητα μέλους Δ.Ε.Π., Ε.ΔΙ.Π., Ε.Ε.Π. ή Ε.Τ.Ε.Π.
του ΔΙ.ΠΑ.Ε. δύνανται να αφιερώνουν μέρος του χρόνου
άσκησης των καθηκόντων τους στην υποστήριξη του
έργου εταιρείας - τεχνοβλαστού, χωρίς να απαιτείται
η λήψη άδειας, υπό την προϋπόθεση ότι πληρούν το
ελάχιστο όριο των ωρών διδακτικού έργου, όπως αυτό
ανατίθεται από τη Συνέλευση του οικείου Τμήματος.
Η σχετική απόφαση δύναται να προβλέπει τους όρους
υπό τους οποίους το μέλος δύναται να ασκεί ερευνητική
ή συμβουλευτική δραστηριότητα στην εταιρεία - τεχνοβλαστό.
Η συμμετοχή του ερευνητή σε Εταιρεία - Τεχνοβλαστό
με την ιδιότητα του εταίρου ή μέλους διοίκησης, συνυπολογίζεται στην εκλογή ή εξέλιξη στις βαθμίδες. Ειδικώς
κατά τη διαδικασία εκλογής ή εξέλιξης των μελών Δ.Ε.Π.,
η συμμετοχή ερευνητή σε Εταιρία - Τεχνοβλαστό συνεκτιμάται στο πλαίσιο της αξιολόγησης του ερευνητικού
έργου του εν λόγω υποψηφίου.
Οι Ερευνητές που συμμετέχουν στην Εταιρεία - Τεχνοβλαστό δύνανται να αναλαμβάνουν θέση εκτελεστικού
μέλους διοίκησης στην εταιρεία, εφόσον υφίσταται
σχετική πρόβλεψη στην απόφαση έγκρισης της συμμετοχής τους. Στην απόφαση προσδιορίζεται το χρονικό
διάστημα ανάληψης της θέσης ως εκτελεστικού μέλους
διοίκησης, το οποίο δεν δύναται να υπερβαίνει τα τρία
(3) έτη κάθε φορά, με δυνατότητα ανανέωσης κατόπιν
αίτησης της εταιρείας - τεχνοβλαστού προς το αρμόδιο
όργανο του ερευνητικού οργανισμού, όπως ορίζεται
στην παρ. 1 του άρθρου 53 του ν. 4864/2021.
Με αίτημα του ερευνητή μπορεί να χορηγείται από το
αρμόδιο όργανο του ΔΙ.ΠΑ.Ε. άδεια άνευ αποδοχών ή
έγκριση για ένταξη σε καθεστώς μερικής απασχόλησης
με αντίστοιχες μειωμένες αποδοχές για τα μέλη Δ.Ε.Π.
ή αντίστοιχες άδειες για τις λοιπές κατηγορίες Ερευνητών, σύμφωνα με την κείμενη νομοθεσία. Με απόφαση
της Συγκλήτου ορίζεται η χρονική διάρκεια των εν λόγω
αδειών. Οι ως άνω άδειες δεν υπόκεινται στις προϋποθέσεις του άρθρου 51 του ν. 3528/2007. Όσον αφορά
στην ισχύουσα Πολιτική για την αποτροπή σύγκρουσης
συμφερόντων βλ. κατωτέρω, υπό Μέρος Γ΄.
Κάθε ερευνητής του ΔΙ.ΠΑ.Ε.. δύναται να συνάπτει
σύμβαση έργου με την εταιρεία - τεχνοβλαστό με αντικείμενο την υλοποίηση ερευνητικής δραστηριότητας
της εταιρείας. Στην περίπτωση που η σύναψη σύμβασης
έργου αφορά σε μέλος που είναι και εταίρος τεχνοβλαστού ή είναι εκτελεστικό μέλος διοίκησης στην Εταιρεία -
Τεχνοβλαστό, τότε η έγκριση μπορεί να δίνεται με την
απόφαση χορήγησης άδειας του δευτέρου εδαφίου της
παρ. 5 του άρθρου 57 του ν. 4864/2021. Για τις προϋποθέσεις σύναψης σύμβασης έργου μεταξύ εταίρων και
εταιρείας ισχύει η εθνική ή αλλοδαπή νομοθεσία που
διέπει τη λειτουργία της εταιρείας σύμφωνα με την έδρα
της.
9. ΚΟΙΝΗ ΕΤΑΙΡΕΙΑ - ΤΕΧΝΟΒΛΑΣΤΟΣ ΠΕΡΙΣΣΟΤΕΡΩΝ
ΕΡΕΥΝΗΤΙΚΩΝ ΟΡΓΑΝΙΣΜΩΝ
Σε περίπτωση που οι ερευνητές προέρχονται από
διαφορετικούς ερευνητικούς οργανισμούς, η αίτηση
ίδρυσης εταιρείας - τεχνοβλαστού υποβάλλεται από
τον κάθε ερευνητή στον οργανισμό στον οποίο ανήκει, στο αρμόδιο όργανο της παρ. 1 του άρθρου 53 του
ν. 4864/2021. Ο κάθε ερευνητικός οργανισμός ακολουθεί την προβλεπόμενη στο ανωτέρω άρθρο διαδικασία.
Ως προς τη σύμβαση τεχνοβλαστού του άρθρου 60 του
ν. 4864/2022 ισχύουν τα προβλεπόμενα στο εν λόγω
άρθρο.
Σε περίπτωση Εταιρείας - Τεχνοβλαστού που ιδρύεται
από ερευνητές περισσότερων ερευνητικών οργανισμών
σύμφωνα με την παρ. 1 του άρθρου 55 του ν. 4864/2021
συντάσσεται κοινό σχέδιο σύμβασης τεχνοβλαστού του
άρθρου 60 του ν. 4864/2021. Σε αυτό καθορίζεται το
ποσοστό ιδιοκτησίας εκάστου ερευνητικού οργανισμού
επί των δικαιωμάτων διανοητικής ιδιοκτησίας, που εκχωρούνται στην Εταιρεία - Τεχνοβλαστό. Η εν λόγω
σύμβαση τεχνοβλαστού συνάπτεται ως ενιαία σύμβαση για όλους τους ερευνητικούς οργανισμούς και έχει
συμβαλλόμενα μέρη αφενός την Εταιρεία - Τεχνοβλαστό
ή τους ιδρυτές-εταίρους αυτής κατά τα οριζόμενα στην
παρ. 13 του άρθρου 60 του ν. 4864/2021 και αφετέρου
από κοινού τους ερευνητικούς οργανισμούς από τους
οποίους προέρχονται οι ερευνητές - εταίροι.
10. ΟΙΚΟΝΟΜΙΚΗ ΔΙΑΧΕΙΡΙΣΗ ΤΟΥ ΤΕΧΝΟΒΛΑΣΤΟΥ
α) Στην περίπτωση που το Πανεπιστήμιο (δια του
ΕΛΚΕ), συμμετέχει ως μέτοχος ή εταίρος στον τεχνοβλαστό το ποσοστό του δεν μπορεί να ξεπερνάει το 20%.
Κατά τη συμμετοχή του ως εταίρος στον τεχνοβλαστό το
Πανεπιστήμιο (δια του ΕΛΚΕ), έχει δικαίωμα στα κέρδη
της εταιρείας, στο ποσοστό που του αναλογεί ως μετόχου. Επιπλέον, στην περίπτωση αυτή δεν αποκλείεται το
Πανεπιστήμιο να παίρνει και royalties (δικαιώματα εκμετάλλευσης) για την παρεχόμενη διανοητική ιδιοκτησία /
τεχνογνωσία προς τον τεχνοβλαστό.
β) Στην περίπτωση της σύστασης του τεχνοβλαστού
με σύμβαση μεταφοράς τεχνολογίας το ΔΙ.ΠΑ.Ε. (δια του
ΕΛΚΕ), εισπράττει από το Τεχνοβλαστό είτε κατ’ αποκοπή
ποσό σε ετήσια βάση, είτε royalties, είτε και τα δύο μαζί.
Τα royalties που λαμβάνει το Πανεπιστήμιο μπορούν
να υπολογίζονται μόνο, έστω και σε μικρό ποσοστό,
επί του κύκλου εργασιών του Τεχνοβλαστού, βάσει του
κατατεθειμένου σχεδίου δράσης (business plan) του τεχνοβλαστού στο Πανεπιστήμιο και όχι επί των καθαρών
κερδών του. Τα έξοδα για την ίδρυση του Τεχνοβλαστού
τα αναλαμβάνει η ίδια η εταιρεία τεχνοβλαστός.
11. ΣΥΜΠΛΗΡΩΜΑΤΙΚΑ ΘΕΜΑΤΑ ΣΧΕΤΙΚΑ ΜΕ ΤΗΝ
ΙΔΡΥΣΗ ΚΑΙ ΛΕΙΤΟΥΡΓΙΑ ΤΩΝ ΕΤΑΙΡΕΙΩΝ - ΤΕΧΝΟΒΛΑΣΤΩΝ
Κατά τη σύσταση του τεχνοβλαστού πρέπει να έχει συναφθεί ήδη η σχετική σύμβαση μεταφοράς τεχνολογίας
με τον ΕΛΚΕ του Διεθνούς Πανεπιστημίου της Ελλάδος
για την παραχώρηση και εκμετάλλευση της διανοητικής
ιδιοκτησίας / τεχνογνωσίας.
Σε περίπτωση εξαγοράς του τεχνοβλαστού από τρίτο, δεν δύναται εφεξής να διατηρεί τον χαρακτηρισμό
τεχνοβλαστός του Διεθνούς Πανεπιστημίου της Ελλάδος. Στην περίπτωση αυτή, η συμφωνία παραχώρησης
άδειας εκμετάλλευσης της διανοητικής ιδιοκτησίας του
Διεθνούς Πανεπιστημίου της Ελλάδος που αξιοποιεί ο
Τεχνοβλαστός (σύμβαση μεταφοράς τεχνολογίας) παύει
να ισχύει, και τα μέρη διαπραγματεύονται εκ νέου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Η συμμετοχή μελών του διδακτικού και ερευνητικού
προσωπικού του Πανεπιστημίου σε επιχειρηματικές
δραστηριότητες εκμετάλλευσης της γνώσης και των
αποτελεσμάτων της έρευνας και της τεχνολογικής ανάπτυξης επιτρέπεται σύμφωνα με τις ισχύουσες διατάξεις
για την απασχόληση των μελών ΔΕΠ. Η συμμετοχή μελών
ΔΕΠ πλήρους απασχόλησης του Πανεπιστημίου, στις παραπάνω επιχειρηματικές δραστηριότητες, επιτρέπεται
σύμφωνα με τις ισχύουσες διατάξεις του άρθρου 156
περ. ι) του ν. 4957/20222728. Αντίστοιχα, τα μέλη ΔΕΠ μερικής απασχόλησης, σύμφωνα με το τελευταίο εδάφιο του
άρθρου 156 του ν. 4957/2022 δύνανται να ασκούν τις
δραστηριότητες του ως άνω άρθρου, εξαιρουμένης της
περ. θ)2829. Με την απόφαση αυτή καθορίζεται ο τρόπος
και η έκταση συμμετοχής τους στις ανωτέρω επιχειρήσεις.
2728 «ι) Να μετέχουν με οποιαδήποτε ιδιότητα σε εταιρείες τεχνοβλαστούς σύμφωνα με το ν. 4864/2021».
2829 «θ) Να ασκούν τα καθήκοντα του διευθύνοντος συμβούλου της
Εταιρείας Αξιοποίησης και Διαχείρισης της Περιουσίας του Α.Ε.Ι.
και να συμεμτέχουν στο Διοικητικό Συμβούλιο αυτής».
ΠΙΝΑΚΑΣ ΑΝΑΘΕΩΡΗΣΕΩΝ
Έκδοση
Ημερομηνί
α
Περιγραφή
Έγκριση
1η
.../.../2022
1η
Έκδοση
της
Πολιτικής για την
Αξιοποίηση
της
-........
συνεδρίαση
Επιτροπής
Ερευνών
ΕΛΚΕ/ΔΙΠΑΕ
Διανοητικής
Ιδιοκτησίας
και
την
Ίδρυση
Τεχνοβλαστών
................συνεδρίαση
Διοικούσας Επιτροπής
ΔΙΠΑΕ
12. ΕΤΑΙΡΕΙΑ - ΤΕΧΝΟΒΛΑΣΤΟΣ ΑΠΟΚΤΩΣΑ ΤΗΝ ΙΔΙΟΤΗΤΑ ΤΟΥ ΑΝΑΔΟΧΟΥ ΔΗΜΟΣΙΩΝ ΣΥΜΒΑΣΕΩΝ
Η ανάθεση στις Εταιρείες - Τεχνοβλαστούς εκπόνησης
μελετών ή προγραμμάτων ή εκτέλεσης συγκεκριμένου
έργου ή προμήθειας υλικού ή παροχής υπηρεσιών στο
ΔΙΠΑΕ ή σε άλλον ερευνητικό οργανισμό γίνεται βάσει
της νομοθεσίας για τη σύναψη δημοσίων συμβάσεων,
λαμβάνοντας υπόψη την ανάγκη αποφυγής σύγκρουσης συμφερόντων, ιδίως, στις περιπτώσεις στις οποίες
μέτοχος του αναδόχου τυγχάνει ταυτόχρονα μέλος του
αποφασίζοντος οργάνου της αναθέτουσας αρχής.
13. ΑΝΑΘΕΩΡΗΣΗ ΤΗΣ ΠΟΛΙΤΙΚΗΣ ΓΙΑ ΤΗΝ ΑΞΙΟΠΟΙΗΣΗ ΤΗΣ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΚΑΙ ΤΗΝ ΙΔΡΥΣΗ
ΤΕΧΝΟΒΛΑΣΤΩΝ
Τα οριζόμενα στην παρούσα Πολιτική μπορούν να
τροποποιούνται με απόφαση των αρμοδίων οργάνων
του Διεθνούς Πανεπιστημίου της Ελλάδος.
ΜΕΡΟΣ Γ΄ - ΠΟΛΙΤΙΚΗ ΓΙΑ ΤΙΣ ΣΥΓΚΡΟΥΣΕΙΣ
ΣΥΜΦΕΡΟΝΤΩΝ
ΠΡΟΟΙΜΙΟ
Η διάταξη του άρθρου 58 του ν. 4864/2021 προβλέπει όσον αφορά στη σύγκρουση συμφερόντων, υπό τον
ομώνυμο τίτλο ότι «Στον κανονισμό των ερευνητικών
οργανισμών είναι δυνατόν να ορίζονται ειδικότεροι
όροι για τη σύγκρουση συμφερόντων, καθώς και για
τους όρους ανάληψης δεσμεύσεων για την αποφυγή
συγκρούσεων συμφερόντων από τα μέλη ακαδημαϊκού ή ερευνητικού προσωπικού που συμμετέχουν σε
εταιρείες - τεχνοβλαστούς, ως εταίροι, με ή χωρίς θέση
εκτελεστικού μέλους διοίκησης. Σύγκρουση συμφερόντων τίθεται ιδίως: (α) όταν η δραστηριότητα του μέλους
στο πλαίσιο της εταιρείας - τεχνοβλαστού περιορίζει τον
χρόνο που αφιερώνει στα λοιπά καθήκοντά του και ιδίως στην ερευνητική του δραστηριότητα, προκαλώντας
καθυστερήσεις ή επιδρώντας αρνητικά στην αποτελεσματικότητα του έργου της ερευνητικής ομάδας στην
οποία συμμετέχει, (β) όταν ο ερευνητής αποτελεί μέλος
του αποφασίζοντος οργάνου της παρ. 1 του άρθρου 53
ή του εισηγούμενου οργάνου της παρ. 2 του άρθρου 53,
(γ) όταν η χρήση υποδομών και εγκαταστάσεων του
ερευνητικού οργανισμού από το μέλος ακαδημαϊκού
ή ερευνητικού προσωπικού στο πλαίσιο της εταιρείας τεχνοβλαστού, εφόσον έχει παραχωρηθεί τέτοια χρήση
στην εταιρεία - τεχνοβλαστό, βάσει της σύμβασης του
άρθρου 60 περιορίζει τη διαθεσιμότητα των υποδομών
και εγκαταστάσεων αυτών για το υπόλοιπο ερευνητικό ή
ακαδημαϊκό προσωπικό του ερευνητικού οργανισμού».
Υπό το φως της ανωτέρω διάταξης, οι δημιουργοί /
ερευνητές, οι οποίοι συμμετέχουν καθ’ οιονδήποτε τρόπο σε διαδικασίες μεταφοράς τεχνολογίας και διαχείρι-
σης διανοητικής ιδιοκτησίας, οφείλουν στο πλαίσιο κάθε
ενέργειάς τους (πράξης ή παράλλειψης) να επιδεικνύουν
την δέουσα προσοχή για την αποφυγή σύγκρουσης συμφερόντων. Στις περιπτώσεις σύγκρουσης συμφερόντων
εμπίπτουν ιδίως οι περιπτώσεις που τα εμπλεκόμενα
πρόσωπα
(α) επιδιώκουν, ως μέλη των οργάνων της διοίκησης,
την ικανοποίηση προσωπικών συμφερόντων κατά παράβαση της αρχής της αμερόληπτης κρίσης της διοίκησης,
κατ’ άρθρο 7 του Κώδικα Διοικητικής Διαδικασίας,
(β) παραβιάζουν υποχρεώσεις εχεμύθειας και προστασίας ερευνητικών αποτελεσμάτων, που έχουν αναληφθεί
από τον Ε.Λ.Κ.Ε. / ΔΙ.ΠΑ.Ε. στο πλαίσιο υλοποίησης χρηματοδοτούμενου έργου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
(γ) παραβιάζουν δικαιώματα διανοητικής ιδιοκτησίας,
(δ) παρακωλύουν τα διδακτικά, ερευνητικά ή διοικητικά/υπηρεσιακά καθήκοντα, που έχουν ως μέλη του
προσωπικού του ΔΙ.ΠΑ.Ε.,
(ε) περιορίζουν υπέρμετρα τη χρήση των εγκαταστάσεων και υποδομών του ΔΙ.ΠΑ.Ε. επιδρώντας αρνητικά
στην εκπλήρωση της δημόσιας αποστολής του (εκπαίδευση φοιτητών) και
(στ) θέτουν σε κίνδυνο το δημόσιο συμφέρον ή παραβιάζουν τους στρατηγικούς στόχους του ΔΙ.ΠΑ.Ε.
Το ΔΙ.ΠΑ.Ε., μέσω της καταγραφής της παρούσας πολιτικής, δεσμεύεται να εντοπίζει και να διαχειρίζεται κα-
τάλληλα καταστάσεις σύγκρουσης συμφερόντων μεταξύ
των ερευνητών του και του ιδρύματος κατά την αξιοποίηση της έρευνας του προκειμένου να διασφαλίσει:
 την αντικειμενικότητα και την ακεραιότητα των
μελών του και των αρμόδιων οργάνων του ιδρύματος,
 την κατοχύρωση, διαχείριση και αξιοποίηση της
διανοητικής του ιδιοκτησίας αμερόληπτα, δίνοντας ιδιαίτερη βαρύτητα στην ανάπτυξη και αξιοποίηση των
δικαιωμάτων βιομηχανικής ιδιοκτησίας (διπλωμάτων
ευρεσιτεχνίας, βιομηχανικών σχεδίων, πιστοποιητικών
υποδείγματος χρησιμότητας),
 την υποστήριξη των ερευνητών του για τη συμμετοχή τους στην αξιοποίηση της έρευνάς του, με τον εν-
δεικνυόμενο κάθε φορά τρόπο, προστατεύοντάς τους
από καταστάσεις που μπορεί να ελλοχεύουν σύγκρουση
συμφερόντων.
Κατωτέρω παρατίθενται οι ορισμοί και οι διαδικασίες
που εφαρμόζει το ΔΙΠΑΕ προκειμένου να αποτρέψει, να
εντοπίσει και να καταστείλει περιπτώσεις σύγκρουσης
συμφερόντων.
ΟΡΙΣΜΟΙ
Σύγκρουση συμφερόντων θεωρείται η κατάσταση
κατά την οποία ένας ερευνητής του ΔΙ.ΠΑ.Ε. έχει συμφέρον, το οποίο μπορεί να θέσει σε κίνδυνο τις υποχρεώ-
σεις του έναντι του πανεπιστημίου ή έναντι οποιοδήποτε
τρίτου, φυσικού ή νομικού προσώπου με το οποίο το
πανεπιστήμιο έχει συνεργασία / σχέση ή εάν ο ερευνητής
του πανεπιστημίου έχει τη δυνατότητα να επηρεάσει
μια απόφαση των οργάνων του ΔΙ.ΠΑ.Ε.. Η σύγκρουση
συμφερόντων περιλαμβάνει τόσο πραγματικές καταστάσεις που λαμβάνουν χώρα, όσο και πιθανές να συμβούν
καταστάσεις, οι οποίες μπορεί να προκύψουν σύμφωνα
με την κοινή λογική. Ειδικότερα, η πιθανή σύγκρουση
συμφερόντων αναφέρεται σε καταστάσεις που -κατά
την κοινή λογική- μπορεί να επηρεάσουν την αντικειμενικότητα και το αδιάβλητο της κρίσης ενός προσώπου
(ερευνητή ή μέλους διοίκησης) και με τον τρόπο αυτό
οι ενέργειες ή οι αποφάσεις του να οδηγήσουν σε πραγματική σύγκρουση συμφερόντων.
Συμφέρον νοείται το οικονομικό ή μη όφελος ενός
ερευνητή ή ενός ατόμου με το οποίο ο ερευνητής του
πανεπιστημίου συνδέεται στενά, όπως αυτό ορίζεται
παρακάτω. Το οικονομικό συμφέρον αφορά σε οτιδήποτε μπορεί να έχει αξία αποτιμητή σε χρήμα (ενδεικτικά
μπορεί να περιλαμβάνει πληρωμές, προμήθειες, τόκους
μετοχών, συμψηφισμό, διαγραφή χρέους, δικαιώματα σε
ακίνητα ή κινητά περιουσιακά στοιχεία, εισόδημα από
άδεια εκμετάλλευσης, αμοιβές επιστημονικών υπηρεσιών κ.λπ.). Το μη οικονομικό συμφέρον αφορά σε μη
οικονομικό όφελος ή σε πλεονέκτημα (ενδεικτικά μπορεί
να περιλαμβάνει την προώθηση και εξέλιξη σταδιοδρομίας, την απασχόληση / πρόσληψη, την επαγγελματική
φήμη, την πρόσβαση σε εμπιστευτικές πληροφορίες
ερευνητικών αποτελεσμάτων, την πρόσβαση σε ερευνητικές εγκαταστάσεις του πανεπιστημίου, τη συμμετοχή
σε δικαιώματα διανοητικής ιδιοκτησίας κ.λπ.).
Συνδεδεμένο άτομο θεωρείτε οποιοδήποτε άτομο
με το οποίο ένας ερευνητής συνδέεται προσωπικά και
σύμφωνα με την κοινή λογική η σχέση αυτή είναι δυνατό να επηρεάσει την αντικειμενικότητά του. Ενδεικτικά
συνδεδεμένο άτομο μπορεί να είναι άτομο της στενής
οικογένειας του ερευνητή, ο/η σύντροφός του, στενοί
προσωπικοί του φίλοι κα.
Δήλωση Σύγκρουσης Συμφερόντων είναι η υποχρέωση του ερευνητή, ο οποίος εμπλέκεται σε μία κατάσταση
σύγκρουσης συμφερόντων, να αναφέρει αυτή την κατάσταση στα αρμόδια όργανα του ιδρύματος, σύμφωνα με
την παρούσα πολιτική. Το καθήκον αναφοράς προς τα
αρμόδια όργανα, ισχύει τόσο για τις περιπτώσεις όπου
έχει προκύψει μία κατάσταση σύγκρουσης συμφερόντων όσο και για τις περιπτώσεις κατά τις οποίες -κατά
την κοινή λογική- πιθανολογείται ή ενδέχεται να προκύψει μια τέτοια κατάσταση. Πιθανολόγηση σύγκρουσης
συμφερόντων ενδέχεται να προκύπτει ακόμη και όταν
ένας ερευνητής ενεργεί με πλήρη ουδετερότητα και
επαγγελματική ακεραιότητα.
Επιτροπή Σύγκρουσης Συμφερόντων είναι η Επιτροπή
του ΔΙΠΑΕ η οποία είναι υπεύθυνη για την διατήρηση
και ανάπτυξη της πολιτικής σύγκρουσης συμφερόντων,
την καθοδήγηση των εμπλεκομένων σε περιπτώσεις σύγκρουσης συμφερόντων, την κλιμάκωση κινδύνων και
ζητημάτων σύγκρουσης συμφερόντων και την παροχή
συμβουλών και συστάσεων προς τους εμπλεκόμενους
σε περιπτώσεις σύγκρουσης συμφερόντων.
ΣΤΟΧΟΣ ΠΕΔΙΟ ΕΦΑΡΜΟΓΗΣ ΤΗΣ ΠΟΛΙΤΙΚΗΣ
ΓΙΑ ΤΙΣ ΣΥΓΚΡΟΥΣΕΙΣ ΣΥΜΦΕΡΟΝΤΩΝ
Στόχος της Πολιτικής για τις Συγκρούσεις Συμφερόντων
Στόχος της παρούσας πολιτικής σύγκρουσης συμφερόντων είναι να παρέχει ενημέρωση στους ερευνητές
του πανεπιστημίου προκειμένου να είναι σε θέση να αναγνωρίζουν, να αναφέρουν και να διαχειρίζονται, σε συ-
νεργασία με το Πανεπιστήμιο, καταστάσεις σύγκρουσης
συμφερόντων. Η παρούσα Πολιτική σε καμία περίπτωση
δεν αποσκοπεί στην αμφισβήτηση της ακεραιότητας των
ερευνητών του πανεπιστημίου. Η σύναψή της κρίνεται
όμως απαραίτητη προκειμένου να συμβάλει στην προστασία της φήμης του Πανεπιστημίου, της αξιοκρατίας,
της αριστείας και της παροχής ίσων ευκαιριών έναντι
των ερευνητών του, καθώς και στον περιορισμό άλλων
ευθυνών που ενδέχεται να προκύψουν.
Ποιους αφορά η Πολιτική για τις Συγκρούσεις Συμφερόντων
Η παρούσα Πολιτική ισχύει και τυγχάνει εφαρμογής ως
προς όλα τα μέλη του ΔΙ.ΠΑ.Ε. (ΔΕΠ, ΕΤΕΠ, ΕΔΙΠ, ΕΕΠ),
που εμπλέκονται σε ερευνητικές δραστηριότητες, για
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
τους επισκέπτες ερευνητές, τους ειδικούς λειτουργικούς
επιστήμονες, το διοικητικό και τεχνικό προσωπικό του
ιδρύματος, με οποιαδήποτε σχέση απασχόλησης και αν
συνδέονται με το Πανεπιστήμιο /ΕΛΚΕ, τους υποψήφιους
διδάκτορες, τους μεταδιδάκτορες, τους μεταπτυχιακούς
και τους προπτυχιακούς φοιτητές, τους ακαδημαϊκούς
υποτρόφους και τους επισκέπτες καθηγητές, εφόσον
οι ανωτέρω συμμετέχουν στη δημιουργία γνώσης ή/
και εμπλέκονται σε ερευνητικές δραστηριότητες του
ΔΙ.ΠΑ.Ε..
Στο πλαίσιο του παρόντος κανονισμού όλα τα προαναφερόμενα άτομα που απασχολούνται / συνεργάζονται
ερευνητικά με το ΔΙ.ΠΑ.Ε. και τον Ε.Λ.Κ.Ε. / ΔΙ.ΠΑ.Ε., θα
αποκαλούνται εφεξής «ερευνητές».
Σύνθεση της Επιτροπής Σύγκρουσης Συμφερόντων
Συστήνεται Επιτροπή Σύγκρουσης Συμφερόντων, η
οποία θα έχει την ακόλουθη σύνθεση:
(α) τον/την Πρύτανη του Πανεπιστημίου,
(β) τον/την Πρόεδρο της Επιτροπής Ερευνών και Διαχείρισης του ΕΛΚΕ,
(γ) ένα μέλος της Ολομέλειας της Επιτροπής Ερευνών
του ΕΛΚΕ,
(δ) τον προϊστάμενο/η της Νομικής Υπηρεσίας ή Δικηγόρο της Μονάδας Νομικής Υποστήριξης του Ε.Λ.Κ.Ε. /
ΔΙ.ΠΑ.Ε.,
(ε) ένα σύμβουλο / εμπειρογνώμονα (μέλος ή όχι του
ΔΙ.ΠΑ.Ε.).
Η Επιτροπή Σύγκρουσης Συμφερόντων συγκροτείται
με πράξη του/της Πρύτανη, κατόπιν απόφασης της Επιτροπής Ερευνών, με διετή θητεία.
Ο επικεφαλής του Γραφείου Μεταφοράς Τεχνολογίας
και Καινοτομίας ασκεί καθήκοντα γραμματέα της Επιτροπής, τηρεί τα πρακτικά και τα συνυπογράφει με τον
Πρόεδρο της Επιτροπής Σύγκρουσης Συμφερόντων.
ΔΙΑΔΙΚΑΣΙΕΣ ΓΙΑ ΤΗΝ ΠΡΟΛΗΨΗ ΤΟΝ ΕΝΤΟΠΙΣΜΟ
ΚΑΙ ΤΗ ΔΙΑΧΕΙΡΙΣΗ ΠΕΡΙΠΤΩΣΕΩΝ ΣΥΓΚΡΟΥΣΗΣ
ΣΥΜΦΕΡΟΝΤΩΝ
Ενημέρωση των Ερευνητών του ΔΙ.ΠΑ.Ε. σχετικά με τον
Πολιτική για τις Συγκρούσεις Συμφερόντων
Το Γραφείο Μεταφοράς Τεχνολογίας και Καινοτομίας
του ΔΙ.ΠΑ.Ε. είναι αρμόδιο για την ενημέρωση όλου του
προσωπικού του ΔΙ.ΠΑ.Ε. και ιδίως των ερευνητών, που
εμπλέκονται στην αξιοποίηση ερευνητικών αποτελεσμάτων, σχετικά με την ύπαρξη και το περιεχόμενο της
παρούσας Πολιτικής.
Αναφορά - Δήλωση Σύγκρουσης Συμφερόντων
Κάθε ερευνητής του Πανεπιστημίου, που εμπλέκεται
με οποιονδήποτε τρόπο και σε οποιαδήποτε διαδικασία
αξιοποίησης της έρευνας του Διεθνούς Πανεπιστημίου
της Ελλάδος και αναγνωρίζει την ύπαρξη ή την εν δυνάμει πιθανότητα συνδρομής περίπτωσης σύγκρουσης
συμφερόντων, έχει την υποχρέωση να υποβάλει σχετική
έγγραφη δήλωση στη Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε. (βλ.
σχετικό έντυπο - Παράρτημα Γ.1).
Η μη αναφορά και αποσιώπηση της συνδρομής περίπτωσης σύγκρουσης συμφερόντων μπορεί να οδηγήσει
τον ερευνητή του πανεπιστημίου -ενδεικτικά- σε αποχή
από διαπραγματεύσεις, αποκλεισμό του από συγκεκριμένες ενέργειες που αφορούν στην αξιοποίηση των
ερευνητικών αποτελεσμάτων, στην προβολή αξιώσεων
από πλευράς του ΔΙΠΑΕ, καθώς και στην έναρξη πειθαρχικών διαδικασιών και την επιβολή πειθαρχικών ποινών,
σε συνεργασία με άλλα κατά περίπτωση αρμόδια όργανα
του Διεθνούς Πανεπιστημίου της Ελλάδος.
Σε καταστάσεις που δεν είναι σαφές εάν η υπό κρίση περίπτωση εμπίπτει στην έννοια της σύγκρουσης
συμφερόντων και πρέπει να δηλωθεί ή όχι, ο ερευνητής
μπορεί να ζητήσει την υποστήριξη του Γραφείου Μεταφοράς Τεχνολογίας και Καινοτομίας του Πανεπιστημίου.
Σε περίπτωση κατά την οποία, μετά την επικοινωνία/
ενημέρωση με το Γραφείο Μεταφοράς Τεχνολογίας
και Καινοτομίας συνεχίζει να υπάρχει αμφιβολία εάν η
περίπτωση αφορά σε σύγκρουση συμφερόντων ή όχι,
ο ερευνητής θα πρέπει να υποβάλλει την αναφορά /
δήλωση γνωστοποίησης σύγκρουσης συμφερόντων
στη Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε. συμπληρωμένη και
υπογεγραμμένη, προκειμένου να αξιολογηθεί από την
Επιτροπή Σύγκρουσης Συμφερόντων.
Το Γραφείο Μεταφοράς Τεχνολογίας και Τεχνογνωσίας
του Πανεπιστημίου δύναται να λειτουργεί ενημερωτικά
προς τους ερευνητές του Ιδρύματος που εμπλέκονται
σε διαδικασίες αξιοποίησης της έρευνας, σχετικά με
την ύπαρξη της παρούσας Πολιτικής και τις διαδικασίες
που ακολουθούνται στις περιπτώσεις που ανακύπτουν ή
μπορεί να ανακύψουν συγκρούσεις συμφερόντων κατά
την αξιοποίηση της έρευνας.
Αποστολή - αρμοδιότητες της Επιτροπής Σύγκρουσης
Συμφερόντων
Το Πανεπιστήμιο έχει συστήσει την Επιτροπή Σύγκρουσης Συμφερόντων με σκοπό να συμβουλεύει, να καθο-
δηγεί και να βοηθά το ΔΙ.ΠΑ.Ε. και τους ερευνητές του
στην πρόληψη και επίλυση καταστάσεων σύγκρουσης
συμφερόντων. Ειδικότερα, η αποστολή της Επιτροπής
συνίσταται ιδίως στα εξής:
 να παρακολουθεί την εφαρμογή και λειτουργία της
Πολιτικής του Πανεπιστημίου για τις συγκρούσεις συμφερόντων
 να ενθαρρύνει τη διάδοση «καλών πρακτικών» ενημέρωσης και διαχείρισης σύγκρουσης συμφερόντων άλ-
λων πανεπιστημίων και ερευνητικών οργανισμών στην
Ελλάδα και το εξωτερικό
 να διαπιστώνει, σύμφωνα με τις δηλώσεις των ερευνητών του, αν μία κατάσταση εμπίπτει ή όχι στην έννοια
της σύγκρουσης συμφερόντων
 να λειτουργεί συμβουλευτικά και ειδικο-προληπτικά,
σε μεμονωμένες περιπτώσεις σύγκρουσης συμφερόντων, στο πλαίσιο των οποίων κρίνεται ότι πρέπει να
παρέμβει
 να υποβάλλει συστάσεις προς τους ερευνητές του
Πανεπιστημίου στις περιπτώσεις που αυτό κρίνεται σκόπιμο και αναγκαίο.
Οι συγκρούσεις συμφερόντων κατά την αξιοποίηση
της έρευνας του ιδρύματος δεν είναι πάντα αντιδεοντολογικές ή μη αποδεκτές και πρέπει να κρίνονται και
αξιολογούνται ad hoc. Η διαχείρισή τους με τον κατάλληλο τρόπο μπορεί να οδηγήσει σε εξάλειψη τους ή σε
περιορισμό του αντικτύπου τους σε αποδεκτό για τα
εμπλεκόμενα μέρη επίπεδο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Διαδικασία Διαχείρισης των Συγκρούσεων Συμφερόντων από την Επιτροπή
Η Επιτροπή Σύγκρουσης Συμφερόντων εξετάζει την
αναφορά / δήλωση του ερευνητή για να καθορίσει εάν η
περίπτωση σύγκρουσης συμφερόντων που αναφέρεται
αφορά πράγματι σε σύγκρουση συμφερόντων και πρέπει να αντιμετωπιστεί ή εάν μία εν δυνάμει περίπτωση
σύγκρουσης συμφερόντων μπορεί να αποτραπεί εξαρχής με την κατάλληλη διαχείριση.
Εάν η Επιτροπή καταλήξει στο συμπέρασμα ότι η πραγματική ή εν δυνάμει κατάσταση σύγκρουσης συμφερό-
ντων μπορεί και πρέπει να αντιμετωπιστεί με κατάλληλη
διαχείριση, θα πρέπει σε συμφωνία με τον ερευνητή να
υποδείξει με ποιες ενέργειες, δράσεις ή αποφάσεις θα
αποφευχθεί η σύγκρουση συμφερόντων. Για την ορθή
διαχείριση ή την αποφυγή σύγκρουσης συμφερόντων
ως προτεινόμενα θέματα συμφωνίας μεταξύ της Επιτροπής και του ερευνητή αναφέρονται -κατ’ ενδεικτική
απαρίθμηση- τα παρακάτω:
 προσδιορισμός των φυσικών ή/και νομικών προσώπων, καθώς και τυχόν αρμοδίων οργάνων στα οποία
θα πρέπει να γνωστοποιηθεί η ύπαρξη σύγκρουσης
συμφερόντων,
 προσδιορισμός των συζητήσεων, διαπραγματεύσεων και αποφάσεων, στις οποίες ο ερευνητής που κάνει
τη γνωστοποίηση δεν μπορεί να συμμετάσχει,
 προσδιορισμός των θέσεων τις οποίες δεν θα πρέπει
να καταλαμβάνει ο ερευνητής που κάνει τη γνωστοποίηση (είτε προσωρινά είτε μόνιμα),
 σχεδιασμός για την προστασία της ακεραιότητας
της έρευνας, των ερευνητών του, της τυχόν εμπλεκόμενης ερευνητικής ομάδας και της εν γένει φήμης του
ΔΙ.ΠΑ.Ε.
Η Επιτροπή Σύγκρουσης Συμφερόντων, συνεπικουρούμενη από το Γραφείο Μεταφοράς Τεχνολογίας και
Καινοτομίας του Ε.Λ.Κ.Ε. / ΔΙ.ΠΑ.Ε., θα πρέπει να καταγράφει την πορεία των ενεργειών που συμφωνήθηκαν
με τον ερευνητή, για να διασφαλιστεί η σωστή διαχείριση
ή η αποφυγή σύγκρουσης συμφερόντων. Το έγγραφο
αυτό πρέπει να συνυπογράφεται από τον Πρόεδρο της
Επιτροπής και από τον ερευνητή και να τηρείται στο αρχειο του Γραφείου Μεταφοράς Τεχνολογίας.
Ευθύνη του Ερευνητή
Είναι ευθύνη του ερευνητή του Διεθνούς Πανεπιστημίου της Ελλάδος να δηλώσει την πραγματική ή εν δυ-
νάμει σύγκρουση συμφερόντων στα αρμόδια όργανα
του Πανεπιστημίου και να προβεί στις ενδεδειγμένες
ενέργειες σύμφωνα με τις αποφάσεις τους και την παρούσα πολιτική.
Οι ερευνητές:
 έχουν υποχρέωση να καταθέσουν έγγραφη δήλωση
στη ΜΟΔΥ του ΕΛΚΕ / ΔΙΠΑΕ, σχετικά με τη σύγκρουση
συμφερόντων,
 μπορούν να ενημερωθούν λεπτομερώς σχετικά με
την Πολιτική και τις διαδικασίες που ακολουθεί το Πανεπιστήμιο. Την ενημέρωση αυτή μπορούν να λάβουν από
το Γραφείο Μεταφοράς Τεχνολογίας και Τεχνογνωσίας
του Πανεπιστημίου.
ΠΕΡΙΠΤΩΣΕΙΣ ΣΥΓΚΡΟΥΣΕΙΣ ΣΥΜΦΕΡΟΝΤΩΝ
Κατά την αξιοποίηση της έρευνας συγκρούσεις συμφερόντων μπορεί να προκύψουν ιδίως: α) από δραστη-
ριότητες / ενέργειες των ερευνητών που λειτουργούν με
ιδιωτικοοικονομικά συμφέροντα ή που μπορεί να οδηγήσουν το Πανεπιστήμιο σε υπέρμετρη δέσμευσή του,
β) από δραστηριότητες των ερευνητών που παρουσιάζουν ιδιαίτερα σοβαρά προβλήματα και δεν συνάδουν
με τις Πολιτικές του Ιδρύματος.
Σύγκρουση συμφερόντων μπορεί να ανακύψει ιδίως:
 στις σχέσεις ερευνητή / εφευρέτη, που μπορεί να
επηρεάσουν τη λήψη αποφάσεων για προστασία διανοητικής ιδιοκτησίας
 στις σχέσεις ερευνητή με τεχνοβλαστό (στον οποίο
συμμετέχει ως ιδρυτής, μέτοχος, μέλος διοίκησης, εκτελεστικό μέλος διοίκησης, επιστημονικός συνεργάτης,
πάροχος υπηρεσιών κ.λπ.),
 στις σχέσεις που αναπτύσσονται ανάμεσα στο εργαστήριο που ανήκει ο ερευνητής και τον τεχνοβλαστό,
 στην παροχή υπηρεσιών σε τρίτες εταιρίες με τις
οποίες σχετίζεται ο ερευνητής,
 στη διαπραγμάτευση της σύμβασης εκχώρησης ή
κατά την εκχώρηση δικαιωμάτων σε τρίτες εταιρίες με
τις οποίες σχετίζεται ο ερευνητής,
 στην αξιοποίηση διανοητικής ιδιοκτησίας που παράγεται στο πλαίσιο χρηματοδοτούμενου ερευνητικού
έργου από τρίτο φορέα, κατά το οποίο υπάρχουν δικαιώματα τρίτων ή/και υποχρεώσεις εχεμύθειας,
 στη χρήση ερευνητικών υποδομών και εξοπλισμού
του Πανεπιστημίου, πέραν των αναγκών συγκεκριμένων
ερευνητικών έργων,
 στον περιορισμό του χρόνου που αφιερώνει ο ερευνητής στις ερευνητικές υποχρεώσεις του προς το Πανε-
πιστήμιο, με αποτέλεσμα να παρακωλύει ανειλημμένες
συμβατικές υποχρεώσεις του ιδρύματος προς τρίτους,
 σε περιπτώσεις πράξεων ή παραλείψεων του ερευνητή κατά την αξιοποίηση έρευνας, που εκθέτουν το
πανεπιστήμιο σε νομική, οικονομική ευθύνη ή άλλη
ευθύνη, κ.λπ.,
 σε καταστάσεις στις οποίες ο χρόνος ή η ενέργεια
που αφιερώνει ένας ερευνητής σε εξωπανεπιστημιακές
ερευνητικές δραστηριότητες, είναι τόσο σημαντικός,
ώστε να θέτει σε κίνδυνο τα καθήκοντα ή/και την ποιότητα της ερευνητικής του εργασίας στο πανεπιστήμιο,
 σε ερευνητικές δραστηριότητες για τις οποίες ο
ερευνητής αμείβεται ατομικά, α) παρότι χρησιμοποιεί
τις υποδομές ή/και τον εξοπλισμό του εργαστηρίου ή
κάνει χρήση του ονόματος του ΔΙ.ΠΑ.Ε. ή β) παραβιάζουν
ή θα μπορούσαν εύλογα να θεωρηθεί ότι παραβιάζουν
τις αρχές που διέπουν τις ερευνητικές δραστηριότητες
του Πανεπιστημίου,
 από χρήση του ερευνητή, προς ίδιο όφελος, μη δημοσιευμένων στοιχείων, που προέρχονται από έρευνα
του Διεθνούς Πανεπιστημίου της Ελλάδος ή από άλλες
πηγές του ιδρύματος ή παροχή πρόσβασης σε τέτοιες
πληροφορίες σε τρίτο φορέα, χωρίς την έγγραφή συναίνεση του Πανεπιστημίου,
 από την παροχή εξειδικευμένων συμβουλευτικών
υπηρεσιών μέσω των οποίων το μέλος αναλαμβάνει
υποχρεώσεις προς τρίτο νομικό ή φυσικό πρόσωπο, οι
οποίες είναι αντίθετες με την Πολιτική Προστασίας και
Διαχείρισης της Διανοητικής Ιδιοκτησίας του Διεθνούς
Πανεπιστημίου της Ελλάδος,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
 περιπτώσεις στις οποίες η έρευνα, που είθισται να
διεξάγεται στο ΔΙ.ΠΑ.Ε. ή θα μπορούσε να διεξάγεται
σε αυτό, διεξάγεται εκτός και σε βάρος αυτού και των
νόμιμων συμφερόντων του (π.χ. έρευνα που συνήθως
ανατίθετο στο Πανεπιστήμιο ανατίθεται, χωρίς ιδιαίτερο
λόγο σε τρίτο φορέα ιδιωτικού δικαίου όπου έχει συμφέροντα ο ερευνητής ή σε τεχνοβλαστό με τον οποίο
συνδέεται ο ερευνητής).
Για την αποτροπή και τη διαχείριση των καταστάσεων
σύγκρουσης συμφερόντων στις ανωτέρω περιπτώσεις,
καθώς και σε όσες άλλες περιπτώσεις μπορεί να προκύψουν ή προκειμένου να αποφευχθούν να προκύψουν
καταστάσεις σύγκρουσης μεταξύ του Πανεπιστημίου και
του ερευνητή, η Επιτροπή Σύγκρουσης Συμφερόντων
μπορεί να:
1. αποκλείσει τον ερευνητή από τη συμμετοχή του σε
αποφάσεις που αφορούν στην αξιοποίηση της διανοητικής ιδιοκτησίας,
2. ζητήσει από τον ερευνητή να ορίσει το χρόνο που
θα παρέχει τις υπηρεσίες του στον τεχνοβλαστό και σε
περίπτωση που δεν είναι συνεπής στις υποχρεώσεις του
προς τα ερευνητικά του καθήκοντα και τις λοιπές υποχρεώσεις του προς το Πανεπιστήμιο να του ζητήσει να
επιλέξει σε ποιες δραστηριότητες μπορεί να ανταπεξέλθει, ζητώντας του παράλληλα να ορίσει αντικαταστάτη
ως προς τις ερευνητικές του υποχρεώσεις,
3. ζητήσει να απέχει ο ερευνητής από τις διαπραγματεύσεις του Πανεπιστημίου με τον τεχνοβλαστό ή από
τις συμφωνίες του εργαστηρίου με τον τεχνοβλαστό,
4. ζητήσει να απέχει προσωρινά ο ερευνητής από τη
σύναψη συμφωνιών του εργαστηρίου με τρίτες εταιρίες,
5. ζητήσει να απέχει ο ερευνητής από συγκεκριμένες
διαπραγματεύσεις ή συγκεκριμένες συμφωνίες εκχώρησης δικαιωμάτων του Πανεπιστημίου,
6. ζητήσει να λάβει ο ερευνητής κάθε διασφάλιση
(απαραίτητες άδειες, τήρηση εχεμύθειας κ.λπ.) σε περιπτώσεις αξιοποίησης ερευνητικών αποτελεσμάτων χρη-
ματοδοτούμενων ερευνητικών έργων από τρίτο φορέα,
7. ζητήσει, βάσει συμφωνημένων συμβατικών όρων,
τον καθορισμό του χρόνου και των όρων χρήσης του
εργαστηρίου, των υποδομών και του εξοπλισμού του,
8. ζητήσει την αντικατάστασή του ερευνητή για μη
εκπλήρωση συμφωνημένων ερευνητικών υποχρεώσεων,
9. ζητήσει από τον ερευνητή την παράλειψη πράξεων
που εκθέτουν το Πανεπιστήμιο σε νομική, οικονομική ή
άλλη ευθύνη,
10. να ζητήσει από τον ερευνητή να ορίσει το χρόνο
που αφιερώνει σε εξωπανεπιστημιακές δραστηριότητες
ή και να απέχει από κάποιες από αυτές,
11. ζητήσει να μη γίνεται χρήση του εργαστηρίου και
του εξοπλισμού του, καθώς και να απαγορεύσει τη χρήση
του ονόματος του Πανεπιστημίου,
12. να απαγορεύσει στον ερευνητή την ανάπτυξη δραστηριότητας προς ίδιο όφελος, η οποία αντίκειται στις
αρχές που διέπουν την έρευνα στο Πανεπιστήμιο,
13. να απαγορεύσει στον ερευνητή τη χρήση ή την
παραχώρηση μη δημοσιευμένων πληροφοριών, που
προέρχονται από έρευνα του Διεθνούς Πανεπιστημίου της Ελλάδος ή να ζητήσει την αποχή του από την
παροχή συμβουλευτικών υπηρεσιών προς τρίτους, που
παραβιάζουν δικαιώματα διανοητικής ιδιοκτησίας του
Πανεπιστημίου,
14. να ζητήσει ανάκληση της ανάθεσης της έρευνας,
που διεξαγόταν υπό κανονικές συνθήκες από το Πανεπιστήμιο, από το τρίτο φυσικό ή νομικό πρόσωπο κ.λπ.
ΠΑΡΑΚΟΛΟΥΘΗΣΗ ΚΑΙ ΕΝΤΟΠΙΣΜΟΣ ΚΑΤΑΣΤΑΣΕΩΝ
ΣΥΓΚΡΟΥΣΗΣ ΣΥΜΦΕΡΟΝΤΩΝ
Με σκοπό την έγκαιρη διάγνωση και κατάλληλη διαχείριση πιθανών καταστάσεων σύγκρουσης συμφερό-
ντων το ΔΙ.ΠΑ.Ε. έχει διαμορφώσει την παρούσα Πολιτική και ζητά από τους ερευνητές του να δηλώνουν στη
Μ.Ο.Δ.Υ. του Ε.Λ.Κ.Ε. τις περιπτώσεις που εμπλέκονται ή
πιθανολογούν ότι μπορεί να εμπλακούν σε καταστάσεις
σύγκρουσης συμφερόντων. Οι ερευνητές του Διεθνούς
Πανεπιστημίου της Ελλάδος μπορούν να ζητήσουν ενημέρωση σχετικά με την Πολιτική για τις Συγκρούσεις Συμ-
φερόντων από το Γραφείο Μεταφοράς Τεχνολογίας του
Πανεπιστημίου. Στη ΜΟΔΥ του ΕΛΚΕ τηρείται αρχείο με
τις δηλώσεις των ερευνητών του, καθώς και με όλα τα
θέματα σύγκρουσης συμφερόντων που διαχειρίζεται η
Επιτροπή Σύγκρουσης Συμφερόντων.
ΑΝΑΘΕΩΡΗΣΗ ΤΗΣ ΠΟΛΙΤΙΚΗΣ ΓΙΑ ΤΙΣ ΣΥΓΚΡΟΥΣΕΙΣ
ΣΥΜΦΕΡΟΝΤΩΝ
Τα οριζόμενα στην παρούσα Πολιτική μπορούν να
τροποποιούνται με απόφαση των αρμοδίων οργάνων
του Διεθνούς Πανεπιστημίου της Ελλάδος.
ΠΙΝΑΚΑΣ ΑΝΑΘΕΩΡΗΣΕΩΝ
Έκδοση
Ημερομηνί
α
Περιγραφή
Έγκριση
1η
.../.../2022
1η
Έκδοση
της
Πολιτικής για τις
Συγκρούσεις
Συμφερόντων
-........
συνεδρίαση
Επιτροπής
Ερευνών
ΕΛΚΕ/ΔΙΠΑΕ
................συνεδρίαση
Διοικούσας Επιτροπής
ΔΙΠΑΕ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΠΑΡΑΡΤΗΜΑ Γ.1. – ΔΗΛΩΣΗ ΓΝΩΣΤΟΠΟΙΗΣΗΣ ΣΥΓΚΡΟΥΣΗΣ ΣΥΜΦΕΡΟΝΤΩΝ
Δήλωση Γνωστοποίησης Σύγκρουσης Συμφερόντων
Ονοματεπώνυμο:
.....................................................................................................................
Αριθμός Μητρώου προσωπικού:
...........................................................................................
Σχολή:
......................................................................................................................................
Τμήμα:
.......................................................................................................................................
Θέση:
.......................................................................................................................................
Σύμφωνα με την Πολιτική για τη σύγκρουση συμφερόντων του Διεθνούς Πανεπιστημίου
της Ελλάδος, όλοι οι ερευνητές του έχουν την υποχρέωση να αποφεύγουν ηθικές,
νομικές, οικονομικές ή άλλες συγκρούσεις συμφερόντων και να διασφαλίζουν ότι οι
δραστηριότητες και τα συμφέροντά τους δεν έρχονται σε αντίθεση με τις
υποχρεώσεις τους έναντι του ΔΙΠΑΕ ή/και του ΕΛΚΕ/ΔΙΠΑΕ, δεν δημιουργούν εμπόδια
στην ανάπτυξή του και δεν προσβάλλουν τη φήμη του.
Δήλωση σύγκρουσης συμφερόντων:
................................................................................................................................
.................................................................................................................................
.................................................................................................................................
Έλαβα γνώση της Πολιτικής του Διεθνούς Πανεπιστημίου της Ελλάδος για τις
συγκρούσεις συμφερόντων και δηλώνω τα παραπάνω.
Βεβαιώνω ότι δεν συμμετέχω σε άλλες δραστηριότητες και δεν έχω αναλάβει
άλλες υποχρεώσεις που συνιστούν σύγκρουση συμφερόντων μου με τα
συμφέροντα του πανεπιστημίου ή συμφέροντα που σχετίζονται με άτομα
στενά συνδεδεμένα με εμένα.
Δηλώνω ότι συναινώ στην επεξεργασία των προσωπικών δεδομένων μου κατά
τον Γενικό Κανονισμό 679/2016 Ε.Ε. (GDPR) με σκοπό επεξεργασίας την
εξέτασης της παρούσας Δήλωσης Σύγκρουσης Συμφερόντων από το Γραφείο
Μεταφοράς Τεχνολογίας και Καινοτομίας, την Επιτροπή σύγκρουσης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
συμφερόντων και τα όργανα Διοίκησης του Ε.Λ.Κ.Ε./ΔΙ.ΠΑ.Ε. και του ΔΙ.ΠΑ.Ε.,
και σε περίπτωση ευδοκίμησης του αιτήματος στη διατήρηση των στοιχείων
αυτών στο αρχείο του Γραφείου Μεταφοράς Τεχνολογίας για εύλογο χρόνο,
που συνδέεται με την άσκηση νόμιμων δικαιωμάτων.
Θεσσαλονίκη, .../.../.......
Ημερομηνία:………………………………………………………………………….……
Υπογραφή: ……………………………………………………………………………….
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ΜΕΡΟΣ Δ΄ - ΟΡΓΑΝΙΣΜΟΣ ΤΟΥ ΓΡΑΦΕΙΟΥ
ΜΕΤΑΦΟΡΑΣ ΤΕΧΝΟΛΟΓΙΑΣ ΚΑΙ ΚΑΙΝΟΤΟΜΙΑΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
1. ΠΡΟΟΙΜΙΟ
Το Γραφείο Μεταφοράς Τεχνολογίας και Καινοτομίας
του Διεθνούς Πανεπιστημίου της Ελλάδος ανήκει οργανωτικά στο Τμήμα Μεταφοράς Τεχνολογίας και Και-
νοτομίας της Μ.Ο.Δ.Υ. του Ε.Λ.Κ.Ε. / ΔΙ.ΠΑ.Ε.. Η Μ.Ο.Δ.Υ.
αποτελεί Οργανική Μονάδα του Διεθνούς Πανεπιστημίου της Ελλάδος σε επίπεδο Διεύθυνσης υπαγόμενη
στον αρμόδιο Αντιπρύτανη Έρευνας, ο οποίος ορίζεται
ex officio και Πρόεδρος της Επιτροπής Ερευνών και Διαχείρισης του Ε.Λ.Κ.Ε. / ΔΙ.ΠΑ.Ε.
Το Γραφείο Μεταφοράς Τεχνολογίας και Καινοτομίας
λειτουργεί ως συνδετικός κρίκος ανάμεσα στην Ερευνητική Κοινότητα του Ιδρύματος και τους Παραγωγικούς
και Κοινωνικούς Φορείς, σε μια προσπάθεια να αξιοποιήσει την έρευνα και την πρωτότυπη και καινοτόμο
δραστηριότητα των ερευνητών του Διεθνούς Πανεπιστημίου της Ελλάδος, προς όφελος της ανάπτυξης της
οικονομίας και της κοινωνίας. Ιδιαίτερη έμφαση δίνεται
στην προώθηση της έρευνας και της παραγόμενης τεχνογνωσίας σε καινοτόμα προϊόντα και υπηρεσίες, με
σκοπό τη δημιουργία ενός οικοσυστήματος καινοτομίας
που αποσκοπεί στη βελτίωση της ανταγωνιστικότητας
της χώρας.
2. ΤΟ ΓΡΑΦΕΙΟ - ΔΟΜΗ ΚΑΙ ΛΕΙΤΟΥΡΓΙΑ
2.1. Σε συμμόρφωση προς τη διάταξη του άρθρου 211
του ν. 4957/2022 έχει συσταθεί Μονάδα Μεταφοράς Τεχνολογίας και Καινοτομίας, δυνάμει της υπ’ αριθ. .........
απόφασης της Διοικούσας Επιτροπής του ΔΙ.ΠΑ.Ε. σε
επίπεδο Τμήματος.
Σύμφωνα με το άρθρο ...... της ανωτέρω απόφασης,
που αφορά στην έγκριση της Δομής της Μ.Ο.Δ.Υ., συστάθηκε Τμήμα Μεταφοράς Τεχνολογίας και Καινοτομίας.
Αντικείμενο του Τμήματος Μεταφοράς Τεχνολογίας και
Καινοτομίας είναι η ενίσχυση της ερευνητικής ικανότητας του Α.Ε.Ι., η διασύνδεσή του με τη βιομηχανία, η μετα-
φορά της γνώσης που παράγεται προς την κοινωνία και
η καλλιέργεια της ιδέας της επιχειρηματικότητας εντός
της ακαδημαϊκής κοινότητας. Το Τμήμα διαρθώνεται σε
δύο Γραφεία, το Γραφείο Μεταφοράς Τεχνολογίας και
Καινοτομίας και το Γραφείο Ανάπτυξης και Υποβολής
Προτάσεων.
2.2. Αρμοδιότητες του Γραφείου Μεταφοράς Τεχνολογίας και Καινοτομίας
Ειδικότερα, αρμοδιότητες του Γραφείου Μεταφοράς
Τεχνολογίας και Καινοτομίας είναι ενδεικτικά οι εξής:
α) η εκπαίδευση των φοιτητών και των μελών της
πανεπιστημιακής κοινότητας σε θέματα μεταφοράς
τεχνολογίας, επιχειρηματικότητας και ανάπτυξης των
ερευνητικών αποτελεσμάτων με σκοπό την εμπορική
τους αξιοποίηση,
β) η υποστήριξη των ερευνητικών ομάδων στη διαδικασία ίδρυσης και ανάπτυξης εταιρειών τεχνοβλαστών
(spin off), σύμφωνα με τον ν. 4864/2021 (Α΄ 237),
γ) η υποστήριξη των ερευνητικών ομάδων του Α.Ε.Ι.
σε θέματα προστασίας της διανοητικής ιδιοκτησίας επί
καινοτόμων προϊόντων, υπηρεσιών, πρακτικών και ιδεών
που παράγονται εντός του Α.Ε.Ι. και κατοχύρωσης αυτής
σε εθνικό, ευρωπαϊκό και διεθνές επίπεδο,
δ) η διαχείριση χαρτοφυλακίου δικαιωμάτων διανοητικής ιδιοκτησίας του Α.Ε.Ι., όπως διπλώματα ευρεσιτε-
χνίας, τεχνογνωσία, βιομηχανικά σχέδια, λογισμικά και
εμπορικά μυστικά, με σκοπό την εμπορική τους αξιοποίηση από το Α.Ε.Ι. ή από μέλη της πανεπιστημιακής
κοινότητας ή από τρίτους φορείς κατόπιν παραχώρησης
ή μεταβίβασης των δικαιωμάτων,
ε) η υποστήριξη των μελών της πανεπιστημιακής
κοινότητας στη συγγραφή ερευνητικών προτάσεων για
τη διεκδίκηση ερευνητικών και αναπτυξιακών έργων/
προγραμμάτων,
στ) η αναζήτηση χρηματοδοτήσεων από φορείς του
ιδιωτικού τομέα για τη διεξαγωγή έρευνας,
ζ) η παροχή εξειδικευμένων συμβουλευτικών υπηρεσιών προς το προσωπικό και τους φοιτητές του Α.Ε.Ι.,
καθώς και προς επιχειρήσεις και λοιπούς οργανισμούς
του ιδιωτικού ή δημόσιου τομέα σε θέματα που άπτονται
των αρμοδιοτήτων της Μονάδας,
η) η αξιολόγηση του εμπορικού ενδιαφέροντος για
την αξιοποίηση της γνώσης, των τεχνολογιών και των
ερευνητικών αποτελεσμάτων που παράγονται εντός του
Α.Ε.Ι., και η υποβολή εισηγήσεων για τη χρηματοδότηση
μέσω ίδιων πόρων της εμπορικής αξιοποίησης αυτών
στη βιομηχανία,
θ) η υποστήριξη των ενδιαφερόμενων υποψήφιων διδακτόρων για την εύρεση επιχειρήσεων προς τον σκοπό
εκπόνησης βιομηχανικού διδακτορικού,
ι) η υποστήριξη της διαδικασίας ίδρυσης και ανάπτυξης νεοφυών επιχειρήσεων μεταπτυχιακών φοιτητών,
υποψήφιων διδακτόρων και μεταδιδακτόρων και επιχειρήσεων έντασης τεχνολογίας (θερμοκοιτίδες), καθώς
και της διαδικασίας ένταξής τους στο Εθνικό Μητρώο
Νεοφυών Επιχειρήσεων της ομώνυμης Ανώνυμης Εταιρείας (Α.Ε.) του άρθρου 72 του ν. 4914/2022,
ια) η ανάπτυξη μηχανισμών και δράσεων καλλιέργειας
επιχειρηματικών ιδεών,
ιβ) η ενίσχυση της εξωστρέφειας και η διάχυση της
επιστημονικής γνώσης, της τεχνογνωσίας, της τεχνολογίας, της καινοτομίας και των καλών πρακτικών που
παράγονται εντός των Πανεπιστημίων προς φορείς της
οικονομίας και της κοινωνίας μέσω της τροφοδότησης
επιχειρήσεων που εδρεύουν στην ελληνική επικράτεια,
ιγ) η υποστήριξη της ίδρυσης, λειτουργίας και ανάπτυξης τεχνολογικών πάρκων,
ιδ) η προσέλκυση και υποστήριξη προγραμμάτων βιομηχανικής έρευνας από Πανεπιστημιακά Εργαστήρια και
Ερευνητικά Ινστιτούτα για την εκπόνηση ερευνητικών
έργων με σκοπό την αξιοποίηση των αποτελεσμάτων
τους στην παραγωγή της επιχείρησης - φορέα χρηματοδότησης,
ιε) η ανάπτυξη δράσεων καθοδήγησης (mentoring)
προς τους φοιτητές του Α.Ε.Ι.,
ιστ) η συλλογή και τήρηση στοιχείων που σχετίζονται
με τις αρμοδιότητές της και αφορούν στην υποβολή των
ετήσιων εκθέσεων επίδοσης του Α.Ε.Ι., τις προγραμματικές συμφωνίες του άρθρου 15 του ν. 4653/2020, το
στρατηγικό σχέδιο και το ετήσιο σχέδιο δράσης, καθώς
και τη στοχοθεσία του Α.Ε.Ι.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
ιζ) η συνεργασία με άλλα Α.Ε.Ι. και ερευνητικά κέντρα
του άρθρου 13Α του ν. 4310/2014 ή άλλους ερευνητικούς οργανισμούς, διεθνείς και ευρωπαϊκούς φορείς, οι-
κονομικά και εμπορικά επιμελητήρια, φορείς της τοπικής
αυτοδιοίκησης και λοιπούς οργανισμούς και επιχειρήσεις
του δημόσιου ή ιδιωτικού τομέα για την καλλιέργεια και
προώθηση δράσεων μεταφοράς τεχνολογίας, καινοτομίας και νεοφυούς επιχειρηματικότητας, καθώς και η
ανάπτυξη συμπράξεων ή συνεργατικών σχημάτων για
την εκπόνηση κοινών δράσεων που εξυπηρετούν την
αποστολή της Μονάδας,
ιη) κάθε άλλη αρμοδιότητα που καθορίζεται στον Οργανισμό του Α.Ε.Ι. και σχετίζεται με το αντικείμενο του
Τμήματος.
2.3. Με την ανάπτυξη του Γραφείου λειτουργεί ένας
μηχανισμός εφαρμογής και υλοποίησης συγκεκριμένων
σχεδίων εμπορικής εκμετάλλευσης των αποτελεσμάτων
της έρευνας στο Πανεπιστήμιο, ο οποίος συστηματικά
παρέχει όλες τις αναγκαίες υπηρεσίες υποστήριξης και
μάρκετινγκ στα μέλη / ερευνητές του ΔΙ.ΠΑ.Ε. Αντικείμενά του αποτελούν η αναζήτηση ενδιαφερομένων προς
αξιοποίηση και εκμετάλλευση ερευνητικών αποτελεσμάτων, η διαπραγμάτευση και η σύναψη συμφωνιών
μεταξύ του Πανεπιστημίου και τρίτων (οργανισμών και
επιχειρήσεων), όπως η παραχώρηση δικαιωμάτων εκμετάλλευσης (licensing), η δημιουργία Εταιρειών - Τε-
χνοβλαστών, η υποστήριξη στην κατάθεση και η παρακολούθηση αιτήσεων διπλωμάτων ευρεσιτεχνίας, η
διοργάνωση δράσεων προβολής των ερευνητικών αποτελεσμάτων, η συμμετοχή σε συνέδρια και εκδηλώσεις
προώθησης της έρευνας και καινοτομίας και εξωστρέφειας κ.λπ.
Ειδικότερα, αναφορικά με τη δομή του Γραφείου
Μεταφοράς Τεχνολογίας και Καινοτομίας ισχύουν τα
προβλεπόμενα στον Οργανισμό του Ιδρύματος, στον
ν. 4957/2022, ως τροποποιήθηκε και ισχύει, στις ως σήμερα ληφθείσες αποφάσεις της Διοικούσας Επιτροπής
του ΔΙ.ΠΑ.Ε. και επιπρόσθετα τα εξής:
 Λόγω της ιδιαίτερης σημασίας του Γραφείου Μεταφοράς Τεχνολογίας και Καινοτομίας για όλο το ΔΙ.ΠΑ.Ε.,
προκειμένου να ενημερώνονται επαρκώς όλα τα μέλη
του Πανεπιστημίου σχετικά με τις δράσεις και τις υπηρεσίες του, η λειτουργία του Γραφείου επιβλέπεται, ως
προς την ανάπτυξη της στρατηγικής του, από Επιτροπή
Μεταφοράς Τεχνολογίας, Καινοτομίας και Νεοφυούς
Επιχειρηματικότητας, η οποία ορίζεται από το Συμβούλιο Διοίκησης κατόπιν εισήγησης του/της Πρύτανη και
στην οποία δύναται να συμμετέχουν επιπλέον των μελών
του Ιδρύματος και εξωτερικά μέλη, ειδικοί σε θέματα
μεταφοράς τεχνολογίας και ή δυνατόν με σχετική διεθνή
εμπειρία.
 Λόγω των εξειδικευμένων θεμάτων που διαχειρίζεται το Γραφείο Μεταφοράς Τεχνολογίας και Καινοτομίας,
η Σύγκλητος του Διεθνούς Πανεπιστημίου της Ελλάδος
ορίζει Επιστημονικά Υπεύθυνο (του Γραφείου) μέλος
ΔΕΠ το οποίο διαθέτει εξειδίκευση σε σχετικό γνωστικό αντικείμενο ή ελλείψει τέτοιου, μέλος ΔΕΠ που έχει
αποδεδειγμένη προηγούμενη εμπειρία και τεχνογνωσία
σε θέματα έρευνας, καινοτομίας και διασύνδεσης της
έρευνας με ελληνικές και ξένες επιχειρήσεις.
 Ο Επικεφαλής του Γραφείου θα πρέπει να είναι
άτομο αυξημένων τυπικών προσόντων, τουλάχιστον
κάτοχος μεταπτυχιακού διπλώματος, και να διαθέτει
εξειδικευμένες γνώσεις και δεξιότητες στη μεταφορά
τεχνολογίας, τη σύνδεση της έρευνας με οργανισμούς
και επιχειρήσεις. Για την επιλογή του εισηγείται η Επιτροπή Μεταφοράς Τεχνολογίας, Καινοτομίας και Νεοφυούς
Επιχειρηματικότητας.
 Το Γραφείο στελεχώνεται, από την αρχή της λειτουργίας, με τουλάχιστον ένα ακόμη άτομο (πέραν του
Επικεφαλής), προκειμένου να μπορέσει να επιτελέσει το
ρόλο του. Και το άτομο αυτό επιλέγεται κατόπιν ανοιχτής
Πρόσκλησης, του Διεθνούς Πανεπιστημίου της Ελλάδος
και θα πρέπει, εκτός των τυπικών του προσόντων, να
διαθέτει αποδεδειγμένα εμπειρία στη μεταφορά τεχνολογίας.
 Σταδιακά αναπτύσσεται περαιτέρω η στελέχωση
του Γραφείου, προκειμένου ο ρόλος του να επιτευχθεί
επαρκώς. Η στελέχωση του Γραφείου Μεταφοράς Τεχνολογίας και Καινοτομίας πραγματοποιείται πάντα κατόπιν
ανοιχτής Πρόσκλησης και από άτομα που διαθέτουν
υψηλά τυπικά προσόντα και εμπειρία στην μεταφορά
τεχνολογίας.
 Παράλληλα, καταρτίζεται Μητρώο Εξωτερικών
Εμπειρογνωμόνων, προκειμένου ανάλογα με την αναγκαιότητα να επιλέγονται τα πλέον κατάλληλα και εξει-
δικευμένα πρόσωπα για την υποστήριξη του Γραφείου
και των ερευνητών σε κάθε project (λ.χ. patent attorneys,
σύμβουλοι επιχειρήσεων κ.λπ.).
3. Επιμέρους υπηρεσίες του Γραφείου Μεταφοράς Τεχνολογίας και Καινοτομίας
Το Γραφείο Μεταφοράς Τεχνολογίας και Καινοτομίας,
σε συνεργασία με άλλα τμήματα της ΜΟΔΥ του ΕΛΚΕ
και -όταν απαιτείται- τη συνδρομή εξωτερικών εμπειρογνωμόνων, προσφέρει ιδίως τις παρακάτω υπηρεσίες:
α. Καταγραφή τεχνολογικής ανακάλυψης, αξιολόγηση
και προστασία των ερευνητικών αποτελεσμάτων
 χαρτογράφηση επιστημονικής δραστηριότητας των
εργαστηρίων του ΔΙΠΑΕ,
 συστηματική καταγραφή των ερευνητικών έργων
και των αποτελεσμάτων τους, των διπλωμάτων ευρεσιτεχνίας και των τεχνοβλαστών του Πανεπιστημίου,
 δημοσιοποίηση στο διαδικτυακό τόπο του Διεθνούς Πανεπιστημίου της Ελλάδος, επικαιροποίηση των
στοχείων και σύνταξη Newsletter αναφορικά με τις δράσεις έρευνας και καινοτομίας του ΔΙΠΑΕ που μπορούν να
τύχουν αξιοποίησης / προώθησης μέσω του Γραφείου
Μεταφοράς Τεχνολογίας και Καινοτομίας,
 αξιολόγηση και ανάλυση ωριμότητας προτάσεων,
 έλεγχος και παρακολούθηση της διαχείρισης Δικαιωμάτων Διανοητικής Ιδιοκτησίας,
 υποστήριξη των ερευνητών σε ζητήματα προστασίας διανοητικής ιδιοκτησίας και βιομηχανικού απορ-
ρήτου,
 υποστήριξη των ερευνητών στη διαχείριση της διανοητικής ιδιοκτησίας και στην υποβολή αιτήσεων και
κατοχύρωση διπλωμάτων ευρεσιτεχνίας, βιομηχανικών
σχεδίων, υποδειγμάτων χρησιμότητας κ.λπ.,
 διοργάνωση εκπαιδευτικών δράσεων (ημερίδες,
σεμινάρια, εκπαιδεύσεις, κ.λπ.) ιδίως σε θέματα ερευΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
νητικών μεθόδων, διαχείρισης διανοητικής ιδιοκτησίας
και επιχειρηματικότητας.
β. Προετοιμασία για την αξιοποίηση των ερευνητικών
αποτελεσμάτων, διασύνδεση και δικτύωση
 εντοπισμός ευκτέου επιχειρηματικού μοντέλου αξιοποίησης των ερευνητικών αποτελεσμάτων,
 προσδιορισμός αξιοποιήσιμου προϊόντος και αναζήτηση αποδεκτών τεχνολογίας (επιχειρήσεις και ορ-
γανισμοί από το δημόσιο ή τον ιδιωτικό τομέα) για την
παραχώρηση δικαιωμάτων ή τη συνεκμετάλλευση της
παραγόμενης τεχνολογίας,
 αξιολόγηση του πιθανού εμπορικού ενδιαφέροντος
για τα παραγόμενα ερευνητικά και τεχνολογικά αποτελέσματα, από τη βιομηχανία και την αγορά σε Ελλάδα
και εξωτερικό,
 προώθηση των αξιοποιήσιμων αποτελεσμάτων,
 δικτύωση και επικοινωνία με ομόλογους ή αντίστοιχους φορείς της έρευνας και της αγοράς σε Ελλάδα και
Εξωτερικό (ερευνητικά κέντρα, δημόσιοι οργανισμοί και
ιδρύματα, επιχειρήσεις, επιταχυντές και θερμοκοιτίδες
επιχειρηματικότητας, επενδυτικοί φορείς, συνεργατικοί
χώροι, μη κυβερνητικές οργανώσεις, επιχειρηματικά
πάρκα κ.α.),
 υποστήριξη στις διαδικασίες σύστασης εταιρειών τεχνοβλαστών,
 business coaching,
 υποστήριξη στις διαδικασίες για την κατάρτιση των
βέλτιστων συμφωνιών ή συμβάσεων μεταξύ των ερευνητών, του Διεθνούς Πανεπιστημίου της Ελλάδος και του
δέκτη τεχνολογίας.
γ. Ανάπτυξη οικοσυστήματος καινοτομίας
 δράσεις ενημέρωσης προς τις επιχειρήσεις,
 υποστήριξη άλλων εξωστρεφών εκπαιδευτικών λειτουργιών σε συνεργασία με τις αρμόδιες υπηρεσίες του
ΔΙΠΑΕ, όπως πρακτική άσκηση φοιτητών, βιομηχανικά
διδακτορικά, κ.λπ.,
 διοργάνωση ημερίδων ενημέρωσης, επιμόρφωσης
και εκπαίδευσης,
 διοργάνωση ημερίδων δικτύωσης και διάδοσης,
όπου νέοι ερευνητές παρουσιάζουν τα αποτελέσματα
ερευνητικών έργων, διδακτορικών διατριβών ή μεταπτυχιακών προγραμμάτων, σε κοινό εντός και εκτός του
Διεθνούς Πανεπιστημίου της Ελλάδος, με έμφαση στην
προώθηση της διεπιστημονικότητητας και της συνεργασίας με φορείς της αγοράς,
 μεριμνά για τη χαρτογράφηση του οικοσυστήματος καινοτομίας και συντάσσει περιοδικές εκθέσεις, στις
οποίες δύνανται να συμπεριλαμβάνονται στοιχεία από
ερευνητικούς φορείς, επιχειρήσεις με δραστηριότητα
στην έρευνα και ανάπτυξη (συμμετοχή σε δράσεις Έρευνας, Τεχνολογικής Ανάπτυξης και Καινοτομίας, πραγ-
ματοποίηση προγραμμάτων Έρευνας και Ανάπτυξης),
καθώς και άλλους φορείς της «Κοινωνίας των Πολιτών»
 συμμετοχή ή διοργάνωση match making events.
δ. Αναζήτηση επενδυτών και προσέλκυση εξωτερικής
χρηματοδότησης
Σε συνεργασία με το Γραφείο Ανάπτυξης και Υποβολής
Προτάσεων:
 αναζήτηση χρηματοδότησης από εθνικά ή ευρωπαϊκά ερευνητικά προγράμματα,
 αναζήτηση χρηματοδότησης από το δημόσιο και
τον ιδιωτικό τομέα μέσω δωρεών, συμπράξεων ή συμβάσεων μεταφοράς τεχνολογίας,
 υποστήριξη των ερευνητών στην υποβολή ερευνητικών προτάσεων και στην αναζήτηση συνεργατών
ή εταίρων για τη διαμόρφωση ερευνητικών κοινοπραξιών από το δημόσιο ή τον ιδιωτικό τομέα σε Ελλάδα
και εξωτερικό,
 χρηματοδότηση μικρών έργων βασικής ή εφαρμοσμένης έρευνας από κονδύλια του ΕΛΚΕ του Διεθνούς
Πανεπιστημίου της Ελλάδος, σύμφωνα με τον Οδηγό
Χρηματοδότησης του ΕΛΚΕ.
Οι αρμοδιότητες του Γραφείου Μεταφοράς Τεχνολογίας και Καινοτομίας καταγράφονται ακροθιγώς στην από-
φαση που αφορά στη Δομή της Μ.Ο.Δ.Υ. του Ε.Λ.Κ.Ε. /
ΔΙ.ΠΑ.Ε.
ΠΙΝΑΚΑΣ ΑΝΑΘΕΩΡΗΣΕΩΝ
Έκδοση
Ημερομηνί
α
Περιγραφή
Έγκριση
1η
.../.../2022
1η
Έκδοση
του
Οργανισμού
του
Γραφείου
Μεταφοράς
Τεχνολογίας
και
Καινοτομίας
-........
συνεδρίαση
Επιτροπής
Ερευνών
ΕΛΚΕ/ΔΙΠΑΕ
................συνεδρίασ
η
Διοικούσας
Επιτροπής ΔΙΠΑΕ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Παράρτημα 9
Κώδικας Δεοντολογίας Ε.Λ.Κ.Ε.
Διεθνούς Πανεπιστημίου της Ελλάδος
Άρθρο 1.
Θεμελιώδεις αρχές
1. Τα όργανα διοίκησης του Ε.Λ.Κ.Ε., τα συλλογικά όργανα που συγκροτούνται κατόπιν αποφάσεων της Επι-
τροπής Ερευνών και το προσωπικό της ΜΟΔΥ του ΕΛΚΕ
κατά την άσκηση των αρμοδιοτήτων τους οφείλουν να
ακολουθούν τις παρακάτω θεμελιώδεις αρχές.
2. Οφείλουν να επιδεικνύουν τη δέουσα ευσυνειδησία,
αφοσίωση, επιμέλεια, υπευθυνότητα, εχεμύθεια, ακεραιότητα, εντιμότητα, αντικειμενικότητα, αμεροληψία
και νομιμότητα στην άσκηση των υπηρεσιακών καθηκόντων τους.
Άρθρο 2.
Ακεραιότητα και Εντιμότητα
1. Τα όργανα διοίκησης του Ε.Λ.Κ.Ε., τα συλλογικά
όργανα που συγκροτούνται κατόπιν αποφάσεων της
Επιτροπής Ερευνών, και το προσωπικό της Μ.Ο.Δ.Υ. του
Ε.Λ.Κ.Ε. οφείλουν:
- Να ασκούν τα καθήκοντά τους με εντιμότητα, επιμέλεια και υπευθυνότητα, καθώς επίσης και να τηρούν
το θεσμικό πλαίσιο που διέπει τη λειτουργία του Ε.Λ.Κ.Ε.
- Να ασκούν τα καθήκοντά τους με υψηλή ευσυνειδησία και σεβασμό προς την αξιοπρέπεια των συναδέλφων
τους, των μελών της Ακαδημαϊκής Κοινότητας και των
λοιπών συναλλασσόμενων με τον Ε.Λ.Κ.Ε.
- Να ενεργούν με τρόπο δίκαιο, χωρίς οποιαδήποτε
πρόθεση δόλου ή απάτης.
Άρθρο 3.
Ανεξαρτησία, Αντικειμενικότητα και Αμεροληψία
1. Τα όργανα διοίκησης του Ε.Λ.Κ.Ε., τα συλλογικά
όργανα που συγκροτούνται κατόπιν αποφάσεων της
Επιτροπής Ερευνών, και το προσωπικό της Μ.Ο.Δ.Υ. του
Ε.Λ.Κ.Ε.:
- Οφείλουν να εφαρμόζουν τις αρχές της μη διάκρισης
κατά την εκτέλεση των καθηκόντων τους.
- Οφείλουν να εφαρμόζουν την αρχή της αμεροληψίας έναντι όλων των συναλλασσόμενων με τον Ε.Λ.Κ.Ε.
προσώπων.
- Οφείλουν να λαμβάνουν ορθές και αντικειμενικές
αποφάσεις.
- Οφείλουν να μην επηρεάζονται από την κοινωνική,
υπηρεσιακή, επαγγελματική ή οικονομική θέση των
συναλλασσόμενων, αλλά να εφαρμόζουν τις αρχές της
ισότητας και της δικαιοσύνης.
- Οφείλουν να απέχουν από οποιεσδήποτε διοικητικές
ή οικονομικές πράξεις θα μπορούσαν να συνιστούν, ή
να υποδηλώνουν, εύνοια ή προκατάληψη ή αρνητική
προδιάθεση προς τα συναλλασσόμενα πρόσωπα.
- Οφείλουν να απέχουν από οποιαδήποτε ενέργεια
στην οποία μπορεί να ανακύψει θέμα σύγκρουσης συμφερόντων.
- Οφείλουν να μην επιτρέπουν προκαταλήψεις, σύγκρουση συμφερόντων ή επιρροή τρίτων προσώπων
να επηρεάζουν την κρίση και τις αμερόληπτες ενέργειές
τους.
- Οφείλουν να διενεργούν επεξεργασίες, ελέγχους,
υποβολή εκθέσεων και παροχή πληροφοριών με τρόπο
διαφανή, δίκαιο, πλήρη και αμερόληπτο.
Άρθρο 4.
Αλληλοσεβασμός και ίση μεταχείριση
1. Τα όργανα διοίκησης του Ε.Λ.Κ.Ε., τα συλλογικά
όργανα που συγκροτούνται κατόπιν αποφάσεων της
Επιτροπής Ερευνών, και το προσωπικό της Μ.Ο.Δ.Υ. του
Ε.Λ.Κ.Ε.:
• Δικαιούνται να απολαμβάνουν του σεβασμού και της
ίσης μεταχείρισης από τα μέλη της Ακαδημαϊκής Κοινότητας και τους λοιπούς συναλλασσόμενους με τον
Ε.Λ.Κ.Ε.
• Οφείλουν να εφαρμόζουν την αρχή της ίσης μεταχείρισης έναντι όλων των συναλλασσόμενων με τον Ε.Λ.Κ.Ε.
προσώπων.
• Υποχρεούνται να συμπεριφέρονται με βάση την αρχή
της ίσης μεταχείρισης έναντι όλων των συναλλασσόμενων με τον Ε.Λ.Κ.Ε., ανεξαρτήτως ιδιότητας, χωρίς καμία
μορφή άμεσης ή έμμεσης διάκρισης, η οποία να βασίζεται σε φυλετικά, εθνικά και πολιτιστικά χαρακτηριστικά,
στη γλώσσα, το φύλο και το γενετήσιο προσανατολισμό,
τις θρησκευτικές, πολιτικές και φιλοσοφικές πεποιθήσεις, την ιδιωτική ζωή, την υγεία και σωματική ικανότητα,
καθώς και την οικονομική ή/και κοινωνική κατάσταση
των ατόμων.
• Οφείλουν να συμπεριφέρονται με σεβασμό ως προς
τα δικαιώματα και τις ελευθερίες των προσώπων κατά
τη διάρκεια οποιασδήποτε διοικητικής ή διαχειριστικής
ή οικονομικής δραστηριότητας, απορρίπτοντας οποιασδήποτε μορφής εξαπάτηση, ή εξαναγκασμό.
• Υποχρεούνται να αποφεύγουν τις διακρίσεις, την παρενόχληση και τον εκφοβισμό σε οποιαδήποτε μορφή.
Άρθρο 5.
Εμπιστευτικότητα και Εχεμύθεια
1. Τα όργανα διοίκησης του Ε.Λ.Κ.Ε., τα συλλογικά
όργανα που συγκροτούνται κατόπιν αποφάσεων της
Επιτροπής Ερευνών, και το προσωπικό της Μ.Ο.Δ.Υ. του
Ε.Λ.Κ.Ε.:
• Οφείλουν να σέβονται τα δικαιώματα εμπιστευτικότητας, εχεμύθειας και προσωπικού απόρρητου όλων των
συναλλασσόμενων.
• Οφείλουν να τηρούν την εχεμύθεια και να μην διαδίδουν οποιεσδήποτε πληροφορίες ή δεδομένα περιέρχο-
νται στη διάθεσή τους κατά την άσκηση των καθηκόντων
τους ή επ’ ευκαιρία αυτών.
• Οφείλουν να τηρούν απόλυτη εμπιστευτικότητα,
όσον αφορά στα θέματα που περιέρχονται σε γνώση
τους κατά την άσκηση των καθηκόντων τους ή επ’ ευκαιρία αυτών.
• Οφείλουν να μην αποκαλύπτουν οποιαδήποτε πληροφορία σε τρίτους χωρίς την κατάλληλη και ειδική αρ-
μοδιότητα στις περιπτώσεις που δεν υπάρχει νομικό ή
υπηρεσιακό δικαίωμα ή υποχρέωση γνωστοποίησης.
• Οφείλουν να μην χρησιμοποιούν τα δεδομένα και τις
πληροφορίες που περιέρχονται στη διάθεσή τους για
προσωπικό όφελος ή για όφελος τρίτων.
• Οφείλουν να προστατεύουν τα προσωπικά δεδομένα
των συναλλασσόμενων με τον Ε.Λ.Κ.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
• Οφείλουν να μην δημοσιοποιούν πληροφορίες που
αφορούν οποιαδήποτε προσωπικά ή άλλα ευαίσθητα
δεδομένα τα οποία κατέχουν λόγω της υπηρεσιακής
τους θέσης, των καθηκόντων τους ή επ’ ευκαιρία αυτών.
• Οφείλουν να μεριμνούν και να διασφαλίζουν την
εμπιστευτικότητα των πληροφοριών που χειρίζονται,
επεξεργάζονται ή λαμβάνουν γνώση κατά την άσκηση
των καθηκόντων τους ή επ’ ευκαιρία αυτών.
• Προστατεύουν διαρκώς όλα τα δεδομένα και τις
πληροφορίες του ΕΛΚΕ ανά πάσα στιγμή, τόσο κατά τη
διάρκεια της απασχόλησής τους στον ΕΛΚΕ όσο και μετά
τη λήξη αυτής.
Άρθρο 6.
Αξιοπιστία Δεδομένων και Εκθέσεων
1. Τα όργανα διοίκησης του Ε.Λ.Κ.Ε., τα συλλογικά όργανα που συγκροτούνται κατόπιν αποφάσεων της Επι-
τροπής Ερευνών, αλλά και το προσωπικό της Μ.Ο.Δ.Υ.
του Ε.Λ.Κ.Ε. κατά την άσκηση των αρμοδιοτήτων τους:
• Οφείλουν να μεριμνούν για την αξιοπιστία και την
ακρίβεια των δεδομένων και των εκθέσεων, σύμφωνα
με το υφιστάμενο θεσμικό πλαίσιο διαχείρισης.
• Οφείλουν να μεριμνούν ώστε οι εκτιμήσεις να υποστηρίζονται από την κατάλληλη τεκμηρίωση και να βα-
σίζονται στην καλύτερη κρίση τους.
• Οφείλουν να βεβαιώνονται ότι οι αναφορές και οι
εκθέσεις είναι αξιόπιστες, πλήρεις, ακριβείς και έγκαιρες.
• Οφείλουν να προσπαθούν ώστε να είναι ακριβείς
κατά την προετοιμασία εκθέσεων και αναφορών, και
οποιαδήποτε τυχόν λάθη να είναι μη-εσκεμμένα.
Άρθρο 7.
Προστασία των δεδομένων
προσωπικού χαρακτήρα
1. Τα όργανα διοίκησης του Ε.Λ.Κ.Ε., τα συλλογικά όργανα που συγκροτούνται κατόπιν αποφάσεων της Επι-
τροπής Ερευνών και το προσωπικό της ΜΟΔΥ του ΕΛΚΕ,
στις περιπτώσεις που εκτελούν επεξεργασία δεδομένων
και πληροφοριών οφείλουν να συμμορφώνονται με το
υφιστάμενο Εθνικό και Ευρωπαϊκό θεσμικό πλαίσιο περί
προσωπικών δεδομένων.
2. Τα όργανα διοίκησης του Ε.Λ.Κ.Ε., τα συλλογικά όργανα που συγκροτούνται κατόπιν αποφάσεων της Επι-
τροπής Ερευνών και το προσωπικό της ΜΟΔΥ του ΕΛΚΕ
δεσμεύονται για την προστασία της ιδιωτικής ζωής των
προσώπων, καθώς και για την προστασία αυτών κατά
την επεξεργασία προσωπικών δεδομένων.
3. Οι εκτελούντες την επεξεργασία οφείλουν να επεξεργάζονται τα προσωπικά δεδομένα αποκλειστικά για
τους σκοπούς της επεξεργασίας και με τα μέσα επεξεργασίας που καθορίζει ο Υπεύθυνος Επεξεργασίας
(ΔΙ.ΠΑ.Ε.).
Άρθρο 8.
Έγγραφη δήλωση
Τα όργανα διοίκησης του Ε.Λ.Κ.Ε., τα συλλογικά όργανα που συγκροτούνται κατόπιν αποφάσεων της Επι-
τροπής Ερευνών, αλλά και το προσωπικό της Μ.Ο.Δ.Υ.
του Ε.Λ.Κ.Ε., δηλώνουν εγγράφως ότι έλαβαν γνώση του
παρόντος Κώδικα Δεοντολογίας, αναλαμβάνουν δε την
υποχρέωση συμμόρφωσης και τήρησης των προβλεπόμενων σε αυτόν όρων και διατάξεων.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 22 Ιανουαρίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/02.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200768.pdf | Tokens: 482374]